
CHAPITRE  XXVIII. 

Coaimenl  le  comte  de  Cliarollois  print  congie  à  son  père  ]  et  des  am- 
bassadeurs du  roy  qui  vindrent  vers  lui  j  et  comment  il  separtist  pour 
aller  en  Franche  avec  grosse  artillerie. 

Environ  le  quinziesme  jour  de  mai,  l'an  de  grâce 
mil  quatre  cent  soixante-cinq,  le  comte  de  Clia- 
rollois, qui  scavoit  que  toute  son  armée  était  preste, 
réservé  ceux  de  Bourgogne,  lesquels  estoient  en- 
coires  en  Bourgogne  tout  prests,  lui  estant  en  la 
ville  de  Bruxelles,  print  congié  au  duc  son  père. 
Après  congié  prins  se  partistle  comte  et  s'en  alla  au 
Quesnoj  en  Haynault,  où  illecq  l'attendoit  une  am- 

bassade  de  Bretaigne  et  une  ambassade  du  roy  de 
Franche ,  dont  estoit  chief  messire   Thiebaut   de 
Sainct-Pol,  i'rère  dudit  comte  Loys  de  Sainct-Pol, 
évesque  du  Mans,  lequel  évesque ,  comme  dit  est 
cbi-clessus ,  s'estoit  rendu  moisne  es  l'abbaje  de 
Clervaulx ,  et  laissié  grandes  terres  et  seigneuries  ; 
et  cuidoit-on  que  ce  fust  par  grande  dévotion  ;  mais 
tantost  qu'il  lust  moisne,  il  ne  cessa  tant  qu'il  fust 
abbé  d'Igny ,  et  d'abbé  d'Igny  évesque  de  Mans , 
et  sur  toutes  choses  aimoit  deniers ,  comme  on  di- 
soit;  et  disoit-on  que  ledit  évesque  y  besoingna  peu 
ou  néant.  Ce  fait,  le  comte  de  Charollois  se  partist 
du  Quesnoy-le-Comte  en  Haynault ,  le  quinziesme 
jour  de  mai ,  avecq  toute  son  armée ,  et  s'en  alla  à 
Hencourt ,  entre  Crèvecœur  et  Saint-Quentin  ,  au- 
quel lieu  l'attendoit  toute  son  artillerie,  dont  il  avoit 
foison  ;  car  parmi  la  ville  d'Arras  avoit  passé  deux 
cent  trente-six  charées  chargées  d'artillerie,  tant 
bombardes,  mortiers,  veuglaires,  serpentines  et 
autres  traicts  à  poudre,  et  tel  qu'il  faut  à  ost ,  la- 
quelle artillerie  avoit  esté  prinse  au  chasteau  de 
Lille;  et  disoit-on  que  autres  grandes  quantités  d'ar- 
tillerie estoient  passées  par  Cambray,  que  on  avoit 
prinses  à  Bruxelles  et  à  Namur ,  que  tout  vint  en 
l'ost  du  comte  à  Hencourt.  Le  comte  se  partisl  de 
Hencourt  et  s'en  alla  à  Rossy ,  à  deux  lieues  près 
Péronne ,  et  illecq  se  tint  aucuns  jours  accompagnié 
de  tout  son  ost,  qui  estoit  le  plus  bel  et  plus  grand 
que  oncques  duc  de  Bourgogne  eult  fait  de  gens 
de  guerre,  sans  commune.  Ceux  de  Péronne  cui- 

doient  et  atteiuloient  de  jour  en  jour  que  le  comte 
de  CharoUois  les  deubl  assiég-er;  mais  le  comte 
pensoit  à  toute  autre  chose. 


CHAPITRE  XXIX. 

Comment  le  comte  de  CharoUois  passa  la  rivière  de  Somme  pour  tirer  en 
Franche;  et  des  villes  de  Bray,  de  Neelle ,  Roye  et  Mont-Didier 
qu'il  meit  en  son  obéissance. 

Le  quatriesme  jour  de  juin^  mil  quatre  cent 
soixante-cinq,  le  comte  de  CharoUois  et  toute  son  ar- 
mée s'en  alla  à  Bray-sur-Somme;  et  lui  apportèrent, 
ceux  de  la  ville  les  clefs  ;  et  le  septiesme  jour^  le 
comte  deSainct-Pol  et  le  bastard  de  Bourgogne,  et 
leurs  gens  allèrent  devant  Neelle  en  Vermandois; 
et  comme  ils  délibérassent  d'assaillir  la  ville ,  ceux 
de  la  ville  se  rendirent  à  eux  par  telles  conditions 
que  huict  hommes  d'armes  et  six-vingt  archiers , 
lesquels  estoient  dedans  en  garnison ,  s'en  parti- 
rent saufs  vies,  chevaux  et  armes;  mais  les  ar- 
chiers laissèrent  tout,  et  s'en  partirent  en  leurs 
pourpoint  ou  paltet ,  en  sa  main  chacun  ung  bas- 
ton  blancq.  lUecq  fust  prins  le  seigneur  de  Neelle 
et  détenu  prisonnier.  Et  ce  propre  jour  le  seigneur 
de  Hautbourdin,  bastard  de  Sainct-Pol,  accompa- 
gnié  d'aucuns  gens  de  guerre  ,  allèrent  à  Roye  en 
Vermandois,  et  avallèrentdeséchelles  es  fossés  pour 

l'assaillir.  Ce  voyants,  ceux  de  la  ville  se  rendirent 
à  lui  pour  et  au  nom  du  comte  de  CharoUois.  Sj 
entra  ledit  bastard  dedans  la  ville,  en  laquelle  es- 
toit  la  comtesse  de  Nevers  ;  à  laquelle  comtesse, 
femme  «;udit  comte,  on  donna  congié  de  soi  re- 
traire où  bon  lui  sembleroit  sans  lui  faire  g-rief  ni 
injures.  Laquelle  comtesse  ung  jour  ou  deux  après 
se  partist  et  s'en  alla  à  Compiégne ,  et  là  envoya 
Adolf  de  Clefves  atout  cinq  ou  six  cents  com])at- 
tants  ;  et  environ  deux  jours  après,  se  rendit  la 
ville  de  Mont-Didier  au  comte  de  CharoUois,  en  la- 
quelle estoit  Hues  de  Maillj,  seigneur  de  Boul- 
liencourt ,  hardi  et  valliant  chevallier ,  qui  toujours 
avoittenu  la  partie  de  Bourgogne,  lequel  en  fust 
fait  capitaine;  etestoient  ceux  de  Mont-Didier  ceux 
qui  plus  aimoient ,  de  toutes  les  terres  dessus  la  ri- 
vière de  Somme,  le  duc  de  Bourgogne,  et  avoient 
toujours  aimé. 


CHAPITRE  XXX. 


Comment  le  comte  de  Nevers  se  partist  de  Përonne;  et  du  siège  que  le 
comte  de  CharoUois  meit  à  Beaulieu. 


DuRA-NT  le  temps  qu^on  estoit  occupé  à  mectre 
en  obéissance  du  comte  de  CharoUois  les  villes 
dessusdites ,  le  comte  de  Nevers  ,  sçachant  que  le 
comte  de  CharoUois  avoit  passé  la  rivière  de  Somme, 

doublant  (juc  le  siège  ne  fiisl  niistlevaiit  Péronne.  et 
qu'il  ne  Fust  enclos  dedans,  se  partist  dudit  Péronne, 
avecq  lui  Joachim  Roliault,  maresclial  de  Franche, 
le  seigneur  de  Moy  et  autres  jusques  au  nombre, 
comme  on  disoit,  de  deux  mille  combattants;  et 
s'en  allèrent  pour  entrer  à  Noyon.  Devant  la 
porte  de  laquelle  ville  ils  feurent  longuement  ains 
qu'on  les  volsist  laisser  entrer  ens,  et  promirent  que 
n'en  y  entreroit  que  certain  nombre  ,  adfin  qu'ils  ne 
fuissent  maistres  de  la  ville  ;  mais,  quelques  pro- 
messes qu'ils  fissent,  ils  n'en  tindrent  rien;  ains  y 
entrèrent  touts  et  feurent  maistres  de  la  ville,  et  y 
feirent  assés  de  desroy  ;  et  à  l'entrer  ens  y  oit  ung 
homme  d'arme  occis  par  ceux  de  la  ville  par  lais- 
ser cheoir  Perche  de  la  porte,  cuidant  deffendre 
que  touts  n'y  entrassent. 

Environ  le  vingt-cinquiesme  jour  de  juing,  après 
ce  que  la  ville  de  Mont-Didier  se  fust  rendue ,  le 
comte  de  Charolloisse  partist  deRoye,  et  alla  mectre 
le  siège  devant  le  chastel  de  Beaulieu,  qui  est  ung 
fort  chasteau  appartenant  au  seigneur  de  Neelle, 
et  y  avoit  ung  gros  villaige  ;  auquel  chastel  y  avoit 
plusieurs  compagnons  de  guerre  qui,  scachant  sa 
venue ,  bouttèrent  le  feu  en  la  ville  autour  du  chas- 
tel ,  et  ardirent  le  plus  beau  et  meilleur  de  la  ville. 
Auquel  siège  y  fust  environ  huict  jours^  durant  les- 
quelsle  chasteau  fust  moult  endommaigiè  de  canons 
et  autres  traicts  à  poudre  ;  et  fust  tellement  battu, 
que  ceux  de  dedans  se  rendirent  saufs  leurs  vies, 
bienset  harnas;  et  se  rendit  le  chastel  le  jour  Sainct- 

Jehan-Haptiste.  Durant  que  le  siège  estoit  devant 
Beaulieu,  le  bastard  de  Sainct-Pol,  seigneur  de 
Hautbourdin,  passa  la  rivière  d'Oyse,  lui  et  ses 
gens,  et  entra  en  la  ville  de  Pont-Saint-Maxence , 
ains  que  ceux  de  la  ville  en  sceuissent  rien.  Icellui 
chevallierestoitavecqle  comte  de  Sainct-Pol,  lequel 
comte  menoit  et  conduisoit  l'àvant-garde  du  comte 
de  Charollois ,  lequel  comte  avoit  ordonné  de  touts 
ses  gens  trois  batailles  :  une  avant-  garde  que  menoit 
le  comte  de  Saint-Pol;  une  arrière-garde,  que  me- 
noit le  bastard  de  Bourgogne  ;  et  il  menoit  la  ba- 
taille qui  estoit  la  troisiesme.  Tanlost  que  le  comte 
de  Charollois  sceut  qu'il  avoit  passaige  par  la  rivière 
d'Oyse ,  lui  et  toute  son  armée  allèrent  au  Pont- 
Saint-Maxence ,  et  passèrent  touts  la  rivière.  Ceux 
de  la  ville  feirent  au  comte  toute  obéissance  au 
nom  du  duc  de  Berry ,  dont  il  se  disoit  lieutenant 
général  ;  et  illecq,  de  par  le  duc  de  Berry  ,  le  comte 
feit  crier  que  il  mectoit  jus  touts  les  subsides,  impo- 
sitions, quatriesmes  et  autres  débittes;  et  pareille- 
ment avoit  fait  mectre  jus  à  Péronne  et  à  Mont- 
Didier.  Icellui  comte  entra  en  ladite  ville  de  Pont 
le  jour  Sainct-Pierre  et  Sainct-Pol. 

ciiAP nu  IL  XXXI. 


Comment  le  comte  de  Cliarollois  se  partist  de  Pont  et  entra  dedans 
SaJncl-Denys  ,  puis  alla  en  la  hataille  dedans  Paris  :,  et  comment  le 
comte  de  Sainct-Pol  gagna  Sainct-Cloud-sur-Saine ,  et  eut  passaigc 
sur  Saine;  et  plusieurs  autres  choses. 

Après  que  le  comle  de  Cliarollois  oit  esté  aiicnns 
jours  à  Pont,  il  et  tout  son  ost  se  partist  d'illecq;  et 
s'en  allèrent  à  Sainct-Deiijs  en  Franche, en  laquelle 
ville ,  pour  et  au  nom  du  duc  de  Berry  ,  on  lui  l'eit 
ouverture  ;  et  aussilost  que  ils  véoient  bien  que  par 
foiclie  ils  ne  pooient  contre  lui.  Et  illecq,  entre 
Paris  et  Sainct-Denys,  lui  et  touts  ses  gens  se  tin- 
drent  tout  le  mois  de  juing,  attendant  illecq  les  ducs 
de  Berry  ,  de  Bretaigne ,  de  Callabre  et  de  Bourbon 
et  les  autres  princes  qui  avoient  scellé  ensemble  et 
promis  d'estre  audit  Sainct-Denys,  endedans  le  jour 
de  Sainct-Jelian  Baptiste.  Le  jour  de  Sainct-Jehan 
Baptiste  passé  et  tout  le  mois  de  juing-,  le  comte  de 
Charollois  véant  que  nuls  des  princes  dessusdits 
n'estoient  venus,  et  mesmement  le  mareschal  de 
Bourgogne,  ne  nuls  Bourgoig-nons,  mais  lui  fust 
rapporté  qu'ils  ne  pooient  passer  pour  illecq  venir, 
pour  l'armée  du  roy  de  Franche ,  qui  les  cottoyoit 
de  touts  lez ,  le  huitiesme  jour  de  juillet , 
icellui  comte  et  ses  gens  touts  mis  en  bataille ,  s'en 

alla  devant  Paris ,  et  si|près  que  ceux  de  la  ville  les 
pooient  veoir  tout  à  plein.  G'estoit  la  plus  belle 
armée  que  de  mesmoire  d'homme  on  euist  veu  en 
Franche  de  peu  de  gens.  Joachim  Roliault,  nia- 
resclial  de  Franche^  vuida  de  Paris  pour  veoir  l'ar- 
mée j  jà  l'euist-il  paravant  costoyé  tant  à  Beaulieu 
que  ailleurs,  par  plusieurs  fois,  pour  faire  sur  eux 
aucune  emprinse ,  s'il  euist  peu ,  mais  il  n'j  trouva 
oncques  avantages  ;  ains  tantost  que  on  scavoit  où 
il  estoit,  les  gens  du  comte  tournoient  celle  part 
pour  lui  courir  sups ,  et  ne  se  osoit  tenir  près  d'eux; 
et  encoires  cellui  jour,  tantost  que  les  gens  du 
comte  le  perçurent,  ils  le  cuidèrent  encloire  ;  et 
lui  fust  de  nécessité  qu'il  retournast  dedans  Paris 
prestement.  Quant  les  gens  du  comte  le  veirentren- 
trer  dedans  la  ville,  le  comte  feit  ruer  sur  la  cauchie 
(chaussée)  deux  ou  trois  serpentines,  qui  effrayèrent 
ceux  de  la  ville,  combien  qu'ils  ne  blessèrent  per- 
sonne qu'on  sceuist.  Le  comte  s'estoit  mis  devant 
toute  la  bataille  et  alla  jusques  à  ung  mollin ,  assés 
près  de  la  ville  de  Paris,  lesquels  de  Paris  se  atten- 
doient  qu'on  les  deubt  assaillir  ;  mais  non  feit,  car 
le  comte  leur  avoit  l'ait  remonstrer  tant  audit  pajs 
et  ailleurs  ,  qu'il  n'estoit  venu  que  pour  le  bien  du 
royaume,  et  à  la  prière  et  requeste  dudit  duc  de 
Berry  ,  qui  avoit  mandé  qu'il  seroit  de  brief  avecq 
lui,  et  se  donnoit  de  merveilles  que  jà  n'estoit  venu. 
Lequel  duc  de  Berry  faisoit  ce  qu'il  faisoit  pour  le 
bien  du  royaume ,  leur  signifiant  ([u'ils  olîéissent  à 
lui  comme  et  au  nom  du  duc.  Et  à  la  rentrée  que 

le  niareschal  feit  dedans  Paris,  il  rencontra  uno- 
homme  d'église  ,  chanoisne  d'Arras ,  nommé  mes- 
siie  Jacques  t!e  Villers ,  qui  avoit  eu  affaire  à  Paris, 
et  letournoit  en  Picardie  ,  soi-disant  de  la  ville  d'A- 
miens; auquel  chanoisne  icellui  mareschal  (bit  ju- 
rer qu'il  diroit  au  comte  de  Charollois  qu'il  avoit 
prestement  receu  lettres  du  roy  de  Franche,  que 
en  dedans  quatre  jours  ou  environ  il  se  trouveroit 
à  Paris,  et  iroit  où  le  comte  seroit,  et  verroit  qui 
seroit  le  plus  fort.  Lequel  chanoine  tint  sa  promesse 
et  dit  les  parolles  au  comte,  qu'il  trouva  auditmol- 
lin.  Auxquelles  parolles  le  comte  respondit  qu'il  le 
crojoit,  pour  ce  que  paravant  lui  avoit  mandé 
plusieurs  choses  qui  n'estoient  point  vraies.  Après 
ce  que  le  comte  de  Charollois  eut  fait  sa  monstre 
devant  Paris,  lui  et  son  ost  se  retirèrent  au  Lendy, 
entre  Paris  et  Sainct-Denys,  oùencoires  estoient  les 
loges  et  maisons  de  la  festcdudit  Lendy  ;  et  illecq, 
comme  il  avoit  accoustumé  de  faire  partout  où  il  al- 
loit,  enclost  son  ost  de  carroy  qui  le  suivoient ,  dont 
il  avoit  grand  nombre ,  tant  de  l'artillerie ,  comme 
du  carroy  desdits  seigneurs. Le  comte  de  Saine t-Pol, 
qui  menoit  l'avant-garde, entre  Paris  etSainct-Cloud 
trouva  ungbasteauchargié  de  foing,  quiestoit  moult 
grand,  que  on  menoità  Paris;  lequelbasteau  il  prist 
et  vuida  le  foing  qui  estoit  dedans^  et  par  ce  bas- 
teau  lui  et  toute  l'avant-garde  passa  outre  la  rivière 
de  Saine  ;  et  adfin  de  avoir  passaige  par  la  rivière, 
alla  prendre  et  gagner  le  pont  Sainct-Cloud  ,  au- 
quel lieu  y  avoit  plusieurs  gens  de  guerre,  lesquels 

se  rendirent,  saufs  leurs  corps  et  leurs  biens,  et  s'en 
allèrent  à  Paris.  Ce  sceu  du  comte  de  Gharollois  , 
lui"  et  toute  son  armée  vindrent  au  pont  Sainct- 
Cloud,  et  passèrent  touts  la  rivière  de  Saine. 

Durant  le  temps  que  le  comte  de  Cliarollois  es- 
toit  entre  Paris,  envoyèrent  en  son  ost  deux  bal- 
lades dont  la  teneur  s'ensuit  : 

D'où  venez  vous  ?  —  d'où?  voire  de  la  cour. 

—  Et  qu'y  fait-on  ?  —  qu'y  fait  on  ?  rien  qui  vaille. 

—  A  brief  parler,  quel  est  bruit  de  la  cour  ? 

—  Mauvais  ;  oy  ?  —  oy  certainement. 

—  Aurons  nous  pis  ?  —  oy  certainement  j 

—  Comme  cela? —  on  ne  voit  l'apparence. 

—  Qui  portera  ce  fait  entièrement  ? 

—  Qui  ?  voire  qui  ?  les  trois  estais  de  France. 

D'où  vient  cecy?  de  quoy  sy  grief  mal  sourd? 
D'où  voire  dea  ?  dictes  le  hardement. 
— Je  criens  pensant  qu'il  lient  Targent  sy  court  ; 
— Diray  je  oy  ?  —  dites  le  hardement  : 
— Et  qui  sont-ils  ?  —  je  ne  parle  autrement 
— En  ont-ils? —  oui;  ils  en  ont  à  puissance. 
— Qui  leur  en  baille ,  sy  très  abbondamment  ? 
— Qui?  voire  qui?  les  trois  estais  de  France. 

Que  dit  Paris  ?  est-il  muet  et  sourd  ? 
N'ose-il  parler  ?  —  nenny  ne  parlement , 
— Et  le  clergié ,  le  vous  tient-on  bien  court  ? 
— Par  vostre  foy  ,  oy ,  publiquement. 
— Noblesse  quoi  ?  —  va  moitié  pirement , 
Tout  se  pe'rit  sans  avoir  espe'rance. 
— Qui  peut  pourvoir  à  cecy  bonnement  ? 
— Qui  ?  voire  qui  ?  les  trois  estais  de  France. 

Prince ,  qui  veult  leur  donner  allégeance  ? 

— A  qui  ? —  à  eux,  je  vous  prie  humblement. 

— De  quoi?  — que  ayez  leur  règne  en  remenbrance. 

— Qui  peut  donner  bon  conseil  prestement? 

— Qui?  voire  qui  ?  les  trois  estais  de  France. 

LA  SECONDE  BALLADE. 

Quand  vous  verrez  les  princes  reçu  11  es 
Et  eulx  mesmes  meus  en  dissention  ^ 
Quand  vous  verrez  les  sages  aveuglés 
Pour  soutenir  police  et  union  ,• 
Quand  les  flatteurs  par  leur  séduction , 
Informeront  les  seigneurs  au  contraire , 
Quand  on  croira  des  fols  l'opinion , 
Soyez  asseurs  qu'aurez  beaucoup  à  faire. 

Quand  vous  verrez  les  nobles  désolés  , 

Pour  supporter  basse  condition  ; 

Quand  vous  verrez  médians  gens  appelés 

En  baut  estât  et  domination  ^ 

Quand  le  meffait  n'aura  puguition  , 

Quand  vous  verrez  plaindre  le  populaire 

De  mangerie  et  d'impositions , 

Soyez  asseurs  qu'aurez  beaucoup  à  faire. 

Quand  vous  verrez  le  clergié  ravaller , 
Oster  aux  juges  leur  jurisdiction  ] 
Quand  vous  verrez  vieux  servans  désolés 
Et  dépourvus  de  leur  provision  ; 
Quand  vous  verrez  au  peuple  émotion , 
Quand  le  petit  vouldra  le  grand  deffaire , 
Et  en  l'église  noise  et  destruction , 
Soyez  asseurs  qu'aurez  beaucoup  à  faire. 

Prince  ,  pour  Dieu  ayez  affection 
D'entretenir  la  justice  ordinaire  , 
Ou  autrement  et  pour  conclusion , 
Soyez  asseur  ([u'aurez  beaucoup  à  faire. 

CHAPITRE  XXXII. 

Comment  le  comte  de  Charollois  se  partisl ,  et  toute  son  arme'e ,  du  pont 
Saiuct-Cloud  pour  aller  allencontre  du  ducjdciBretaigne,  qui  ne  pooit 
passer,  pour  les  gens  du  roy;  et  comment  il  ceut  que  le  roy  de  Franche 
venoit  liastivement  pour  le  ruer  jus. 

Le  quinziesme  jour  de  juillet  mil  quatre  cent 
soixante-cinq  ,  le  comte  de  Charollois  et  toute  son 
armée  quis'estoit  parti  du  pont  Sainct-Clondpour 
tirer  vers  Estampes  et  aller  allencontre  des  ducs 
de  Berrj  et  de  Bretaigne ,  lesquels  ne  pooient  pas- 
ser pour  l'armée  du  roy  de  Franche  qui  les  em- 
peschoit,  arrivèrent  à  Mont-le-Hérj  et  environ; 
et  alla  le  comte  de  Sainct-Pol,  qui  menoit  l'avant- 
garde,  jusques  le  Mont-le-Hérj,  et  se  logea  lui  et 
ses  gens  en  la  ville  de  Mont-le  Héry,  sur  ledit  mont, 
sans  entrer  au  chasteau.  Lequel  chastel  estoitgarny 
de  gens  de  guerre  y  commis  de  par  le  roy,  auquel 
le  comle  ne  feit  quelque  assaut,  ne  ceux  de  dedans 
ne  feirent  quelque  signe  de  guerre.  Le  comte  de 
Charollois,  qui  menoit  la  bataille,  se  logea  à  deux 
lieues  près  du  mont,  et  le  bastard  de  Bourgogne, 
qui  menoit  l'arrière-garde,  se  logea  à  deux  lieues 
près  du  comte,  et  à  quatre  lieues  du  mont.  Le  comte 
de  Sainct-Pol,  qui  estoit  sur  lemont,  envoyaseses- 
coutes  tout  environ  lui,  desquels  aucuns  allèrent 

jusquos  à  Cliaslres,  à  trois  lieues  du  mont ^  tirant 
vers  Estampes;  lesquels  retournés  certiflièrent  au 
comte  que  le  roy  de  Franche  et  toute  sa  puissance 
estoit  à  Chastres  et  environ  ,  comme  il  estoit  vrai. 
Il  estoit  environ  onze  heures  en  la  nuict  quant  le 
comte  de  Sainct-Pol  ojt  ces  nouvelles,  pour  lesquel- 
les il  se  deslog-ea  du  mont,  et  vint  logier  au-dessous 
du  mont,  en  la  vallée,  en  une  campaigne  au  lez  de- 
vers Paris,  et  ieit  scavoir  les  nouvelles  au  comte  de 
Charollois,  lui  mandant  qu'il  sehastast  de  venir,  et 
que  le  roy  lui  livreroit  bataille  le  lendemain  au 
poinct  du  jour.  Le  comte,  de  ce  adverti,  se  hasta 
moult  fort  d'aller  où  le  comte  de  Sainct-Pol  estoit, 
et  manda  au  bastard  de  Bourgogne  qu'il  se  hastat, 
comme  il  feit;  et  le  lendemain,  seiziesme  jour  du 
mois  de  juillet ,  environ  soleil  levant ,  le  comte 
Charollois  vint  où  le  comte  de  Sainct-Pol  estoit,  de 
et  l'arrière-garde,  que  menoit  le  bastard  de  Bour- 
gogne, vint  avecq  eux;  etillecq  ordonnèrent  leurs 
batailles  et  se  meirent  en  ordonnance. 


CHAPITRE  XXXIII. 


Comment  le  roy  Loys  de  Franche  vint  hastivcment  du  pays  de  Bourbo- 
nois  pour  combattre  le  comte  de  Charollois. 


Le  roj  de  Franche,  lequel  estoit  au  pays  de  Bour- 
bonnois,  ou  environ  ;,  où  il  guerroyoit  le  duc  de 

Bourbon  ,  et  einpeschoit  que  le  duc  de  Bei  rj  et  de 
Bretaigne  ne  se  joignissent  et  passassent  pour  aller 
à  Sainct-Denys  vers  le  comle  de  CliaroUois ,  comnKi 
ils   avoient  promis,  ayant  la  plus  grande  armée 
qu'il  avoit  peu  assembler  ,  à  pied  et  à  cheval ,  sans 
prendre  les  garnisons  que  il  avoit  laissié  par  tout 
son  royaume,  comme  sur  la  rivière  de  Somme,  sur 
les  marches  de  Bourgogne  ,  comme  sur  les  rivières 
de  Somme  et  d'Oyse,  et  ailleurs,  en  Normandie, 
Guyenne,  et  par  tout  son  royaume,    fust  adverti 
que  le  comte  de  Charollois  et  toute  son  armée 
avoient  passé  les  rivières  de  Somme,  d'Oyse  et  de 
Saine.  Doublant  que  les  seigneurs  de  Berry  et  de 
Bretaigne ,  et  autres  princes,  ne  se  assemblassent , 
scachant  que  eux  assemblés  seroient  plus  forts  que 
lui,  polroientplus  nuire  et  seroient  plus  dangereux 
à  vaincre  que  chacun  à  part  lui,  assembla  toutsses 
capitaines  pour  avoir  conseil ,  s'il  combattroit  les 
ducs  de  Berry  et  de  Bretaigne  ains  qu'il  combattist 
le  comte  de  Charollois.  Et  combien  qu'il  y  oit  de 
diverses  opinions,   la  plupart  Ini  conseilla  qu'il 
combattist  premier  le  comte  de  Charollois  ;  car  s'il 
le  pooit  ruer  jus  et  vaincre  ,  de  legier  il  auroit  à  sa 
vollontélesducsde  Berry  et  de  Bretaigne,  et  touts 
les  princes  de  Franche;  et  que  c'estoitle  meilleur, 
ains  que  ledit  comte  euist  avecq  lui  les  Bourgui- 
gnons, qui  encoires  n'estoientarrivés  deversluipour 
les  garnisons  du  pays  du  roy  qui  les  empeschoient, 
ne  que  les  princes  de  Franche  fuissent  assemblés 
avecq  lui.  Et  jà-soit-que  lapluspart  fnsf  de  pareille 

opinion,  toutesfois  ung  hardi  et  vallianl  cheval  lier, 
nommé  messire  Pierre  de  Brésay ,  seigneur  de  hi 
Varenne  et  séneschal  de  Normandie,  dit  au  roy 
que  ce'n'estoit  point  son  conseil  de  ainsi  Je  faire; 
car  il  cognoissoit  le  comte  de  Charollois,  et  qu'il 
n'estoit  pas  homme  de  desmarchier,  et  que  les  Pi- 
cards et  ceux  qui  estoient  avecq  lui  de  ses  pays 
l'aimoient  de  si  grand  couraige  ,  et  si  estoient  la 
pluspart  gens  accouslumés  de  guerre,  lesquels  ne 
le  lairoient  jusques  à  la  mort  ;  mais  estoit  son  opi- 
nion de  premier  combattre  les  ducs  de  Berry  et  de 
Bretaigne ,  avec  lesquels  avoit  plusieurs  gens  de 
guerre  qui  avoient  esté  des  ordonnances  du  roy 
Charles,  son  père  ;  lesquels  ,  quant  ils  verroient  sa 
présence,  ils  n'oseroient  combattre  contre  lui,  ains 
se  tourneroient  de  son  parti,  par  quoi  de  légier  il  mec- 
teroit  le  remenant(reste)  à  merchi.  iVuquel  séneschal 
fust  dit,  qu'il  avoit  poeur  ;  lequel  feit  response  que 
non  avoit ,  et  s'il  y  avoit  journée    de  bataille  ne 
rencontre ,  il  monstreroit  que  ce  qu'il  disoil,  il  ne 
lefaisoit  de  poeur,  mais  seulement  pour  loyaument 
conseiller  le  roy.  En  la  fin  ,  le  roy  se  conclud  de 
premier  combattre  le  comte  de  Charollois;  ethas- 
tivement  feit  commandement  sur  la  hart,  que  cha- 
cun se  ceignist.  Et  chevaulcha  le  quatorziesme  jour 
de  juillet,  que  de  jour,  que  de  nuict ,  lui  et  son 
ost  vingt-quatre  lieues,  et  alla  au  giste  à  Estampes, 
et  le  lendemain  à  Chastres ,  à  trois  lieues  du  Mont- 
le-Héry;  et  passa  assés  près,  comme  à  six  ou  huict 
lieues  près  del'ost  des  ducs  de  Berrvet  de  Bretai- 

gne  ;  et  non  scachant  que  les  messagiers  qu'ils 
avoient  envoyés  à  Paris  ,  fuissent  prins  ne  que  le 
comte  de  Charollois  fust  si  près  de  lui,  le  seiziesme 
jour  de  juillet,  devant  le  jour,  se  deslogea  de  Chas- 
tres,  et  ung  peu  devant  soleil  levant,  lui  et  son 
armée  se  trouvèrent  sur  le  Mont-le-Hérj,  dessous 
lequel  mont  ils  veirent  le  comte  de  Charollois  et 
toute  son  armée.  Ce  voyant  le  roy,  et  scachant  que 
c'estoit  le  comte  de  Charollois ,  si  feit  mectre  ses 
ffens  en  ordonnance  et  bataille.   Il  ordonna  trois 

o 

batailles  :  en  la  première  bataille  ,  que  on  appelle 
l'avant- garde  ,  estoit  le  dessusdit  monsieur  Pierre 
de  Brésay,  chevallier,  sieur  de  la  Varenne  et  sé- 
neschal  de  Normandie ,  le  lîls  du  comte  de  Nov- 
renton,  le  sieur  de  Barbasan,  Malortie,  FlocqueL, 
Salzart,  et  autres  capitaines  et  gens  d'armes;  en  la 
seconde  ,  que  on  appelle  la  bataille  ,  estoit  le  roy 
avecq  plusieurs  grands  seigneurs  et  capitaines  ;  en  la 
tierche,  que  on  appelle  l'arrière-garde,  estoient  le 
comte  du  Maisne  ,  et  bien  sept  àhuictcents  hommes 
d'armes;  et  disoit-onque  èsdites  trois  batailles  y  avoit 
deux  mille  deux  cents  hommes  d'armes  portants 
lanches,  les  mieux  en  poinct  et  les  mieux  montés 
que  gens  d'armes  feurent  oncques  ;  et  là  estoit  la 
fleur  des  gens  de  guerre  ,  toute  la  puissance  du  roy 
de  Franche,  Avecq  eux  estoient  les  archiers  et  au- 
tres gens  de  guerre,  qui  estoient  en  grand  nombre, 
combien  que  plusieurs  fuissent  demourés  derrière, 
qui  estoient  mal  montés  et  à  pied  ,  pour  le  grand 
chemin  que  le  roy  feit  en  haste. 

CHAPITRE  XXXIV. 

Comment  le  comte  de  Charollois  feit  ses  batailles  et  meit  ses  gens 
ordonnance  pour  attendre  la  puissance  du  roy. 

Quant  le  comle  de  Charollois  percheut  sur  le 
mont  le  roy  de  Franche  et  tout  son  ost,  si  assembla 
touts  ses  gens  et  feit  aussi  trois  batailles  :  la  pre- 
mière menoit  le  comte  deSainct-Pol;  ladeuxiesme, 
lui  en  personne;  et  la  tierche  ,  Anthoine  ,  bastard 
de  Bourgogne  ;  lesquelles  il  feit  tout  joindre  en- 
semble, et  enclorre  tout  autour  de  son  carroi,  par- 
derrière  ,  et  afFuster  touts  ses  engins  à  poudre  de- 
vant ;  et  chacun  archier  avoit  ung  peuchon  pour 
fisquier  (ficher)  en  terre  devant  lui ,  pour  doubte 
des  chevaux  qu'ils  n'enfrondrassent  sur  eux,  atten- 
dant que  le  roy  et  son  armée  deuissent  illecq  venir 
courre  sups  et  combattre. 


MONSTF.ELET.  T.  XI'-   —  MÉM.  V,X.  J.  Df  CleP.CQ. 

CHAPITRE  XXXV. 

De  la  bataille  ou  rencontre  rjui  fust  fait  sur  le  Mont-le-He'ry. 

Le  roy  de  Franche  et  son  ost  estant  en  bataille 
sur  le  Mont-le-Héry,  et  voyant  au-dessoubs  du 
mont,  en  la  vallée,  en  tirant  vers  Paris,  le  comte  de 
Charollois  et  son  ost  mis  en  ordonnance ,  qui  les 
attendoit  de  pied,  qu'on  fust  par  l'espace  de  quatre 
heures  ou  plus  en  bataille  sans  l'assaillir  ,  combien 
qu'ils  fuissent  à  ung  traict  d'arcque  près  l'ung  de 
l'autre ,  durant  lequel  temps  le  comte  de  Charol- 
lois faisoit  jetler  ses  engins  sur  les  gens  du  roy  ,  et 
en  tuèrent  plusieurs  ;  mais  pour  ce  que  le  roy  ne 
les  siens  ne  descendirent ,  ne  feirent  manière  d'as- 
saillir ,  ains  faisoit  aussi  jetter  ses  engins  à  poudre 
pareillement  es  gens  du  comte  ,  desquels  il  n'avoit 
pas  tant  que  le  comte  ,  car  touts  n'estoient  pas  en- 
coires  venus,  et  quant  touts  euissent  esté  venus  qu'il 
faisoit  venir ,  si  n'en  avoit-il  guères  au  regard  de 
ceux  du  comte.  Durant  ce  temps,  plusieurs  des  gens 
du  roy  commenchèrent  à  touppier  (roder)  autour 
de  l'ost  du  comte,  comme  pour  l'advironner,  ou 
pour  lui  donner  le  soleil  en  l'œuil.  Ce  apperce- 
vantle  comte  et  ses  gens,  si  prindrent  les  capitaines 
conseil  ensemble  ;  et  combien  que  le  comte  n'es- 
toit  point  venu  pour  combattre  le  roy,  doublant 

que  ceux  de  Paris  ne  fuissent  advertis  que  le  roy 
estoit  illecq,  et  ne  venissent  à  grosse  puissance  en 
son  aide,  et  ne  fuissent  assaillis  d'ung  lez  du  roj, 
et  de  l'autre  de  ceux  de  Paris,  conclurent  de  mar- 
cher avant^  et  issir  de  leur  fort ,  et  assaillir  le  roy 
et  sa  puissance.  Lors  commanda  le  comte  de  Cha- 
roUois  démarcher  avant;  et  se  partirent  en  deux 
aisles  ,  l'une  vers  le  bois  ,  l'autre  du  costé  du  vil- 
laige  ,  et  la  bataille  au  front  emprès  le  carroi , 
ayant  les  bois  au  dos  ;  et  combien  que  on  ne  scait 
bonnement  qui  premier  assaillit  des  trois  batailles, 
aucommenchier,  la  bataille  fustbouttée  au  villai^e, 
pourempescher  que  les  Franchois  ne  descendissent 
parlevillaigeduMont-le-Héry.Lorssecommencha 
la  bataille  en  laquelle  ,  de  la  première  empaincte 
(attaquer),  plusieurs  d'ung  costé  et  d'autre  se  mei- 
renten  fuite.  Du  costé  du  comte  deCharollois  s'enf- 
fuirent  le  tiers  de  ses  gens  ou  plus ,  entre  lesquels 
s'enffuirent  le  seigneur   d'Emeries,  son    premier 
chambellan,  lequel  avoit  cent  lanches  d'ordon- 
nance ,  le  seigneur  de  Haplincourt ,  qui  portoit  le 
penon  des  archiers  du  comte  de  Sainct-Pol ,    le 
seigneur  de  Rabodenghues,  et  autres  sans  nombre, 
touts  lesquels  s'enffuirent  au  pont  Sainct-Cloud  , 
réservé  le  seigneur  de  Rabodenghues  ,  qui  n'alla 
point  plus  de  deux  lieues  loing  qu'il  ne  retourna  , 
et  avecq  lui  quatre  mille  combattants,  mais  ce  fust 
après  que  ung  hérault  lui  vint  dire  que  le  comte 
de  Charollois  se  combattoit  encoires,  et  qu'il  avoit 
gagné  la  bataille.  Du  costé  du  roy  print  la  vi Haine 

•2. 

fuite  le  comte  du  Maisue,  frère  du  roy  de  Cécile, 
oncle  du  roy;  le  seigneur  de  Montauban,  admirai  de 
Franche ,  le  capitaine  des  archiers  du  roy,  et  autres 
sans  nombre,  et  jusques  au  nombre  de  huict  cents 
lanches  ou  plus ,  qui  touts  tournèrent  vers  Estam- 
pes, sans  nuls  d'eux  retourner  d'ung  costé  et  d'au- 
tre. Tous  les  chemins  estoient  couverts  de  bagues, 
comme  malles ,  bouges  ,  vaisselles  ,  joyaux ,  har- 
nats ,  chevaux  qui  laissèrent  cheoir  les  fuyants  ,  et 
nuls  d'eux  n'avoient  loisir  de  recoueillir,  de  poeur 
qu'ils  avoient ,  car  d'ung  costé  et  d'autre,  il  sem- 
bloit  que   les   ennemis  fuissent  à  leurs   talions, 
et  si  ne  les  suivoit-on  pas.  Et  combien  que  d'ung 
costé  ou  d'autre  y  oit  moult  de  fuyants  ,  toutesfois 
s'assemblèrent  lesdits  deux  osts  ensemble,  et  se 
commencha  la  bataille  cruelle  et  horrible  de  ceux 
qui  estoient  demourez  ;  et  là  oit  mainte  bataille 
faite  d'ung  costé  et  d'autre.  Le  comte  de  Charol- 
lois  entre  les  autres  s'y  porta  valliamment,  et  don- 
noit  courage  à  ses  gens  ,  en  disant  :  «  Or,  avant , 
»  mes  amis,  deffendez  vostre  prince,  et  nelelaissiés 
»  en  dangier,  je  ne  vous  laisserai  jusques  à  la  mort; 
»  voyez  moi  chi  pour  vivre  et  mourir  avecq  vous.  » 
Par  sa  valliance,  non  doublant  son  corps,  se  frap- 
poit  partout  tellement  qu'il  fust  bleschié  d'un  coup 
d'espée  ;  et  lui  cuida-t-on  copper  la  gorge  ;  mais 
pour  ce  ne  laissa,  tout  bleschié,  de  se  frapper  en 
la  bataille,  et  à  donner  couraige  à  ses  gens.  Par 
sa  valliance  et  parolles  ,  donna  tel  couraige  à  tant 
peu  de  gens  qui  lui  estoient  demourés,  que  chacun 

se  boutta  liarcli  connue  un  lion,  si  qu'ils  rebout- 
lèrent  Jes  gens  du  roj,  et  fiist  l'avant-garde  rnce 
jus;  et  là  mourut  un t;'  sage,  valliant  et  noble  che- 
vallier, nommé  messire  Pierre  de  Brésaj,  séneschal 
de  Normandie,  deux  autres  valliants  et  hardis  che- 
valliers, l'un  nommé  Flocquet,  el  l'autre  ChielVoj 
Lahire,  avecq plusieurs  autres  chevalliers  et  nobles 
hommes  d'armes,  jusques  au  nombre  de  trois  cents 
lanches  ou  plus,  lesquels  se  lérirent  si  avant  en  la 
bataille  qu'ils  ne  peulrent  retourner.  A  ce  com- 
menchement  aussi,  feurent  occis  du  coslé  du  comte, 
ung"  noble  et  valliant  chevallier  ,  nommé  messire 
Philippe  de  Lallaing,  lequel  par  sa  valliance  icel- 
lai  jour,  f'ust  en  partie  cause  que  les  gens  du  roj 
feurent  rebouttés;  et  j  fit  moult  de  valliance.  Aussi 
y  moururent  les  seigneurs  de  Haines ,  hardi  che- 
vallier, messire  Philippe  d'Ongnyes,  chevallier,  le 
fils  du  seigneur  de  Saucourt,  le  fils  de  messire  Re- 
gnault  de  Raisse  ,  et  autres  chevalliers  et  gentil- 
hommes,  dont  je  ne  scai  les  noms  ,  avecq  grand 
nombre  de  valliants  et  hardis  archiers  ;  et  feurent 
les  morts  estimés,  tant  d'ung  costé  que  d'autre,  de 
trois  à  quatre  mille  demourés  morts  en  la  place; 
et  ne  peut-on  oncques  scavoir  duquel  costé  il  en 
mourut  le  plus,  car  sitost  qu'ils  esloient  abbattus 
ou  morts  ,  ils  estoient  despouilliés  toutnuds  ;  et  par 
ce  ne  pooit-on  cog-noistre  de  quel  costé  ils  estoient. 
En  ceste  balaille  l'eurent  prins  le  seigneur  de  Crè- 
vecœur,  qui  s'y  porta  comme  valliant  et  proeux 
chevallier,   et  en  blessa  plusieurs  aius  (avant)  qu'il 

peut  eslre  prins.  Si  iust  prias  le  seigneurde  Brouay , 
le  seigneur  du  Bois  ,  le  seigneur  de  Montcaurel  et 
aucuns   autres,   touts  lesquels  estoient    avecq   le 
comte  de  CharoUois  ;  et  des  gens  du  costé  du  roy 
feurent  prins  le  comte  de  Vantadour,  le  seigneur 
de  Barbazan  ,  qui  fust  ung  jour  et  une  nuict  avecq 
les  morts  sans  avoir  cognoissance,  et  autres.  Quant 
le  roy  de  Franche  perçut  que  ses  gens  estoient  re- 
bouttés,  et  oyt  que  aucuns  de  ses  gens  lui  dirent 
que  on  disoit ,  parmi  son  ost ,  que  il  estoit  mort  , 
on  dit  qu'il  se  frappa  dedans  ses  gens,  et  osta  sa 
salade  de  dessus  sa  teste,  et  disoit  à  ses  gens  :  «  Mes 
»  amis,\oicivostreroy,  defFendez-vous  de  bon  cœur, 
»  je  ne  suis  point  mort;  »  et  s'y  porta  très  valliani- 
ment  jusques  ad  ce  que  on  lui  vint  dire  que  ses 
gens  s'en  estoient  fuis  ;  lors  se  retrait  sur  le  Mont- 
ie-Héry  tout  dessus;  et  illecq  fust  une  espace  de 
temps ,  duran:  lequel  temps  le  remanant  (reste)  de 
ses  gens  coml^attoient  ;  et  se  recueillirent  tellement 
qu'ils   se  retrayèrent  sur  le  mont  oîi  le  roy  estoit. 
Le  comte  et  ses  gens  demoura  en  la  place  moult 
joyeux  de  sa  victoire  ;  et  se  rallièrent  ensemble  , 
et  se  remirent  en  bataille,  attendants  et  cuidants 
que  le  roy  et  ses  gens  derecliief  leur  deuissent  ve- 
nir courre  sups.   La  bataille  dura  jusques  à  sept 
heures  du  vespres  ;  le  roy  se  tint  sur  le  mont  de- 
puis environ  sept  heures  jusques  soleil  couchant , 
qu'il  se  parlist  du  mont  et  arriva,  environ  dix  heu- 
res en  la  nuict ,  en  la  ville  de  Corbeil,  à  six  lieues 
du  Mont-le-Héry  atout  bien  peu  de  gens,  car  plu- 

sieurs  de  ses  gens  s'en  estoient  fuis,  que  on  ne  sca- 
voit  où.  Le  comte  qui,  jusques  au  lenjemain  au 
poinct  du  jour,  s'estoit  tenu  en  bataille,  attendant 
le  roy,  euidanl  qu'il  lust  encoiressurle  mont,  fust 
adverti  de  la  départie  du  roj,  mais  il  ne  volt  sous- 
IHr  que  on  allast  après  eux,  craindant  les  embû- 
ches, non  scachant  encoires  la  villaine  fuite  des 
gens  du  roy,  desquels  aucuns  fuirent  siloing-  qu'ils 
ne  cessèrent  faire  jusques  à  Amboise,  disants  par- 
tout où  ils  passoient  que  le  roy  estoit  mort  et  des- 
confit. Le  comte  alla  le  lendemain  sur  le  mont , 
où  il  trouva  plusieurs  chevalliers,  planté  (quantité) 
de  morts;  et  combien  que  aucuns  disoient  que  les 
Franchoislesy  avoienl  jettes,  adfînque  l'on  ne  sceut 
combien  de  gens  de  leur  costé  y  estoient  demourés, 
toutesfois  à  la  vérité  on  ne  scavoit  si  c'estoit  des 
gens  du  roy  ou  du  comte,  car  le  jour  de  la  bataille 
y  oit  dedans  la  ville  sur  le  mont  grande  occision. 


CHAPITRE  XXXYL 

Comment  aucuns  de  Paris  saillirent  hors  de  la  ville  ,  et  prindrent  les 
fuyants  de  la  bataille  qui  avoient  abbandonne  le  comte  Charollois. 

Avant  que  la  bataille  de  Mont-le-Héry  commen- 
cha ,  trois  des  hérauts  du  roy  de  Franche  se  parti- 
rent de  son  ost  et  s'en  allèrent  à  Paris  ,  où  ils  vin- 
drentenviron  midi.  ïllecq,  à  son  de  trompe,  allèrent 

paniii  la  ville  crier  alarme,  et  que  tosl  on  allasl  à 
l'ai  Je  du  roj,  lequel  se  couibattoit  au  comte  cle 
CharoUois;  mais  oncques,  pour  cris  qu'ils  fissent,  la 
commune  ne  se  bougea;  mais  Joachim  Rohault , 
mareschal  cle  Franche ,  avecq  environ  cinq  cents 
hommes  cle  guerre  qu'il  avoit  avecq  lui ,  touts  à 
cheval ,  partirent  prestement  de  Paris  et  s'en  allè- 
rent au  pont  Saint-Cloud,  où  ils  ne  trouvèrent 
personne  des  gens  du  comte  deCharoUois  ;  car  ceux 
cjuc  le  cfjmte  avoit  'aissiés  pour  garder  le  pont,  ils 
abbandonnèrent  et  s'enlFuirent ,  quant  ils  veirent 
les  seigneurs  d'Emerjes,  Haplincourt,  Inchj  et 
autres  sans  nombre  fuir;  et  disoient  que  le  comte 
avoit  tout  perdu.  Le  mareschal  en  Ira  dedans  la 
ville,  et  touts  les  fuvants  qui  depuis  y  vindrent 
détint  prisonniers,  dont  il  y  oit  grand  nombre, 
et  les  mena  à  Paris.  Les  sieurs  d'Emery  es ,  Inchy  et 
autres  qui  estoient  passés  parmi  le  pont  Saint- 
Cloud,  fuirent  juscjues  au  pont  Saint -Maxence, 
cuidants  passer  la  rivière  d'Oyse;  mais  ils  ne  peu- 
rent,  pour  le  seigneur  deMouy,  capitainede  Com- 
piègne ,  et  plusieurs  gens  de  guerre  des  garnisons 
de  Corby,  Senlis ,  Clermont,  Crespy  et  autres  pla- 
ces, lescjuelles  avoient  jà  oy  nouvelles  de  la  ba- 
taille, et  cuidoient  que  le  comte  de  Charollois  oit 
tout  perdu ,  et  que  le  roy  euist  eu  la  victoire  ;  pour 
quoi  ilss'estoient  assemblés,  et  estoient  allés mectre 
le  siège  au  pont  Saint-Maxence,  du  costé  vers 
Montdidier;  et  livrèrent  ung  assaut  au  pont,  par 
ji'ijuel  assaut  ceux  de  dedansse  rendirent,  saufs  leurs 

biens.  Là  feurent  prins  le  seigneur  d'Enimcîr_yes  et 
moult  craiitres;  le  seigneur  de  Haplincourt  fust 
prins  entour  Paris  et  mené  à  Paris  :  pour  brief  dire , 
oncques  nul  homme  de  nom  de  ceux  qui  s'eni- 
fujoient,  n'eschappèrent  qu'ils  ne  fuissent  prins 
ou  morts,  ou  noyés ,  et  en  feit-on  à  Paris  plusieurs 
noyer.  Aucuns  povres  compagnons  eschappèrent 
sans  estre  prins  ou  morts; lesquels  retournèrent  touts 
descliirés  et  en  povres  halnts,  après  qu'ils  avoienl 
esté  touts  desrobbés.  Devant  le  pont  Saint-Maxence 
fust  tué  d'un  engin  à  poudre ,  de  ceux  de  dedans , 
ung  gentilhomme  du  costé  du  roy,  nommé  Jehan 
de  Gronce,  frère  au  seigneur  de  Griboval,  natif  de 
Picardie;  mais  il  tenoit  la  partie  du  roy,  pour  ce 
qu'il  avoit  esté  au  pays  des  Vallois,  qui  lui  venoit 
de  par  sa  mère,  et  son  frère  estoit  avecq  le  comte 
de  Charollois. 


CHAPITRE  XXXVIl. 


Comment ,  après  la  bataille  de  INIont-le-He'ry ,  le  comte  de  Charollois 
l'eit  enterrer  les  morts. 

Après  que  le  comte  de  Charollois  sceut  com- 
ment le  roy  s'esloit  parti  du  Mont-le-Héry,  si  feist 
publier  à  son  de  trompe,  et  par  touts  les  carre- 
fours de  son  ost,  que  s'il  estoit  qui  le  requérist  de 
l>ataille ,  il  estoit  prest  de  le  recepvoir.  VWant  que 

])crsonne  ne  vint,  si  feist  enterrer  les  morts,  et  entre 
les  autres  le  seigneur  tle  Haines  et  messire  Pliilippe 
de  Lallainget  le  seigneur  delà  Varenne,  sénesclial 
de  Normandie,  en  une  chappelle  assés  près  du 
mont;  mais  sitost  que  le  sénesclial  fust  mis  en 
terre,  vindrent  aucuns  de  Paris,  par  sauf-conduite, 
requérir  au  comte  le  corps  du  séneschal,  lequel  il 
octroya;  sy  l'emportèrent  à  Paris.  Au-devant  du 
corps  duquel  allèrent  hors  de  la  porte  plusieurs  re- 
ligieux mendiants  et  autres  plusieurs  de  la  ville  de 
Paris,  et  fust  le  corps  enterré  aux  Jacobins  à  Paris, 
moult  solennellement,  comme  ung  homme  de 
haut  nom  ;  et  fust  moult  plaint  pour  le  bien  et  vai- 
llance de  lui. 


CHAPITRE  XXXVIIi. 

(Comment  le  roy  de  Franche  se  partist  ,  de  Corbeil  et  alla  à  Paris  i  el 
comment  il  envoya  Fe'vesque  de  Paris  devers  le  comte  de  CliaroUois. 

Le  rov  de  Franche,  comme  dist  est  chj-dessus  , 
arriva  et  entra  dedans  Corbeil  le  jour  de  la  bataille, 
environ  les  onze  heures  de  nuict;  auquel  lieu  il  sé- 
journa jusqu'au  jeudi  dix-huictiesme  jour  de  juillet, 
lequel  jour  il  partist  de  Corbeil  et  s'en  alla  à  Paris, 
tout  selon  la  rivière  du  costé  vers  Saint-Denjs  ;  et 
entra  à  Paris  celui  jour,  à  bien  petite  compagnie, 
(*t  n'avoit  plus  de  cent  chevaliers  avecq  lui.  Quant* 

roux  de  Paris  vindrcnt  au-devant  de  lui  ung  peu 
hors  de  la  porte,  en  grande  eompa^nie,  le  roy,  à 
ceste  heure  ,  ne  sçavoit  ])onnement  que  touts  ses 
<;'ens  estoientdevenus;  niaistantost  qu'il  l'ust dedans 
Paris,  revinrent  ses  gens  d'armes  vers  lui  et  se 
rassendîlèrent  à  Paris ,  au  moings  pour  la  plus- 
part.  Illecq  revinrent  touts  ses  capitaines  de  gens 
d'armes,  le  comte  du  Maine ,  l'admirai  de  Franche 
et  autres  ;  et  tant  y  en  vindrent,  que  toute  la  ville 
de  Paris  et  autour  de  Paris  .  outre  la  rivière  ,  tout 
fust  plein  de  gens  d'armes.  Le  comte  de  Nevers  se 
partist  de  Compiègne  ,  et  alla  devers  le  roj,  après 
la  bataille,  à  Paris  ;  mais  il  n'y  fust  guères  qu'il  ne 
retourna  à  Compiégre ,  et  de  Compiègne  à  Pé- 
ronne;  et  ne  scavoit-on  s'il  estoit  bien  du  roy  ou 
non,  pourtant  que  le  roy  cuidoit  qu'il  deuist  assem- 
bler grand  nomljre  de  gens  d'armes  des  pays  ra- 
calés  ,  ainsi  qu'il  faisoit  du  temps  qu'il  s'armoit 
avecq  le  duc  de  Bourgogne  ;  car  le  plus  de  gens 
de  guerre  estoient  allés  avecq  le  comte  de  Charol- 
lois,  les  autres  plusieurs  ne  se  volloient  armer 
d'ung  costé  ni  d'autre.  Aprèsaucuns  jours  que  le  roy 
fust  arrivé  à  Paris ,  il  envoya l'évesque  de  Paris,  qui 
estoit  renommé  d'estre  dévote  personne  et  grand 
clercq,  devers  le  comte  de  Charollois.  Icelui  éves- 
que,  désirant  mectre  la  paix  entre  le  roy  et  les 
princes,  alla  vers  le  comte,  lequel  lui  donna  au- 
dience. Sy  lui  dit  que  le  roy  l'avoit  envoyé  vers  lui 
scavoir  qui  l'avoit  meu  d'entrer  en  son  royaume, 
et  à  si  grande  armée  ;  et  que  le  roy  lui  manda  que 

quant  il  alla  es  pays  de  son  père,  il  n'y  alla  pas  à 
si  grande  armée,  mais  il  y  alla  simplement  et  à  pe- 
tite compagnie.  Le  comte  lui  seul  respondit  à 
l'évesque,  que  deux  choses  le  avoient  meu  d'en- 
trer en  son  royaume  :  la  première  pour  tenir  sa 
promesse  et  son  scellé  ,  que  lui  et  plusieurs  princes 
de  Franche  avoient  promis  ensemble ,  qui  estoit  de 
eux  trouver  ensemble  autour  de  Paris,  en  dedans 
le  jour  de  Saint— Jehan-Baptiste,  pour  le  bien  du 
royaume;  la  seconde  cause  estoit  pour  ravoir  deux 
hommes,  lesquels  estoient soustenus  au  royaume; 
et  de  ce  qu'il  estoit  venu  à  si  grande  armée ,  estoit 
pour  garder  son  corps ,  lequel,  en  son  propre  pays 
et  héritaige  de  son  père ,  on  le  avoit  cuidé  faire 
mourir,  tant  par  poison  que  par  espée,  et  sy  le 
avoit-on  cuidé  prendre  pour  le  mener  en  pays  es- 
trange;  et  que  veu  ce  que  on  lui  avoit  cuidé  faire 
en  ses  pays,  encoires  lui  polroit-on  faire  pis  au-de- 
hors;  sy  volloit  estre  bien  accompagnié  pour  soy 
garder.  Et  en  tant  que  le  roy  lui  manda  qu'il  ne 
vinstpas  en  si  grande  compagnie  es  pays  de  sonpère, 
lorsqu'il  y  vint  il  n'avoit  pas  la  puissance  de  y 
venir  fort  accompagnié  ;  èsquels  pays  de  son  père 
il  fustreceu  noblement,  richement  et  en  paix,  et 
ne  lui  avoit-on  pas  fait  comme  on  lui  avoit  cuidé 
l'aire.  Dit  outre  audit  évesque,  que  ce  qu'il  estoit 
entré  au  royaume,  n'estoit  point  pour  y  nuire, 
mais  pour  le  bien  d'icelui;  et  avoit  commandé  à 
ses  gens  que  chacun  pavast  ce  qu'il  y  prendroit  ; 
et  n'y  avoit  \oulu  souffrir  y  faire  aucun  gTief,  et  si 

aucuns passaiges  il  avoil  prins,  si  n'estoit-ce  pour  lui 
en  faire  seigueur  ni  attribuer  à  lui,  mais  seulement 
pour  avoir  passaigeung- petit  (le  temps.  Au  regard 
de  la  puissance  qu'il  avoit  amenée,  estoit  pour  tant 
qu'il  volloit  bienque  chacun  sceusl  qu'il  avoit  bien 
pooir  de  ce  Taire,  et  lionime  pour  contester  à  ses 
ennemis,  et  aider  et  conforter  ses  amis.  Atant  se 
partist  l'évesque,  sans  avoir  dudit  seigneur  comte 
autre  réponse. 


CHAPITRE  XXXIX. 

Comment  les  ducs  de  Bcrry  et  de  Bretaigne  vindrcnt  et  arrivèrent  à 
Estampes,  devers  le  comte  de  CharoUois^  et  du  comte  de  Cliaruy,  qui 
fust  rue  jus  par  les^^gens  du  roy  et  prins  prisonnier. 

Après  la  journée  de  Mont-1  e-Héry,  le  comte  de 
Charollois,  lui  et  sonost,  allèrent  à  Estampes,  pour 
tirer  allencontre  des  ducs  de  Berry  et  de  Bretaigne , 
lesquels  se  hastoient  tellement  venir,  que  le  vingt- 
uniesme  jour  du  mois  de  juillet,  arrivèrent  les  ducs 
de  Berry  et  de  Bretaigne  ,  accompagniés ,  comme 
on  disoit,  de  dix  mille  combattants  ou  environ  , 
devers  le  comte  de  Charollois  à  Estampes.  Lequel 
comte  alla  encontre  d'eux  au-dehors  d'Estampes  , 
et  de  si  loing  qu'il  veirent  l'ung  l'autre,  descendi- 
rent touts  les  princes  à  pied,  et  s'entr'accollèrent 
fort,  et  feirent  des  (irands  biens- vien^-nans  ensem- 

ble.  Le  duc  de  Berrj  dit  au  comte  que  ce  lui  pesoil 
quant  avoit  esté  bleschié  ;  lequel  lui  respondit  que 
c'estoit  usance  de  guerre.  x\.près  ce  allèrent  touts 
ensemble  à  Estampes,  laquelle  appartenoit  de  droit 
héritaige  au  duc  de  Bretaigne  ;  et  en  avoit  toujours 
jouy,  combien  que  le  comte  de  Nevers  s^en  estoit 
appelle  et  appelloit  comte.  A  l'entrée  des  comtes 
et  princes  à  Estampes,  fust  crié  Noël  ;  et  feirent 
grande  fesle  et  grande  joje  d'ung  costé  et  d'autre. 
Environ  ce  temps, le  comte  de  Cliarnj, lequel  s'estoit 
parti  de  Bourgogne,  avecq  lui  cinquante  lanchesou 
environ  ,  pour  venir  avecq  le  comle  de  Charol- 
lois,  et  non  veullant  aller  ni  soi  mectre  soubs  le 
mareschal  de  Bourgogne  ,  lequel  conduisoit  et  es- 
toit  chief  de  l'armée  de  Bourgogne,  fust  rencontré 
d'aucuns  des  gens  du  roy,  et  par  forche  fust  rué  jus 
et  prins  prisonnier;  et  le  remanant  (reste)  de  ses 
gens,  qui  ne  feurentne  morts  ne  prins,  se  sauvèrent; 
et  depuis  fust  le  comte  de  Charny  mis  à  renchon,  à 
vingt  milles  couronnes  d'or.  Le  comte  avoit  espousé 
la  fille  bastarde  du  duc  de  Bourgogne;  il  avoit  esté 
en  son  temps  valliant  chevalier,  et  fait  plusieurs 
armes;  mais  il  estoit  anchien,    et  avoit  environ 
soixantc-huict  ans  ou  plus. 

CHAPITRE  XL. 

Commcnl  les  ducj  de  Calabre,  de  Bourbon,  de  Nemours,  coaate  d'Ar- 
minacq,  et  au  très,  arrivèrent  à  Estampes;  et  comment  le  roy  alla  à 
Rouen  ;  et  autres  choses. 

Environ  liuict  jours  après  que  les  ducs  de  Berry 
et  de  lîretaigne  furent  arrivés  à  Estampes,  vindrenl 
audit  lieu  les  ducs  de  Bourbon ,  de  Nemours  et 
comle  d'Arminacq,  à  très  belle  compagnie;  puis 
vint  le  duc  de  Calabre,  qui  amena  une  manière  de 
g-ens  non  armés,  que  on  appelloit  Simples,  lesquels 
estoient  moult  liardisgens.  Après  lui  vint  le  mares- 
chal  de  Bourgogne,  avecq  les  Bourguignons,  qui 
estoient  six  cents  lanches  ou  plus,  sans  les  autres 
combattants;  mais  peu  yavoitd'arcbiers,  fors  cous- 
tilliers,  car  ils  n'usent  en  Bourgogne  d'arcqs,  au 
moins  peu.  Quant  touts  les  princes  susdits  feurent 
arrivés  à  Estampes,  avecq  le  comte  de  Charollois, 
touts  lesquels ,  comme  on  disoit,  ne  s'estoient  osé 
mectre  à  chemin  ni  entrer  au  royaume,  tant  qu'ils 
sceurent  que  le  comte  de  Charollois  s'estoit  combattu 
au  roi  et  avoit  gagné  la  place  de  la  bataille,  etsy 
d'advanture  le  roy  oit  rué  jus  le  comte,  peut-estre 
que  nul  d'eux  n'eust  marché  en  paix  ,  lesquels , 
prestement  qu'ils  sceurent  les  nouvelles,  vindrent 
vers  le  comte,  et  s'assemblèrent  à  Estampes;  les- 

quels ,  touts  ensemble,  pour  la  multitude  de  g-ens 
qu'ils  estoieut,  et  pour  avoir  vivres  plusabbondam- 
ment ,  se  tirèrent  au  pays  de  Beaulse  et  de  Gasti- 
nois,  auquel  pays  se  rendirent  plusieurs  villes  au 
duc  de  Berrj,  comme  Provins  et  antres.  Le  roy  de 
Franche,  scachant  que  les  princes  estoient  touts  en- 
semble ,  s'en  alla  à  Rouen  en  Normandie ,  et  illecq 
contraindit  fiefvés  et  arrière-liefvés ,  et  qui  estoient 
idoines  en  guerre ,  d'eux  armer  et  aller  avecq  lui  ; 
et  assembla  ce  qu'il  poeult  de  gens.  Durant  le  temps 
que  le  roy  estoit  à  Paris,  après  que  les  princes  et 
seigneurs  dessusdits  olrent  esté  environ  ung  mois 
au  pays  de  Beaulse  et  de  Gastinois  pour  leur  ref- 
faire  et  leurs  gens,  cuidants  et  attendants  de  jour  en 
jour  que  le  roy  leur  deiwoit  venir  courre  sups  et 
livrer  bataille  ,  se  partirent  desdits  pays  et  pas- 
sèrent par  le  pays  de  Brye;  et  environ  le  jour  de 
Saint-Barthélémy,  les  ducs  de  Berry  et  de  Bretai- 
gne,  et  le  comte  de  Charollois  et  ceux  de  sa  com- 
pagnie ,  feurent  logiés  à  Conflans  ;  c'est  à  scavoir  : 
le  comte,  pour  son  corps,  au  chasteau;  le  comte 
de  Sainct-Pol  et  l'avant-garde  ,  entre  Paris  et  Con- 
flans, et  lez  le  pont  de  Charenton;  lesdits  ducs  de 
Berry  et  de  Bretaigne  avecq  leurs  armées  feurent 
loo-iés  à  Sainct-Mor,  àBeaulté,  et  autour  du  bois 
de  Vinchennes ,  d'ung  lez  de  l'eauw^e  ;  et  de  l'autre 
lez,  le  duc  de  Calabre  et  les  Bourgoignons  ;  les  gens 
du  comte  d'Arminacq  et  du  duc  de  Nemours  de- 
mourèrent  en  Brye .  lesquels  on  estimoit  à  cinq 
on  six  mille  combattants.  Après  que  chacun  d'eux 


(i465)  DE    J.    DU    CLERCQ.  35 

fusl  logié ,  et  que  le  comte  de  Charollois  oit  fait  re- 
prendre le  pont  Saint-Cloud  et  Laigny-sur-Marne, 
et  avoient  abbandonné  les  places,  le  jour  que  la 
bataille  fust  au  Mont-le-Hér  j,  le  comte  de  Charol- 
lois feit  faire  pont  pour  passer  la  rivière  et  pour 
approcher  Paris  et  y  mectre  le  siège. 

Dans  Paris  estoit  le  comte  de  Mayne  et  autres 
gens  de  guerre,  en  grand  nombre  ,  et  si  grand,  qu'il 
failloit  que  la  pluspart  feussent  logiés  au  camp  au- 
tour de  Paris  et  outre  la  rivière  de  Saine,  et  avoient 
fait  faire  forts  boulvers,  où  ils  se  tenoient;  une  partie 
des  gens  des  princes  dessusdits  passèrent  l'eaue  de 
iSaine  s-jr  ponts,  et  s'en  allèrent  logier  assés  près 
de  Paris,  et  si  près,  que  entre  les  gens  du  roy  et 
eux  n'y  avoit  que  ung  fossé  nouveau,  fait  entre 
deux.  lUecq  feirent  plusieurs  escarmouches  d'ung 
costé  et  d'autre,  où  souvent  en  y  avoit  des  morts  et 
des  prins.  A  l'une  de  ces  escarmouches,  fust  tué 
ung  josne  et  gentil  chevalier,  fils  de  messire  Simon 
de  Lallaing,  nommé  Simon,  qui  fust  moult  plainct 
des  gens  du  comte  de  Charollois. 


Mo(«STr.ELi,r.    7.  Xy.  —  Mém.  de, T.  du  Clebcq. 

CHAPITRE  XLI. 

Commenl  on  somma  à  ceux  de  Paris  qu'ils  se  rendissent  au  duc  de  Berry 
et  aux  princes  qui  estoient  en  sa  compagnie. 

AssÉs  tost  après  que  les  princes  de  Franche  feu- 
rent  arrivés  entre  Paris  et  passés  la  rivière  de  Saine, 
ils  feirent  sommer  à  ceux  de  dedans  Paris  que  ils 
feissent  ouverture  de  la  ville  au  duc  de  Berrj, 
comme  régent  de  Franche,  ou  sinon  ils  destruie- 
roient  leurs  vignes  et  arderoient  les  maisons  et 
villaiges  autour  Paris,  et  puis  assailleroient  la 
ville.  A  laquelle  responsc  ceux  de  Paris  prindrenl 
aucuns  jours,  durant  lesquels  ils  envoyèrent  à 
Rouen  dire  au  roj  que  si  ne  les  venoit  secourir,  ils 
estoient  en  grand  dangier,  et  que  nonobstant  de- 
dans la  ville  et  environ  y  oit  pjir  lui  grand  de  gens 
d'armes ,  sy  faudroient-ils  qu'ils  se  rendissent.  Le 
roy,  oyes  ces  nouvelles,  accompagnié  de  ce  qu'il 
poeult  assembler  de  gens  de  guerre ,  se  partist  de 
Rouen,  et  entra  en  la  ville  de  Paris  le  vingt-huic- 
tiesme  jour  d'aoust. 

CHAPITRE  XLII. 

Comment  l'évesque  de  Paris  pourchassa  tant  que  tresves  fcurcnt  don- 
ne'es  ;  et  des  nouvelles  qui  vindrent  es  pays  du  duc  de  Bourgogne, 
auquel  on  rapporta  que  le  comte  de  Charollois  aVoit  este'  destonfit  et 
rue  jus  au  î\Iont-le-Hc'ry  du  roy. 

Environ  trois  jours  après  que  le  roy  fust  retourné 
(le  Rouen  et  rentré  dedans  Paris  ,  fcurent  envoyés 
de  par  le  roy  ,  devers  le  duc  de  Rerry  ,  comte  de 
Charollois  et  les  autres  seigneurs,  l'évesque  de  Paris 
et  autres  seigneurs  et  notables  conseilliers,  lesquels, 
à  l'aide  de  plusieurs  et  grands  princes  et  seigneurs, 
qui  moult  se  peulrent  pour  trouver  et  mectre  la 
paix  entre  le  roy  et  les  princes  de  Franche,  fei- 
renttantque  les  tresves  feurent  données  d'ungcosté 
et  d'autre  ,  aucuns  jours.  Durant  lesquels  ,  entre 
Conflans  et  Paris ,  fust  ordonné  certain  lieu  ,  où 
que  on  feit  drescher  une  grande  tente  pour  illecq 
venir  aucuns  députés  d'ung  costé  et  d'autre  pour 
parlamenter  de  paix.  Après  la  rencontre  du  Mont- 
le-Héry,  ceux  quis'enfFuirent,  nonscachants  com- 
ment la  journée  avoit  prins  fin ,  aucuns  passèrent 
la  rivière  d'Oyse ,  qui  disoient  que  le  comte  de 
Charollois  avoit  esté  desconfit  ;  et  mesmemenl  le 
dix-huitiesme  jour  de  juillet ,  par  la  ville  d'Arras 
passa  ung  messagier,  que  le  sieur  de  Boulîioncourt, 

chevallier,  capitaine  de  Mont-Didier,  envoyoit  de- 
vers le  duc  de  Bourgogne  ,  portant  une  lettre  dont 
il  laissa  la  copie  à  Arrras,  contenante  que  le  propre 
jour  estant  venu  ung  homme  devers  lui ,  qu'il  lui 
certiffia  que  le  jour  précédent,  au  matin,  avoit 
veu  et  oy  ung  messagier  parler  au  comte  de  IVevers, 
en  la  ville  de  Gompiégne  ,  lequel  avoit  dit  et  cer- 
tiffié  au  comte,  que  le  seiziesme  jour  de  juillet, 
le  roj  de  Franche  s'estoit  combattu  contre  le 
comte  de  Charollois ,  et  que  l'avant-garde  du  roy  , 
à  la  première  empaincte  ,  fust  ruée  jus  ;  mais  à  la 
Hn  le  roy  avoit  eu  victoire  ;  et  y  estoient  morts  le 
comte  de  Sainct-Pol ,  le  seigneur  de  Habourdin  , 
hastard  de  Sainct-Pol  ;  et  ne  scavoit-on  si  le  comte 
de  Charollois  estoit  prins ,  ou  s'il  estoit  quelque 
part  sauvé ,  ne  si  le  bastard  de  Bourgogne  estoit 
mort  ou  prins.  Ces  nouvelles  sceues  en  la  ville 
d'Arras,  elles  feurent  tantost  espandues  par  touts 
les  pays  du  duc  de  Bourgogne.  Lors  feurent  touts 
ceux  du  pays  du  duc  fort  simples  et  dollents;  et  ne 
vous  scaurois  dire  la  pitié  que  c'estoit  et  le  dolleur 
que  chacun  menoit;  et  ne  avoit  hommes,  cheval- 
liers, ni  autre,  qui  euist  couraige  de  defFendre  le 
pays  du  duc  de  Bourgogne,  fors  seuUement  le 
sieur  de  Saveuses  ,  nommé  Philippe  ,  ancliien  che- 
vallier de  soixante-douze  ans,  ou  plus,  lequel 
estoit  à  Corbie  quant  le  sieur  de  Boulliencourt  lui 
envoya  dire  ces  nouvelles;  lequel  se  partist  de  la 
ville  de  Corbie,  tantost  que  il  sceut  les  nouvelles;  et 
passa  du  lezBrav  et  manda  au  seigneur  deReubare 

vt  ceux  tle  la  garnison  que  le  comte  de  (Jharoilois 
y  avoit  laissié  ,  qu'ils  gardassent  bien  Bray,et  s'ils 
n'avoient  des  gens  assés,  il  leur  en  envoiroit  assés 
en  brie f.  Et  environ  vingt  archiersavecq  lui,  volt 
entrer  dedans  Bapaume;  laquelle  entrée  ceux  de  la 
ville  lui  refusèrent  ;  et  scmbloit  que  aucuns  de  1  a  vil  le 
ne  feussent  pas  léals  au  duc  de  Bourgogne  ,  leur 
seigneur.  Quant  il  veit  ceci  ^  dit  à  ceux  de  la  ville  , 
que  s'il  n'y  entroit  par  beau,  il  y  entreroit  par  I'ot- 
che  ;  ce  voyants,  ceux  de  la  ville  le  laissèrent  en- 
trer ens  à  petile  compagnie.  11  fusl  moult  esbabi 
du  refus;  et  à  la  vérité  c'estoit  chose  pour  es])abir, 
car  ils  estoient  nuement  tenus  de  la  comté  d'Ar- 
tois et  au  duc  de  Bourgogne  ;  et  sembloit  que  si  la 
chose  fust  allée  ,  comme  on  disoit ,  qu'ils  se  fuis- 
sent tournés  avecq  le  comte  de  Nevers  ,  duquel 
comte  ung  de  ses  archiers  estoit  mayeur  de  la  ville. 
Le  seigneur  de  Saveuses  y  coucha  la  nuit,  et  le 
lendemain  vingtiesme  jour  de  juillet ,  en\dron 
midi,  se  parlist  et  alla  à  Arras,  et  logea  en  la 
cité  ,  en  sa  maison.  Illecq  manda  prestement  ceux 
de  la  ville  d' Arras  ,  auxquels  il  remonstra  comme 
il  estoit  de  nécessité  de  mectre  gens  sups  pour  gar- 
der les  pays  du  duc  ,  pour  aller  conforter  et  re- 
quérir leur  prince ,  le  comte  de  CharoUois ,  si 
niestier  estoit  ;  et  estois  présent  moy ,  qui  ai  mis 
ces  choses  par  escript ,  quant  il  requist  que  on  lui 
volsist  prester  dix  mille  escus  en  soi  obligeant  à 
rente  viagère,  ou  héritiers,  ou  que  on  volsisl  aca- 
ter  pour  dix  mille  escus  des  meilleurs  hérilaiges 

qu'il  euist  ne  lui  ne  sa  femme,  au  lachapt  d'ung- 
an  ;   et  que  cest  argent  estoit  pour  emplojtr  à 
mectre  gens  de  guerre  sups  avecq  tout  ce  qu'il  avoit 
d'argent ,  vaisselles  et  de  bagues  ;  que  tout  voUoit 
employer  avecq  son  corps  pour  secourir  et  aider  le 
comte  de  Charollois  et  servir  son  prince  ;   lequel 
argent  il  ne  poeult  recouvrer.  Toutesfois  autant 
d'argent  qu'il  avoit ,  ne  qu'il  peut  emprunter ,  il 
employa  à  mectre  gens  d'armes  sups  ,  et  manda  par 
toutes  les  villes  du  duc  ,  dont  il  estoit  seigneur,  car 
iltenoitl)ien  huict  mille  florins  de  rente  ,  ou  plus, 
à  touts  ceux  qui  s'estoient  accoustumés  d'armer 
avecq  lui ,  et  aux  gens  de  guerre  que  prestement 
venissent  en  armes  devers  lui  ;  et  à  ceux  qui  n'a- 
voient  de  quoi  leur  armer ,   leur  iaisoit  baillier 
jacquet ,  arcqs  ,  trousses  et  chevaux  ,  ou  trouvoit 
manière  qu'ils  estoient  habilliés;  et  ad  ce  faire ,  s'y 
employoit  diligemment  la  dame  de  Saveuses,  sa 
femme  ,  pour  complaire  à  son  mari.  Et  tant  feit  de 
lui-mesme;  que  ains  qu'il  fust  quinze  jours,  assem- 
bla de  trois  à  quatre  cents  compagnons  de  guerre 
bien  en  poinct ,  tant  à  pied  que  à  cheval.  Ce  temps 
pendant ,  le  duc  de  Bourgogne  envoya  audit  sei- 
gneur de  Saveuses  ung  mandement  par  lequel  il  le 
commectoit  capitaine-général  d'Artois  ;  et  manda 
aux  bonnes  villes,  chaste lleries  d'Artois  et  de  Lille, 
que  on  meit  sups  des  gens  de  guerre  au  plus  grand 
nombre  que  on  polroit ,  et  allassent  devers  le  sei- 
gneur de  Saveuses  ;  lesquels  y  envoyèrent ,  telle- 
ment qu'ils  se  trouvèrent  en  dedans  quinze  jours 

(.levers  le  seigneur  de  Saveuses  deux  mille  com- 
battants et  plus ,  de  pied  :  le  seig-neur  de  Roubaix  , 
riche  de  dix  mille  ilorins  de  rente  ,  ou  plus  ,  grand 
terrien;  Jehan  de  Montmorency  ,  chevallier  ,  sei- 
gneur de  Nivelles  en  Flandres,  riche  et  grand 
terrien  ;  le  seigneur  de  Beaufremont ,  chevallier , 
et  environ  trois  cents  compagnons  de  guerre  ,  les- 
quels le  comte  de  Charollois  a  voit  laissié  à  Bray 
sur-Somme  ,  pour  garder  la  ville.  Et  tantost  qu'ils 
oyrent  les  nouvelles  que  le  comte  s'estoit  com- 
battu, cuidants  qu'il  oit  esté  desconfît,  se  partirent 
de  Bray  et  l'abbandonnèrent,  et  vindrent  jusques 
à  Bapalmes ,  devers  le  seigneur  de  Saveuses  :  mais 
ceux  de  la  ville  ne  les  vollurent  laisser  entrer  de- 
dans. Ce  voyant  ledit  seigneur  de  Saveuses  leit 
seller  ses  chevaux  et  manda  ceux  de  la  ville  ,  aux- 
quels il  dit  qu'ils  estoient  traliistres  à  leur  prince , 
et  mauvaises  gens ,  et  feroit  sçavoir  à  leur  prince 
leur  mauvaise  manière  de  faire  ;  puis  monta  à  che- 
val et  parlist  de  la  ville.  Aucuns  de  la  ville  allè- 
rent après  lui,  hors  de  la  porte,  et  lui  prièrent 
qu'il  retournast  ;  auxquels  il  dit  qu'il  ne  voulloit 
pas  estre  avecq  des  trahistres  à  leur  prince  jusques 
ad  ce  qu'il  y  retourneroit  à  plus  grande  compa- 
gnie, comme  il  fil  ;  car,  dix  ou  douze  jours  après, 
il  retourna  avecq  touts  les  gens  qu'il  oit  assemblés  , 
comme  dit  est  ci-dessus  ,  et  les  boutta  touts  dedans 
la  ville  en  garnison  ;  ils  feurent  loing-temps, 
comme  ci-après  dirai.  Quant  il  lust  parti  de  Ba- 
palmes, il  trouva  ledit  de  Roubaix,  qui  l'attendoil 

moult,  clesconlbrté ,  disant  qu'il  lui  tlesplaisoit  de  ce 
qu'il  avoit  fallu  qu'U  abbandonnast  la  ville  de 
Bray ,  et  que  ce  n'esloit  pas  par  lui ,  mais  que 
c'esloit  par  les  gens  du  seigneur  de  Nivelle ,  qui 
estoient  Flamengs ,  lesquels  ne  se  y  YoUoient  plus 
tenir.  Le  seigneur  de  Saveuses  fust  corrouchié  de 
leur  parlement,  et  leur  conseillia  de  y  retourner, 
mais  ils  estoient  touts  espars.  Ce  que  voyant ,  par 
le  conseil  du  seioneur  de  Saveuses  ,  le  seisneur  de 
Roubaix  rassembla,  huict  ou  dix  jours  après,  ce 
qu'il  peut  de  gens,  et  retourna  à  Bray. 


CHAPITRE   XLIII. 

Comment  ceux  de  Compiègne  assaillirent  Roye ,  et  comment  le  seigneur 
de  Boulliencourl  requisl  ayde  de  gens  pour  garder  Mont-Didier. 

Prestement  les  nouvelles  sceues  à  Compiègne 
de  la  bataille ,  cuidants,  comme  dit  est,  que  le  roy 
oit  eut  victoire,  les  garnisons  de  Compiègne  et 
d'ailleurs  environ,  après  qu'Us  olrent  prins  le 
pont  Saint  -  Maxence  ,  allèrent  assaillir  la  ville 
de  Roye ,  de  laquelle  estoit  capitaine  le  seigneur  du 
Fay,  chevallier,  lequel,  à  l'aide  de  ceux  de  la 
ville  et  environ  quarante  ou  cinquante  compa- 
gnons de  guerre  qu'ils  avoient ,  deffendirent  telle- 
ment la  ville ,  qu'ils  rebouttèrent  leurs  ennemis  , 
desquels  ils  en  tuèrent   et   bleschièrent  aucuns. 

sans  ce  qu'ils  perdissent  que  ung  homme  qui  fust 
tué  sur  la  muraille,  d'une  flèche.  Ce  fait,  les 
Franchois  retournèrent,  disants  à  ceux  delà  ville 
qu'ils  y  reviendroient  de  briefà  plus  grande  com- 
pagnie; pourquoi  le  seigneur  du  Fay  envoya  vers 
le. duc  de  Bouro-onne  et  le  seigneur v«;le  Saveuses 
pour  avoir  gens  de  guerre.  Ledit  seigneur  de  Boul- 
liencourt,  hardi  et  valliant  chevallier,  lequel  n'a- 
voit  que  vingt  ou  trente  compagnons  de  guerre  de 
ses  propres  sujets  avecq  lui  en  la  ville  de  Mont-Di- 
dier ,  envoya  aussi  devers  le  duc  et  le  seigneur  de 
Saveuses  pour  avoir  gens  pour  garder  la  ville  de 
Mont-Didier  le  plus  brief  que  on  polroit;  et  si  on 
ne  lui  envoyoit,  si  garderoit-il  la  ville  au  nom  du 
duc  jusques  à  la  morl:.  Il  estoit  sage  chevallier , 
hardi,  et  loyal  vers  Dieu  et  le  monde,  et  ne  avoit 
oncques  tenu  autre  partie  que  la  partie  du  duc  de 
Bourgogne  ,  pourquoi  il  estoit  fort  aimé  de  ceux  de 
la  ville  ,  qui  estoient  fort  Bourgoignons.  Après  que 
le  seigneur  de  Saveuses  oit  oy  leurs  requestes,  et 
<ju'il  oit  assemblé  ses  gens  en  la  ville  de  Bapalmes, 
si  les  despartit  et  envoja  en  plusieurs  places^ 
comme  à  Roye,  Mont-Didier,  Bray,  et  autres. 

CHAPITRE   XLIY. 

Comment  les  nouvelles  vindrent  es  pays  du  duc,  que  le  comte  de 
Charollois  avoit  eu  victoire  au  Mont-le-He'ry. 

Les  choses  dessusclites  faites ,  combien  que  touls 
les  passaiges  de  la  rivière  d'Ojse,  de  Saine  et 
d'ailleurs  par  toute  Franche ,  feussent  de  si  près 
gardés  que  nul  n'y  passoit  qui  ne  fust  desrobbé  et 
pillié  plusieurs  fois,  et  du  tout  desnué  jusques  à  la 
chemise,  pourquoi  ne  pooient  apporter  lettres  ne 
cédulle  pour  sçavoir  le  vrai  de  la  bataille ,  toutes- 
fois  aucuns  jacobins  ,  carmes  ,  frères  mineurs ,  et 
autres  gens  en  pauvre  hal^it ,  passèrent  toutes  les 
rivières  et  vindrent  dire  les  nouvelles  de  la  bataille, 
et  comment  le  comte  de  Charollois  avoit  eu  la 
victoire  de  la  bataille  au  Mont-le-Héry  ,  et  que  par 
sa  valliance  il  avoit  demouré  sur  le  champ  etestoit 
cause  de  la  victoire. 

CHAPITRE  XLV. 

Comment  ceux  du  pays  de  Liège  envoyèrent  deffier  le  comte  de  Cha- 
rolloisj  et  de  Tallianche  que  le  roy  de  Franche  print  aux  Liégeois. 

Environ  le  mois  d'aoust ,  l'an  dessusclit  mil  qua- 
tre cent  soixante-cinq ,  ceux  de  la  cité  et  pays  de 
Liège  ,  envers  lesquels  Loys ,  roy  de  Franche  ,  au 
mois  de  juing  devant  passé,  avoit  envoyé  une 
grosse  ambassade  pour  avoir  allianche  ,  et  eux 
annuire  au  duc  de  Bourgogne  et  son  fils;  laquelle 
ambassade  prist  auxdits  Liégeois  allianche,  par 
laquelle  ceux  de  Liège  promirent  de  mener  guerre 
au  duc  et  à  son  fils ,  avecq  touts  leurs  amis  et 
alliés,  et  d'entrer  es  pays  de  Brabant ,  de  Namur 
et  autres  pays  du  duc ,  à  forche  d'armes  et  y  bout- 
1er  le  feu,  et  faire  touts  faits  de  guerre  en  dedans  le 
jour  Saint-Jacques  et  Saint-Christophe ,  l'an  des- 
susdit soixante-cinq  ;  et  moiennant  ce,  le  roy  leur 
debvoit  envoyer  deux  cents  hommes  d'armes  cha- 
cun à  trois  chevaux  du  moings ,  en  dedans  ledit 
jour  ;  lesquels  entreroient  d'ung  autre  costé  au 
pays  de  Haynault ,  à  forche  d'armes  ;  et  avecq  ce 
promit  que  le  roy  ne  feroit  paix  au  duc  ni  aux  siens, 
sans  leur  congié ,  où  qu'ils  y  fuissent  comprins  , 
avecq  plusieurs  autres  choses  qu'ils  prévoient , 
dont  ils  baillièrent  lettres  scellées  du  scel  du  rov 

de  toutes  lesquelles  choses  le  duc  f'usL  advetti. 
Icelles  allianches  faites  ,  environ  le  mois  d'aoust, 
l'an  dessusdit  soixante-cinq,  le  vingt-deuziesme 
jour,  comme  le  duc  de  Bourgogne  mectoit  le  pied 
en  l'estrier ,  en  sa  maison  de  Bruxelles ,  pour  aller 
battre  à  la  chasse  ,  vint  ung  hérault  de  par  ceux  de 
Liège  ,  qui  lui  apporta  lettres  par  lesquelles  ils 
deffioient  le  comte  de  Charollois  son  fils ,  de  feu  et 
de  sang,  requiérant  sur  ce  avoir  response;  lequel 
n'oit  autre  response  fors  qu'il  portast  les  lettres  au 
comte.  Le  messao^ier  retourna  à  Lié^^e.  Ceux  de 
Liège  renvoyèrent  deffier  la  personne  du  duc  et 
touts  ses  alliés ,  et  vuidèrent  en  grand  nombre  et 
grande  puissance  de  la  cité;  et  en  ardant  et  gastanl 
touts  les  pays  du  duc  ,  allèrent  mectre  le  siège  de- 
vant la  ville  de  Lembourg.  Le  duc  de  Bourgogne 
oy  ant  et  voyant  la  malle  volonté  de  ceux  de  Liège , 
et  scachant  l'allianche  par  eux  prinse  au  roy  de 
Franche  ,  feit  mectre  subs  gens  d'armes  pour  résis- 
ter à  ses  ennemis,  et  manda  les  ducs  deClefveset  de 
Gueldres,  sesnepveux,  le  comte  de  Nausso  (Nassau), 
le  marquis  de  Ferrare ,  le  comte  de  Hornes,  le 
seigneur  de  Guasembecq,  lebastard  de  Brabant,  le 
séneschal  de  Haynault,  messire  Jehan  de  Reubem- 
pré ,  grand  bailli  de  Haynault ,  et  plusieurs  autres 
seigneurs ,  tant  en  Brabant ,  Haynault  et  Alle- 
magne ,  sans  les  garnisons  qu'il  avoit  mis  en  ses 
villes  et  foi  tresses  de  tout  allenviron  des  pays  de 
Liège;  tous  lesquels  seigneurs  dessusdits  vindrent 
servir  le  duc  en  armes  et  bien  accompagniès ,  et 

1  ui- mcsiiK,'  volt  aller  à  Namur ,  à  intention  clo 
combattre  ceux  de  Liège.  Quant  ceux  tle  Liège 
l'eurent  achertis  de  l'armée  que  le  duc  avoit ,  non 
cuidants  que  pour  la  grande  armée  que  son  fils 
avoit  mené  en  Franche ,  qu'il  en  puist  recouvrer  de 
tant ,  et  voyant  que  le  roy  n'avoit  pas  envoyé  ses 
deux  cents  lanclies  en  Haynault  ,  comme  il  avoit 
promis  ,  levèrent  le  siège  et  retournèrent  en  la 
ville  de  Liège. 

Environ  ce  temps,  la  duchesse  de  Clefves,  fille  du 
comte  de  Nevers,  qui  plus  d'enfant  n'avoit ,  vint 
devers  le  duc  de  Bourgogne,  en  la  ville  de  Bruxel- 
les, où  fust  trois  ou  quatre  jours  ains  (avant)  que  le 
duc  volsist  parlera  elle.  Letroiziesme  jour  vint  vers 
le  duc  y  et  se  jetta  à  genoux,  tendrement  lui  priant 
qu'il  volsist  avoir  pitié  de  son  père  et  d'elle  ;  car  si 
son  père  estoit  destruit  et  déshonoré ,  elle  et  ses 
enfants  Festoient ,  dont  en  avoit  plusieurs  du  duc 
de  Clefves,  son  mari,  et  par  espécial  trois  fils  ;  di- 
sant encoires  que  tout  le  bien  et  honneur  que  elle 
et  son  père  avoient ,  venoient  de  lui  qui  les  avoit 
nourri,  élevé  et  marié  si  hautement  que  chacun 
sçavoit  et  scait,  comme  à  ses  enfants.  Le  duc  à  ces 
mots  se  ratenrit,  et  lui  churent  les  larmes  des  yeux; 
et  dit  à  la  dame  telles  parolles  ou  en  substance  : 
«  Vostre  père  recognoist  et  a  mal  recognu  le  bien 
»  qu'il  a  eu  en  l'hostel  de  cheans  ;  je  lui  avois  fait 
»  dire  qu'il  se  partist  de  Péronne  et  s'en  allast  en  la 
»  comté  de  Nevers  ou  de  Retel,  quisont  à  lui,  et  là 
»  se  tenist  jusques  à  tant  que  j'aurois  tant  fait  que 

»  mon  fils  l'ust  content  de  lui;  dont  il  n'a  rien  fait, 
»  ains  s'est  armé  contre  monsieur  de  Berr  j  et  mon 
«  fils,  et  a  fait  le  pis  qu'il  a  pu  ,  et  tenu  mon  héri- 
»  taige  de  Péronne,  de  Mont-Didier,  de  Roye,  les 
»  cuidant  eslre  siens  ,  ce  qu'ils  ne  sont  pas  ,  sinon 
»  pour  certaines  sommes  de  deniers  que  je  luidon- 
»  nai,  laquelle  on  lui  a  vouUu  rendre,  mais  il  ne 
»  l'a  voullu  prendre;  je  ne  scais  s'il  cuide  avoir 
»  iceux  mes  héritaiges  et  autres  grandes  seigneuries 
»  que  j'ai  ;  il  ne  les  aura  pas  ;  jeluien  garderai  bien 
»  au  plaisir  de  Dieu.  »  Et  à  ces  mots  laissa  la  dame. 
Trois  ou  quatre  jours  après  le  duc  de  Clefves, 
qui  avoit  laissié  ses  gens  d'armes  es  garnisons  en- 
tour  du  pays  de  Liège ,  vint  à  Bruxelles  ,  vers  le 
duc  son  oncle  ,  vers  lequel  n'avoit  esté  de  loing- 
temps  paravant  pour  les  divisions  dessusdites.  Le- 
dit duc  de  Bourgogne  le  receupt  très  honorable- 
ment et  le  festoia  et  feit  grande  chière  ;  et  avecq 
les  duchesses  de  Bourbon,  deGueldres,  de  Clef- 
ves et  autres  dames  le  bienviengna. 

Audit  an  soixante-cinq,  au  mois  de  juing,  en  la 
ville  d'Arras,  ne  scai  si  la  constellation  du  temps 
le  debvoit ,  mais  plusieurs  petits  enfants ,  sur  le 
grand  marchié  et  par  les  rues,  se  croisoient  pour 
combattre  Fung  contre  l'autre,  et  crioient,  l'ung 
Bourgogne,  l'autre  Estampes,  l'autre  Croy  ;  et 
avoient  tonneaux  où  ils  bouttoient  l'ung  l'autre 
comme  prisonniers,  et  ce  comme  par  esbattement. 
Et  comme  ils  faisoient  ce,  ung  manouvrier  nommé 
Jehan,  en  les  regardant,  boutta  ung  compagnon 

nommé  Robinet,  vallet  d'ung  barbier,  dont  ledit 
Robinet  print paroles  audit  Jehan ,  et  le  desmentit; 
pourquoi  icellui  Jehan  lui  donna  un  coup  de  poin^:; 
lors  tii^a  ledit  Robinet  sa  dague  et  le  férit  au  front, 
duquel  coup  il  mourut  trois  jours  après.  Pour  le- 
quel fait  ledit  Robinet  fust  banni  de  la  ville  d'Ai- 
ras,  et  s'en  alla  en  Flandres,  dont  il  estoit.  Ledit 
Robinet  laissia  sa  femme  povre  et  chargiée  de  six 
enfants;  car  il  n'avoit  que  sa  labeur. 

Audit  an  encoires,  le  vingt  et  uniesme  jour  de 
juing,  en  la  ville  d'Arras,  une  femme  mariée,  nom- 
mée Jehenne  Lenglesse  ,  femme  de  Jehan  Lenglé , 
attourneresse  et  athemeresse  des  dames  de  nopces, 
fust  mise  sur  ung  char,  lyée  par  les  bras  et  par  les 
espaulles  contre  une  estacque,  tellement  qu'elle 
ne  pooit  couchier  ni  baisser,  et  fust  menée  par 
touts  les  carrefours  de  la  ville  d'Arras,   un  sien 
cousin  avecq  elle,  lequel  estoit  cordier,  joueur  de 
lutte  aux  nopces  ;'  et  fust  à  chacun  carrefour ,  bat- 
tue sur  sa  chair  nude  par  un  bourel,  et  son  cousin 
avecq  ,  puis  menés  au  grand  marchié  au  pillory  , 
et  illecqbouttés  leurs  testes  et  mains  èsceps,  entre 
deux  aisselles,  ou  ils  feurent  certaines  heures  pu- 
bliquement,  puis  mis  hors  et  i^annjs   à  toujours 
de  ladite  ville  d'Arras;   et  la  cause  fust  pour  ce 
(jue  ladite  Jehenne  fust  trouvée  avecq  son  cousin 
sur  les  champs  qui  emportoient  plusieurs  biens  de 
son  mari ,  lequel  ils  avoient  cuidé  meurdrir.  Icelle 
Jehenne  ,   comme  on  disoit ,  estoit  si  abandonnée 
de  son  corps  que  rien  plus  ;  et  mesme  alloit  sou- 

vent  quérir  son  cousin  estant  couché  avecq  sa 
femme  pour  coucher  avecq  elle.  J'ai  mis  ceste 
œuvre  de  justice  par  escript  pour  ce  que  de  mes- 
moire  d'homme  on  n'avoit  veu  pareille  justice. 

Environ  ce  temps  y  oit  de  cent  à  sixvingts-mai- 
sons  ardses  en  la  ville  d'Ardres  ;  et  fust  la  ville  à 
moitié  ardse  ;  et  disoit-on  que  le  feu  y  avoit  esté 
bouté  par  compagnons  que  le  chancelier  de  Fran- 
che j  avoit  envoyés ,  et  qu'ils  estoient  douze  ou 
quatorze  qui  se  debvoient  espandre  par  le  pays  du 
duc  de  Bourgogne ,  et  boutter  le  feu  es  bonnes 
villes  s'ils  pooient,  lesquels  ils  bouttoienlpar  traicts, 
que  ils  tiroient  es  couvertures  d'estoeulle  (paille), 
qui  ne  s'allumoit  point  qui  ne  fust  ung  jour  après 
qu'ils  estoient  retirés;  desquels  compagnons  aucuns 
feurent  prins  en  la  ville  de  Saint-Omer. 

Auditan  aussi,  le  septiesme  jourde  juillet,  en  ung 
villaige  environ  Béthune ,  nommé  Bruaj,  lequel 
jour  il  estoit  la  chandeille  et  feste  dudit  lieu ,  et 
par  ung  jour  de  dimanche ,  ainsi  que  chacun  es- 
toit  à  réalise  et  v  chantoit-on  la  grande  messe  , 
environ  l'offertoire,  chéit  en  ladite  église  ung  coup 
de  foudre  et  de  tonnoire  si  terrible,  qu'il  occist 
un  josnefils  de  vingt-deuxans  d'âge,  qui  chantoit  à 
l'estaplier,  et  deux  enfants  de  dix-huit  ans  d'âge 
ou  environ ,  et  navra  et  brusla  plusieurs  sans  mort, 
et  entra  par  dedans  le  comble  et  feit  un  trou  es 
thieulles  (tuiles)  et  rallayssir  par  ung  autre  lez  audit 
comble.  La  dame  de  Bruay.  josne  dame,  n'y  estoit 
j)as,  etn'y  fust  pas  parceque.  (  omme  s'en  volt  partir 

de  son  cliastel  pour  aller  à  l'église  ,  un  fol  inno- 
cent, qui  demouroit  avec  elle,  lui  dit  qu'elle  n'y 
allast  pas,  et  que  si  elle  y  alloit,  il  lui  en  viendroit 

mal;  etestoitce  fol  ung  g-entilhomme  nommé 

lequel  estoit  marrie  et  a  voit  plusieurs  enfants  ; 
mais  puis  vingt  ans  avait  eu  tel  accident  de  maladie, 
qu'il  estoit  tombé  en  innocence ,  et  avoit  gasté  le 
sien  ,  sans  avoir  fait  de  mal  à  personne,  ne  sans 
depuis  avoir  attouché  à  sadite  femme  ne  à  autres 
non  plus  que  ung  enfant.  Il  vint  bien  à  la  dame 
qu'elle  n'y  allast  pas,  car  la  foudre  chéit  au  siège 
où  elle  se  séoit  en  l'église  ,  et  emporta  une  image 
de  Saint-Martin  ,  patron  de  leur  église  ,  l'espée  de 
quoi  il  coppoit  son  mantel ,  et  en  plusieurs  lieux  do 
l'église  se  jetta  et  esgratinia  les  peintures. 


CH/VPITRE  XLVT. 

Comment  le  duc  de  Bourgogne  envoya  de  Targentà  son  fils  j  etcomment 
le  roy  alla  à  Conflans  devers  le  comte  de  Charollois  ^  et  autres  choses. 

Après  la  journée  du  Mont-le-lléry,  il  lust  plus 
de  quinze  jours  avant  que  le  duc  de  Bourgogne 
sceut  le  rencontre;  et  lui  fust  celle  jusques  ad  ce 
que  on  fust  bien  adverti  comme  la  chose  alloit  ; 
et  ne  lui  osoit-on  dire  pour  les  grandes  maladies 
qu'il  avoit  eues ,  dont  encoires  n'estoit  pas  bien 
guéri,  doubtant  qu'il  prist  la  mort  de  deul  ;  mais 

le  vrai  de  la  journée  sceii,  tout  lui  fust  compté. 
Le  duc,  paravant  la  journée,  avoit  envoyé  argent 
pour  payer  les  gens  d'armes,  lequel  argent  estoit 
encoires  à  Arras,  quand  on  rapporta  que  son  fils 
avoit  tout  perdu,  parquoi  il  envoya  ledit  argent 
avecq  aucuns  compagnons  de  guerre  au  seigneur  de 
Saveuses  ,  adfin  de  conduire  ledit  argent  à  son  fils; 
lequel  seigneur  de  Saveuses,  accompagnié  de  touts 
ses  gens  tant  de  pied  que  de  cheval ,  conduit  icelle 
lirianchejusquesàMont-Didier;auquel  lieu  le  comte 
de  GharoUois  envoya  le  seigneur  de  Haubourdin  , 
avecq  grande  compagnie  de  gens  de  guerre ,  pour 
estre  et  accompagnier  le  seigneur  de  Saveuses  ,  et 
amener  lesdites  finanches ,  comme  ils  feirent.  Les- 
quels les  conduirent  jusques  à  Conflans;  et  leur 
i'ust    nécessité  d'estre  ])ien  accompagniés  de  gens 
d'armes,  car  plusieurs  garnisons  de  gens  du  roy 
s'assemblèrent  et  Feirent  plusieurs  embusches  pour 
les  ruer  jus  et  prendre  lesdites  finanches  ;  desquelles 
embûches  ledit  seigneur  de  Saveuses  en  fust  ad- 
verti.   Si  se  tindrent   lui  et  ses  gens  toujours  en 
bonne  ordonnance  jusques  à  tant  qu'ils  vindrent  à 
Conflans  devers  le  comte  de  Charollois.  Quand  le 
seigneur  de  Saveuses   approcha  de   Conflans .  si 
tira  de  ses  gens ,  sans  plus  ,  d'une  part  avecq  lui 
et  semeit  en  bataille  et  belle  ordonnance,  et  vint  où 
le  comte  de  Charollois  estoit  ;  lequel  il  faisoit  beau 
veoir  ;  car,  combien  qu'il  oit  bien  soixante-douze 
ans ,  sy  estoit-il  monté  et  habillié  comme  si  ne  oit 
que  quarante  ansj  et  avoit  quatre  ou  cinq  pages 

après  lui,  alout  riches  salades,  leurs  chevaux  et 
le  sien  chargiés  d'orfèvreries,  semés  de  croix  de 
Saint-Andrieii.  Le  comte  de  Charollois  les  veit  en 
cest  estât  moult  volontiers,  etlui  fcdt  grande  chière; 
el  dit-on  que,  en  lui  faisant  le  bienvegnant,  il  lui 
dit  :  «  Seigneur  de  Saveuses  ,  soyez  le  très  bien 
»  venu ,  je  voldrois  que  euissiés  esté  avec  moi  au 
»  Mont-le-Héry,  et  m'euist  cousté  quarante  mille 
»  escus  d'or.  » 


CHAPITRE  XLVII. 

Comment  ceux  de  la  ville  de  Dynant  pendirent  la  pourtraicture  du 
comte  de  Cliarollois  devant  Bonvynesj  et  des  opprobres  qu'ils  disoient 
de  lui;  et  autres  choses. 

Environ  ce  temps,  ceux  de  la  ville  de  Dynant, 
qui  estoit  une  ville  au  pays  de  Liège ,  la  plus  forle 
et  la  plus  riche  beaucoup  que  la  cité  de  Liège  , 
car  oncques  n'avoit  esté  prinse  ni  gagnée,  combien 
que  plusieurs  empereurs,  roys  et  ducs  y  euissent 
mis  plusieurs  fois  le  siège,  et  jusques  à  dix-sept 
sièges  à  plusieurs  et  divers  temps,  ceux  de  Dynant, 
qui  de  tout  temps  avoient  pillié  leurs  voisins,  quant 
guerre  y  estoit,  et  tout  apporte  à  Dynant,  et  se  y 
faisoit-on  les  caudrelats  ettoute  fonduredelétonet 
métal  de  cuivre ,  assés  tost  après  la  bataille  du 
Mont-le-Héry,  cuidants  que  le  comte  de  Charollois 

oit  esté  desconfit ,  s'avisèrent  d'une  grande  folie  en 
montrant  leur  animé  couraige  et  la  haine  qu'ils 
portoJent  au  duc  de  Bourgogne  et  son  fils;  car,  par 
leur  outrageux  couraige ,  ils  feirent  faire  la  pour- 
traicture  du  comte  de  Charollois  ,  laquelle  ils  ves- 
tirent  d'armes  du  comte,  puis  en  grande  multitude 
et  armes  allèrent  faire  droit  devant  la  ville  de  Bou- 
vynes,  qui  estoit  au  duc  de  Bourgogne,  et  illecq 
feirent  ung  gibbet,  et  y  pendirent  celle  pourtraic- 
ture,  en  disant  à  ceux  de  Bouvjnes  :  «  Voilà  le  fils 
»  de  vostre  duc ,  le  faux  trahistre ,  le  comte  de 
»  Charollois,  lequel  le  roj  de  Franche  a  fait  ou  fera 
»  pendre  comme  il  est  là  pendu  ;  il  se  disoit  fils 
»  de  vostre  duc,  mais  il  estoit  villain  bastard,  et  fust 
»  changié  en  enfance  au  fils  du  seigneur  de  Re- 
»  nisberghue,  nostre  évesque  :  cuidoit-il  ruer  jus 
»  le  roy  de  Franche?  »  Plusieurs  autres  vilaines 
paroles  dirent  du  duc  et  de  son  fils ,  menaschant 
le  duc  de  destruire  et  ardoir  ses  pays ,  comme  fols 
et  outre  cuydiés  ;  car  ils  n'avoient  cause  de  ce  dire; 
car  la  mère  du  comte  ,  femme  du  duc  ,  estoit  une 
des  bonnes  femmes  de  son  corps,  qui  fust  sur  la 
terre.  Desquelles  opprobres  et  villenyes  assés  tost 
après  le  comte  fust  adverty,  et  en  fust  moult  trou- 
blé ;  et  dit  qu'ils  le  compareroient ,  comme  ils  fei- 
rent ,  ainsi  qu'il  sera  dit  chi-après. 

fiommenl  le  loy  de  Franche  alla  à  Conflans  devers  le  comte  de  Charol lois, 
et  plusieurs  autres  choses. 

Durant  que  les  princes  de  Franche  esloieiit  en- 
viron Paris,  et  que  les  trefves  estoient  pour  parla- 
nienter  de  paix,  le  roy  de  Franche  se  partist  de  la 
ville  de  Paris ,  et  en  une  nasselle  ,  par  la  rivière , 
alla  près  de  Conflans.  Quand  le  comte  sceut  sa 
venue,  si  alla  allencontre,  en  la  compagnie  de  ses 
arcliiers  et  autres  seigneurs.  Tantost  que  le  roy  le 
veit  venir ,  issist  hors  de  sa  nasselle  et  alla  vers  lui. 
Le  comte  d'aussi loing  qu'il  Le  veit,  lui  feit  honneur 
tel  qu'à  ung  roy  de  Franche  appartient;  puis  vin- 
drent  ensemble  ;  et  de  prime  face  le  roy  l'em- 
brassa, en  lui  monstrant  grand  honneur  et  amour, 
puisse  devisèrent  ensemble  bien  longuement;  de 
quoi  je  ne  scai ,  mais  j'ai  veu  la  coppie  d'une  let- 
tre que  le  comte  rescript  à  son  père  ,  par  lesquelles 
lui  escripvit  comment  il  ayoit  parlé  au  roy ,  lequel 
lui  avoit  dit  moult  de  belles  paroUes.  Quand  le  roy 
se  partist  du  comte ,  il  pria  au  comte  qu'il  volsist 
venir  à  Paris ,  et  que  là  lui  feroit  grande  chière  ; 
mais  le  comte  lui  t'eit  response  qu'il  avoit  voeux 
et  promis  qu'il  n'entreroit  en  nulle  bonne  ville 
jusques  à  son  retour.  Atant  s'en  retourna  le  roy  à 

Paris,  lequel  donna  aux  arcliiers  du  comte  cin- 
quante couronnes  d'or  pour  aller  boire;  et  le 
comte  retourna  à  Conflans.  Durant  lesdites  trefves 
et  parlement ,  ceux  de  Croy,  leurs  enfants  et  le 
seigneur  de  Lannoy  estoient  à  Paris ,  et  meirent 
grande  peine  pour  ravoir  leur  traictié  au  comte  , 
et  mesme  le  roy  employoit  le  plus  qu'il  pooit;  mais 
oncques  ny  volt  le  comte  entendre ,  et  sur  toutes 
choses  ne  voUoit  oyr  parler  de  ceste  matière.  Le 
seigneur  de  Croy,  par  saulf-conduit ,  alla  une  fois 
avecq  le  roy  jusques  en  l'ost  du  comte,  durant  que 
on  traictoit  de  paix;  mais  il  fust  dit  qu'il  n'y  vinst 
plus.  Le  roy,  par  plusieurs  fois ,  vint  à  Conflans 
veoir  le  comte  de  CharoUois  ,  et  olrent  moult  de 
secrettes  devises  ensamble;  et  monstroit  le  roy 
moult  grand  honneur  et  amour  au  comte ,  et  sy 
grand  que  on  ne  polroit  plus  ;  car,  quant  il  le  ve- 
noit  veoir,  il  renvoyoit  tous  ses  gens ,  qu'il  n'en 
retenoit  que  iDien  peu  ;  et  disoit-on  qu'il  estoit 
plus  asseur  avecq  le  comte  et  ses  gens  que  dedans 
Paris. 

Audit  mois  d'aoust,le  vingt-sixiesme  jour,  en  la 
ville  de  Boulogne  sur  la  mer,  feurentprinsle  chas- 
telain  et  le  sergeant  du  chastel,  lesquels  avoient 
vendu  la  ville  et  le  chastel  aux  Angiois  de  Calaix 
et  de  Guisnes,  qui  y  debvoient  entrer  le  vingt-hui- 
tiesme  jour  ;  et  debvoient ,  les  dessusdits  ,  boutter 
ie  feu  en  la  basse  BouUogne  ;  et  entre  tant  que  on 
oit  allé  au  feu,  ils  debvoient  mectrelesdits  Angiois 
au  chastel  et  en  la  ville,  et  tuer  tout^  réservé  ceux 

tjLio  ledit  cfiastolain  et  serj^cant  avoieiit  excejjlés. 
De  laquelle  trahison  ils  se  deseouvrirent  à  ung' 
autre  sergeaiit  qui  leur  avoit  lait  serment  d'estre 
des  leurs,  lequel  serg-eant  se  repentisti,  et  diet  la 
trahison  au  majeur  de  la  ville  ,  lequel  y  pourveut 
tellement  que  lesdits  chastelain  et  sergeant  feurent 
prins,  lesquels  confessèrent  leur  trahison;  pour- 
quoi ils  feurent ,  le  deuxiesme  jour  de  septembre  , 
descapités  ,  et  leurs  corps  pendus  au  g-ibbet.  Iceux 
exécutés  estoient  ceux  propres  qui  avoient  tant 
fait  que  le  fils  du  seigneur  de  Croy  s'estoit  parti 
du  chastel ,  dont  il  estoit  capitaine  ;  et  y  avoient 
fait  entrer,  au  commenchement  du  caresme  der- 
nier passé ,  les  gens  du  comte  de  Charollois ,  le- 
quel comte  avoit  donné  auxdits  chastelain  et  ser- 
geant  touts  les  biens  estants  au  chastel ,  apparte- 
nants audit  seigneur  de  Croy,  et  moult  de  biens 
lui  avoit  fait  et  avoit  intention  de  faire. 


CHAPITRE  XLIX. 

De  la prinse  du  loy  Heury  d' AnglcLcne  par  le  roy  Edouard ^  el  com- 
ment la  ville  de  Rouen  fust  prinse  par  le  duo  de  Bourbon ,  Ponllioisc 
par  les  Bretons  ;  et  du  miracle  de  Sainct-Jacques^  et  d'autres  choses. 

Environ  le  mois  d'aoust,  l'an  dessusdit  quatorze 
cent  soixante  et  cinq,  par  les  gens  du  roy  Edouard, 
fust  prins  le  roy  Henry  d'Angleterre ,  et  niesme , 
en  la  ville  de  Londres,  le  feit-on  monter  sur  ung 

petit  cheval  et  mener  tout  avant  la  ville,  en  la- 
quelle le  roy  Edouard  avoit  fait  deffense  surlaharL 
que  nul  ne  le  saluast.  Et  dans  cest  estât  et  malré- 
Teramment ,  mais  bien  honteusement  fust  mené 
jusques  an  chastel ,  devant  lequel  avoit  un  arbre 
à  manière  de  pillorj,  autour  duquel  le  feit  toup- 
pier  (tourner)  trois  fois ,  et  puis  fust  lîoutté  dedans 
le  chastel  ;  de  laquelle  dérision  plusieurs  de  la  ville 
de  Londres  feurent  moult  troublés,  mais  ils  n'en 
osoient  dire  mot. 

Audit  an  soixante-cinq ,  le  huitiesme  de  septem- 
bre, en  la  ville  d'Arras,  environ  les  Noeufves  Es- 
tuves ,  trois  compagnons  qui  se  disoient  au  seigneur 
de  Savye ,  prindrent  noise  à  trois  ou  quatre  ser- 
geants  pour  les  filles  ;  et  fust  l'un  des  sergeants 
navré  ,  nommé  le  Roy  de  la  Povrelle  ;  Roy  de  la 
Povrelle  voyant  que  c'estoit  acertes ,  dit  à  ung^ 
compagnon  qui  les  regardoit  :  «  Va  prendre  ces 
»  compagnons,  je  te  fay  sergeant  ;  »  lequel  le 
cuida  aller  prendre,  mais  l'ung-  des  trois  compa- 
gnons lui  coppa  ung  poing,  puis  s'en  allèrent  sans 
estre  prins. 

Ce  propre  jour,  environ  l'heure  de  vespres,  au- 
cuns compagnons  se  combattirent  aux  nocquels 
en  l'abbaye  en  ladite  ville.  Oyant  le  desbat ,  ung 
gentilhomme  nommé  Waurin  de  Vignacourt , 
lieutenant  du  capitaine  d'Artois,vuida  de  sa  maison, 
qui  esloit  devant  le  lieu  où  on  se  combaltoit,  et 
en  feit  l'ung  prisonnier  ,  pourquoi  les  autres  l'as- 
saillirent   et   le    navrèrent  d'ung  espieu   en   l'es- 

paule  ;  et  s'il  ne  se  fust  dcflendu ,  et  que  aucuns 
compagnons  vindrent  en  aide  ,  ils  l'euissent  par 
advanture  tué. 

Audit  an  soixante-cinquiesme  ,  environ  la  fin 
du  mois  de  seplemljre,  fust  prinse  la  ville  de 
Pontoise,  et  j  entrèrent  les  Bretons  par  nuiot ,  par 
moj'^en  du  lieutenant  du  capitaine  et  autres. 

Environ  aussi  ce  temps  ,  le  duc  de  Bourbon , 
accompagnié  de  plusieurs  gens  de  guerre,  entra 
au  chastel  de  Rouen  en  Normandie ,  lequel  lui 
fust  rendu  au  nom  du  duc  de  Berrj  ,  par  la  femme 
du  séneschal  de  Normandie ,  qui  mourut  au  Mont- 
le-Héry  ;  laquelle  l'avoit  en  garde  par  le  roy,  et 
se  fioit  le  roy  moult  en  elle.  Et  assés  tost  après , 
parle  moyen  d'aucuns  des  plus  grands  de  la  ville, 
par  le  conseil  desquels  le  dame  avoit  fait  entrer  le 
duc  de  Bourbon  au  cliastel,  le  duc  de  Bourbon 
fust  mandé  de  ceux  de  la  ville,  en  laquelle,  et  tan- 
tost  qu'il  y  fust  venu  ,  tout  le  commun  de  la  ville 
se  rendirent  à  lui ,  pour  et  au  nom  du  duc  de 
Berry ,  et  prindrent  le  duc  de  Berry  à  duc  de 
Normandie.  Ce  fait ,  le  duc  de  Bourbon  alla  en 
plusieurs  villes  de  Normandie;  lesquelles  il  réduit 
tout  à  lui ,  pour  et  au  nom  du  duc  de  Berry  ;  et 
mesme  la  ville  de  Caen  se  rendit ,  et  à  peu  tout 
Normandie. 

Environ  ce  temps,  les  gens  du  duc  de  Bour- 
gogne ardirent  plusieurs  villaiges  au  pays  de 
Liège;  et  pareillement  feirent  ceux  de  Dynanl, 
et  les  Liégeois  au  pays  du  duc,  tant  es  pays  de 

Brahaul ,  Lembourg,  comme  en  la  comté  de  Na- 
luur;  et  tant  d'un"'  costé  que  d'autre ,  Teurenl 
ards  infini  nombre  de  villaiges  et  de  maisons. 

En  ce  temps  ,  environ  le  commencbement  d'oc- 
tobre ,  issirent  ceux  de  Djnant ,  et  allèrent  vers 
Bouvjnes,  el  es  pajs  du  duc,  et  en  oit  aucuns 
tués,  et  feurent  contraints  de  rentrer  dedans  Dy- 
nant.  Les  parents  de  ceux  qui  feurent  morts  à 
ceste  rencontre,  s'assemblèrent  en  grand  nombre, 
et  allèrent  en  une  prison  où  ils  trouvèrent  trois 
prisonniers  du  pays  du  duc,  lesquels  ils  tuèrent, 
et  les  menèrent  hors  ;  et  au  premier  arbre  qu'ils 
trouvèrent,  ils  les  pendirent  ;  mais,  par  la  grâce 
de  Dieu  et  mérite  de  monsieur  sainct  Jacques, 
comme  l'ung  des  trois  s'estoit  voué  à  monsieur 
sainct  Jacques,  et  le  réclama  à  haute  voix,  ayant 
ferme  espoir  qu'il  le  garderoit  de  mort,  la  corde 
dont  il  estoit  loyé  au  col ,  au  cheoir  de  l'eschelle, 
rompit,  et  oncques  ne  le  peurent  pendre  par  le 
mérite  du  benoist  sainct  Jacques  ;  et  fut  le  com- 
pagnon ramené  en  la  ville  sans  estre  mort  ou 
bleschié ,  et  les  deux  autres  demourèrent  pen- 
dants. Non  contents  encoires  de  ce  ,  prindrent 
ung  josne  fils  d'Arras,  fils  de  Martin  Cornille, 
escolier,  lequel  estoit  prisonnier,  et  avoit  esté 
prins  des  gens  de  guerre ,  en  retournant  de  l'es- 
tude;  lequel  ils  l'euissent  fait  mourir;  mais  aucuns 
de  la  ville  en  olrent  pitié ,  et  leur  dirent  que  l'en- 
fant estoit  fils  d'ung  riche  homme ,  lequel  leur 
payeroit  grosse  renchon  ,  que  leur  seroit  donnée 

pour  fiiire  prier  pour  les  âmes  de  leurs  amis  qui 
estoient  morts ,  et  pour  élever  leurs  enfants  ;  et 
ce  leit  sauver  l'enfant ,  lequel  depuis  paya  à  ceux 
de  Dynant  grosse  renchon. 


CHAPITRE  L. 

De  la  mort  de  la  comtesse  de  Charollois  j  et  comment  le  comte  de 
Nevers  fust  prins,  et  le  chastel  et  ville  de  Pe'ronne. 

Le  vingt-sixiesme  jour  de  septembre ,  l'an  mil 
quatre  cent  soixante-cinq  ,  en  la  ville  de  Bruxel- 
les, par  un  jeudj,  cloist  son  dernier  jour,  très 
noble  et  excellente  dame,  Catherine  de  Bourbon, 
femme  du  comte  de  Charollois ,  laquelle  ne  dé- 
laissa que  une  fille  seulement ,  nommée  Marie,  et 
n'avoit  oncques  eu  plus  d'enfant.  Icelle  dame 
avoitla  renommée  d'esLrela  plus  humble,  la  plus 
bénigne,  et  pleine  de  meilleurs  mœurs  que  dame 
que  poeut  estre.  Le  comte  et  elle  av oient  aimé 
l'ung  l'autre  parfaitement,  et  tellement  qu'il  n'es- 
toit  point  sceu  que  puis  que  le  comte  l'euist  es- 
pousé,  il  euist  à  faire  à  autre  femme  que  à  elle. 
On  disoit  qu'elle  estoit  tant  gracieuse  que  à  peu 
l'avoit  oncques  veu  courrouchiée.  Les  duchesses 
de  Bourgogne  et  de  Bourbon ,  ses  mères ,  feurent  à 
son  trespas.  Laquelle  duchesse  de  Bourgogne  feit 
merveilleux  debvoir  de  la  garder  nuict  et  jour , 

tellement  que  à  l'heure  de  sa  mort ,  elle  dit  que 
la  duchesse  de  Bourgogne  estoit  mieux  sa  mère 
que  sa  mère  qui  l'avoit  portée.  Icelle  duchesse  de 
Bourgog-ne  estoit  moult  dévote ,  et  lui  clialloit 
peu  du  monde  ;  et ,  à  ceste  cause  ,  ne  se  tenoit  pas 
avecq  le  duc  son  mari ,  ainsi  laissoit  estre  la  du- 
chesse de  Bourbon  ,  sœur  de  son  mari ,  laquelle 
tenoit  compagnie  au  duc ,  et  avoit  tenu  deux  ou 
trois  ans  para  vaut ,  avecq  plusieurs  de  ses  enfants, 
fils  et  filles. 

Le  troisiesme  jour   d'octobre    ensuivant,  l'an 
dessusdit  mil  quatre  cent  soixante-cinq  ,  ung  gen- 
tilhomme ,    natif  de   Bourgogne ,    nommé   Arc- 
quembault,  lequel,  ung  mois  paravant,  avoit  esté 
plusieurs  fois  à  Péronne ,  devers  le  comte  de  Ne- 
vers  ,  par  le  moyen  du  seigneur  de  Saveuses ,  et 
puis,  par  sauf-conduit  du  roy ,  avoit  esté  en  Fran- 
che devers  le  comte  de  CharoUois,  et  retourné 
devers  le  duc  son  père ,  et  disoit-on  que    c'estoit 
pour  trouver  le  traictié  du  comte  ,  et  que  le  comte 
devoit  rendre  Péronne.  Iceluj  Arcquembault ,  en 
la  compagnie  du  seigneur  de  Boubaix  ,   du  sei- 
gneur de  Fourmelles  ,  et  autres,  jusques  au  nom- 
JDre  de  cinq  à  six  cents  coml^attants,  environ  quatre 
heures  du  matin ,  vindrent  devant   Péronne  ;    et 
quant   ils  approchèrent    de  la    ville ,    ledit   Arc- 
quembault,   lui  douziesme  à  pied,  avecq  les  au- 
tres ,  alla   au    boullevert  devant  le    chastel ,    et 
monta  dedans  par  eschelles  et  prist  ledit  boulle- 
vert et  ceux  dedans  ,  par  le  moyen  desquels  il  entra 

incontinent   dedans   la   tour   du   cliastel  ,    où    il 
trouva  le  comte  de  Nevers,  le  seigneur  de  Baillj, 
et  autres  en  leurs  lits  ,  lesquels  il  prist  prisonniers  ; 
et  ce  fait,  environ  le  poinct  du  jour,  le  comte  et 
ses  gens  jeltèrent  cris  au  prendre  ,   tellement  que 
ceux  de  la   ville  l'ojrent;    lesquels  vindrent    en 
armes  devant  le  chastel ,  auxquels  estoient  jà  en- 
trés soixante   à   quatre-vingts  hommes   des   gens 
du  duc  de  Bourgogne ,   qui  vindrent  sur  les  murs 
monstrer  à  ceux  de  la  ville  comment  ils  estoient 
au  duc  de  Bourgogne  et  qu'il  se  rendissent  à  lui. 
Lesquels  prindrent  advis  de  respondre  à  trois  heu- 
res après  disner,  et  de  trois  heures  à  cinq;  à  la- 
quelle heure  ils  obéirent  au  commandement  des 
gens  du  duc ,  et  ouvrirent  les  portes  au  sieur  de 
Roubaix  et  aux  autres  ;  et,  par  ceste  fachon,  fust 
prinse  la  ville  et  mise  en  la  main  du  duc,  dont 
aucuns  disoient  que   le  comte   de  Nevers  l'avoit 
ainsi  voulu  laisser  prendre ,   adfin   que  le  roj  de 
Franche,  auquel  il  avoit  fait  serment,  ne  le  vol- 
sist  chargier  de  sa  foi ,  et  que  son  traictié  estoit 
fait  au  duc  et  à  son  fils.  Mais  ,  quoi  qu'il  en  fust , 
on  mena  prestement   ledit  comte  prisonnier  au 
chastel  de  Béthune,  et  ledit  Arcquembault  de- 
moura  à  Péronne  ;   lequel  avoit  le  renom  de  bien 
escheller  villes  et  chasteaux  ;  et  par  lui  fust  prinse 
et  esche  liée  la  ville  de  Luxembourg' ,  comme  on 
disoit,  en  l'année  mil  quatre  cent  quarante-deux. 
Audit  an  soixante-cinq  dessusdit,  le  quinziesme 
jour  d'octobre  ,  environ  cinq  heures  après  minuit, 

en  IsL  ville  d'Arras,  fust  veii  comme  le  ciel  ouvrir,  et 
fait  clair  comme  un  coup  d'esclitre  (éclair);  et  après 
ce,  on  veit  vers  bise  (nord)  au  ciel  comme  ung-  bar- 
reau de  feu  de  la  longueur  et  l'aclion  d'une  lanche, 
lequel  se  tortigna  ,  et  puis  se  trouva  à  travers ,  et 
le  bout  de  devant,  qui  estoit  menu  ,  devint  gros, 
et  le  bout  de  derrière,  qui  estoit  gros,  devint 
gresle ,  et  puis  diminua  et  vint  à  néant ,  et  dura  à 
l'espace  d'ung  quart  d'heure  ou  environ. 


CHAPITRE   LT. 

Comment  les  Lie'geois  feureut  desconfits  par  les  gens  du  duc  de  Bour- 
gogne ,  à  Montenacq  ,  et  jusques  au  nombre  de  deux  mille  ou  plus  de 
morts. 

L'an  de  grâce  mil  quatre  cent  soixante-cinq  , 
le  dix-neuviesme  jour  d'octobre,  le  comte  de 
Nasso,  le  sénescbal  deHaynaut,  le  seigneur  de 
Grutuse ,  le  seigneur  de  Reubempré  ,  grand 
baillj  de  Hajnaut,  et  autres  chev^alliers  et  es- 
cuyers  et  gens  de  guerre,  jusques  au  nombre  de 
dix-huit  cents  combattants  ou  environ ,  se  parti- 
rent ensemble  et  entrèrent  au  pays  de  Liège  , 
bouttants  les  feus  en  plusieurs  lieux,  et  ardants 
plusieurs  gros  villaiges  et  maisons;  et  en  passant 
assés  près  d'ung  gros  villaige,  nommé  Monte- 
nacq ,  qui  est  à  dire  en  franchois  Montigny,  entre 

Sainct-Tron  et  Hazevain  et  Verlo  ,  à  environ  cinq 
lieues  de  la  cité  de  Liéw'e  ,  un"-  grand  nombre  de 
Liégeois  ,   lesquels  se  tenoient  à  Montenacq  ,   et 
o'ardoient  le  villaige,  où  il  y  avoit  bien  trois  cents 
(eus,  lequel  ils  avoient  clos  et  fort  fortifié  de  bar- 
rières^ tellement  que  on  n'y  oit  sceu  entrer  ,  et  y 
estoient  environ  quatre  mille  combattants,  quant 
ils  [eurent  advertis  que  les  gens  du  duc  passoient 
par  emprès  eux,  lesquels  ne  contendoient  que  de 
passer  sans  les  assaillir,   car  ils  estoient  trop  fort 
fortifiés,  en  grand  nombre  vuidèrent  du  villaige  , 
et  se  meirent  en  ung  lieu  où  les  gens  du  duc  deb- 
voient  passer,  pour  les  combattre  et  ruer  jus;  et 
illecq  s'encloyrent  et  feirent  ung  fort  de  leurs  en- 
gins et  charrois,  attendants  les  gens  du  duc.  Les- 
quels ,    assés   lost    vindrent  illecq ,  et  trouvèrent 
iceux  Liégeois  enclos  et  fortifiés  comme  dit  est.  Si 
prindrent  conseil  entre  eux  de  les  combattre,  mais 
qu'ils  les  puissent  faire    issir  de  leur   fort  ;    pour 
lesquels  faire  issir  feirent  signe   de    retourner    et 
fuire   de  poeur   d'eux ,    adfin    qu'ils    vuidassent, 
comme  ils  feirent  :  car  prestement  qu'ils  les  vei- 
rent  tourner  les  dos  ,  cuidants  qu'ils  fujssent,  vui- 
dèrent de   leur   fort  pour   aller    après   eux.   Ce 
voyant  par  les  gens  du  duc,  si  retournèrent  sur 
eux;    et   illecq  y  oit   grande  bataille;    mais   les 
Liégeois  tindrent  comme  rien  ,  ains  se  meirent  en 
desroy  et   en  fuite  ,  et  feurent   rués  jus,  et  y  en 
demoura  sur  la  place  ,  deux  mille   deux  cents  ou 
environ  de  morts  ;  et  des  gens  du  duc  on  ne  poeut 
sçavoir  qu'il  en  mourust  que  ung  arcliier. 

CHAPITRE  LU. 

Comment  la  paix  fust  traictiée  entre  le  roy  de  Franche  et  les  seigneurs 
de  son  sang. 

Les  princes  et  seigneurs  du  sang  rojal  et  au- 
tres, estants  autour  de  Paris,  et  le  roy  Lojs  dedans 
la  ville  ,  par  le  bon  advis  des  seigneurs  et  de  leurs 
conseillers,  d'ung  costé  et  d'autre  ,  fust  tant  traic- 
tié  et  parlementé  que  paix  fust  faicte  et  traie  liée 
entre  le  roy  de  Franche  d'une  part ,  et  le  duc 
deBerri,  son  frère,  les  ducs  de  Bretaigne,  de 
Callabre ,  de  Bourbon  ,  de  Nemours  ;  les  comtes 
de  Charollois,  Blois,  d'Arminacq ,  et  autres,  par 
la  manière  qui  s'ensuit ,  non  pas  que  je  le  mets 
tout  au  long,  mais  le  mettrai  en  brief,  si  avant 
que  l'ai  peu  scavoir. 

Premier  ,  pour  pourveoir  aux  désordres  du 
royaume  et  des  griefves  exactions,  charges  et 
dommages  du  peuple  ,  aux  plaintes  et  doléances, 
de  la  part  des  seigneurs  du  sang  et  autres  subjels 
du  roy  ,  le  roy  commectroit  trente-six  notables 
hommes  du  royaume  ,  c'est-à-dire ,  à  scavoir  , 
douze  preslats  ,  douze  chevalliers  et  douze  nota- 
bles gens  de  conseil ,  et  eux  cognoissants  en  jus- 
tice ,  auxquels  il  donneroit  pooir  de  eux  informer^ 
des  deffautes  qui  se  faisoient  en  son  royaume, 
et  de  y  mectre  remède  convenable;    et  promist, 

en  parole  de  roy ,  de  tenir  ferme  et  stable  à  tou- 
jours tout  ce  qu'ils  ordonneroient  ;  lesquels  deb- 
vroient  commenchier  le  quinziesme  jour  de  dé- 
cembre ^  et  avoir  fait  en  dedans  deux  mois,  et 
au  plus  en  dedans  quarante  jours  après  les  deux 
mois. 

Item  y  seroit  tout  division  mise  à  néant,  et  ne  pol- 
roit  nul  reprochier  à  autrui  le  parti  qu'il  auroit 
tenu ,  ne  en  seroit  en  quelque  dangier,  ne  lui  en 
feroit-on  nuls  griefves;  et  sy  rauroit  chacun  ce  qui 
lui  compétoit  paravant  l'armée  mise  sups,  jà-soit- 
ce  que  à  cause  de  ceste,  leurs  biens  en  héritaiges 
euissent  été  donnés. 

Item,  par  icelui  traictié,  le  comte  de  Dunois  , 
bastard  d'Orléans ,  debvoit  ravoir  toutes  les  terres 
que  le  roy  lui  avoit  ostées. 

Item,\e  comte  de  Dammartin,  et  toutes  ses  terres 
et  biens  quelconques  que  le  roy  lui  avoit  ostés,  et 
donnés  comme  confisqués. 

Item  y  le  comte  d'Arminacq  rauroit  toutes  les 
terres  que  le  roy  lui  avoit  aussi  ostées. 

Item,(\\\e  le  duc  de  Bourbon  r^olt  toutes  ses  villes, 
places  et  forteresses  que  le  roy  avoit  confisquiées  sur 
lui, et  a  vecq  ce  trente-six  mille  francs  ,  chacun  an, 
depensionsurleroy,  pour  le  marriagedesa  femme, 
sœur  du  roy  ;  et  sy  seroit  capitaine,  et  auroit  la 
cherge  de  une  partie  des  gens  d'armes  de  l'ordon- 
nance du  roy. 

Item ,  auroit  le  duc  de  Calabre  ,  pour  aucunes 
fautes  qu'on  lui  avoit  Hiit,  par  lesquelles  il  avoit 

perdu  le  royaume  de  Naples,  deux  cent  mille  cou- 
ronnes d'or,  avecq  la  cherge  de  trois  cent  lanches 
de  gens  d'armes  des  ordonnances  du  roy,  desquels 
il  seroit  capitaine. 

Item  y  le  duc  de  Nemours  seroit  capitaine  de 
deux  cents  lanches  des  ordonnances  du  roy  et  ca- 
pitaine de-l'Isle-de  Franche. 

Item  ,  le  comte  de  Sainct-Pol  fust  fait  connesta- 
ble  de  Franche  ;  et  lui  baillia  le  roy  l'espée  de  sa 
main,  publiquement  au  palais  à  Paris. 

Item  ,  le  duc  de  Berry,  seul  frère  du  roy,  poui^ 
son  partage  du  royaume  de  Franche  ^  auroit  la  du- 
chié  de  Normandie  ,  par  appanage  à  lui  et  ses  hoirs 
masles  ,  procréés  de  son  sang ,  pour  la  tenir  en 
telle  franchise  et  liberté,  que  anchiennement  les 
ducs  de  Normandie  la  tenoient  du  roy  de  Franche  : 
c'est  à  scavoir  en  féauté  et  hommaige  ;  et  que  do- 
resnavant  tenroient  les  ducs  de  Bretaigne  et  d'AI- 
lenchon ,  leurs  duchés  du  duc  de  Normandie , 
comme  anchiennement  ils  avoient  tenus. 

Item ,  le  comte  de  Gharollois  oit  toutes  terres 
racatées  par  le  roy  au  duc  son  père  ,  comme  celles 
de  la  rivière  de  Somme,  que  ailleurs,  avecq  la 
comté  de  Guynes,  pour  en  jouir  par  lui  et  ses 
hoirs,  en  la  manière  accoustumée  et  ci-après  des- 
clarée. 

Item,  par  ce  traictié,  promit  le  roy  de  non  jamais 
constraindre  nuls  des  seigneurs  dessusdits  à  venir 
vers  lui ,  ne  y  seroient  tenus  de  y  venir  en  leurs 
personnes,    sauf  toutefois  ne  estre   exemptés  d 

serviches  qu'ils  doivent  au  roj  de  leur  fidélité,  et 
pour  la  delFense  et  bien  évident  du  royaume. 

Item ,  feurent  rendues  les  villes  ,  forteresses  et 
places  prinses  et  occupées,  tant  de  l'une  partie 
que  de  l'autre,  à  cause  de  la  division  en(>ommen- 
chiée. 

Item,  feurent  rendus  touts  les  biens  qui  feurent 
prins  durant  les  tresves. 

Item,  pour  tant  que  toutes  ces  choses  et  autres, 
ung  chacun  des  princes,  pour  autant  que  leur 
pooient  touchier,  prindrent leurs  scellés  du  scel  du 
roy,  desquelles  lettres  je  ne  peus  avoir  copie  ,  fors 
seulement  la  copie  des  lettres  que  le  comte  de 
Gharollois  en  prist  ,  laquelle  copie  j'ai  ici  mis 
par  escript  en  ce  présent  livre,  dont  la  teneur 
s'ensuit. 


Copie  des  lettres  au  prouffit  du  comte  de  Gharollois,  par  le  traiclic  de 
Conflans. 


«  LoYS,  parla  grâce  de  Dieu,  roy  de  Franche, 
etc. ,  à  touts  ceux  qui  ces  présentes  lettres  verront, 
salut.  Comme  nostre  très  chier  et  trèsamé  frère  et 
cousin ,  Charles ,  comte  de  CharoUois ,  du  voUoir 
et  commandement  de  nostre  très  chier  et  très  amé 
oncle  le  duc  de  Bourgogne,  son  père,  pour  venir 
et  assembler  avecq  nostre  chier  et  très  amé  frère  le 
duc  de  Normandie,  naguères  duc  de  Berry,  et  au- 
tres seigneurs  de  notre  sang,  ayants  voUoir  et  inten- 
tion de  besoignier  et  entendre  en  aucunes  matières 

concernantes  le  bien  publique  et  universel  de  nostre 
royaume, l'estat  et  appaisementdesdit  seigneurs  vers 
nous,  ajt  depuis  cinq  mois  encha  mis  subs  grande 
et  puissante  armée ,  sans  laquelle  il  ne  pooit  seu- 
rement  venir  et  soj  trouver  à  leur  assemblée  ;  pour 
ce  mesmeque  aucuns  rapports  lui  avoient  esté  faits 
en  lui  donnant  aucunes  cherges,  donnant  à  enten- 
dre que  nous  le  tenrons  pour  nostre  ennemi,  et 
aussi  que  le  comte  de  Nevers  et  le  seigneur  de 
Grov,  qu'il  tenoit  et  réputoitpour  ses  ennemis,  par 
l'aide ,  part  et  faveur  de  nos  gens  de  guerre  ,  villes 
et  pays ,  forteresses  ,  s'estoient  mis  sups  en  armes, 
en  la  frontière  des  pays  de  nostre  dit  oncle ,  et  sur 
les  passaiges  de  nostre  frère  et  cousin,  et  à  l'occa- 
sion de  ces  matières ,  tant  avant  l'assemblée  d'icc- 
lui  nostre  frère  et  cousin ,  avecq  nostre  frère  de 
Normandie  et  autres  seigneurs  de  nostre  sang,  que 
depuis  plusieurs  discors,  divisions  et  voyes  de  fait 
soient  ensuivis,  jusques  à  grande  effusion  de  sang , 
entre  nous,  nostre  frère  et  autres  seigneurs  de  nostre 
sang,  pour  lesquels  appaiser,  adfin  de  mectre  afin 
les  grands  maux  et  inconvénients inestimables^  en- 
commenchiés,  et  qui  estoient  apparents  à  venir  à 
cause  desdites  divisions  ;  ad  ce  que  nous  et  lesdits 
seigneurs  de  nostre  sang  puissions  estre  et  demourer 
en  amour^  union  et  concorde,  que  Dieu  nostre  créa- 
teur, auteur  et  largiteur  de  paix  et  union  ,  puist 
estre  servi  et  révéré ,  et  nostre  royaume  en  touts 
estais  régy  et  gouverné  en  paix,  tranquillité,  police 
et  bonne  justice,  nous  ayons  fait  faire  et  tenir  plu- 

sieurs  assemblées  d'aucuns  nos  parents,  conseillers 
et  serviteurs,  avec  l'autorité  des  seigneurs  de  nostre 
sang,  et  autres  leurs  commis  et  desputés,  entre  les- 
quels d'une  part  et  d'autre,  après  plusieurs  nota- 
bles ouvertures  faites,  tant  pour  le  bien  public  de 
nostredit  royaume ,  police  et  gouvernement  d'ice- 
lui,  que  pour  l'appaisement  et  réunion  de  nostre- 
dit  frère ,  duc  de  Normandie ,  et  autres  seigneurs 
de  nostre  sang  ,  envers  nous,  les  commis  et  des- 
putés de  nostredit  frère  et  cousin  le  comte  de  Cha- 
rollois  ,  fait  plusieurs  remonstrations  ,  plaintes  et 
doléances,  et  entre  les  autres,  tant  pour  lesdits  rap- 
ports faits  à  nostredit  frère  et  cousin,  pour  autres 
causes  touchant  Testât  de  sa  personne,  dont  révéla- 
tion a  esté  faite ,  et  aussi  pour  ce  qu'il  estoit  ad- 
verty  que  aucuns  de  nos  gens  et  serviteurs  au  nom 
de  nous,  avoient  procuré  et  fait  certaines  allian- 
ches  qu'elles  lui  pooient  estre  préjudiciables  ;  ice- 
lui  nostre  frère  et  cousin  a  esté  constraint  de  mectre 
subs  ladite  armée,  pour  la  conduite  de  laquelle  il  a 
lait  et  soustenu  grands  fraix,  mises  et  despens, 
montants  à  plus  de  quatre  cent  mille  escus;  et  avecq 
ce  ,  pour  ce  que  par  le  moyen  desdites  al  Han- 
ches et  sollicitations  d'aucuns  nos  sçrviteurs ,  les 
Liégeois  s'estoient  naguerres  mis  en  armes,  en 
intention  d'envahir  les  pays  de  nostredit  on- 
cle ,  et  porter  dommaige ,  icelui  nostre  oncle 
pour  résister  allencontre  lesdits  Liégeois  ,  avoit 
mis  sups  ladite  grande  armée  à  grands  fraix  et 
despens  ;  et  d'autre  part,  pour  ce  que  nous  avons 

naguères  racheptés  de  nostre  dit  oncle  ,  les  terres 
estants  sur  la  rivière  de  Somme  ,  lesquelles ,  par 
le  traictié  d'Arras ,  lui  appartenoient,  nonobstant 
que  nostredit  frère  et  cousin  ,  à  bonne  et  juste 
cause ,  soj  attendant  que  nous  ne  les  deussions 
rachepter  du  vivant  de  nostredit  oncle ,  n'a  joj 
des  prouftits  desdites  terres  sa  vie  durant ,  ainsi 
qa'avoit  sa  fiance,  et  que  lesdites  terres  n'ont  pas 
esté  racheptées  selon  la  teneur  du  traictié  dudit 
Arras;  icelui  nostre  frère  et  cousin  a  été  et  est 
grandement  interressé ,  disant  que  des  cherges , 
despens,  dommaiges  et  intérêts  dessusdits  et  autres 
qui  ont  esté  desclarés ,  nous  estant  raisonnablement 
tenu  de  faire  récompense  convenable,  sur  lesquelles 
choses  rapport  nous  a  esté  fait,  nous  avons  eu  bonne 
et  meure  deslibération  par  plusieurs  fois  avecq  au- 
cuns des  seigneurs  de  nostre  sang,  de  gens  de  nostre 
grand  conseil  et  autres  notables  hommes  de  nostre 
royaume ,  sçavoir  faisons  :  Que  de  nostre  certaine 
science  et  bonne  volonté,  désirant  rejoindre  à  nous 
mondit  frère  et  cousin ,  de  ce  que  par  les  grands 
et  bons  serviches,  aide  et  secours  qu'il  peut  et  veut 
faire  à  nous  et  à  la  couronne  ,  nostredit  royaume 
puisse  estre  gardé  et  defFendu  allencontre  de  nos 
anchiensennemys, et  paix,  union  et  tranquillité  estre 
entretenue  entre  nous,  nostredit  frère,  cousin  etau- 
tres  seigneurs  de  nostre  sang,  et  que  toutes  voyes 
de  fait  puissent  cesser,  et  justice  puisse  estre  obéie  , 
gardée  et  observée  en  mondit  royaume ,  et  aussi 
pour  considération  et  rémunération  des  grandes  mi- 

ses,  tlespons  el  grands  serviches  que  ihoirUi  oiiclo 
nous  a  faits  et  a  soustenu  pour  nous  du  vivant  de 
nostre  (eu  très  chier  père,  que  Dieu  absolve!  par 
devers  lequel  et  en  ses  pays  ,  pour  esviler  les  dan- 
ij;iers  esquels  nous  estions  vraisenil)lal)lcnient  de 
nostre  personne ,  nous  retirasmes,  et  tant  pour  l'en- 
tretenementdel'estatde  nousetde  nostre  très  c  bière 
et  très  aniée  compagne  la  royne ,  que  pour  plu- 
sieurs notables  ambassades  envoyées  devers  nostre- 
dit  seigneur  et  père  et  ailleurs,  pour  nos  affaires, 
touchant  nostre  estât   à  venir  à   la  couronne,  et 
d'autres  grands  fraix  et  despens  fails  parnostredit 
oucle  et  nostre  dit  frère  et  cousin  pour  nous  ac- 
compagnier  à  nostre  sacre  à  Raims,  à  nostre  en- 
trée de  Paris,  à  grand  nombre  de  gens  d'armes, 
pour  le  doubte  qu'avions  de  trouver  contradiction 
en  nostredit  royaume;  de  touts  lesquels  fraix,  mi- 
ses et  despens  nous  avons  souventes  fois  promis  à 
nostredit  oncle  et  à  nostredit  frère  et  cousin  de  les 
i-escompenser  ;  et  aussi  pour  rescompenser  icclui 
nostredit  frère  et  cousin  de  la  pensiotï  de  trente- 
six  mille  francs  que  nous  lui  avions  donnée  et  ac- 
cordée ,  et  laquelle  certain  temps  avant  lesdiles 
divisions  lui  a  esté  empeschiée  el  rompue  ;   par 
l'advis  et  deslibération  de  nostredit  frère  de  Nor- 
mandie et  de  nos  très  cliiers  et  très  amés  cousins 
les  ducs  de  Bretaigne ,  de  Calabre,  de  Bourbon  et 
de  Nemours,  les  comtes  du  Maisne,  de  Perche, 
d'Arminacq,  des  gens  de  nostre  grand  conseil ,  de 
nostre  parlement  et  autres  notables  hommes  de 

nostre  royaume,  avons  baillié  et  transporté,  bail- 
lons et  transportons  par  ces  présentes  à  nostre  frère 
et  cousin  le  comte  de  Cliarollois,  pour  considéra- 
tion et  rescompense  des  choses  dessusdites ,  et  aussi 
pour  ce  que  noslredit  frère  et  cousin  s'est  libérale- 
ment employé  envers  nostre  dit  frère  et  autres  sei- 
gneurs de  nostre  sang",  à  l'appaisement  desdites  di- 
visions, et  pour  bien  de  paix ,  pour  lui  et  ses  hoirs 
masles  et  femelles  descendants  de  lui  en  droite 
ligne,  à  toujours,les  cites,  villes  et  forteresses,  terres 
et  seigneuries  appartenantes  à  nous,  de  et  sur  la 
rivière  de  Somme ,  d'ung  costé  et  d'autre ,  comme 
Amiens,  Saint-Quentin,  Corbie,  AbbevUle,  ensem- 
ble la  comté  de  Ponthieu  dechà  et  delà  la  rivière 
de  Somme,  Dourlens,  Saint-Ricquier,  Crèvecœur, 
Arloeux  ,  Montreul ,  le  Crotoy  ,  Mortagne,  avecq 
leurs  appartenances  et  appendances  quelconques  , 
et  touts  autres  qui  nous  peuvent  appartenir  à  cause 
de  nostredite  couronne,  depuis  ladite  rivière  de 
Somme  inclusivement,  en  tirant  du  costé  d'Artois, 
de  Flandres  et  de  Haynault,  tant  de  nostredit 
royaume  que  de  l'empire,  lesquelles  mondit  oncle 
de  Bourgogne  tenoit  et  possédoit  naguères  au 
moyen  dudit  traictié  d'Arras,  et'avant  le  rachapt  et 
dégagement  que  nous  en  avons  fait,  et  y  compren- 
dant  aussi  au  regard  des  villes  séants  sur  ladite  ri- 
vière de  Somme,  de  ce  costé  de  nostre  royaume, 
les  banlieues  et  eschevinages  d'icelles,  et  tout  ainsi 
et  en  la  fourme  et  manière  que  nostredit  frère  et 
GOTisin  et  susdits  hoirs,  et  les  hoirs  de  sesdits  hoirs. 

masles  et  reniclles,  descendants  d'eux  en  droite 
ligne ,  desdites  cités ,  villes,  forteresses,  terres  et 
seigneuries,  en  touts  prouffits  et  revenus,  tant  de 
demandes  comme  aides  ordinaires  pour  la  guerre , 
et  aussi  tailles  et  autres  émoluments  quelconques, 
ainsi  que  faisoit  mondit  oncle,  et  sans  y  retenir  au- 
cune chose,  fors  les  foi,  liommaiges  ,  ressorts  et 
souveraineté  :  et  lequel  transport  nous  avons  fait 
et  faisons  au  rachapt  de  deux  cent  mille  escus  d'or, 
et  de  poids,  ad  présent  ayant  cours;  lequel  rachapt 
nous  et  nos  successeurs  ne  polrons  faire  de  nostre- 
dit  frère  et  cousin  durant  sa  vie,  mais  seulement 
nous  et  nos  successeurs  le  polrons  faire  des  hoirs 
de  nostredit  frère  et  cousin  descendants  de  lui  en 
droite  ligne ,  et  des  hoirs  de  ses  hoirs  aussi  des- 
cendants d'eux  etd'icelle  ligne,  qui  tiendront  icelles 
terres,  parmi  leur  bailliant  et  payant  à  une  fois  la- 
dite somme  de  deux  cent  mille  escus,  pour  la  seu- 
reté  duquel  rachapt  nostredit  frère  et  cousin  nous 
bailiera  ses  lettres-patentes  en  bonne  fourme;  et 
voilons  et  entendons  que  nostredit  frère  et  cousin 
et  sesdits  hoirs  descendants  de  lui  et  qui  tiendront 
sesdites  terres,  polront  commectre etordonner  plei- 
nement à  leur  volonté  touts  officiers  qui  seront 
nécessaires  à  mectre  et  instituer  au  regard  du  do- 
maine desdites  cités ,  villes ,  forteresses ,  terres  et 
seigneuries  dessusdites,  et  que  les  autres  officiers 
qui  seront  nécessaires  pour  les  droits  royaux ,  aides 
et  tailles,  soient  institués  de  par  nous  et  nosdils  suc- 
cesseurs ,   à  la  nomination   de  nostredit  frère  et 

cousin  et  ses  hoirs,  pour  icelles  aides,  taiJles,  im- 
poser et  lever,  ainsi  qu'il  se  faisoit  du  temps  que 
nostredit  oncle  de  Bourgogne  les  tenoit  et  possé- 
doit.  Et  en  outre,  comme  par  ledit  traictié  d'Arras, 
entre  autres  choses  ont  esté  accordé  que  la  comté 
de    Boulogne   seroit  et  demoureroit    à  nostredit 
oncle  de  Bourgogne  et  à  ses  enfants  masles  pro- 
crées de  son  propre  corps,  et  que  nostredit  feu  sei- 
gneur et  père  seroit  tenu  de  rescompenser  ceux  qui 
prétendent  de  y  avoir  droit;  nous,  pour  les  causes 
et  considérations  d(;ssusdites^  et  sans  dérogier  au- 
dit traictié  d'Arras,  avons  accordé  et  desclaré,  ac- 
cordons et  desclarons  à  nostredit  frère  et  cousin , 
que  lui,  ses  enfants  masles  ou  femelles,  procréés  en 
mariage  de  son  propre  corps  tant  seulement,  du- 
rant leur  vie,  tiennent  et  puissent  tenir  ladite  comté 
de  Boulogne,  en  la  lourme  et  manière  que  par  le- 
dit traictié  d'Arras ,  nostredit  frère  et  cousin  le 
poeult  tenir  et  en  faire  les  fruits  lever,  comme  de 
leur  héritaige  ;  et  ad  ce  nous  ferons  consentir  ceux 
(|ui  prétendent  droit  à  ladite  comté;  et  seront  tenus 
de  faire  les  récompenses  qu'il  appartiendra,  et  en 
tenir  paisibles  nostredit  frère  et  cousin  et  sesdits 
enfants;  et  aussi  avons  promis  et  accordé,  promet- 
tons et  accordons  à  nostredit  frère  et  cousin,  que 
nous  lui  ferons  bailler  et  despêcher  ,  pleinement, 
purement  et  franchement,  et,  en  tant  que  nous  est, 
lui  baillions  et  deslivrons  dès  maintenant  les  chas- 
reaux,  villes,  chastellerieset  prévostéde  Péronne, 
Mont-Didier  et  Roye,  avecq  toutes  leurs  apparie- 

nances  et  a])penclances  quelconques,  deseliargées 
(le  toutes  ^a^Ji-eries  et  racas,  en  tels  et  semblables 
droits  que  elles  l'eurent  baillées  et  transportées  à 
nostredit  oncle,  son  père,  par  ledit  traictié  d'Arras, 
])Our  les  tenir  et  en  jojr,  ainsi  et  par  la  manière 
desclarée  audit  traictié  ;  et  ferons  et  procurerons 
par  effet ,  que  nostre  dit  très  chier  et  très  amé  cou- 
sin le  comte  de  Nevers,  transporte  et  remet  à  nostre- 
dit frère  et  cousin  ,  tout  le  droit  qu'il  a  et  prétend 
avoir èsdits  chasteaux,  villes,  prévosté  et  chastel- 
leries,  et  que  de  ce  qu'il  en  tient  il  vuide  et  des- 
péche  la  possession  es  mains  de  nostredit  frère  et 
cousin,  ou  de  son  commis;  et  avecq  ce  avons  baillié 
et  transporté  à  nostredit  frère  et  cousin,  pour  lui ^ 
ses  hoirs  et  successeurs  quelconques,  et  en  héritaige 
perpétuelle,  la  comté  de  Gujnes  et  ses  apparte- 
nances et  dépendances  quelconques ,  pour  en  jojr 
par  nostredit  frère  et  cousin,  sesdits  hoirs  et  suc- 
cesseurs en  touts  droits,  prouffits  et  émoluments, 
tant  des  domaines,  d'aides,  tailles  et  autres  obven- 
tions  quelconques,  sans  rien  y  réserver  pour  nous, 
fors  les  foy  et  hommaiges  ,  ressort  et  souveraineté. 

»  Et  du  droit  que  le  seigneur  de  Croj  et  autres 
polroient  avoir  et  prétendre  en  ladite  comté,  nous 
serons  tenus  de  rescompenser,  et  d'icelle  comté 
faire  et  tenir  nostredit  frère  et  cousin  ,  sesdits  hoirs 
quictes  et  paisibles  envers  ledit  Croy  et  autres. 

»  Toutes  lesquelles  choses  nous  avons  promis  et 
promettons  en  parolle  de  roy,  par  nostre  serment 
et  soubs  l'obligalion  de  touts  nos  biens  présents  et 

advenir,  pour  nous,  nos  hoirs  et  successeurs ,  tenir 
garder,  entretenir  et  accomplir  de  poinct  en  poinct, 
en  la  fourme  et  manière  dessusdites  ;  finablement. 
sans  jamais  venir  aucontraire  par  nous  ou  par 
autre,  ne  souffrir  que  autre  j  vienne  directement 
ou  indirectement ,  ou  couvertement,  ou  en  appert, 
le  tout  sans  fraude  ou  mal-engin  ;  et  nous  sommes 
submis  et  submectons  pour  l'accomplissement  et 
entretenement  des  choses  dessusdites  et  chacune 
d'elles ,  à  la  correction  et  constraintes  de  nostre 
Saint-Père  le  pape  ,  et  à  toutes  autres  cours  ,  tant 
d'Eglise  comme  séculières,  par  lesquelles  à  chacune 
d'icelle  nous  volons  et  consentons  ,  nous  et  nos- 
dits  successeurs,  estre  constraints  à  observer  toutes 
et  chacune  les  choses  dessusdites,  en  renonchanl 
à  touts  droits,  privilèges,  ordonnances,  édits 
royaux,  exceptions  et  chose  quelconque,  par  les- 
quelles on  polroit ,  en  tout  ou  en  partie ,  venir 
au  contraire  des  choses  dessusdites,  tout  ainsi  que 
si  lesdits  droits,  ordonnances,  édits  et  exceptions 
et  autres  renonchiations  estoient  expressément 
desclarées  et  spécifiées  en  cesdites  présentes. 

»  Et  en  outre,  mandons  et  expressément  enjoin- 
gnons  à  nostre  amé  et  féal  chancellier,  à  nos  amés 
et  féaux  conseilliers  les  gens  de  nostre  grand  con- 
seil ,  les  gens  qui  tiendront  nos  parlements  à  venir, 
gens  de  nos  comptes  et  généraux  de  nos  finanches, 
baillis  ,  séneschaux  et  autres  nos  officiers  et  justi- 
ciers, ou  leurs  lieutenants  et  chacun  d'eux,  comme 
à  eux  appartiendra ,  que  ces  nos  présentes  et  le 

contenu  en  icelles  ,  ils  gardent  entièrement  cl  ac- 
complissent de  poinct  en  poinct,  et  ne  scavent  ne 
souffrent  faire  aucune  chose  au  contraire;  et  quant 
aucune  chose  sera  faite  au  contraire,  ils  réparent 
et  remectent  incontinent  et  sans  délai,  au  premier 
estât  et  deu  ,  et  mesme  lesdits  de  parlement,  des 
comptes  et  des  linanches,  que  cesdites  présentes  ils 
vérifîient  et  approuvent ,  et  les  fassent  publier  et 
enregistrer  partout  où  il  appartiendra  ,  nonobstant 
quelconques  ordonnances  faites  de  non  aliéner  ne 
mectre  hors  de  nos  mains  les  domaines  de  nostre- 
dite  couronne  et  toutes  restrinctions ,  promesses 
et  serments  que  nous  ou  nos  officiers  avons  peu  faire 
en  général  ou  en  particulier ,  sous  quelque  forme 
de  parolles  par  lesquelles  l'on  poulroit  ou  vouldroit 
empeschier  l'eiFet,  accomplissement  et  entretenne- 
ment  de  tout  le  contenu  en  cesdites  présentes;  les- 
quelles ordonnances, restrinctions,  promesses,  obli- 
gations et  serments ,  nous,  pour  bien  de  paix ,  ne 
voulions  quant  au  cas  présent  dérogier  ,  ou  pré- 
judicier  aux  transports  et  autres  choses  dessusdite*^ 
et  lesdites  promesses,  serments  et  autres  instruc- 
tions que  nosdits  officiers  pourroient  avoir  envers 
nous  ,  au  contraire  des  choses  dessusdites ,  nous  les 
tiendrons  et  tenons  par  ces  présentes,  et  en  accom- 
plissant le  contraire  d'icelles ,  pour  quittes  et  souf- 
fîsamment  deschargiés  ;  et  pour  ce  que  d'icelles 
l'on  polra  avoir  à  faire  en  divers  lieux  et  plusieurs, 
nous  voulions  que  au  vidimus  iV icelles,  failessoubs 
scel  royal,  foi  soit  adjoustée  comme  à  l'original.  En 

témoing  de  ce,  nous  avons  fait  mectreet  apposer 
nostre  grand  scel  à  ces  présentes.  Donné  à  Paris . 
le  cinquiesme  jour  d'octobre ,  l'an  de  grâce ,  mil 
quatre  cent  soixante  -  cinq ,  et  de  nostre  règne  le 
cinquiesme.  Signé  parle  roy  ,  le  comte  de  Saincl- 
Pol,  connestable  de  Franche,  le  seigneur  de  Mon- 
tauban  ,  admirai  de  Franclie,  le  seigneur  des  Lan- 
des, maître  Jehan  d'Auvet,  président  de  Toulouse, 
et  autres  présents.  J.  Bonore.  Et  in  doiso  ilecta  et 
publicata  Pansus  inparlamenlo,  diiodecimo die octo- 
bris  anno  Domini  inillesimo  quadringentesimo  sexa- 
gesimo  cjuinto.  Sic  signatiim  :  Cheveteau.  Regis- 
trata^presente procuratore  régis  non  contradicente . 
Actum  in  parlamento  ,  septemdecimo  die  octohrisy 
anno  Domini  millesimo  quadringentesimo  sexage- 
simo  quinto.  Sic  signatum  :  Cheveteau. 

Copie  encoires  d'une  lettre  de  don  fait  par  le  roy  au  comte  de  CKarollois, 
pour  parvenir  au  traictiéde  paix. 

«  LoYS,  par  la  grâce  de  Dieu,  roj  de  Franche,  à 
touts  ceux  qui  ces  présentes  lettres  verront,  salut. 
Comme  par  nos  autres  lettres  de  la  date  du  cin- 
quiesme jour  du  présent  mois  d'octobre  ,  et  pour 
les  causes  contenues  en  icelles  ,  nous  ayons  entre 
autre  choses baillié  et  transporté  à  nostre  très  chier 
et  très  amé  frère  et  cousin  Charles,  comte  de  Cha- 
rollois,  toutes  terresestants  sur  la  rivière  de  Somme, 
que  nostre  très  chier  et  aimé  oncle  le  duc  de  Bour- 
gogne, son  père  ,  tenoit  et  possédoit  au  moyen  du 
traictié  d'x^rras,  paravantle  rachapt  et  desegagen- 

ment  qui'   nous   on   avons   naguèrcs    fait  de    lui, 
comme  est  plus  à  plein  contenu  en  nosdites  letties, 
et  depuis  nostretlit  frère  et  cousin  nous  ait  hum- 
blement faitremonstrer,  que  du  bailliage  d'Amiens, 
sont  et  ont  accoustumé  d'estre  trois  prévostés  ;  c'est 
à  scavoir,  la  prévosté  \ineu,  la  prévoslé  deBeau- 
voisis,  (juis'estend  partie  dedans  la  ville  d'Amiens, 
et  la  prévosté  de  Foeullj  ,   qui  s'estend  dechà  et 
delà  la  rivière  de  Somme  ^  lesquelles  par  ce  que 
nostredit  oncle  ne  les  tenoit  et  possédoit  paravant 
les  rachapts  ne  sont  point  comprinses  audit  trans- 
port que  nous  avons  fait  desdites  terres  à  nostredit 
frère  et  cousin,  en  nous  suppliant  que  pour  éviter 
les  discords  et  desbats  qui  polroient  estre  entre  les 
officiers  qui  seroient  commis  de  par  nous  èsdites 
prévostés,  et  les  officiers  ordonnés  èsdites  terres  , 
et  aussi  adfin  que  lesdites  prévostés  ne  soient  dé- 
membrées dudit  bailliage  d'Amiens  ,  il  nous  plaise 
adjoindre  audit  bail  et  transport  desdites  terres 
lesdites  prévostés  et  leurs  appartenances  et  appen- 
dances  quelconques  ,  et  lui  en  faire  nouveau  trans- 
port, pour  en  joyr  comme  des  autres  terres,  sca- 
voir faisons  :  que  nous,  de  notre  certaine  science,  el 
pour  les  causes  et  considérations  contenues  en  nos- 
dites  autres  lettres  et  autres  justes  causes  ad  ce  nous 
mouvants ,  avons  baillié  et  transporté  ,  baillions  el 
transportons  à  nostredit  frère  et  cousin  le  comte 
de  Charollois,  pour  lui  et  ses  hoirs  aussi  descen- 
dants de  lui,  et  les  hoirs  de  ses  hoirs  aussi  descen- 
dants d'eux  en  droite  ligne  ,  lesdites  prévostés  de 

Vineu,  BeauvoisiselFeiilloj,  elles  appartenances 
et  appendances quelconques,  estants dudit  bailliage 
d'Amiens,  pour  en  jouir  en  la  forme  et  manière  , 
et  en  tels  et  semblal)les  droits  ,  et  soubs  telles  et 
semblables  réservations  de  rachapt ,  que  icellui 
nostredit  frère  et  cousin ,  et  sesdits  hoirs  descen- 
dants de  lui  en  droite  ligne ,  lesdites  terres  trans- 
portées tiendront  etpolront  tenir;  et  voulions  que 
nostredit  frère  et  cousin  et  sesdits  hoirs ,  quant 
auxdites  pré  vos  tés  et  leurs  appartenances,  se  puis- 
sent aider  des  lettres  que  nous  lui  avons  bailliées 
et  octroyées,  contenant  lesdites  terres  ,  et  de  tout 
le  contenu  en  icelles,  tout  ainsi  que  si  lesdites  pré- 
vostés  et  leursdites  appartenances  estoient  nom- 
mées et  expressément  desclarées  et  spécifiées  en 
nosdites  lettres.  Si  mandons  et  expressément  en- 
joignons à  nostre  amé  et  féal  chancellier ,  et  à  nos 
amez  et  féaux  les  gens  de  nostre  grand  conseil ,  les 
gens  tenants  nostre  parlement,  de  nos  comptes 
généraux,  de  nos  finanches,  et  à  touts  nos  baillis, 
justiciers,  officiers  et  subjets,  que  de  nostre  présent 
don,  octroi  et  adjonction  ils  fassent  et  soeufFrent  jojr 
et  user  nostredit  frère  et  cousin  paisiblement,  sans 
lui  faire  ne  souffrir  estre  fait  aulcun  destourbierou 
empeschement  au  contraire  -,  et  que  ces  nos  pré- 
sentes ils  vériffient,  publient  et  fassent  enregistrer 
partout  où  il  appartiendra ,  nonol^stant  ioutes  or- 
donnances ,  restrictions  et  autres  choses  faisables 
au  contraire  ;  et  aussi  mandons  et  commectons  à 
nos  amés  et  féaux  les  commissaires  par  nouscom- 

mis  et  ordonnés ,  à  baillier  les  possessions  desdites 
terres  à  nostredit  frère  et  cousin ,  et  pareillement 
ils  mectent  lui  ou  ses  commis  en  possession  des- 
dites prévostés  et  l'en  fassent  joyr ,  et  sans  difliculté 
ou  contradiction  quelconque  ;  car  tel  est  nostre 
plaisir.  En  témoin^  de  ce,  nous  avons  fait  mectre 
nostre  scelàces  présentes.  Donné  à  Paris,  le  trei- 
ziesme  jour  d'octobre  l'an  de  grâce  mil  quatre  cent 
soixante-cinq,  et  de  nostre  règne  le  cinquiesme. 
Signé  par  le  roy,  les  seigneurs  des  Landes,  duLau, 
de  Basoges  et  autres  présents.  Signatum  Picart. 
Lecla  etpublicala  Parisiis in parlameîito ,  sexdecimo 
die  octohris  anno  Dom  in  i  mille  simo  quadragente  sinio 
sexugesimo  quinto.  Vocatus  fuit  prociirator  régis, 
quipublicare  prœdicta  non  contradixit.  Actam  in 
parlamenlOy  die  et  annisprœdictis.  Gheveteau.  » 


CHAPITRE  LUI. 

Comment  le  comte  de  CliaroUois  pristcongié  au  roy  et  aux  princes  de 
Franche  et  se  partist  de  Conflans;  et  comment  le  roy ,  à  sa  requeste  , 
vint  veoir  toute  l'armée  du  comte  ;  et  comment  le  duc  de  Normandie 
feit  hommaige  au  roy  de  la  duché. 

Le  traictié  de  la  paix  faite  entre  Loys  ,  roy  de 
Franche,  et  les  princes  de  son  sang,  comme  dit  est, 
et  par  la  manière  ci-dessus  desclarée  ,  le  roy  et 
touts  les  princes  s'assemblèrent  ensemble  au  bois 

de  Vinchennes,  dedans  le  chasteau;  auquel  lieu 
Charles  ,  seul  frère  du  roy  ,  nouveau  duc  de  Nor- 
mandie ,  et  pareillement  touts  les  princes  de  Fran- 
che qui  illecq  estoient,  feirent  au  roy  les  debvoirs 
qu'ils  lui  debvoient  faire  à  cause  de  leurs  seigneu- 
ries ;  et  en  ce  mesme  lieu  touls  les  princes  prindrent 
conoié  au  roy ,  et  puis  l'ung  à  l'autre  pour  chacun 
soi  retirer  enleurspays  et  affaires.  Ce  dessusdit  fait, 
le  comte  de  Charolîois  feit  faire  reveus  et  monstres 
de  ses  gens ,  auxquelles  reveus  le  roy  vint  pour  les 
veoir,  car  elles  se  feirent  entre  Paris  et  Conflans  ; 
et  dit-on  que  le  roy  dit  qu'il  n'eult  point  cuidé 
que  le  comte  eusteu  tant  de  gens,  ne  qu'il  eust  esté 
si  puissant,  et  en  fust  tout  esbahy. 

Le  comte  de  Charolîois ,  après  avoir  prins  congié 
au  roy  et  aux  princes  de  Franche  ,  comme  dit  est, 
et  encoires  depuis ,  le  dernier  d'octobre  se  parlist 
de  Conflans  et  alla  ceste  nuict  gésir  à  Villers-le- 
Bel,  qui  est  entre  Paris  et  Senlis ,  lui  et  toute  son 
armée;  mais,  ains  qu'il  se  partist  de  Conflans,  le  roy 
vint  à  Conflans  devers  lui,  pour  dire  encoires  une 
foisadieu  et  prendre  congié;  et  convoya  le  roy  ledit 
comte  jusques  à  Villers-le-Bel,  quelque  prière  que 
le  comte  lui  feist,  en  disant  au  roy  que  il  n'appar- 
tenoit  point  à  lui  de  ce  faire.  Le  roy,  à  bien  petite 
compagnie,  convoyale  comte  jusques  audit  \  illers- 
le-Bel,  auquel  lieu  le  roy  et  le  comte  le  lendemain 
célébrèrent  la  feste  et  solemnité  du  jour  de  Touls 
les  Saints;  et  feurent  le  roy  et  le  comte  audit  Vil- 
lt.ps_le-Bel  trois  ou  quatre  jours  ensemble,  où  ils 

eurent  plusieurs  secrettes  devises  ;  et  monstroit  si 
grand  amour  au  comte ,  que  on  ne  polroit  plus 
dire  ;  et  sembloit  que  il  se  partoit  de  lui  enfin  en 
moult  grand  amour.  Le  comte  pristcongié  duroj, 
et  s'en  alla  en  Senlis  ,  et  le  roj  retourna  à  Paris. 
Le  comte  l'ut  en  la  ville  de  Senlis  honorablement 
receu,  et  pareillement  à  Gompiégne  ,  Noyon  bail- 
leurs les  villes  du  roy,  et  tout  par  le  commande- 
ment du  roy  ;  et  n'entroit  en  nulles  bonnes  villes 
que ,  ains  qu'il  y  entrast ,  les  villes  ne  l'eussent  les 

plus, auxquelles  villes    les  gens   du  comte 

payoient  tout  ce  qu'ils  prendoient  sans  y  faire  nul 
des  roy,  car  le  comte  leur  avoit  deffendu  sur  la  hart. 


CHAPITRE  LIV. 

Comment  le  comte  de  CharoUois  alla  à  Maisières-sur-Meuse ,  et  illecq 
assembla  son  ostpour  entrer  au  pays  de  Liège. 

Le  comte  de  CharoUois,  qui,  par  plusieurs  fois, 
lui  estant  à  Conflans ,  avoit  receu  lettres  du  duc  de 
Bourgogne,  son  père,  par  lesquelles  il  lui  mandoit 
que  si  le  traictié  n'estoit  fait  entre  le  roy  et  les 
princes  de  Franche ,  qu'il  lui  envoyast  cinq  ou  six 
cents  combattants  pour  mener  la  guerre  contre 
ceux  de  Liège ,  avecq  ce  qu'il  avoit  de  gens  d'ar- 
mes, contre  lesquels  Liégeois  l'intention  du  duc 
estoit  de  aller  et  combattre  les  Liégeois  et  s'en  ven- 

ger  de  l'injure  que  ceux  cleDjnant  lui  avoient  fait 
et  dit ,  sçacliant  que  plusieurs  de  ses  g-ens  d'armes 
se  estoient  partis  et  retournés  en  leurs  maisons , 
après  le  traictié  fait  du  roj  et  des  princes,  et  ain- 
chois  qu'il  se  partist  de  Conflans,  envoya  ses  lettres 
par  toutsles  pavs  de  son  père^  mandant  commande- 
ment sur  la  hart,  confiscation  de  corps  et  de  Ijiens, 
ou  d'èstre  bannis  de  touts  les  pays  de  son  père , 
que  touts  ceux  qui  avoient  esté  avecq  lui  en  Fran- 
che, et  touts  autres  qui  s'estoient  accoustumés 
d'armer,  feussent  le  quinziesme  jour  de  novembre 
en  armes  à  Maisières-sur-Meuse  ,  pour  entrer  au 
pays  de  Liège;  auquel  lieu  de  Maisières  le  comte 
alla  avecq  ce  qu'il  avoit  de  gens,  desquels  aucuns 
passèrent  par  le  pays  de  Soissonnois,  lequel  ils 
mangèrent  Tort.  Le  comte  arrivé  à  Maisières,  touts 
ceux  qui  estoient  retournés  et  autres  plusieurs  des 
pays  de  son  père  feurent  audit  Maisières  audit  quin- 
ziesme jour  de  novembre;  et  y  retournoient  plus 
contre  leur  vollonté,  tant  pour  ce  qu'ils  estoient 
marrys  d'estre  hors,  comme  pour  ce  qu'ils  avoient 
esté  mal  payés,  carde  douze  semaines  qu'ils  avoient 
esté  au  serviche  ,  ils  ne  avoient  esté  payés  que  de 
dix  semaines  ;  toutesfois  ils  ne  osoient  laissier ,  car 
il  n'y  avoit  si  grand  sur  qui  il  n'eust  frappé  de 
quelque  baston  qu'il  tenist,  quant  il  les  trouvoit 
en  desroy ,  ou  qu'ils  ne  faisoient  ce  qu'il  comman- 
doit  ;  et  n'eust  épargnié  de  faire  mourir,  en  cas  de 
désobéissance  ,  non  plus  le  grand  que  le  petit. 
Le  comte  assembla  audit  Maisières  plus  grande 

armée  beaucoup  que  il  n'avoit  eu  en  Franche  ,  car 
les  bonnes  villes  du  cUic  y  envoyèrent  archiers  et 
arbalestiriers  ;  et  s'en  allèrent  plusieurs  clievalliers 
et  escuyers  de  dessus  la  rivière  de  Somme,  qui  de 
l'année  n'y  avoient  esté,  et  mesme  plusieurs  qui 
])aravant  avoient  esté  en  l'armée  du  roy  y  allèrent. 


CHAPITRE  LV. 

Ctniiment  le  duc  de  Normandie  feit  son  entre'e  à  Rouen .;  et  commeul 
tantost  après  le  roy ,  à  forclie  d'armes  ,  rentra  en  Normandie  ;  et  se 
rendit  tout  le  pays  à  lui  ,  lequel  il  osta  à  son  frère  ^  et  d'aucuns  he're'- 
tiques  en  nostFe  foy  qui  feurent  ards  en  la  ville  de  Lille. 

Après  que  le  comte  de  Charollois  fust  parti  de 
Conflans,  Charles,  frère  du  roy,  nouveau  duc  de 
Normandie,  accompag-nié  du  duc  de  Bretaigne, 
du  comte  de  Dunois  et  autres  seigneurs ,  prist  son 
chemin  pour  aller  au  pays  de  Normandie,  lequel 
estoit  du  tout  à  son  obéissance,  et  alla  jusques  à 
la  Sainte-Catherine,  emprez  Rouen.  Ceux  de  la 
ville  de  Rouen  ,  pour  recepvoir  leur  nouveau  duc , 
f'eirent  des  grands  apparaux  ;  et  conclurent  le  duc 
et  ceux  de  la  ville,  que  le  jour  Sainte-Catherine, 
en  décembre ,  le  duc  entreroit  en  la  ville  de  Rouen, 
auquel  jour,  comme  ceux  de  Rouen  avoient  leurs 
choses  toutes  prestes,  et  estoient  prests  pour  recep- 
voir leur  duc  à  lî^rand  honneur ,  le  duc  ne  venoit. 

pour  tant,  comme  on  clisoit,  que  le  duc  de  Bretaig-ne 
lui  donnoit  à  entendre  qu'ils  faisoient  faire  aucuns 
habillements  pour  entrer  en  pompe  en  la  ville ,  et 
lui  prioit  qu'il  attendist  qu'ils  fuissent  faits.  Mais  on 
disoit  encoires  qu'il  tendoit  à  autre  fin,  c'estoit 
de  mener  le  duc  en  Bretaigne ,  pour  le  gouverner 
et  le  pajs  de  Normandie  à  son  plaisir,  et  avoir  au- 
cunes villes  delà  duchié  deNormandie ,  quiestoient 
sur  les  marches  de  Bretaigne  ;  et  si  volloit  mectre 
touls  officiers  en  Normandie  à  saposté,ceque  lesNor- 
mands ne vouUoient  souffrir;  de  toutes  lesquelles 
choses,  je  ne  scais  pas  bien  le  vrai.  Mais  ceux  de 
Rouen  voyants  que  tout  estoit  prest  pour  recep voir 
leurduc,  estants  advertis  des  choses  dessusdites,  par 
le  conseil  de  messire  Jehan  de  liOrraine,  comte  de 
Harcourt,  et  frère  du  comte  de  Yaudemont,  lequel 
estoit  principal  gouverneur  du  nouveau  duc  de 
Normandie,  et  Vj  avoit  mis  le  duc  de  Bretaigne, 
avecq  lequel  il  se  tenoit  ;  ceux  de  Rouen  et  la  com- 
munauté de  la  ville  en  armes  vindrent  à  Sainte-Ca- 
therine lez  Rouen  où  estoit  leur  duc  et  le  duc  de 
Bretaigne ,  accompagnié  dudit  Jehan  de  Lorraine, 
lequel,  présents  touts ,  dit  au  duc  de  Normandie, 
que  ceux  de  Rouen  le  venoient  quérir,  et  qu'il  lui 
pleusist  à  partir;et  de  fait  l'enmena,  le  volsist  le  duc 
de  Bretaigne  ou  non  ;  et  disoit-on  que  autrement 
ie  duc  de  Normandie  ne  sçavoit  issir  de  la  com- 
pagnie du  duc  de  Bretaigne.  Et  s'en  alla  le  duc  de 
Normandie,  avecq  les  dessusdits',  en  la  ville  de 
Rouen,   en  laquelle  il  fust  moult  hautement  fes- 

toyé  ;  mais  la  (este  durant  que  l'on  festoyoit  de- 
dans Rouen  ,  le  duc  de  Bretaigne  ,  lequel  duc  l'es- 
loit  venu  accompag-nier ,  et  avoit  laissié  ses  gens 
d'armes,  cevo^'ant,  partist  de  Sainte-Catherine,  et 
s'en  alla  avecq  ses  gens  d'armes;  et  tira  lui  et  son 
armée  vers  Bretaigne ,  et  passa  par  le  pays  de  Nor- 
mandie ,  en  pillant  et  dérobbant  tout  le  pays  ;  et  ne 
laissoient  licts,  lincheux,  étraim ,  que  touts  ne 
feissent  emmener  avecq  eux  sur  cars  ;  et  mesme- 
ment  se  rendirent  plusieurs  villes  à  lui ,  comme  la 
ville  de  Rennes  et  autres  ;  auquel  lieu  de  Rennes  il 
laissa  le  chastel  garni  de  ses  gens.  Les  choses  des- 
susdites faites  par  le  duc  de  Normandie  et  le  duc  de 
Bretaigne ,  tantost  que  le  roy  fust  adverti  de  ce  que 
le  duc  de  Bretaigne  avoit  fait  contre  son  frère, 
feit  son  arrière-ban  ,  et  assembla  tout  ce  qu'il  peut 
avoir  de  gens  d'armes,  et  entra  en  Normandie;  et 
premier  alla  à  Rennes,  laquelle  lui  fust  rendue  par 
le  duc  de  Bretaigne.  Ce  fait,  toutes  les  villes  de 
Normandie,  réservé  Rouen,  Louviers,  Pont-à 
l'Arche  et  aucuns  autres  chasteaux  se  rendirent 
au  roy  sans  coup  férir.  Et  ne  laissoit  pour  ce  mar- 
chandise à  courir  au  pays,  pour  tant  que  entre  les 
gens  du  roy  et  de  son  frère  n'y  avoit  encoires  eu 
nulle  bataille  ne  rencontre;  car  le  duc  de  Nor- 
mandie avoit  peu  de  gens,  si  ne  se  osoient  moub- 
voir  ni  trouver  devant  les  gens  du  roy.  Le  duc  es- 
loit  en  la  ville  de  Rouen ,  auquel  ceux  de  Rouen 
avoient  promis  de  le  tenir  à  seigneur  et  non  autres , 
et  en  ceste  querelle  mourir  avecq  lui^  mais  tout  le 

contraire  advint, car,  asséstost après,  le  duc  de  Nor- 
mandie, qui  n'estoit  pas  asseuré  dedaris  la  ville  de 
Rouen ,  s'en  partist  et  s'en  alla  devers  le  duc  de 
Bretaigne,  qui  le  receupt  bénig-nement.  Ceux  de 
Rouen,  incontinent  le  duc  parti,  se  rendirent  au 
roj;  si  feit  le  Pont-à-l' Arche  et  Louviers,  et  brief 
le  Toy  reprist  en  sa  main  toute  la  duché  de  Nor- 
mandie. De  toute  laquelle  rendition  fust  cause  le 
duc  de  Bourbon ,  par  lequel  la  duché  avoit  esté 
mise  en  la  main  du  duc  de  Normandie  ;  mais  pres- 
tement le  traictié  fait ,  le  roy  se  gouverna  par  lui 
en  son  conseil ,  par  lequel  duc  de  Bourbon,  beau- 
frère  du  roy,  la  duché  fut  remise  en  la  main  du  roj;  et 
feit  noyer  le  seigneur  d'Esternoy,  pour  ce  qu'il  avoit 
Cjté  cause  de  la  rendition  de  Rouen  à  son  frère  ;  le- 
quel seigneur  d'Esternoy  avoit  esté  général  de  Nor- 
mandie, du  temps  du  roy  Charles;  lequel  estoit 
moultaimé  au  pays, ettenupourmoultsage  homme. 
11  estoit  homme  de  grande  dévotion ,  et ,  comme  on 
disoit,  ne  couchoit  point  surlict;  il  vestoit  une  hayre 
sur  la  chaire  nue  ;  il  ne  mangeoit  à  son  repas  que 
d'ung  mez  ;  il  se  confessoit  touts  les  jours  et  faisoit 
moult  d'autres  abstinences  et  aumosnes.  Le  roy, 
pour  la  cause  dessusdite ,  en  feit  d'autres  mourir  à 
Rouen  et  en  Normandie ,  dont  je  ne  peux  sçavoir 
les  noms;  et  fust  tout  ce  fait  au  mois  de  décembre 
l'an  soixante-cinq. 

L'an  dessusdit ,  audit  mois  de  septembre ,  en  la 
ville  de  Lille ,  feurent  preschiés  publiquement  cinq 
hommes,  lesquels  on  appeloitturlupins  ;  etestoient 

faux  héréliques  et  incrédules  en  la  foi  chresticnne, 
lesquels  cstoient  de  la  ville  de  Lille  ou  environ  ;.  et 
en  les  preschant ,  feurent  desclarées  les  erreurs  que 
les  très  desléaux  avoient  crues,  desquelles  ils  se  rap- 
pellèrent  les  quatre  ;  et  crièrent  merci  à  Dieu  et  à 
l'Eglise  ;  el  pourtant  que  c'estoit  la  première  fois 
qu'ils  esloient reprins  d'hérésie ,  leur  fust  pardonné 
et  feurent  respités  (épargnés  )  d'estre  ards,  moien- 
nant  la  pénitence  qui  leur  fust  enjointe,  enleurdes- 
clarant  sur  le  feu  que  jamais  ne  creussent  nulles 
d'icelles  erreurs  et  autres;  et  l'autre  fust  ards,  et  son 
corps  ramené  en  poudre. 

Et  jà  "  soit-ce  que  les  erreurs  et  incrédulités 
so\it  choses  abominables  et  merveilleuses  à  oir 
à  touts  bons  chrestiens  ,•  toutesfois ,  adfîn  que 
chacun  se  garde  de  telles  erreurs  et  de  hanter  tels 
faux  et  mauvais  hérétiques,  je  veux  ci  mectre  par 
escript  et  desclarerai  quatorze  articles,  pour  les- 
quels ils  feurent  preschiés,  et  confessèrent  estre 
plusieurs  de  leur  fause  crédence  et  compagnie, 
et  qu'ils  s'assembloient  ensemble  secrètement  et 
ojants  touts  l'ung  d'eux  qui  lisoit  leurs  livres  d'hé- 
résies et  fausse  incrédulité.  Et  pour  venir  au  poinct 
des  quatorze  articles  de  leur  incrédulité, 

Le  premier  estoit,  qu'ils  disoient  que  Christ  es- 
toit  plus  véritablement  au  chiel  que  au  sacrement 
de  l'autel  ; 

Le  second^  ils  disoient  que  l'eaue  bénite  estoit 
de  nulle  valeur,  et  qu'elle  ne  pooit  estre  bénite  ; 

Le  tierch,  qu'il  n'est  nul  prestre  ,  et  si  n'est  pas 
de  sacrements  ; 

Le  quart,  qu'il  n'est  pas  de  pape  en  l'église  de 
Rome; 

Le  cinquiesme^  que  la  Vierge  Marie ,  mère  de 
Dieu ,  n'est  point  advocate  des  pescheurs ,  et  que 
en  elle  ne  es  saincts  ne  doibt  estre  mise  nulle  es- 
pérance ; 

Le  sixiesme ,  que  le  signe  de  la  croix  est  de  nulle 
valeur  ; 

Le  septiesme ,  que  le  peschié  d'adultère  est  plus 
grand  que  hérésie  ; 

Le  huitiesme,  que  on  peut  bien  dire ,  je  crois  en 
Dieu ,  mais  non  au  Saint-Esprit  ; 

Le  neuviesme,  que  on  ne  doibt  point  se  confesser 
aux  prestres  ; 

Le  dixiesme ,  que  ce  n'est  point  peschié  que  de 
mangier  chair  en  caresme  ; 

Le  onziesme ,  que  Jésus-Christ  ne  institua  pas  de 
jeusnes  ; 

Le  douziesme ,  que  Jésus-Christ  ne  fust  au  sé- 
pulcre que  deux  jours  ; 

Le  treiziesme ,  que  prestre  estant  en  peschié 
mortel,  ne  peut  consacrer  le  corps  de  Jésus-Christ; 

Le  quatorziesme  et  dernier  article ,  que  Jésus- 
Christ  estant  au  chiel ,  ne  peut  estre  tout  ensemble 
au  chiel  et  au  sacrement  de  l'autel. 

CHAPITRE  LVI. 

Comment  le  comte  de  CharoUois  entra  au  pays  de  Lie'ge  j  et  comment 
les  Lie'geois  feirent  tant  qu'ils  eurent  tresves. 

Incontinent  que  ceux  de  la  cité  de  Liège  et  du 
pays  sceurent  que  le  traictié  estoit  fait  entre  le  roy 
et  les  princes  de  Franche ,  si  cuidèrent  estre  com- 
prins  au  traictié  ;  mais  quant  ils  feurent  advertis 
qu'ils  n'y  estoient  point  comprins ,  et  que  le  comte 
de  CharoUois  et  toute  son  armée  les  approchoit ,  si 
envoyèrent  grosse  ambassade  devers  le  duc  de 
Bourgogne  à  Bruxelles,  lui  faisants  grandes  offres 
de  réparations ,  et  humblement  priants  avoir  paix 
à  lui  et  à  son  fils  ;  et  à  leur  prière  et  requeste  fei- 
rent tant  qu'ils  olrent  quinze  jours  de  tresves ,  du- 
rant lesquels  le  comte  de  CharoUois ,  lequel  estoit  à 
Saint-Tron  en  Hasbain  ,  une  grosse  ville  au  pays  de 
Liège,  laquelle  s'estoit  rendue  à  lui,  deffendit  de 
non  pillier  Je  pays  de  Liège;  et  si  ne  receurent  point 
ses  gens  d'armes  argent  de  lui,  lesquels  tenoient 
pour  ce  qu'ils  ne  pouvoient  entrer  au  pays  de 
Liège,  moult  grande  cruauté,  car  ils  ne  se  pou- 
voient tenir  ensemble  sans  argent;  si  se  partirent 
par  le  plat  pays  de  Brabant ,  Namur  et  ailleurs;  et 
en  y  avoit  jusques  au  pays  de  Lorraine,  et  jusquesà 
VaUanciennes ;    pourquoi  lesdits  pays,  par  iceux 

quinze  jours  durant  leurent  encore  tout  pilliés  et 
mangiés.  Iceux  quinze  jours  passés  feurent  encoire 
l)ailliées  tresves  huict  jours,  Guidants  de  jour  en 
jour  que  la  paix  se  deuht  faire ,  pour  les  grandes 
offres  que  ceux  de  Liège  offroient  ;  et  huict  jours 
en  autres  huict  jours,  feurent  bailliées  tresves  jus- 
qu'au vingt-deusiesme  de  janvier,  au  préjudice 
des  pays  du  duc,  lesquels  estoient  tout  mangiés 
des  gens  d'armes,  comme  dit  est.  Voyant  le  c.omte 
de  Cliarollois  que  les  Liégeois  ne  tenoient  choses 
qu'ils  promissent,  assembla  ses  gens  d'armes  et  en- 
tra au  pays  de  Liège;  et  tout  premier  y  entra  le 
comte  de  Sainct-Pol,  connestable  de  Franche,  le- 
quel menoit  l'avant-garde  du  comte  de  Cliarollois, 
puist  rescript  le  comte  au  duc  son  père  que  il  lui 
envoyast  ce  qu'il  avoit  de  gens  d'armes,  et  que  son 
intention  estoit  de  brief  combattre  les  Liégeois .  Lors 
se  mict  le  duc  en  armes  et  envoya  le  seigneur  de  Sa- 
veuses  devant  son  fils ,  lui  mandant  qu'il  le  suivroit 
prestement,  et  qu'il  ne  se  battist  point  sans  lui.  Et  à 
grande  peine  peult-on  celui  jour  retenir  le  duc  qu'il 
ne  partist,  combien  qu'il  oit  esté  moult  malade ,  et 
que  encoires  estoit  assés  foible  ;  et  quant  vint  le 
lendemain  ,  que  le  duc  et  toute  son  armée  estoient 
près  de  partir,  le  comte  son  fils  lui  escripvit 
comment  ceux  de  Liège  estoient  venus  devers  lui, 
et  avoient  apporté  le  traictié  tout  tel  qu'il  le  de- 
mandoit ,  scellé  du  scel  de  la  cité  de  Liège ,  qui 
lui  prioient  merci,  et  qu'il  fust  content  d'eux;  le- 
(picl  traictié  le  comte  avoit  accepté  moiennantque 

ce  fustsa  voUonté  et  plaisir  de  lui.  Pour  lesquelles 
lettres  le  duc  ne  se  partist  point  ;  dont  plusieurs 
feurentmoult  jojeux,  espérants  que  la  paix  se  feroil. 


CHAPITRE  LVII. 

Couimeutlc  traictic  de  paix  fust  fait  d'entre  le  duc  de  Bourgogne,  sou 
fils  et  ceux  du  pays  de  Liège. 

Le  ving-t-deuxiesme  jour  du  mois  de  janvier,  l'an 
mil  quatre  cent  soixante-cinq  »  ,  sçachants  ceux  du 
pays  de  Liège  ,  que  le  comte  de  Cliarollois  et  son 
armée  estoient entrés  au  pajsde  Liège,  se  vindrent 
devers  le  comte  de  par  ceux  de  la  cité,  de  quatre- 
vingts  à  cent  hommes  notables  bien  montés  et  en  ar- 
mes, pour  le  doubtemesme  des  Liégeois  qui  estoient 
bannis  de  la  cité ,  pour  ce  qu'ils  ne  voulloient  que 
guerre.  Lesquels  trouvèrent  le  comte  de  CharoUois 
entre  Sainct-Tron  etTongres,  auquel  ils  présentè- 
rent le  traictié  de  paix  scellé  de  ceux  de  Liège,  eux 
faisants  forts  ,  sur  leurs  vies,  des  autres  villes  et  pays 
de  Liège,  contenant  tout  au  long  tout  ce  que  le 
duc  et  son  fils  leur  demandoient  cjue  ils  feissent. 
Et  se  jettèrent  à  genoux  ,  lui  requérant  humble- 
ment merchi,  et  qu'il  volsist  modérer  son  ire  vers 
eux  et  tous  ceux  du  pays,  et  que  doresnavani  lui 
seroient  bons  serviteurs  et  voisins.  Lequel  traictié 

fust  accepté  du  comte ,  et  moyennant  les  répara- 
tions et  amendes  prouffitables  qu'ils  promirent 
payer,  il  leur  pardonna  tout;  laquelle  amende 
estoit  qu'il  debvoit  payer  au  duc  de  six  cent  mille 
mailles  d'or  à  six  ans ,  et  que  lui,  comme  duc  de 
Brabant ,  et  ses  hoirs  ducs  de  Brabant  à  toujours 
seroient  mambourg  (  gouverneurs  )  et  capitaines 
de  toutle  pays  de  Liège,  à  deuxmille  florins  de  pen- 
sion pour  chacun  an  ;  et  si  ne  polroientrien  encom- 
menchier  de  pesant ,  fust  guerre  ou  autre  chose , 
quecenefustparlecongiédeleur  mambourg,  avecq 
plusieurs  autres  choses,  desquelles  je  me  tais,  car 
je  ne  veis  point  le  traictié. 

Ce  fait,  et  le  traictié  accepté  et  promis  ,  la  paix 
fust  cryée  partout  l'ost;  et  le  lendemain ,  jour  de 
vendredi,  le  comte  deCharoUois,  assés  près  deTon- 
gres,  présents  ceux  de  Liège,  qui  estoient  venus  de- 
vers ledit  comte,  feit  tout  son  ost  mectre  en  ordon- 
nance et  en  bataille  ,  adfin  de  prendre  congié  à 
eux  et  les  remerchier  ;  laquelle  bataille  plusieurs 
du  pays  de  Liège  ;  tant  de  Tongres  comme  du  pays 
allenviron ,  allèrent  veoir;  et  se  donnèrent  de  mer- 
veilles de  la  grande  armée  et  du  peuple  que  le 
comte  avoit;  et  ne  euissent  jamais  cuidé  ne  creu  , 
car  on  disoit  à  ceste  heure  qu'il  y  avoit  bien  vingt- 
huit  mille  chevaux  sans  les  gens  de  pied,  dont  il 
y  avoit  o-rand  nombre,  et  sans  ceux  qui  s'en  es- 
toient retournés ,  tant  par  congié  que  autrement, 
par  faute  d'argent  et  tenanche.  Icelle  armée  estant 
en  bataille,  comme  dit  est,  le  comte  de  CharoUois 

alla  tout  du  long  de  ladite  bataille ,  et  remerchia 
chacun  capitaine  et  touts  ceux  de  l'armée,  eux 
priant  que  s'il  les  avoit  mal  payés,  qu'ils  le  tenis- 
sent  pour  excusé ,  car  bonnement  ne  le  avoit  peu 
faire;  mais  ,  au  plaisir  de  Dieu  ,  une  autre  fois  il  les 
pajeroit  mieux  ;  et  si  lesrecompenseroit  de  ce  qu'il 
leur  debvoit.  Et  dit  outre  que  s'il  y  avoit  nuls  com- 
pagnons qui  fuissent  bannis  et  euissent  perdu  le 
pays  de  son  père  ,  qu'ils  venissent  vers  lui  à  Bruxel- 
les ,  et  il  feroit  tant  vers  son  père  qu'ils  auroient 
le  pays;  cl  atant  prist  congié  d'eux,  et  s'en  alla 
à  Sainct-Tron  en  Hasbain  ,  et  chacun  capitaine  et 
leurs  gens  retournèrent  en  leurs  maisons.  Et  comme 
le  samedi  ensuivant  et  dimanche  ,  gens  d'armes  ne 
faisoient  que  passer  par  Saincl-Tron ,  où  estoit  le 
comte,  pour  retourner  en  leurs  maisons  ,  icellui  di- 
manche, aucuns  de  la  ville  de  Sainct-Tron,  cnidants 
tous  les  gens  d'armes  fuissent  passés,  prindrentpa- 
rolles  à  aucuns  compagnons  de  guerre  qui  estoient 
de  la  compagnie  du  bastard  de  Bourgogne ,  et  en 
occirent  deux,  puis  feirent  aller  clorre  la  porte  par 
où  les  gens  d'armes  entroient,  et  garder  les  autres 
en  intention  par  advanture  d'occire  touts  ceux  qui 
estoient  en  la  ville.  On  alla  ce  dire  au  comte  ,  le- 
quel prestement  envoya  les  archiers  du  bastard  de 
Bourgogne  à  la  porte  de  Tongres  ,  par  où  les  gens 
d'armes  venoicnt  pour  retourner  en  leurs  marches, 
laquelle  ils  gagnèrent  et  laissèrent  entrer  les  gens 
d'armes  qui  revenoient,  et  tant  y  entra  qu'ils  allè- 
rent prestement  sur  le  marchié  avecq  ceux  qui  es- 


g6  MÉMOIRES  (1466) 

toient  dedans,  et  illecq  se  meirent  en  bataille  mal- 
gré ceux  de  la  ville  qui  là  s'estoient  assemblés , 
desquels  de  la  ville  j  feurent  occis  environ  vingt. 
Les  autres  s'enffuirent  et  se  bouttèrent  es  maisons, 
et  aucuns  saillirent  par  desseure  les  murs  de  la 
ville;  et  vraiment  touts  ceux  de  la  ville_,  femmes  et 
enfants,  euissent  esté  occis  quant  le  comte  y  vint , 
lequel,  voyant,  que  ses  gens  estoient  maistres,  def- 
fendit  que  chacun  cessast  d'occire  et  de  pillier,  car 
plusieurs  estoient  jà  entrés  es  maisons  ,  rompants 
huys  et  fenestres ,  en  pillant  et  prenant  ce  qu'ils 
trouvèrent.  Le  comte  commanda  à  ses  gens  que 
chacun  se  retraisist  et  se  logeast  trèsbien,  etprensist 
des  biens  de  l'hostel  par  raison.  Aucuns  de  la  ville , 
qui  avoient  esmeu  la  meslée  ,  se  retirèrent  en  une 
forte  maison ,  en  laquelle  ils  feurent  assiégés  et 
prins.  Ce  fust  fait  le  vingt-sixiesme  jour  de  janvier 
l'an  dessusdit  soixante-cinq  r . 


CHAPITRE  LVIIL 

Comment  le  comte  de  Charollois  se  partist  de  Samct-Tion  ,  et  s'en  alla 
veoir  son  père  à  Bruxelles,  lequel  lereccupt  à  graiide  joye. 

Après  les  cboses  dessusdites,  le  comte  de  Cha- 
rollois se  partist  de  Saint-Tron,  et  s'en  alla  veoir 
son  père  en  la  ville  de  Bruxelles  ,  lequel  à  grande 
joie  le  receupt  ;  et  disoit-on  que  quant  le  comte  le 

salua  en  se  nicclant  à  genoux  ,  le  duc  son  père  le 
prist  par  le  hras  en  le  levant  etl'accollant;  et  lui 
tonihoient  les  larmes  des  yeux,  et  fust  une  espasse 
sans  parler  de  joye.  Après  que  le  comte  oit  esté 
aucuns  temps  avecq  son  père,   il  se  pai^tist  de  la 
ville  de  Bruxelles  pour  aller  en  pèlerinage  àNostre- 
Damede  Boullogne,  à  pied;  et  alla  à  Gand,  et  de 
Gandà  Bruges  et  à  Sainct-Omer,  èsquelles  villes  il 
fust  moult  haultement  festoyé,  et  lui   l'aisoit-on 
moult  grande  fesle.  En  laquelle  ville  vint  le  comte 
de  Nevers  vers  lui ,  et  lui  requist  pardon  de  tout 
ce  qu'il  a  voit  offensé  vers  lui;    lequel   comle  de 
Charollois  lui  pardonna  tout ,  et  fust  une  espasse 
de  temps  avec  lui;  et  disoit-on  qu'il  estoit  très  bien 
en  sa  grâce ,  comme  il  apparut  ;  car,  après  que  le 
comte  de  Nevers  oit  prins  congié  à  lui,  et  estant 
parti,  le  comte  de  Cliarollois  rescript  à  plusieurs 
villes  par  où  il  passoit ,  que  on  lui  feist  pareille 
feste;  et  le  receupt-on  aussi  honorablement  que  on 
feroit  sa  personne  ;  et  environ  la  fin  du  mois,  passa 
par  la  ville  de  Lille,  où  il  fust  hautement  festoyé  et 
receu,  et  s'en  alla  de  là  en  Retelois.  Le  comte  de 
Charollois  s'en  alla  de  Sainct-Omer  à  Boullogne, 
de  là  à  Rue,  au  Crotoy,  à  Montrœul,  à  Abbeville, 
à  Amiens,  àCorbie,  à  Péronne  ,  auxquels  lieux  il 
fust  tant  honorablement  receu  que  rien  plus,  com- 
bien que  on  disoit  que  ceux  des  pays  racheptés  es- 
toient  courouchiez  qu'ils  n'estoient  plus  au  roy  de 
Franche.  Le  comte  de  Charollois  estant  à  Péronne 
fust  adverti  que  le  roy  de  Franche  faisoit  grande 

armée,  et  la  plus  grande  que  il  feist  oncques,  et  que 
depuis  la  l^ataille  de  Mont-le-Héry  ne  avoit  l'ait 
que  faire  artillerie  ;  et  niesmement  par  touts  les 
pays  par  où  il  passoit,  et  en  plusieurs  lieux  de  son 
royaume  où  il  y  avoit  deux  clocques ,  il  en  faisoit 
prendre  une  pour  faire  serpentines  et  autres  engins 
à  poudre  ;  et  jà-soit  ce  que  le  roy  rescripvist  au 
comte  de  Charollois  qu'il  estoit  le  meilleur  ami 
qu'il  eust,  etqu'il  ne  lui  voulloit  nuls  mais,  le  comte 
ne  se  y  osoit  fier  ;  ains  feit  crier  en  Picardie  ,  Ar- 
tois, et  ailleurs,  par  les  pays  de  son  père,  que  touts 
ceux  qui  s'estoient  accoustumés  d'armer  feussent 
prêts  le  quinziesme  de  juing,  pour  aller  en  la  com- 
pagnie du  roy  en  Normandie  ,  allencontre  des  An- 
glois  ,  qui  debvoient  descendre  ;  et  le  roy  pareil- 
lement avoit  fait  l'arrière- ban  en  son  royaume , 
donnant  à  entendre  que  c'estoit  aussi  pour  aller 
allencontre  des  Anglois,  qui  debvoient  descendre 
en  Normandie.  Toutes  lesquelles  choses  d'ung-  costé 
et  d'autre,  n'estoient  que  fiction  :  car,  le  roy  avoit 
envoyé  le  bastard  de  Bourbon  en  Angleterre  ,  le  - 
quel  y  besoigna;  quoi?  je  ne  scai ,  ne  à  quel  fin  le 
bastard  de  par  le  roy  estoit  allé  vers  les  Ang-lois. 
Le  comte  de  Charollois  pareillement  feit  tenir  par- 
lement aux  Anglois  à  Sainct-Omer,  auquel  il  avoit 
envoyé  le  bastard  de  Bourgogne,  et  de  par  les  An- 
glois y  estoit  le  comte  de  Werwicq  et  autres. 

Environ  le  mi-mars,  en  ang  villaige  nommé  le 
mont  Sain t-Eloy,  feurent  prins  trois  compagnons 
de  Calais  ,   Anglois  ,  lesquels  estoient  espieurs  de 

chemins;  lesquels,  assés  tost  après ,  l'eurent  pendus 
au  bois  de  Molïlaines,  assés  près  d'Arras. 

Le  dix-neuviesme  jour  du  mai  aussi ,  qui  est  jour 
Saint-Yves  ,  qui  fust  advocat  en  la  ville  de  Lille  , 
cloist  son  dernier  jour  en  l'eage  de  quatre-vingt- 
noeuf  ans,  maistre  Jacques  Du  Clercq,  mon  père, 
licentié  en  décrets,  conseillier  et  advocat  de  Mon- 
seigneur le  duc  de  Bourgogne.  Icellui  maistre  Jac- 
ques se  maria  en  l'an  mil  quatre  cent  et  noeuf, 
en  la  ville  de  Compiégne,  à  une  josne  fille  de  Pierre 
de  Camelin  ,  nommée  Jehanne  ;  et  estoit  lors  au 
ducd'Orléans  ;  et  depuis  fust  au  duc  Jehan  de  Bour- 
gogne, et  depuis  au  duc  Philippe  de  Bourgogne, 
tant  qu'il  vesquit  conseillier  et  advocat  en  la  clias- 
tellerie  de  Lille  ,  Douaj  et  Orchies,  de  laquelle  sa 
première  femme  il  oit  sept  enfants  ,  desquels  les 
deux  premiers  moururent  josnes.  Les  autres  cinq 
feurent  nommés ,  le  premier  Sohier  ,  lequel  fust 
depuis  licentié  en  décrets  et  en  loix,  et  chanoine 
d'Arras,  et  escolastre  deCassel;  la  deuxiesme  oit 
nom  Marie  ,  et  fust  mariée  à  ung  bourgeois  de 
Douay  ,  nommé  Ricart  Botin,  laquelle  ne  fust  que 
deux  ans  mariée  et  en  eut  ung  fils  qui  mourut; 
le  tierch  fus-je  nommé  Jacques  Du  Clercq ,  qui 
me  marriay  en  la  ville  de  Lille  ,  à  une  josne  fille 
nommée  Jehenne,  fille  d'ung  escujer  nommé  Bal- 
duin  de  la  Chérie,  de  laquelle  je  n'eus  nuls  enfants; 
la  quarte  oit  nom  Floure  ,  et  fust  religieuse  de 
l'abbaye  d'Estrun  ,  emprès  Arras  ;  la  cinquiesme 
cHsl   nom   Jehanne  ,   laquelle    fust  mariée   à  ung 

nommé  Guillebert  de  Brenay,  recepveur  de  mes- 
sire  Eng-lebert  d'Engien ,  demourant  à  Tournay  , 
duquel  elle  demeura  vefve  l'an  mil  quatre  cent 
soixante-cinq ,  qui,  comme  ci-dessus  est  dit,  fust 
meurdry  en  la  ville  de  Tournay,  et  demoura  cinq 
filles  ;    puis  elle  se  remaria  à  ung*  gentilhomme 
nommé  Pierre  Delbourre ,   de  laquelle  il  oit  ung 
fils  nommé  Josse.  Icellui  maistre  Jacques  fust  vefve 
en  l'an  mil  quatre  cent  trente-quatre,  leseptiesme 
jour  de  mars  ;  et  depuis  se  remaria  en  l'an  mil 
quatre  cent  trente-neuf,  à  une  femme  vefve  d'ung 
bourgeois  de   Lille,  nommé  Esteve    Hangouart, 
laquelle  fust  fille  de  Roppin ,  seigneur  de  Houp- 
plines,    ung  gentilhomme  en  la  chastellerie   de 
Lille  ,  de  laquelle  il  eult  ung  fils  qui  mourut  josne. 
Ledit  maistre  Jacques,  tant  qu'il  vesquit,  ne  dimi- 
nua en  rien  de  son  sens  vers  Dieu  ne  vers  le  monde, 
et  eut  la  plus  belle  fin  que  chrestien  peut  avoir  ; 
car  jusques  à  rendrel'espritparla latin  etfranchois, 
et  en  soi  recommandant  à  Dieu  se  partist  du  monde 
et  faillit  comme  une  chandelle.  Icellui  maître  Jac- 
ques Du  Clercq  estoit  natif  de  Douay,  fils  légitime 
de  Thomas  Du  Clercq  et  de  Emmelot  Barré ,  fille 
de  Jelian  Barré ,  bourgeois  de  Douay  ;  ledit  Tho- 
mas servit  en  ses  josnes  ans  le  comte  Loys  de  Flan- 
dres, et  alla  en  armes  avec  ledit  Loys,  qui  encoires 
n'estoit  comte  de  Flandres,  au  pays  des  Romains, 
en  l'ayde  du    pape  ;  et  revint  avecq  ledit  comte 
Loys,  qui.  à  son  retour,  lui  donna  deux  cents  es- 
cus  dégages  sur  la  ville  de  Douay,  qu'il  receupt 

toute  sa  vie.  Lequel  Thomas  mourut  l'an  mil  qua- 
tre eent  et  sept ,  et  fust  fîls  lég-itime  de  Pierre ,  et 
se  maria  à  Douay  à  la  fille  cl'ung- escuyer  cleDouay 
nommé  Jelian  de  Fierin, ^nommée  Rogue.  Et  plus 
avant,  dont  descendit  ledit  maître  Jacques,  je  ne 
scai.  Sa  première  femme,  comme  dit  ai  dessus, 
fust  fille  d'ung  escuver  nommé  Pierre  de  Gamelin, 
légitime  ;  lequel  Pierre  fust  fils  légitime  de  Philippe 
de  Camelin ,  lequel  Philippe  fust  fils  légitime  de 
Philippe  de  Camelin  ;  lequel  Philippe  fut  fils  légi- 
time d'ung  nommé  Jehan  de  Camelin ,  lequel  lust 
serviteur  en  son  temps  du  comte  de  Ponlhieu  et 
fust  son  maître-d'hostel  et  son  séneschal  de  Pon- 
thieu.  De  la  génération  de  ladite  Jehenne  de  Ca- 
melin plus  je  ne  scai.  Ladite  Jehenne  oit  une  sœur 
légitime ,  nommée  Isabelle ,  laquelle  a  épousé 
Raoul  Pouillet,  ung  gentilhomme  de  Compiégne , 
duquel  elle  eut  un  fils  nommé  Jehan  Pouillet ,  le- 
quel se  marria  à  une  gentille  femme,  niepce  de 
Jacques  de  Vauchelles,  dont  il  eut  plusieurs  en- 
ians.  Ladite  Jehanne  et  Isabelle  feurent  filles  de 
la  fille  Collart  de  Boucher  ,  nommée  Marie,  un 
très  riche  bourgeois  de  Compiégne  ,  qui  eut  plu- 
sieurs filles  toutes  richement  mariées. 

Se  j'ainîis  ceste  généalogie,  il  me  soit  pardonné; 
je  l'ai  fait  pour  ce  que  je  voeux  bien  que  chacun 
sache  de  quelles  gens  moi,  aucteurdecelivre,  suis 
extraict  et  descendu,  en  me  semblant,  puis  que  je 
mectoye  les  choses  dont  je  avois  mesmoire  ,  par 
escript,  je  debvois  mectre  par  escript  dont  je  des- 

cendois,  adfin  que  s'aulcun  de  mon  sang  lit  chi-aprës 
ce  présent  livre  ,  puisse  scavoir  dont  il  descend. 

L'an  mil  quatre  cent  soixante-six,  depuis  Pas- 
ques  jusqu'à  la  mi-aoust,  se  marièrent  tant  de  josnes 
g-ens  des  bonnes  villes  et  des  villaiges,  au  moins 
en  la  comté  d'Artois  et  au  pays  de  Picardie ,  que 
les  anchiens  disoient  qu'ils  n'avoient  point  de  mes- 
moire  qu'ils  euissent  veu,  en  si  peu  de  temps,  faire 
tant  de  mariaiges,  ne  à  leurs  prédécesseurs  ne  le 
avoient  ouï  dire. 

Audit  an  soixante-six,  le  dernier  jour  de  juing, 
au  mont  Saint-Eloy,  en  ung  \illaige  à  deux  lieues 
d'Arras ,  en  la  maison  d'ung  mareschal ,  par  une 
mauvaise  cheminée,  se  print  le  feu  à  la  maison,  la- 
quelle fust  ardse  avecq  encoiressept  autres  maisons 
en  ledit  villaige;  puis  saillit  le  feu  dedans  l'enclos 
de  l'abbaye  dudit  mont  Saint-Eloy,  où  fust  ards  le 
vieil  moustier,  et  les  orgues  qui  estoient  dedans  la 
noeuve  église,  de  la  chaleur  se  fondirent. 

CHAPITRE  LIX. 

('omment  ceux  du  pays  de  Lic'ge ,  et  par  espe'cial  ceux  de  la  ville  de 
Dynant ,  rompirent  la  paix  par  eux  faite  au  duc  de  Bourgogne  ,  et 
recommenclièrent  la  guerre  j  et  autres  choses. 

Environ  ce  temps,  ceux  du  pays  de  Liège,  et 
par  espccial  ceux  de  la  ville  de  Djnant,  en  conti- 
nuant en  leur?  folies  ,  non  eux  maintenant  comme 
ils  deb voient,  et  entretenant  la  paix  faite ^  à  leur 
prière;  au  duc  de  Bourgogne  ,  laissèrent  entrer  en 
la  ville  de  Djnant  plusieurs  bannis  du  pays  de 
Liège  et  autres  qui  ne  demandoient  que  la  guerre  , 
lesquels  commenchèrent  du  tout  à  mal  faire  ;  et 
issirent  de  la  ville  de  Dynant ,  et  allèrent  piller 
plusieurs  villaiges,  tant  au  pays  de  Brabant ,  Na- 
mur  ,  comme  autres  pays  du  duc  de  Bourgogne, 
en  violants  églises  et  boultants  les  feus  en  plusieurs 
lieux.  Le  duc  ,  de  ce  adverti ,  manda  à  touts  ses 
gens  d'armes  qu'ils  fuissent  au  pays  de  Namur,  le 
vingt-huictiesme  jour  de  juillet ,  et  feist  le  plus 
grand  mandement  et  espécial  qu'il  peust.  Etcomme 
la  première  semaine  de  juillet ,  le  duc  estant  assis 
a  table  pour  disner,  au  commenchement  de  son 
disner  ne  fust  pas  servi  de  tels  mez  comme  il  avoit 
accoustumé ,  si  manda  ceux  qui  avoient  la  charge 
de  sa  despense  ,  et  leur  demanda  se  on  le  voulloit 
tenir  en  tutelle  ,  et  pourquoi  on  ne  le  avoit  servi 

comme  il  avoit  accoustumé  ;  auquel  ils  respondi 
rent  qu'ils  ne  le  avoient  fait  fors  pour  ce  que  les 
médecins  le  avoient  deffendu.  Le  duc  en  ce  cour- 
roux, demanda  aux  aucuns  seigneurs  d'entourluisi 
ses  crens  d'armes  se  mectoient  fors  sus  en  ses  pays; 
auquel  on  respondit  que  l'apparence  estoit  petite , 
et  que  les  nobles  et  gens  de  guerre  avoient  l'année 
passée  esté  si  mal  payés  ,  que  chacun  reculoit  et 
doubtoit  les  fraix,  et  que  qui  voulloit  avoir  les  com- 
pagnons de  guerre ,  il  falloit  que  les  hommes  d'ar- 
mes et  capitaines  les  remontassent  et  habilliassent 
de  touts  poincts  ,  parce  qu'ils  estoient  la  pluspart 
devenus  povres ,  et  leurs  habillements  usés  et  des- 
rompus.  Ce  oyant  le  duc ,    par  grande  ire  dit , 
qu'il  ne  avoit  point  tenu  à  lui,  et  qu'il  en  avoit  tiré 
de  son  thrésor  deux  cents  mille  couronnes  d'or  ;  et 
tellement  se  troubla  qu'il  trébuscha  la  table  et 
tout  ce  qui  estoit  dessus  à  terre,  disant  :  «  Quesse- 
»  ci ,  jamais  ne  croirai  personne  à  payer  mes  gens 
»  d'armes  ,  que  je  ne  les  fasse  payer  moi-mesme  ; 
»  suis-je  donc  mis  en  oubli?»  Et  en  ce  disant,  par  ire 
et  par  courroux  fust  féru  d'une  maladie  appelée 
apploplisie,  et  eut  la  bouche  comme  torse  ;  et  fust 
en  tel  dangier  que  on  cuida  par  deux  ou  trois  fois 
qu'il  deubt  mourir;  et  ne  sçavoit-on que  en  faire. 
Toutefois  au  bout  de  trois  ou  quatre  jours  il  fust 
tout  refait,  et  revint  en  santé,  et  rescripvit  par 
louts  ses  pays  ,  que  chacun  fust  prest,  sur  la  hart. 
A  vérité  dire,  les  gens  d'armes,  l'année  passée, 
il  voient  esté  mal  payés,  et  ne  avoient  receu  que  le 


(1466)  DE    J.    DU    CLEl'.CQ.  105 

tierch  de  ce  qu'ils  avoient  servi;  et  avecq  ce,  le 
comte  de  Charollois  les  avoit  diirement  traictiés  en 
les  battant,  et  menaçant  de  faire  morir  preste- 
ment ,  dès  qu'ils  ne  faisoient  à  sa  vollonté.  Et  pour 
peu  de  chose,  comme  on  disoit ,  le  comte  tua  ung- 
archier  pour  ce  qu'il  ne  se  tenoit  pas  bien  en  or- 
donnance, et  si  n'estoient  pas  devant  leurs  enne- 
mis. Pour  telles  choses  et  moindres  plusieurs  en 
blessa  et  navra;  et  mesme  férit  plusieurs  nobles 
hommes  et  hommes  d'armes;  et  n'y  avoit  si  grand 
homme  ne  archier  qui  ne  le  cremissent:  et  n'y 
avoit  point  tant  d'amour  que  de  crèvecœur. 

Environ  ce  temps  le  comte  de  Charollois  estant 
à  PéronnC;  la  gabelle  de  sel,  laquelle  il  avoit  mis 
jus  à  l'aller  en  son  voyage  de  Franche,  l'année  de- 
vant à  Péronne  ,  Mont-Didier  et  Roye ,  et  promis 
de  le  non  jamais  faire  coeuillir ,  il  remist  sus  ;  et 
mesme  feit  recoeuillir  les  arréraiges  d'ung  an, 
que  ladite  gabelle  ne  avoit  point  couru  ;  laquelle 
chose  feit  perdre  au  peuple  espérance  qu'ils  avoient 
en  lui  ;  et  par  espécial  il  fust  de  tout  mal  de  ceux 
desdites  terres  où  la  gabelle  couroit  et  par  touts 
les  pays  racheptés. 

Audit  an  soixante-six  ,  le  quinziesme  jour  de 
juillet,  le  seigneur  de  Rollepot, chevallier  en  l'eage 
de  soixante  ans  ou  plus ,  comme  il  esloit  allé  en 
ung  villaige  nommé  Frevent ,  emprès  Lucheu  ,  où 
il  estoitla  feste,  ung- compagnon,  lui  sixiesme  des 
compagnons  de  guerre ,  prit  parolles  aux  gens 
dudit  chevallier  ;    et   commenchèrent  à    frapper 

l'ung  sur  l'autre.  Ce  voyant,  ledit  chevallier  se 
frappa  au  moillou  (milieu)  et  tua  de  sa  propre 
main  icellui  qui  avoit  esmeu  la  noise;  et,  que  lui 
que  ses  gens ,  qui  estoient  douze  ou  quatorze ,  en 
navrèrent  enooires  des  autres. 

Audit  an,  le  dernier  jour  de  juing-,  ung  nommé 
Baudechon  Boucquet ,  dit  Buffardin  ,  natif  de 
Gouy  en  Artois ,  lequel ,  pauvre  enfant  et  de  peti- 
tes gens ,  en  son  enfance  servit  messire  Baude  de 
Nojelle  ,  chevallier ,  seigneur  de  Noyelle  et  dudit 
Gouy,  portant  l'ordre  du  duc  de  Bourgogne  et 
gouverneur  de  Péronne,  tellement  qu'il  lefeistson 
recepveur ,  et  puis  le  maria  eu  la  ville  de  Pé- 
ronne à  une  josne  fille  de  la  ville  de  Péronne  ,  très 
riche  ,  qui  ne  avoit  que  onze  ou  douze  ans  quant 
il  le  prist ,  et  fust  recepveur  de  Péronne ,  et  estoit 
à  ce  jour  très  riche  ,  agié  de  quarante  ans  ou  en- 
^dron  ,  icellui  Buffardin  ,  revenant  le  jour  de  de- 
vant d'une  nopce  de  Noyon  ,  et  sa  femme  avecq 
lui ,  envoya  sa  femme  par  deux  de  ses  frères  con- 
cilier à  l'hostel  d'ung  sien  cousin  germain ,  assés 
près  de  Péronne ,  à  quatre  ou  cinq  traicts  d'arcq  , 
et  le  lendemain,  dernier  jour  de  juing,  rempli  de 
l'ennemi  d'enfer  ,  envoya  un  sien  frère  dire  à  sa 
femme,  qu'elle  revenist  à  Péronne;  laquelle  se 
partist  de  l'hostel  de  sondit  cousin,  elle  et  deux 
des  frères  dudit  Buffardin  et  ung  prestre  ;  et 
comme  elle  approcha  Péronne  ,  devant  une  abbaye 
nommée  Biach ,  les  frères  dudit  Buffardin  lui  di- 
rent :  «  Lisse ,  confesse-toi ,  il  te  fault  mourir  ;  et 

»  se  tu  ne  le  abrèges,  tu  mourras  sans  confession.» 
Laquelle  priant  merci ,  et  voyant  que  merci  ne 
valloit  rien  ,  parla  au  prestre  en  confesse  ;  puis  lui 
frappèrent  trois  coups  de  dague  en  sa  poitrine  ,  et 
lui  fendirent  la  teste  ,  et  ainsi  la  meurdrirent  ;  elle 
estoit  enchainte ,  comme  on  disoit  ;  puis  la  jette- 
rent  en  ung  puich ,  assés  près  d'illecq,  que  nul  ne 
s'en  percheut  ;  et  s'en  allèrent  à  Péronne  et  mena- 
chèrent  le  prestre  de  mort  s'il  en  disoit  rien.  Ce 
meurdre  fut  celé  seize  jours  j  car  il  faisoit  courir 
la  voix  que  elle  s'en  estoit  allé  avecq  quelques 
hommes  par  le  pays,  en  adultère;  ce  que  on 
créoit  assés,  parce  qu'elle  avoit  eu  renommée,  et 
encoires  avoit,  de  semai  porter  de  son  corps  avecq 
lui  ;  et  combien  que  son  mari  le  sceut  bien  passé 
dix  ou  douze  ans ,  si  ne  lui  en  feit  oncques  mal  ; 
ains  lui  monstroit  grand  amour  jusqu'à  cestuy 
jour.  Or,  advint-il,  ainsi  que  Dieu  le  veut,  et 
que  tel  meurdre  ne  se  peut  celer,  que  aucuns  ber- 
gers regardèrent  au  puich  où  ceste  femme  estoit  ; 
si  veirent  quelque  personne  et  allèrent  dire  à  la 
justice  de  Péronne,  laquelle  y  vint,  et  fust  la 
femme  thirée  hors ,  et  cognut-on  que  c'estoit  la 
femme  dudit  Buffardin  ;  et  tantost  ledit  Buffardin 
de  ce  adverti,  lui  ef  ses  frères  s'enffuirent  hors  du 
pays  ;  et  combien  que  audit  meurdre  faire ,  je  ne 
dis  pas  que  ledit  Buffardin  y  lust ,  toutesfois  les 
plusieurs  disoient  que  ledit  Buffardin  y  avoit  esté 
et  qu'il  lui  avoit  donné  trois  coups  de  dague  et  l'ap- 
pelant fausse  ribaude;  laquelle  elle  respondit^  que 

ce  qu'elle  avoit  fait  il  en  estoit  cause.  Icellui  Buf- 
farclin  n'estoit  pas  aimé  au  pays,  parce  qu'il  avoit 
esté  cause  de  remectre  sups  la  gabelle  du  sel,  et  le 
avoit  mis  à  prix  et  donné  grands  deniers ,  adfin 
qu'elle  recourust. 

iVssés  tost  après  il  fust  print  en  la  ville  de  Noyon, 
et  fust  en  grand  dangier  d'estre  exécuté  ;  mais  il 
fust  requis  comme  clercq;  et  depuis,  parforche  d'a- 
mis et  degrands  seigneurs  à  qui  il  avoit  fait  plaisir, 
et  par  espécial  du  seigneur  de  Crèvecœur,  il  eut 
sa  remission  et  fust  autant  honoré  que  dessus  ,  et 
oit  ses  offices  et  encoires  autres.  Icellui  BulFardin 
avoit  plusieurs  enfants  de  sa  femme. 


CHAPITRE  LX. 

De  la  sentence  d'excommuniementquele  pape  jetta  sur  ceux  de  Dynaul; 
et  comment  le  duc  et  son  fils  assemblèrent  leurs  os ts  et  allèrent  mectre 
le  siège  devant  la  yïHe  de  Dynant  5  et  autres  choses. 

Enviroî*?  ce  temps,  le  duc  de  Bourgogne  feit  at- 
tacher aux  portes  des  bonnes  villes  de  ses  pays,  la 
copie  de  une  sentence  d'excommuniement ,  que  le 
pape  avoit  jette  sur  ceux  de  Dynant  et  leurs  adhé- 
rants, à  cause  des  maux  qu'ils  faisoient  vX  s'effor- 
coientde  faire,  en  allant  contre  tout  traictié  de  paix, 
et  non  voullants  obéir  au  saint-siége  apostolique; 
par  laquelle  sentence  donnoit  congié  au  duc  de 

Bourgogne  et  à  ses  gens  de  les  punir  et  faire  obéir  , 
comme  doibvenf  faire  touts  ])ons  chrestiens  ;  et  en 
ce  faisant  leur  donnoit  plein  pardon  ,  et  par  ceste 
sentence  deffendoit  le  serviche  divin  estre  fait  en 
ladite  ville  ;  lesquels  de  Djnant ,  non  acoustants  à 
ceste  sentence,  constrainclirent  les  prestres  contre 
leur  vollonté  de  célébrer  messe  ;  et  noyèrent  deux 
ou  trois  prestres,  lesquels  contre  le  commande- 
ment apostolique  ne  voulloient  célébrer. 

Environ  ce  temps  le  bastard  de  Sainct-Pol ,  fils 
bastard  du  beau  comte  de  Sainct-Pol,  nommé 
Wallerand ,  qui  fust  connestable  de  Franche , 
comme  il  debvoit  partir  pour  aller  en  Liège  en 
l'armée  du  duc  de  Bourgogne,  et  que  ses  gens 
estoient  touts  prêts ,  une  maladie  le  prist ,  de  la- 
quelle assés  tost  après  il  mourut.  Icellui  bastard 
estoit  seigneur  de  Haubourdin  et  d'Ailly  ,  il  estoit 
hardi  et  valliant  chevallier  ,  et  si  avoit  esté  ung  des 
beaux  chevalliers  du  royaume  de  Franche,  bon 
jouxteur  et  fort  amoureux  ;  il  estoit  riche  en  ba- 
gues et  de  revenus  et  d'ofîice  ;  son  premier  escole 
fust  par  estre  en  la  f^race  des  dames  et  de  bien 
grandes.  Il  mourut  en  l'âge  de  soixante-six  ans  ou 
environ  ,  en  bonne  forche  et  ne  sembloit  pas  vieux  ; 
il  estoit  grand  et  droit  et  bien  fait ,  et  si  portoit  la 
Toison-d'Or  qui  estoit  l'ordre  du  duc  de  Bourgogne. 

Audit  an  soixante-six ,  le  vingt-septiesme  jour 
de  juillet,  en  la  ville  d'Arras,  environ  noeuf  ou 
dix  heures  du  vespres ,  en  ung  lieu  publique  de 
femmes ,    nommé   les     Noeuves    Estuves ,    deux 

compagnons  tuèrent  ung  josne  compagnon ,  bar- 
bier, à  marier,  nommé  Vincent  Manfel,  filsd'ung 
canoine  de  Lille ,  lequel  estoit  très  habille  enfant 
et  avoit  eslevé  son  mestier;  il  fust  tué  parce 
qu'il  cuida  mectre  l'accord  entre  ceux  qui  le  tuè- 
rent et  ung  qu'ils  vouUoient  battre,  et  eut  ung 
coup  de  Cousteau  en  la  poitrine  ,  duquel  il  mourut 
prestement  sans  confession  ;  et  ne  feurent  les  fac- 
teurs prins  ne  semons,  parce  qu'on  ne  peut  scavoir 
leurs  noms. 

Environ  le  commenchement  d'aoust ,  au  com- 
mandement du  duc  de  Bourgoo-ne  et  de  son  fils, 
de  touts  ses  pays,  se  meirent  gens  d'armes  sur  les 
champs  ,  et  tirèrent  touts  vers  Naniur ,  comme  le 
duc  leur  avoit  mandé,  auquel  ils  ne  voullurent  et 
n'osèrent  faillir  ,  car  ils  le  aimoient  moult.  lUecq 
assembla  le  duc  si  grand  ost ,  que  on  disoit  qu'ils 
se  trouvèrent  la  moitié  plus  que  le  comte  de  Cha- 
roUois  ne  mena  en  Franche  l'année  devant,  et 
qu'ils  estoient  trente  mille  payés  ;  illecq  estoient 
le  comte  de  Charollois  ,  le  comte  Sainct-Pol,  con- 
nestable  de  Franche,  Adolf  de  Clefves,  le  comte 
de  Marie,  le  comte  de  Brianne,  le  seigneur  de 
Roussi, les  trois  enfants  du  comte  de  Sainct-Pol,  le 
bastard  de  Bourgogne,  comte  de  la  Roche ,  messire 
Bauduin  ,  bastard  de  Bourgogne  ,  le  comte  de 
Nasso ,  le  seisneur  de  Fiennes,  le  seio^neur  de 
Bouchain^  messire  Jacques  de  Sainct-Pol,  frère  du 
comte  ,  le  seigneur  de  Saveuses ,  le  seigneur  de 
Pierre wes,  le  seigneur  de  Grutuze ,   le  seigneur 

d'Emeries  et  maints  autres  chevalliers  et  cscuyers, 
comme  le  comte  de  Hornes,  le  mareschal  de  Bour- 
gogne ,  sans  estre  accompagniés  de  ceux  du  pays 
de  Bourgogne,  lesquels  encoires  n'y  estoient  point 
venus ,  et  maints  autres  seigneurs ,  dont  trop  lon- 
gue chose  seroit  à  racompter. 

Quant  ils  feurent  touts  assemblés,  le  duc  se  par- 
tist  de  Bruxelles  et  vint  àNamur ,  qui  fust  le  Irei- 
ziesme  d'aoust,  et  leseiziesme  jour  plusieurs  grands 
seigneurs  et  gens  de  guerre  passèrent  parmi  Na- 
mur,  et  tindrent  les  champs  attendant  le  comte  de 
Charollois  ;  lequel  jour  le  comte  se  parlist  de  Na- 
mur  en  armes  ,  moult  noblement  ;  et  le  conduirent 
Adol  r  de  Clef  ves ,  le  bastard  de  Bon rgogne  et  autres. 

Le  lendemain,  jour  de  dimanche,  ledit  comte, 
le  marissal  de  Bourgogne  et  autres ,  environ  trois 
cents  combattants,  coururent  devant  Dynant,  et 
jusques  aux  fauxbourgs;  lesquels  de  Dynant  sail- 
lirent hors ,  et  feurent  rebouttés  par  deux  ou  trois 
fois  ;  el  sy  en  demourade  leur  costé  trois  ou  quatre, 
et  du  costé  du  comte,  n'y  eut  homme  mort  ne  bles- 
sié  ,  combien  que  ceux  de  la  ville  jettèrent  à  mer- 
veille d'engins  à  poudre.  Le  comte  de  Sainct-Pol , 
connestable  de  Franche,  messire  Jacques  son  frère, 
le  seigneur  de  Roussy  ,  le  seigneur  D'Emeries , 
le  souverain  de  Flandres  et  autres  de  son  armée  te- 
noient  ce  jour  les  champs  de  l'autre  costé  de  la  ri- 
vière de  Meuse ,  ainsi  que  on  va  de  Mortaine  à  Dy- 
nant, faisant  approche  de  la  ville.  Le  seigneur  de 
Saveuses  esloit  à  Bouvynes  avecqceuxde  la  garni- 


112  MEMOÏRES  (i-'|66) 

son ,  qui  est  à  deux  ou  trois  traicts  d'arcques  près 
de  Djnant.  On  maintenoit  en  l'ost  que  ceux  de  la 

cité  de  Liège  avoient  fait  vœu  de  leur ,  et 

qu'ils  estoient  bien  quarante  mille  hommes,  dont 
ils  en  avoient  envoyé  quatre  mille  en  la  ville;  et  s'es- 
toient  vantés  de  lever  le  siège ,  si  on  le  y  mectoit , 
ou  ils  y  demoureroient. 

Le  dix-huictiesme  jour  d'aoust,  le  marissal  et 
autres  gens  de  guerre  se  partirent  matin  de  l'ost . 
pour  descouvrir  pays  ;  et  environ  sept  heures ,  le 
seigneur  de  Moreul  et  autres  commis  à  l'artillerie 
feirent  cheminer  le  charroy,  qui  duroit  bien  trois 
lieues  :  le  charroy  mis  à  chemin,  le  comte  et  toute 
l'armée  se  meirent  aux  champs  en  belle  ordon- 
nance ,  et  chevauchèrent  à  deux  esles ,  costoyant 
le  charroy  jusques  à  Dynant  :  le  comte  de  Charol- 
lois  avoit  devant  lui  touts  ses  archiers;  et  estoit  son 
estendart  battu  à  or,  à  l'enseigne  de  l'imaige  de 
saint  George  à  cheval ,  perchant  ung  serpent  de  sa 
lanche ,  et  le  guidon  et  ses  archiers  pareils,  excepté 
que  saint  George  estoit  à  pied;  le  seigneur  de 
Cohen portoit  l'estendart  dubastard  de  Bourgogne, 
quifaisoitl'avant-garde;  le  comte  faisoit  la  bataille; 
l'arrière-garde,  le  comte  de  Marie,  les  seigneurs 
de  Boucamp  (Buchan),  de  Grutuze ,  Fiennes,  Hu- 
mières,  Suyfrain  ;  chevauchoient  le  bailly  de  Hay- 
nault,  les  seigneurs  de  le  Hamède,  de  Bussier, 
Dervelducq,  Crèvecœur,Rabodengues,  Mouy  court, 
Saint- Venant,  Neuville  ,  Haines,  Mamines,  et  au- 
tres grand  nombre. 

Quant  les  ost  leurent  arrivés  près  de  la  ville , 
ains  qu'ils  eurent  prins  touts  leurs  logis,  eeux  de 
la  ville  commenchèrent  à  jetter  traicts  à  poudre , 
et  saillirent  hors  de  la  ville,  et  allèrent  boulter  le 
feu  en  une  grosse  censse  au  dessus  de  l'abljaye.  Ce 
voyants ,  les  gens  du  bastard  de  Bourgogne  leur 
coururent  sups  et  fust  crié  alarme  ;  lors  le  comte 
et  touts  approchèrent,  et  poursuivirent  si  rude- 
ment ceux  de  la  ville,  qu'ils  abandonnèrent  leurs 
fauxbourgs,  et  par  forche  rentrèrent  en  la  ville,  et 
feurent  poursuivis  jusques  à  la  porte  ;  et  se  ils  eiiis^ 
sent  eu  engin  à  poudre  ils  fuissent  entrés  'dedans 
avecq  eux.  Ainsj  feurent  gagnés  les  fauxbourgs, 
qui  estoient  enclos  d'eauwe  et  fermés  de  bonnes 
murailles ,  et  forts  comme  une  bonne  ville  ;  et  y 
avoit  une   église  de  frères  mineurs ,  très  belle  et 
riche,  avecq  ung  monastère  de  femmes  et  une  pa- 
roisse, et  tenant  aux  faubourgs,  une  abbaye  de 
moines  blancs.  A  gagnier  les  fauxbourgs ,  y  eust 
de  quatre  à  six  hommes  morts.  Quant  les  faux- 
bourgs feurent  gagniés  du  costé  vers  Bouvynes, 
comme    dit  est,    ceux   de    dedans   allèrent    ar- 
doir  les   fauxbourgs  de  l'autre  costé,  ains  que  le 
comte  de  Sainct-Pol  peut  venir,  qui  estoit  de  ce 
costé  outre  la  rivière  ;  et  feirent  ce  adfin  que  ledit 
comte  ne  se  y  logeast.  Le  comte  de  Charollois  se 
logea  la  nuict  en  ladite  abba^'e  ,    et   feit-on  fort 
guet  aux  frères  mineurs;  et  ceste  nuict  on  alFusta 
à  l'endroit  de  la.  porte  une  bombarde,  laquelle  en 
briefs  jours  la  desmolit  et  chéit,  mais  ceux  de  de- 

dans  prestement  remurèrent  l'entrée.  Le  connes- 
table  et  ses  gens  se  logèrent  touts  au  bas  de  la  mon- 
taigne  sur  la  rivière,  et  feit  abattre  d'un  traict  à 
poudre  une  tourre,  parce  qu'elle  leur  faisoit  grand 
mal.  Le  mardy  on  feit  rompre  touts  postis  et  mu- 
railles de  l'église  des  frères  et  abbaye  pour  asseoir 
eng-ins  de  bombardes ,  adfin  de  desmolir  les  murs 
de  la  ville  ;  et  ce  jour  jettèrent  sur  ceux  de  la  ville 
et  ceux  sur  eux,  et  y  eust  quatre  des  gens  du  comte 
morts ,  par  eux  tenir  au  chemin  découvert  ;  et  fust 
ce  jour  le  bombardier  tué  du  traict  de  ceux  de  la 
ville  en  coeuUant  une  vergue^  lequel  estoit  de 
Namur.  Vivres  feurent  chiers;  et  y  valloit  ung  pain 
de  deux  parisis,  deux  gros,  et  vivres  ensuivant;  et 
pour  les  chevaux  failloit  aller  trois  ou  quatre  lieues  : 
et  ce  jour  s'alla  logier  le  comte  aux  frères  mineurs 
à  ung  jet  de  pierre  près  de  la  porte,  et  sy  vint  le 
duc  de  Bourgogne,  de  Namur  à  Bouvynes.  Après 
les  engins,  comme  dit  est,  afFustés  ,  on  somma  à 
ceux  de  la  ville  qu'ils  se  rendissent  à  la  volonté  du 
duc,  à  quoi  ils  respondirent  qu'ils  n'en  avoient  talent 
(volonté);  et  en  continuant  leurs  villains  parliers, 
disoient  moult  de  villenies  du  comte  et  de  son  fils, 
et  plus  que  oncques  ne  avoient  fait  :  car,  d'heure  en 
heure  disoient  aux  gens  du  duc  :  «  Qui  a  mandé 
»  ce  "S'ieil  monnart  vostre  duc,  de  cy  venir  mourir, 
»  a-t-il  tant  vescu  pour  cy  venir  mourir  si  villaine- 
»  ment.  Et  vostre  comte  Charlotel,  que  fait-il  cy  ve- 
»  nir  mourir;  il  voise  (aille)  au  Mont-le-Héry  com- 
»  battre  le  noble  roy  deFranche,  qui  nous  viendra 

»  secourir,  et  ne  nous  faudra  point ,  car  il  le  nous 
»  a  promis.  A  malle  heure  y  vint-il  oncques,  il  aie 
»  becque  trop  josne  ;  ceux  de  la  cité  de  Liège  le 
»  deslogeront  hriefvillainement.  «Plusieurs autres 
villaines  paroles ,  qui  trop  longues  seroient  à  ra- 
compter,  disoient  de  jour  en  jour  ;  et  qui  plus  est , 
ains  que  le  siège  y  lust  mis,  ceux  de  Bouvynes 
leur  envoyèrent  une  lettre  par  ungmessagier,  eux 
priant  que  ains  que  le  duc  mist  le  siège  ils  se  ren- 
dissent à  lui,  ou  feissent  tant  qu'il  f'ust  content 
d'eux  ;  lesquels,  au  despit  d'eux  et  du  duc ,  fei- 
rent  descapiter  le  messagier.  Ceux  de  Bouvynes 
encoires  envoyèrent  un  enfant  innocent  en  la  ville, 
portant  une  lettre  à  la  loi  de  la  ville ,  eux  admo- 
nestant que  ains  que  le  duc  venist ,  feissent  leur 
traictiè  vers  lui,  adfin  que  eux  de  Dynant,  ne  ceux 
de  Bouvynes  ne  feussent  des  gens  d'armes  mangiès 
ne  destruits;  mais  ils  feirent  mourir  icelui  enfant 
innocent  au  despit  d'eux  et  du  duc  ;  et  disoit-on 
qu'ils  le  feirent  desmembrer.  Ils  feirent  encoires 
une  grande  desrision  ains  que  le  siège  y  fust  mis  , 
scacbant  que  on  le  y  venoit  mectre  ;  car  ils  allè- 
rent en  grand  nombre  assès  près  de  Bouvynes ,  et 
par  desseure  une  fosse  parfonde d'eau  we  orde  (sale) 
et  pleine  de  crapaux,  meirent  ung  vau,  sur  lequel 
ils  assirent  la  pourtraicture  du  duc  de  Bourgogne  , 
armoyè  desdites  armes;  et  cryoient  àceux  de  Bou- 
vynes :  «  Yoicy  le  siège  du  grand  crapaux  vostre 
»  duc  î  »  Mainks  autres  choses  villaines  feirent  au 
despit  du  ducel  de  son  fils,  desquelles  le  duc  et  son 

fils  feurent  advertisj  pourquoj  le  duc  et  son  fils 
dirent ,  s'ils  la  prenoient  ou  pouvoient  conquerre , 
ils  la  gasteroient  et  destruiroient  du  tout,  et  y  fe- 
roient  semer  sel  et  fer,  comme  anchiennement  on 
f ai  soit  quant  on  destruisoit  une  ville;  et  ainsi  en  fust 
fait. 


CHAPITRE  LXI. 

Comment  ceux  de  Dynant  se  rendirent  par  forche  d'estre  battus 

d'engins. 

Le  comte  de  CharoUois  voyant  la  malle  obstina- 
tion de  ceux  de  Djnant ,  après  que  touts  ses  engins 
feurent  dressés,  sy  commenchèrent  à  jetter  l'ung 
après  l'autre,  par  si  grande  impétuosité  ,  que  ils  ne 
cessoient  trois  ou  quatre  heures  ;  lesquels  durant, 
ceux  de  la  ville  ne  se  scavoient  où  sauver,  et  ne 
voy oient  goutte  ;  et  estoit  ung  droit  enfer  que  d'y 
estre  pour  l'occision ,  foudre  et  tempeste  que  les 
engins  faisoient  en  la  ville  ;  et  disoit-on  que  en  cinq 
ou  six  jours,  y  moururent  bien  sept  cents  person- 
nes dedans  la  ville ,  ce  que  je  ne  certiflie  point. 
Toutesfois ,  ce  temps  durant ,  le  duc  de  Bourgogne 
feit  faire  deux  ponts  à  Bouvynes  pour  passer  la  ri- 
vière de  Meuse  ,  après  que  les  murailles  et  les 
tourres,  lesquelles  avoient  plus  de  noeuf  pieds 
d'espais,    feurent  fort  endommagiées,  et  que  on 

oll  abbaltu  plus  de  soixante  pieds  de  murailles.  Le 
veiiderdy  ensuivant,  buict  hommes  des  plusre-séants 
de  la  ville ,  par  sauf-eonduit,  vindrenl  en  l'ost  pour 
Guider  avoir  paix;  mais  ils  ne  y  f'eirenl  rien.  Le 
samedi  ensuivant  on  ("eit  commandement  par  l'ost , 
que  chacun  fust  prest  le  lendemain  pour  assaillir 
la  ville  ,  et  que  chacun  euist  un  l'ag-ot  pour  emplir 
le  fossé.  Le  lendemain  ,  qui  fust  dimanche,  après 
messe,  comme  on  cuidoit  assaillir  la  ville,  le  duc  ne 
le  volt  souffrir,  et  envoya  dire  qu'il  voulloit  qu'elle 
fust  encoires  plus  battue  d'engins  ;  et  le  lundy  on 
rua  merveilleusement  sur  la  ville,  et  fust  moult 
fort  battue;  car  ceux  delà  ville  recoient  comme  par 
désespoir.  Quant  ceux  de  la  ville  veirent  leur  ville 
si  battue  qu'ils  ne  sj  polroient  plus  bonnement  tenir, 
sy  vuidèrent  ceux  de  leur  garnison  et  s'enffuirenl. 
Le  remanant  (reste),  quivéoient  quede  leurs  gensy 
avoit  grand  nombre  de  morts,  se  voudrent  (voulu- 
rent) rendre,  saufs  leurs  vies;  maisleduc  nelesvolt 
recepvoir .  Ledit  jour  de  lundi, y  oit  trente  on  trente- 
deux  hommes  morts  des  gens  du  comte  par  une 
flammecque  qui  chéit  en  ung  tonnel  de  poudre  de 
canon  qiie  on  avoit  oublié  à  clorre,  quant  onboutta 
le  feu  en  une  bombarde.  Plusieurs  feurent  bles- 
siés;  et  par  espécial,  ung  vaillant  chevalier  nommé 
messire  Hugues  de  Mailly,  sieur  de  Boulliencourt , 
oit  tout  le  visage  bruslé ,  mais  il  fust  puis  guéri. 
Icelui  jour  de  lundi,  vingt-cinquiesme  jour  d'aoust, 
le  duc  de  Bourgogne  fust  adverti  par  son  nepveu, 
évesque  de  Liège,  qui  se  tenoit  en  la  ville  de  Huy, 

que  ceux  de  la  cité  de  Liège  estoient  issus  de  trente 
à  quarante  mille  hommes  ,  en  intention  de  venir 
lever  le  siège  ou  livrer  bataille  au  duc.  Le  duc 
prestement  assembla  son  conseil  et  ses  chevaliers 
pour  scavoir  qu'il  feroit,  ou  s'il  lèveroit  le  siège 
pour  aller  allencontre  d'eux,  ou  s'il  lairroit  une 
partie  devant  Dynant  pour  garder  les  engins  ,  et 
l'autre  iroit  contre  ceux  de  Liège,  ou  s'ils  les  atten- 
droient  de  pied.  Pourquoi  lors  lui  fust  conseilliè, 
que,  ains  qu'il  levast  le  siège,  ne  allast  contre  eux; 
qu'il  as§aillist  la  ville,  et  qu'il  la  auroit  prins  ou  livré 
grand  assaut,  ains  que  ceux  de  Liège  feussent  ve- 
nus jusques  à  eux;  et  sj  ne  la  avoit  prins,  sy  au- 
roit-il  tellement  travaillé  la  ville,  qu'ils  neauroient 
pooir  de  saillir  sur  eux,  s'ils  alloient  contre  ceux 
de  Liège.  Lequel  conseil  fust  tenu;  et  fustcommandé 
que  par  l'ost,  chacun  se  meist  en  poinct  pour  as- 
saillir, et  apportast  chacun  son  fagot;  et  comme 
chacun  estoit  prest,  environ  cinq  heures  du  vespres, 
ceux  de  la  ville,  doublants  qu'ils  ne  polroient  souf- 
frir, sans  touts  mourir,  ledit  assaut,  se  rendirent  à 
la  volonté  du  duc,  et  portèrent  les  clefs  au  bastard 
de  Bourgogne  ,  qui  les  porta  au  comte  de  Charol- 
lois,  lequel  comte  ne  les  voulut  recepvoir  sans 
le  consentement  de  son  père.  Lequel  consentement 
eu,  il  lesreceupt;  et  entra  ceste  nuictle  bastard 
de  Bourgogne  dedans  le  chastel  de  Djnant ,  qui 
lui  fust  deslivré;  et  le  mareschal  de  Bourgogne, 
le  seigneur  de  Maroeul  et  le  capitaine  de  Bouvjnes 
entrèrent   avecq  leurs  gens   dedans  et  gardèrent 

les  portes;  et  Icntleiiuiiii  malin,  on  comiueiicha  à 
butiner;  mais  le  comte  feit  commander  sur  la  liart 
que  on  cessasttant  qu'il  lust  venu.  Lequel  y  entra 
environ  midi;  etfeist  chacun  loger  par  fourrier  tant 
qu'il  oit  nouvelles  de  son  père ,  lequel  oit  volonté 
d'entrer  en  la  ville  ;  mais  il  lui  fust  conseillié  de 
non  y  entrer,  puisque  sa  volonté  estoit  de  la  des- 
truire;  sy  n'y  alla  pas.  Pourquoi,  assés  tost  après 
que  on  sceut  sa  volonté,  et  que  chacun  euist  son 
quartier  et  logis  par  lourrier,  on  commencha  à 
butiner,  carie  comte  avoit  tout  abbandonné chacun 
en  son  quartier;  et  y  oit  au  commenchement  grand 
desroy  ;  et  tuèrent  l'ung  l'autre  pour  le  butin  ; 
mais  en  la  fin  ,  chacun  garda  son  quartier  et  son 
logis. 

Icelle  ville  de  Dynant  estoit  réputée  la  plus  riche 
ville  que  on  sceuist  et  la  plus  forte.  Le  seigneur  de 
Roubaix  et  le  seigneur  de  Maroeul,  qui  estoient 
sur  la  muraille  rompue,  r'ostèrent  à  plusieurs  com- 
pagnons leur  butin  quant  ils  avoient  quelque  chose 
de  bon  ,  s'ils  n'estoient  forts  assés.  Chacun  prenoil 
son  hoste  prisonnier^  et  mesme  plusieurs  enfants, 
petit  et  grand  ;  mais  il  polroit  sembler  que  Dieu 
souffrist  ceste  pugnition  d'eux  estre  faite ,  tant 
pour  ce  qu'ils  estoient  excommuniés,  comme 
pour  la  grande  orgueil  et  outrecuidance,  dont 
ceux  de  la  ville  estoient  pleins  et  ne  cremoient 
(craignoient)  Dieu  ne  homme. 

Le  mardi,  le  mercredi  et  le  jeudi,  on  ne  feit  que 
butiner;  et  estoit  toute  la  rivière  de  Meuse  pleine 

de  basteaiix  pleins  de  biens  que  on  vuidoit  de  la 
ville;  et  si  ne  véoit-on  toiits  les'joursque  chars,  cha- 
rettes,  chevaux,  tonneaux,  brouettes,  chargiésde 
biens  qu'on  emportoit  hors  de  la  ville ,  et  hommes 
à  pied  et  à  cheval  chargiés  de  biens,  car  il  j  avoit 
tant  de  biens  ;  et  se  j  avoit  tant  de  vivres  que  mer- 
veilles; et  disoit-on  qu'ils  estoient  garnis  de  vivres 
pour  trois  ans. 

Ces  jours  durant,  on  prist  plusieurs  femmes  pour 
scavoir  qui  estoient  les  mauvais,  et  ceux  qui  avoient 
dit  les  blasphesmes  du  duc  et  de  son  fils,  lesquelles 
en  accusèrent  plusieurs;  si  feirentceuxdeBouvjnes, 
et  en  accusèrent  aucuns  ,  lesquels  l'eurent  prins  et 
jettes,  deux  loyés  ensemble,  en  la  rivière  et  noyés; 
et  si  feit  le  comte  pendre  le  bombardier  de  Djnant 
sur  la  montagne  desseure  l'église.  Touts  aussi  que 
on  polvoit  scavoir  qu'ils  avoient  esté  cause  de  la 
guerre  feurent  jettes  en  la  rivière. 

Au  commenchement  de  butiner,  le  comte  de 
Charollois  fust  adver  ti  que  on  enfbrchoit  les  femmes; 
pourquoi  il  feit  commandement  sur  la  h  art  que  on 
cessast  ;  mais  il  y  en  eut  aucuns  qui  ne  cessèrent , 
desquels  le  comte  en  feit  pendre  trois;  les  autres  se 
sauvèrent;  lesquels  trois  qui  feurent  prins,  le  comte 
puJjliquement  et  en  plein  jour,  feit  venir  parmi  l'ost 
trois  fois ,  adfin  que  chacun  prist  exemple ,  et  puis 
les  feit  pendre  à  ung  gibet;  laquelle  justice  feit  ces- 
serqueon  n'osastpluslesfemmesvioler;  carlecomte 
aussi  avoit  juré,  que  touts  ceux  qui  violeroient  fem- 
mes ,  fuissent  nobles  ou  non  nobles ,  qu'il  les  feroit 

mourir.  Le  comte  aussi, assés  tost  après  que  il  fust  en- 
tré en  la\ille,  feit  vuider  hors  de  la  ville  les  gens  d'é- 
glise, les  femmes  et  petits  enfants,  et  les  feit  con- 
duire par  ses  gens  jusques  près  de  la  cité  de  Liège, 
en  leur  donnant  congié ,  et  les  laissant  aller  quittes 
et  deslivrés  ;  lesquels  femmes ,  petits  enfants  et  gens 
d'église,  à  l'issir  hors  la  ville,  jettèrent  deux  ou  trois 
cris  si  terribles  et  piteux,  que  toutsceuxquileoyrent 
eurent  pitié  et  horreur,  tant  pour  la  pitié  de  leur 
partement^  comme  pour  les  piteuses  lamentations 
qu'ils  faisoient ,  et  pour  autres  povretés. 


CHAPITRE  LXIL 

De  la  destruction  de  la  ville  de  Dynant,  et  comment  elle  fust  ardse  , 
et  puis  destruitc  et  desmolie  de  tout  point 

Le  venderdi  ensuivant,  vingt-huitiesme  jour  du 
mois  d'aoust ,  l'an  mil  quatre  cent  soixante-six , 
après  ce  que  la  pluspart  des  biens  qui  estoient  en  la 
ville  de  Dynant  feurent  portés  hors  de  la  ville ,  et 
mesmement  plusieurs  églises  et  maisons  descou- 
vertes du  plomb  qui  estoit  sus ,  que  on  ostoit,  pour 
tant  que  le  duc  avoit  conclud  de  la  destruire  et 
desmolir  du  tout,  environ  une  heure  après  minuict, 
le  feu  se  prist  au  logis  Adolf  de  Clefves,  au  coing 
Nostre-Dame  ;  et  ne  peut-on  scavoir  comment  le 
feu  s'y  prist,  ou  si  ce  fust  feu  de  meschief ,  ou  si  on 

le  boutta  pour  abrégier  les  gens  d'armes  de  vaider 
hors  de  la  ville,  lesquels  on  ne  pooit  avoir  hors  pour 
le  bulin ,  ou  si  aucuns  de  la  ville  le  boutlèrent  pour 
Guider  ardoir  ceux  qui  estoient  dedans,  ou  si  aucuns 
qui  n'avoient  point  de  butin  le  boutlèrent  par  envie, 
ou  si  le  comte  le  avoit  commandé  de  faire;  qui  n'est 
pas  à  croire ,  pour  ce  que  le  comte  euist  ainchois 
fait  sauver  les  biens  de  l'église,  lesquels  pour  la 
pluspartfeurentemblés,  fourragiésetards,  excepté 
aucunes  dignes  fiertés  (chasses), qui  feurent  mises  en 
la  main  du  comte  de  Charollois,  ou  si  les  Liégeois, 
pour  mectre  le  comte  en  desroj  ,  et  faire  perdre 
le  surplus  des  biens  qui  estoient  dedans,  le  y  bout- 
tèrent ,  dont  il  y  avoit  encore  moult  de  biens ,  et 
tant  qu'on  ne  scauroit  estimer  ;  car  c'estoit  la  plus 
marchande  et  plus  riche  ville,  comme  on  disoit,  de 
par-dechà  les  monts ,  et  de  forte  fortification  et  si- 
tuation. Incontinent  que  on  perceut  le  feu,  le  comte 
commandaquechacuns'employastpourl'esteindre; 
et  combien  que  par  l'espasse  de  deux  heures  on  y 
oit  bien  remédié,  et  esteint  ledit  feu,  toutesfois 
chacun  ne  pensoit  ne  visoit  que  à  sauver  son  butin. 
Pour  laquelle  cause,  ce  temps  pendant,  le  feu  se 
prist  en  la  maison  de  la  ville ,  où  il  y  avoit  grands 
tas  de  poudre  de  canon ,   qui  esprindrent  le  feu 
foute  l'église  Nostre-Dame  au  comble,   laquelle 
estoit  vaultée  ,  et  par  ce  ne  feurent  pas  ards  la  plus- 
part  des  biens  et  ornements  ne  des  reliques  de  l'é- 
glise ;  et  en  emportoit  chacun  ce  qu'il  en  pooit  em- 
porter ,  quant  le  comte  y  vint ,  qui  feit  sauver  la 

fierté  de  sainte  Perpétue,  et  autres  dignes  jojaux 
et  corps  saints ,  qu'il  feit  porter  à  Bouvines;  et  en  ce 
faisant  eust  assés  affaire  à  sauver  son  corps  pour  le 
feu  ;  et  eust  de  ses  bagues  assés  ardses ,  et  assés  en 
y  eust  de  bruslées.  On  y  crioit  le  meurdre,  que  c'es- 
loit  la  plus  grande  cruauté  et  esbahissenient  que  on 
véit  oncques  puis  la  vengeance  de  Nostre-Seigneur 
Jésus-Christ ,  car  le  feu  suivoit  les  gens  aux  talons 
de  touts  costés  ;  et  combien  que  le  duc  oit  conclud 
de  destruire  la  ville,  à  la  vérité  dire,  il  peut  sem- 
bler que  ,  quant  il  n'euist  eu  nulle  vollonté,  se 
estoit  le  plaisir  de  Dieu  qu'elle  fust  destruite  ;  car 
on  ne  peut  oncques  scavoir  au  vrai  comment  le  feu 
s'y  prist,  combien  que  la  pluspart  de  ceux  qui  y  es- 
toient  disoient  que  le  feu  s'y  prist  par  une  mauvaise 
cheminée ,  qui  seroit  encoires  à  mon  propos ,  que  il 
peut  sembler  que  ce  iust  vollonté  divine  qu'elle  fust 
destruite ,  pour  leur  orgueil  et  autres  maux  que  on 
y  faisoit  ;  de  quoi  je  m'attends  à  Dieu  qui  tout  sait. 
Icellui  l'eu  feit  dommaige  aux  gens  du  duc  plus  de 
cent  mille  couronnes  de  butin ,  qui  fust  ards  n'es- 
tant encoires  vuidés. 

Durant  que  la  ville  de  Dynant  estoit  en  feu  et  en 
flambe ,  estoit  une  grosse  ambassade  de  Liège  à 
Bouvines  devers  le  duc,  pour  trouver  leur  traictié 
par-devers  lui;  lesquels  Liégeois  pooient  voir  et 
véoient  pleinement  la  destruction  de  Dynant,  qui 
estoit  cliose  piteuse  à  veoir. 

Apres  que  chacun  fust  parti  de  Dynant  pour  la 
chaleur  du    feu,  le  comte  feit  boultcr  le  feu  par 

toute  la  ville  et  par  toiits  les  faubourg-s  de  entour 
la  ville;  et  feit  mander  gens  tout  autour  du  pays, 
tant  en  Brabant,  Namur,  Haynault,  comme  ail- 
leurs ,  pour  venir  desmolir  les  tourres  et  murailles, 
et  touts  forts  de  la  ville;  lesquels  j  vindrent  en  grand 
nombre.  Auxquels  le  comte  feit  donner  à  chacun 
trois  patars  pour  le  jour,  avecq  le  butin  qu'ils  y 
trouvoient  ;  et  tellement  y  fust  besoigné  que  quatre 
jours  après  le  feu  prins,  ceux  qui  regardoient  la  place 
où  la  ville  avoit  esté ,  pooient  dire  :  «  Ci  fust  Dy- 
»  nant  »  ;car  il  n'y  avoit  maisons, moustiers,  tourres, 
ne  murailles ,  ne  portes ,  que  tout  ne  fust  ards  ou 
abbattu.  On  disoit  que  les  fourmes  des  bateurs  de 
mestail  valloient  plus  de  cent  mille  florins  de  Rhin . 
Dedans  l'église  cathédrale  de  Dynant,  quant  le 
feu  s'y  prist ,  estoient  plusieurs  riches  prisonniers  , 
lesquels  feurent  ards  et  ne  les  peut-on  sauver  ;  et 
mesme  plusieurs  qui  s'estoient  retraits  en  plu- 
sieurs fortes  tourres  avant  la  ville ,  lesquels  on  ne 
pooit  avoir  sans  affamer  ou  abbattre  les  tourres  , 
par  ledit  feu  feurent  ards. 

CHAPITRE  LXIII. 

Comment,  après  Dynant  destruite,  ledit  duc  retourna  à  Namur ,  et 
tout  son  ost ,  pour  entrer  au  pays  de  Lie'ge;  et  allèrent  devant  la  cite; 
et  des  villes  qui  se  rendirent  au  comte  son  fils. 

Le  premier  jour  de  septembre,  après  que  Ja 
ville  de  Djnant  fust  toute  destruite  et  desmolie , 
tellement  que  les  femmes  mesmes  qui  y  alloient 
pour  trouver  leurs  maisons,  ne  scavoient  co- 
g-noistre  la  place  où  leur  maison  estoit ,  le  duc  se 
partist  de  Bouvynes  ,  et  entra  en  ung-  batel  cou- 
vert ,  et  alla  ce  jour  gessir  à  Namur  ;  et  tout  par 
la  rivière  et  à  l'entrée,  eus  monta  à  cheval  et  j 
entra  à  grand  triomphe,  avecq  lui  grande  no- 
blesse ,  et  l'ambassade  de  Liège  ,  qui  toujours  al- 
loit  après  lui  pour  avoir  la  paix.  Ce  jour  et  le 
lendemain  passa  toute  l'armée  parmi  la  ville  de 
Namur ,  qui  meirent  plus  de  deux-jours  à  passer. 
Et  alla  le  bastard  de  Bourgogne ,  logier  au  pays 
de  Hasebain  ,  à  deux  lieues  de  la  ville  de  Sainct- 
Tron ,  et  le  comte  une  lieue  outre  en  Tiremont 
et  Sainct-Tron  ,  laquelle  ville  de  Sainct-Tron  s'es- 
toit  rebellée  ,  mais  elle  se  rendit  au  comte ,  et 
si  feil  la  ville  de  Tuin  ;  laquelle  ville  de  Tuin  ,  le 
duc  avoit  donné  au  comte  de  Sainct-Pol  pour  la 
prendre  et  pillier  et  faire  sa  volonté ,  en  rescom- 

pensation  de  ce  qu'il  n'avoit  eu,  ne  ses  gens, 
quelque  butin  à  la  prinse  de  Djnant.  Laquelle  ville 
de  Tuin  se  rendist  audict  comle  de  Sainct-Pol, 
pour  el  au  nom  dudit  duc  ,  et  moyennant  certaine 
somme  de  deniers  que  elle  paya  audit  comte  de 
Sainct-Pol ,  connesta])le  de  Franche ,  et  qu'ils 
promirent  d'abbattre  leurs  portes  et  toute  la  mu- 
raille de  la  ville  ,  et  Sainct-Tron  pareillement ,  ils 
ne  feurent  point  pilliés  ;  et  disoit-on  que  ledit 
connestable  euist  dix  mille  florins  de  Rhin  pour 
sa  rescompense  ;  et  encoires  ne  se  tenoit-il  pas 
bien  rescompense  du  Initin  de  Dynant ,  ne  ses  gens 
aussi.  Le  comte  de  Charollois  s'en  alla  pour  as- 
siéger la  ville  de  Tongres  ;  mais  on  lui  dit  qu'il 
n'y  avoit  personne,  et  que  tout  s'en  estoit  fui. 
Par  quoi  le  comte  ,  le  jeudi ,  quatriesme  de  sep- 
tembre ,  feit  tirer  son  ost  et  tout  son  carroi ,  vers 
la  cité  de  Liège  ,  et  le  duc ,  son  père ,  demoura  à 
Namur  ;  et  alla  le  comte  jusques  à  Montenacq ,  a 
quatre  grosses  lieues  de  la  cité  de  Liège  ,  toujours 
estant  en  bataille  et  costoyantson  carroy;  et  y  ar- 
riva le  sixiesme  jour  dudit  mois ,  lequel  jour  il  fust 
adverti  que  ceux  de  Liège  estoient  issus  hors  en 
grand  nombre  pour  le  combattre.  Lors  se  meit  en 
bataille  sans  aller  guères  loing  ;  et  duroient  les 
esles  de  la  bataille  plus  d'une  grosse  lieue. 

Ledit  jour  ,  environ  onze  heures  ,  vint  une  am- 
bassade par  ceux  de  la  cité ,  requérir  seur  estât 
jusques  à  lendemain  dix  heures,  et  que  dedans 
reste  heure  ils  asseuroient   de  faire  tout  ce   qu'il 

leur  tlemancloit.  Le  comte  leur  accorda  ;  et  ce 
fait,  le  connestable  et  le  bastard  de  Bourg-og-ne 
allèrent  pour  veoir  la  conduite  des  Liégeois  qui 
estoient  issus  de  Liège,  lesquels  estoient  sur  la 
rivière  de  Gerre ,  auxquels  fust  rapporté  que  les 
coureurs  qui  avoient  conduit  l'ambassade  de  Liège, 
s'escarmouclioient  contre  les  fourriers  du  comte  de 
CharoUois ,  pourquoi  aucuns  tirèrent  celle  part  ; 
mais  les  Liégeois  qui  escarmouchoient,  se retirèrent 
prestement  avecq  les  autres;  et  quant  vint  sur  le 
soir ,  ceux  de  l'ost  du  comte  percheurent  claire- 
ment les  Liégeois.  Lors  se  meit  le  comte  en  ba- 
taille devant  eux  au  moins  d'ung  quart  de  lieue  ; 
et  passa  le  connestable  outre  la  rivière  de  Gerre  , 
pour  les  enclorre  ;  et  feit  plusieurs  de  ses  gens 
mectre  à  pied  ;  et  estoit  environ  cinq  heures  du 
vespres  ;  et  estoient  les  gens  du  comte  prests  pour 
les  combattre  ,  et  ne  demandoient  autre  chose  ; 
mais  le  comte  ne  le  vollut  souffrir  pour  le  seur 
estât  qu'il  avoit  baillié,  dont  plusieurs  estoient 
courrouchiés  ;  car  il  sembloit  bien  que  touts  y 
fuissent  demourés  ,  et  que  nul  d'eux  ne  s'en  pooit 
fuire.  On  les  nombroit  deux  mille  à  cheval ,  et 
dix  mille  à  pied  ;  mais  iceux  estoient  davantage , 
parce  qu'ils  se  tenoient  pour  la  pluspart  en  ung 
villaige,  par  quoi  on  ne  pooit  bien  sçavoir  le 
nombre.  Ce  jour ,  le  comte  de  CharoUois  feit  ar- 
doir  ung  villaige,  nommé  Varennes ,  qui  avoit  esté 
une  ville  fermée  ;  et  y  avoit  quatre  cents  feus  ou 
plus;  et  ce    feit   pour  faire  saillir  les   gens  hors, 

lesquels  ne  s'en  vouUoient  partir,  pour  venir 
avecq  les  autres ,  et  eux  tenir  en  bataille  ;  auquel 
feu  il  euist  plusieurs  bagues  de  gens  d'armes  per- 
dues, et  y  euist  tel  desroi  que  merveilles.  Toutes- 
fois  chacun  se  meit  en  bataille.  Ce  jour ,  le  comte 
de  Charollois  et  toute  l'armée  feurent  cinq  heures 
en  bataille  ,  et  jusques  à  dix  heures  en  la  nuict, 
qu'il  feit  chacun  retraire  au  logis. 


CHAPITRE  LXIV. 

Comment  la  paix  fust  faite  derechief  du  comte  de  Charollois  et  du  duc 
son  père ,  et  de  ceux  de  la  cite  de  Liège  et  du  pays. 

Le  dimanche,  septiesme  jour  de  septembre,  l'an 
dessusdit  soixante-six,  bien  matin  ,  le  comte  de 
Charollois  ,  derechief  se  remist  en  bataille  ;  et  ne 
passa  pas  ce  jour  le  connestable  la  rivière  ,  ains 
demoura  avecq  le  comte;  et  en  ceste  ordon- 
nance feurent  jusques  à  dix  heures.  Lequel  temps 
durant ,  les  coureurs  trouvèrent  que  les  Liégeois 
s'estoient  retraits,  etsetenoient  en  ung  villaige 
environ  Tongres;  et  environ  dix  heures,  l'ambas- 
sade revint  de  Liège  ,  lui  dire  que  ceux  de  Liège 
lui  prioient  et  requéroient  paix,  et  qu'ils  estoient 
prests  de  tenir  et  parfurnir  de  poinct  tout  ce  que 
le  duc  son  père  et  lui  demandoient  ;  et  que  pour 
ce  faire  plus  seurement,  ils  bailleroient  hostaiges 

de  rhoiuine.  tels  qu'il  plairoit  au  duc   d^eslire, 
c'est  à  scavoir  ,  trente-deux  hommes  pour  la  cit«'* 
de  Liège,  six  pour  la  ville  de  Tongres,  six  delà 
ville  de  Sainct-Tron  ,  et  six  de  la  ville  de  Has- 
selt  ;  et   mesmement  ce  propre  jour  en  livrèrent 
une  partie;  lesquels  ("eurent  menés  à  Judeng-e  (Jo- 
doig-ne)  devers  le  duc  de  Bourgogne,  lequel  s'esloit 
parti  de  Namur  à  intention  d'estre  avecq  son  fils 
pour  combattre  les  Liégeois.  Et  par  cette  manière 
fust  faite  la  paix  d'entre  le  duc ,  son  fils  et  les  Lié- 
geois ,  par  laquelle  paix  ils  promirent  payer  six 
cents  mille  florins  de  Rhin  en  six  ans  ;  chacun  an 
cent  mille  ,    et  livrèrent  les  dessusdits  cinquante 
hostaigiers  à  la   volonté  du  duc  ,  et  tels  qu'il  les 
vouloit  avoir  ;  lesquels  ,  au  bout  de  l'an  ,  et  qu'ils 
auroient  payé  ung  paiement,   iceux  cinquante  se- 
roient  quittes  ,  et  retourneroient ,  moyennant  que 
ceux  de  Liège,  ains  qu'ils  partissent,   en  renvoie- 
roient  d'autres  cinquante  ,  tels  qu'il  plairoit  audit 
duc  comme  dit  est  ;  et  si  seroit  le  duc  ,  comme  duc 
deBraband,  et  ses  successeurs  ducs  de  Braband  à 
toujours  maimbourgs  (gouverneurs)  et  capitaines 
des  Liégeois  et  du  pays  ,  sans  le  conseil  et  volonté 
duquel  ils  ne  poiroient  faire  quelque  chose   do- 
resnavant  de  nouvel.   Moult  autres  choses  y  eut 
qu'ils  promirent  faire  par  ledit  traictié  ;  desquelles, 
par  brièveté  ,  je  me  tais. 

Ce  jour,  et  le  lendemain  lundy ,  vivres  feurent 
moult  chiers  ,  et  à  peine  en  pooient  recouvrer  les 
gens  d'armes  en  l'ost. 

Ledit  jour  de  lundj,  huitiesnie  jour  de  sep- 
tembre ,  après  que  la  paix  et  tout  estoit  fait ,  ar- 
rivèrent les  Bourgoignons  venants  du  pays  de 
Bourgogne ,  lesquels  estoient  environ  quatre  cents 
lanches;  et  les  conduisoitledit  seignour  de  Montagu, 
etle  marquis  de  Boslelings(Rothelin);  et  ainsi  c'estoit 
la  deuxiesme  fois ,  c'est  à  scavoir,  l'année  passée  , 
et  à  ceste  fois  ,  que  lesdits  Bourguignons  estoient 
venus  sur  le  tard. 

Cedit  jour  aussi  arrivèrent  en  l'ost  les  Suisîres 
(Suisses),  qui  estoient  environ  soixante  hommes. 

Et  ce  propre  jour,  arrivèrent  aussi  trois  cents 
hommes  envoyés  de  la  ville  d'Anvers  ,  cuidants 
que  le  comte  ,  ce  jour  ,  deuist  combattre  les  Lié- 
geois. Ce  propre  jour  aussi  vindrent  devers  le 
comte  touts  les  hostaigiers  que  ceux  de  Liège  pro- 
mirent livrer  à  la  volonté  du  duc. 

Le  mardj  ensuivant,  le  seigneur  de  Hubercourt 
et  l'archidiacre  de  Avalon  ,  feurent  housses  pour 
aller  en  la  cité  de  Liège  ,  pour  rapporter  le 
traictié  scellé  ;  mais  ils  eurent  conseil  de  non  y 
aller. 

Et  le  lendemain  mercredy ,  ceux  de  la  cité 
vindrent  deslivrer  au  comte  de  Charollois  les 
lettres  de  leur  promesse  scellées  des  sceaux  des 
villes  de  Tongres ,  Sainct-Tron  etHasselt,  et  au- 
tres villes,  contenants  comment  ils  promectoient 
furnir  et  entretenir  le  traictié  par  eux  fait,  et 
chacun  en  baillier  les  hostaigiers  ,  desquels  si 
aucuns  d'eux  moroient  durant  qu'ils  seroient  hos- 


(i466)  DE    J.    DU    CLEHCQ.  l3l 

taigiers ,  ils  seroienl  Icmius  J'en  envoyer  clés  au- 
tres ;  et  que  des  intérests  que  le  duc  avoit  eu  de- 
puis la  paix  faite  l'année  paravant,  ils  en  prenoient 
le  duc  à  juse,  promectant  payer  ce  qu'il  en  or- 
donneroit  et  faire  à  sa  volonté.  Et  ce  soir ,  le  comte 
de  Charollois  feit  delFendre  en  son  ost  le  courre , 
fourragier,  et  tout  fait  de  guerre  ,  et  fust  la  paix 
cryée. 

Le  jeudi  ensuivant,  onziesme  jour  de  septembre, 
le  comte  de  Charollois  et  son  ost  se  partist  du  lieu 
où  il  estoit,  qui  s'appeloit  Helloy,  et  vint  à  Mon- 
lenacq,  et  le  vendredi  à  Croisettes ,  et  le  samedi 
à  Moustier-sur-Saunière ,  et  le  dimanche  à  Chas- 
lellet-sur-Seine ,  un  f>ros  villaige  appartenant  au 
chapitre  de  Liège ,  et  toujours  son  ost  avecq  lui. 
Audit  Chastellet  vindrent  ceux  de  Tuin,  faire  leur 
amendise,  lesquels  par  trois  fois  se  jettèrént  à  ge- 
noux à  terre,  en  criant  merci  en  grand  nombre, 
et  là  fust  leur  paix  faite  moiennant  le  traictié  fait 
et  ce  qu'ils  avoient  promis  d'abbattre  leurs  portes 
et  murailles,  et  payer  au  connestable  ce  que  ci- 
dessus  est  dit ,  et  feurent  illecq  cent  hommes  or- 
donnés pour  desmolir  les  murs  de  Tuin ,  aux  dé- 
pens de  la  ville.  Illecq  donna  le  comte  de  Charol- 
lois congié  à  touts  ses  gens,  lesquels  retournèrent 
touts  en  leurs  marches,  et  le  comte  s'en  alla  à 
Gembloud ,  en  Braband ,  et  puis  vers  le  duc  son 
père ,  lequel  estoit  retourné  à  Bruxelles. 

Au  mois  d'octobre  ensuivant,  hors  de  la  porte 
de  Saint-Micljcl  de  la  ville  d'Arras,  ung  nommé 

Miqiiel  navra  le  fils  cl'ung-  mosnier  ,  nommé  Jehan 
de  Bourgogne,  duquel  coup  il  mourut  environ 
quinze  jours  après  ;  lequel  Miquel  fut  prins  pri- 
sonnier et  descapité  au  marchié  d'Arras.  Icelui 
Miquel  estoit  de  tel  courage  qu'il  pria  plusieurs 
fois  qu'il  n'eust  pas  les  yeux  bandés  ,  et  qu'il  estoit 
tant  asseuré  qu'il  ne  doubtoit  point  la  mort  ;  mais 
pour  sa  prière  n'en  fust  rien  fait. 

Audit  an  soixante-six ,  en  la  fin  du  mois  de  no- 
vembre ,  le  duc  de  Bourgogne  et  son  fils  envoyè- 
rent le  souverain  de  Flandres ,  le  seigneur  de  Ra- 
bodengbes,  le  seigneur  delà  Boutillerie,  et  autres, 
en  ambassade  devers  le  roy  Edouard  d'Angle- 
terre. 

Le  vingt-huitiesme  jour  de  décembre ,  audit  an  , 
en  la  ville  d'Arras  ,  ung  machon  ,  nommé  Jacque- 
mart, frappa  par-dessous  en  l'aisne  un  sien  beau- 
frère,  nommé  Absalon  Ricart,  sayeteur,  duquel 
coup  il  mourut  prestement  et  sans  parler  ;  lesquels 
deux  avoient  soupe  ensemble  à  la  feste  de  la  con- 
frairie  des  archiers,  dont  ils  estoient  confrères. 
Et  se  meut  la  noise  derrière  Sainte-C'roix ,  pour 
ce  que  chacun  d'eux  avoit  des  enfants  ,  lesquels 
estoient  nepveux  d'un  prestre,  et  que  le  prestre 
faisoit  plus  de  bien  aux  uns  que  aux  autres. 

Audit  an  soixante-six  encoires,  en  ung  villaige 
nommé  Esquerchin ,  deux  frères,  pour  ce  que  le 
maisnéreprenoitl'aisné  de  sa  malle  vie, etque  c'es- 
toit  mal  fait  qu'il  avoit  laissé  sa  preude  femme,  et 
tenoit  une  concubine,  icelui  son  frère,  qui  esluit 

homme  suivant  les  j^uerres,  courut  sus  à  son  frère, 
le  cuidanl  tuer,  et  le  navra.  Quant  son  frère  ,  qui 
estoit  bon  lahourier  et  preurriioinme,  veit  ce,  sy 
se  ravengea;  et  comme  Dieu  le  vollut,  il  tua 
et  occist  son  frère,  qui  estoit  très  mal  renommé. 
Le  douzicsme  jour  d'apvril  ensuivant ,  l'an  mil 
quatre  cent  soixante-sept,  en  la  ville  d'Arras , 
ung  compagnon  deBucquoy,  environ  Arras,  lequel 
servoit  Jacotin  Berto,  ung  arcliier  de  corps  du  duc 
de  Bourgogne ,  fust  navré  de  trois  compagnons, 
de  laquelle  navrure  il  mourut  cinq  ou  six  jours 
après. 


GHAPITBE  LXY. 

D'une  piteuse  adventure  qui  advint  en  ung  villaige  nomme'  Dyevast. 

L'an  de  grâce  mil  quatre  cent  soixante-sept ,  le 
pénultiesme  jour  d'apvril ,  en  ung  villaige  nommé 
Dievast,  àsixlieues  d'Arras, et  en  la  comté  de  Saint- 
Pol,  ou  environ,  ung  gentilhomme,  nommé  Jehan 
de  Bailloeul,  de  l'âge  de  cinquante  ans,  ou  environ, 
lequel  demouroit  audit  Dyevast,  avec  sa  damoiselle 
mère,  qui  estoit  vefve,  et  y  avoient  seigneurie,  rem- 
pli de  l'ennemi  d'enfer,  se  leva  bien  matin  et  print 
une  dague  toute  nue  et  s'en  alla  en  la  cuisine  de  sa 
maison ,  où  il  trouva  une  josne  fille  qui  le  servoit, 
de  l'âge  de  vingt  ans,  ou  environ,  bonne  et  belle  pu- 

celle,  laquelle  s'estoil  levée  teiuprement  (de  bonne 
heure)  pour  faire  la  buée,  à  laquelle  il  donna 
de  celle  dague  plusieurs  horions  el  l'occist  ;  mais 
ains  qu'elle  mourut,  cria.  Ojant  le  cri,  la  cham- 
brière de  l'hostel ,  de  pareil  âge,  et  belle  et  bonne 
pucelle,  alla  celle  part,  laquelle  derechief  férist  et 
occist.  La  damoiselle  mère,  ojant  le  cri  des  pu- 
celles,  ouvrit  sa  chambre  et  alla  celle  part,  à  la- 
quelle il  donna  deux  coups  de  dague  au  ventre  , 
desquels  coups  ce  propre  jour  ou  lendemain  mou- 
rut; mais  elle  se  confessa  et  receùpt  ses  sacrements 
ains  sa  mort.  Puis  alla  ledit  Jehan  pour  cuider  en- 
trer en  la  chambre  d'une  sienne  fille  nouvellement 
mariée,  laquelle  il  trouva  close;  si  descendit  etralla 
en  sa  chambre  et  voUut  occire  son  fils  qui  avoit  la 
nuict  couché  avec  lui,  de  l'âge  de  seize  à  dix-huict 
ans;  mais  son  fils  lui  pria  tant  mercy  et  parla  si 
beau  qu'il  le  laissa.  Ce  fait,  s'en  alla  en  sa  cour  ; 
et  illecq ,  par  ceux  de  l'hostel  et  autres  qui  s'as- 
semblèrent quant  ils  eurent  oj'esl'effroj,  fust  prins 
par  forche  et  lié.  ïcellui  Jehan  de  Baillœul  estoit 
aussi  fils  de  ladite  damoiselle  et  de  Martel  de  Bail- 
lœul qui  estoit  mort,  et  esloient  plusieurs  enfants. 
Icelui  Jehan  de  Baillœul,  paravant  cesle  horrible 
meurdre ,  estoit  tenu  pour  ung  aussi  gracieux  et 
honneste  homme  et  de  bon  sens  que  homme  de 
la  ville.  En  ses  josnes  jours,  il  se  maria  à  une 
gentille  femme ,  sœur  du  seigneur  de  Taulay , 
contre  le  vouloir  de  son  père ,  pour  ce  que  son  père 
n'estoit  point  au-devant,  etill'eust  volontiers  marié 

richement.    Pour  estre   despescbié,  il  se  marria 
iioblcnieiit  à  une  belle  et  bonne  fille  ,  mais  elle 
n'estoit  pas  riche  ;  pourquoi  son  père  et  sa  mère  , 
(le  couraige  animé  et  propos  cleslibéré,le  maudirent 
plusieurs  fois  et  lui  donnèrent  leur  malédiction.  Et 
ce  estoil  tout  commun  qu'il  cstoit  ainsi;  et  à  cestf 
cause,  comme  on  disoit,  avoiteu  plusieurs  adven- 
lures  diverses  et  estranges  à  racompter,  s'il  estoil 
vrai.  Toutesl'ois,  assés  tost  après  le  mariage  fait, 
son  père  et  sa  mère  lui  pardonnèrent  tout ,  et  eut 
d'icelle  damoiselle  plusieurs  enfants,  desquels  il 
avoit  marié  l'une  quinze  jours  paravant.  Il   estoit 
vefve  environ  ung  an  ce  fait  advenu.  Il  avoit  tou- 
jours esté  luxurieux  et  encoires  estoit  ;  et  disoit-on 
que  la  cause  de  sa  fresnésie  fust  pour  ce  qu'il  ai- 
moit  une  fille  audit  villaige,  et  sa  mère  lui  avoit 
dit  que  c'estoit  mal  fait.  De  ce  fust  pour  cestecause 
ou  autre  ,  je  ne  scai ,  ou  pour  ce  qu'il  ne  pooit  bien 
faire  par  la  malédiction  de  son  père,  mais  toutes- 
fois,  combien  que  on  ne  avoit  oncques  ouy  parler 
de  si  cruel  fait ,  si  ne  fust  il  point  prins  par  jus- 
tice ,  ne  ses  biens  confisqués ,  mais  seulement  fust 
mené  à  Saint-Axare   et  à  Saint-Nazare ,  comme 
hors  de  son  sens ,  où  il  fust  certains   jours.   Après 
lesquels  on  ne  veit  oncques  en  lui  faute  de  sens,  et 
sembloit  aussi  raisonnable  que  ung  autre ,  et  s'en 
alla  à  Rome  et  rapporta  son  pardon  ;  et  autre  jus- 
tice ne  fust  laite;  qui  pooit  sembler  à  plusieurs  gens 
merveille  ;  mais  aucuns  gens  disoient,  par  espécial 
les  clercs,  que  on  n'y  pooit  asservir  senlcncesur  lui 
non  plus  ([u'à  ung  homme  furieux. 

Environ  ce  temps ,  Anthoine ,  hastard  de  Bour- 
gogne ,  monta  en  mer  au  port  de  l'Eeluse  ,  et  s'en 
alla  en  Angleterre,  et  y  alla  bien  accompagnié, 
furnj  d'engins  et  de  gens  de  guerre  ,  pour  ce  que 
aucuns  escumeurs  de  mer,  qui  se  disoient  Espa- 
gnols, mais  il  ne  disoient  pas  vrai,  ains  disoit-on 
qu'ils  estoient  des  marches  de  Franche  ,  s'estoient 
mis  sur  la  mer  pour  le  cuider  prendre  et  ruer  jus. 
Desquels  escumeurs,  par  les  gens  dudit  bastard 
t'eurent  prinses  deux  nefs  où  il  y  avoit  plusieurs 
biens  et  gens  de  guerre,  lesquelles  ieurent  butinées. 
Que  on  feit  de  ceux,  de  dedans  je  ne  sçai  ;  mais 
ledit  bastard  sans  dangier  alla  en  Angleterre  et 
{'eit  ses  armes,  desquelles  je  me  tais,  pour  ce 
que  ne  l'ut  par  grand  fait  d'armes,  comme  on 
disoit  ;  car  ce  n'estoient  que  armes  à  plaisance 
et  à  la  volonté  du  roy. 

Environ  ce  temps,  outre  Arras ,  en  une  église 
de  Saint-Michel ,  assés  près  de  la  ville ,  en  la  rivière 
on  trouva  ung  homme  noyé,  une  pierre  à  son  col, 
mal  vestu ,  à  grands  et  gros  solliers ,  une  bourse 
en  son  sein  où  il  y  avoit  environ  seize  pieches  d'ar- 
gent, duquel  on  ne  peut  scavoir  le  nom,  ne  qui  il 
estoit.  Aucuns  disoient  qu'il  s'esloit  désespéré; 
autres  présuposoient  qu'on  l'avoit  murdry  ,  et  que 
ceux  qui  le  avoient  murdry  lui  avoient  par  advan- 
ture  baillié  mauvais  accoustrements,  adiîn  qu'il 
semblast  estre  ungpovre  homme  qui  se  lust  déses- 
péré, maison  ne  peut  rien  scavoir. 

Audit  an  soixante-sept,  le  onziesme  jour  de  j  uing-, 
par  le  commandement  du  comte  de  Charollois, 

Maillotin  du  liacq,  prévosl  des  inarescliauix,  entre 
cinq  et  six  heures  du  matin  ,  en  la  ville  d'Arras , 
entra  en  la  Conr-lc-Conile  ,  et  illecq  ung  prison- 
nier nommé  Guillaume  Weré  ,  natif  de  la  cité 
d'Arras,  emmena  hors  de  la  ville,  au  Ijois  de  MoC- 
llaines  ,  auquel  lieu  à  ung-  arbre  le  ieit  pendre  et 
estrangler;  et  la  cause  fust  pour  ce  que  icellui 
Guillaume  Weré  ,  de  l'âg^e  de  trente  ans  ou  envi- 
ron ,  lui  estant  marié  et  ayant  trois  ou  quatre  en- 
fants, une  femme  de  la  ville  d'Arras,  laquelle  alloit 
aux  champs  veoir  des  ])leds  croissants  qu'elle  avoit 
prins  à  loyer  à  l'aoust  prochain ,  prist  par  forche, 
et  la  traisna  audit  bled  ,  et  la  viola  contre  sa  vol- 
lonté.  Icellui  Guillaume  esloit  accompag-nié  d'ung 
compagnon  nommé  Jehan ,  de  la  ville  d'Arras  ; 
lequel  après  que  ledit  Guillaume  euist  fait  sa  vol- 
lonté  d'elle,  en  feit  autant  que  ledit  Guillaume  ; 
et  contre  son  gré  et  vollonté  la  viola ,  et  prist  sa 
compagnie;  et  après  qu'ils  eurent  ce  fait,  toUit  à 
ladite  femme  l'argent  de  sa  bourse.  Icellui  Guil- 
laume estoit  renommé  d'estre  de  malle  vie,  et  par 
espécial  avoit  esté  plusieurs  fois  reprins  de  larchin 
et  d'autres  choses,  et  pareillement  estoit  son  com- 
pagnon ;  ils  feurent  touts  deux  prins  prisonniers  et 
requis  de  leur  couronne  comme  clercqs  ,  et  fust 
ledit  Jehan  rendu  à  son  ordinaire;  mais  ceux  de 
la  ville  d'Arras  nevollurent  rendre  ledit  Guillaume, 
mais  différèrent  tant  qu'ils  eurent  envoyé  devers  le 
comte  de  Cliarollois  son  information  :  laquelle 
veue,  le  comte   de  Charollois  prestement  envoya 

son  prévost  des  maréchaux  à  Arras,  qu'il  feist  au- 
tre information  d'icellui  Guillaume  ;  et  s'il  trouvoit 
que  l'information  qu'on  lui  avoit  envoyée  fast  vraie, 
que  prestement  le  feist  pendre,  comme  le  feit.  Et 
trouvaladite  information  vraie  et  encore  plus,  par 
quoi  il  accomplist  la  vollonté  du  comte  en  faisant 
justice  comme  dit  est ,  et  s'il  euist  peu  avoir  l'au- 
tre son  compagnon,  duquel  il  feit  bonne  diligence, 
mais  il  ne  le  peult  ravoir ,  il  en  eusl  fait  pareille- 
ment que  dudit  Guillaume. 

Le  deuxiesme  jour  de  juillet  ensuivant  audit  an, 
en  la  ville  d' Arras,  ung  compagnon  nommé  Hotin, 
lequel  avoit  esté  prins  à  Cantimpré  près  Gambraj, 
qui  est  du  bailliage  d'Arras ,  et  amené  en  ladite 
ville  ,  de  l'âge  de  vingt-huict  ans  ou  environ,  pour 
plusieurs larchins,  lesquels  touts  ensemble  ne  mon- 
toient  pas  plus  de  dix  francs  ,  par  les  hommes  de 
la  Cour-le-Comte  fust  condamné  à  estre  pendu  et 
estranglé,  comme  il  le  fust,  et  fust  pendu  au  bire- 
lin.  Icellui  Hotin,  comme  on  disoit ,  estoit  poivre 
de  sens  et  comme  innocent,  et  lui  faillit  le  cœur 
sur  l'eschelle  ,  et  estoit  de  si  petit  courage  qu'il  le 
faillust  Ijer  par  le  corps  et  le  tirer  à  mont  de  l'es- 
chelle. 

L'an  mil  quatre  cent  soixante-cinq ,  les  vins  feu- 
rent  si  verds  partout ,  que  pour  ceste  année  on  n'en 
polvoit  boire;  et  en  but-on  bien  peu,  car  ils  avoient 
esté  l'année  devant  bons  et  à  grande  abbondance. 
Bleds  feurent  ceste  année  en  la  comté  d'Artois. 
Santers  ,  Picardie  et  ailleurs ,  presque  touts  cm- 

niieslés ,  mais  il  en  fust  assés,  et  ne  l'eurent  point 
})our  ce  les  viels  trop  chiers,  parce  qu'il  en  estoit 
tant  de  viels  ;  et  ne  vallut  la  cherge  d'ung  cheval 
([ue  seize  ou  tlix-huict  sols  monnoye  d'Artois. 

L'an  soixante-six  ensuivant ,  bleds  l'eurent  en- 
eoires  emmieslés;  mais  pour  ce  ne  feurent  plus 
chiers  que  ladite  année  paravant;  et  si  feurent  vins 
très  bons,  et  sien  fust  plenté  (abondance),  pourquoi 
feurent  à  bon  marchié. 

L'an  soixante- sept  ensuivant,  il  fust  planté  de 
bleds  ,  bons  et  de  bonne  garde. 

En  ce  temps,  les  dames  et  damoiselles  ne  por- 
toient  plus  nulles  queux  à  leurs  robes  ,  mais  elles 
portoient  bordures  de  gris  et  letisses  de  velours  et 
autres  choses,  de  la  largeur  d'un  velours  de  haut; 
et  si  portoient  sur  leurs  chiefs  bourlets  à  manière 
de  bonnets  ronds  et  en  allant  amenusant  par-dessus, 
de  la  hauteur  de  demi-aune  ,  ou  trois  quartiers 
de  loing  ,  aucunes  moins,  autres  plus,  et  deslies 
couvre-chiefs  par-dessus, pendants  par-derrière  jus- 
ques  en  terre  ,  et  chaintures  de  soie  de  la  largeur 
de  quatre  ou  cinq  poulx  ;  les  tissus  et  les  ferrures 
larges  et  dorés,  pesants  cinq,  six,  huict  onces  d'ar- 
gent ,  et  larges  colliers  d'or  en  leurs  cols  de  plu- 
sieurs fâchons. 

En  ce  temps  aussi ,  les  hommes  se  vesloient  si 
court,  que  leurs  chausses  alloient  près  jusques  à  la 
fachon  de  leurs  fesses,  et  par-devant  tout  ce  où  leur 
humanité  estoit;  et  faisoient  fendre  les  manches 
de  leurs  robes  et  de   leurs   pourpoincls,  que  on 

véoit  leurs  bras,  parmi  une  déliée  chemise  qu'ils 
portoient ,  dont  la  manche  de  la  chemise  esloiL 
large  ,  et  si  portoient  longs  cheveux  qui  leur  ve- 
noient  par-devant  jusques  aux  jeux,  etpar-denière 
jusquesau  fond  du  hatrel  (cou),  et  dessus  leurs  testes 
bonnets  de  draps  de  ung  quartier  ,  ou  quartier  et 
demi  de  hauteur;  et  les  nobles  et  les  riches,  grosses 
chaisnes  d'or  au  col ,  et  pourpoincts  de  velours  ou 
draps  de  soie,  et  longues  pouillainnées  (pointes)  à 
leurs  solliers,  de  ung  quartier  ou  quartier  et  demi 
de  long,  etàleurs  robbes  gros  mahoitres(bourrelets) 
surleursespaules  pourles  faire  apparoître  plus  furnis 
et  plus  croisés,  et  pareillement  à  leurs  pourpoincts, 
lesquelson fournissoit  fort  de  bourre;etils  n'estoient 
ainsi  habilliés,  si  s'habilloient-ils  tout  long  jusques 
en  terre  de  robi^es;  et  s'habilloient  puis  long  puis 
court;  et  n'y  avoitsi  petit  compagnon  demestier  qui 
n'eust  une  longue  robbe  de  drap  jusques  aux  talions. 


CHAPITRE  LXVI  et  dernier. 

De  la  mort  et  trespas  de  Philippe  ,  duc  de  Bourgogne ,  et  de  sou 
enterrement.  Fin  et  dernier  chapitre  de  ce  présent  livre. 

Le  douziesme  jour  de  juing ,  en  l'an  de  l'incar- 
nation de Nostre-Seigneur  Jésus-Christ,  mil  quatre 
cent  soixante-sept,  par  un  venderdi  au  soir,  en  la 
ville  de  Bruges,  prist  à  Philippe,  duc  de  Bourgo- 

gne,  une  maladie,  laquelle  lui  prist  par  vomir;  de 
laquelle  le  lundi  ensuivant,  quinziesmejour  dudit 
mois,  entre  neuf  et  dix  heures  du  vespres,  il  mou- 
rut et  cloist  son  dernier  jour.  Le  dimanche  avant 
sa  mort,  on  alla  haslivcment  dire  au  comte  de  Cha- 
rollois,  lequel  estoit  à  Gand  ,  comment  son  père 
estoit  griefvement  malade,  lequel  comte,  la  nou- 
velle oye,  prestement  monta  à  chevalet  se  parlist 
de  Gand  et  alla  à  Bruges  ,  et  semhloit  partout  où 
il  passoit  qu'il  deuist  (aire  fendre  des  pieds  de  son 
cheval  les  quarreaux,    tant  hastivement  chevau- 
choit;  et  n'y  en  eut  que  quatre  ou  cinq  chevalliers 
qui  le  peurent  suivir.   Il  arriva  le  lundi  environ 
midi  à  Bruges ,  et  descendit  à  l'hostel  de  son  père, 
devers  lequel  prestement  il  alla  ,  lequel  son  père 
avoit  jà  perdu  la  parolle.  Le  comte  se  jelta  devant 
son  père  à  genoux,  tenrement  plourant,  lui  requé- 
rant sa  bénédiction,  etque  s'aucune  chose  lui  avoit 
mefFait  qu'il  lui  pardonnast.  Au  pins  près  du  duc 
estoit  son  confesseur,  évesque,  lequel  l'admonesta 
et  pria  moult,  que  s'il  avoit  encoires  entendement 
qu'il  le  monstrast,  et  que  au  moins,  s'il  ne  pooit  par- 
ler, qu'il  feit  aucuns  signe.  A  laquelle  admones- 
tation ,  voeux  et  prières  de  son  fils,  il  retourna  ses 
yeux  sur  sondit  fils,  et  regarda,    et  lui  estreindit 
(serra)  la  main,  laquelle  il  avoit  mis  sur  la  sienne; 
et  autre  signe  ce  lui  peut  faire  ne  feit.  Le  comte 
son  fils  fust  toujours  emprès  lui,  tant  qu'il  rendit 
l'âme  etqu'il  fust  expiré. 

Le  duc  mort  et  expiré  ,  son  corps  fust  laissé  sur 

son  lit.  loule  cesienuict,  ung-  noir  bonnet  sur  son 
clîief ,-  et  en  sa  chambre  ,  et  le  lendemain  jusques 
au  soir,  chacun  qui  vouUoit  le  venoit  veoir,  où  il  j 
eust  moult  grand  peuple.  Le  lendemain,  jour  de 
mardi ,  sur  le  soir  ,  fust  son  corps  ouvert  elem- 
bausmé,  et  son  cœur,  son  corps  et  ses  entrailles  mis 
en  trois  vaisseaux  de  plomb  ,  et  ceste  nuict  portés 
en  sa  chapelle  sur  une  bierre  de  six  pieds  de  haut 
ou  environ  ,  couverte  de  noir  velours  jusques  en 
terre,  et  dessus  une  croix  de  drap  de  damas  blanc, 
et  aux  quatre  costés  de  la  bierre,  quatre  grands 
cierges  ardants;  etiàfeurent  célébrés  messes  à  deux 
autels  sans  cesser  jusques  à  nonne.  Et  le  dimanche 
ensuivant,  environ  quatre  heures  après  midi,  fust 
le  corps  porté  enterrer  dedans  l'église  de  Saint- 
Donat  à  Bruges,  jusques  àtant  que  onauroitpourveu 
ad  ce  qu'il  falloit  pour  le  porter  es  lieux  qu'il  avoit 
ordonné.  Auquel  corps  porter  en  terre  alloient  de- 
vant seize  cents  hommes  touts  vestus  de  noir  ,  ar- 
moyés  des  armes  du  duc,  portants  chacun  une  torse 
ardante  en  leurs  mains,  dont  les  quatre  cents  estoient 
de  l'hosteletauxdespendsdu  duc,  quatre  cents  de 
par  la  ville  de  Bruges,  quatre  cents  depar  les  mestiers 
de  Bruges,  et  quatre  cents  de  par  le  pays  du  Franc, 
et  touts  auxdespens  de  la  ville,  des  mestiers  et  du 
pays  du  Franc,  autant  de  l'ung  comme  de  l'autre; 
et  au  moilon  (milieu)  desdites  torses  alloient  bien 
neuf  cents  hommes,  tant  nobles  comme  archiers, 
l'abbé  de  Bruges  etdu  Franc,  avecq  vingt-un  pres- 
lats, desquels  estoient l'évesque  de  Beerme  (Berne), 

qui  dict  le  leiidemain  la  première  messe,  uu^'  éves- 
que  d'Angleterre ,  l'évesque  de  Cambray ,  l'éves- 
que  de  Tournaj  ,  qui  dict  le  lendemain  messe 
et  feit  un  bref  sermon,  et  puis  fit  la  bénédiction 
sur  le  corps  ,  et  l'évesque  d'Amiens  ,  qui  dit  la 
seconde  messe;  les  autres  estoient  abbés  de  Flan- 
dres et  d'ailleurs.  Entre  les  preslats  et  le  corps, 
y  avoit  quatre  rois  d'armes  embrungné  (en  deuil), 
vestus  de  cottes  d'armes,  c'est-à-scavoir  les  rois  de 
Brabant  ,  de  Flandres,  d'Artois  et  deHainault, 
avecq  le  mareschal  de  Brabant,  nommé  Charollois. 
Le  corps  portoient  les  seigneurs  le  Soingny,  Cre- 
qiii,  Grandehue,  Commines,  Bossu,  Yevres,  Breda, 
le  bastard  de  Braband,  Philippe,  fils  du  bastard  de 
Bourgogne ,  Philippe  de  Bourbon ,  et  le  marquis 
de  Ferrare,  et  les  archiers  du  duc  estoient  allen- 
viron  d'eux.  Sur  le  corps  avoit  un  drap  d'or,  de 
velours  noir,  jusques  en  terre,  à  une  croix  de  da- 
mas blancq;  et  dessus  le  corps  bien  hault  portoient 
sur  quatre  lanches  le  comte  de  Nasso,  le  comte  de 
Boucant(Buchan),Baulduin,  bastard  de  Bourgogne, 
et  le  seigneur  de  Ghalon  une  palle  de  draps  d'or;  et 
devant  le  corps  portoit  Meliador ,  premier  escuyer 
d'escurie  ,  l'espée  le  point  dessous.  Et  feirent  le 
deuil  deux  de  ses  nepveux;  c'est-à-scavoir  :  Jacques 
de  Bourbon,  Adolf  de  Glefvesetle  comte  de  Marie, 
le  seigneur  de  Boussy,  Jacques  de  Saint- Pol,  et 
moult  antres  nobles  chevalliers  en  grand  nombre; 
devant  lesquels  alloient  les  quatre  ordres  men- 
diants avecq  toutes  les  paroisses  de  Bruges.  Et  feu- 

rentcellui  jour  ,  par  toutes  les  paroisses  de  Bruges, 
dites  vigilles  pour  le  duc,  et  lendemain  messe  en  cest 
estât;  et,  comme  j'ai  desclaré  ,  fVist  porté  le  corps 
en  ladite  église  de  Saint -Donat,  laquelle  estoit 
préparée ,  c'est  àscavoir  :  le  chœur  estoit  tendu  de 
noir  damas,  et  par-dessus  de  velours  y  avoit  grand 
nombre  d'armoiries  contenants  le  blason  du  duc  en 
l'ordre  de  la  Toison.  Au  dextre  du  grand  autel, 
estoit  l'oratoire  de  Charles  son  fils  ,  nouvel  duc  , 
tendue  de  satin,  et  près  d'icelle  ung  sarcus  (cercueil) 
couvert  de  cœur  et  de  corps.  Le  travail  estoit  fait  en 
forme  d'une  croisiée,  tendue  de  noir  damas  ,  ar- 
mojée,oùestoientquatregrandesbannières  desdites 
armes  sur  la  bierre,  et  dedans  avoit  ung  drap  d'or 
bordé  de  damas  à  une  croix  de  blanc  velours,  avecq 
quatre  grands  chirons  ardants,  et  autres  petits  ,  en 
nond:>re  de  quatorze  cents  ou  plus,  touts  ardants  ; 
et  faillit  trouer  les  verrières  pour  la  chaleur.  L'au- 
tel du  chœur  et  ce  de  dessous  estoit  tout  tendu  de 
velours  noir,  et  par-dedans  et  par  dehors  d'ungve- 
lours  pendant  en  bas,  armoyé  des  armes  du  duc  ; 
et  s'y  avoit  ung  pénon  tacheté  d'armes  ,  et  une 
grande  bannière  du  duc;  et  la  nefde  l'église  estoit 
tendue  de  draps  noir  et  par  desseure  de  camelot 
noir.  Quant  vint  à  mectre  le  corps  en  terre,  n'est 
homme  qui  sceut  dire  la  grande  pitié  des  pleurs 
des  officiers  et  autres  illecq  présents  ;  à  vérité  dire 
chacun  pooit  et  debvoit  plourer  qui  estoit  subjet 
au  duc;  car  ils  perdoient  ce  jour  ung  prince  le  plus 
renommé  qui  fus  rust  la  terre  des  ciirçstiens ,  plein 

de  largesse,  plein  d'honneur,  plein  de  liardiesse  et 
valliance,etbricr,  rempli  de  moull  nobles  vertus, 
lequel  avoit  touts  ses  pays  gardé  en  paix  ,  à  la 
poincte  del'espée,  envers  touts  et  contre  touts,  sans 
en  rien  espargner  son  corps;  ains  le  avoit  tou- 
jours mis  devant  pour  deffendre  ses  subjets  ,  et 
garder  ses  pays.  Touts  nobles  hommes  qui  ve- 
noient  à  lui  à  saulfvetc  ,  euissent  esté  ses  ennemis 
ou  non,  recepvoit-il  humblement;  et  les  retenoil 
de  sa  cour  et  leur  faisoit  ce  qu'il  pooit  de  bien. 
Après  que  le  corps  fust  avallé  en  la  fosse ,  les  of- 
ficiers domestiques ,  comme  il  est  accoustumé  de 
faire,  jetlèrent  en  la  fosse  chascun  ung  blanc  bas- 
ton  ,  desquels  ceux  qui  faisoient  à  relever ,  feurent 
relever;  ledit  cœur  et  corps  feurent  mis  en  ung  plat 
sarcus  (cercueil),  chascun  par  soi  couvert  d'une 
bierre  de  marbre,  de  la  hauteur  de  cinq  pieds  de 
large  et  descpt  de  hauteur,  de  longueur  de  noeuf  à 
dix  pieds.  Et  le  lendemain  fust  fait  le  serviche,  où 
fust  le  comte  de  CharoUois ,  nouvel  duc ,  accom- 
pagnié  comme  dit  ^st ,  sous  l'office  des  âmes ,  du- 
quel feit  chanter  la  messe  l'évesque  de  Tournay, 
lequel  y  feit  ung  très  nota])le  sermon ,  auquel  re- 
commanda l'âme  du  duc  es  prières  des  présents 
cl  de  tout  son  peuple  ;  laquelle  Dieu  par  sa  grâce 
veuille  mectre  en  sa  gloire ,  à  repos  avecq  les  I)ons 
et  loyaux  chrestiens  !  Amen , 

JOURNAL 

D'UN    BOURGEOIS  DE   PARIS. 


P  R  E  F  A  C  E 


L'kdition  la  plus  complète  que  nous  ayons  du  Journal 
d'un  Bourgeois  de  Paris  est  celle  publiée  dans  les  Mé- 
moires pour  servir  à  l'Histoire  de  France  et  de  Bourgogne, 
recueillis  par  dom  des  Salles,  bénédictin,  et  mis  au  jour 
par  de  la  Barre.  Plusieurs  extraits  en  ont  aussi  été  publiés 
par  le  P.  Labbe,  par  Denis  Godefroy  et  par  Dunod.  On 
trouve  parmi  les  manuscrits  Dupuis,  de  la  Bibliothèque 
royale,  n"  2^5,  la  partie  de  ce  journal  publiée  par  Denis 
Godefroy  j  mais  il  m'a  été  impossible  de  découvrir  aucun 
manuscrit  complet  de  cet  intéressant  ouvrage.  11  existe  , 
dit-on,  parmi  les  manuscrits  de  la  reine  Christine,  au  Va- 
tican. 

Suivant  l'éditeur  des  Mémoires  de  France  et  de  Bourgo- 
gne, le  commencement  du  Journal,  tel  que  nous  l'avons, 
remonte  à  l'année  quatorze  cent  cinq. 

«  Comme  c'est  en  cette  année  quatorze  cent  cinq,  dit-il, 
que  commencèrent  les  troubles  du  royaume,  auxquels  les 
Parisiens  prirent  tant  de  part,  il  y  a  lieu  de  croire  que  le 
Journal  ne  remontoit  pas  plus  haut;  il  étoit  peu  chargé 
d'abord  ,  comme  on  le  voit  aux  années  quatorze  cent  neuf 
ot  quatorze  cent  dix,  que  nous  avons  tout  entières,  mais 
il  est  ensuite  plus  abondant,  et  contient  une  foule  de  dé- 
tails intéressants,  qu'on  trouveroit  mal  aisément  ailleurs. 
\u  reste,  ce  n'est  pas  l'ouvrage  d'un  seul  auteur  ;  le  pre- 

mier  qui  y  a  mis  la  main  n'a  poussé  son  travail  que  jusqu'à 
l'an  quatorze  cent  trente-un,  et  celui  qui  lui  a  succédé  est 
beaucoup  plus  court. 

»  Le  premier  auteur  a  si  bien  marqué  le  temps  où  il 
écrivoit,  que  je  ne  comprends  pas  comment  M.  Dupuy  ne 
l'a  pas  reconnu.  Je  ne  m'arrête  pas  à  la  description  qu'il 
fait,  sous  l'an  quatorze  cent  trente,  des  désordres  que  com- 
mettoient  les  François,  les  Anglois,  les  Armagnacs,  les 
Bourguignons  et  les  Picards  5  il  en  parle  comme  de  maux 
présents ,  mais  il  avoit  pai'lé  de  même  de  la  triste  situa- 
tion où  le  roi  Charles  VI  et  la  reine  sa  femme  s'étoient 
trouvés  en  quatorze  cent  dix-neuf,  après  la  perte  de  Pon- 
toise  :  «Le  dalphin  ,  disoit-il  en  cet  endroit,  ne  tend  à 
»  autre  chose  jour  et  nuit,  ou  les  siens  ,  que  de  gaster  tout 
»  le  pays  de  son  père  à" feu  et  à  sang;  »  et  montrant  ensuite 
sa  sensibilité  pour  le  roy,  il  ajoutoit  :  «  Le  pouvre  roy  et 
»  la  royne,  depuis  laprinse  dePontoise,  ne  se  meuvent  de 
»  Troyes  à  pouvre  mesnie ,  comme  fussent-ils  déchassé 
»  hors  de  leur  lieu  par  leur  propre  enfant ,  qui  est  grand 
»  pitié  à  penser  à  toute  bonne  personne.  » 

»  Quand  on  le  voit  parler  en  ces  termes  d'événements 
éloignés  de  onze  ans  l'un  de  l'autre,  on  est  porté  à  croire 
qu'il  composoit  chaque  année  des  mémoires  de  ce  qui  arri- 
voit  de  plus  remarquable;  que  les  ayant  digérés  ensuite  , 
il  leur  donna  la  forme  où  nous  les  voyons  présentement , 
et  qu'il  en  conserva  quelques  endroits  comme  il  les  avoit 
écrits  d'abord ,  parce  que  le  tour  lui  en  parut  touchant 
et  propre  à  faire  une  certaine  impression  sur  l'esprit  de 
ses  lecteurs.  C'est  là  à  peu  près,  si  je  ne  me  trompe,  tout 
ce  qu'on  peut  conclure  des  deux  endroits  que  j'ai  cités,  si 
on  les  compare  ensemble;  mais  voici  d'autres  passages  qui 
déterminent  précisément  le  temps  où  il  finit  son  Journal. 

Le  pieiuiei  est  sons  l'an  quatorze  cent  dix-iieul'.  L'auteur 
y  parle  des  services  qu'on  fit  à  Paris  pour  le  repos  do 
l'âme  de  Jean,  duc  de  lîour^^ogne;  il  s'intéresse  pour  lui, 
pour  le  sire  de  Noailles,  de  la  maison  de  Foix,  qui  avoit 
été  tué  avec  ce  prince  sur  le  pont  dcMontcreau,  pour  tous 
les  autres  trépassés;  etsa  dévotion  s'animant  :  «Dicuveuillc, 
')  ajoutc-t-il,  donner  grâce  à  nous,  et  à  toute  cette  gent  de 
»  le  cognoistre,  comme  nous  le  devons,  et  nous  doint  ce 
»  qu'il  disoit  à  ses  apôtres  :  Paix  soit  avec  vousl  Car  par 
»  cette  malditte  guerre,  tant  de  maux  ont  esté  faits,  que  je 
»  cuide,  en  telx  soixante  ans  passés  par-devant,  il  n'avoit 
»  pas  eu  ou  royaulme  de  France,  comme  il  a  été  de  mal 

»  L'auteur  parle  sur  un  ton  un  peu  différent  dans  le  se- 
cond passage.  C'étoit  un  de  ces  habitants  de  Paris  qui 
avoit  conçu  une  aversion  furieuse  contre  ceux  qu'ils  appe- 
loieut  Armagnacs;  il  s'emporte  contre  eux  en  toute  ren- 
contre ,  il  en  dit  tout  le  mal  qu'il  peut  :  mais  son  affection 
pour  les  Bourguignons  et  leurs  partisans  ne  l'empêche  pas 
de  les  maltraiter  aussi  de  temps  en  temps,  et  il  est  rare 
qu'il  se  refuse  de  qualifier  de  traîtres  ceux  qui  étoicnt  à  la 
tête  des  affaires,  de  quelque  parti  qu'ils  fussent  :  tel  étoit 
le  caractère  de  cet  écrivain.  Dans  l'endroit  dont  il  est  ques- 
tion ,  il  lui  a  plu  de  mettre  dans  la  bouche  de  quelques 
paysans  les  injures  qu'il  avoit  envie  de  dire  à  ceux  qu'il 
appelle  les  gouverneurs;  il  les  fait  parler  ainsi  :  «  Que  fe- 
))  rons-nous?  Mettons  tout  en  la  main  du  Dcable  ;  ne  nous 
»  cliault  que  ?u)us  devenions.  Autant  vault  faire  du  pis 
»  qu'on  peut  comme  du  mieulx.  Mieux  nous  vaulsist  servir 
»  les  Sarazins  que  les  chrestiens.  Et  pour  ce  faisons  du  pis 
•>  que  nous  pourrons,  aussi-bien  ne  nous  peut-on  que  tuer 
»  ou  que  prendre.  Car,  par  le  faux  gouvernement  des  traî- 

i>  très  gouverneurs,  il  nous  fault  ren y er  femmes  etenffauts 
»  et  fouir  aux  boys  corne  des  bestes  esgardes.  »  L'auteur, 
em.porté  par  la  véhémence  de  cette  déclamation,  ajoute 
tout  de  suite  en  son  propre  nom  :  «  Non  pas  ung  an  ne 
1)  deux ,  mais  il  a  ja  quatorze  ou  quinze  ans  que  cette 
»  DANCE  DOULOUREUSE  COMMENÇA,  ctc.  »  Jo  ne  ciois  pas  qu'il 
soit  nécessaire  d'employer  beaucoup  de  paroles  pour  inou- 
trer l'usage  de  ces  deux  passages  :  les  douze  années 
du  premier  commencent  au  temps  delà  mort  du  duc  de 
Bourgogne,  et  les  quatorze  ou  quinze  années  du  se- 
cond, aux  troubles  qui  suivirent  de  près  la  bataille  d'A- 
zincourt. 

»  11  y  a  d'ailleurs  dans  le  Journal  certaines  différences, 
qui  montrent  qu'il  n'est  pas  tout  entier  du  même  auteur. 
Le  premier  ,  toujours  mal  intentionné  ,  à  l'égard  de  Char- 
les yn,  a  peine  à  lui  accorder  le  titre  de  dauphin,  cinq 
a^ées  même  après  la  mort  du  roi  son  pèrej  il  ne  le  qua- 
lifie que  de  cellui  qui  se  dit  dalphin;  et  s'il  l'appelle  ailleurs 
Roi  de  France ,  ce  n'est  uniquement  que  dans  un  endroit 
où  il  fait  profession  de  rapporter  ce  que  la  Pucelle  d'Or- 
léans avoit  dit  à  ses  commissaires,  lî  n'en  est  pas  de  même 
de  celui  qui  a  continué  depuis  quatorze  cent  trente-deux. 
Dès  l'année  suivante,  il  parle  des  deux  rois,  qu'il  appelle, 
l'un  le  roy  Henri  en  France,  et  l'autre  le  roy  Charles. 
Un  peu  plus  haut,  il  s'étoit  encore  distingué  du  premier 
auteur,  dans  la  manière  de  parler  de  ceux  qui  étoient  fi- 
dèles au  roi;  car,  au  lieu  de  les  appeler  simplement  Arma- 
gnacs ,  il  s'étoit  contenté  de  les  nommer  ceulx  que  on  di- 
soit  Arminaz.  Je  pourrois  obmettre  une  autre  preuve,  qui 
résulte  de  la  manière  dont  les  deux  auteurs  parlent  des 
religieuses  :  le  second  ayant  occasion  d'en  parler  , 
les   nomme  nonnains ,  et  c'est  sous  ce  nom  seul  qu'il  les 

connaît,  au  lieu  que  le  pieinier  iio  los  appelle  jamais  au- 
trement ciuejemmes  de  religion. 

»  (>e.sevoit  ici  Iclicude  donner  quelques  cclaircisseiiicnts 
sur  la  qualité  de  l'un  et  de  l'autre  auteur;  mais  tout  ce 
<[u'or<  en  peut  dire  d'assuré,  c'est  que  le  second  ctoit  mem- 
bre de  l'Université  de  Paris,  comme  on  peut  le  voir  par  la 
page  357  et  suivantes,  où  l'on  trouve  une .  description 
peu  vraisemblable  du  prodigieux  savoir  d'un  jeune  homme 
qui  étoit  en  quatorze  cent  quarante-six  à  I*aris.  Dans  cette 
description  ,  l'auteur  se  met  sans  façon  au  nombre  des  plus 
parfaits  clercs  de  l'Université ,  et  je  ne  lui  refuserois  pas 
cet  éloge,  s'il  ne  donnoit  en  même  temps  des  preuves  de 
son  ignorance.  Il  la  montre  encore  ailleurs,  en  s'amusant 
à  décrire  des  bagatelles,  et  en  gardant  un  profond  silence 
sur  les  événements  les  plus  importants. 

A  l'égard  du  premier  écrivain,  qui  étoit  bien  plus  liabile,  i  l 
est  certain  qu'il  demeuroità  Paris,  et  l'on  ne  peut  guères 
douter  qu'il  n'y  fût  employé,  soit  dans  l'Église  ou  dans  l'ad- 
ministration des  affaires  civiles;  car  il  entre  dans  un  détail , 
et  montre  une  capacité  qu'on  ne  peut  pas  supposer  dans 
un  simple  bourgeois  de  ce  siècle  là.  Au  reste,  si  ce  fut  wu 
curé  ou  un  laïque ,  c'est  ce  qu'on  ne  peut  assurer.  On  voi  t 
bien  qu'il  étoit  dévoué  à  l'Université;  mais  on  voit  aussi 
qu'il  admiroit  les  Gouais,  les  Caboches  ,  les  Saint-Yons; 
ces  bouchers  étoient  ses  héros,  et  pour  eux  il  ne  balance 
pas  à  fronder  l'Université  même  :  c'est  le  Deahle,  selon  lui, 
qui  l'a  conseillée ,  lorsqu'elle  propose  au  roi  de  rétablir  la 
paix  au  préjudice  de  ces  grands  hommes,  dont  la  domina- 
tion ne  pouvoit  subsister  que  dans  les  temps  de  troubles. 
Ils  s' étoient  avancez  h  garder  la  bonne  ville  à  leur  povair. 
En  parlant  de  leur  bannissement,  delà  confiscation  de  leurs 
biens  :  ainsi  limr  advint,  dit-ii  ,  p((r  fureur  de  prince  ,    par 

murmure  de  peuple  ;  et  il  ajoute  qu'on  ne  savoit  pourquoi 
ils  étoient  si  maltraités,  yb/'i'  qu'on  disait  qu'ils  estaient  trop 
couK'oiteux .  Leurs  femmes  n'avoient  pas  moins  de  part  à 
son  estime,  elles  estaient  femmes  d' onneur  et  d'estat ,  et 
la  plus  grant  partie  de  elles  n'avoient  oncques  eslongné 
Paris  sans  honneste  compaignie  :  c'est  à  l'occasion  de  leur 
bannissement  qu'il  en  parle j  son  cœur  en  est  déchiré,  il 
trouve  surtout  insupportable  qu'on  leur  eût  marque  la 
ville  d'Orléans  pour  le  lieu  de  leur  exil ,  parce  que  touttes 
femmes  ont  vitupérées  d'estre  menées  à   Orléans.  » 

L'auteur  ne  nous  apprend  pas  ,  toutefois  ,  la  raison 
pour  laquelle  il  pouvait  être  plus  deshonorant  d'être 
banni  à  Orléans  que  partout  ailleurs. 

J.-A.  BUCHO^. 

Environ  dix  ou  douze  jours  après ,  furent  chan- 
gées les  serrures  et  clefs  des  portes  de  Paris ,  cl 
furent  faits  monseigneur  de  Berr  j  et  monseigneur 
de  Bourbon  capitaines  de  la  ville  de  Paris;  et  vint 
si  grand  foeson  de  gens  d'armes  à  Paris ,  que  aux 
villaiges  d'entour  ne  demeurèrent  aussi  comme 
nuls  gens  :  toutes  voies,  les  gens  du  dessusdit  duc 
de  Bourgogne  ne  prenoient  rien  sans  payer ,  et 
comptoient  touts  les  soirs  à  leurs  hostes  et  pajoient 
tout  sec  en  la  ville  de  Paris.  Et  estoient,  ce  temps  du- 
rant, les  portes  de  Paris  fermées,  non  quatre  :  c'est 
assavoir  la  porte  Sainct-Denys ,  Sainct-Anthoine, 
Sainct-Jacques ,  Sainct-Honoré.  Et  le  dixiesme 
jour  de  septembre  ensuivant  furent  murées  de 
piastre  la  porte  du  Temple,  la  porte  Sainct-Martin, 
et  celle  de  Montmartre.  Et  le  vendredi  ensuivant, 
douziesme  jour  dudit  mois,  arriva  à  Paris  l'évesque 
de  Liège  ;  et  lui  fist  faire  serment  le  prévost  de 
Paris ,  et  autres ,  à  l'entrée  de  la  porte  Sainct-De- 

nys,  que  il  ne  seroit  contre  le  roy  ne  contre  Li  ville, 
ne  lui  ne  les  siens  ;  mais  leur  seroit  g-arant  de  très- 
tout  son  povair  :  et  ainsi  le  promist-il  par  la  foi  de 
son  corps  et  par  son  seigneur;  et  après  entra  à  Paris, 
et  fust  logé  en  l'ostel  de  la  Trimouille.  Et  icellui 
jour,  après  sa  venue^  fust  crié  ce  que  on  mistdes  lan- 
ternes à  bas  les  rues  et  de  l'eaue  aux  huis  et  aussi 
fist-on.  Et  le  dix-neuviesme  jour  dudit  mois  de  sep- 
tembre fust  crié  et  commandé  que  on  estoupast  les 
pertuis  qui  donnoient  clarté  dedans  les  celiers.  Et 
le  vingt-quatriesme  jour  ensuivant  fust  commandé 
par  trestouts  les  ferez  et  maréchaux  de  Paris  et 
chauderonniers ,  qu'on  fist  des  chaisnes  comme  au- 
tresf ois  avoient  esté  ;  et  lesdits  ouvriers  de  fer  com- 
mencèrent le  lendemain ,  et  ouvrèrent  festes  et  di- 
manches et  par  nuict  et  jour.  Et  le  vingt-sixiesme 
jour  dudit  mois  de  septembre  fust  crié  de  parmi 
Paris  que  qui  auroit  puissance  d'avoir  armure  si 
en  achatast  pour  garder  la  bonne  ville  de  Paris. 
Et  le  dixiesme  jour  d'octoJ^re  ensuivant,  jour  de 
samedi ,  vint  telle  esmeutte  en  la  ville  de  Paris , 
comme  on  pourroit  guères  voir,  sans  scavoir  pour- 
quoi. Mais  on  disoit  que  le  duc  d'Orléans  estoit  à 
la  porte  de  Sainct-Anthoine  à  toute  sa  puissance , 
dont  il  n'estoit  rien  ;  et  les  gens  du  duc  de  Bour- 
gogne s'armèrent  :  car  les  gens  de  Paris  furent  si 
esmeus ,  comme  se  tout  le  monde  feust  contre  eux 
et  les  voulsist  détruire  ;  et  si  ne  sceust-on  oncques 
pourquoi  ce  fust. 

L'an  mil  quatre  cent-neuf,  le  joui"  de  la  mi-aoust 

fist  teltonnojre ,  environ  entre  cinqou  sixheuresau 
matin, que  une  image  de  Nostre-Dame,qni  estoit  sur 
le  mouslier  de  Sainct-Ladre ,  de  forte  pierre  et 
toute  neuve ,  fust  du  tonnojre  tempestée  et  rompue 
par  le  milieu ,  et  portée  bien  loing'  de  là  ;  et  à  l'en- 
trée de  la  villeote  Sainct-Ladre,  au  bout  de  devers 
Paris,  furent  deux  hommes  tempestés,  dont  l'ung- 
fust  tué  tout  mort,  et  ses  soulliers  ses  chausses,  et 
son  gippon  furent  tous  dessirés ,  et  si  n'avoit  point 
le  corps  entamé  ;  et  l'autre  homme  fust  tout  affolé. 
Ite7}i,  le  lundi  septiesme  jour  d'octobre  ensui- 
vant, c'est  assavoir  mil  quatre  cent-neuf,  fustprins 
ung  nommé  Jehan  de  Montagu,  grand  maistre 
d'hoslel  du  roj  de  Franche ,  emprès  Sainct-Brene- 
tor,  et  fust  mis  en  petit  Chastelet;  dont  il  advint 
telle  esmeutte  à  Paris  à  l'eure  qu'on  le  print; 
comme  se  tout  Paris  fust  plain  de  Sarazins;  et  si  ne 
scavoit  nul  pourquoi  ils  s'enfuyoient  ;  et  le  print 
ung  nommé  Pierre  des  Essarts ,  qui  pour  lors  estoit 
prévost  de  Paris  ;  et  furent  les  lanternes  comman- 
dées à  allumer,  comme  autrefois,  et  de  l'eaue  à 
huis,  et  toutes  les  nuicts  le  plus  bel  guet  à  pied  et 
à  cheval  qu'on  vist  guères  oncques  à  Paris  ;  et  le 
faisoient  les  mestiers  l'ung  après  l'autre.  Et  le  dix- 
septiesme  jour  du  mois  d'octobre  jeudi,  fust  le 
dessus  dit  grand  maistre  d'hostel  mis  en  une  char- 
rette, vestu  de  sa  livrée,  d'une  houpelande  de  blanc 
et  de  rouge,  et  chaperon  de  mesme^  une  chausse 
rouge  et  l'autre  blanche,  ung  esperon  doré,  les 
mains  liées  devant ,   une  croix  de  bois  entre  ses 

mains,  haut  assis  en  ia  charrette,  deux  trompettes 
devant  lui,  eten  cet  estât  mené  es  halles.  Là  ou  lui 
couppa  la  teste  ;  et  après  fust  porté  le  corps  au  gi- 
bet de  Paris,  et  pendu  au  plus  haut  en  chemise  à 
toutes  ses  chausses  et  espérons  dorés;  dont  la  rumeur 
dura  à  aucuns  des  seigneurs  de  Franche  ,  comme 
Berry  ,  Bourbon,  Alencon  et  plusieurs  autres.  Donc 
il  advint  l'année  ensuivant  mil  quatre  cent  dix ,  en- 
viron la  fin  d'aoust ,  que  chacun  en  droit  soi  admena 
tant  de  gens  d'armes  autour  de  Paris,  que  à  vingt 
lieues  environ  estoit  tout  dégasté  ;  car  le  duc  de 
Bourgoingne  et  ses  frères  admenèrent  leurs  puis- 
sances de  devers  Flandres  et  Bourgogne;  mais  ils 
ne  prenoient  que  vivres  ceux  au  duc  de  Bourgogne 
ne  à  ses  aidants,  mais  trop  largement  en  prenoient  ; 
et  les  gens  de  Berry  et  de  ses  aidants  pilloient ,  ro- 
boient,  tuoient  en  églises  et  dehors  églises,  espé- 
cialement  ceux  au  comte  d'Arminac  et  les  Bre- 
tons; dont  si  grand  charte  s'ensuivit  de  pain,  que 
plus  d'ung  mois  le  sextier  de  bonne  farine  valloit 
cinquante  francs  ou  soixante,  dont  les  pouvres  gens 
de  ville,  comme  au  désespoir,  fuioient;  et  leur  firent 
plusieurs  escarmouches  et  en  tuèrent  moult;  et  tout 
ce  n'estoit  que  pour  l'envie  qu'ils  avoient  pour  ce 
que  les  gens  de  Paris  aimoient  tant  le  duc  de  Bour- 
gogne ,  et  le  prévost  de  Paris ,  nommé  Pierre  des 
Essarts ,  pour  ce  qu'il  gardoit  si  bien  la  ville  de 
Paris  ;  car  tout  nuict  et  tout  jour  il  alloit  parmi  la 
ville  de  Paris,  tout  armé,  lui  et  grand  foison  de 
£^ens  d'armes,   et  faisoit  faire  aux  gens  de  Paris 

toutes  les  nuicts  le  plus  bel  guet  qu'ils  pooient  ;  et 
ceux  qui  n'y  pooient  aller,  faisoit  veiller  devant 
leur  maison ,  et  faire  grands  feus  par  toutes  les  rues 
jusques  au  jour  ;  et  y  avoit  quarteniers ,  cinquante- 
niers ,  diseniers ,  qui  ce  ordonnoient  ;  dont  ceux  de 
devers  Berrytindrent  si  court  ceux  de  Paris  par-de- 
vers  la  porte  Sainct-Jacques ,    Bordelles ,  Sainct- 
Marciau ,    Sainct-Michel ,  que  les  vignes  demou- 
rèrent  à  vendenger  et  les  semailles  ;  et  plus  à  quatre 
lieues  au  tour  de  Paris,  devers  lesdites'portes,  jusques 
à  la  Sainct-Climent,  encore  vendengeoit-on,  et  par 
la  grâce  de  Dieu  il  y  avoit  très  peu  de  pourris  ;  car 
il  fist  très  bel  temps  ;   mais  ils  ne  se  pooient  es- 
chauffer  es  cuves,  et  si  ne  venoitpain  à  Paris  qu'il 
ne  convenist  aller  querre  à  force  de  gens  d'armes 
par  eaue  et  par  terre  ;  et  y  avoit  ung  chevalier  logé 
à  la  chapelle  Sainct-Denys,  nommé  messire  More- 
let  de  Betencourt,  qui  alloit querre  le  pain  à  Sainct- 
Briceet  ailleurs,  lui  et  ses  gens,  tant  que  ce  contens 
(débat)  dura,  qui  dura  jusqu'à  la  Toussains.  Et  un 
pou  devant  avoit  preschié  devant  le  roy  le  ministre 
des  Mathurins,  très  bonne  personne;  et  monstra  la 
crualité  que  ils  faisoient  par  defFaut  de  bon  conseil, 
disant  qu'il  falloit  qu'il  y  eust  des  traistres  en  ce 
royaume,  dont  ung  prélat  nommé  le  cardinal  de 
Bar,  qui  estoit  audit  sermon  le  desmenti  et  noimna 
villain  chien ,  dont  il  fust  moult  hay  de  l'Université 
et  du  commun  ;  mais  à  peu  lui  en  lu  ,  car  il  prati- 
coit  grandement  avecq  les  autres  qui  portoient  cha- 
cun unebende;  dont  il  estoit  ambassadeur.  Carie 

fluc  de  Berry  portoit  celle  bende ,  et  tous  iceux  de 
par  lui  ;  et  se  tindrent  tellement  en  celle  bende , 
qu'il  advint  que  ledit  prévost  fust  déposé  pour  l'en- 
vie qu'ils  avoient  sur  le  commun  de  Paris  qui  gar- 
doit  sibien  :  car  aucuns  et  le  plus  de  la  bende  ,  qui 
cuidoient  de  certain  qu'on  deubt  piller  Paris,  et 
tout  le  mal  qui  se  faisoit  de  de-là ,  chacun  disoit 
que  ce  faisoit  le  comte  d'Arminac  ,  tant  estoit  de 
malle  voulonté  plains  et  pour  certain  on  avoit  au- 
tant de  pitié  de  tuer  ces  gens  comme  de  chiens.  Et 
quelconque  estoit  tué  de  là, 'on  disoit:  c'est  ung  Ar- 
minac  :  car  ledit  comte  estoit  tenu  pour  très  cruel 
homme  ettiran  et  sans  pitié.  Et  certain  ,  ceux  de 
ladite  bande  eussent  fait  du  mal  plus  largement, 
se  ne  fust  le  froid  et  la  famine  qui  les  fist  traictier 
comme  une  chose  non  achevée ,  comme  pour  en 
charger  arbitres  ;  et  fut  fait  environ  le  six  novem- 
bre mil  quatre  cent  dix  ;  et  s'en  alla  chacun  à  sa 
terre  jusques  à  ce  qu'on  les  mandast,  et  quia  perdu 
si  a  perdu.  Mais  le  royaume  de  France  ne  recou- 
vra la  perte  et  le  dommaige  qu'ils  firent  en  vingt 
ans  ensuivans,  tant  viengne  bien.  En  ce  temps  fut 
la  rivière  de  Saine  si  petite  ,  car  oncques  on  ne  la 
vit  à  la  Sainct- Jehan  d'esté  plus  petite  qu'elle  estoit 
à  la  Sainct-Thomas  devant  Noël  ;  et  néantmoins  , 
par  la  grâce  de  Dieu,  onavoil  à  Paris  en  ce  temps, 
environ  cinq  semaines  après  l'allée  des  gens  d'ar- 
mes ,  très  bon  blé  pour  dix-huit  ou  vingt  sols  le 
sextier. 

L'an  mil  quatre  cent  onze  ensuivant,  recom- 

inancèrent  ceux  de  la  heiulc  leur  mauvaise  vie  : 
car  en  auust,versla  fin,  vindrent  devant  Paris,  du 
oostc  de  devers Sainct-Denis,  et  deflièrentle  duc  de 
Bourf;oin<;ne;  etfitchacunson  assemblée  vers  Mon  t- 
Didjer.  Mais  lors  que  les  bandés  sceurent  la  belle 
compaig-nie  que  Bourgoingne  avoit,  ils  ne  l'osèrent 
oncques  assaillir  ;  et  si  les  attendit-il  par  cinq  se- 
maines. Quant  le  duc  vit  la  chose ,  il  dit  qu'ils 
n'avoient  guerre  qu'au  roy  et  à  la  bonne  ville  de 
Paris  ;  lors  renvoya  ses  communes  et  les  convoya 
grand  pays,  et  les  faux  bandés  Armig-nacs  com- 
mancèrent  à  faire  tout  le  pis  qu'ils  povaient  ,  et 
vinrent  au  plus  près  de  Paris  en  plaines  veudang-es, 
c'est  assavoir  environ  my-nuit  entre  samedi  etdi- 
monche,  troisiesmejour  d'octobre  mil  quatre  cent 
onze,  furent  à  Pantin  ,  à  Saint-Ouyn  ,  à  la  Chapelle 
Sainct-Denis,  à  Montmartre,  à  Glinencourt,  (Cli- 
g-nancourt)  et  partouts  les  villaiges  d'entour  Paris  du- 
ditcosté ,  et  assegèrent  Sainct-Denis*  et  firent  tant  de 
maux,  conmie  eussent  fait  Sarrazins  ;  car  ils  pen- 
doienl  les  gens,  les  uns  par  les  pouces,  autres  par  les 
pieds  ,  les  autres  tuoient  et  ranconnoient ,  et  elFor- 
çoient  femmes  et  boutoient  feux  ;  et  quiconque  ce 
feist ,  on  disoit  :  ce  sont  les  Armig-nacs  ;  et  ne  de- 
mouroit  personne  èsdits  villaiges  que  eux  mesmes. 
Cependant  vint  Pierre  des  Essars  à  Paris ,  et  fut 
prévost  comme  devant ,  et  fit  tant  qu'on  cria  parmi 
Paris,  qu'on  abandonnoit  les  Armignacs  et  qu'on 
povoit  les  tuer  ,  si  les  tuast  et  print  leurs  biens. 
Si  y  alla  moult  de  gens  qui  plusieurs  fois  leur  fi- 

rent  dommaige,  et  par  espécialeiiient  compaignies, 
de  villaiges  qu'on  nommoit  brigans,  qui  s'assem-^ 
blèrent  el  firent  du  mal  ;  assavoir  sous  l'ombre  de 
tuer  les  Arminaz.  En  ce  temps  prindrent  ceux  de 
Paris  ,  chapperons  de  drap  pers  et  la  croix  Saint- 
Andrieu,  un  J  au  milieu  de  la  croix,  ungescu  à 
la  fleur  de  lis;  et  en  mains  de  quinze  jours  avoit 
à  Paris  cent  milliers,  que  hommes  que  enfants,  si- 
gnés de  ladite  croix  ;  car  nul  n'yssoit  de  Paris  qui 
ne  l'a  voit. 

Item  ,  le  treiziesme  jour  d'octobre ,  prindrent 
les  Arminaz  le  pont  de  Sainct-Cloud ,  par  un  faux 
traistre  qui  en  estoit  capitaine  ,  qu'on  nommoit  Co- 
linetde  Pisex,  quileur  vendit  et  livra;  etfurentluez 
moult  de  bonnes  gens  qui  estoient  dedans,  et  tous 
les  biens  perdus,  dont  il  y  avoit  grand  foison  ;  car 
tous  les  villaiges  d'entour  y  avoient  leurs  biens,  qui 
furent  tous  perdus  par  le  faux  traistre. 

Item ,  le  vingt-quatriesme  jour  d'octobre  ,  prin- 
rent  Sainct-Denis,  comme  Sainct-Cloud,  par  tra- 
hison d'aucuns  qui  estoient  dedans ,  si  comme  on 
disoit  que  le  seigneur  de  Chalons  en  esloit  consen- 
tant ,  lequel  esloit  au  duc  de  Bourgoingne.  Quant 
lesbandés  furent  maistresdes  deux, de  Sainct-Cloud 
et  de  Sainct-Denis,  ils  s'enoro-ueilhrent  tellement 
qu'ils  venoient  jusques  aux  portes  de  Paris  ;  car 
leurs  seigneurs  estoient  logés  à  Montmartre ,  et 
venoient  jusques  dedans  Paris ,  et  qui  y  entroit  et 
issoit ,  dont  ceux  de  Paris  avoient  grand  doubte. 
En  ce  temps,  avoit  à  Paris  ung  escuier  nommé 

Epg-ueiraïul  tic  Uournonville  ,  et  uw^  iioiiiiné  Aîné 
dcllrey,  qui  luoultleur  firentd'escarmoiichesctdc 
jour  et  de  luiict  :  car  les  Armina/ douJ)luieiil  plus 
CCS  deux  liommes,  que  le  comte  de  Saiiict-Paul 
et  toute  sa  puissance,  qui  lors  estoit  capitaine  de 
Paris,  et  portoit  en  sa  bannière  fleurs  de  Bouraches. 

Item ,  le  seiziesme  jour  d'octoI)re  ,  estoient  les 
Arminaz  emprès  le  moulin-à-vent  au-dessus  de 
Sainct-Ladre.  Adoncques  issirent  ceux  de  Paris, 
sans  gouverMieur,  et  allèrent  sur  eux  tous  nuds 
d'armes ,  fors  que  de  trait  et  de  piques  de  Flan- 
dres; et  les  autres  estoient  bien  armés  et  vindrent 
sur  la  chaussée  à  eux,  et  tantost  en  tuèrent  bien 
soixante  à  quatre-vingts  ,  et  leur  ostèrent  quant 
qu'ils  avoient  jusques  aux  brajes,  et  plus  en  eus- 
sent tué  largement,  se  ne  fust  le  chemin  qui  estoit 
estroit,  et  la  nuict  qui  venoit;  car  non  pourtant 
moult  de  ceux  de  Paris  furent  navrés;  ainsi  advint. 
(  Quelques  feuillets  ont  été  déchirés  ). 

Adoncq  estoient  ceux  de  Paris  moult  es])ahi,s  ; 
car  on  ne  sçavoit  nulle  nouvelle  du  duc  de  Cour- 
goingne,  et  cuidoit-on  qu'il  fust  mort  ;  et  il  estoit 
allé  traiter  aux  Englois  en  Ang-leterre;  et  revint  à 
Paris  le  plustot  qu'il  pot,  et  y  entra  le  vingt-troi- 
siesme  jour  d'octobre ,  oudit  an  ,  et  amena  en  sa 
compagnie  bien  sept  à  huit  mille  Anglois  avecques 
ses  gens  ;  et  le  vingl-cinquiesme  jour  dudit  mois  , 
allèrent  les  Anglois  escarmoucher  ou  moulin  à 
vent,  et  tuèrent  moult  des  Arminaz  et  de  leurs 
chevaux  par  force  de  trait. 

Item,  le  huictiesnie  jour  de  novembre  ensui- 
vant, oudit  an,  fist  chascune  disenne  selon  sa  puis- 
sance de  compagnons  vestus  de  Jacques  et  d'armes; 
et  firent  leur  monstre  cedit  jour  ;  et  furent  hien 
seize  ou  dix-sept  cents,  tretous  forts  liommes  ;  et  ce 
jour,  environ  dix  heures  de  nuict,  partist  de  Paris  le 
duc  deBourgongne ,  avecques  lui  les  compaignons 
dessusdils  et  les  Anglois,  et  alla  toute  nuict  à 
Sainct-Cloud;  et  partist  par  la  porte  Sainct-Jacques; 
et  quant  il  fut  devant  le  pont  de  Sainct-Cloud  ,  il 
fut  lepoiut  du  jour.  Adoncqil  fist  assaillir  ledit  pont 
et  la  ville  qui  estoit  toute  plaine  de  très  puissants 
gens  d'armes  Arminaz,  qui  moult  se  deffendirent  ; 
mais  pou  leur  valust;  car  tantost  furent  desconfits, 
et  tous  mis  à  l'espée  ;  et  furent  bien  six  cents  tués; 
et  le  faux  traistre  qui  avoit  vendu  ledit  pont ,  fut 
prins  en  l'église  de  Sainct-Cloud,  au  plus  haut  du 
clocher,  vestu  en  habit  d'un  prestre,  et  fut  admené 
à  Paris  en  prinson  ;  et  le  duc  de  Bourgongne  fist 
mettre  le  feu  dans  le  pont-levis  ,  dont  il  s'en  noya 
bien  trois  cent  ;  et  dit-on  que  ce  fut  de  paour  et  de 
haste  d'entrer  en  la  tour.  Et  dit-on  que  ce  fut  ung 
des  beaux assaux  qu'on  neustpoinlveu  passé  à  long- 
temps ;  car  une  partie  de  la  plus  grand  force  des 
Arminaz  estoient  en  la  tour,  si  que  on  ne  la  peust 
avoir  si  legièrement;  et  aussi  tous  les  Arminaz  de 
Saint-Denis  y  vinrent  de  l'autre  costé  de  l'eau  ;  si 
ne  porent  rien  faire  l'un  à  l'autre  ,  que  gaster  leur 
trait.  Lors  fit  le  duc  de  Bourgogne  retraire  ses 
gens,  et  s'en  revint  à  Paris  pour  aller  assaillir  ceux 


(i4ii)  d'un  bourgeois  de  paris.  169 

de  Sainct-Denis.  Elle  lendemain  allèrent  à  Sainct- 
Denis  le  prévost ,  et  Enguerran  et  eeux  de  Paris  ; 
mais  ils  n'y  en  trouvèrent  nuls  ,  tous  s'en  estoient 
fuis  la  nuict  de  devant ,  et  passé  la  rivière  par  un 
pont  de  ])ois  qu'ils  avoient  fait  en  ladite  ville  de 
Sainct-Denis.  Et  ce  jour  que  nos  gens  furent  à 
Sainct-Denis,  estoit  la  vigile  Sainct-Martin  d'hi- 
ver; et  fut  ce  jour  faite  procession  générale  à  Nos- 
tre-Danie  de  Paris;  et  là,  devant  tout  le  peuple,  fut 
maudite  et  excommuniée  toute  la  compaignie  des 
Arminazet  tous  leurs  aidants  et  confortants;  et  lu- 
rent nommés  par  nom  tous  les  grands  seigneurs  de 
la  maldite  bande  :  c'est  assçavoirle  duc  de  Berrj, 
le  duc  de  Bourbon,  le  comte  d'Alencon,  le  faux 
comte  d'Arminac  ,  le  Connestable  ,  l'archevesque 
de  Sens,  frère  du  devantdit  Montagu ,  Robert  de 
Tuillières  ,  lieutenant  du  prévost  de  Paris  ,  frère 
Jacques  le  Grand,  augustin  ,  qui  le  pis  conseilloit 
de  tous;  et  furent  excommuniés  de  la  bouche  du 
Saint-Père,  tellement  qu'ils  ne  povoient  estre  ab- 
souls  par  prestre  nul ,  ne  prélat,  que  du  Sainct- 
Père  en  article  de  mort.  Et  deux  ou  trois  fois  de- 
vant avoit  esté  faite  à  Paris  telle  procession  et  tel 
excommuniement  sur  la  faulce  bande. 

Item ,  le  jeudi  douziesme  jour  de  novembre , 
audit  an,  futmenéle  faux  traistre  Colinet  de  Pisex, 
lui  septiesme ,  es  halles  de  Paris  ,  lui  estant  en  la 
charette  sur  un  aiz  plus  haut  que  les  autres ,  une 
croix  de  fust  (bois)  en  ses  mains ,  vestu  comme  il 
lut  prins,  comme  ung  prestre.  En  telle  manière  fut 

mis  en  l'efchafFaut  ,  et  dépouillé  tout  nu;  et  lui 
coupa-on  la  teste  à  luisixiesmej  et  le  septiesmelut 
pendu  ,  car  il  n'estoit  pas  de  leur  fause  bande  ;  et 
ledit  Colinet  faux  Iraistre  fut  despecé  les  quatre 
membres  ;  et  à  chascune  des  maistres  portes  de  Pa- 
ris ,  l'un  de  ses  membres  pendu  ,  et  son  corps  au 
gibet^  et  leurs  testes  es  halles  sur  six  places,  comme 
faux  traistres  qu'ils  estoient  ;  car  on  disoit  tout  cer- 
tainement que  ledit  Colinet ,  par  sa  fause  et  des- 
lojale  trahison  ,  fist  dommaige  de  plus  de  deux 
millions  en  France,  sans  plusieurs  bonnes  gens  qui 
estoient  avec  lui,  qu'il  fist  tuer  les  uns,  les  autres 
rançonner,  les  autres  emmener  en  tel  lieu  que 
on  n'ouït  puis  nouvelles,  puis  fist-on  mainte  justice. 
Cependant  alla  monseigneur  de  Guienne  et  de  Bour- 
gongne  devant  Estampes ,  qui  estoit  de  la  bende  ; 
et  y  furent  par  plusieurs  jours;  tant  que  par  miner, 
que  par  assaut,  ils  se  rendirent  au  roy  à  sa  vou- 
lonté.  Et  fut  prins  le  capitaine  nommé  Bourden  , 
lequel  fut  mené  en  prinson  en  Flandres ,  et  depuis  ot 
sa  paix.  Puis  refut  prins  ung  autre  chevalier  de  la 
bende,  nommé  messire  Maussart  du  Bois  ,  ung  des 
beaux  chevaliers  que  on  peust  voir ,  lequel  ot  la 
teste  coupée  es  halles  de  Paris  ;  et  de  sa  force  de 
ses  espaules,  depuis  qu'il  ot  la  teste  coupée,  bouta 
le  tronchet  si  fort,  qu'à  pou  tint  qu'il  ne  l'abattit, 
dont  le  boureau  ot  tel  fréour,  que  il  en  mourut  à 
tantost  après  six  jours  ,  et  estoit  nommé  maistre 
GuiefFroj.  Après  fut  bourel  Capeluche,  son  varlet. 
Et  en  ce  dit  an  fut  fait  connestable  de  France  le 

comte  de  Saincl-Paul,  nommé  messire  Galleran , 
et  alla  en  la  comté  d'Alencon;  et  là  estoit  messire 
Anllioine  de  Craon  ,  lequel  devoit  avoir  journée 
au  comte  d'Alencon ,  lequel  n'osa  oncques  venir  : 
si  s'en  revint  ledit  connestable.  Et  en  revenant  le 
cuida  détruire  le  seigneur  de  Gaucourt,  qui  avoit 
bien  en  sa  compaignie  mille  hommes  d'armes  ; 
mais,  par  la  grâce  de  Dieu  ,  ledit  Gaucourt  et  ses 
gens  furent  desconlFits  honteusement,  et  en  furent 
tués  bien  six  cents  ,  et  bien  cent  noyés  ,  et  bien 
cinquante  des  plus  gros  prins,  mais  Gaucourt  es- 
chappa  par  son  cheval.  En  icellui  temps  ,  se  firent 
plusieurs  escarmouches,  dont  on  ne  fait  nulle  men- 
tion ;  car  on  ne  faisoit  rien  à  droit  pour  les  trais- 
tres  dont  le  roy  estoit  tout  advironné. 

En  l'an  mil  quatre  cent  douze,  sixiesme  jour  de 
mai,  se  mist  le  roy  sur  les  champs,  avecques  lui  son 
aisné  fils,  le  duc  de  Guienne  ,  le  duc  de  Bourgon- 
gne  et  plusieurs  autres,  et  allèrent  droit  en  Aus- 
serre;  là  furent  aucuns  jours.  De  là  se  départirent 
et  allèrent  assiéger  la  ville  de  Bourges  en  Berry , 
où  estoit  le  duc  de  Berry,  ancien  de  bien  près  qua- 
tre-vingts ans,  oncle  dudit  roy  de  France ,  maistre 
et  ministre  de  toute  traison  de  ladite  bende  ,  cruel 
contre  le  menu  peuple,  en  tant  que  fut  oncques 
tiran  Sarazin  ,  et  aux  siens  comme  aux  autres , 
pourquoi  il  estoit  assiégé.  Et  sitost  que  ceux  de 
Paris  sceurent  que  le  roy  estoit  en  la  terre  de  ses 
ennemis,  par  commun  conseil ,  ils  ordonnèrent  les 
,   plus  piteuses  processions  qui  oncques  eussent  esté 

veues  de  l'âge  d'homme.  C'est  asscavoir  le  péniil- 
tiesme  jour  de  mai  audit  an  ,  jour  de  lundi,  firent 
procession  ceux  du  palais  de  Paris,  les  ordres  man- 
diants  et  autres,  tous  nuds  pieds,  portant  plusieurs 
sainctures  moult  dignes ,  et  portants  la  saincte  vraie 
croix  du  palais.  Ceux  du  parlement,  de  quelque 
estât  qu'ils  fussent ,  tout  deux  et  deux,  quelques 
trente  milles  personnes  après  avecques ,  tous  nuds 
pieds.  Le  mardi ,  dernier  jour  de  mai ,  oudit  an  , 
partie  des  paroisses  de  Paris  firent  processions  ,  et 
leurs  paroissiens  autour  de  leurs  paroisses ,  tous 
les  prestres  revestus  de  chappes  ou  de  sourplis  , 
chacun  portant  un  cierge  en  sa  main  et  reliques  , 
tous  pieds  nuds,  la  chasse  Saint-Blanchard,  de 
Sainct-Magloire  ,  avecques  bien  deux  cents  petits 
enfants  devant ,  tous  pieds  nuds,  chacun  cierge  ou 
chandelle  en  sa  main.  Tous  les  paroissiens  qui 
avoient  puissance  ,  une  torche  en  leur  main ,  tous 
pieds  nuds ,  femmes  et  homme's.  Le  mercredi  en- 
suivant ,  premier  jour  de  juing ,  oudit  an,  en  la 
forme  etmanière  du  mardi,  fut  faite  la  procession. 
Le  jeudi  ensuivant  fut  le  jour  du  Saint-Sacrement; 
la  procession  fut  faite ,  comme  on  a  accoustumé. 
Le  vendredi  ensuivant,  troisiesme  jour  de  juing, 
oudit  an ,  fut  faite  la  plus  belle  procession ,  qui 
oncques  fut  guère  vue  ;  car  toutes  les  paroisses  et 
ordres  ,  de  quelque  estât  qu'ils  fussent ,  allèrent 
tous  nuds  pieds ,  portants,  comme  devant  est  dit , 
saincture  ou  cierge  en  habit  de  dévotion,  du  com- 
mun  plus  de  quarante  mille  personnes  avecques, 

Ions  Duds  pieds  et  a  jeun,  sans  autres  secrcttes  al)- 
stinenees ,  bien  plus  de  quatre  mille  torches  allu- 
mées.  En  ce  point  allèrent  portant  les    sainctes 
reliques  à  Sainct-Jelian  en  Grève.  Là  prindrent  le 
précieux  corps  Nostre-Seigneur,  que  les  faux  Juifs 
])Ouillirent,  en  grands  pleurs  ,  en  grands  larmes  , 
en  grand  dévotion,  et  fut  livré  à  quatre  évesques  , 
lesquels  le  portèrent  dudit  moustier  à  Saincte-Ge- 
neviefve,  à  telle  compaignie  du  peuple  commun  ; 
car  on  affermoit  que  ils  estoient  plus  de  cinquante 
et  deux  mille.  Là  chantèrent  la  grand  messe  moult 
dévotement,  puis   rapportèrent  les  sainctes  reli- 
ques où  ils  les  avoient  prinses  à  jeun.  Le  samedi 
ensuivant ,  quatriesme  jour  dudit  mois  audit  an  , 
toute  l'université,  de  quelque  estât  qu'il  fust ,  sur 
peine  de  privation ,  furent  à  la  procession ,  et  les 
petits  enfants  des  escoles ,  tous  nuds  pieds,  chacun 
un  cierge  allumé  en  sa  main  ,  aussi-bien  le  plus 
grand  que  le  plus  petit  ;  et  assemblèrent  en  celle 
humilité  aux  Mathurins;  de  là  s'envindrentà  Saincle 
Catherine  du  val  des  escoUiers  ,  portant  tant  de 
sainctes  reliques   que   sans  nombre.  Là    chantè- 
rent la  grande  messe ,    puis  revindrent    à  cueur 
jeun.  Le  dimanche  ensuivant,  ciiiquiesme  jour  du- 
dit mois  oudit  an  ,  vindrent  ceux  de  Sai net-Denis 
en  France  à  Paris,  tous  pieds  nuds,  et  apportèrent 
sept  corps  saincts,  la  saincte  oriflamble,  celle  qui 
fut  portée  en  Flandres ,   le  sainct  clou ,  la  saincte 
couronne,  que  deux  abbés  portoient   accompai- 
gniés  de  treize  bannières  de  procession  ;  et  à  l'en- 

contre  d'eux  alla  la  paroisse  Sainct-Huitace(Eusta- 
clie),  pour  le  corps  de  Sainct  -  Huitace  ,  qui  esto  it 
l'une  desdites  chasses,  et  s'en  allèrent  droit  au  palais 
de  Paris  tous.  Là  dirent  la  grande  messe  en  grande 
dévotion,  puis  s'en  allèrent.  La  semaine  ensuivant, 
tous  les  jours  firent  moult  piteuses  processions  cha- 
cun à  son  tour  ;  et  les  villages  d'entour  Paris  sem- 
blablement  venoient  moult  dévotement,  tous  nuds 
pieds,  priant  Dieu  que  par  sa  saincte  grâce  ,  paix 
lùtréformée  entre  le  roy  et  le  seigneurs  de  France: 
car  par  la  guerre  tout  France  estoit  moult  empirée 
d'amis  et  de  chevaux  ;  car  on  ne  trouvoit  rien  au 
plain  pays,  qui  ne  lui  portoit. 

Item  y  le  lundi  ensuivant,  sixiesme  jour  dudit 
-mois  de  juing  audit  an,  allèrent  ceux  de  Sainct- 
Martin-des-Champs  ,  avecques  eux  plusieurs  par- 
roisses  de  Paris  et  bailliages,  tous  nuds  pies,  ac- 
compagniés  comme  devant  de  luminaires  et  de 
reliques,  à  Sainct-Germain-des-Prez.  Là  dirent  la 
grant  messe  en  grant  dévocion  ;  et  les  autres  par- 
roisses  allèrent  aux  martyrs ,  et  là  chantèrent  la 
grant  messe.  Et  ceux  de  Saincte-Catherine  du 
Yal  des  escolliers ,  vinrent  chanter  la  grant  messe 
à  Sainct-Martin-des-Champs. 

Item,  le  mardi  et  mercredi  septiesme  et  hui- 
tiesme  jour  dudit  mois  oudit  an ,  fist-on  proces- 
sion ,  les  parroissiens  autour  de  leurs  parroisses. 
Item  y  le  jeudi  neufviesme  jour  dudit  mois  ou- 
dit an,  feurent  plusieurs  parroisses,  accompai- 
gniées  de  très  grant  peuple  d'église  et  de  commun. 

tous  pics  nuds,  à  grant  reliquaire  et  luminaire, 
et  en  ce  poinct  allèrent  à  lioullong-ne-la-Petite  ; 
là  firent  leur  dévocion  et  dirent  la  irrant  messe, 
puis  s'enrevindrent. 

Item ,  le  vendredi  ensuivant ,  dixiesme  jour  du- 
dit  mois  oudit  an  ,  fust  faitte  procession  générale, 
une  des  plus  honorables  que  on  eust  oncques 
veue  :  car  touttes  les  églises ,  collèges  et  parroisses 
y  feurent  tous  nuds  pies ,  et  tant  de  peuple  que 
sans  nombre  ;  car  le  jour  de  devant  avoit  esté 
commandé  que  de  chacun  hoslel  y  fust  une  per- 
sonne ;  et  pour  cette  dévote  procession  ,  plusieurs 
parroisses  des  villaiges  d'entour  Paris ,  y  vindrent 
en  grant  dévotion  et  de  moult  loing,  comme 
de  plus  de  quatre  grosses  lieues  ,  comme  de  par- 
delà  Villeneufve-Sainct-Georges ,  de  Montgison  , 
et  d'autres  villes  voisines  ;  et  vindrent  à  toutes 
les  reliques  dont  ils  porent  finer^  touts  pies  nuds , 
très  anxiens  hommes ,  femmes  grosses  et  petits 
enfFents ,  chacun  un  cierge  ou  chandelle  en  sa 
main.  Les  sabmedi  et  dimenche,  onziesme  et 
douziesme  jours  dudit  mois  oudit  an,  on  fist  pro- 
cession commune  autour  des  parroisses.  Le  lundi, 
treiziesme  jour  dudit  mois  oudit  an ,  vindrent  ceux 
de  Sainct-Mor-des-Fossés  ,  accompagniés  de  dix- 
huit  bannières,  des  reliques,  très  grand  foison, 
vingt  croix,  tous  pies  nuds,  à  Nostre-Dame  de 
Paris,  et  chantèrent  la  grantmesse.  Le  mardi  ensui- 
vant ,  le  quatorziesme  jour  dudit  mois  oudit  an  , 
allèrent  ceux   de   Paris,   en  procession  à  Sainct- 

Anthoine-cles-Champs  ;  là  dirent  la  grant  messe. 
Le  mercredi  ensuivant  ,  quinziesme  jour  dudit 
mois  oudit  an  ,  fust  faite  un  procession  autour  des 
parroisses.  Le  jeudi  ensuivant ,  seiziesme  jour  du- 
dit mois  oudit  an  ,  feirent  les  parroisses  de  Paris  , 
les  processions  aux  Martyrs  et  à  Montmartre  ;  là 
chantèrent  la  grant  messe.  Le  vendredi  ensuivant, 
allèrent  à  Sainct-Denis  en  France ,  c'est  assavoir 
Sainct-Paul  et  Sainct-ïiuitasse  ,  les  gens  tous  nuds 
pies;  là  dirent  la  grant  messe.  Et  tant  comme  on 
fist  ces  processions,  ne  fist  jour  qu'il  ne  pleust 
très  fort  que  les  trois  premiers  jours.  Pour  vrai 
ceux  de  Meaux  vindrent  à  Sainct-Denis ,  et  de 
Ponthoise  et  de  Gonnesse ,  et  par-delà  vindrent  à 
Paris  en  procession.  Le  sabmedi  ensuivant,  firent 
ceux  du  Chastelet,  touts  grands  et  petits,  proces- 
sion. Le  dimenche  ensuivant ,  procession  aux  par- 
roisses. Le  lundi  ensuivant,  Sainct-Nicolas,  Sainct- 
Sauveur  ,  Sainct-Laurent,  allèrent  à  Nostre-Dame 
de  BouUongne-la- Petite,  en  la  manière  que  dit  est^ 
d'avant  le  jeudi,  neufviesme  dudit  mois.  Tretout 
le  temps  que  le  roy  fust  hors  de  Paris  ,  feirent 
ceux  de  Paris  et  ceux  des  villaiges  d'entour,  pro- 
cession coinme  devant  est  dit  ;  et  alloient  chascun 
jour ,  par  ordre  en  procession  ,  aux  pélérinaiges 
de  Nostre-Dame  entour  Paris ,  comme  au  Blanc- 
Mesnil ,  comme  au  Mesche  et  aux  lieux  plus  re- 
nommés de  dévocion.  Et  fust  vrai  que  le  sabmedi, 
troisiesme  jour  dudit  mois  de  juing- ,  arriva  le  roy 
de  France ,  avec  son  ost ,  devant  la  cité  de  Bourges 

en  iîei  ri  ;  et  quant  ils  feurent  devant ,  ils  assail- 
lirent la  ville  moult  asprement.  et  les  Arminaz  se 
tleffenJirent  moult  fort  ;  mais  moult  feurent  ag- 
gTevés  ;  si  demandèrent  trefves  ;  si  feurent  don- 
nées deux  heures ,  non  plus.  Ung  pou  avant  que 
les  trefves  feurent  faillies,  issirent  hors  les  faux 
traistres  à  grant  compagnie  ,  cuidant  traïr  et  sour- 
prendre  nos  gens  qui  point  ne  s'en  gardoient  ; 
mais  l'avant-garde  les  recula  moult  asprement; 
et  si  férirent  en  eux  si  cruellement ,  que  touts  les 
feirent  flatir  jusqu'aux  portes;  et  là  feurent  de  si 
près  hastés  les  traistres ,  que  le  sire  de  Gaucourt 
conduisoit ,  qu'en  la  place  en  demoura  plus  de 
sept  vingts  hommes  de  nom  ,  touts  morts,  et  foison 
prins  ,  lesquels  recogneurent  qu'ils  cuidoient  em- 
mener le  roy  par  force ,  et  tuer  le  duc  de  Bour- 
gongne  ;  mais  Dieu  les  en  gardast  celle  fois  ;  puis 
passèrent  plusieurs  jours  sans  aucun  assaut.  Cepen- 
dant eux  (lacune),  ceux  du  chastel  de  Sansserre , 
lesquels  avoient  fait  moult  de  grief  en  l'ost,  car  au 
commanchement  du  siège  par  ceux-là  et  par  au- 
tres, pain  y  estoit  si  cher  que  ung  homme  n'eust 
pas  esté  saoul  de  pain  à  ung  respas  pour  trois  sols 
parisis  ;  mais  tantost  après ,  par  la  grasce  de  Dieu  , 
il  vint  assez  de  vivres  ;  et  si  estoient  bien  en  l'ost 
plus  de  cinquante  mille  hommes  à  cheval,  sans 
ceux  de  pié  qui  estoient  en  grant  foison. 

Item  ,  vers  la  fin  de  juillet ,  quant  tout  le  pouvre 
commun  ,  et  de  bonnes  villes  et  du  plat  pays,  feu- 
rent touts  mengés ,  les  ungs  par  tailles,  les  autres 

par  pillaiges,  ils  feirent  tant  que  ils  feirent  trait- 
ter   au  jeune  duc  de  Guyenne ,  qui  ainsné  fils  du 
roy  estoit ,  et  qui  avoit  espousé  la  fille  au  duc  de 
Bourgongne ,  tant  qu'il  leur  accord ast  par  faux 
traistres  privés  qui  estoient  entour   le  roy ,   qu'il 
les  feroit  touts  estre  en  la  bonne  paix  du  roy  :  et 
ainsi  le  fist-il  qui  que  le  voulsist  veoir  ;  car  chacun 
estoit  moult  aggrevé  de  la  g-uerre  pour  le  grand 
chault   qu'il   faisoit  ;    car  on    disoit  que   d'aage 
d'homme  qui  fust ,   n'avoit-on  veu   faire  si  grand 
chault ,   comme  il  faisoit ,  et  si  ne  plut  point  de- 
puis la  Sainct-Jehan-Baptiste  ,  qu'il  ne  fust  denx 
jours  en  septem})re.  Si  furent  les  Arminaz  si  gre- 
vés, qu'ils  estoient  comme    touts   desconfists  par 
toutle  royaume,  quant  ce  faux  conseil  traictié  fust 
ainsi  machiné  ,  et  fust   ordonné    qu'ils  venroient 
touts  en  la  cité  d'Aussoire  (Auxerre).  En  ce  temps 
feurent  plusieurs  communes,  comme  de  Paris  ,  de 
Bouen  et  de  plusieurs  autres  bonnes  villes  devant 
eux  ,   (  ici  mancjue  quelque  chose.  )  et  gaignèrent 
tantost  la  ville ,  et  moult  tuèrent  de  gens  du  plain 
pays  ,  que  touts  se  rebellèrent  en  tout  le  pays  de 
Beausse  ;  car  ils  avoient  tant  de  peine  et  de  charge 
de  gens    d'armes,    qu'ils    ne  sçavoient  auxquels 
obéir.  Si  se  tindrent  aux  Arminaz  ,  qui  là  estoient 
les  plus  forts  pour  le  temps  que  la  malle  guerre 
commença.  Et  quant  lesdites  communes  vindrent 
à  Dreux,  ils  les  trouvèrent  si  rebelles,  qu'ils  les 
tuèrent  touts  ;  et  les  faux  traistres  Arminaz  ,  gens 
d'armes,    qui  dévoient  les  secourir,    s'enfouirent 

an  chastcl  de  ladite  ville,  et  laissèrent  tuer  les 
poinres  gens,  et  puis  (eurent  assiégés  de  nos  gens 
de  cominim  si  asprement ,  qu'ils  ne  se  povoient 
plus  tenir  ,  quant  ung  chevalier  qui  estoit  maistre 
gouverneur  desdites  communes ,  comme  faux 
traistre,  fist  laisser  l'assaut  ,  et  print  grant  argent 
des  Arminaz,  et  fust  du  tout  de  la  bande  ;  et  si  di- 
soit-on  que  c'estoit  un  des  bons  de  Franche  ;  et  ne 
se  sca voit-on  en  qui  fier  ;  car  il  mist  nos  gens  en 
tel  estât  qu'il  leur  convint  partir  à  minuit  pour 
eux  en  venir  à  Paris  ,  ou  autrement  eussent  esté 
touts  tués  par  les  faux  traistres  et  autres  genlils- 
liommes  qui  tant  les  hay oient,  qu'ils  ne  les  po- 
voient souffrir,  pour  ce  qu'ils  besoingnoient  si  bien; 
car  qui  les  eust  crus,  ils  eussent  nettoyé  le 
royaume  de  France  des  faux  traistres  en  moins 
d'ung  an  ,  mais  autrement  ne  pot  estre;  car  nul 
preud'homme  ne  fust  escouté  en  ce  temps.  Et 
pour  ce  fust  faite  paix  du  tout  à  leur  gré  ,  qui  que 
le  voulsist  veoir;  car  le  roy  estoit  toujours  ma- 
lade ,  et  son  ainsné  fils  ouvroit  à  sa  volenté  plus 
que  de  raison  ,  et  croyoit  les  jeunes  et  les  fols  ; 
si  en  faisoient  lesdites  bandes  tout  à  leur  guise  ;  et 
fist-on  par  la  joie  d'icelle  paix,  les  feuz  avau  Paris. 
Le  premier  sabmedi  d'aoust  mil  quatre  cent  douze, 
et  le  premier  mardi  de  septembre ,  fusl  criée 
parmi  Paris  à  trompettes,  mais  il  fust  autrement; 
car  il  fust  mis  es  carrières  de  Nostre-Dame-des- 
Champs;  et  le  pénultiesme  jour  dudit  mois  oudit 
an  .  le  roy  vint  au  bois,  et  le   duc  de  Bourgongne 

à  Paris,  el  allèrent  les  bourgeois  au-devant  par 
commandement. 

Item ,  le  mardi ,  dix-septiesme  jour  de  sep- 
tembre ,  jour  Sainct-Cosme  et  Sainct-Damien , 
fust  despendu  par  nuit  du  gibet  de  Paris ,  Jehan 
de  Montaigu  ,  jadis  grant  maistre-d'hostel  du  roj, 
lequel  avoit  eu  la  teste  couppée  pour  ses  démé- 
rites; et  fust  porté  à  Marcoussy ,  aux  Célestins , 
lesquels  il  avoit  fondés  en  sa  vie. 

Item ,  le  dimanche  vingt-troisiesme  jour  d'oc- 
tobre ensuivant ,  entra  le  roy  à  Paris ,  et  fust  faite 
à  sa  venue  la  plus  grande  feste  et  joie  du  commun, 
qu'on  avoit  veue  passée  avant  douze  ans  ;  car  petits 
et  grands  buccinoient  ;  et  vint  avecques  le  roy,  le 
duc  de  Bourbon  et  le  comte  de  Vertus  nepveu ,  et 
plusieurs  autres  ;  et  feurent  avec  le  roy  à  Paris, 
moult  amés  du  roy  et  du  commun  ,  qui  avoit 
grant  joie  de  la  paix  qu'on  cuidoit  qu'ils  tenissent 
bonnement  ;  et  ils  ne  tendoient  qu'<à  la  destruc- 
tion du  roy,  et  espécialement  de  la  bonne  ville 
de  Paris  et  des  bons  habitants  ;  et  firent  tant  par 
leur  mauvaise  malice  ,  pour  mieux  venir  à  leur 
malheureuse  intencion ,  que  plusieurs  qui  amoient 
et  avoient  amé  le  roy,  et  le  prouffit  commun, 
feurent  du  tout  de  leur  mauvaise  et  faute  inten- 
cion, comme  le  frère  de  la  royne  de  Franche, 
Pierre  des  Essarls  ,  prevost  de  Paris ,  et  plusieurs 
autres ,  et  par  espécial  ledit  prevost,  qui  se  povoit 
venter  que  prevost  de  Paris ,  depuis  cent  ans  de- 
vant, n'avoit  eu  aussi  grant  grâce  que  ledit  prevost 

avoit  et  du  roy  et  du  commun;  mais  si  mal  se  porta, 
qu'il  convinst  qu'il  s'enfouisl ,  lui  et  plusieurs  des 
autres  des  plus  grands,  comme  le  frère  de  la  rojne, 
duc  de  Bavière ,  le  duc  de  Bar ,  Edouart ,  Jacques 
de  la  Rivière  ,  et  plusieurs  autres  chevaliers  et  es- 
cuyersi  et  fut  en  la  fin  de  février  mil  quatre  cent 
douze,  et  demoura  la  chose  plusieurs  jours,  aussi 
comme  se  on  les  eust  oubliés.  Et  cependant  l'uni- 
versité ,  qui  moult  amoit  le  roy  et  le  commun ,  fist 
tant  par  g-rant  diligence  et  grant  sens,  qu'ils  orent 
tous  ceux  par  escript  de  la  maldite  et  fausse  trahi- 
son ;  et  la  greigneur  partie  de  tous  les  grands  en 
estoient ,  tant  gentils  que  villains.  Et  quant  l'uni- 
versité, par  grant  cure,  orent  mis  en  escript  espé- 
cialement  tous  ceux  qui  povoient  nuire  ,  cependant 
revindrent  les  dessusdits,  qui  fuis  s'en  estoient,  et 
feirent  les  bons  varlets,  et  brassèrent  ung  mariaige 
de  la  femme  au  comte  de  Mortaing  ,  qui  mort  es- 
toit  ,  au  frère  de  la  royne ,  duc  de  Bavière  ;  et  es- 
toit  leur  maleureuse  intencion  de  faire  leurs  nopces 
loing,  et  de  emmener  le  roy,  pourestre  maistres 
de  Paris ,  de  en  faire  toute  leur  volenté,  qui  moult 
estoit  malvaise.  Et  l'université,  qui  tout  savoit  ce, 
le  fit  scavoir  au  duc  de  Bourgongne  et  au  prévost 
des  marchands  ,  qui  avoit  nom  Andrier  d'Esper- 
non,  né  deQuinquenpoix,etauxeschevins.  Si  firent 
tanlost  armer  la  bonne  ville  et  clercs,  devantdiz_, 
comme  parurent,  et  ceux  s'enfuirent  ouchastel  de 
Saint-Anthoine  ;  et  là  se  boutèrent  par  force  ;  et  le 
frère  de  la  royne  fist  le  bon  varlel,  et  servoit  le 

rov  aussi  comme  s'il  n'en  sceust  riens ,  et  ne  se  mut; 
oncques  d'avec  le  roy.  Tantost  après  fut  la  ville 
armée,  et  assiégèrent  ledit  chastelj  et  jurèrent 
que  jamais  ne  s'en  partiroient  tant  qu'ils  les  eus- 
sent prins  par  force;  et  quant  ceux  qui  dedans  le 
chasteau  estoient  virent  tant  de  gens ,  et  si  esmeus, 
sise  rendirent  vers  le  soir  au  duc  de  Guienne,  et  au 
duc  de  Bourgongne,  qui  en  respondirent,  ou  les 
gens  de  Paris  les  eussent  tous  despéciés  ;  car  ils  es- 
toient bien  vingt-quatre  mille.  Lors  furent  prins 
bien  etestroitement,  et  menés  au  Louvre  ;  et  ce  fut 
le  cinq  jour  de  maj  mil  quatre  cent  treize,  jour  de 
vendredy;  et  ledit  prévost  demeura  dedans  Saint- 
Anthoine  encore  quatre  ou  cinq  jours  après;  et  fut 
allé  querre  et  admené  au  Louvre  environ  l'heure 
du  minuit ,  et  là  fut  emprisonné  ;  et  la  sepmaine  de 
devant  l'Ascension  fut  la  ville  de  recbief  armée,  et 
allèrent  en  l'hostel  de  Sainct-Paul,  où  le  frère  de  la 
rojneestoit,  et  là  le  prindrent,  voulsistou  non;  et 
rompirent  l'ujs  de  la  chambre  où  il  estoit ,  et  prin- 
drent avecques  lui  treize  ou  quatorze  que  dames 
que  damoiselles,  qui  bien  scavoient  sa  malvaiseté  ; 
et  furent  tous  menés  au  Louvre  pêle-mêle  ;  et  si  cui- 
doit  ledit  frère  de  la  royne  le  lendemain  espouser 
sa  femme,  mais  sa  chance  tourna  contre  sa  vo- 
lonté. Le  mercredi,  vigille  de  l'Ascension,  le  der- 
rain  jour  de  maj,  oudit  an  mil  quatre  cent  treize, 
l'ut  amené  ledit  prévost  du  Louvre  aij  palais  en 
prinson,  et  cedit  jour  fut  nommé  le  pont  de  la 
Planche  de  Mibray,  le  pont  Nostre-Dame ,  et  le 

nomma  le  roy  de  France ,  Charles  ;  et  frappa  de 
!a  trie  sur  le  premier  pieu  ,  et  le  duc  de  Guienne , 
son  fils,  après,  et  le  duc  de  Berrj  et  de  Bour- 
iiongrne  ,  et  le  sire  de  la  Trimouille  ;  et  estoit 
l'heure  de  dix  heures  de  jour  au  matin.  Et  en  cedit 
n]ois  de  may  print  la  ville  chapperons  blancs;  et 
firent  bien  faire  de  trois  à  quatre  mille ,  et  en  print 
leroyung,  et  Guienne,  et  Bourgongne;  et  avant 
que  la  fin'du  mois  fust,  tant  en  avoit  à  Paris,  que 
tout  partout  vous  ne  vissiez  guères  autres  chappe- 
rons; et  en  prindrent  hommes  d'église  et  femmes 
d'onneur,  marchandes,  qui  à  tout  vendoient  les 
denrées. 

Item,  le  dixiesme  jour  du  mois  de  juin  mil 
(juatre  cent  treize  ,  jour  Saint-Landrj,  vigille  de 
hi  Pentecoste,  fut  mené  messire  de  Jacques  de  la 
Rivière ,  chevalier,  et  Symonet  Petitmeny ,  es- 
cujer,  eux  deux  furent  prins  au  palais  du  roy,  et 
de  là  traisnés  jusques  es  halles  de  Paris;  c'est  à 
scavoir,  Jacques  de  la  Rivière ,  car  il  estoit  mort , 
et  se  estoit  tué  d'une  pinte  pleine  de  vin  ,  dont  il 
s'estoit  féru  sur  la  teste  si  grant  cop,  qu'il  se  cassa 
la  teste  et  la  cervelle,  et  ledit  Symonnet  futtraisné 
jusquesà  la  Heaumerie,  et  là  mis  en  la  charrette  sur 
un  ais  assis ,  une  croix  en  sa  main ,  le  mort  traisné 
jusques  es  halles,  et  là  orent  les  têtes  couppées  ; 
et  dirent  à  la  mort  que  d'eux  deux  c'avoit  esté  la 
plus  belle  prinsequieustesté  faite  pour  le  royaume , 
passé  avoit  vingt  ans;  et  iceuxavoient  esté  prins  au 
chastel  de  Sainct-Anthoine,  comme  avant  est  dit. 

Item  ,  le  jeudi  ensuivant,  autre  ,  nommé  Colin 
de  Brej,  escuyer,  prins  oudit  lieu ,  comme  avant 
est  dit ,  et  prins  au  palais ,  traisné  comme  Symon- 
net  d'avant  dit,  etcouppé  sa  teste  es  Halles,  de  la- 
dite bande,  très  plein  de  tyrannie,  très  laide  et 
cruelle  personne  ,  et  reconnut  plusieurs  trahisons  ; 
car  ilavoit  en  pensée  de  faire  de  par  le  prévost  de 
Paris;  car  il  cuida  trahir  ceux  du  pont  de  Charen- 
ton  ;  et  là  fut  pris,  atout  finance  qu'il  cuidoit 
faire  passer  pour  ledit  prévost ,  qui  cuidoil  passer 
par  ledit  pont  celle  nuit. 

Item,  le  premier  jour  de  juillet  mil  quatre  cent 
treize ,  fut  ledit  prévost  prins  dedans  le  palais , 
traisné  sur  une  claye  jusques  à  la  Haumerie,  et 
puis  assis  sur  ungaisen  la  charrette  tout  jus,  une 
croix  de  bois  en  sa  main  ,  vestu  d'une  houppelande 
noire  déchiquetée,  fourrée  de  martres,  une  chausse 
blanche ,  ung  escafinon  (escarpin)  noir  en  ses  pies  ; 
en  ce  point  mesné  es  halles  de  Paris,  et  là  on  lui 
couppa  la  teste  ;  et  fut  mise  plus  haut  que  les  autres 
plus  de  trois  pieds.  Et  si  est  vrai  que  depuis  qu'il 
fut  mis  sur  la  claye  ,  jusques  à  sa  mort,  il  ne  faisoit 
tonjours  que  rire ,  comme  il  faisoit  en  sa  grande 
majesté,  dont  le  plus  de  gens  le  tenoient  pour  un 
fol;  car  tous  ceux  qui  le  véoient  plouroient  si  pi- 
teusement ,  que  vous  ne  ouïssiez  oncques  parler  de 
plus  grands  pleurs  pour  mort  d'homme  ;  et  lui  tout 
seul  rioit ,  et  estoit  sa  pensée  que  le  commun  le  gar- 
dast  de  mourir;  mais  il  avoit  en  sa  voulonlé,  s'il 
eust  plus  vescu,  de  trahir  la  ville,  et  de  la  livrer 

es  mains  de  ses  ennemis,  et  de  faite  lui-même 
très  i^rands  et  cruelles  occisions ,  et  piller,  et  ro- 
ber  les  bons  habitants  de  la  bonne  ville  de  Paris, 
qui  tant  l'aimoient  loyaument;  car  il  ne  com- 
mandit  rien  qu'il  ne  fissent  à  leur  povoir,  comme 
il  apparoist  qu'il  avoit  prins  si  grant  orgueil  en  soi , 
car  il  avoit  assez  offices  pour  six  ou  huit  fils  de 
contes  ou  de  bannerets.  Premièrement,  il  esloit 
prévost  de  Paris,  il  estoit  grand  bouteiller,  maislre 
deseauxet  des  forests,  grant  général,  capitaine  de 
Paris ,  de  Cherbourg,  de  Montargis ,  grant  faucon- 
nier, et  plusieurs  autres  offices  ;  dont  il  cueillit  si 
grant  orgueil,  et  laissa  roiison  ;  et  tantost  fortune 
le  fist  mener  à  celle  honteuse  fin.  Et  saichiez  que 
quant  il  vit  qu'il  convenoit  qu'il  mourust,  il  s'age- 
nouilla devant  le  bourrel,  et  baisa  nng  petit  image 
d'argent  que  le  bourrel  avoit  en  sa  poitrine  ;  et  lui 
pardonna  sa  mort  moult  doucement ,  et  pria  à  tous 
les  seigneurs  que  son  fait  ne  fust  point  crié  tant 
qu'il  fust  descollé;  et  on  lui  octroya.  Ainsi  fust  des- 
collé Pierre  des  Essarts,  et  son  corps  mené  au 
gibet ,  et  pendu  au  plus  haut.  Et  devant  environ 
deux  ans  ,  le  duc  de  Braban,  frère  du  duc  de  Bour- 
gogne ,  qui  véoit  bien  son  outrageux  gouverne- 
ment, lui  dist ,  en  l'hostel  du  roj  :  «  Prévost  de 
»  Paris  ,  Jehan  de  Montagu  a  mis  vingt  et  deux  ans 
)'  à  soi  faire  coupper  la  teste  ;  mais  vraiment  vous 
»  n'y  en  mettrez  pas  trois  n;  et  non  fist-il,  car  il  n'y 
mist  qu'environ  deux  ans  et  demi  depuis  le  mot; 
et  disoit-on  par  esbattement  parmi  Paris  .  que  ledit 
duc  estoit  prophète  vrai  disant. 

Item  ,  vers  la  fin  dudit  mois,  recoiiimancèrent 
ceux  de  la  maldite  bande  à  venir  près  de  Paris , 
comme  autrefois  avoient  esté;  et  vuidèrent  ceux 
des  villages  d'entoiir  Paris,  tout  ce  qu'ils  avoient , 
et  l'amenèrent  à  Paris.  Et  lors  fut  fait  ung-  traité 
pour  faire  la  paix,  et  devoit  estre  fait  à  Pontoise  ; 
et  y  alla  le  duc  de  Berrj ,  le  vingtiesme  jour  du- 
dit  mois,  jour  Saincte-Marguerite ,  et  le  duc  de 
Bourgongne  le  lendemain  vigillede  la  Magdeleine; 
et  là  furent  environ  dix  jours  pour  cuider  la  paix, 
et  firent  tant  qu'elle  fut  oncques  faite  ;  et  n'eust 
esté  aucunes  demandes  que  lesdits  bandés  deman- 
dèrent qui  estoient  inraisonnables ,  car  ils  de- 
mandoient  aucuns  de  ceux  de  Paris  pour  en  faire 
leur  plaine  voulonté  ,  et  autres  choses  touchans 
vengence  très  cruelle,  laquelle  cliose  ne  leur  fut 
point  accordée  ;  mais  à  celle  fin  que  la  paix  ne 
tinst  à  ceux  qui  de  par  le  roj  y  estoient  allés,  firent 
tant  que  lesdits  bandés  envoyèrent  à  sauf-conduit 
leurs  ambassadeurs  avec  la  compaignie  de  Berry 
et  Bourgongne,  et  ceux  de  Paris,  pour  parler  au 
roy  à  bouche  ;  et  entrèrent  le  jour  saint  Pierre  , 
premier  jour  du  mois  d'aoust  ensuivant,  qui  fut 
au  mardi  ;  et  parlèrent  au  roy  à  bouche  tout  à  leur 
voulonté  ,  qui  leur  fist  faire  très  bonne  chère. 
Quant  est  des  demandes  et  des  réponses  ,  je  me 
tais;  car  trop  longue  chose  seroit  :  mais  bien  scai 
({ue  ils  demandoient  toujours  à  leur  povoir  la  des- 
truction de  hi  bonne  ville  de  Paris  et  des  habitans. 

Item,  le  jeudi  troisiesme  jour  dudit  mois  d'aoust, 

fut  l'université  de  Paris  à  Saint-Paul  tlemander 
confié  au  roy  de  proposer  le  lendemain  certaines 
choses  qui  nnoult  estoientprouftitables  pour  la  paix 
du  royaume  ;  laquelle  chose  leur  fut  octroyée.  Et 
le  lendemain,  jour  de  vendredi,  quatriesme  jour 
d'aoust,  comme  se  le  dialîleleseusl  conseillé,  pro- 
posèrent tout  au  contraire  de  ce  qu'ils  a  voient  devant 
conseillé  par  plusieurs  fois;  car  leur  première  de- 
mande fut  que  mist  hors  tous  les  prisonniers,  qui  de 
la  trayson  dont  Pierre  des  Essars ,  messire  Jacques 
de  la  Rivière  et  Petitmesnil  avoient  eu  les  testes 
couppées ,  estoient  droit  maistres  et  ministres;  et 
estoient  :  le  duc  de  Bavière,  frère  de  la  royne  de 
France,  messire  Edouart,  duc  de  Bar,  le  sire  de 
Boissay  et  deux  de  ses  fils  ,  Anthoine  des  Essars  , 
frère  dudit  Pierre  des  Essars,  et  plusieurs  autres, 
lesquels  estoient  emprisonnés  au  Louvre ,  au  palais 
et  au  pelit  Chastellet.  En  après,  que  tous  ceux  qui 
contrediroientleurs demandes touchantlapaix,  fus- 
sent tous  habandonnés  ,  leurs  corps  et  leurs  biens. 
Après,  autres  demandes  firent-ils,  et  ne  proposè- 
rent point  pour  la  paix  de  ceux  qui  avoient  gardé 
à  leur  povoir  la  ville  de  Paris,  et  qui  avoient  esté 
consentans  d'emprisonner  les  devantdits  prison- 
niers pour  leur  démérites.  Et  si  scavoient-ils  bien 
que  tous  les  bandés  les  hayoient  jusques  à  la  mort. 
Iceuxhays  estoient  maistre  Jehan  de  Troyes,  juré 
de  la  ville  de  Paris ,  consierge  du  palais,  deux  de 
ses  fils ,  ung  nommé  Jean  le  Gouays  et  ses  deux 
fils,  bouchers,  Denisot  Caboche ,  Denisot  de  Saint- 

Yon,  tous  deux  bouchers;  ledit  Caboche  capitaine 
dupontdeCharenton,  ledit  de  Saint- Yon  capitaine 
de  Saint-Cloud.  Icecx  estoient  en  la  présence  , 
quant  le  propos  lut  ottroyé ,  qui  leur  sembla  moult 
dure  chose  ;  et  s'en  vindrent  tantost  à  l'hostel  de 
la  Ville  ,  et  là  assemblèrent  gens  ,  et  leur  monstrè- 
rent  comment  la  paix  qui  estoit  traitée,  n'estoit 
point  àl'onneur  du  roj ,  ne  du  duc  de  Bourgon- 
gne ,  ne  au  prouffit  de  la  bonne  ville  ,  ne  des  ha- 
bitants, mais  à  l'honneur  desdis  bandés,  qui  tant 
de  fois  avoient  menti  leur  foi.  Mais  jà  pource  le 
inenu  commun,  qui  jà  estoit  assemblé  en  la  place 
de  Grève,  armés  tous  à  leur  povoir ,  qui  moult 
désiroient  la  paix  ,  ne  vouldrent  oncques  recevoir 
leurs  paroles:  mais  ils  commencèrent  tous  à  une 
voix  à  crier  :  La  paix  ,  la  paix  !  et  cjui  ne  la 
vieull  y  SI  se  traie  au  sénestre  et  qui  la  vieult  ; 
se  traie  au  costé  dextre  l  Lors  se  trairent  tous  au 
costé  dextre  ;  car  nul  n^osa  contredire  à  tel  peu- 
ple. Cependant  le  duc  de  Guienne  et  le  duc 
de  Berry  se  mirent  au  chemin  pour  venir  en 
Grève  :  mais  quant  ils  furent  devant  l'hoslel  d'An- 
jou, on  ne  les  osa  oncques  laisser  entrer  en  Grève , 
pour  paour  qu'aucune  motion  de  peuple  ne  se  feist; 
et  s'en  allèrent  au  Louvre;  et  en  ostèrent  le  duc 
de  Bar  et  le  duc  de  Bavière  à  trompettes  ;  et  à  aussi 
grant  onneur  furent  admenés,  comme  s'ils  venis- 
sent  de  faire  le  plus  bel  fait  com  puist  faire  en  ce 
monde  de  sarazinesine  ou  d'autre  part.  Et  en  ve- 
nant  querre    les   prisonniers    dessusdits,    c'est  à 

scavoir,  le  duc  de  Bavière,  le  duc  de  Bar,  et  an- 
tres qui  estoient  au  Louvre  ,  ils  encontrèrent  le 
duc  de  Bourgogne  qui  alloit  à  Saint-Paul,  et  de 
ce  ne  scavoit  riens.  Si  fut  moult  esbahi  quant  on 
lui  dit  la  chose.  Toutes  voies  il  dissimula  celle  fois, 
et  alla  a\  ecques  eux  au  Louvre ,  regardant  faire 
l'exploit  devant  dit.  Après  ce  fait  ils  revindrtnt  au 
palais,  et  crioit-on  Nouël!  partout  où  ils  passoient. 
Audit  palais  estoit  le  sire  de  Boissay,  deux  de  ses 
enfanlset  AntboinedesEssars,  qui  furent  tous  des- 
livrés plainement,  qui  que  le  voulsist  voir,  fust  tort 
ou  droit.  Et  tantost  le  duc  de  Guienne,  qui  ou- 
vroit  à  voulonté,  abandonna  les  corps  et  les  biens 
de  tous  ceux  qu'il  sçavoit  bien  qui  avoient  causé  de 
les  emprisonner.  Pour  lors  estoit  concierge  du  pa- 
lais maistre  Jehan  de  Troie ^  devant  nommé  ,  et  là 
demeuroit;  mais  après  l'abandonnement,  en  moins 
d'heures  que  on  ne  seroit  allé  de  Saint-Nicolas  à 
Saint-Laurens ,  l'hostel  dudit  de  Troye  fut  tout 
pillé  et  desnué  de  tous  biens  ,  ses  serviteurs  prins , 
menés  en  diverses  prisons.  Le  bonhomme  soi  arma 
le  mieux  qu'il  pot,  et  tous  les  autres  par  tel  parti, 
c'est  à  scavoir,  les  Gouais,  les  enfants  dudit  de 
Troye,  les  enfants  Saint-Yon  et  Caboche,  et  plu- 
sieurs autres,  qui  la  bonne  ville  s'estoient  avancés 
de  garder  à  leurpovoir;  mais  for 'une  leur  fut  si  per- 
verse à  celle  heure,  que  se  ils  eussent  esté  trouvés, 
fust  du  gentil  ou  du  commun,  ils  eussent  esté  tous 
despéciés;  et  si  ne  scavoit-ou  pourquoi,  fors  qu'on 
disoit  qu'ils  estoient  trop  convoiteux.  Or  voit-on 

comme  peu  de  fiance'partoiit;  carie  jour  de  devant 
ils  eussent  peu,  s'ils  eussent  voulu,  faire  assembler 
la  ville  de  Paris  en  une  place.  Ainsi  leur  advint  par 
fureur  de  prince ,  par  murmure  de  peuple ,  et  fu- 
rent tous  leurs  biens  mis  en  la  main  du  roy.  Ainsi 
fust.  Advint  après,  que  le  duc  de  Guienne  et  les  au- 
tres vindrent  à  Saint-Paul;  et  chang-èrent ,  ce 
propre  jour  de  vendredy,  le  prévost  de  Paris,  qui 
estoit  allé  en  Picardie  pour  le  roy,  et  estoit  nommé 
le  Borgne  de  la  Heuse,  et  la  baillèrent  à  ung  des 
serviteurs  au  duc  d'Orléans  mort,  qui  estoit  Breton, 
et  estoit  nommé  Tanneguv  du  Chastel.  Ils  chan- 
gèrent deux  des  eschevins  et  misrent  deux  autres, 
c'est  à  scavoir  Perrin  Oger,  changeur,  Guillaume 
CirafFe,  charpentier,  qui  avoient  renommée  d'estre 
de  la  bande.  Ils  laissèrent  Andry  de  Spire  pré- 
vost des  marchands,  pour  sa  très  bonne  renommée. 

Item  y  ils  firent  les  deux  ducs  devant  dits,  de  Ba- 
vière et  de  Bar,  cappitaines  ,  l'ung  de  Saint-An- 
thoine ,  et  l'autre  du  Louvre  ;  et  autres  de  Saint- 
Cloud ,  du  pont  de  Charenton ,  firent  cappitaines 
tous  haineux  du  commun. 

Item,  le  sabmedy ensuivant,  fist  chercher  autour 
de  Paris  pour  trouver  aucuns  des  gouverneurs  de- 
vantdits  ;  mais  nul  n'en  trouva,  et  ce  jour  fut  ter- 
miné qu'on  meist  des  lanternes  par  nuit. 

Item,  le  dimanche  ensuivant,  sixiesme  jour 
d'aoust  mil  quatre  cent  treize ,  fut  criée  la  paix  par 
les  carrefours  de  Paris,  et  que  nul  ne  se  meslast 
de  clioses  que  les  seigneurs  feissenl ,  et  que  nul  ne 

feist   amné,    se   non   j)ar  le  conimanclenient   des 
qiiarteniers  et  cii'quanleniers  ou  cliseniers. 

Item,  le  mercredj  ensuivant,  fut  fait  sire  Henrv^ 
de  Marie  chancelier  de  France,  et  fut  desposé 
niaistre  Huistase  de  Lestre,  qui  l'avoit  esté  environ 
deux  mois;  et  l'avoit  esté  fait  par  les  boucliers  de- 
vant dits;  et  avoient  desposé  messire  Ernault  de 
Corbie,  qui  bien  avoit  maintenu  l'office  plus  de 
trente  ans;  et  futcappitainede  Paris  le  duc  deBerrv 
le  vendredy  ensuivant;  et  ce  jour  revint  le  pré- 
vost,  c'est  à  scavoir  le  Borgne  de  la  Heuse,  et  fut 
remis  en  sa  prévosté,  et  l'autre,  voulsist  ou  non, 
depposé.  Et  ainsi  ouvroit  fortune  à  la  voilée  en  ce 
royaume,  qu'il  n'y  avoit  ni  g-entil  ne  autre  qui 
sceust  quel  estât  estoit  le  meilleur.  Les  grands  s'en- 
trehayoient,  les  moyens  estoient  grevés  par  sub- 
sides ,  les  très  pouvres  ne  trouvoient  où  gaignier. 

Item,  le  seiziesme  jour  d'aoust,  oudit  an,  furent 
murées  la  Porte  Saint-Martin  et  celle  du  Temple  ; 
et  fist  si  chaut,  que  les  raisins  d'entour  Paris  es- 
toient presque  bons  à  vendanger  en  icelui  temps. 

Item,  le  vingt-troisiesme  jour  d'aoust ,  fut  des- 
pendu le  devant  dit  prévost  et  Jacques  de  la  Ki- 
vière,  et  furent  mis  en  terre  benoiste  par  nuict  ;  et 
n'y  avoitque  deux  torches;  car  on  le  fist  très  celéré- 
ment  pour  le  commun  ,  et  furent  mis  aux  Ma- 
thurins. 

Item,  la  Iroisiesme  sepmaine  d'aoust  ou  environ, 
furent  commencés  liuguez  (chaperon)  pour  ceux- 
qui  gouvernoient,  où  il  avoit  foison  feuilles  d'argent; 

et  en  escript  d'argent  le  droit  chemin  ,  et  estoient 
de  drap  violet.  Et  avant  que  la  fin  d'aoust  fnst,  tant 
en  avoit  à  Paris  que  sans  noniljre  ,  et  espécialement 
ceux  de  la  bande ,  qui  estoient  revenus  à  cent  et  à 
milliers,  la  portoient.  Et  lors  commencèrent  à  gou- 
verner et  misrent  en  tel  estât  tous  ceux  qui  s'es- 
toient  meslés  du  gouvernement  du  roy  et  de  la 
bonne  ville  de  Paris,  et  qui  y  avoient  mis  tout  le 
leur,  que  les  ungs  s'enfuioient  en  Flandres,  autres 
en  l'empire,  ou  outre  mer,  ne  leur  chaloit-on;  mais 
se  tenoient  moult  heureux ,  quant  ils  pouvoient 
eschapper  comme  truans  (mandiantsj ,  ou  comme 
paiges,  ou  comme  porteurs  d'adventure ,  ou  en 
autre  manière,  quelle  que  ce  fust  ;  et  nul  si  hardi 
d'oser  parler  contre  eux. 

Item ,  celledite  sepmaine ,  s'en  alla  le  duc  de 
Bourgongne  hors  de  Paris ,  et  l'eit  le  mariage  de 
une  de  ses  filles  ,  comme  on  disoit  ;  mais  de  ce  rien 
n'estoit. 

Item  y  le  venderdi  quinziesme  jour  de  septembre 
mil  quatre  cent  treize ,  fust  osté  le  corps  du  faux 
traistre  Colinet  de  Pisieux  du  gibet,  et  ses  quatre 
memlires  des  portes,  qui  devant  avoil  vendu  le  pont 
de  Saint-Cloud;  et  néantmoins  il  estoit  mieux  digne 
d'estre  ars  ou  baillé  aux  chiens ,  que  d'estre  mis  en 
terre  benoiste  ,  sauf  la  chrétienneté  ;  mais  ainsi  fai- 
soient  à  leur  volonté  les  faux  bandés. 

Item,  le  jour  de  Saint-Mathieu  ensuivant,  fust 
deffermée  la  porte  Sainct- Martin ,  qui  avoit  esté 
iimrce  par  commandement  des  bandés,  et  par  eux 

fust  faite  démurer,  qui  ainsi  gouvernoient  tout,  ne 
nul  n'en  osoit  parler  ;  et  environ  dix  ou  douze  jours 
devant  ,  fust  déposé  leprévostdes  marchands  ;  c'est 
assavoir,  Andriet  d'Espernon,  et  y  (ust  remis  Pierre 
Gensiea,  qui  moult  avoit  este  contraire  au  menu 
commun  ,  et  s'en  estoit  foui  pour  ses  faits  avec  les 
bandés ,  qui  le  remirent  en  son  office ,  fust  tort  on 
droit. 

Item,  le  vingt-cinquiesmc  jour  de  septembre 
mil  quatre  cent  treize,  démistrent  le  Borgne  de  la 
Heuse  de  la  prévosté  de  Paris ,  et  firent  prévost  de 
Paris  ung  de  leur  bande  nommé  And  ri  Marchant. 
En  conclusion ,  il  ne  demoura  oncques  nul  officier 
du  roy  que  le  duc  de  Bourgongne  eust  ordonné  ,  qui 
ne  fust  esté  ne  déposé,  sans  leur  faire  aucun  bien;  et 
faisoient  crier  la  paix  aux  samedis  es  halles  ;  et  tout 
le  platpaysestoitplainde  gens  d'armes,  de  par  eux; 
et  firent  tant  ^diV placebo  ,  qu'ils  olrent  tous  les  gri- 
gneurs  (plus  grands)  bourgeois  de  la  ville  de  Paris  de 
leur  bande,  qui  par  semblant  avant,  avoient  amé 
moult  le  duc  de  Bourgongne,  pour  le  temps  qu'il  es- 
toit  à  Paris;  mais  ils  se  tournèrent  tellement  contre 
lui,  qu'ils  eussent  mis  corps  et  chevance  pourledes- 
truire  lui  et  les  siens;  ne  personne,  tant  fust  grand, 
n'osoit  de  lui  parler  que  on  le  sceust,  qu'il  ne  fust 
tantost  prins  et  mis  en  diverses  prinsons,  ou  mis  à 
grand  finance  ou  banni.  Et  mesme  les  petits  enfants 
qui  chantoient  aucunes  fois  une  chanson  qu'on  avoit 
faite  de  lui,  où  on  disoit  :  Duc  de  Bourgongne,  Dieu 
te  reniaint  en  joie!  estoient  foullés  en  la  boue,  et 

navrés  villainement  descUts  bandés ,  ne  nul  n'osoit 
les  regarder ,  ne  parler  ensemble  en-mi  les  rues , 
tant  les  doubtoit-on  pour  leur  cruauté,  et  à  chacun 
disoit  :  faux  traistre  !  chien  bourgoignon  !  je  regni 
Dieu  se  vous  ne  serez  pilliés.»  Et  en  ce  temps  estoit 
toujours  le  roy  mallade  et  enfermé  ;  et  ils  tenoient 
son  aisné  Hls ,  qui  estoit  duc  de  Guienne  ,  et  avoit 
épousé  la  fille  du  duc  de  Bourgongne ,  dedans  le 
Louvre ,  de  si  près,  quehomme  nepovoit  parlera  lui 
ne  nuict  ne  jour  que  eux;  dont  le  povre  commun 
de  Paris  avoit  moult  de  détresse  au  cueur,  qu'ils 
n'avoieut  aucun  chef  qui  pour  eux  parlast  ;  mais 
autre  n'en  povoient  faire.  Ainsi  gouvernèrent  les- 
dits  bandés  tout  octembre,  novembre,  décembre, 
janvier  ^  mil  quatre  cent  treize. 

Item,  à  l'entrée  de  février  oudit  an ,  vint  le  duc 
de  Bourgongne  à  Sainct-Denjs  ;  et  fust  le  neuf- 
viesme  jour  dudit  mois;  et  le  saiiiedi  ensuivant  il 
cuidoit  entrer  à  Paris  pour  parler  au  roy  ;  mais  on 
lui  ferma  les  portes  ;  et  furent  murées,  comme  au- 
tresfois  avoient  esté  ;  avecq  ce  très  grand  foison  de 
o-ens  d'armes  les  gardoient  jour  et  nuict ,  et  nulle 
de  deçà  les  ponts  n'estoit  ouverte  que  celle  de  Sainct- 
Anthoine  ,  et  delà  celle  de  Sainct-Jacques  ;  et  estoit 
garde  de  la  porte  de  Saine t-Denys  le  sire  de  Gaule, 
et  de  celle  de  Sainct-Martin  Loys  Bourdon ,  qui 
donna  tant  de  peines  à  Estampes;  et  le  duc  deBerry 
gardoit  le  Temple;    Orléans    Sainct-Martin -des 

1.  Et  janvier  i4ï4?  nouveau  style 

Champs;  Arminac  l'ostel  d'Artois,  qui  estoit  If" 
droit  chief  d'eux;  Aleuçon ,  Behaine  ,  brief  tous 
estoient  deçà  les  ponts,  et  si  n'avoient  harde- 
ment  d'ouvrir  nulles  des  portes,  tant  fustpaour; 
et  convint  ce  samedi  devant  que  ceux  qui  adme- 
noient  les  biens  à  Paris  ,  comme  le  pain  de  Sainct- 
Brice,  comme  autres  biens  et  vivres,  plusieurs  fu- 
rent jusques  à  une  heure  sonnée,  pour  attendre 
qu'on  ouvrist  la  porte  ;  mais  oncques  ne  fust  en 
leur  hardement  de  l'ouvrir,  tant  ils  avoient  grand 
paourdu  ducdeBourgongne;  et  convint  que  les  dits 
bonnes  gens ,  si  remenassent  leurs  denrées  ;  et  les 
menèrent  en  l'ost  du  duc  de  Bourgogne,  qui  fit 
crier  sur  la  hart,  qu'on  ne  prinst  rien  sans  payer; 
et  là  vendirent  leurs  denrées  biens.  Et  fust  ainsi  Paris 
fermé  bien  quatorze  jours,  que  homme  n'osoit  et 
ne  povoit  besoingner  aux  champs  ;  et  si  n'y  avoit 
nuls  gens  d'armes  sur  les  champs  plus  près  que 
Sainct-Denys ,  où  estoit  le  duc  de  Bourgongne  et 
ses  gens,  qui  nul  mal  ne  faisoient  à  créature  nulle; 
et  disoit-on  qu'il  ne  vouloit  rien  à  homme  nul  que 
au  roy  Louis  duc  d'Anjou ,  pour  ce  que  ledit  Louis 
avoit  un  fils,  lequel  avoit  espousé  une  des  filles  audit 
duc  ;  et  sansscavoir  cause  pourquoi  ledit  Louis  fist 
despartir  son  fils  de  ladite  fille  dudit  duc  de  Bour- 
gongne ,  et  la  renvoya  comme  une  bien  povre  ou 
simple  dame  à  son  père  ledit  duc ,  et  plus  fort  avoit 
tant  fait  au  duc  de  Bretaigne ,  qu'il  donna  en  ma- 
riage une  sienne  fille,  qui  n'avoit  mie  encore  trois 
ans  à  ce  dit  fils  du  roy  Louis,  qui  estoit  mari  à  la 

fille  devantdite,  fille  du  duc  de  Bourgoni^me.  Et  en 
celle  dite  sepmaine,  firent  crier,  sur  la  hart,  que  nul 
du  commun  ne  se  armast ,  et  qu'on  obéist  au  duc  de 
Bavière  et  au  comte  d'Arminac  ,  qui  estoient  deux 
des  hommes  du  monde  qui  plus  haïssoient  les  bonnes 
j^^'ens  de  Paris.  Ainsi  estoit  tout  gouverné  comme 
vous  avez  ouï. 

Item,  le  samedi  ensuivant,  dix-septiesmejourde 
/evrier,  oudit  an,  fust  crié  ledit  de  Bourgongne  à 
trompettes  parmi  les  carrefours  de  Paris,  banni 
comme  faux  traistre,  meurtrier,  lui  et  tous  les  siens, 
habandonnés  corps  et  biens,  sans  pitié  ne  sans  merci. 

Item,  en  iceluj  temps,  chantoient  les  petits  enf- 
fanls^  au  soir,  en  allant  au  vin  ou  à  la  mouslarde, 
tous  communément  :  Voslre  c...,  a  la  toux,  com- 
mère, vostre  c...  a  la  touoc  ,  la  toux.  Si  advint  par 
le  plaisir  de  Dieu  qu'un  mauvais  air  corrompu  , 
chut  sur  le  monde,  qui  plus  de  cent  mille  per- 
sonnes à  Paris  mist  en  tel,  qu'ils  perdirent  le  boire, 
le  menger  et  le  reposer;  et  avoient  très  iorle 
fiebvre  deux  ou  trois  fois  le  jour,  et  espécialement 
touttes  fois  qu'ils  mengeoient  ;  et  leur  sembloient 
touttes  choses  quelxconques  amères  et  très  mau- 
vaises et  puantes  ;  et  toujours  trembloient  où  qu'ils 
fussent  ;  et  avecques  ce ,  qui  pis  estoit ,  on  per- 
doit  tout  le  povair  de  son  corps ,  que  on  n'osoit 
toucher  à  soy  de  nulle  part  que  ce  fust ,  tant  es- 
toient grevés  ceux  qui  de  ce  mal  estoient  atteints  ; 
et  duroit  bien  sans  cesser  trois  sepmaines,  ou 
plus;  et  commença   à    bon  escient  à  l'entrée  du 

mois  de  mars  oiidit  an,  et  le  noiinnoil-un  le  lac 
ou  le  horion;  et  ceux  qui  point  n'en  avoienl,  ou 
qui  en  estoient  guéris  ,  disoieiit  par  esbaltement  : 
«  Kn  as-tu  ?  Par  ma  foi,  tu  as  chante,  vnstre  c....a  la 
»  toux  y  commère.»  Car  avec  tout  le  mal  devant  dit, 
on  avoit  la  toux  si  fort  et  la  rume  et  l'enroueijre  ; 
on  ne  chantoit  rien  qui  fust  de  hautes  messes  à 
Paris;  mais  sur  tous  les  maux  la  toux  estoit  si 
cruelle  à  tous,  jour  et  nuict,  qu'aucuns  hommes, 
par  force  de  tousser,  estoient  rompus  par  les  géni- 
toires  toute  leur  vie  ;  et  aucunes  femmes  qui  es- 
toient grosses  ,  qui  n'estoient  pas  à  terme  ,  orent 
leurs  enfants  sans  compaignie  de  personne  par  force 
de  tousser,  qui  convcnoit  mourir  à  grant  martyre 
et  mère  et  enfant;  et  quant  ce  venoit  sur  la  ga- 
rison,  ils  jetoient  grant  foison  de  sanc  par  la 
Louche  et  par  le  nez  et  par-dessous  ,  qui  moult  les 
éhayssoit,  et  néanmoins  personne  ne  mouroit  ; 
mais  à  peine  en  povoit  personne  estre  guari  :  car 
depuis  que  l'appetiz  de  manger  fust  aux  personnes 
revenu,  si  fust-il  plus  de  six  sepmaines,  avant 
qu'on  fust  nettement  guari.  INe  fisisien  nul  ne  sca- 
voil  dire  quel  mal  c'estoit. 

Item,  le  dernier  jour  de  mars  ou  dit  an,  vigile 
de  Pasques  flories ,  mesnèrent  les  devant  diz  ban- 
dez, le  roy  et  son  ainsné  filx ,  escrier  contre  le 
duc  de  Bourgongne,  et  lui  feirent  assiéger  Gom- 
piengne.  Ainsi  lui  feirent  passer  la  sepmaine  pe- 
neuse ,  et  les  Pasques  en  celle  bonne  besongne  ; 
et  cependant  ceux  ((ui  dévoient  garder  la  ville  , 
comme  leroyLovs,  leprévostdeParisellcur  bandes 

leirent  et  ordonnèrent  une  grosse  taille ,  et  feirent 
crier  parmi  Paris  que  chacun  portast  la  bande  ;  et 
tantost  plusieurs  la  prindrent  tout  à  plain.  Et  fust 
au  mois  d'avril  après  Pasques.  Et  en  cedit  mois 
fut  ars  le  pont  à  Ghoisj  tretout,  et  si  ne  pot  homme 
scavoir  qui  ce  a\oit  fait,  mais  moult  de  bonnes 
gens  j  perdirent  tout  le  leur  entièrement. 

Ilerriy  ou  mois  d'avril  quatorze  cent  quatorze, 
la  derraine  sepmaine,  fust  prinse  Compiengne,par 
ainsi  que  ceux  qui  dedans  estoient  ne  se  armeront 
jamais  contre  le  roj  pour  quelque  homme  du 
monde,  sur  peine  de  perdre  corps  et  biens  sans 
merci,  et  d'estre  réputés  pour  traistres  à  toujours. 

Item,  de  là  eux  s'en  allèrent  a  Soissons ,  et  as- 
siégèrent la  ville,  et  v  firent  plusieurs  assaux,  où 
ils  gagnèrent  pou  ;  car  dedans  estoit  Enguerran 
de  Bournon  ville,  un  homme  moult  prisié  en  armes, 
qui  en  estoit  capitaine.  Si  la  gardoit  si  soigneuse- 
ment jour  et  nuict  que  oncques  n'y  porent  riens  ga- 
gner en  icelui  temps,  car  ledit  Enguerrand  ne  lais- 
soit  reposer  ceux  de  l'ost  ne  par  nuict  ne  par 
jour ,  et  en  prenoit  souvent  et  menu  de  bons  pri- 
sonniers. Et  advint,  à  un  assaut  où  il  estoit,  que  le 
bastard  de  Bourbon  y  sourvint,  et  se  mist  en  la 
nieslée  très  asprement,  et  Enguerran  le  navra  à 
mort.  Si  laissèrent  ceux  de  l'ost  l'assaut,  et  En- 
guerran s'en  alla  en  la  cité ,  lui  et  ses  gens. 

Item,  le  vingtiesme  jourdu  mai,  oudit  an,  que  for- 
lune,  qui  avoittant  amé  Enguerran,  le  fist  troubler 
aux  gens  de  ladite  ville ,  par  quoi  un  très  grant 
murmure  s'esmeut  contre  lui;  et  machinèrent  que 

quant  il  iroit  à  la  nionstre  pour  veoir  ses  gens^  ils 
livrcroient  la  ville  à  ceux  de  l'ost ,  et  sauveroient 
leurs  vies  s'ils  povoient.  Si  advint  que  Eiiguerrari 
sceust  leur  voulenté;  et  se  meslèreut  l'ung-  à  l'au- 
tre de  paroles,  et  les  autres  de  fait.  Adonc  issit 
iing-  homme  en  larrecin  hors  de  la  ville,  qui  dit 
en  l'ost  :  «  Se  vous  voulez  assaillir  la  cité ,  vous 
»  l'aurez  enprésent  ;  car  ceux  de  la  ville  se  sont 
»  meslës  aux  gens  Eng-uerran  ;  et  ne  trouverez  per- 
»  sonne  qui  la  deffende  ;  car  tous  sont  courus  à  la 
»  meslée.  »  Tantost  la  ville  fut  assaillie  très  aspre- 
ment,  et  fut  tantost  prise  et  abandonnée  à  tous,  et 
tous  les  biens  et  les  corps.  Là  fut  prins  Enguerran, 
qui  bien  se  deftendit ,  et  plusieurs  autres  gentils- 
hommes de  sa  conq^aignie;  mais  rien  ne  leur  valut; 
car  tous  furent  prins  et  liés  et  admenés  par  char- 
retées à  Paris;  et  en  moururent  tous  par  le  juge- 
ment des  bandez ,  qui  faisoient  du  tout  à  leur  vou- 
loir; et  fut  la  ville  prinse  le  vingtiesme  jour  de 
mai ,  quatorze  cent  quatorze  ,  à  un  lundi  après 
diner  ;  et  Enguerran  ot  la  teste  couppée  en  la- 
dite ville  le  vingt-cinquiesme  jour  dudit  mois,  et 
plusieurs  autres;  et  plusieurs  en  furent  pendus; 
et  les  femmes  de  religion  et  autres  prudes  femmes 
et  bonnes  pucelles  efforcées,  et  tous  les  hommes 
rançonnés,  et  les  petits  enfants;  et  les  églises  et  les 
reliques  pillées  et  livrées,  et  vestements;  et  avant 
qu'il  fust  dix  jours  après  la  prinse  de  la  ville,  elle 
fut  si  pillée  au  net ,  qu'il  n'y  demoura  chose  qu'on 
peust  enj porter.  Et  dit-on  qu'on  n'oiiyt  oucques 

parler  que  les  Sarrazins  {"eissetjt  pis  que  firent  ceux 
de  l'ost  en  ladite  ville,  par  le  mauvais  conseil  qui 
pour  lors  estoit  entour  le  bon  roj,  dont  homme 
n'osoit  parler. 

Item ,  quant  ils  eurent  fait  du  pis  qu'ils  porent 
ea  ladite  ville ,  ils  mesnèrent  le  roj  à  Laon  ;  et 
entra  dedans  sans  noise  et  sans  tançon  (débat),  car 
ils  prindrent  exemple  à  ceux  de  Soissons. 

Item ,  il  est  vrai  que  ceux  de  la  bande  ,  qui  pour 
lors  gouvernoient  le  royaume  à  Paris  et  ailleurs , 
firent  faire  les  feux  comme  on  fait  àlaSainct-Jehan, 
aussitost  que  ils  sceurent  la  nouvelle  de  la  destruc- 
tion de  la  ville ,  comme  si  eussent  esté  Sarrazins 
ou  mescréants  que  on  eust  deslruits.  Ne  il  n'estoit 
nul  qui  de  ce  osast  parler,  ne  en  avoir  pitié  devant  les 
bandés  et  bandées;  dont  vous  eussiez  veu  à  cesdicts 
leux  et  à  la  vigile  Sainct-Jehan  et  .Sainct-Pierre , 
plus  de  quatre  mille  femmes,  touttes  d'estat,  non 
pas  d'honneur ,  toutles  bandées,  et  des  hommes 
sans  nombre  ;  et  estoient  si  obstinés  à  celle  faulce 
bande,  qu'il  ne  leur  estoit  pas  advis  qu'il  fust  digne 
de  vivre  qui  ne  la  portoitj  et  s'aucun  homme  en 
parlast  par  adventure ,  se  on  le  pouvoit  scavoir  , 
il  estoit  mis  à  grant  finance  ou  banni,  ou  longue 
peine  de  prinson  sans  merci. 

ïlem ,  de  Laon  s'en  alla  le  roy  à  Perronne;  et 
là  vindrent  ceux  de  Gant ,  et  de  Bruges  et  du 
î'ranc ,  et  des  autres  bonnes  villes  de  Flandres 
-parlementer;  et  aussi  y  vint  la  dame  de  Houl- 
lende;  et  ne  firent  rien. 

Item,  de  là  s'en  alla  le  roy  devant  la  cité  cl'Ar- 
ras,  et  y  fust  moult  longuement  le  siège. 

Item ,  en  cedit  an  mil  quatre  cent  quatorze, 
fust  commancée  par  lesdits  bandés  une^confrairie 
de  Sainct-Laurent  aux  Blancs-Manteaux  ,  le  jour 
de  l'invencion  de  Sainct-Estienne  ,  troisiesme  jour 
d'aoust  ;  et  disoient  que  c'estoit  la  confrairie  des 
vrais  et  bons  catholiques  envers  Dieu  et  leur  droit 
Seigneur;  et  fut  la  Sainct-Laurent  au  vendredi; 
et  le  dimanche  ensuivant ,  firent  leur  feste  à 
Sainct-Laurent;  et  feurent  plus  de  quatre  cents 
touts  bandés  ,  que  hommes  que  femmes  ;  et  n'osoit 
ne  homme  ne  femme  estre  au  mostier  ne  à  leur  feste, 
s'il  n'avoit  la  bande  ;  et  aucunes  personnes  d'hon- 
neur qui  y  estoient  allés  veoir  leurs  amis  pour  la 
feste  Sainct-Laurent  qui  se  faisoit  au  dimenche  , 
en  feurent  en  très  grand  danger  de  leurs  biens, 
pour  ce  qu'ils  n'avoient  point  de  bandes. 

Item  y  en  ce  temps  estoient  guerres  par  toute 
France  ;  et  si  y  avoit  si  grant  marché  de  vivres  à 
Paris ,  de  pain  et  de  vin  ;  car  on  avoit  une  pinte 
de  bon  vin  sain  et  net  pour  ung  denier  parisis, 
blanc  et  vermeil,  en  cent  lieux  à  Paris,  et  pain  à 
la  value  ;  et  en  toute  celle  année,  ne  fust  trouvé 
du  creu  d'icelui  vin  qui  devenist  gras,  ne  boutté, 
ne  puant. 

Item,  ceux  de  l'ost  en  avoient  grant  charte, 
car  ils  feurent  moult  devant  Arras  .  sans  riens 
faire. 

Item  ,  quant  ils  veirent  que  treslouts  enchéris- 


202  JOURNAL  f»1'4) 

soient  leurs  biens, et  trestouts les  chevaux  niouroient 
tle  Taim ,  par  tout  ils  firent  crier  la  paix ,  le 
onziesine  jour  de  septeml^re  ,  environ  trois  heures 
après  minuit ,  à  un  mardi  ;  et  quant  ils  partirent 
des  tantes ,  après  le  cri  qui  avoit  esté  tel ,  que 
nul  homme  ,  sur  peine  de  la  hart ,  ne  mist  feu  en 
son  logis.  Mais  les  Gascons,  qui  estoient  en  l'aide 
de  la  bande,  firent  le  contraire;  car  ils  meirent 
le  feu  partout  où  ils  peurent,  en  despit  de  ce 
qu'on  s'en  alla  ainsi  ;  et  fust  le  feu  si  grand  qui 
courut  au  pavillon  du  roy  par  darrière  ;  et  eust 
esté  le  roy  ars ,  qui  ne  l'eust  mis  hors  par-devers 
le  meilleur,  et  dirent  ceux  qui  se  salvèrent  que 
ou  feu  demoura  plus  de  cinq  cents  hommes  qui 
feurent  ars  qui  estoient  malades  dedens  les 
tantes. 

Item j,  le  jeudi  ensuivant ,  fust  sceu  à  Paris;  et 
ne  ouistes  oncques  plus  belle  sonnerie  à  Paris 
qu'on  y  fist  iceluy  jour  ;  que  (car)  depuis  le  matin 
jusques  au  soir,  en  tous  les  moustiers  de  Paris  on 
sonnoit  ;  et  faisoit-on  grant  joie  pour  l'amour  de 
la  paix. 

Item  y  ce  jeudi  treiziesme  jour  de  septembre, 
ung  jeune  homme  osta  la  bande  à  l'image  Sainct- 
Huistace  qu'on  lui  avoient  baillée,  et  la  deschira  en 
despit  de  ceux  qui  lui  avoit  baillée;  et  tantost 
fust  prins ,  tort  ou  droit ,  lui  fust  le  poing  couppé 
sur  le  pont  Allais,  devant  Sainct-Huistace ,  et  fust 
l>anni  à  tousjours  mais  ;  et  si  ne  fust  oncques 
homme  qui  osast  dire  le  contraire  ,  tant  esloit  tout 

mal  gouverné  et  de  mauvaises  gens.  Et  si  scachez 
que  tous  ceux  qui  devant  Arras  avoient  esté  ,  ou 
la  plus  grant  partie  ,  quant  ils  venoient ,  estoient 
si  décharnés,  si  pâles,  si  empires,  qu'il  sembloit 
qu'ils  eussent  esté  en  prison  six  ou  huit  mois  au 
pain  et  à  l'eaue  ;  et  n'en  apportèrent  que  péché , 
et  en  mourut  plus  de  onze  mille ,  quant  ils  vuidè- 
rent  à  leur  aise. 

Item,  le  onziesme  jour  d'octobre  ensuivant, 
ung  jeudi,  fust  lait  ung  champ  de  bataille  à 
Sainct-Ouin ,  d'un  Breton  et  d'un  Portugal  ;  et 
estoit  l'un  au  duc  de  Berry,  et  l'autre  au  duc  de 
Bourgogne  ;  et  feurent  mis  ou  champ  à  outrance  ; 
mais  ils  ne  firent  chose  dont  on  doie  parler,  car 
on  dist  tantost  ho  î  lorsqu'ils  dévoient  faire  armes. 
Et  fist  ce  faire  le  duc  de  Berri  pour  le  Breton,  qui 
estoit  de  la  bande ,  dont  il  avoit  moult  grant 
paour;  car  le  Portugallois  se  maintenoit  en  son 
harnois  si  très  légièrement,  que  cbascun  lui  don- 
noit  la  victoire  ;  mais  on  ne  pot  oncques  dire  le- 
quel la  deust  avoir  au  vrai. 

Item,  le  sabmedi  ensuivant,  treiziesme  jour 
dudit  mois  d'octobre  oudit  an ,  vint  le  roj  à  Pa- 
ris ,  à  belle  compaignie  de  ceux  de  Paris  ;  et  plut 
tout  le  jour  se  très  fort,  qu'il  n'y  avoit  si  joli  qui 
n'eust  voulu  estre  à  couvert  ;  et  soudainement,  en- 
viron huit  heures  de  nuit,  commenchèrent  les 
bonnes  gens  de  Paris ,  sans  commandement ,  à 
faire  feus,  et  à  bucciner  le  plus  grandement  qu'on 
eust  veu,  passé  cent  ans  devant,  et  les  tables  en-mi 

rues  cirecëes  à  touts  venants  par  toutes  les  rues 
cle  Paris  qui  point  ajent  de  renom. 

Ilem  ,  le  vingt-troisiesme  jour  d'octobre  despo- 
sèrent le  prévost  ;  c'est  à  scavoir,  An  dry  Marchant; 
et  firent  lesdits  liandez  prévost  ung  chevalier  de  la 
cour  du  duc  d'Orléans,  qui  estoit  baron,  nommé 
messire  Tanneguy  du  Chastel  ;  et  ne  le  fut  que 
deux  jours  et  deux  nuits,  pource  qu'il  n'estoit  pas 
bien  de  leur  accort.  La  troisiesme  journée  ensui- 
vant ,  fut  reffait  prévost  sire  Andr j  Marchant ,  très 
cruel  et  sans  pitié  ,  comme  devant  est  dit. 

Item  j  en  cedit  temps ,  entre  la  Sainct-Remj  et 
Noël,  lesdits  bandés,  qui  tout  gouvernoient ,  firent 
bannir  tontes  les  femmes  de  ceux  que  devant 
avoient  bannis  sans  mercy;  qui  estoit  moult  grande 
pitié  à  veoir  ;  car  toutes  estoient  femmes  d'hon- 
neur et  d'estat,  et  la  plus  grande  partie  de  elles 
n'avoient  oncques  eslongné  Paris  sans  honneste 
compaignie ,  et  ils  estoient  accompagnés  de  ser- 
gents très  crueulx;  et  qui  plus  destraignoit  le 
cueur,  c'estoit  qu'on  les  envoyoit  toutes  au  pays 
du  duc  d'Orléans  ,  tout  au  contraire  du  pays  oii 
leurs  amis  et  maris  estoient.  Et  encore  autre 
chose  qui  leur  venoit  au  devant  ;  car  toutes 
femmes  sont  vitupérées  d'estre  menées  à  Orléans. 
Et  là  les  envoyoit-on  le  plus;  mais  autrement  ne 
povoit  estre  pour  le  temps,  car  tout  estoit  gouverné 
par  jeunes  seigneurs,  senon  le  duc  de  Berry  et  le 
comte  d'Arminac. 

Item,  les  festes  de  Noël  ensuivant,  c'est  à  sca- 

voir  mil  quatre  cent  quatorze,  fut  fait  par  le  roy,  !«- 
comte  (l'Alencon^  duc  d'Alencon  ;  et  fut  faite  du- 
chié  quin'estoit  que  comté;  ne  oncques  mais  n'a- 
voit  esté  duclîié  jusques  à  cel.ii  jour;  ainsi  en  fut. 

I/ern,  à  l'entrée  de  février  ensuivant,  joustèrent 
le  roy  et  les  seigneurs  en  la  jurande  rue  Sainct-An- 
thoine,  entre  Sainct-AntboineetSaincte-Calherine 
du  Yal  des  Escolliers  ,  et  y  avoit  barrières.  En  ces 
joustes  ,  vint  le  duc  de  Breban ,  pour  traictier  la 
paix;  et  jousta,  et  gaicç'na  le  prix.  Ad  ce  temps 
estoient  les  Anglois  à  Paris  pour  traictier  d'ung 
mariaige  à  une  des  filles  du  roy  de  France. 

/lem ,  le  mardi ,  dix-neuviesme  jour,  fust  des- 
posé de  la  prévosté  de  Paris  Andry  Marchant ,  qui 
autresfois  avoit  esté  desposé  par  ses  démérites;  mais 
il  lînoit  toujours  par  argent;  fors  que  à  celle  fois 
en  ladite  prévosté  fut  remis  sire  Tanneguy  du 
Chastel  la  seconde  ou  la  troisiesme  fois.  Mais  en 
ce  temps  aussi  estoient  chevaliers  d'Espaigne  et  de 
Portugal,  dont  trois  du  Portugal,  bien  renommés 
de  chevalerie,  prindrent,  par  ne  sçai  quelle  folle 
cntreprinse ,  champ  de  bataille  encontre  trois  che- 
valiers de  France  ,  c'est  à  scavoir  :  François  de 
Grinquos...,  la  Roque — ,  Morigon  ;  et  fut  à  ou- 
trance ordonné  au  vingt-troisiesme  jour  defebvrier, 
vigille  Saint-Père  et  Saint-Oliien  ;    et  fut  avant 

soleil ,   qu'ils  entrassent  en  champ;  mais  en 

bonne  vérité  de  Dieu,  ils  ne  mirent  pas  tant  qu'on 
mettroit  à  aller  de  la  porte  Sainct-Martin  à  celle  d 
Sainct-Anthoine ,  à  cheval,   que  les  Portuga 

ne  fussent  déconfits  par  les  trois  François ,  dont  la 
Roque  fut  le  meilleur. 

hem ,  le  sabmedi  ensuivant,  vigille  Sainct-Ma- 
tliieu,  fut  la  paix  criée  parmi  Paris,  à  trompes;  et 
disoit  chacun  que  ce  avoit  fait  le  duc  de  Breban  ; 
et  feist-on  au  sabmedy  plus  de  l'eus  parmi  Paris  que 
toutes  les  autres  fois  devant  dites  ;  et  si  estoit  les 
quatre-temps  des  brandons. 

Item,  environ  sept  ou  huit  jours  en  mars,  fut 
vSaine  si  cruelle  à  Paris ,  que  ung  moulle  de  bûche 
valoit  neuf  ou  dix  sols  parisis,  et  ung-  cent  de  cos- 
terets ,  qui  les  vouloit  avoir  bons ,  vingt-huict  ou 
trente-deux  sols  parisis  ;  le  sac  de  charbon ,  douze 
sols  parisis;  bourées,  foin  semblablemenl,  tuille, 
piastre  en  la  manière  ;  et  si  sachez  que  depuis  la 
Toussainct  jusques  à  Pasques,  ne  fut  oncques  jour 
qu'il  ne  cheist  eaiie  de  jour  ou  de  nuit  ;  et  dura  la 
ealie  jusques  en  my-avril,  qu'on  ne  povoit  aller  es 
marez  entre  Sainct-Anthoine  et  le  Temple  ,  ne  de- 
dans la  ville,  ne  dehors. 

Item,  le  dix-septiesme  jour  d'avril,  fut  mondit 
sei^-neur  de  Guienne  en  l'hostel  de  la  ville,  et  or- 
donna trois  eschevins  nouveaux,  c'est  à  scavoir  , 
Pierre  de  Grantrue,  Andriet  d'Esparnon  ,  et  Jehan 
de  Louviers ,  et  desposa  Pierre  Oger,  Jehan  Mar- 
cel, Guillaume  Tirasse. 

Item,  le  jour  de  Sainct-Marc  ensuivant,  fut  criée 
de  parmi  Paris,  la  paix,  à  trompettes,  sur  peine 
de  perdre  corps  et  biens  qui  la  contrediroit. 

Jlem.  le  mois d'aoust  ensuivant,  au  commence- 

ment,  arriva  le  roj  d'Angleterre  à  toiile  sa  piii  - 
sance  en  Normandie  ,  et  prit  port  emprès  Ifarre- 
fleu,  et  assiégea  Harrefleu  et  les  lionnes  villes  d'en- 
tour. 

Item, M.  de  Guienne,  fils  aisné  du  roj,  se  partist 
de  Paris  le  premier  jour  de  septembre  ,  à  ung  di- 
manche au  soir,  à  trompes  ;  et  n'avoit  que  jeunes 
gens  avec  lui;  et  partist  pour  aller  conlieles  Anglois; 
et  le  roy  de  France  son  père  se  partist  le  neuviesme 
jour  ensuivant ,  pour  aller  après  son  fils ,  et  alla  à 
Saint-Denis  au  giste  ;  et  lantost  après  fut  cueillie 
à  Paris  la  plus  grande  taille  qu'on  euist  vu  cueillir 
d'aage  dhomme,  qui  nul  bien  nefisl  pour  leproufïît 
du  royaume.  Ainsi  estoit  tout  gouverné  par  lesdits 
bandés  ;  car  Harrefleu  fut  prins  par  les  Anglois  ou- 
dit  mois  de  septembre,  le  quatorziesme  jour,  et 
tout  le  pays  gasté  et  robbé,  et  faisoient  autant  de 
mal  les  gens  d'armes  de  France  aux  povres  gens , 
comme  faisoient  les  Anglois;  et  nul  autre  bien  n'y 
lirent  ;  et  si  fist  bien  sept  ou  liuict  sepmaines,  puis 
que  les  Anglois  furent  arrivés,  aussi  bel  temps 
comme  on  vit  oncques  point  faire  en  aoust  et  en 
vendanges,  jour  de  vie  d'homme  ,  et  aussi  bonne 
année  de  tous  les  biens;  mais  néanmoins,  pour  ce 
ne  s'avança  oncques  nul  des  seigneurs  de  France 
de  combattre  les  Anglois  qui  là  lurent. 

Item,  les  dessusdits  bandés,  le  dixiesme  jour  d'oc- 
tobremilquatrecentquinze,firenLàleurposte(gré) 
unprévost  des  marchands  nouvel  et  quatre  esche- 
vins;   c'est  à  scavoir,  le  prévost  des  marchands^ 

Philippe  de  Breban,  fils  d'un  impositeur,  les  éche- 
\4ns,  Jehan  du  Pré,  espicier,  Estienne  de  Bonpré, 
pelletier,  Regnault  Pidoye^  cliangeur,  Guillaume 
d'Ausserre,  drappier;  et  si  estoient  le  roj  et  M.  de 
Guienne  à  ce  jour  en  Normandie  ,  l'un  à  Rouen  et 
l'autre  à  Vernon  ,  ne  oncques  ceux  de  Paris  n'en 
sceurent  rien,  tant  que  ce  feust  fait  ;  et  furent  moult 
esbaliis,  le  prévost  des  marcliands  et  les  eschevins 
qui  devant  estoient,  quant  on  les  desposa  sans  autre 
mandement  du  roy  ne  du  duc  de  Guienne,  ne  sans 
le  sceu  des  bourgeois  de  Paris. 

Itejiiyle  ving-tiesmejourdudit  mois  ensuivant,  les 
seig-neurs  de  France  oiijrent  dire  que  les  Anglois 
s'en  alloient  par  la  Picardie  :  si  les  tint  monsieur 
de  Charollois  si  court  et  de  si  près,  qu'ils  ne  porent 
passer  par  où  ils  cuidoient.  Adoncques  allèrent 
après  tous  les  princes  de  France  ,  sinon  six  ou  sept , 
et  les  trouvèrent  en  ung  lieu  nommé  Agincourt, 
près  de  Roustanville  ;  et  en  ladite  place ,  le  jour 
Sainct-Crepin  et  Crepinien,  ils  combattirent  à  eux; 
et  estoient  les  François  plus  la  moitié  que  les  An- 
^lois;  et  si  furent  François  desconfîts  et  tués,  et 
prins  des  plus  grands  de  France. 

Item  y  tout  premièrement  le  duc  de  Breban,  le 
comte  de  Nevers,  frères  du  duc  de  Bourgongne,  le 
duc  d'Alencon ,  le  duc  de  Bar,  le  connestable  de 
France ,  Charles  de  Labrait ,  le  comte  de  Marie,  le 
comte  de  Roussy,  le  comte  de  Salmes ,  le  comte 
de  \  audemons,  le  comte  de  Dampmartin,  le  mar- 
quis du  Pont  ;  ceux  cy  nommés  furent  touts  morts 

en  la  bataille,  et  bien  trois  mille  espérons  dorés  sur 
les  autres  ;  mais  de  ceux  qui  furent  prins  et  menés 
en  Angleterre,  le  duc  d'Orléans,  le  duc  de  Bour- 
bon ,  le  comte  d'Eu ,  le  comte  de  Richemont ,  le 
comte  de  Vendosme,  le  mareschal  de  Bouciquaut , 
le  fils  du  roy  d'Ermenie ,  le  sire  de  Torsj,  le  sire  de 
Hellj,  le  sire  de  Mouj,  M.  de  Savoisj,  et  plusieurs 
autres  chevaliers  et  escuyers  dont  on  ne  scet  les 
noms.  Oncques,  puis  que  Dieu  fut,  ne  fut  fait  telle 
prinse  en  France  par  Sarrazins,  ne  par  autres  ;  car 
avec  eux  furent  morts  plusieurs  baillis  de  France 
qu'ils  avoient  avec  eux  admenés.  les  communes 
des  bailliages,  qui  tous  furent  misàl'épée,  comme 
Je  bailli  de  Vermandois  et  ses  gens ,  le  bailli  de 
Mascon  et  ses  gens ,  celui  de  Sens  et  ses  gens,  celui 
de  Senlis  et  ses  gens,  celui  de  Caen  et  ses  gens , 
le  bailli  de  Meaulx  et  ses  gens  ;  et  disoit-on  com- 
munément que  ceux  qui  prins  estoient,  n'avoient 
pas  esté  bons  ne  loyaux  à  ceux  qui  moururent  en 
la  bataille.  Environ  trois  sepmaines  après,  vint  le 
duc  de  Bourgogne  assez  près  de  Paris ,  moult  trou- 
blé de  la  mort  de  ses  frères  et  de  ses  hommes, 
pour  cuider  parler  au  roy,  ou  au  duc  de  Guienne  ; 
mais  on  lui  manda  qu'il  ne  fust  si  hardy  de  venir 
à  Paris  ;  et  fist-on  tantost  murer  les  portes,  comme 
autresfois;  et  se  logèrent  plusieurs  cappitaines  au 
Temple,  à  Sainct-Martin  et  es  places  devant  dittes, 
par  deffaulte  des  seigneurs;  et  furent  toutes  les 
ruelles  d'enlour  les  lieux  devantdits  prinses  desdits 
cappitaines,  ou  de  leurs  gens,  et  les  povres  gens 

boutés  hors  de  leurs  maisons;  et  à  grant  prière  et 
à  grande  peine  avoient-ils  le  couvert  de  leur  hostel  ; 
et  cette  laronnaille  couchoient  en  leurs  licts, 
comme  ils  feissent  à  dix  ou  douze  lieues  de  Paris  ; 
et  n'estoit  homme  qui  en  osast  parler,  ne  porter 
coustel ,  qui  ne  fut  mis  en  diverse  prison ,  comme 
au  Temple,  à  Sainct-Martin,  à  Sainct  Magloire,  en 
Tjron  et  en  autres  diverses  prisons. 

Item,  environ  la  fin  de  novembre  ,  l'an  mil 
quatre  cent  quinze,  le  duc  de  Guienne,  aisné  fils  du 
roy  de  France,  moult  plain  de  sa  voulenté  plus  que 
de  raison  ,  accoucha  malade ,  et  trespassa  le  dix- 
huictiesme  jour  de  décembre  oudit  an  ,  jour  mer- 
credi des  quatre-temps  ;  et  furent  faittes  ses  vi- 
eilles le  dimanche  ensuivant,  à  Nostre-Dame  de 
Paris  ;  et  fut  apporté  du  Louvre  sur  les  espaules 
de  quatre  hommes  ;  et  n'y  avoit  que  six  hommes  à 
cheval,  c'est  à  scavoir  devant  ;  après,  les  quatre  or- 
dres mandiant  et  les  autres  collèges  de  Paris;  après, 
sur  un  grant  cheval  lui  et  son  paige  ;  sur  ung  autre 
fut  le  chevalier  du  guet  ;  après  grant  pièce  le  pré- 
vostde  Paris.  Après  le  corps  fut  le  duc  de  Berrj, 
le  comte  d'Eu  et  ung  autre.  En  ce  point  fut  porté 
à  Nostre-Dame  de  Paris ,  et  là  fut  enterré  le  lan- 
demain. 

Item,  en  ce  temps  fut  le  pain  très  cher  ;  car  le 
pain  qu'on  avoit  devant  pour  huit  blancs,  valoit 
cinq  sols  parisis ,  et  bon  vin  pour  deux  deniers  pa- 
risis  la  pinte.  En  ce  temps  furent  les  portes  murées . 
comme  autresfois,  pour  le  duc  de  Bourgongne,  qui 

estoit  près  de  Paris ,  et  grant  foison  de  gens  d'ar- 
mes, parquoi  fromaiges  et  œufs  furent  si  chers, 
qu'on  n'avoit  que  trois  œufs  pour  un  blanc,  et  un 
fromaige  commun  pour  trois  ou  quatre  sols  pa- 
risis.  Et  Paris  estoit  gardé  par  gens  étranges;  et 
estoient  leurs  cappitaines ,  ung  nommé  Remonet 
de  la  Guerre,  Barbasan,  et  autres  tous  mauvais  et 
sans  pitié;  et  pour  mieux  faire  leur  voulenté,  man- 
dèrent le  comte  d'Arminac ,  personne  excommu- 
niée, comme  devant  est  dit,  nommé  Benart,  et 
de  celui  firent  connestable  de  France  à  unglundy 
en  la  fin  de  décembre  ;  et  le  prévost  de  Paris  ,  au 
mois  ensuivant,  fut  fait  admirai  de  France,  gouver- 
neur de  la  Rochelle  ;  et  fut  desposé  d'estre  admirai 
une  mauvaise  personne  nommée  Clignet  de  Bre- 
ban ,  qui  moult  fît  de  mal  en  France ,  comme  il  fut 
admirai. 

Item ,  le  duc  de  Bourgongne  estoit  toujours  en 
la  Brie ,  ne  ne  povoit  parler  au  roj ,  ne  le  roj  à 
lui,  pour  puissance  qu'ils  eussent  eux  deux;  car 
les  traistres  de  Franche  disoient  au  roy  ,  quant  il 
demandoit,  qui  moult  le  demandoit  souvent,  que 
plusieurs  fois  on  Tavoit  mandé  ;  mais  il  ne  daignoit 
venir ,  et  d'autre  part  mandoient  au  duc  de  Bour- 
gongne ,  qui  estoit  à  Laingny ,  que  le  roj  lui  def- 
fendoit  sa  terre,  sur  peine  d'estre  réputé  pour 
traistre  faux. 

Item ,  le  douziesme  jour  du  mois  de  février  f ust 
fait  par  les  dessusdits  bandés  ledit  comte  d'Armi- 
nac seul  de  tout  le  royaume  de  Franche  à  qui  il  en 

dépleust,  car  le  roy  estoit  toujours  mal  disposé. 
En  celui  temps  s'en  alla  le  duc  de  Bourg-ong-ne  en 
son  pays. 

Item  y  le  premier  jour  de  mars  mil  quatre  cent 
quinze  ensuivant,  jour  de  Sainct- Aubin,  entra 
l'empereur  roy  de  Hongrie  à  Paris ,  à  ung  diman- 
che; et  vint  par  la  porte  Sainct-Jacques  ;  et  fust 
logé  au  Louvre  ;  et  le  deux ,  mardi  ensuivant ,  fu- 
rent envoyées  semondre  les  demoiselles  de  Paris  et 
des  bourgeoises  les  plus  honnestes,  et  leur  donna 
à  disner  en  l'hostel  de  Bourbon  le  dixiesme  jour 
ensuivant  après  sa  venue,  et  à  chacune  aucun 
joiiel. 

Item ,  il  fust  à  Paris  environ  trois  sepmaines ,  et 
puis  s'en  alla  devers  Angleterre  pour  avoir  les  pri- 
sonniers du  sang  de  Franche,  qui  là  estoient  de  la 
prinse  d'Agincourt. 

Item,  commençant  la  sepmaine  penneuse  en- 
suivant ,  qui  fust  entrant  le  treiziesme  jour  d'avril 
mil  quatre  cent  quinze ,  entreprindrent  aucuns  des 
bourgeois  de  Paris  de  prendre  ceux  qui  ainsi  te- 
noient  Paris  en  subjection  ;  et  dévoient  ce  faire  le 
jour  de  Pasques ,  qui  furent  le  dix-neuviesme  jour 
d'avril  :  mais  ils  ne  le  firent  point  par  scus  ;  car  il 
fust  sceu  par  ceux  de  la  bande,  qui  les  prindrent 
et  les  misdrent  en  prison  ;  et  le  vingt-quatriesme 
jour  dudit  mois  d'avril  mil  quatre  cent  seize ,  fust 
mené  en  ung  tombeel  à  boiie  le  doyen  de  Tours, 
chanoisne  de  Paris,  frère  de  l'évesque  de  Paris  de 
devant  cellui  qui  pour  lors  estoit,  maistre Nicolle 

(l'Org-eniont ,  fils  de  feu  Pierre  d'Orgemont.  En  ce 
point,  vestu  d'iing  grand  mantel  de  vioUet  et  clia- 
peron  de  mesnies,  fust  mené  es  halles  de  Paris;  et 
en  une  charrette  devant  estoient  deux  hommes  de 
honneur  sur  deux  ais ,  chacuD  une  croix  de  bois  en 
sa  main;  et  avoit  l'ung  esté  eschevin  de  Paris,  et 
l'autreesloithomme  d'honneur, etestoit  marcher  en 
ars  nommé  maistre  Régnault,  et  l'eschevin  Robert 
de  Belloy;  et  à  ces  deux  on  couppa  les  lestes,  voyant 
ledit  d'Orgemont,  lequel  n'avoit  qu'un  pied;  et 
après  la  justice  fust  ramené  sans  oster  dudit  tom- 
berel  en  prison  ou  chastel  Sainct-Anthoine  ;  et  en- 
viron quatre  jours  après  fust  preschié  ou  parvis 
Nostre-Dame  de  Paris ,  condampné  en  chartre  per- 
pétuelle au  pain  et  à  l'eaue. 

Item ,  le  premier  samedi  de  mai  ensuivant  furent 
décollés  pour  ce  fait,  trois  moult  honnestes  hommes, 
et  de  moult  bonne  renommée  ;  c'est  assavoir  le  si- 
gneur  de  Lours,  de  la  porte  Baudet,  ung  tainturier 
nommé  Durant  de  Yrj  ,  ung  marchant  de  lalon  et 
espinglier,  nommé  Jehan  Perquin  ;  et  estoit  ledit 
tainturier  maistre  de  la  soixantaine  des  arbalestriers 
de  Paris. 

Ilem y  le  septiesme  jour  de  mai  fust  crié  parmi 
Paris  que  nul  ne  fust  si  hardi  de  faire  assemblée  à 
corps,  ne  à  nopces  ,  ne  en  quelque  manière ,  sans 
le  congié  du  prévost  de  Paris.  En  ce  temps  avoit, 
quant  on  faisoit  nopces,  certains  commissaires  et 
sergents  aux  despens  de  l'espousé,  pour  garder  que 
homme  ne  murmurast  de  rien. 

Item,  le  huiliesme  jour  de  mai,  venderdi,  furent 
ostées  les  cliaisnes  de  fer  qui  estoient  à  Paris,  et 
furent  portées  à  la  porte  Sainct-  Anthoine.  En  ce 
temps  estoit  toujours  le  pain  si  cher,  que  petits 
mesnaiges  n'en  povoient  avoir  leur  saoul  ;  car  la 
charte  dura  moult  longuement  ;  et  coustoit  bien  la 
douzaine ,  que  on  avoit  devant  pour  dix-huict  de- 
niers,  quatre  sols  parisis. 

Item  y  le  samedi  ensuivant,  neuviesme  jour  dudit 
mois ,  lurent  ostées  les  armures  aux  bouchers  en 
leurs  maisons,  tant  de  Sainct  Germain  ,  de  Sainct- 
Marcel,  de  Saincte-Geneviefve  et  de  Paris. 

Item,  le  lundi  ensuivant  fust  crié  parmi  Paris, 
sur  peine  d'estre  réputé  pour  traistre,  que  tout 
homme,  prestre,  clerc  ou  laj,  portast  ou  envojast 
toutes  ses  armures,  quelles  qu'elles  fussent,  ou  es- 
pées,  ou  badelaires,  ou  hachets,  ou  quelque  ar- 
mure qu'il  eust ,  au  chastel  de  Sainct-Anthoine. 

Ileîn,  le  venderdi  quinziesme  jour  dudit  mois, 
firent  lesdits  commencer  à  abattre  la  grant  bouche- 
rie de  Paris  ;  et  le  dimanche  ensuivant  vendirent 
les  bouchers  de  ladite  boucherie  leurs  chars  sur  le 
pont  Nostre-Dame,  moult  esbahis  pour  les  fran- 
chises qu'ils  avoient  en  la  boucherie ,  qui  leur  fu- 
rent toutes  ostées  ;  et  sembloit  ce  dimanche  que  les- 
dits bouchers  eussent  eu  quinze  jours  ou  trois  sep- 
maines  de  temps  à  faire  leurs  estaux,  tant  furent 
bien  ordonnés  du  A'enderdi  jusques  au  dimanche. 

Item  y  le  venderdi  ensuivant  furent  commencées 
à  murer  les  portes  comme  autrefois. 

Item ,  le  lendemain  de  la  Sainct-Laurens  ensui- 
vant, firent  crier  lesdits  bandés  parmi  Paris,  que  nul 
ne  fusl  si  hardi  d'avoir  à  sa  f'enestre  coffre  ne  pot, 
ne  hocte,  ne  cosle  en  jardin,  ne  bouteille  à  vinaig-re 
à  sa  fenestre  qui  fust  sur  rue  ,  sur  peine  de  perdre 
corps  et  biens ,  ne  que  nul  ne  se  baignast  en  la  ri- 
vière ,  sur  peine  d'estre  pendu  par  la  gorge. 

Item,  le  jour  de  Sainct-Laurens  ensuivant, 
feirent  chanter  lesdits  bandés  aux  Quinze- Vingts, 
lust  tort  ou  droit;  et  y  avoit  commissaires  et  ser- 
gens  qui  faisoient  chanter  devant  eux  tels  pres- 
tres  qu'ils  vouloient,  malgré  ceux  dudit  lieu  ,  les- 
quels vouloient  que  on  leur  fist  droit  de  certains 
prisonniers  qui  esloient  au  Geôle,  lesquels  feu- 
rent  prins  en  la  franchise  par  l'outrage  du  prévost 
de  Paris;  et  feurent  prins  le  vingt-cinquiesme  jour 
de  mai,  vigile  de  l'Ascension  de  INostre-Seigneur; 
et  fust  avant  la  Sainct-Laurens  ensuivant ,  que  on 
chantast  ne  messe  ne  vespres  en  ladite  église. 

Item ,  la  première  sepmaine  de  septembre  en- 
suivant, fist-on  deffense  aux  bouchiers  que  plus 
ne  vendissent  leur  char  sur  le  pont  Nostre-Dame  ; 
et  celledite  sepmaine  commenchèrent  à  vendre 
en  la  halle  de  Beauvais ,  à  Petit-Pont,  à  la  Porte- 
Baudais  :  et  environ  quinze  jours  après ,  commen- 
chèrent à  vendre  devant  Sainct-Lieufraj,  au  Trou- 
Pugnais. 

Item  ,  en  celle  sepmaine  fust  crié  que  nul  ser- 
gent à  cheval  ne  demourast  hors  de  la  ville  de 
Paris  ,    sur  peine  de  perdre  son  oflice. 

llem  .  fiist  crié  celledite  sepmaine  que  lendits 
estaux  de  boucherie  seroient  iDailliés  au  proufïit  du 
roj  au  plus  offrant ,  et  que  lesdils  bouchiers  n'y 
auroient  quelque  franchise. 

Item  ,\e  mois  d'octobre  ensuivant,  fust  com- 
mencée la  boucherie  du  cimetière  Sainct-Jehan  , 
et  fust  achevée  ;  et  y  vindrent  vendre  ceux  de  der- 
rière Sainct-Gervais ,  le  premier  dimanche  de 
febvrier  oudit  an. 

Item  ,  le  vingtiesrae  jour  de  TebYrier  oudit  an  , 
fust  crié  que  l'on  ne  prinst  nulle  monnoie  à  Paris 
que  celle  du  roy  ;  qui  moult  fist  grand  dommaige 
aux  gens  de  Paris  ;  car  la  monnoie  du  duc  de  Bre- 
taigne  et  du  duc  de  Bourgongne  estoient  prinses 
comme  celle  du  roy  ;  dont  plusieurs  marchands, 
riches  et  pouvres ,  et  autres  gens  qui  en  avoient . 
perdirent  moult  ;  car,  pour  la  desfence,  homme 
n'en  eust  eu  quelque  nécessité,  se  non  au  buil- 
lon  :  mais  environ  un  mois  après ,  on  reprint  les 
dessusdites  monnoies  deffendues  ,  comme  devant 
feurent. 

Item,  le  troisiesme  jour  d'avril  oudit  an,  tres- 
passa  monsieur  de  Guienne,  aisné  fils  du  roy  de 
Franche  à  Compiègne  ,  qui  avoit  esté  quinze  mois 
ou  environ  dalphin. 

Item  y  ledit  roy  Loys ,  l'an  mil  quatre  cent  dix- 
sept ,  trespassa  environ  trois  jours  en  la  fin. 

Item  ,  en  iceluy  temps,  on  avoit  vin  sain  et  net 
pour  un  denier  la  pinte  ;  mais  de  grosses  tailles, 
trois  ou  quatre  touts  les  ans  ;  et  n'osoit  nul  parler 

du  (lue  tle  Bourgongne ,  qu'il  ne  liist  en  péril  de 
perdre  le  corps  ou  la  chevance,  ou  d'estre  banni. 

Item,  le  vingt-neuviesnie  jour  de  mai  ensui- 
vant ,  vigile  de  la  Pentecoste ,  fust  crié  que  nul  ne 
prinst  quelque  monnoie  ,  que  celle  seulement  du 
coing  du  roy ,  et  que  on  ne  marchandast  que  à 
sols  et  à  livres  ;  et  feurent  aussi  criés  à  prendre 
petits  moutons  d'or  pour  seize  sous  parisis^  qui 
n'en  valloient  pas  plus  de  onze  sols  parisis;  et  le 
lundi  ensuivant,  premier  jour  des  Testes  de  Pen- 
tecostes ,  commenchèrent  les  gens  de  Paris  ;  c'est 
assavoir  de  quelque  estât  qu'ils  feussent ,  prestres , 
ou  clercs ,  ou  autres ,  à  curer  les  voiries  ,  ou  à  faire 
curer  à  leur  argent  ;  et  fust  celle  queuUette  si 
aspre,  qu'il  falloit  que  chascun,  de  quelque  estât 
qu'il  fust ,  de  cinq  jours  en  cinq  jours  ,  enbaillast 
argent;  et  quant  on  payoit  pour  cent,  on  y  en 
mettoit  une  quarantaine ,  et  avoient  les  gouver- 
neurs le  remenant  (reste). 

Item  y  celledite  sepmaine  fust  fait  le  pont  le- 
vye  à  la  porte  Sainct  -  Anthoine  ;  et  celle  année 
feurent  faites  les  maisons  entre  les  bastilles  et  l'es- 
corcherie  aux  Tuileries. 

Item ,  en  celui  temps  fust  prins  ,  de  par  le  pré- 
vost  de  Paris,  un  nommé  Louis  Bourdon,  cheva- 
lier ,  qui  tant  feit  de  peine  au  chastel  d'Estampes, 
comme  devant  est  dit ,  et  fust  noyé  pour  ses  dé- 
mérites; et  fust  la  royne  privée  du  tout,  que  plus 
ne  seroit  au  conseil ,  et  lui  fust  son  estât  amendry  ; 
et  demourèrent  les  choses  en  ce  point,  sinon  que 

toujours  preiioient  lesdits  gouverneurs  ,  desquels 
vouloient  et  les  bannissoient  ;  et  si  falloit  qu'ils  al- 
lassent où  lesdits  gouverneurs  vouloient ,  et  en 
mains  de  trois  sepmaines,  en  bannirent  plus  de 
huit  cents,  sans  ceux  qui  demeurèrent  en  prinson. 

Item ,  en  ce  temps ,  à  l'issue  d'aoust ,  s'esmeut 
le  duc  de  Bourgogne  ,  pour  venir  à  Paris,  et  vint 
en  conquestant  villes,  cités,  chasteaux,  et  par- 
tout faisoit  crier,  de  par  le  roj  et  le  dauphin,  et 
de  par  lui ,  que  on  n'y  payast  nulles  subsides , 
dont  les  gouverneurs  de  Paris  prindrent  si  grant 
haine  contre  lui ,  qu'ils  faisoient  faire  processions, 
et  faisoient  prescher  qu'ils  savoient  bien  de  vrai 
qu'il  vouloit  estre  roy  de  Franche,  et  que  par  lui 
et  par  son  conseil,  estoient  les  Engloys  en  Nor- 
mandie ,  et  par  toutes  les  rues  de  Paris  avoit  es- 
pies  qui  estoient  résidants  et  demeurants  à  Paris, 
qui  leurs  propres  voisins  faisoient  prendre  et  em- 
prisonner ;  et  nul  homme ,  après  ce  qu'ils  estoient 
prins  ,  n'en  osoit  parler  aucunement ,  qu'il  ne 
fust  en  péril  de  sa  chevance  ou  de  sa  vie. 

Item ,  à  l'entrée  de  septembre  mil  quatre  cent 
dix-sept ,  approcha  le  duc  de  Bourgongne  de  Pa- 
ris, et  g-aio-naTIsle-Adam,  Pont-Saincte-Maxence, 
Senlis,  Beaumont.  Adoncq  fust  la  porte  wSainct- 
Denis  fermée  ,  et  feurent  abattues  les  arches  pour 
faire  un  pontleveys,  et  fust  deux  mois  fermée , 
en  la  droite  saison  de  vendanges. 

Item ,  environ  huit  ou  neuf  jours  en  septembre , 
fust  desposé  Breban,  devantdit,  de  la  prévosté  des 

marchands ,  et  lust  fait  prévost  Estienne  de  Bon- 
.  puis  ,  lequel  ne  le  fust  que  cinq  jours;  et  fust  mis 
en  la  prevosté  un  faiseur  de  cofFres  et  de  bans , 
nommé  Guillaume  Syrasse ,  le  douze  septembre 
oiidit  an.  En  ce  temps  vindrent  les  Bourguignons 
devant  Sainct-Cloud  ;  et  lors  fust  le  pont  rompu  , 
et  les  Bourguignons  assaillirent  la  tour  à  engins , 
et  l'endommaigèrent  moult  ;  mais  point  ne  fust 
prinse  à  celle  fois  ,  ains  la  laissèrent  :  mais  ils  tind- 
rent  si  le  pays  autour  de  Paris ,  que  quelque  marée 
ne  venoit  à  Paris  de  nulle  part. 

Item  y  la  livre  de  beurre  salé  valoit  deux  sols 
parisis,  et  vendoit-on  deux  œufs  ou  trois  au  plus, 
quatre  deniers  parisis;  ung  petit  hareng  caqué, 
six  deniers  parisis  :  le  frois  hareng  vint  environ 
les  ottaves  Saint-Denis,  trois  ou  quatre  penniers; 
et  vendoit-on  la  pièce  trois  ou  quatre  blancs,  tout 
lance  et  le  poudre  deux  blancs,  rien  mains;  et  le 
vin  qu'on  avoit  en  aoust  pour  deux  deniers,  cous- 
toit  ,  en  septembre  ensuivant ,  quatre  ou  six  de- 
niers parisis. 

Item,  en  ce  temps  avoit  si  pesme  douleur  à 
Paris,  que  nul  n'osoit  aller  vendanger  hors  Paris, 
devers  la  Porte  Saint-Jacques,  de  touttes  parts, 
comme  à  Chastillon,  à  Bannex,  Fontenaj,  Vanves, 
Icy,  Clamart,  Montrouge;  car  les  Bourguignons 
hayoient  moult  les  bourgeois  de  Paris  ,  et  ils  ve- 
noient  fourrer  jusques  aux  fauxbourgs  de  Paris  ; 
et,  quelques  personnes  qu'ils  trouvoient,  esloient 
prins  et  emmenés  en  leur  ost  ;   et  avecques  eux 

avoit  moult  de  gens  de  Paris  qui  avoient  été  bannis, 
qui  tous  les  cognoissoient  pour  enquérir  ou  au- 
trement. Et  s'ils  estoient  de  quelque  renom  ,  ils 
estoient  cruellement  traités ,  et  mis  à  si  grant  ran- 
çon comme  on  les  povoit  mettre  ;  et  s'ils  eschap- 
poient  par  aucune  aventure  et  venoient  à  Paris  ,  et 
on  le  scavoit,  on  leur  mettoit  sus  qu'ils  s'étoient  (ait 
prendre  de  leur  bon  gré,  et  estoient  mis  en  prinson. 
Item,  en  ce  temps,  furent  fait  capitaine  de  la  porte 
du  Temple,  ung  nommé  Symonnet  du  Bojs,  qui 
estoit  clerc  ;  Jacquot  l'empereur  ,  garde  des  cof- 
fres du  roj;  et  de  la  porte  Saint-Martin,  un  nommé 
Jehannin  Nepveu,  cbauderonnier  ,  fils  d'un  chau- 
deronnier  nommé  Colin  Nepveu. 

iLem  y  en  cestuy  mois  d'octobre  ,  fust  faite  une 
grosse  taille  de  sel  ;  car  pou  fu  de  gens  qui  fussent 
de  nulle  renommée  ,  à  qui  on  ne  envoyast  deux 
sextiers  ou  trois ,  au  gros,  ung  muy  ou  demi-muj; 
et  si  le  convenoit  payer  tantost  et  le  porteur  ,  ou 
avoirsergents  en  garnison,  ou  on  estoit  mis  en  prin- 
son au  Palais  ;  et  coustoit  le  sextier  quatre  escus  de 
dix-buit  sols  parisis  pour  pièce. 

Item ,  la  plus  grant  partie  des  cappitaines  qui 
estoient  dans  Paris ,  on  les  payoit  des  advoines 
que  on  avoit  admenées  à  Paris  pour  estre  bien 
salvement  ;  et  avoient  congié  de  prendre  ce  qu'ils 
povoient  piller  autour  de  Paris ,  à  deux  ou  trois 
lieues  environ  ,  et  ils  ne  s'en  faignoient  pas. 
En  ce  temps  feirent  les  boucbiers  de  Sainct-Ger- 
main-des-Prez  leur  boucberie  ,  en  une  rue  qui  est 

entre  les  Cordeliers  et  la  porte  Sainct-Germain  , 
en  iing  lieu  en  manière  de  celier,  oij  on  descen- 
doit  à  degrés  qui  avoient  dix  marches. 

Item ,  en  ce  temps  valloit  le  caque  de  hareng  , 
seize  livres  parisis. 

Item  ,  autour  de  Paris  ,  de  quelque  part  que  ce 
fust ,  n'osoit  homme  aller  qu'il  ne  fust  desrobé  ; 
et  s'il  se  revenchoit  ou  defTendoit ,  il  estoit  tué  des 
gens  d'armes  de  Paris  mesmes ,  qui  issoient  toutes- 
fois  qu'ils  Youloient  hors  de  Paris ,  pour  piller  ; 
car  quant  ils  revenoient ,  ils  estoient  aussi  troussés 
de  biens  que  fait  le  héricon  de  pommes ,  et  nul 
n'en  oyoit  parler  ;  car  ainsi  plaisoit  aux  gouver- 
neurs de  Paris. 

Item  ,  en  iceluj  temps  allèrent  les  Bourguignons 
devant  Corbeil ,  et  fourrèrent  le  pays  tout  entour, 
et  feirent  plusieurs  assaux  ;  mais  pas  ne  le  prin- 
drent  à  celle  fois  ;  car  ils  se  retrairent  vers  Char- 
tres :  mais  la  nuit  Sainct-Climent,  arrivèrent  devant 
Paris  si  soudainement  que  merveilles  ;  et  les  gens 
d'armes  de  Paris  les  allèrent  souvent  escarmou- 
cher,  mais  toujours  y  perdoient  grant  foison  de 
soudojers  de  Paris  ;  et  ceux  qui  eschappoient 
s'en  revenoient  par  les  villaiges  d'entour  Paris,  et 
pilloient ,  roboient ,  ranconnoient ,  et  avec  ce  ad- 
menoient  tout  le  bestial  qu'il  povoient  trouver, 
comme  bœufs  ,  vaches  ,  chevaux ,  asnes ,  asnesses , 
juments  ,  porcs  ,  brebis,  moutons,  chèvres,  che- 
vraux,  et  toutes  autres  choses,  dont  ils  povoient  avoir 
argent;  et  en  église  prenoient-ils  livres  ,  et  toutle 

autre  chose  qu'ils  poYoient  happer;  et  en  abbajes 
de  clames  autour  de  Paris  prindrent-ils  messel , 
bréviaires,  et  toutte  autre  chose  qu'ils  povoient 
piller  ;  et  quelque  personne  qui  s'en  plaignoit  à 
justice,  ou  au  connestable ,  ou  aux  cappitaines  , 
tout  bel  lui  est  oit  de  soi  taire.  Et  vrai  est  que  les 
gens  aucuns  qui  venoient  de  Normandie  à  Paris  , 
qui  estoient  eschappés  des  Englois  par  rançon  ou 
autrement  après,  et  avoient  été  prins  des  Bour- 
guignons ,  et  puis  à  demi  -  lieue  ou  environ  ,  es- 
toient reprins  des  François  ,  et  traittiés  si  cruelle- 
ment et  par  tyrannie ,  comme  Sarrazins  :  mais  ils, 
par  leurs  serments  ,  c'est  ascavoir  aucuns  bons 
marchands  ,  hommes  d'honneur  ,  qui  avoient  été 
prisonniers  à  tous  les  trois  devant  diz ,  dont  ils  es- 
toient eschappés  par  argent,  et  affermoient  que 
plus  amoureux  leur  avoient  été  les  Englois  que 
les  Bourguignons  ;  et  les  Bourguignons  plus  amou- 
reux cent  fois  que  ceux  de  Paris,  et  de  pitance  et 
de  rançon  ,  et  de  paine  de  corps  et  de  prison  ;  qui 
moult  leur  estoit  esbahissant  chose ,  et  à  tout  bon 
chrétien  doit  estre. 

Item ^  un  pou  après  la  Toussainct ,  enchérit  tel- 
lement la  bûche,  que  le  cent  de  bons  costerets 
valoit  deux  francs,  et  vingt-quatre  moyennes  bû- 
ches, et  celle  de  Bondis,  vingt  sols  parisis. 

Item,  la  bûche  de  molle  ^  valoit  dix  sols  parisis 
le  molle  ;  et  dura  celle  charte  tout  hyver. 

(i)  Mesure  de  bois  valant  un  stère. 

Item  yen  ce  temps  ("ut  la  cliar  si  chère,  que  iinj^ 
petit  quartier  de  mouton  valoit  sept  ou  liuil  sols 
parisis ,  et  ungpelit  morsel  de  bœuf  de  l)on  endroit, 
deux  sols  parisis,  qu'on  avoit  en  octobre  pour  six 
deniers  parisis;  une  iroisure  de  mouton  ,  deux  ou 
trois  blancs;  une  teste  de  mouton,  six  deniers  pa- 
risis ;  la  livre  de  beurre  salle ,  huict  blancs. 

Item,  ung-  bien  petit  porc  cousloit  soixante  sols 
ou  quatre  Irancs. 

Item,  ou  mois  de  janvier  oudit  an  ,  fut  le  pré- 
vost  de  Paris  davant  Mont-le-Héry  ;  et  lui  rendirent 
ceux  de  dedans  de  par  traittié  d'argent. 

Item,  delà  s'en  allaàChevreuse,  y  g-agna  la  ville, 
et  fist  tout  piller,  quant  que  homme  povoit  ap- 
porter à  charroj  ou  autrement,  comme  ils  firent 
à  Soissons  ;  et  moult  y  ot  des  bonnes  gens  du  pays 
tués  sans  pitié. 

Item ,  la  daraine  sepmaine  de  janvier  oudit  an  , 
alla  le  roy  devant  Senlis  pour  le  prendre,  par  force 
ou  autrement,  et  fut  la  cité  habandonnée  avant 
qu'elle  fust  assaillie. 

Item  y  en  icelui  temps,  touttes  les  bonnes  villes 
de  Normandie ,  comme  Rouen  ,  Montivillier  y 
Dyeppe ,  et  plusieurs  autres,  quant  ils  virent  com- 
ment Caën,  Harfleur,  Falaise  et  plusieurs  bonnes 
villes  du  pays  avoient  esté  prinses  des  Anglois,  sans 
avoir  secours  du  roy  de  France ,  pour  messaiges 
qu'ils  envoyassent ,  se  rendirent  au  duc  de  Bour- 
gongne. 

Itemj   que   le  jour   Sainct-Martin  d'hyver  mil 

quatre  cent  dix-sept,  fut  fait  pape  un  cardinal 
nommé  Martin ,  par  l'accoi^t  et  consentement  de 
tous  les  rois  chrétiens;  et  en  fist-on  feste  par  toutte 
chrestienté ,  se  non  à  Paris;  ne  on  n'en  osoit  par- 
ler ,  car  le  quatriesme  sabmedj  de  caresme  oudit 
an,  pour  ce  que  le  recteur  toucha  au  conseil  que 
ce  luisembloitbon  que  onfist  solempnité  du  Sainct- 
Père,  qui  tant  avoit  cousté  à  faire,  et  si  y  avoit-on 
plus  de  deux  ans  et  demj,  pour  tant  fut  mis  en 
prinson ,  et  dix  ou  douze  maistres  avecques  lui. 

Item  y  estoit  toujours  le  siég'e  devant  SenUs,  de 
par  le  roy;  et  sachez  que  pou  de  gens  dedans  SenHs 
avoit,  mais  toujours  yssoient  ou  par  nuyt  ou  par 
jour;  et  souvent  firent  si  grant  dommaige  à  l'ost 
du  roy,  que  le  connestable  jura  la  destruction  de 
laditte  cité  à  feu  et  à  sang;  et  fist  crier  à  trompes, 
le  douziesme  jour  d'apvril ,  que  tous  les  gens  d'ar- 
mes qui  à  Paris  estoient ,  de  quelque  estât  qu'ils 
fussent,  allassent  devant  Senlis,  sur  peine  de  per- 
dre harnois  et  chevaux;  et  tant  en  y  alla  et  tant  en 
y  avoit  sur  les  champs  de  toutes  pars,  que  la  sep- 
maine  penneuse,  Paris  fut  si  dégarni  de  huche,  que 
qui  eust  donné  en  Grève  vingt  sols  parisis  d'un 
costeret ,  on  n'en  eust  pu  finer  ;  et  à  Pasques  ensui- 
vant, coustoit  le  quarteron  d'œufs  huict  blancs;  et 
ungtrès  petit  fromaige  blanc,  six  ou  sept  blancs; 
la  livre  de  vieil  beurre  salé,  sept  ou  huict  blancs, 
une  petite  pièce  de  bœuf  ou  mouton ,  cinq  ou  six 
blancs  ;  et  tout  par  le  mauvais  gouvernement  du 
prévost  de  Paris  et  des  marchands. 

Item  y  celle  année,  le  jour  des  grands  Pasques, 
néfij-oa  toute  jour,  aussi  fort  qu'on  vil  oncques  faire 
à  Noël;  et  si  n'eust-on  fine  en  Grève  de  huche,  qui 
oust  donné  ung"  franc  d'un  quarteron. 

Item,  le  quatorze  avril  mil  quatre  cent  dix- 
huict,  fut  faitte  la  solempnité  du  pape  Martin  par 
les  églises  à  Paris  et  environ ,  très  simplement. 

Item,  le  vingt-quatriesme  jour  d'avril,  oudit  an, 
revint  le  roy  et  son  ost  de  devant  Senlis,  où  il 
avoit  esté  depuis  le  mois  de  janvier,  et  ne  la  pot 
oncques  prendre  j  et  si  lui  cousta  que  en  canons 
que  en  autre  artillerie,  avec  autres  despences,  plus 
de  deux  cent  mille  francs;  et  si  furent  souvent  ses 
gens  tués,  rançonnés  de  ceux  de  la  cité,  et  ses 
tentes  arses,  et  prinse  son  artillerie  ;  et  au  dernier 
s'en  parti  le  roj  et  le  connestable  à  très  petit 
honneur;  dont  les  gens  d'armes  qui  avec  le  con- 
nestable estoient,  furent  si  enragés  de  ce  qu'ils 
orent  failly  à  leur  intencion  de  piller  Senlis,  qu'ils 
se  tindrent  si  près  de  Paris  de  touttes  parts,  que 
homme  n'osoit  aller  plus  loing  de  Paris  que  Sainct- 
Laurent  tout  au  plus ,  qu'il  ne  fust  desrobé  ou  tu  ^. 
Et  vrai  fut  que  l'année  de  may,  les  gens  de  l'ostel 
du  roy  allèrent,  comme  accoustumé  est,  au  bois 
de  Boulogne,  pour  apporter  du  mai  pour  l'ostel 
du  roy;  les  gens  d'armes  de  Montmartre  à  la  Ville- 
l'évesque  à  l'entrée  de  Paris,  vindrent  sur  eux  à 
force,  et  les  navrèrent  de  plusieurs  playes,  et  puis 
les  desrobèrent  de  tout  ce  qu'ils  porent,-  et  fut  bien 
en  ceux  desdits  serviteurs  du  roy  qui  se  pot  sauver 

OU  gippon  on  en  chemise  tout  à  pié.  En  celui  temps 
alloient  femmes  d'onneur  bien  accompaigniées  , 
veoir  leurs  héritages  près  de  Paris,  à  demi-lieue  , 
qui  furent  elForciées,  et  leur  compaignie  battue  , 
navrée  et  desrobée. 

Item  y  vrai  fut  que  les  aucuns  desdits  gens  d'ar- 
mes lurent  plains  de  si  grant  cruauté  et  tyrannie  , 
qu'ils  rostirent  hommes  et  enfants  au  feu  quant  ils 
ne  povoient  payer  leur  rançon  ;  et  quant  on  s'en 
plaignoit  au  connestable  ou  au  prévost,  leur  res- 
ponseestoit  :  «S'ils  n'y  fussent  pas  allées,  etce  fussent 
»  les  Bourguignons,  vous  n'en  partissiez  pas.  »  Ainsi 
commença  tout  à  enchérir  à  Paris  ;  car  deux  œufs 
coustoient  quatre  deniers  parisis;  ungpetit  fromaige 
blanc  ,  sept  ou  huict  blancs;  la  livre  de  beurre, 
onze  ou  douze  blancs  ;  ung  petit  hareng  soret  de 
Flandres,  trois  ou  quatre  deniers  parisis;  et  ne  ve- 
noit  quelque  chose  de  dehors  à  Paris,  pour  les  gens 
d'armes  dessusdits.  Ainsi  estoit  Paris  gouverné 
faulcement;  et  tant  hayoient  ceux  qui  gouver- 
noient,  ceux  qui  n'estoient  de  leur  bande,  qu'ils 
proposèrent  que  par  touttes  les  rues  de  Paris  ils 
les  prendroient  et  tueroient  sans  mercy,  et  les 
femmes  ils  noyeroient  ;  et  avoient  prinses  par  leur 
force  les  toilles  de  Paris  aux  marchands  et  autres 
sans  payer,  disant  que  c'esloit  pour  faire  des  tantes 
et  des  pavillons  pour  le  roy,  et  c'estoit  pour  faire 
les  sacs  pour  noyer  lesdites  femmes;  et  encore  plus, 
ils  proposèrent  que  avant  les  Bourguignons  venis- 
sent  à  Paris,  ne  que  la  paix  se  feist,  ils  vendroient 

Paris  au  roj  d'Angleterre;  et  tous  ceux  qui  pas  ne 
dévoient  mourir,  dévoient  avoir  un  escu  noir  à  une 
croix  rouge  ;  et  en  firent  faire  plus  de  seize  mille , 
qui  depuis  furent  trouvées  en  leurs  maisons.  Mais 
Dieu  qui  scet  les  choses  abscondées,   reg'arda  en 
pitié  son  peuple ,  et  esveilla  fortune,  qui  en  sour- 
sault  se  leva  comme  chose  estourdie,  et  mit  les 
pans  à  sa  ceinture,  et  donna  hardementà  aucuns 
de  Paris  de  faire  assavoir  aux  Bourguignons  que 
ils  tout  hardieiiient  venissent  le  dimenche  ensui- 
vant, qui  estoit  vingt-neuviesme  jour  de  mai,   à 
heure  de  minuit,  et  ils  les  mettroient  dedans  Paris 
par  la  porte  Sainct-Germain ,    et  que  point  n'j 
eust  de  faute;  et  que  pas  ne  leur  faudroit  pour 
mourir,  et  que  point  ne  doubtassent  fortune  ;  car 
bien  sceussent  que  toute  la  plus  grant  partie  du 
peuple  estoit  des  leurs.  En  icelle  sepmaine  s'es- 
meurent  les  Bourguignons  de  Pontoise,  et  vin- 
drent  au  jour  dit  et  à  l'heure  en  Grandies  ;  et  là 
comptèrent  leurs  gens ,   et  ne  se  trouvèrent  que 
environ  six  ou  sept   cents  chevaux,  quant  for- 
tune leur  dit  que  avec  eux  feroit  la  journée.  Adonc 
prindrent  cuer  et  hardement ,  et  vindrent  à  la 
porte  Sainct-Germain  entre  une  heure  et  deux  de- 
vant le  jour ,  et  en  estoit  chef  le  seigneur  de  l'Isle- 
Adam,  et  le  Beau  sire  de  Bar,  et  entrèrent  dedans 
Paris,    vingt-neuviesme    jour   de    may,    criant: 
Nostre-Dame  la  Paix  !  F^ive  le  Roj  et  le  Dauphin 
et  la  Paix!  Et  tantost  fortune,  qui  avoit  nourri  les- 
dites  bandes,  vit  que  nul  gré  ne  lui  savoient  de  son 

bien ,  vint  avecqiies  lesdits  Bourguignons  à  toutes 
manières,  et  du  commun  de  Paris  ,  et  leur  fist  rom- 
pre leurs  portes  et  eiFendre  leurs  trésors  ,  et  piller; 
et  tourna  sa  roë  si  despitement  en  soi  vengeant  de 
leurs  ingratitudes ,  pource  que  de  paix  n'avoient 
cure  grant.  Tout  joyeux  estoit  qui  se  povoit  mucer 
en  cave  ,  ou  en  celier,  ou  en  quelque  destour.  Et 
quant  le  prévost  de  Paris ,  nommé  Tanneguy  du 
Chastel ,  vit  fortune  ainsi  contre  lui  ,  et  que  les 
Bourguignons  taschoient  à  emprisonner  les  autres 
en  plusieurs  prisons  diverses,  et  le  commun  à  piller, 
vint  à  Sainct-Paul ,  prinst  le  dauphin  ainsné  fils  du 
roy,  et  s'enfouy  atout,  droit  à  Melun.  qui  moult 
troubla  la  ville  de  Paris.  Et  pkisieurs  autres  des 
plus  gros  de  la  bande,  comme  maistre  Robert  le 
Maçon,  chancelier  du  dauphin ,  l'évesque  de  Cler- 
mont ,  le  grant  président  de  Provence,  l'ung  des 
mauvais  chrétiens  du  monde,  et  plusieurs  autres 
de  leur  bande ,  se  boutèrent  dedans  le  chasteau  de 
la  porte  Sainct-Anthoine,  et  par  ce  furent  sauvés. 
et  par  le  dauphin  qu'ils  avoient;  et  firent  moult 
assaut  à  ceux  qui  là  passoient  de  trait,  dont  foison 
avoient.  Le  dimenche  au  soir,  le  lundy,  le  mardy 
ensuivant  convint  faire  grant  guet  et  feus  parmi 
Paris  pour  paour  d'eux;  et  en  icelui  temps  se  four- 
nirent de  gens  d'armes  des  fuyants  de  leur  bande; 
et  le  mercredy  ensuivant,  environ  huict  heures  du 
matin ,  yssirent  du  chastel ,  et  allèrent  ouvrir  la 
porte  par  dedans  la  ville,  qui  que  le  voulsist  veoir; 
et  avecques  eux  entra  grant  foison  de  gens  d'armes; 

t;t  cnlièrenl  en  la  granl  rue  Saincl- Antlioine  , 
criant  :  â  mon  !  à  mort  !  Ville  f:^aignée  I  Vi^e  le 
Uojel  le  Dauphin  et  le  roj  iV Angleterre l  Tuez  tout! 
tuez  tout  ! 

//pw,est  vrai  que  dimanche  vingt-neiiviesine  jour 
(le  mai,  à  l'entrée  des  Bourfï-uignons.  avant  qu'ilf'ust 
nonne  de  jour,  on  eust  trouvé  à  Paris  gens  de  tous 
estais,  comme  moines,  ordres  mandiants,  femmes, 
hommes ,  portants  la  croix  Sainct-Andrj  ou  de 
Troye ,  ou  d'autre  matière,  plus  de  deux  cents 
mille,  sans  les  enfants.  Lors  fust  Paris  moult  es- 
meu ,  et  se  arma  le  peuple  moult  plustost  que  les 
gens  d'armes  ;  et  avant  que  les  gens  d'armes  fussent 
venus,  estoient  tant  approchés  lesdits  bandés  par 
force ,  qu'ils  estoient  à  l'endroit  de  Tjron.  Adoncq 
vint  le  nouveau  prévost  de  Paris  à  force  de  g-ens , 
et  à  l'aide  de  la  commune  ,  les  repoussa,  abattant 
et  tuant  à  grant  tas  jusques  dehors  la  porte  Sainct- 
Anthoine  ;  et  tantost  le  peuple ,  moult  eschaufFé 
contre  lesdits  bandés ,  vindrent  par  toutes  les  hos- 
telleries  de  Paris  quérant  les  gens  de  ladite  bande  ; 
et  quant  ils  en  porent  trouver ,  de  quelque  estât 
qu'il  fust ,  prisonnier  ou  non ,  aux  g-ens  d'armes  es- 
toient amenés  en  mi  la  rue,  et  tantost  tués  sans  pi- 
tié de  grosses  haches  et  d'autres  armes;  et  n'estoit 
homme  nul  à  celui  jour  qui  ne  portast  quelque  ar- 
meure  dont  ils  féroit  lesdits  bandés  en  passant 
par  emprès ,  depuis  qu'ils  estoient  tous  morts  éten- 
dus ;  et  femmes ,  et  enfants ,  et  gens  sans  puissance, 
qui  ne  leur  povoient  pis  faire,  les  maudissoient  eu 

passant  par  emprès,  disant:  Chiens  traistre  s ,  %>niis 
estes  mieux  que  a  7)ous  n  appartient  :  encore  en  y 
eut  que pleust  à  Dieu  que  tous  f eussent  en  tel  estât  ! 
Et  si  n'eussiez  trouvé  à  Paris  rue  de  nom,  où  n'eust 
aucune  occision ,  et  en  mains  qu'on  n'j?  iroit  cent 
pas  de  terre ,  depuis  que  morts  estoient ,  ne  leur 
demeuroit  que  leurs  brayes;  et  estoient  en  tas 
comme  porcs  au  milieu  de  la  boe,  qui  moult 
o-rant  pitié  estoit  ;  car  pou  fu  celle  sepmaine  jour 
qu'il  ne  pleust  moult  fort  ;  et  lurent  celle  journée, 
dimanche  vingt -neuf  mai,  à  Paris,  morts  à  l'espée, 
ou  d'autres  armes  en  mi  les  rues,  sans  aucuns  qui 
furent  tués  es  maisons,  cinq  cents  vingt-deux  hom- 
mes; et  plut  tant  fort  celle  nuit,  que  oncques  ne 
sentirent  nulle  malle  odeur  ;  mais  furent  lavées  par 
force  de  la  pluie  leurs  plaies,  que  au  matin  n'y  avoit 
que  sang-,  ne  ordures  sur  leurs  plaies. 

Item,  en  ces  jours  devant  dits,  prenoit-on  les 
Arminas  partout  Paris,  et  hors  Paris.  Entre  les- 
quels furent  prins  plusieurs  grands  de  renom  et  très 
mauvais  couraige,  comme  Bernard  d'Arminac,  con- 
nestable  de  France,  aussi  cruel  homme  quifust  onc- 
ques, Henry  de  Marie,  chancelier  de  France, 
Jehan  Gaude ,  maistre  de  l'artillerie ,  le  pire  de 
tous.  Quant  les  pouvres  ouvriers  lui  demandoient 
leur  salaire  de  leurbesoingne,  illeur  disoit  :«;(  Avez- 
»  vous  point  de  petit  blanc  pour  achetter  ung  cheves- 
»  tre  (licou)  pour  vous  aller  pendre?  Senglante  ca- 
»naille,c'estpourvouspreu  (assez).»  Et  n'en  avoient 
autre  chose.  Si  par  ainsi  espargna  si  grant  trésor 

yA  nsque  le  roy  n'avoit  ;  niaistre  Robert  de  Tuillières, 
inaistre  Oiulart  Baillet,  l'abbé  de  Saincl-Denys  en 
France,  très  Taux  papelart,  Renionet  de  la  Guerre, 
capitaine  despins lorlslarrons  qu'on  pusttrouveren 
place;  car  ils  i'alsoient  pis  que  Sarrazins;  maislre 
Pierre  de  l'Esclat ,  maistre  Pierre  le  Gajant ,  per- 
sonne sismatique,  hérite  (hérétique)  contre  la  foi,  et 
avoit esté presché  en  Grève,  digne  d'ardoir. 

Item  y  il  alla  après  ce  à  cour  de  Rome  ;  et  quant 
il  revint,  il  fnst  plus  maistre  en  Chastelet,  et  les  let- 
tres dont  il  se  mesloit ,  on  avoit  avant  pour  huit  sols 
j)arisis ,  il  en  l'alloit  bailler  vingt-quatre  solsparisis, 
et  si  l'alloit  payer  par  sa  main. 

Item ,  l'évesque  de  Clermont ,  qui  estoit  tout  le 
pire  contre  la  paix ,  et  plusieurs  autres  ,  et  tant  en 
avoit  au  Palais  et  au  Chastelet  petit  et  grant,  à 
Sainct-Martin  ,  à  Sainct-Anthoine ,  à  Tyron  ,  au 
Temple,  qu'on  ne  les  sçavoit  où  mettre. 

Item ,  cependant  estoient  toujours  les  Arminas  à 
la  porte  Sainct-Anthoine  ;  pourquoi  on  Taisoit  tou- 
tes les  nuits  très  grants  feus ,  et  n'estoit  nuit ,  qu'on 
ne  criast  allarme  ;  et  faisoit-on  cris  à  trompes  à 
minuit,  après  minuit,  devant  minuit;  et  néant- 
moins  tout  ce  plaisoit  au  peuple,  pour  ce  que  de 
bon  cuer  le  iaisoient. 

Item,  le  peuple  s'avisa  de  faire  en  la  paroisse 
Saint-Huistasse  la  confrairie  Saint-Andry  ,  et  la  fi- 
rent ung  jeudi  neufviesme  jour  de  juing  :  qui  s'y 
mettoit,  avoit  ung  chapperon  de  roses  vermeilles; 
et  tant  s'y  mist  de  gens  de  Paris,  que  les  maistres 

de  la  confrairie  disoient  et  affermoient  qu'ils  avoient 
fait  faire  plus  de  soixante  douzaines  de  chappeaux; 
mais  avant  qu'il  fust  doze  heures,  les  chappeaux 
furent  faillis,  mais  le  nioustier  de  Saint-Huistasse 
estoit  tout  plain  de  monde;  mais  pou  y  avoit  homme, 
prestre  ne  autre ,  qui  n'eust  en  sa  teste  chappeau  de 
roses  vermeilles  ,  et  sentant  tant  bon  au  moustier , 
comme  s'il  fust  lavé  d'eau  de  rose. 

Item  y  en  celle  sepmaine,  demandèrent  ceux  de 
Rouen  à  ceux  de  Paris  aide ,  et  on  leur  envoya 
trois  cents  lances  et  trois  cents  hommes  de  trait, 
pour  obvier  aux  Anglois. 

Item j  le  dimanche  ensuivant,  douziesme  jour 
de  juing-,  environ  onze  heures  de  nuit,  on  cria  al- 
larme,  comme  on  faisoit  souvent  alarme  à  la  porte 
Saint-Germain,  les  autres  crioient  à  la  porte  de 
Bardelles  :  lors  s'esmeut  le  peuple  vers  la  place 
Maubert  et  environ,  puis  après  ceux  de  deçà  les 
ponts,  comme  des  halles  et  de  Grève  et  de  tout  Pa- 
ris; et  coururent  vers  les  portes  dessusdites;  mais 
nulle  part  ne  trouvèrent  nulle  cause  de  crier  alarme. 
Lors  se  leva  la  déesse  de  Discorde,  qui  estoit  en  la 
tour  de  Mauconseil^  et  esveilla  Ire  la  forcenée,  et 
Convoitise,  et  Enragerie  et  Vengeance,  etprindrent 
armes  de  toutes  manières,  etbouttèrenthors  d'avecq 
euxRaison,  Justice, Mémoire  de  Dieuet  Atrempence 
(modération)  moult  honteusement.  Et  quant  Ire  et 
Convoitise  virent  le  commun  de  leur  accort,  si  les 
eschaulTa  plus  et  plus ,  et  vindrent  au  palais  du  roy. 
Lors  Ire  la  desvée  (folle)  leur  jetta  sa  semence  tout 

ardanl  sur  leurs  testes.  Lors  furent  escliauffés  outre 
mesure,  et  rompirent  portes  et  barres,  et  entrèrent 
es  prisons  dudit  palais  à  minuit ,  heure  moult  esl^a- 
hissa  nt  àhomme  surprins;  et  Convoitise,  qui  estoit 
leurcapitaine,  et  portoit  la  bannière  devant  qui  avec 
lui  mesnoitTrahison  etVengeanee,  qui  commencè- 
rent à  crier  hautement:  Tuez^tuezces  chiens traistres 
Arminas.  Je  reni  bue  (Dieii)^  se  jà  pié  en  eschapps 
en  celle  nnil.  Lors  Force nerie  la  desvée ,  et  Murtre 
et  Occision  abatirent,  tuèrent,  murtrirent  tout  ce 
qu'ils  trouvèrent  èsprinsons,  sans  merci,  fustde  tort 
ou  de  droit,  sans  cause  ou  à  cause  et  Convoitise 
avoit  les  pans  à  sa  saincture,  avec  Rapine  sa  lille,  et 
son  fils  Larrecin,  qui  tost  après  qu'iisestoîent  morts 
ou  avant ,  leur  ostoient  tout  ce  qu'ils  avoient  ;  et  ne 
Youlut  pas  Convoitise  qu'on  leur  laissast  leurs 
braves  ,  pour  tant  qu'ils  vaulsissent  quatre  deniers, 
qui  estoit  ung  des  plus  grands  cruautés  et  inhuma- 
nités chrestiennes  à  autre  de  quoi  on  peust  parler. 
Quant  Murtre  et  Occision  avoient  fait  ce,  revenoit 
tout  le  jour  Convoitise,  Ire,  Vengeance,  qui  dedans 
les  corps  humains  qui  morts  estoient,  bouttoient 
toutes  manières  d'armes ,  et  en  tous  lieux;  et  tant 
que  avant  que  prinse  fust  de  jour,  orent  de  cops  de 
taille  et  d'estoc  ou  visaige,  tant  que  on  n'j  povoit 
homme  congnoistre  quel  qu'il  fust;  et  ne  fust  le  con- 
nestable  et  le  chancelier  qui  furent  cogneus  ou  lict 
où  tués  estoient.  Après,  allèrent  cedit  peuple  par 
l'enor  tement(avis)de  leurs  déesses  qui  I  es  mesnoient, 
c'est  assavoir,  Ire,  Convoitise  et  Vengeance ;,  par 

toutes  les  prinsons  publiques  de  Paris ,  c'est  assa- 
voir à  Saint-Eloy^  au  petit  Chastelet,  au  grant 
Chastelet ,  au  Four-l'Evesque  ,  à  Saint-Magloire  , 
à  Saint-Martin  des-Champs,  au  Temple  ;  et  partout 
firent;  comme  devant  est  dit  du  palais,  et  n'estoit 
homme  nul  qui  en  celle  nuit  ou  jour ,  eust  osé  par- 
ler de  raison  ou  de  justice  ,  ne  demander  où  elle  es- 
toit  enfermée  ;  car  Ire  les  avoit  mise  en  si  profonde 
fosse  ,  qu'on  ne  les  pot  oncques  trouver  toute  celle 
nuit,  ne  la  journée  ensuivant.  Sien  parla  le  pré- 
vost  de  Paris  au  peuple ,  et  le  seigneur  de  l'Isle- 
Adam,  en  leur  admonestant  pitié,  justice  et  raison; 
mais  Ire  et  Forcennerie  respondit  par  la  bouche  du 
peuple  :  «  Malgré  bien  ,  sire,  de  vostre  justice,  de 
»  vostre  pitié  et  de  vostre  raison  :  maudit  soit  de  Dieu 
»  qui  aura  jà  pitié  de  ces  faux  traistres  Arminas  An- 
»  glois,neque  de  chiens!  car  par  eux  est  le  royaume 
»  de  France  destruit  et  gasté,  et  si  l'avoient  vendu 
»  aux  Anglois.  » 

Ilem,  est  vrai  que  devant  chascunedesdittes  prin- 
sons, avant  qu'il  fust  dix  heures  du  jour  ,  estoient 
tous  entassés^  comme  se  ce  feussent  chiens  ou  mou- 
tons;et  n'en  avoit  nul  pitié  disant  :«  Aussi  ont-ils  fait 
»  sacs  pour  nous  noyer  et  nos  femmes  et  nos  enfFents, 
»  et  ont  fait  faire  estandarts  pour  le  roy  d'Angle- 
»  terre,  et  pour  ses  chevaliers,  pour  mettre  sur  les 
»  portes  de  Paris,  quant  ils  l'auront  livré  auxEn- 
»  gloys. 

»  Item  ,  ils  ont  fait  escussons  à  une  rouge  croix 
»  plus  de  trente  milliers,  dont  ilsavoient  proposé  de 

»  signer  les  hiiysde  ceuxqiii dévoient  estre  tués  ou 
>»  non.  Si  ne  nous  en  parlez  plus  de  par  le  Diable  , 
»  que  pour  vous  n'en  laisserons  riens  à  faire,  par  le 
w  sang-  bieu!  »Quant  le  prévost  vit  qu'ilsestoientainsi 
eschauffés  de  la  faulce  ire  qui  les  menoit ,  si  n'osa 
plus  parler  de  raison  ,  de  pitié^  ne  de  justice ,  et 
leur  dit  :  «  Mes  amis  ,  faites  ce  qu'il  vous  plaira.  » 
Ainsi  s'en  allèrent  es  prisons  dessusdittes ,  et  quant 
ils  trouvoient  trop  fortes  pri usons,  où  ils  nepovoient 
entrer ,  si  boutoient  dedans  force  de  feu  ,  et  ceux 
qui  dedans  estoient ,  n'avoient  riens  de  quoi  leur 
aider ,  si  estaing-noient  et  ardoient  là  dedans  à 
martyre;  et  ne  laissèrent  en  prinson  de  Paris,  sinon 
au  Louvre,  pour  ce  que  le  roj  y  estoit ,  quelque 
prisonnier  qu'ils  ne  tuassent  par  feu  ou  par  glayve  ; 
et  tant  tuèrent  de  gens  à  Paris,  que  hommes  que 
femmes,  depuis  celle  heure  de  mynuit ,  jusqu'au 
landemain  douze  heures,  qui  furent  nombres  mille 
cinq  cent  dix-huit  ;  et  furent  le  connestal)le ,  le 
chancelier,  ung  capitaine  nommé  Ilemonet  de  la 
Guerre,  maistre  Pierre  de  l'Esclat ,  maistre  Pierre 
Gaiant ,  maistre  Guillaume  Paris ,  l'évesque  de 
Constances ,  fils  du  chancelier  de  France  en  la 
court  de  darrière  devers  la  coulture  ;  et  furent 
deux  jours  entiers  au  pié  du  degré  du  palais  sur  la 
pierre  de  marbre  ,  et  puis  furent  enterrés  ce  sept 
à  Sainct- Martin  en  ladite  court  de  darrière  la 
coulture,  et  tous  les  autres  à  la  Trinité;  entre  les- 
quels morts  furent  trouvés  tués  quatre  évesques  du 
laux  et  dampnable  conseil,  et  deux  des  présidents 
de  parlement, 

Item,  celle  sepmaine  fut  déposé  de  la  prévosté 
des  marchands  Guillaume  Cjrasse,  et  y  fut  mis  sire 
Noël  Marchant. 

Item,  en  icellui  temps,  on  attendoit  monsieur  de 
Bourgongne  de  jour  en  jour,  et  si  n'estoit  homme 
qui  peust  sçavoir  au  vrai  où  il  estoit;  dont  le  peu- 
ple fut  plus  félon  ,  et  n'osoit  le  prévost  de  Paris 
faire  justice. 

Item,  celle  sepmaine  fut  fait  procureur  du  roy 
ung  nommé  \incent  Lormoy. 

Item,  le  vingtiesme  jour  de  juing  fut  fait  justice 
d'ung  nommé  Boutart,  qui  estoit  sergent  à  cheval, 
demeurant  en  la  grant  rue  Sainct-Denis ,  l'ung 
des  plus  mauvais  de  tous  ceux  de  la  hande;  et  pour 
ce  que  si  maulvais  estoit  contre  le  duc  de  Bour- 
gongne ,  et  que  moult  bel  parleur  estoit ,  et  grant 
façon  d'homme  ;  il  recogneut  à  la  fin  que  quant  il 
vouloit,  il  estoit  à  l'estroit  conseil  des  bandés ,  et 
avoit  eu  commission  de  par  le  prévost  et  les  autres, 
environ  devant  huit  ou  neuf  jours  que  les  Bour- 
guignons arrivassent  à  Paris,  de  faire  tuer  tout  le 
quartier  des  halles;  c'est  assavoir  hommes,  femmes 
et  enlFents,  lesquels  qu'il  eust  voulu,  et  leurs  biens 
confisqués  à  luiet  à  ceux  qui  lui  eussent  aidé  à  faire 
ladite  occision.  La  sepmaine  que  lesdits  Bourgui- 
gnons entrèrent  à  Paris,  devoit  ce  estre  fait;  et 
recongneut  que  ung  nommé  Symonnet  Taranne 
avoit  ung  autre  quartier ,  pour  faire  semblable- 
ment  ;  et  autres  de  leur  maldit  conseil  dévoient 
ainsi  faire  par  tout  Paris.  Mais  Dieu  qui  scet  les 
«■i)0ses  abscondites,  (jui  mua  le  conseil  d'Olofernes 

par  main  de  femme  ,  les  fist  cheoir  dans  la  fosse 
qu'ils  avoient  faite,  comme  devant  est  dit. 

Ilem  ,  le  samedi  ensuivant ,  fut  décapité  Guil- 
laume d'Ausserre,  drappier,  esleu  de  Saint -Eloj  , 
âgé  de  plus  de  soixante-six  ans,  qui  avoit  de  moult 
belles  filles  à  Paris,  toutes  femmes  d'estat,  les- 
quelles il  vilena  moult;  car  il  congnut  tant  detraj- 
sons  contre  le  roy  et  son  royaume,  que  lui  et  ceux 
de  ladite  bande  avoient  machinées,  et  fait  alliance 
aux  Englois,  que  fort  seroit  à  croire;  et  accusa 
autres,  desquels  fut  décapité  un  sergent  d'armes 
nommé  Monmelian,  lequel  avoit  fait  par  son  pour- 
chas  décapiter  le  sieur  de  Lours,  de  la  porte  Bau- 
det, et  lequel  seigneur  de  Lours  environ  six  sep- 
maines  après  que  les  Bourguignons  furent  entrés 
à  Paris  ,  fut  despendu,  lui  et  plusieurs  autres  du 
gibet ,  et  furent  mis  en  terre  saincte  ,  et  fut  fait 
leur  service  honnestement. 

Item  j  ou  mois  de  juing  fut  la  porte  Sainct-An- 
toine  murée,  et  n'avoit  à  Paris  que  deux  portes 
ouvertes;  c'est  assavoir  la  porte  Sain;,-Denis  et 
celle  de  Saint-Germain. 

Item  y  en  celle  année  ne  fut  nouvelle  du  Landit. 
Ce  ne  fut  qu'à  la  fin  qu'on  vendit  un  pou  de  sou- 
lier de  Breban  en  trois  estaulx  en  la  grant  rue 
Saint-Denis^  emprès  les  Filles-Dieu. 

Iteffiy  la  vigille  Saint-Jehan  furent  remises  les 
chaisnes  de  fer  au  bout  des  rues  de  Paris;  et  cuida- 
t-on  tout  trouver  ;  mais  il  s'en  falloit  trois  cents 
que  les  bandés  en  leur  vivant  avoient  deg»slé  en 

leur  profit,  on  ne  scet  en  quel  lieu,  et  les  refist-on 
moult  hastivement. 

Item  ,  Le  dimenche  troisiesine  jour  de  juillet , 
fut  fait  une  des  plus  belles  processions  que  on  eust 
veu  oncques.  Toutes  les  églises  de  Paris  s'assem- 
blèrent à  Nostre-Dame  de  Paris  ^  et  delà  vindrent 
à  grant  luminaire  et  sanctuaires  à  Saint-Jehan-en- 
Grève,  et  là  moult  bien  dévotement  prindrent  le 
corps  Nostre-Seigneur  que  les  faux  Juifs  bouilli- 
rent, et  l'apportèrent  moult  reverentement,  faisant 
grans  louanges  à  Dieu,  à  saint  Martin-des-ChampSj 
et  alloient  les  gens  de  l'université  deux  à  deux , 
c'est  assavoir,  emprès  chacun  maistre  alloit  un 
bourgeois  au-dessous  de  lui ,  et  tous  les  autres 
semblablement. 

Item,\e  vendredi  ensuivant,  vindrent  les  Armi- 
naz  de  Meaux  jusques  devant  Paris,  et  boutèrent 
le  feu  à  la  Yillette,  à  la  Chapelle  et  ailleurs  es 
granges  pleines  de  bleds  nouveaux.  Si  cria-t-on 
alarme  à  Paris  ;  si  s'enfouirent  ;  et  en  eux  en  al- 
lant ,  allèrent  couper  les  cordes  des  Arminaz  qui 
pendus  estoient  au  petit  gibet  de  Paris  ,  et  en  eux 
en  allant  prindrent  grant  proje  de  bestial  et  prin- 
sonniers  povres  laboureurs  en  leur  lis,  et  le  com- 
mun de  Paris  s'arma;  mais  on  ne  leur  volt  ouvrir 
la  porte  sitost ,  pour  ce  que  sans  chief  estoient. 
Tantost  après  vint  le  prévost  de  Paris,  qui  issit  à 
grant  compaignie,  et  eux  le  suivirent  moult  aspre- 
ment.  El  fut  vrai  que  les  Arminaz  povoient  bien 
estre  à  plus  de  trois  lieues  loing,  ains  que  ledit  pré- 

vost  issist  ,  ne  le  commun  qui  moult  sentit  mal 
comptent  :  toutes  vojes  suivirent-ils  tant  leurs 
ennemis  à  pie  ,  qu'ils  rescourient  presque  tous  les 
prinsonniers,  et  furent  jusques à  Lagny -sur-Marne; 
et  là  leur  fut  dit  que  la  grosse  bataille  povoit  jà 
bien  estre  à  trois  grosses  lieues  loin.  Lors  s'en 
ervindrent  le  mieux  qu'ils  porent ,  moult  las  ^ 
car  moult  faisoit  grant  chaut,  et  on  ne  trouvoit 
rien  nulle  part  que  es  bonnes  villes;  car  pour  la 
guerre  on  y  mettoit  tout.  Quant  ils  furent  venus 
à  Paris,  si  furent  moult  courroucés  ,  et  vouklrent 
aller  tuer  les  prinsonniers  ArminazduChastelet,  se 
n'eusl  esté  le  capitaine  de  Paris ,  qui  par  doulces 
paroles  les  appaisa.  Et  tantost  après  on  fît  faire 
les  barrières  devant  Chastellet  ;  mais  néantmoins 
comme  il  mena  les  gros  prinsonniers  à  très  grant 
compaignie  de  gens  d'armes,  à  la  porle  Saint-An- 
ihoine,  ou  autrement,  eussent  tués  du  peuple. 

Item,  vrai  est  que  en  icellui  temps,  Soissons  se 
rendit  aux  Bourguignons,  et  priiidrent  des  gros 
bourgeois  de  la  ville  qui  estoient  Arminaz  ,  des- 
(jueis  ils  firent  justice  ;  car  ils  cogneurent  à  la  mort 
que  dedans  quatre  jours  ils  avoient  en  pensée  de 
tuer  par  nuit  ou  par  jour  tous  ceux  qui  estoient  de 
la  partie  au  ducdeBourgongne,  et  femmes  etenf- 
fens  faire  nojer  en  sacs  qu'ils  avoient  tous  propres 
fait  faire  à  femmes  moult  volontaires  à  la  faulce 
traistre  bande. 

Item ,  vrai  est  qu'ils  avoient  fait  faire  monnoie 
de  pion  très  grant  foison ,  et  en  dévoient  bailler 

aux  dizeniers  de  la  ville  de  Paris  ,  selon  ce  qu'ils 
avoient  de  gens  en  leurs  dizaines  qui  estoient  delà 
bande  ;  et  n'en  dévoient  avoir  nuls  autres  que  eux  ; 
et  dévoient  aller  parmi  les  maisons  lesdits  bandés 
partout  Paris  à  force  de  gens  armés  portant  ladite 
bande  ,  disant  partout  :  Avez-voiis  point  de  telle 
monnoie  F  S'ils  disoient  :  P^eés  en  cl;  ils  passoient 
outre  sans  plus  dire;  s'ils  disoient  :  Nous  n'en  avons 
point ,  ils  dévoient  tous  estre  mis  à  l'espée  ,  et  les 
femmes  et  enffensnojés  ;  et  estoit  la  monnoie  telle 
ou  ung-  pou  plus  grant  que  ung  blanc  de  quatre 
deniers  parisis,  en  la  pille  un  escu  à  deux  lieppars 
l'ung  sur  l'autre  ,  et  une  estoille  sur  l'escu  en  la 
croix,  à  ung  des  quemugnés  une  estoile,  à  chacun 
bout  de  la  croix  une  couronne. 

Item ,  le  jeudi  qiiatorziesme  jour  de  juillet  vint 
la  rojne  à  Paris;  et  la  admena  le  duc  de  Bourgon- 
gne,  et  la  présenta  au  roj  au  Louvre,  laquelle 
avoil  esté  long-lenqjs  comme  bannie  et  hors  de 
France  par  les  bandés ,  se  le  duc  de  Bourgongne 
ne  l'eust  secourue  ,  qui  toujours  en  son  exil  l'o- 
nora  comme  sa  dame,  et  la  rendit  à  son  seigneur 
le  roy  de  France  ,  moult  honorablement  le  jour 
dessusdit  ;  et  fut  à  leur  venue  la  porte  Sainct-An- 
thoine  demurée;  et  furent  les  bourgeois  de  Paris 
vestus  tous  de  pers  ;  et  furent  receus  avecque  telle 
honneur  et  joje  que  oncques  dame  ou  seigneur 
avoit  esté  en  France;  car  par  tout  où  ils  passoient, 
on  crioit  à  haute  voix  Noël  ;  et  pou  y  avoit  gent 
qui  ne  plourassent  de  joje  et  de  pitié. 

Item  y  la  scpniaine  ensuivant,  avoit  à  Saint-De- 
nis en  France  ,  un  capitaine  nommé  Jehan  Ber- 
tran ,  aussi  bon  homme  d'armes  ,  et  aussi  preu- 
domme  pour  son  seigneur ,  comme  nul  en  sceust 
en  tout  le  royaume  de  France  ,  mais  n'estoit  pas 
de  grantlignaige.  Si  accroissoit  de  jour  en  jour  sa 
renommée  pour  le  bon  sens  et  proesse  qu'il  avoit. 
Si  en  orent  les  Piquarssi  grant  envie,  qu'ils  espiè- 
rent  le  lundi  ensuivant  que  la  rojne  vinst  à  Paris, 
entre  Paris  et  Saint-Denis  en  droit  de  la  Chapelle 
de  la  ville  ;  et  là  l'assaillirent  en  trayson,  et  le 
navrèrent  de  lances  et  d'espées.  Moult  se  deffendit 
longuement  ,  mais  riens  ne  lui  vallut  ;  car  il  n'es- 
toit  que  lui  cinquiesme.  Enfin  le  despécèrent  tout 
et  murtrirent,  dont  le  duc  de  Bourgongne  Fut  si 
dolent  quand  il  le  sceut,  que  il  commença  à  ler- 
mer  moult  fort  des  jeux  ;  mais  autre  chose  n'en 
osa  faire,  pour  paour  d'esmoavoir  le  commun,  qui 
fut  si  esmeu  quant  ils  le  sceurent ,  qu'à  très  grant 
peine  furent  appaisiés. 

Item,  en  ce  temps,  les  Arminaz  faisoient  mouit 
souvent  grants  griefs  autour  de  Paris,  etprindrent 
celle  sepmaine  mesme  Moret  en  Gaslinois,  et  tuè- 
rent grant  partie  du  peuple  sans  merci. 

Item ,  le  vingtiesme  jour  dudit  mois  de  juillet , 
les  Anglois  prindrent  le  Pont-de-l'Arche  par  deux 
capitaines  faillis,  l'un  nommé  Guillaume,  et  l'au- 
tre Bobinet  de  Braquemont  ;  et  le  rendirent  par 
leur  mauvaisetié  ,  avant  que  les  tresves  feurent 
saillies  ;  car  ils  scavoient  bien  que  le  secours  ve- 

noit  de  Paris  très  grant ,  pour  y  estre  à  la  journée. 

Item,  en  iceluy  temps,  avoit  à  Paris  un  che- 
valier du  guet,  nommé  messire  Gaultier  Rallart , 
qui  nulles  fois  n'alloit  au  guet ,  quil  n'eust  devant 
lui  quatre  ou  cinq  ménestriers,  jouants  de  liaulx 
instruments,  qu'il  moult  estoit  estrange  chose  au 
peuple  ;  car  ils  disoient  qu'il  sembloit  qu'il  dist  aux 
malfaiteurs  :  Fujez-vous-en ,  car  je  viens. 

//ew_,  toujours  faisoient  les  povres  gens  le  guet 
et  feux,  et  veiller  toute  nuit.  Et  si  estoit  la  huche 
si  chère  que  toujours  la  huche  de  Bondi  coustoit 
treize  ou  quatorze  sols  parisis,  celle  de  Grève  la 
plus  petite  estoit  à  vingt  sols  parisis,  le  molle  (stère) 
à  dix  sols  parisis  ,  le  sac  de  charbon  treize  ou  qua- 
torze sols  parisis  ;  et  nul  temps  on  n'avoit  que  deux 
ou  trois  œufs  pour  ung  blanc.  La  livre  de  beurre, 
au  meilleur  marché,  six  blancs,  très  petit  vin 
pour  six  deniers  parisis  à  la  pinte. 

Item,  le  dimanche  vingt-uniesme  jour  d'aoust, 
fust  fait  en  Paris  une  grant  esmeutte ,  terrible  et 
orrible  et  merveilleuse;  car,  pour  la  cause  que 
tout  estoit  si  cher  à  Paris,  et  qu'on  ne  gagnoit 
rien ,  pour  les  Arminaz  qui  estoient  autour  de  Pa- 
ris ,  s'esmeut  le  peuple  celui  jour;  et  tuèrent  et 
abbattirent  ceux  qui  porent  scavoir  qui  estoient  de 
ladite  bande,  et  comme  desvés  (fous),  s'en  vinrent 
en  Chastellet,  et  l'assaillirent  de  droit  assaut;  et 
cils  qui  dedans  estoient,  qui  bien  scavoient  la 
maie  voulenté  du  commun  espécial  aux  Arminaz, 
eux  defFendirent  moult  efForcement,  et  jettoient 

tnilles  et  pierres,  et  ce  qu'ils  povoient,  poureuider 
eslonger  leurs  vies  ;  mais  ce  ne  leur  vallut  rien  ; 
car  le  Chastelet  fust  eschellé  de  toutes  parts ,  el 
descouvert  et  prins  par  force  ^  et  touts  ceux  de  de- 
dens  mis  à  l'espée  ;  et  la  plus  grant  partie  fîst-on 
saillir  sur  les  carreaux,  où  la  grant  compagnie 
esloit  du  peuple  qui  les  occioient  sans  merchi  de 
plus  de  cent  plaies  mortelles;  car  trop  sou fFroit 
le  peuple  de  griefs  par  eux;  car  riens  ne  povoit 
venir  à  Paris,  qu'il  ne  fust  rançonné  deux  fois 
plus  qu'il  ne  valloit,  et  toutes  nuits  guet  de  feux  et 
de  lanternes  en  mi  les  rues  aux  portes,  faire  gens 
d'armes  et  riens  gagnier^  et  tout  chier  plus  que 
raison  par  les  faux  bandés  ,  qui  tenoient  maintes 
bonnes  villes  d'entour  Paris ,  comme  Sens ,  Moret, 
Melun,  Meaux  en  Brie,  Crecj,  Conipiègne,  Mont- 
le-Hérj ,  et  plusieurs  autres  forteresses  et  chas- 
teaux  ,  où  ils  faisoient  tous  les  maux  qu'on  peust 
faire  ne  penser.  Car  par  eux  fust  plus  martyre  de 
gens  que  ïie  feirenl  les  anchiens  ennemis  de  chres- 
tienté  ,  comme  Djoclecien  et  Maximien  ,  et  autres 
qui  feirent  à  Rome  martyrs  plusieurs  saincts  et 
sainctes  ;  mais  leur  tyrannie  n'esloit  poinct  ac- 
comparagée  auxdits  bandés,  comme  Dieu  scet. 
Par  quoi  ledit  peuple  estoit  ainsi  esmeu  contre 
eux  ,  comme  devant  est  dit. 

Item,  dudit  Chastelet,  quant  ils  orent  mis  à 
l'espée  touts  ceux  qu'ils  porent  trouver,  s'en  allè- 
rent au  petit  Chastelet,  où  ils  orent  moult  fort 
assaut  ;  mais  ce  ne  leur  vallut  rien  ,  car  touts  i'eu- 

rent  tués  comme  ceux  du  grant  Ghastelet.  De  là 
s'esmeurent  pour  venir  au  chasteau  Sainct-An- 
thoine.  Lors  vint  le  duc  de  Bourgongne  à  eux  qui 
les  cuida  appaisier  par  ses  douces  paroles,  mais 
riens  n'jvallut,  car  ils  s'en  vindrent  comme  gens 
desvés  droit  au  chasteau  ;  et  l'assaillirent  à  force , 
et  percèrent  portes,  et  tout  à  pierres  qu'ils  jet- 
toient  encontre  ;  et  nul  si  hardi  d'en  haut  qui  s'o- 
sast  monstrer;  car  ils  leur  envoyoient  sajettes  et 
canons  si  très  dru  que  merveille.  Grant  pitié  en 
avoit  le  duc  de  Bourgongne  ,  qui  là  afFoui  à  grant 
haste  ,  accompaigné  de  plusieurs  grants  seigneurs 
et  gens  d'armes ,  pour  leur  cuider  faire  cesser  l'as- 
saut pour  la  compaignie  qu'il  admenoit  ;  mais  onc- 
ques,  pour  puissance  qu'il  eust ,  ne  lui,  ne  sa 
compaignie  ne  les  porent  appaisier ,  s'il  ne  leur 
monstroit  touls  les  prinsonniers  qui  là  estoient ,  et 
s'ils  n'estoient  admenés  ou  Ghastelet  de  Paris,  que 
ils  disoient  que  ceux  que  on  mettoit  oudit  Ghas- 
teau,  estoient  toujours  deslivrés  par  argent,  et  les 
bouttoit-on  hors  par  les  champs,  et  faisoient  après 
plus  de  maux  que  devant ,  et  que  pour  ce  les  vou- 
loient  avoir.  Et  quant  le  duc  de  Bourgongne  vit 
la  chance  ainsi,  que  bien  véoit  qu'ils  disoient  vé- 
rité ;  si  leur  deslivra  ,  par  ainsi  que  nul  mal  ne 
leur  feroient  ;  et  ainsi  fust  accordé  d'une  part  et 
d'autre ,  et  feurent  admenés  par  les  gens  du  duc 
de  Bourgongne,  et  estoient,  que  ung  que  autre, 
environ  vingt.  Quant  ils  vindrent  près  du  Ghaste- 
let, si  feurent  moult  esbahis;  car  ils  trouvèrent  si 

rrnnt  nombre  de  peuple,  que  oncques,  pour 
puissance  qu'ils  eussent,  ne  les  purent  sauver 
qu'ils  ne  l'eussent  touts  martirés  de  plus  de  cent 
plaies;  et  là  l'eurent  tués  cinq  chevaliers,  touts 
grants  seigneurs,  comme  Enguerran  de  Malcon- 
quat ,  et  son  fils  ,  premier  chambellan  du  roy 
iiostre  sire,  monsieur  Ethor  de  Chartres,  et  plu- 
sieurs autres  ,  Chariot  Poupart,  argentier  du  roj  , 
le  viel  Tavanne ,  et  ung  de  ses  fils ,  dont  le  duc 
de  Bourgongne  l'ust  moult  troublé  ,  mais  autre 
chose  n'en  osa  faire. 

Item ,  après  l'occision ,  droit  en  l'hostel  de 
Bourbon  s'en  allèrent,  et  meirent  à  mort  aucuns 
prisonniers;  ils  j  trouvèrent  en  une  chambre  une 
queue  plaine  de  chausses-trappes,  et  une  grant 
bannière  comme  estandart,  où  il  j  avoit  un  dra- 
gon figuré  ,  qui ,  par  la  gueule  ,  jet  toit  feu  et 
sang.  Sifeurent  plus  meus  en  ire  que  devant,  et  la 
portèrent  tout  parmi  Paris,  les  espées  toutes  nues, 
criant  sans  raison  :  «  Yées-ci  la  bannière  que  le  roj 
»  d'Angleterre  avoit  envoyée  aux  faux  Arminaz,  en 
»  signifiance  de  la  mort  dont  ils  nous  dévoient  l'aire 
»  mourir.  »  Et  ainsi  criant,  quand  ils  orent  partoul 
monstre,  la  portèrent  au  duc  de  Bourgongne;  et 
quand  il  l'eust  veue,  sans  plus  dire  ,  l'ust  mise  à 
terre,  et  marchèrent  dessus;  et  en  print  chascun 
qui  en  pot  autre  sa  pièce,  et  meirent  les  pièces 
au  bout  de  leurs  espées  et  de  leurs  haches. 

Item  y  toute  celle  nuit  ne  dormirent ,  ne  ne 
cessèrent  de  (piérir  et  de  demander  partout  se  on 

scavoit  nuls  Arminaz.  Aucuns  en  Irouvèrerit  qui 
l'eurent  tués  et  mis  à  mort  sur  les  carreaux  touts 
nuds. 

Item  y  le  lundi  ensuivant,  vingt-deuxiesme  jour 
d'aoust,  feurent  accusées  aucunes  femmes,  les- 
quelles feurent  tuées  et  mises  sur  les  carreaux  sans 
robe  que  de  leur  chemise  ;  et  ad  ce  faire  estoit 
plus  enclin  le  boureau  que  nuls  des  autres  ;  entre 
lesquelles  femmes  il  tua  une  femme  "-rosse ,  qui 
en  ce  cas  n'avoit  aucune  coulpe  ,  dont  il  advint 
un  pou  de  jours  après  qu'il  en  fust  prins,  et  mis 
en  Chastelet,  lui  troisiesme  de  ses  complices;  et 
au  bout  de  trois  jours  après  eurent  les  testes  coup- 
pées;  et  ordonna  le  boureau  la  manière  an  nou- 
veau boureau,  comment  il  devoit  copper  teste,  et 
fust  deslié  ,  et  ordonna  le  tronchet  pour  son  col 
et  pour  sa  face ,  et  osta  du  bois  au  bout  de  la  do- 
laire  et  à  son  coustel ,  tout  ainsi  comme  s'il  voloit 
faire  ladite  office  à  un  autre ,  dont  tout  le  monde 
estoit  esbahi.  Après  ce,  cria  merchi  à  Dieu,  et 
fust  descollé  par  son  varlet. 

Item,  en  iceluy  temps,  vers  la  fin  du  mois 
d'aoust,  faisoit  si  g-rant  chalour  de  jour  et  de  nuit, 
que  homme  ne  femme  ne  povoit  dormir  par  nuit , 
et  avec  ce  estoit  très  grant  mortalité  de  boce  et 
d'épidimie  ,  et  tout  sur  jeunes  gens  et  enfTens. 

//em^  cellui  an,  demouroient  les  blés  et  les  ad- 
voines  aux  champs  à  sayer  tout  autour  de  Paris  , 
que  nul  n'y  osoit  aller  pour  les  Arminaz,  qui 
tuoient  touts  ceux  qu'ils  povoient    prendre,   qui 

estoient  de  Paris.  Pourquoi  la  commune  de  Pa- 
ris s'esmeut  et  allèrent  devant  Mont-le-Héri ,  et  y 
l'eurent  environ  dix  ou  douze  jours ,  et  feirent  le 
mieux  qu'ils  porent  ;  et  eussent  i^aig'né  le  cliastel 
et  les  traistres  de  dedens,  se  n'eussent  esté  aucuns 
genlilliommes,  qui  avec  eux  estoient,  qui  les  dé- 
voient garder  et  mener  :  mais  quant  ils  veirent 
que  la  commune  besoignoit  si  bien  ,  si  parlemen- 
tèrent aux  Arminaz ,  qui  bien  véoient  qu'ils  ne 
dévoient  longuement  durer  contre  la  commune, 
qui  si  asprement  les  assailloit  de  jour  et  de  nuit  ; 
et  prindrent  grant  argent  des  Arminaz ,  par  ainsi 
qu'ils  feroient  lever  le  siège.  Et  ainsi  firent-ils. 
Quant  ils  orent  l'argent,  si  firent  entendre  aux 
lionnes  gens ,  que  vraiment  il  venoit  un  très  grant 
secours  à  ceux  du  cliastel ,  et  qui  se  pourroit  sau- 
ver si  se  sauvast ,  que  plus  ne  seroient  la  ,  et  se 
partirent.  Quant  ce  veirent  la  commune  ,  si  ce 
départirent  moult  courroucés  ;  et  quant  ils  vin- 
drent  près  de  Paris,  on  leur  ferma  les  portes;  et 
demourèrent  à  Sainct-Germain  ,  à  Sainct-Marcel , 
à  Nostre-Dame-des  Champs  ,  deux  ou  trois  jours 
et  nuits;  et  les  Arminaz,  tantost  après  le  dépar- 
tement du  siège  ,  couroient  jusqu'au  bout  desdits 
villaiges  oii  estoient  nos  gens  pour  les  cuider 
sourprendre;  mais  oncques  pour  leur  puissance  ne 
les  porent  grever;  et  si  n'avoient  nul  cappitaine 
que  de  ceux  de  Paris  ;  car  les  gentilshommes  qui 
les  avoient  laissés  ,  cuidoient  que  les  Arminaz  les 
deussent  touts  tuer,  mais  oncques  Arminaz  ne  les 

osèrent  assaillir.  Et  vrai  estoit  que  qui  eust  laissé 
faire  les  communes,  il  ne  eust  demouré  Arminac 
en  France  qu'en  mains  de  deux  mois  n'eussent  nriis 
à  fin ,  et  pour  ce  les  hajoient  les  gentilshommes 
qui  ne  vouloient  que  la  guerre  ,  et  ils  la  vouloient 
mettre  à  fin.  Quant  on  vit  qu'ils  avoient  si  grant 
voulenté  d'affiner  la  guerre,  on  les  laissa  entrer 
dedens  Paris  ,  et  allèrent  faire  leur  labour  ;  et  les 
Arminaz  faisoient  du  pis  qu'ils  povoient  :  car  ils 
tuoient  femmes  et  enffents ,  et  bouttoient  feux 
autour  de  Paris  j  et  si  n'estoit  homme  nul  qui  y 
meist  remède  aucun.  Et  d'autre  part  estoient  les 
Englois  devant  Rouen  de  toutes  parts  assiégés,  qui 
moult  faisoient  de  grief  de  toutes  parts  à  ceux  de 
Rouen  ,  dont  feurent  moult  afFoiblis  ;  mais  à  souf- 
frir leur  convint  ;  et  tout  ce  estoit  par  les  faux 
traistres  de  France  qui  ne  vouloient  que  la  guerre  ; 
car  bien  scavoient  touts  combien  de  rançon  ils 
dévoient  payer  se  prins  estoient.  Alloit  ainsi  le 
royaume  de  Franche  de  pis  en  pis  ;  et  povoit-on 
mieux  dire  la  terre  déserte  que  la  terre  de  Franche. 
Et  tout  ce  estoit,  ou  la  plus  grant  partie  ,  par  le 
duc  de  Bourgongne,  qui  estoit  le  plus  long  homme 
en  toutes  ses  besongnes  comme  peust  trouver  ;  car 
il  ne  se  mou  voit  d'une  cité  quant  il  j  estoit,  ne 
quant  ce  fust  paix  par-tout,  se  le  peuple  par 
ibrce  de  plaintes  ne  l'esmouvoit  ;  dont  tout  en- 
chérit dans  Paris  de  plus  en  plus.  Car  il  estoit  en 
septembre  le  commencemant  d'iver  qu'on  se  de- 
voit  garnir,  et  un  cent  de  bonnes  bûches  valloit  tou- 

jours  deux  francs  ;  un  sac  de  charbon,  seize  sols 
parisis;  le  nioulle  ,  dix  ou  douze  sols  parisis;  la 
livre  de  beurre  salle  ,  sepl  ou  huit  blancs  en  gros  ; 
œufs  ,  deux  deniers  parisis  la  pièce  ;  ung-  petit 
fromaige,  trois  sols  parisis;  bien  petites  poires  ou 
pommes,  ung  denier  la  pièce  ;  deux  petits  oignons, 
deux  deniers  parisis  ;  bien  petit  vin  pour  deux  ou 
trois  blancs  ;  et  ainsi  de  toutes  choses. 

Item  ,  en  celluy  mois  de  septembre ,  f'ust  mandé 
le  duc  de  Bretaigne  de  par  le  roy,  et  y  vint  à 
Corbeil ,  de  là  à  Sainct-Mor-des-Fossés  ;  et  là  vint 
la  royne ,  le  duc  de  Bourgongne ,  et  plusieurs  au- 
tres seigneurs.  Là  firent-ils  une  paix  telle  quelle  , 
que  voulsist  ou  non  la  royne.  Tout  fust  pardonné 
aux  Arminaz  les  maux  qu'ils  avoient  faits;  et 
si  estoit  tout  prouvé  contre  eux  qui  estoient 
consentants  de  la  venue  du  roy  d'Angleterre, 
et  qu'ils  en  avoient  eus  granis  deniers  dudit  roy  ; 
Item ,  d'empoisonner  les  deux  ainsnés  fils  dû 
roy  de  France,  et  sçavoit-on  bien  que  ce  avoit 
esté  et  fait  faire;  et  de  l'empoisonnement  du  duc 
de  Hollande,  et  débouter  hors  la  royne  de  France 
de  son  royaume.  Et  si  convint  tout  mettre  ce  à 
nyant ,  ou  se  non  ils  eussent  destruit  tout  le 
royaume  de  France ,  et  livré  aux  Anglois  le  dal- 
phin  qu'ils  avoient  devers  eux.  Ainsi  fut  faite  celle 
paix  ,  qui  en  fut  couroucé  ou  joyeulx;  et  fut  criée 
parmi  Paris  à  quatre  trompes  ^  et  à  six  niénes- 
triers ,  le  lundi ,  di]î-neuviesme  jour  de  septembre, 
l'an  mil  quatre  cent  dix-huict. 

Item,  en  cedit  mois  ,  au  commencement,  fut 
depposé  de  la  prévosté  de  Paris,  le  Beau  de  Bar, 
et  y  fut  mis  un  escujer  nommé  Jacques  Lamhen. 

Item  ,  cedit  mois  de  septembre  estoit  à  Paris  et 
autour,  la  mortalité  si  très-cruelle,  qu'on  n'eust 
veu  depuis  trois  cents  ans  par  le  dit  des  anciens  ; 
car  nul  n'eschappoit  qui  fust  féru  de  l'épidimie , 
espécialement  jeunes  gens  et  enffens.  Et  tant  en 
mourut  vers  la  fin  dudit  mois,  et  si  hastivement, 
qu'il  convint  faire  es  cymetières  de  Paris  grans 
fosses,  où  on  en  mettoit  trente  ou  quarante  en  cha- 
cune; et  esloient  arrangés  comme  lors,  et  puis  un 
pou  pouldrez  par -dessus  de  terre  ;  et  toujours  jour 
et  nuit  on  n'estoit  en  rue  que  on  ne  rencontrast 
Nostre-Seigneur ,  qu'on  portoit  aux  malades.  Et 
tretous  avoient  la  plus  belle  cognoissance  deNostre- 
Seigneur  à  la  fin,  que  on  vit  oncques  avoir  à  chres- 
tiens.  Mais  au  dit  des  clercs ,  on  ne  avoit  oncques 
veu  ne  ouy  parler  de  mortalité  qui  fust  si  desvée  , 
ne  plus  aspre,  ne  dont  moins  eschapast  de  gens  qui 
férus  en  feussent;  car  en  moins  de  cinq  semaines 
trespassa  en  ville  de  Paris  plus  de  cinquante  mille 
personnes  ;  et  tant  trespassa  de  gens  ,  que  on  en- 
terroit  quatre  ou  six  ou  huict  chefs-d'hostel  à  une 
messe  à  notte;  et  convenoit  marchander  aux  pres- 
tres  pour  combien  ils  la  chanteroient,  et  bien  sou- 
vent en  convenoit  payer  seize  ou  dix-huict  sols 
parisis  ,  et  d'une  messe  basse,  quatre  sols  parisis. 
Item  ,  en  ce  temps,  qui  estbit  environ  douze 
jours  en  octobre,  n'estoit  pas  encore  cessée  la  mor- 

lalité  aucunement,  ne  les  Arminaz  pour  paix,  ne 
pour  autre  cliose  ne  laissoientà  faire  comme  d'a- 
vant trelout  le  pis  qu'ils  povoient;  et  venoient  sou- 
vent jusques  emprès  de  Paris  prendre  projes  et 
hommes  et  femmes,  et  mesnoient  en  leurs  garni- 
sons; ne  nul  n'en  osoit  mot  dire;  et  pour  vrai  il  res- 
sembloit  qu'au  duc  de  Bourgongne  en  fust  apart, 
et  appoisoit  le  peuple  de  douces  paroles. 

Ite7?i ,  tout  le  mois  d'octobre  et  de  novembre, 
fut  la  mort  ainsi  cruelle ,  comme  devant  est  dit  ; 
et  quant  on  la  vit  si  desvée  que  on  ne  scavoit  mais 
où  les  enterrer,  on  fîst  grans  fosses,  aux  Saints 
Innocens  cinq,  à  la  Trinité  quatre,  aux  autres 
selon  leur  grandeur;  et  en  chacune  on  mettoit  six 
cents  personnes  ou  environ.  Et  fut  vrai  que  les  cor- 
duaniers  de  Paris  comptèrent  le  jour  de  leur  con- 
l'reirie  Sainct-Crespin  et  Sâinct-Crespinian ,  les 
morts  de  leur  mesliers;  et  comptèrent  et  trouvè- 
rent qu'ils  esloient  Irespassés  bien  dix-huict  cents  , 
tant  maistres  que  varlets,  en  ces  deux  mois,  en  la- 
dite ville.  Et  ceux  de  l'ostel-Dieu  ,  ceux  qui  fai- 
soient  les  fosses  et  cimetières  de  Paris,  afFermoient 
qu'entre  la  Nativité  Nostre-Dame  et  sa  Conception, 
avoient  enterré  de  la  ville  de  Paris  plus  de  cent 
mille  personnes,  et  en  quatre  ou  cinq  cents  n'en 
mouroit  pas  douze  anciens, que  tous  enfFens  et  jeunes 
gens. 

Item  ,  les  Arminaz  tenoient  toujours  les  villes  et 
forteresses  devant  dittes  ;  et  lindrent  Paris  en  si 
grant  subjection,  ([ue  ung  enlFent  de  quatorze  ans 

mangeoit  bien  pour  huict  deniers  de  pain  à  l'eure  ; 
et  coustoil  la  douzaine  six  sols  parisis,  qu'on  avoit 
eue  pour  sept  ou  buict  blancs,  ung  bien  petit  fro- 
maige,  dix  ou  douze  blancs ,  le  quarteron  d'œufs , 
cinq  ou  six  sols  parisis,  la  char  d'un  bon  mouton  , 
le  bœuf  trente-huict  francs  ;  ainsi  petite  bûche 
comme  de  IMarne  toute  verte,  quarante  sols  pa- 
risis, ou  trois  francs  le  cent;  la  bûche  de  molle, 
douze  sols  le  molle  ;  meschantes  bourrées  où  il 
n'avoit  que  feuilles,  le  cent,  trente-six  sols  pari- 
sis  ;  ung-  quarteron  de  poires  d'engoisse ,  quatre 
sols  parisis  ;  de  pommes,  deux  sols  ou  six  blancs;  la 
livre  de  beurre  salé,  huict  blancs;ung'  petit  fromaige 
venant  de  Foisselle,  seize  deniers  parisis;  une  paire 
de  souliers,  qu'on  avoit  devantpour  huict  blancs,  en 
mil  quatre  cent  dix-huict,  coustoient  seize  ou  dix- 
huict  blancs;  et  touttes  autres  choses  quelles  qu'elles 
fussent,   estoient  ainsi  chères  à  Paris  et  partout. 

Item, eu  ce  mois  de  novembre,  fut  remis  le  Beau 
de  Bar,  c'est  à  scavoir  messire  Guj  de  Bar,  dit  le 
Beau,  en  la  prévosté  de  Paris,  comme  d'avant. 

Item ,  en  cedit  mois  de  novembre ,  orent  lesdits 
bouchiers  congié  de  refaire  la  grant  boucherie  de 
Paris,  de  devant  le  Chastelet;  et  fut  commencé  à 
quérir  les  fondements  le  mercredi ,  onziesme  jour 
de  novembre;  et  environ  douze  jours  après  fist  crier 
le  roj,  à  trompes ,  qu'il  pardon noit  à  tout  homme, 
fust  Arminac  ou  autre,  quelque  chose  que  on  lui 
eust  méfait,  se  non  à  Trovs,  le  président  de  Pro- 
vence, maistre  Bobert  le  Maçon,  Bemon  Baignier. 

Ces  trois  avoicnt  fait  tant  de  trayson  contre  le  roj, 
qu'il  ne  leur  volt  pardonner  :  car  pour  eux  trois 
se  f'aisoient  tous  les  maux  devant  dits  à  Paris. 

Itom^  la  sepmaine  d'après,  partit  le  roj  et  mon- 
sieur de  Bourgongne  pour  aller  contre  les  Anglois; 
et  allèrent  loger  à  Pontoise  ,  et  là  furent  jusques 
à  trois  sepmaines  après  Noël  sans  riens  faire  ,  se 
non  manger  tout  le  pajs  d'antour.  Et  les  Anglois 
estoient  devant  Rouen,  et  le  dalphin  ou  ses  gens 
gastèrent  le  pays  de  Touraine  ,  et  les  autres  es- 
toient autour  de  Paris  ,  et  venoient  jusques  aux 
portes  de  Paris,  piller,  tuer;  ne  oncques  le  duc 
de  Bourgongne,  ne  les  siens  ,  ne  s'avancèrent  au- 
cunementde  contester  aux  Anglois  ne  Arminaz.  Et 
pour  ce  enchérit  tretout  de  plus  en  plus  à  Paris,  car 
riensn'y  povoit  devenir  ceux  devant  dits.  Enicelui 
temps  coustoit  un  petit  pourcel  six  ou  sept  francs; 
et  toute  char  enchérit  tellement  que  pouvres  gens 
n'en  mangeoient  point  ;  mais  en  celle  année  fut 
tant  de  choux,  que  tout  Paris  en  fut  gouverné  tout 
l'hiver  :  car  febves  et  pojs  estoient  oultrageuse- 
ment  chers. 

Ilem,  en  ce  temps  valloit  une  bonne  livre  de 
chandelle  huit  blancs ,  ou  sept  du  mains. 

Ilem ,  on  pavoit  en  ce  temps  tout  homme  qui 
vendoit  vin  de  chacune  queue  en  gros ,  huit  sols 
parisis  ;  et  cil  qui  l'acheptoit  autant;  et  d'un  poin- 
son  quatre  sols  parisis;  et  se  on  la  vendoit  à  détail 
de  vin  à  quatre  deniers  autre  huit  sols  ;  à  six  de- 
niers douze  sols   parisis.  Et  fut    commencé  cette 

douloureuse  pratique  ,  environ  laToussainct  qua- 
torze cent  dix-huit. 

Item  ,  le  vingtiesme  jour  de  janvier  oudit  an 
quatorze  cent  dix-huit ,  entrèrent  les  Anglovs  de- 
dans Rouen ,  et  la  guignèrent  par  leur  force ,  et 
parce  que  n'avoient  de  quoi  vivre  dedans  la  cité  ; 
mais  moult  la  lindrent  longuement  contre  les  An- 
gloys,  comme  environ  six  ou  sept  mois. 

Item,  après  ce,  vindrent  devers  pour  gaigner  le 
remenant  de  France;  et  nul  ne  les  contredisoit 
que  ceux  des  bonnes  villes  qui  leur  tenoient  un 
pou  de  pié.  Mais  tantost  les  convenoit  rendre  :  car 
nuls  des  gentilshommes,  ou  pou  s'en  mesloient , 
pour  la  hajne  de  Bourgongne  et  Arminaz.  Et  par 
ce  \ànt  si  grant  charte  à  Paris  de  toutes  choses 
dont  on  povoit  vivre  :  car  tous  les  plus  grans  estoient 
esbahis;  et  valloit  un  sextierde  blé  quatre  ou  cinq 
francs  audit  an  quatorze  cent  dix-huit  ;  petit  pain 
pour  sept  sols  parisis  la  douzaine;  une  petit  pièce 
de  char  six  blancs  ;  une  froissure  de  mouton  douze 
deniers  ;  pour  un  petit  f'romaige  quatre  sols  pa- 
risis ;  trois  œufs  trois  blancs;  la  livre  de  beurre 
salle  quatre  sols  parisis;  un  quarteron  de  petites 
pommes  seize  deniei^s;  chacune  pomme  quatre  de- 
niers; le  cent  de  harengs-sors  trois  escus  ;  le  cent 
de  harengs  acqués  quatre  francs  ;  deux  petits  oin- 
gnons  ung  denier;  deuxchefs  d'aux  quatre  deniers; 
quatre  navez  deux  deniers;  un  boissel  de  bon  poys 
dix  ou  douze  sols  parisis,  et  febves  autant  ;  bûche 
chère  ,   comme  devant  est  dit  ;  le  cent  de  noys  seize 

deniers;  la  pinte  d'iiuile  tVolive  six  sols  parisis  ; 
la  livre  de  saindoulx  douze  blancs  ;  la  ohopine  dix- 
huit  deniers;  la  livre  de  fromaige  de  presse  trois 
soisparisis.  Brief,  tout  ce  de  quoi  créature  humaine 
povoit  vivre,  estoit  tant  cher,  que  chacun  denier 
coustoit  quatre  deniers  de  toute  chose ,  se  non 
de  métaux  ,  comme  airain  ou  estain.  Airain 
avoit-on  por  six  deniers  la  livre,  estain  pour  dix 
deniers  la  livre  ou  pour  huit  deniers  ;  la  livre  de 
potin  quatre  deniers;  mais  argent  valoitence  temps 
dix  francs  le  marc;  ung  des  Petiz  Moutons  devant 
diz ,  de  seize  sols ,  valoit  vingt  sols  parisis. 

Iteniy  la  première  sepmaine  de  février  oudit 
an  ,  fut  prinse  Mante  par  les  Anglojs ,  et  plusieurs 
forteresses  d'entour;  et  n'estoit  homme  qui  y  meist 
aucun  remède;  car  les  seigneurs  de  France  estoient 
si  courroucés  l'ung  à  l'autre;  car  le  dalphin  de 
France  estoit  contre  son  père  à  cause  du  duc  de 
Bourgongne  qui  estoit  avec  le  roj,  et  tousles  autres 
seigneurs  du  sang  de  France  estoient  prinsonniers 
au  roy  d'Angleterre  de  la  bataille  d'Agincourt,  du 
jour  sainct  Crépi n  et  son  frère  devant  dit. 

Item  y  en  ce  mois  de  février  oudit  an  quatorze 
cent  dix-huit,  lut  déposé  le  Beau  de  Bar,  de  la 
prévosté  de  Paris  ,  et  fus!  fait  prévost  de  Paris  ung 
nommé  Gilles  de  Blamecy,  natif  de  la  ville  de 
Paris,  ce  qu'on  n'avoit  oncques  mais  vu  d'aage 
d'homme  qui  à  celui  temps  fut  trouvé  en  vie  ,  que 
de  la  nacion  de  Paris  on  eust  fait  prévost. 

Item ,  au  mois  de  mars  ensuivant  valoit  le  marc 

d'argent  quatorze  francs  ;  le  sextier  de  bon  bled 
cent  sols  parisis  ;  la  pinte  de  bonne  huile  de  noix 
sept  ou  huit  sols, 

Item,  ou  mois  de  mars  en  suivant,  environ  quinze 
jours,  fut  le  blé  si  cher  ,  que  le  sextier  valoit  huit 
francs;  et  environ  huit  jours  à  l'issue  dudit  mois  fut 
crié  par  les  carrefours  de  Paris,  que  nul  ne  fust  si 
hardi  qu'il  vendist  blé, segle, plus  de  quatre  francs  le 
sextier ,    le  meilleur  sextier    de  mestail  plus   de 
soixante  sols  parisis ,  le  meilleur  froment  plus  de 
soixante  douze  sols  parisis  le  sextier ,  et  que  nul 
moulnier  ne  prenist  point  de  la  mousture  que  argent; 
c'est  assavoir,  huit  blancs  pour  sextier;   et  chas- 
cun  boulangier  fist  bon  pain  blanc,  pain  bourgeois, 
et  pain  festiz   (bis)  à  toute  sa  fleur ,   et  de  certain 
prixoucry  dit.  Quand  les  marchands  qui  alloien  tau  s 
bJez,  et  les  boulangiers,  ouïrent  le  crj,  si  cessèrent 
de  cuire ,  et  les  marchands  d'aller  hors  ;  et  aussi 
ils  n'y  alloient  point,  et  n'allassent  qu'à  une  lieue 
de  Paris  que  ce  ne  fust  sur  leur  vie ,  car  les  A.n- 
glois  sans  cesser,    venoient  toutes  les  sepmaines 
une  fois  ou  deux  jusqu'au  pont  de  Saint-Cloud,  et 
les  Arminaz  jusques  aux  portes  de  Paris  sans  cesser, 
et  nul  homme  n'osoit  yssir. 

Item  ,  en  la  derraine  sepmaine  de  mars ,  l'an 
mil  quatre  cent  dix-huict,  la  quatriesme  sepmaine 
de  caresme,  qui  eust  donné  es  halles  de  Paris,  ou 
en  la  place  Maubert ,  vingt  sols  d'une  douzaine 
de  pain,  il  n'en  eust  pu  finer.  Vrai  est  qu'aucuns 
Jjoulangiers  cuisoient  ;  et  n'en  povoit  avoir  chacun 

que  iing  ou  deux  au  plus,  et  y  avoit  toujours  quel- 
que cinquante  ou  soixante  personnes  à  l'ujs  qui 
attendoient  qu'il  fust  cuit  ,  et  le  prenoient  tout 
venant  du  four.  En  ce  point  estoit  la  cité  de  Paris 
gouvernée  ;  et  pour  vrai  en  tout  le  karesme  pou- 
vres  gens  ne  mangeoient  que  pain  aussi  noir  et  mal 
savouré  coni  pouroit  faire.  Vers  la  fin  de  karesme 
vint  des  hannons  (merlus)  de  foys  à  autre;  mais  on 
vendoit  le  sac  vingt-six  sols  parisis  ,  coni  avoit  veu 
avoir  pour  cinq  blancs  autrefois;  et  n'en  avoit-on 
que  bien  peu  pour  cinq  ou  six  blancs.  Et  vint  un  peu 
de  figues  grasses  et  rudes ,  et  si  en  vendoit-on  la 
livre  deux  sols  ;  et  toujours  un  hareng  caqué  bon 
huit  deniers  parisis  ,  ung  sor  six  deniers ,  une  pe- 
tite seiche  trois  ou  quatre  blancs.  Et  enchérirent 
tant  les  oignons,  que  une  petite  botte  de  vingt  ou 
vingt-quatre  oignons  quatre  sols  parisis. 

Item,  un  pou  devant  mars,  fut  pillée  Soissons, 
et  grant  occision  faitte  de  hommes  et  de  femmes 
et  d'enffents  par  les  Arminaz. 

Item,  ouditan,  en  mars,  fut  faite  grant  occision 
en  la  cité  de  Sens,  que  le  seigneur  de  Guitre  y  fist, 
pour  ce  que  ceux  de  la  cité  vouloient  mettre  les 
Bourguignons  dedens  sans  son  sceu  ;  car  il  en  es- 
toit  bailli. 

Itef?i,  en  ce  temps  furent  Pasques  le  seiziesme 
jour  d'avril  mil  quatre  cent  dix-neuf.  Lors  fut  la 
char  si  chère  ,  que  ung  bœuf  qu'on  avoit  veu  don- 
ner maintes  fois  pour  huit  francs  ou  pour  dix  tout 
au  plus,  coustoit  cinquante  francs,  un  veau  quatre 

OU  cinq  francs,  nng  mouton  soixante  sols  ou  quatre 
francs.  Toute  char  que  on  povoit  manger,  fust  vo- 
laille ou  autre ,  estoit  tant  chère  ;  car  ung  homme 
eust  bien  mangé  à  son  repas  pour  six  blancs  de  bon 
bœuf,  ou  mouton,  ou  lart;  et  n'avoit-on  que  deux 
œufs  pour  deux  blancs  ,  ung  froniaige  mol  six  ou 
huit  blancs,  la  livre  de  beurre  salle  quatorze  blancs, 
le  froys  dix-huit  blancs  ,  une  froissure  de  mouton 
deux  sols  ou  huit  blancs ,  ung  pié  de  mouton  qua- 
tre deniers ,  la  teste  de  mouton  trois  ou  quatre 
blancs.  Et  toujours  couroient  lesArminaz,  comme 
ci-devant  est  dit,  tuoient ,  pilloient,  boutoient  feu 
par  tout  sur  femmes  et  sur  hommes  ,  sur  grains  , 
et  faisoientpis  que  Sarrazins  ,  et  nul  ne  les  contre- 
disoit;  car  le  duc  de  Bourgongne  estoit  toujours 
avec  le  roy  à  Prouvins  ;  et  ne  s'en  bougeoient  ;  et 
y  furent'  jusques  au  vingt-huitiesme  jour  de  mai 
mil  quatre  cent  dix-neuf,  qu'ils  vindrent  à  Pon- 
toise  ;  c'est  assavoir  le  roy ,  la  royne  ,  le  duc  de 
Bourgongne  ;  et  passèrent  pardevant  Paris  par  le 
bout  de  Saint-Laurens  ,  sans  entrer  dans  Paris, 
dont  on  fut  moult  esbahi  à  Paris  ;  de  Pontoise  allè- 
rent à  Meulan  ^  et  orent  trêves  aux  Arminaz  trois 
mois  ensuivant  ;  et  là  parlementèrent  aux  Englois, 
aussi  par  trêves,  défaire  aucun  mariaige  ;  et  fut  une 
chose  dure  au  roy  de  France ,  que  lui  qui  devoit 
estrele  souverain  roy  des  clirestiens, convint  qu'il 
obéist  à  son  ancien  ennemi  mortel,  pour  estre  con- 
tre son  enfant  ;  et  ceux  de  la  bande  ,  qui  nonob- 
stant trêves,  pilloient  toujours,  et  roboient  comme 
devant. 

Item,  en  ce  temps-là  estoit  très  grant  charte  de 
toute  vitaillc,  comme  devant  est  dit;  et  valloient 
quatre  chefs  bien  petits  d'auls  quatres  deniers. 

Item,  le  huitiesme  et  neuviesme  jour  de  juing 
ensuivant ,  après  les  trêves  devantdites  environ  six 
jours  ,  vint  tant  de  biens  à  Paris  de  lars ,  de  fro- 
inaig"e  de  presse  ,  qu'ils  estoient  es  halles  entassés 
aussi  haut  queung  homme,  et  fut  donné  pour  deux 
blancs  ou  pour  deux  francs  ce  qui  coustoit  six  la 
sepmaine  de  devant;  et  vint  tant  d'aux  à  Paris,  que 
ce  qui  coustoit  douze  ou  quinze  sols  la  sepmaine  de 
devant,  estoit  donné  pour  cinq  ou  six  blancs;  et 
vint  g-rant  foison  de  pain  de  Gorbeil ,  de  Meleun  et 
duplat  pays  d'entour Paris,  qu'ils  avoient  des  biens 
aux  bonnes  villes,  et  si  en  vint  d'Amiens  et  de  par- 
delà  j  mais  pou  amenda  du  marché  de  tous  jours  , 
fors  qu'il  estoit  bien  plus  blanc. 

Item,  la  vigile  de  la  Trinité  vint  tant  de  poisson 
à  Paris,  que  on  avoit  quatre  ou  cinq  bonnes  solles 
pourung  gros,  et  l'autre  marée  à  la  vallue;  et  fut 
la  Trinité  le  jour  saint  Barnabe  ,  onziesme  jour  de 
juing ,  l'an  mil  quatre  cent  dix-neuf. 

Item,  la  sepmaine  ensuivant  fust  crié  que  on 
prenist  les  Moutons  devant  dits  de  seize  sols  pour 
vingt-quatre  sols  parisis,  dont  les  marchands  de 
loing  furent  plus  eslongnés  que  devant  de  venir 
marchander  à  Paris  ;  ne  nul  n'y  venoit  qui  de  la 
monnoie  tenist  compte  ou  pays  qu'elle  couroit  en 
ce  temps  ;  car  il  couroit  à  Paris  blans  de  Bourgon- 
gne  de  huit  deniers  parisis  ,  pièce  que  on  appeloit 

lub7^es,qm  ne  valloient  mie  trois  deniers ,  et.  avec  ce 
estoient  rouges  comme  nieriaux  (jetons).  Si  eussiés 
veu  par  tout  Paris ,  où  marchandise  couroit ,  tous 
jours  desbat,  fust  à  pain  ou  à  vin,  ou  à  autre  chose. 
Itej?i ,  en  icellui  temps,  fist  tant  le  duc  de  Bour- 
gongne ,  que  paix  lut  faite  entre  le  dalphin  et  le 
roy  de  France  son  père,  et  tous  les  Englois,  comme 
en  manière  de  traité  ,  tant  que  ladite  paix  fut  faite 
entre  Meleun  et  Corbeil ,  en  ung  lieu  dit  le  Pon- 
cel,  à  ung  lieue  de  Meleun  emprès  Pouilly  ;  et  là 
jurèrent  tous  les  vassaux  d'une  part  et  d'autre  à 
tenir  ladite  paix,  sans  jamais  aller  àl'enconlrede 
ce  qui  fait  en  estoit  ;  et  fut  le  mardi  onziesme  jour 
de  juillet;  et  en  fut  faite  très  grande  feste  à  Paris  ; 
et  fut  confirmée  le  dix-neuviesme  jour  dudit  mois 
ladite  paix  de  tous  les  seigneurs  qui  pour  lors  es- 
toient en  France;  et  tous  les  jours  à  Paris,  espécia- 
lement  de  nuit ,  faisoit-on  très  grant  fesle  pour  la- 
dite paix  à  ménestriers  ou  autrement. 

Item,  le  penultiesme  jour  dudit  mois  fust  la  feste 
Saint-Huistace  ,  qui  fut  faite  moult  joyeusement  : 
et  lendemain,  jour  Saint-Germain,  tourna  en  si 
o-rant  tribulalion,  que  oncques  fit  feste  ;  car  à  dix 
heures,  ainsi  qu'ils  cuidoient  ordonner  d'aller  jouer 
aux  Marais,  comme  coustume  estoit,  vint  à  Paris 
un  grant  effroy;  car  par  la  porte  Saint-Denis  quel- 
ques vingt  ou  trente  personnes  si  effroy  es  comme 
gens  qui  estoient,  n'avoient  guères  eschappés  de  la 
mort,  et  bien  y  parut ,  car  lés  aucuns  estoient  na- 
vres, les  autres  le  cueur  leur  failloil  de  paour,  de 

rhaiilt  et  de  faing-,  et  sernbloient  mieux  morts  que 
vifs.  Si  lurent  arlésà  la  porte,  etleurdemancla-t-ori 
rachoison(occasion)  dont  g-rant  douleur  leur  venoit, 
et  ilsprindrcnt  à  larmoyer,  en  disant  :  «  Nous  som- 
»  mes  de  Pontoise  qui  a  esté  cette  journée  au  matin 
»  prinsedes  En^lois  pour  certain,  et  puis  ont  tué  , 
»  navré  tout  ce  qu'ils  ont  trouvé  en  leur  voie;  et 
»  bien  se  tient  pour  bieneure  qui  peut  eschapper  de 
»  leurs  mains  ;  car  onques  Sarrazins  ne  firent  pis 
»  auxchrcsliens  qu'ils  font.  »  Et  ainsi  qu'ils  disoient, 
et  regardoient  ceux  qui  gardoient  la  porte  devers 
Saint-Ladre  ,  et  véoient  venir  grans  tourbes  de 
bommes,  femmes  et  enfants ,  les  uns  navrés  ,  les 
autres  despouillés  ,  l'autre  portoit  deux  enffents 
entre  ses  bras  ou  en  hostes,  et  estoient  les  femmes, 
les  unes  sans  chapperon,  les  autres  en  ung  pouvre 
corcet,  et  autres  en  leur  chemises ,  pouvres  pres- 
tres  qui  n'avoient  que  leurs  chemises  ou  ung  sur- 
pelis  vestu,  la  teste  toute  découverte,  et  en  venant 
faisoient  si  grands  pleurs,  cris  et  lamentations,  en 
disant  :  Dieu,  gardez-nous  par  imsù-e  grâce  de  dé- 
sespoir ;  car  huj  au  innliii  estions  en  nos  maisons 
aisés  et  manants ,  et  à  medi  ensuivant  sommes  comme 
gens  en  exil  y  quérantnostre  pain.  Et  en  ce  disant  , 
les  aucuns  sepasmoient,  les  autres  s'asseoient  a  terre 
si  las  et  si  doloreusement,  que  plus  ne  pouvoient; 
car  moult  avoient  perdu  aucuns  de  sang,  les  autres 
estoient  moult  aiïeblis  de  porter  leurs  enfants;  car 
la  journée  estoit  très  chaude  et  vaine  ;  et  eussiés 
trouvé  entre  Paris  et  le  Landit  quelques  trois  ou 

quatre  cent  ainsi  assis  qui  recordoient  leurs  grans 
douleurs  et  leurs  grans  pertes  de  chevances  et  d'a- 
mis; car  pou  y  avoit  personne  qu'il  n'eust  aucun 
ami  ou  amie  ,  ou  enfFent  demouré  à  Pontoise.  Si 
leur  croissoit  leur  douleur  tellement  qu'il  leur 
souvenoit  de  leurs  amis  qui  estoient  demeurés  en- 
tre ces  crueux  tyrans  Englois,  que  le  pouvre  cueur 
ne  lespoYoitsoustenir  ;  car  foibles  estoient  moult  ^ 
pource  qu'encore  n'avoient  le  plus  heu  ne  mangé  ; 
et  aucunes  femmes  g  rosses  accouchèrent  en  la  fuite, 
qui  tost  après  morurent.  Et  n'est  nul  si  dur  cueur 
qui  eust  vu  leur  grant  desconfort ,  qui  se  fust  tenu 
de  plourer  ne  larmoyer  ;  et  toute  la  sepmaine  en- 
suis ant  ne  finèrent  que  de  ainsi  venir,  que  de  Pon- 
toise, que  des  villages  d'entour;  et  estoient  parmi 
Paris  moult  esbahis  à  grant  tropeaux  ;  car  toute 
vittaille  estoit  moult  chère,  espécialement  pain  et 
vin  ;  car  on  n'avoit  point  de  vin  qui  rien  vaulsist 
pour  moins  de  huit  deniers  la  pinte  ,  ung  petit 
pain  blanc  huit  deniers  parisis  ,  les  autres  choses 
de  quoi  l'homme  povoit  vivre  ^  par  cas  pareil. 

Ilenij  le  peuple  de  Paris  estoit  moult  esmerveillé 
du  roy  et  du  dnc  de  Bourgongne,  que  quant  Pon- 
toise fut  prinse,  conitiiedit  est ,  ils  estoient  à  Saint- 
Denis  bien  accompaignés  de  gens  d'armes  ;  et  ne 
iirent  aucun  secours  à  ceux  de  Pontoise;  ains  vuy- 
dèrent  lendemain  le  bagaige ,  et  allèrent  au  pont 
de  Charenton,  et  de  là  à  Laigny,.  et  passèrent  au 
plus  près  de  Paris  sans  entrer  ens  ,  dont  tout  le 
peuple  de  Paris  se  tint  pour  mal  comptent  ;  car  il 

sembloit  proprement  que  tous  s'enlouysseiil  devanl 
les  Knglols,  qu'ils  eussent  grant  liaine  à  ceux  de 
Paris  et  du  royautne  ;  car  en  ce  temps  n'avoit  che- 
A'alier  de  renom  d'armes  à  Paris  ,  ne  capitaine  nul, 
que  le  prévost  de  Paris  etcelui  des  marchands  ,  qui 
n'avoient  pas  accoustumé  à  mener  fait  de  guerre. 
Et  pour  ce  les  Englois ,  qui  savoient  bien  que  à 
Paris  ne  avoit  que  la  commune  ;  car  toujours 
avoient-ils  des  amis  à  Paris  et  ailleurs  ,  vindrent 
la  vigille  de  Saint-Laurens  ensuivant  devant  Pa- 
ris jusques  près  des  murs ,  sans  que  nuls  les  con- 
tredist  ;  mais  assaillir  n'osèrent  Paris  pour  la  com- 
mune, qui  tantost  se  misdrent  sur  les  murs  pour 
deffendre  la  ville  ,  et  feussent  voulentiers  ladite 
commune  aux  champs  issue  :  mais  les  gouver- 
neurs ne  vouldrent  laisser  homme  issir.  Quant  ce 
virent  les  Englois,  ils  s'en  allèrent  pillant ,  tuant , 
robant,  prenant  gens  à  rançon.  Et  le  lendemain, 
jour  Saint-Laurent ,  revindrènt  faire  une  course 
devant  Paris,  et  s^en  retournèrent  devers Pontoise. 

Item,  ce  jour,  Sainct-Laurent,  tonna  et  esparty 
le  plus  terriblement  et  le  plus  longuement  que  on 
eust  veu  d'aage  d'homme ,  et  plut  à  la  value  ;  car 
celle  tempeste  dura  plus  de  quatre  heures  sans 
cesser.  Ainsi  estoit  le  monde  dans  le  doubte  de  la 
guerre  Nostre-Seigneur ,  et  celle  de  l'ennemi. 

Item,  environ  douze  jours  après,  commencèrent 
les  bouchiers  de  rechief  à  refaire  la  grande  bou- 
cherie. En  ce  temps  n'estoit  nouvelles ,  fors  que  du 
mal  que  les  Englois  faisoient  en  France;  car  de 

jour  en  jour  gaignoient  villes  et  chasteaux,  et  mi- 
noient  tout  le  royaume  de  France  de  cheVance  et 
de  gens,  et  tout  envoioient  en  Angleterre. 

(  Ici  manquent  quelques  feuillets  touchant  la 
mort  de  Jean,  duc  de  Bourgogne.) 

Et  les  seigneurs  de  France  prins  des  Anglois  tout 
par  orgueil,  faire  sacrilège  cent  {"ois  le  jour,  violer 
églises,  manger  char  au  vendredi  à  cuire,  effor- 
cer filles  et  femmes  et  dames  de  religion ,  rostir 
hommes  et  enfants  ;  brief,  je  croj  que  les  tvrans  de 
Rome,  comme  Néron,  Dioclétien,  Dacien  et  les 
autres,  ne  firent  oncques  la  tyrannie  qu'ils  font  et 
ont  fait.  Tous  ces  faits  devantsdits  de  perdurable 
perdicion  que  chascun  scet,  estoient  tous  mis  à 
nyant ,  quant  à  la  justice  corporelle  ;  de  la  divine 
je  me  tais.  Quant  la  déesse  de  discorde  et  son  père 
Sathan,  à  qui  ils  sont,  leur  fist  la  fauce  trahison 
doloreuse  faire ,  dont  tout  le  royaume  est  à  perdi- 
tion ,  se  Dien  n'en  a  pitié  ,  ou  y  veille  de  sa  grâce 
ouvrer  qu'ils  soient  en  tel  estât  qu'ils  le  veulent 
congnoistre,  et  qu'ils  ne  puissent  nuire  à  nulli, 
comme  ils  ont  fait  le  temps  passé  ;  car  par  leurs 
faits  outraigeux  devant  dits  meurent  de  fain  les 
gens  aux  champs  et  à  la  ville,  et  de  froit;  car 
aussitost  qu'ils  orent  fait  leur  dampnable  voulenté 
du  bon  duc ,  tous  ceux  des  garnisons  coururent  cà 
et  là,  pillant ,  robant ,  rançonnant,  boutant  feux; 
par  quoi  tout  enchérit  tellement,  que  le  blé  qui 
ne  valoit  que  quarante  sols  parisis,  vallut  tantost 
après  six  ou  sept  francs,  ung  sextier  de  pois  ou  de 

lebves,  dix  ou  douze  IWincs,  fromaiges  ,  œufs, 
beurre,  aulx,  oignons,  l)uclie,  char,  brief  toultes 
choses  de  quoi  gens  et  bestes  et  enffents  povoient 
vivre ,  encliérirent  tellemeiit ,  que  très  petite  bûche 
valloit  trois  l'rancs  le  cent.  Et  pour  celle  cherté  fut 
ordonné  le  bois  de  Yincennes  à  estre  coppé  ;  et 
costoit  le  molle  seize  ou  dix-huict  sols  parisis;  et 
n'en  avoit-on  que  trente  deux  pour  molle  ;  une 
somme  de  charbon  ,  trois  francs,  qu'on  avoit  eue 
autreffois  aussi  bonne  pour  cinq  ou  pour  six  sols. 
Item ,  le  petits  enfFents  ne  mangèrent  point  de 
lait:  car  peinte  coustoit  dix  deniers  ou  douze. 
Certes  en  icellui  temps  pouvres  gens  ne  mangè- 
rent ne  char  ne  gresse,  car  ung  petit  enffent  eust 
bien  mangé  pour  trois  blancs  de  char  à  son  repas. 
La  pinte  de  bon  saindoux,  quatre  ou  cinq  sols  pa- 
risis ;  ung  pié  de  mouton  ,  quatre  deniers  ;  uog  pié 
de  bœuf,  sept  blancs,  etlestrippesà  lavalue  ;  beurre 
salle  ,  quatre  sols  ;  ung  œuf,  huit  deniers  ;  ung  petit 
fromaige  ,  sept  sols  parisis  ;  une  paire  de  souliers  à 
homme,  huict  sols  parisis;  ungs  patins,  huict  blancs; 
brief,  et  toutes  autres  choses  quelxconques  estoient 
enchériespourla  mort  du  bon  duc;  et  se  ne  gagnoit- 
on  denier,  si  ne  valloit  rien  la  monnoye  blanche , 
car  ung  blanc  de  seize  deniers  ne  valloit  pas  plus 
de  trois  deniers  en  argent ,  et  ung  escu  d'or  du 
temps  passé  valloit  trente-huict  sols  parisis;  pour 
ung  marc  d'argent ,  quatorze  francs.  Et  pour  ce 
point,  pour  la  foible  monnoye,  ne  venoit point  de 
marchandises  à  Paris,  et  si  estoient  les  Anglois  tous 

les  jours  jusques  aux  portes  de  Paris  s'ils  vouloient  ; 
et  les  Arminaz  d'autre  costé^  qui  estoient  aussi 
maulvais  ;  et  alloient  chascun  deux  ou  trois  fois  la 
sepmaine  au  guet ,  une  fois  parmi  la  ville ,  l'autre 
fois  surlesescbifllas  (fortification).  Et  si  estoitlefin 
cueur  de  l'jver,  et  toujours  pieu  voit  et  faisoit  très 
froit,  et  furent  les  vendanges  celle  année  l'an  mil 
quatre  cent  dix-neuf,  les  plusordes  et  pluvieuses, les 
raisins  pourris  ,  les  plus  febles  vins  qu'on  eust  veu 
d'aage  d'homme  ;  et  si  cousta  celle  année  quatre 
fois  plus  qu'ils  n'avoient  fait  d'aage  d'hommt; 
qui  fust  en  vie  ,  et  tous  par  les  maux  qu'ils  faisoient 
partout  ;  car  pour  certain  qui  avoit  à  cinq  ou  six 
lieues  près  de  Paris ,  la  queue  lui  coustoit  cinq  ou 
six  francs  tant  seulement  à  admener;  et  en  convoi 
de  gens  d'armes  à  une  lieue  près  de  Paris  ,  seize  ou 
vingt  sols  parisis,  sans  vendanger,  labourer,  re 
Ijer,  autre  dépence.  Et  quant  tout  ost  esté  ven- 
dangé et  recueilli,  ils  n'orent  ne  force  ne  vertu  , 
ne  couleur,  et  n'en  estoit  guères  ou  pou  qui  sentis- 
sent se  non  le  pourry  ;  car  le  plus  n'avoient  point 
esté  ordonnés  en  vendanges  à  leur  droit,  pour  la 
paour  qu'on  avoit  des  dessusdits,  et  pour  la  double 
qu'on  avoit  tout  temps  de  leur  trajson.  La  nuit  de 
la  saincte  feste  de  Toussainct ,  oncques  on  ne  sonna 
à  Paris  pour  les  trespassés,  comme  coustume  est , 
se  non  guare-feu;  et  néanmoins  touttes  ces  pouvre- 
tés,  misères  et  doleurs  oncques  à  pape  ne  à  empe- 
reur, ne  à  roy  ne  à  duc,  si  comme  je  croy.  on  ne 
fist  autant  de  service  après  leur  trespassement ,  ne 

aussi  solemncl  en  une  cilé  ,  comme  on  a  lait  pour 
le  bon  duc  de  Bourgongne  ,  à  cui  Dieu  pardoint! 
Item  ,  à  Nostre-Dame  de  Paris  ,  fut  fait,  le  jour 
Saint-Michel ,  le  plus  piteusement  que  l'aire  se  pot  ; 
et  y  avoit  ou  moustier  trois  mille  livres  de  cire  , 
touttes  en  cierges  et  en  torches  ;  et  là  ot  un  moult 
piteux  sermon  que  lîsl  le  recteur  de  l'université, 
nommé  maistre  Jehan  l'Archer.  Et  après  ce  le  fi- 
rent touttes  les  paroisses  de  Paris  et  toutes  les  con- 
freiries  de  Paris  l'une  après  l'autre  ;  et  partout  fai- 
soit-on  la  représentation  ,  de  grands  cierges  et  de 
g'rans  torches;  et  estoientles  moustiers encourtinez 
de  noires  sarges  ,  et  chantoit-on  le  Subvenite  des 
morts  et  vigilles  à  neufpseaulmes  et  à  neuf"  leçons  ; 
et  par  tous  les  moustiersesloient  après  mis  les  armes 
du  bon  duc  trespassé  ,  et  du  sire  de  Nouaille,  qui 
fut  mort  avec  lui ,  dont  Dieu  veille  avoir  les  âmes  ! 
et  de  tous  les  autr.es  trespassés,  et  veille  donner 
grâce  à  nous  et  à  toutte  ceste  gent  de  le  cognoistre, 
comme  nous  devons ,  et  nous  doint  ce  qui  disoit  à 
ces  apostres  :  Paix  soit  avec  vous!  car,  par  cette 
maldite  guerre  tant  de  maux  ont  esté  faits , 
que  je  cuide  en  telx  soixante  ans  passés  par-de- 
vant il  n'avoit  pas  eu  ou  royaume  de  France  , 
comme  il  a  esté  de  mal  depuis  douze  ans  en  cà. 
Hélas!  tout  premier  Normendie  en  est  toutte  exillée, 
et  la  plus  grant  partie  qui  soulloit  faire  labourer 
et  estre  en  son  lieu ,  lui ,  sa  femme  ,  sa  meschine 
(servante)  ,  et  estre  sans  danger,  marchands,  mar- 
chandises, gens  d'église ,  moines,  nonnains,  gens 

(le  tous  estais  ont  esté  boutés  hors  de  leurs  lieux 
d'estrang-ers  ^  comme  eussent  esté  bestes  sauvaiges; 
dont  il  convient  que  les  ungs  truandent  (mandient) 
qui  soulloient  donner,  les  autres  servent  qui  soul- 
loient  estre  servis,  lesautreslarronsetmurtrierspar 
désespoir,  bonnes pucelles,  bonnespreudes  femmes 
venir  à  honte  par  estors  (lutte)  ou  autrement,  qui 
par  nécessité  sont  devenues  mauvaises,  tantde  moi- 
nes, tant  de  prestres,  tant  de  dames  de  religion  et 
d'autres  gentils  femmes  avoir  tout  laissé  par  force,  et 
mis  corps  et  âme  au  désespoir ,  Dieu  scet  bien  com- 
ment. Hélas  !    tant  d'enfants  morts-nés  par  faute 
d'aide ,  tant  de  morts  sans  confession  par  tyrannie , 
et  en  autres  manières ,  tant  de  morts  sans  sépulture 
en  forest  et  en  autre  détours,  tant  de  mariaigesqui 
ont  esté  délaissés  à  faire,  tant  d'éolises  arses,  et 
abbeïes  et  chapelles,   maisons-Dieu,  malladeries 
où  on  soulloit  faire  le  saint  service  Nostre-Seigneur 
et  les  œuvres  de  miséricorde ,  où  il  n'a  mais  que 
les  places,  tant  d'avoir  musse  (caché),  qui  y  jamais 
bien  ne  sera,  et  de  joyaux  d'église  et  de  reliques, 
et  d'autres  qui  jamais  bien  ne  seront ,  ce  n'est  d'a- 
venture. Brief,  jecuide  que  homme  ne  pourra,  pour 
sens  qu'il  ait,  bien  dire  les  grans,  misérables,  énor- 
mes et  dampnables  péchés  qui  se  sont  ensuivis  et 
faits  depuis  la  très  maleureuse  et  dampnable  venue 
de  Ben  art  le  comte  d'Arminac,  connestable  de  Fran- 
ce ;  car  oncques  ,  puis  que  le  nom  vint  en  France 
de   Bourguignon  et  d'Arminac,    tous  les  maux 
qu'on  pourroit  penser  ne  dire^  ont  esté  tous  con»- 


(i/|i9)  d'un    liOCJRGF.OlS    DE    PARIS.  2()9 

mis  OU  royaume  de  France,  tant  quelaclamour  du 
san;.^  innocent  espandu  crie  devant  Dieu  venf^eance. 
Et  cuide  en  ma  conscience  que  ledit  comte  d'Armi- 
nac  estoit  ung  ennemi  en  fourure  d'homme  ;  car  je 
ne  croi  nul  qui  ait  esté  à  lui,  ou  qui  de  lui  se  re- 
nomme, ou  qui  porte  sa  bande  ,  qui  tienne  point 
la  loi  ne  foi  chrestienne  :  ains  se  maintiennent  en- 
vers tous  ceux  dont  ils  ont  la  maistrise,  comme  gens 
qui  auroient  renyé  leur  créateur  ,  comme  il  appert 
par  tout  le  royaume  de  France  ;  car  j'ose  bien  dire 
que  le  roy  d'Angleterre  n'eust  esté  tant  hardi  de  met- 
tre lepié  en  France,  par  guerre,  se  n'eust  esté  la  dis- 
cension  qui  a  esté  de  ce  malheureux  nom;  et  fust  en- 
core toute  Normandie  francoise  ,  ne  le  noble  sang 
de  France  ainsi  espendu,  ne  les  seigneurs  dudit 
royaume  ainsi  menés  en  exil ,  ne  la  bataille  per- 
due, ne  tant  de  bonnes  gens  morts  n'eussent  onc- 
ques  esté  en  la  piteuse  journée  d'Agincourt,  où 
tant  perdit  le  roy  de  ses  bons  et  loyaux  amis,  se 
ne  fust  l'orgueil  de  ce  malheureux  nom  Anninnc. 
Hélas!  à  faire  cestes  malheureuses  œuvres,  ils  n'en 
auront  de  remenant  que  le  péché;  et  s'ils  n'en  font 
amendement  durant  la  pouvre  vie  du  corps  ,  ils  en 
seront  en  très  cruelle ,  misérable  et  pardurable 
damnacion  ;  car  certes  on  ne  peut  rien  mesconter 
à  Dieu  ,  car  il  scet  tout ,  plain  de  miséricorde  ;  ne 
s'y  fie  homme  nuls  ne  en  longue  vie  ne  en  autre 
chose  de  folle  espérance  ou  de  vaine  gloire  ;  car 
en  vérité  il  fera  à  chacun  droit  selon  sa  déserte. 
Hélas!  je  ne  cuide  mie  que  depuis  le  roy  Clovis  qui 

fust  le  premier  roy  chrestien  ,  que  France  fust  aussi 
désollée  et  divisée  comme  elle  est  aujourd'hui  ;  car 
le  dauphin  ne  tend  à  autre  chose  jour  et  nuit,  lui  ou 
les  siens,  que  de  g-aster  tout  le  pays  de  son  père  à 
feu  et  à  sang-,  et  les  Anglois  d'autre  costé  qui  font 
autant  de  mal  que  les  Sarrazins  ;  mais  encore  vaut- 
il  trop  mieux  estre  prins  des  Anglois  que  des  gens 
du  dauphin,  qui  se  dient  Arminas;  et  le  pouvre  roy  et 
la  royne  depuis  la  prinsede  Pontoise  ne  se  meuvent 
deTroyesà  pouvre  mesnie  (suite),  comme  fussent-ils 
deschassés  hors  de  leur  lieu  par  leur  propre  enfFent, 
qui  est  grant  pitié  à  penser  à  toute  bonne  personne. 

Item,  fist  le  roy  à  Troyes  la  feste  de  Toussainct 
en  l'an  mil  quatre  cent  dix-neuf,  et  ceux  de  Paris 
ne  pouvoient  avoir  nulle  vraie  nouvelle  de  son  re- 
tour ,  dont  moult  estoient  courroussés  les  bons. 

Item,  fist  le  roy  à  Troyes  son  jNouël,  parce  que 
on  ne  l'osoit  oster  de  Troyes  pour  faute  de  puis- 
sance et  de  compaignie ,  et  pour  paour  des  An- 
glois et  des  Arminas;  car  chacun  d'eux  le  tâchoit 
à  prendre ,  et  par  espécial  les  Arminas  pour  avoir 
leur  paix.  La  troisiesme  cause  ,  tout  estoit  si  cher 
à  Paris,  que  le  plus  saige  ne  s'y  savoit  vivre,  espé- 
cialement  pain  et  bûche  qui  estoit  si  chère ,  que 
oncques  puis  deux  cents  ans  avoit  esté ,  et  la  char; 
car  à  Nouël  ung  quartier  de  mouton,  quant  il  es- 
toit bon  ,  coustoit  vingt-quatre  sols  parisis ,  la  chair 
d'ung  mouton  six  francs,  une  oie  seize  sols  pa- 
risis et  l'autre  à  la  valluë.  En  ce  temps-là,  il  n 'es- 
toit nouvelle  sur  mesnaigères  d'œufs  ni   de  fro- 

iiiaiges  de  Brie,  ne  de  poix,  ne  de  febves  ;  car  les 
Arminas  destruisoient  tout,  et  prenoient  femmes 
et  enffents  à  rencon  ;  et  les  Anglois  d'autre  costc. 
Et  convinl  prendre  trêves  aux  Anglois  par  force, qui 
estoient  anciens  ennemis  du  roj  ;  et  furent  données 
depuis  la  moitié  de  décembre  jusques  au  mois  de 
mars.  Passa  décembre,  janvier,  février  que  onc- 
ques  le  roy  ne  la  royne  ne  vindrent  à  Paris ,  ains  es- 
toient toujours  à  Trojes;  et  toujours  couroient  au- 
tour de  Paris  les  Arminas  pillant ,  robant ,  boutant 
feus,  tuant,  efforçant  femmes  et  filles,  femmes 
de  religion  ;  et  à  dix  lieues  autour  de  Paris ,  ne  de- 
mouroit  aux  villaiges  nulles  personnes  qu'aux  bon- 
nes villes,  et  quant  ils  s'enfujoient  aux  bonnes 
villes,  ils  apportoient  quelque  chose,  fust  vitaille 
ou  autre  chose ,  tout  leur  estoit  osté  des  gens  d'ar- 
mes des  ungs  ou  des  autres,  fust  Bourguignon  ou 
Arminac  ;  chacun  en  faisoit  bien  son  personnaio-e  ; 
et  ainsi  le  plus,  fust  femmes  ou  hommes,  quanl  ils 
venoient  aux  bonnes  villes,  y  venoient  nuds  de  tous 
biens;  et  convenoit  que  les  bonnes  villes  fournissent 
tous  les  villaiges  ;  par  quoi  le  pain  enchérit  tant  ; 
car  en  ce  temps  on  n'avoitpas  trop  bon  blé  pour 
dix  francs  le  sextier,  dont  chacun  franc  valloit  seize 
sols  parisis  ;  et  si  coustoit  le  sextier  à  moudre  huict 
ou  dix  sols  parisis ,  sans  ce  que  le  mu  nier  en  pre- 
noit  à  mau  prouffit. 

Item  ,  pour  ce  fut  ordonné  que  le  blé,  quant  on 
le  bailleroit  au  moulnier ,  seroit  pesé  ,  et  rendroit 
la  farine  par  pois;   et  avoit-on  du  sextier  pesant 

huit  (ieniers ,  et  le  moulnier  du  mouldre  quatre 
sols  parisis. 

Item  y  en  ce  temps ,  on  ne  faisoit  point  de  pain 
blanc,  et  si  n'en  faisoit-on  point  de  mains  de  huit 
deniers  pour  la  pièce  :  par  quoi  pouvres  gens  n'en 
pouvoient  lîner,  et  le  plus  de  povres  gens  ne  man- 
geoient  que  pain  de  noix. 

Item,  en  ce  temps,  en  karesme  estoit  celle  cherté; 
car  il  n'j  avoit  ni  espices ,  ni  figues ,  ni  raisins ,  ne 
admende  ;  de  chacun  se  coustoit  la  livre  cinq  sols 
parisis  ;  huile  d'olive  quatre  sols  parisis. 

Item  y  la  tainture  estoit  si  chère  que  une  aulne 
de  drap  à  taindre  en  vert  ancre  ,  coustoit  quatorze 
sols  parisis,  et  autres  couleurs  à  la  vallue. 

Item,  en  ce  temps  de  mars,  l'an  quatorze  cent 
dix-neuf,  faillirent  les  trêves  desAnglois,  et  on 
leur  demanda  autres  trêves  en  attendant  le  duc 
de  Bourgogne  ;  mais  le  roy  Anglois  n'en  volt  nulles 
donner,  s'iln'avoitlechasteau  de  Beaumontet  Cor- 
beil,  et  le  Pont-Sainte-Messan  (Maixence)^  et  plu- 
sieurs autres  choses;mais  on  nelui  en  accordanulle. 
Si  commença  la  guerre  comme  devant  ;  et  tous , 
ungs  et  autres ,  n'avoient  envie  que  sur  la  ville  de 
Paris  seulement,  et  seulement  pour  la  richesse 
qu'ils  cuidoient  à  eux  usurper ,  ne  à  nulle  autre 
chose  ne  tendoient  que  à  piller  tout. 

Item ,  en  celui  karesme,  le  jour  du  grand  ven- 
dredi, qui  fut  le  cinquième  jour  d'avril,  vindrent 
les  Arminaz  comme  deahles  deschaînez ,  et  cou- 
rurent autour  de  Paris,  tuant,   robant  et  pillant. 


(i4'9)  n'uN    DOUUGKOIS    DE    l'ARlS.  2'jT} 

Etioelliii  jour  boutèrent  le  feu  au  fort  de  Cliain- 
pigny-sur-Marne,  et  artlirent  feninies  et  enfFents , 
hommes  ,  bœufs,  vaches  ,  brebis  ,  et  autre  bétail, 
advoine  ,  blé  et  autre  grain;  et  quant  aucuns  des 
hommes  failloient  pour  la  destresse  du  feu,  ils 
mettoient  leurs  lances  à  l'endroit,  et  ains  qu'ils 
fussent  à  terre  ,  ils  estoienl  percés  de  trois  ou  qua- 
tre lances ,  ou  de  leurs  haches.  Celle  très  cruelle 
félonie  firent  là  ;  et  ailleurs  cedit  jour,  et  lende- 
main, vigiles  de  Pasques,  firent  autant  ou  pis  à  ung 
chastel  nommé  Groissy. 

Item,  la  sepmaine  d'avant,  estoient  allés  les 
marchands  de  Paris  et  d'ailleurs  vers  Chartres  et 
au  proche,  pour  faire  venir  de  la  vitaille  pour  la 
ville  de  Paris  ,  qui  grand  mestier  en  avoit  ;  mais 
aussitôt  qu'ils  furent  partis,  les  Arminaz  le  sceu- 
rent  par  faux  traistres ,  de  quoi  Paris  estoit  bien 
garni;  si  leur  allèrent  au-devant  jusques  à  Gai- 
lardon  ,  et  là  les  assiégèrent  ;  pourquoi  à  Pasques 
ot  si  grant  charte  de  char ,  que  le  plus  des  gens  de 
Paris  ne  mangèrent  ce  jour  que  du  lart  qui  en  po- 
voit  avoir  ;  car  le  cartier  d'ung  bon  mouston  cous- 
toit  Inen  trente-deux  sols  parisis  ;  une  petite  queue 
de  mouton  dix  sols  parisis;  une  teste  de  véel  et  la 
froissure  douze  sols  chascun;  six  sols  parisis  la  va- 
che, le  porc  au  prix,  car  de  bœuf  n'y  avoit  point 
à  Paris  pour  le  jour  ;  et  pour  vraj  les  bouchers  de 
la  grant  boucherie  de  Beauvais  juroient  et  affer- 
moientpar  la  foi  de  leurs  corps  ,  qu'ils  avoienl  veu 
par  maintes  années,  que  en  l'ostel  d'ung  tout  seul 

boucher  de  Paris  à  un  tel  jour ,  on  avoit  tué  plus 
de  char  que  on  ne  feist  en  toutes  les  boucheries 
de  Paris,  ne  autour. 

Item ,  encore  feist  le  roy  sa  Pasques  à  Trojes 
celle  année,  l'an  quatorze  cent  vingt. 

Item  ,  celle  année  ,  estoient  les  violettes  au  mois 
de  janvier,  bleues  et  jausnes,  plus  que  l'année  d'a- 
vant n'avoient  esté  en  mars. 

Item,  à  Pasques  mil  quatre  cent  vingt ,  qui  lu- 
rent le  septiesme  jour  d'avril ,  estoient  jà  les  rozes  ; 
et  furent  toutes  passées  quinze  jours  en  maij  et  en 
l'entrée  de  mai  vendoit-on  des  cerises  bonnes;  et  es- 
toient les  blés  plus  murs  en  la  fin  de  mai,  qu'en 
l'année  d'avant ,  à  la  Saint-Jehan,  et  autres  biens 
par  cas  semblables;  qui  fut  grand  bien  pour  le 
povre  peuple  ;  car  toujours  estoit  le  très  cher  temps 
de  toutes  choses,  comme  devant  est  dit,  et  de  ves- 
ture  encore  plus.  Drap  de  seize  sols  valoit  qua- 
rante sols  parisis  ;  sarge  seize  sols  ;  et  chausse  et 
souliers  encore  plus  que  devant  ;  l'aune  de  bonne 
toile  douze  sols  ;  fustaigne  seize  sols. 

Item ,  en  ce  temps ,  estoient  les  Arminaz  plus 
acharnés  à  cruauté  que  oncques  mais;  et  tuoient, 
pilloient ,  elForcoient,  ardoient  églises  et  gens  de- 
dans, femmes  grosses  etenffents;  brief ,  ils  fai- 
soient  tous  les  maux  en  tjrannie  et  en  cruauté 
quipus  sent  estre  faits  par  déables  ne  par  hommes  , 
par  quoi  il  convint  qu'on  traitast  au  roj  d'An- 
gleterre,  qui  estoit  l'ancien  ennemi  de  France, 
maugréqueonen  eust,pourla  cruauté  des  Arminaz, 

et  lui  fut  tloimce  une  des  filles  de  France,  nommée 
Katherine;  et  vint  gésir  dedans  l'ahbaie  de  Saint- 
Denis  ,  le  buitiesme  jour  de  mai  douze  cent  qua- 
rante ;  et  le  landemain  passa  par-devant  la  porte 
Saint-Martin  par  dehors  la  ville;  et  avoit  bien  en 
sa  compaignie ,  comme  on  disoit ,  sept  mille  hom- 
mes de  trait  et  très  grant  compaignie  de  gens  d'es- 
toffe  ;  et  portoit-on  devant  lui  ung  heaume  cou- 
ronné d'une  couronne  d'or  pour  cognoissance ,  et 
portoit  en  sa  devise  une  queue  de  renart  de  bro- 
derie; et  alla  gésir  au  pont  de  Charanton  ,  pour 
aller  à  Troyes  pour  voir  le  roy,  et  là  lui  fut  pré- 
senté quatre  charretées  de  moult  de  bon  vin  de 
par  ceux  de  Paris. 

Item ,  de  là  alla  à  Troyes  sans  contredit  des  Ar- 
minas,  qui  s'estoient  vantés  qu'ils  le  combatte- 
roient;  mais  oncques  ne  s'osèrent  monstrer. 

Item ,  le  jour  de  la  Trinité  mil  quatre  cent  vingt, 
qui  fust  le  deuxiesme  jour  de  j  uing.espousa  àTroyes 
ledit  roy  Anglois  la  fille  de  France  ;  et  le  lundi  en- 
suivant ,  quant  les  chevaliers  de  France  et  d'Angle- 
terre voldrent  faire  unes  joustes  pour  la  solempnié 
du  mariage  de  tel  prince,  comme  accoutumé  est , 
le  roy  d'Angleterre  pour  lequel  on  vouloit  faire  les 
joustes,  pour  lui  faire  plaisir,  dit,  oïants  tous,  de  son 
mouvement  :  «  Je  prie  à  monseigneur  le  roy  de 
»  qui  j'ai  espousé  la  fille  ,  et  à  tous  ses  serviteurs, 
»  et  à  mes  serviteurs  je  commande ,  que  demain  au 
»  matin  nous  soyons  tous  prests  pour  aller  mettre 
»  le  siéere  devant  la  cité  de  Sens  ,  où  les  ennemis 

»  de  monseigrieur  le  roy  sont;  el  là  pourra  chacun 
»  de  nous  jouster ,  et  tournoyer  et  monstrer  sa 
»  ppoesseetson  hardement;  car  la  plus  belle  proesse 
»  n'est  au  monde  que  de  faire  justice  des  mauvais  , 
»  affin  que  le  pouvTe  peuple  se  puisse  vivre.  »  Adonc 
le  roy  lui  octroya;  et  chacun  s'y  accorda,  et  ainsi  Fust 
fait;  et  tant  firent  que  le  jour  de  jour  Sainct-Bar~ 
nabé,  o*^/  .sme  jour  dudit  mois  de  juing,  fust  la  cité 
prinse;  et  de-là  vindrent  assiéger  Montereau  où 
faut  Yonne. 


Cy  ensuit  le  traittë  fait  entre  les  roys  de  France  et  d'Angleterre  et  tout 
le  conseil. 


«Charles,  par  la  grâce  de  Dieu, roy  de  France,  à 
perpétuelle  mémoire.  Combien  que  pour  réinté- 
grer la  paix,  et  oster  les  discensions  des  royaumes 
de  France  et  d'Angleterre ,  plusieurs  notables  et 
divers  traités,  qui  ou  temps  passé  ont  esté  faits  enÉre 
nos  nobles  p.ogéniceurs  de  bonne  mémoire,  et  ceux 
de  très  haul  prince,  et  nostretrès  chier  fils  Henry, 
roy  d'Angleterre,  héritier  de  France,  et  aussi  entre 
nous  et  notredit  fils,  n'ayent  apporté  le  fruit  de  paix 
pour  ce  désiré  ,  scavoir  faison<;  à  tous  présents  et 
avenir:  que  néantmoins,  nous  considérants  et  pen- 
sants en  nostre  cueur  quans  et  grans  inréparables 
maux ,  quantes  énormités ,  et  quelle  doloreuse 
plaie  universale  et  incurable ,  la  division  des  deux 
royaumes  dessusdits  a  jusques  ici  mis  et  apporté , 
non  pas  tant  seulement  auxdits  royaumes ,  mais  à 

toute  ré<;lisc'  militante,  nous  avons  naguères  re- 
prins  traité  Je  paix  avee  nostredit  fils  TIenrj,  ou- 
quel  à  la  parfin,  après  plusieurs  colacions  et  parle- 
ments des  gens  de  ROstre  conseil,  icelui  oclrojant 
effet  à  nos  desseins  qui  promet  paix  aux  hommes 
de  bonne  voulenté ,  entre  nous  et  nostredit  fils^  à 
l'envie  de  ladite  désirée  paix,  est  conclud,  comme 
il  s'enssuit.  Premièrement ,  que  pour  ce  que  par 
l'alliance  du  mariaige  fait  pour  le  bien  de  ladite  paix 
entr'i  ..v/stredit  fils  le  roy  Henry,  et  nostre  très  chère 
et  amée  fille  Catherine,  il  est  devenu  nostre  fils  et 
de  nostre  très  chère  compaignieroyne,icellui  nostre 
fils  nous  amera  et  honorera  et  nostredite  compai- 
gnie  comme  père  et  mère,  et  ainsi  comme  il  appar- 
tient honorer  tels  signeurs,  prince  et  princesse, 
et  devant  toutes  personnes  temporelles  du  monde. 

»  Iteni  ^  que  nostredit  fils  le  roy  Henry  ne  nous 
turbera ,  inquiettera  ou  empeschera  que  nous  ne 
tenons  et  possidons  tant  que  nous  vivrons,  ainsi  que 
nous  tenons  et  possidons  de  présent  la  couronne  et 
dignité  royale  de  France,  et  les  revenues,  fruits, 
pourveux  d'iceux  à  la  soustenance  de  nostre  estât 
et  des  charges  du  royaume  ;  et  que  nos!  redite  com- 
paigne  aussi  ne  tiengne  tant  qu'elle  vivra  estât  et 
dignité  deroyne,  selon  la  coustume  dadit royaume, 
avecques  parties  desdites  rentes  et  revenues  à  elle 
convenables. 

»  Item,  est  accordé  que  nostredite  fille  Catherine 
aura  et  percepvra  ou  royaume  d'Angleterre 
douaire,  comme  les  roy  nés  d'Angleterre  ont  ou 

temps  passé  accoustumé  d'avoir  et  percepYoir , 
c'est  assavoir  pour  chacun  an  quarante  mille  es- 
cus ,  et  desquels  les  deux  valent  toujours  ung-  noble 
d'Angleterre. 

»  Item^  est  accordé  que  nostredit  fils  Henry  d'An- 
gleterre par  toutes  vojes ,  moyens  et  manières  qu'il 
pourra ,  sans  transgression  ou  offense  du  serment 
par  lui  fait  de  observer  les  lois  et  coustumes  et 
droits  desondit  royaume,  labourera  et  pourverra 
que  nostredite fille  Catherine,  le  plustost  que  faire 
se  pourra ,  soit  en  tout  plainement  assurée  de  per- 
cevoir et  avoir  en  sondit  royaume  d'Angleterre  du 
temps  de  son  trespas  le  douaire  devant  dit  de  qua- 
rante mille  escus  annuels,  desquels  les  deux  vallent 
toujours  ung  noble  d'Angleterre. 

»  Item  y  est  accordé  que  s'il  advenoit  que  nostre 
fille  Catherine  survive  à  nostredit  fils  Henry ,  elle 
percepvra  et  aura  ou  royaume  de  France,  tantost 
après  le  trespas  de  nostredit  fils  ,  douaire  de  deux 
cent  mille  francs  par  an  sur  les  terres ,  lieux  et 
sign curies  que  tint  et  eut  en  douaire  nostre  très 
chière  dame  de  bonne  mémoire  Blanche ,  jadis 
femme  de  Philippe  de  bonne  mémoire,  jadis  roy  de 
France,  nostre  très  reboudté  signeur  et  grant  ayeul. 
>>  /tew^  est  accordé  que  tantost  après  nostre  trespas 
et  dès  lors  en  avant,  la  couronne  et  royaume  de 
France  avec  tous  leurs  droits  et  appartenance  de- 
inoureront  et  seront  perpétuellement  de  nostredit 
fils  le  roy  Henry  et  de  ses  hoirs. 

»  Item ,  pour  ce  que  nous  sommes  tenus  et  em- 

})eschés  le  plus  du  temps ,  par  telle  manière  que 
nous  ne  pouvons  autre  personne  entendre,  ou  vac- 
quer  à  la  disposition  des  besoingnes  de  nostre 
royaume,  la  faculté  et  exercice  de  gouverner  et 
ordonner  la  chose  publique  dudit  royaume  se- 
ront et  demourront  nostre  vie  durant  à  nostredit 
fils  Henry  avec  le  conseil  des  nobles  et  saiges  du- 
dit royaume  à  nous  obéissants  qui  auront  amé  le 
proufiit  et  honneur  dudit  royaume  ;  par  ainsi  que 
dès  maintenant  et  d'ores-en-avant  il  puisse  icelle  ré- 
gir et  gouverner  par  lui-même  ,  et  par  autres  qu'il 
\  oudra  députer  avec  le  conseil  des  nobles  et  saiges 
dessusdits,  lesquels  faculté  et  exercice  de  gouver- 
ner ainsi  estant  par -devers  nostredit  fils  Henry,  il 
labourera  affectueusement  et  loyaument  à  ce  qu'il 
puist  et  doit  estre  à  l'honneur  de  Dieu  et  de  nous  et 
de  nostredite  compaignie,  et  aussi  au  bien  publique 
du  dessusdit  royaume,  et  à  deffendre,  tranquiller, 
appaiser ,  gouverner  icell ai  royaume  selon  l'exi- 
gence de  justice  et  équité,  avecque  le  conseil  et  aide 
des  grands  signeurs,barons  et  nobles  dudit  royaume. 

»  Item  y  que  nostredit  fils  fera  de  son  povoir  que 
la  cour  de  parlement  de  France  sera  en  tous  et 
chascuns  lieux  subjets  à  nous  maintenant ,  et  ou 
temps  à  venir. 

»  Item  y  que  nostredit  fils  de  son  povoir  deffendra 
et  conservera  tous  et  chascuns  pers,  nobles ,  cités, 
villes  et  communautés  et  singulières  personnes  à 
nous  maintenir  ou  temps  à  venir  subjets  en  leurs 
<h  oits,  coustumes ,  privilèges  i  prééminaiices  ,  li- 

bertés  et  franchises  à  eux  appartenir  ou  d'eux  en 
tous  les  lieux  subjets  à  nous  maintenir  ou  temps 
à  venir. 

»  Item^que  nostredit  filsloyalment,  diligemment 
labourera,  et  fera  de  son  povoir  que  justice  sera 
administrée  oudit  royaume  ,  selon  les  lois  ,  droits 
et  coustumes  du  royaume  de  France  ,  sans  accep- 
tion de  personne  ;  et  conservera  et  tendra  les  sujets 
de  nostredit  royaume  en  paix  et  tranquillité,  et  de 
son  poYoir  les  gardera  et  défendra  de  violences  et 
d'oppressions  quelconques. 

»  ItejJi.,  est  accordé  que  nostredit  fils  Henry  pour- 
vera ,  et  fera  de  son  povoir  que  aux  offices,  tant 
de  la  justice  de  parlement  que  des  bailliages  et 
seneschaussées,  prévostés  et  autres,  appartenants  au 
^■ouvernement  de  seigneurie,  et  aussi  à  tous  autres 
offices  duditrovaume,  seront  prinses personnes  ha- 
billes, prouffitables  et  ydoines  pour  le  bon ,  juste, 
paisible  et  tranquille ,  régime  dudit  royaume ,  et 
des  administrations  qui  leur  seront  à  commettre, 
et  qu'ils  soient  tels  qu'ils  doivent  estre  députés  et 
prins  selon  les  lois  et  droits  dudit  royaume. 

»  IteiJi,  que  nostredit  fils  labourera  et  fera  de  son 
povoir,  le  plustost  que  faire  se  pourra  prouffitable- 
ment,  à  mettre  à  nostre  obéissance  toutes  et  chas- 
cunes  cités,  villes,  chasteaux,  lieux,  pays  et  per- 
sonnes dedans  nostre  royaume  desobéissants  à  nous 
et  rebelles  tenants  la  partie,  ou  estants  de  la  partie 
vulgairement  appelles  du  dalphin  ou  d'Arminaz. 

»Ite7Jiy  afin  que  nostrecUt  fils  puisse  faire  exercer  et 

accomplir  les  choses  dessusdiles  plus  prouflitahle- 
menl  et  seurement ,  il  est  accordé  que  les  grands 
seigneurs ,  barons  et  nobles ,  et  les  estais  dudit 
royaume  tant  espirituels  comme  temporels,  et  aussi 
les  cités  et  notables  communes^  les  citoyens  et  bour- 
geois des  villes  dudit  royaume  à  nous  obéissants 
pour  le  temps,  feront  les  serments quis'ensuivent. 
«Premier  à  nostredit  fils,  ayant  la  faculté  et  exer- 
cite  de  disposer  et  gouverner  ladite  chose  publi- 
que, et  à  ses  commandements  et  mandements  en 
toutes  choses  concernants  l'exercice  du  gouverne- 
ment dudit  royaume;  et  par  toutes  choses  obéiront 
et  entendront  humblement  à  lui  et  obéissamment. 
»  Item,  que  les  choses  qui  sont  ou  seront  appoin- 
tées et  accordées  entre  nous  et  nostredite  compai- 
gne  la  royne ,  et  nostredit  fils  Henry  ,  avecques  le 
conseil  de  ceux  que  nous  et  nostredite  compaigne 
et  nostredit  fils  aurons  à  ce  commis ,  lesdils  grands 
seigneurs,  barons,  nobles  et  estats  de  nostredit 
royaume ,  tant  espiritueux  que  temporels ,  et  aussi 
les  cités  ,  notables  communautés  ,  les  citoyens  et 
bourgeois  des  villes  dudit  royaume ,  en  tant  que 
à  eux  et  àchascun  d'eux  pourra  toucher,  et  en  tout 
et  partout  bien,  et  loyalement  garderont  et  feront 
de  leur  povoir  garder  par  tous  autres  quelsconques. 
»  Item  ,  que  continuellement,  dès  nostre  trespas 
et  après  icellui,  ils  feiont  féaux  hommages  liges  à 
nostredit  fils  et  à  ses  hoirs  ;  et  icellui  nostre  fils 
pour  leur  seigneur  lige  et  souverain  et  vrai  roy  de 
France,  sans  aucune  opposition,  contradiction  ou 

difliculté,  receveront,  et  comme  à  tel  obéironl , 
et  qu'après  ces  choses  jamais  n'obéiront  à  autre 
comme  roy  ou  régent  le  royaume  de  France;  se 
non  à  nostredit  fils  le  roy  Henry  et  à  ses  hoirs. 

»  Item,  qu'ils  ne  seront  en  conseil,  aide,  ou  con- 
sentement que  nostredit  fils  Henry  perde  vie  ou 
membre  ,  ousoit  prins  de  mauvaise  prinse,  ou  qu'il 
seuffre  dommaige  ou  diminution  en  personne,  estât, 
honneur  ou  biens;  mais  se  ilsscevent  aucune  telle 
chose  soit  contre  lui  nulle  machinée,  ils  l'em- 
pescheront  de  leur  povoir,  et  lui  feront  assavoir  le 
plustost  qu'ils  pourront  par  eux  ,  messaigers  ou 
lettres. 

y)  Item,  est  accordé  que  toutes  et  chascunes  con- 
questes  qui  se  feront  par  nostredit  fils  Henry  hors 
de  la  duché  de  Normandie ,  dedans  le  royaume  de 
France,  sur  les  désobéissants  dessusdits,  seront  et 
se  feront  à  nostre  prouffit,  et  que  nostredit  fils  de 
son  povoir  fera  que  toutes  et  chascunes  terres  et 
seigneuries  estants  es  lieux  qui  sont  ainsi  à  con- 
quérir, appartenants  aux  personnes  à  nous  pré- 
sentement obéissants  qui  jureront  garder  cette 
présente  concorde,  seront  restituées  ausdites  per- 
sonnes à  qui  elles  appartiennent. 

»  Item,  est  accordé  que  toutes  et  chascunes  per- 
sonnes ecclésiastiques,  bénéficiées  ou  duchié  de  Nor- 
mandie ou  autres  lieux  quelconques  du  royaume 
de  France  subgets  à  nostredit  fils,  à  nous  obéis- 
sants et  favorisants  la  partie  de  nostre  chier  et  amé 
fils  le  duc  de    Bourgongne  ,    qui   jureront  garder 

cette  présente  concorde,  joyront  paisiblement  de 
leurs  bénéfices  ecclésiastiques  ,  estants  oudit  duché 
de  Normandie  ou  lieux  devantdits. 

»  Item.,  que  semblablement  toutes  et  chascunes 
personnes  ecclésiastiques  obéissants  ànostredit  fils 
le  roj  Henry  et  bénéficiers,  ou  royaume  de  France, 
et  es  lieux  subjets  à  nous,  qui  jureront  et  garderont 
cette  présente  concorde ,  joyront  paisiblement  de 
leurs  bénéfices  ecclésiastiques  es  lieux  devantdits. 

yylteniy  que  toutes  et  chacunes  églises,  universi- 
tés et  estudes  généraux,  et  aussi  collèges,  estu- 
diants  et  autres  collèges  ecclésiastiques  estants  es 
lieux  à  nous  subjets  présentement ,  ou  pour  le 
temps  à  venir,  en  la  duchié  de  Normandie  ou  au- 
tres lieux  du  royaume  de  France,  subjets  à  nolredit 
fils  le  roy  Henry,  joyront  de  leurs  droits  et  poces- 
sions ,  rentes ,  prérogatives  ,  libertés ,  prééminen- 
ces et  franchises  à  eux  ou  royaume  de  France  com- 
ment que  ce  soit  appartenants  ou  deues  ,  saufve  les 
droits  de  la  couronne  de  France  et  de  tous  autres. 

nltem  y  et  quant  il  avendra  que  nostredit  fils  le 
roy  Henry,  vendra  àlacouronnede  France,  la  du- 
chié de  Normandie  ,  et  aussi  les  autres  et  chascuns 
lieux  par  lui  conquis  ou  royaume  de  France,  seront 
sous  la  jurisdiction ,  obéissance  et  monarchie  de 
ladite  couronne  de  France. 

^ylteniy  est  accordé  que  nostredit  fils  le  roy  Henry 
de  son  povoir  se  parlorcera ,  et  fera  que  aux  per- 
sonnes à  nous  obéissants  et  favorisants  la  partie 
dite  qu'on  dit  de  Bourgongne,  auxquelles  appar- 

tenoieiit  seigneuries ,  terres  ,  revenus  et  poces- 
sions  en  ladite  duchié  de  Normandie ,  ou  aux  autres 
lieux  ou  royaume  de  France  ,  par  icellui  nostre 
fils  le  roy  Henrj,  conquises  jà  pieca  par  lui  don- 
nées, soit  faite  sans  dimimution  de  la  couronne 
de  France,  bonne  recompensation  par  nous  es  liens 
et  terres  acquises  ou  à  acquérir  en  nostre  nom  sur 
les  rebelles  ou  désol^éissants  à  nous.  Et  se  nostre 
vie  ladite  recompensation  n'est  faite  aux  dessusdils, 
nostredit  fils  le  roy  Henry,  la  fera  èsdites  tnres  et 
biens,  quant  il  sera  venu  à  la  couî'onne  d«"  France  : 
mais  se  les  terrc^  ,  seigneuries  ,  rentes  ou  posses- 
sions qui  auxdites  personnes  appartiennent  èsdits 
duchié  et  lieux ,  ne  auront  esté  données  par  nos- 
tredit fils ,  lesdites  personnes  seront  restituées 
sans  délai. 

y^Item,  que  durant  nostre  vie,  en  tous  les  lieux  à 
nous  présentement  ou  pour  le  temps  à  venir  sub- 
jets, les  lettres  communes  de  justice ,  de  dons 
d'ofiices,  de  bénéfices  et  d'autres  pardons  ,  ou  par 
rémissions  et  privilèges  deveront  estre  escripts,  et 
procéder  sous  nostre  nom  et  scel.  Toutes  voyes, 
pour  ce  qu'aucuns  cas  singuliers  pourront  avenir, 
.juL  par  humain  engin  ne  peuvent  pas  tous  estre 
préveus ,  èsquels  pourra  estre  nécessaire  et  con- 
venable que  nostredit  fils  le  roy  face  escrire  ces 
lettres  en  tel  cas  ^  s'aucuns  en  adviennent ,  il  sera 
loisible  à  nosti'edit  fils  pour  le  bien  et  seurté  de 
îious  et  du  gouvernement  à  lui ,  comme  dit  est , 
app.trlcnant.   Fl  pour  éviter  les  périls  et  dommai- 

ges  qui  autrement  pourroient  vraisemblablement 
avenir,  escrire  ses  lettres  à  nos  sabjets,  par  les- 
quelles il  eommandera  et  deffendera ,  et  mandera 
de  par  nous  el  de  par  lui  comme  régent ,  selon  la 
nature  et  qualité  de  la  besongne. 

»//fm,que  de  toute  noslre  \io,  nostredit  fds  le 
roy  Henry ,  ne  se  nommera  ou  escrira  aucune- 
ment, ou  fera  nommer  ou  escrire  roy  de  France; 
mais  doudit  nom  de  tous  points  se  abstendra  tant 
comme  nous  vivrons. 

»Item,  est  accordé  (nie  nous,  durant  nostre  vie, 
nommerons,  appellerons  nostredit  fils  le  roy  Henry 
en  langue  francoise  :  nostre  très-cbier  fils  Henry 
roy  d'Angleterre,  héritier  de  France,  et  en  lan- 
gue latine,  noster percarissimus  jilius  Henricus,  rex 
AnglicBy  liœres  Franciœ. 

»  Item  y  c[ue  nostredit  fils  n'imposera  ou  fera  im- 
poser aucunes  impositions  ou  exactions  à  nos  suli- 
jets  sans  cause  raisonnable  et  très  nécessaire ,  ne 
autrement  que  pour  le  bien  publique  du  royaume 
de  France,  et  selon  l'ordonnance  des  lois,  exi- 
gence et  coustumes  raison  lables  et  approuvées 
dudit  royaume. 

nltein^  et  afin  que  concorde,  paix  et  tranquil- 
lité entre  les  royaumes  de  France  et  d'Anglelerre, 
soient  pour  le  temps  à  venir  perpétuellement  ob- 
servées, et  qu'on  obvie  aux  obstacles  et  commen- 
dements  par  lesquelsentre  lesdits  royaumes  débats, 
discussions  ou  discordes  povoientsourdr  ou  temps 
à  venir,  que  Dieu  ne  veuille  !   il  est  accord''  que 

nostredit  fils  labourera  par  effet  de  sonpovoir  que 
de  l'advis  et  consentement  des  trois  estats  desdits 
royaumes,  obstés  les  obstacles  en  cette  partie,  soit 
ordonné  et  pourveu  que  du  temps  que  nostredit 
fils  sera  venu  à  la  couronne  de  France  ou  aucuns 
de  ses  hoirs ,  les  deux  couronnes  de  France  et 
d'Angleterre  à  toujours  mais  perpétuellement  de- 
mourront  ensemble  ,  et  seront  en  une  mesme  per- 
sonne; c'est  assavoir  en  la  personne  de  nostredit 
fils  le  rov  Henry,  tant  qu'il  vivra,  et  de  là  en  avant 
es  personnes  de  ses  hoirs  qui  successivement  seront 
les  ungs  après  les  autres ,  et  que  ces  deux  royau- 
mes seront  gouvernés,  depuis  ce  temps  que  nostre- 
dit fils  ou  aucuns  de  ses  hoirs  parvenra  ou  parven- 
ront  ausdis  royaumes,  non  diiisément,  sous  divers 
roys,  sous  ung  mesme  temps,  mais  sous  une  mesme 
personne  qui  sera  pour  le  temps  roy  et  seigneur 
souverain  de  l'ung  et  de  l'autre  royaume ,  comme 
dit  est ,  en  gardant  en  toutes  choses  à  l'ung  et  à 
l'autre  royaume  ses  droits ,  libertés  ou  coustumes, 
usaiges  et  lois  ,  non  soubmettant  en  quelque  ma- 
nière l'ung  desdits  royaumes  à  l'autre,  ne  les  lois, 
droits ,  coustumes  ou  usaiges  de  l'ung  d'iceux 
royaumes  aux  droits ,  lois  ,  coustumes  ou  usaige 
de  l'autre. 

»  Item,  que  dès  maintenant  et  à  tous  jours  perpé- 
tuellement se  tairont  et  appaiseront  de  tous  points, 
cesseront  touttes  haines  ,  rancunes,  inimitiés  et 
guerre  d'entre  lesdits  royaumes  de  France  et  d'An- 
gleterre, et  les  peuples  d'iceux  royaumes  adhérents 

à  laditle  concorde  ;  et  entre  les  rojaumes  dessus- 
dils  sera  et  aura  vigueur  dès  maintenant,  perpé- 
tuellement età  jamais,  paix,  tranquillité,  concorde, 
affection  mutuelle  ,  amitié  ferme  et  stable  ;  et  se 
aideront  lesdits  deux  rojaumes  ;  et  de  leurs  ai- 
des et  conseuls,  et  assistances  mutuelles  contre 
touttes  personnes  qui  à  eux  ou  à  l'ung  d'eux  s'ei- 
Ibrceront  de  doimer  violence,  injure,  g-rief  ou 
donimaige;  et  converseront,  marchanderont  en- 
semble les  ungs  avecque  les  autres  franchement 
et  seurement ,  en  payant  les  coustumes  et  devoirs 
deubs  et  accoustumez. 

»  Item,  que  tous  les  confédérés  et  alliés  de  nous 
et  dudit  royaume  ,  et  aussi  tous  les  confédérés 
de  nostredit  fils  Henry  et  dudit  royaume  d'Ang-le- 
terre,  qui  dedens  ung  mois,  après  que  cette  pré- 
sente concorde  de  paix  leur  sera  notifiée,  ils  au- 
ront déclairé  se  vouloir  fermement  adhérer  à 
ladite  concorde ,  et  estre  comprins  sous  le  traité  et 
concorde  d'icelle  paix,  soient  comprins  sous  les 
admiliés  et  considérations  ,  seureté  et  concorde 
d'icelle  paix ,  sauf  touttes  voyes  à  l'une  et  à  l'au- 
tre desdites  couronnes,  à  nous  et  à  nos  subgets,  et 
aussi  à  nostredit  fils  le  roy  Henry  et  à  ses  subgets, 
ses  droits ,  accions ,  remèdes  quelconques  conve- 
nables en  ceste^  partie ,  et  compétants  en  quelque 
manière  que  ce  soit  envers  lesdits  alliés  et  confé- 
dérés. 

»  Item ,  il  est  accordé  que  nostredit  fils  le  roy 
Henry,    avec  le  conseil  de    nostre  très  (*hier  fils 

Philippe,  duc  de  Boiirgongne,  et  des  nobles  autres 
du  royaume  qu'il  conviendra  et  appartiendra  pour 
ce  estre  appelés ,  pourverra  pour  le  gouvernement 
de  nostre  personne  seurement,  convenablement  et 
lionestenient ,  selon  l'exigence  de  nostre  estât  et 
dignité  royale,  par  telle  manière  que  ce  sera  l'on- 
neur  de  Dieu  et  de  nous,  et  aussi  du  royaume  de 
France  et  des  subgets  d'icelui ,  et  que  touttes  per- 
sonnes, tant  nobles  comme  autres,  qui  seront  entour 
nous  pour  nostre  personnel  et  domestique  service , 
non  pas  seulement  en  offices,  mais  en  autres  mi- 
nistères, seront  tels  qu'ils  auront  esté  nés  ou 
royaume  de  France  ou  des  lieux  de  langaige  Fran- 
çois ,  bonnes  personnes  saiges  ,  lojalles  et  ydoines 
ou  dit  serviche. 

»  Item  y  que  demeurerons  et  résiderons  person- 
nellement en  lieu  notable  de  nostre  obéissance,  et 
non  ailleurs. 

»  /^ew^  considérés  les  orribles  et  énormes  crimes 
et  délits  perpétrez  oudit  royaume  de  France  par 
Charles,  soi  disant  dauphin  de  Yiennoys  ,  il  est 
accordé  que  nous,  ne  nostredit  fils  leroy  Henry,  ne 
aussi  nostre  très  chier  fils  le  duc  de  Bourgongne,  ne 
traiterons  aucunement  de  paix  ou  de  concorde  avec 
ledit  Charles,  ne  ferons  ou  ferons  traitter,  se  non 
du  conseil  et  consentement  de  tous  et  de  chascun 
de  nous  trois ,  et  des  trois  estats  des  deux  royaumes 
dessusdits. 

»  Item  y  est  accordé  que  nous,  sur  les  choses  dessus 
diltes  et  cbascunes  d'icelles ,  outre  nos  lettres-pa- 

tentes  scellées  tle  noslregrant  seel.  donnerons  et  fe- 
rons donner  et  faire  à  nostredit  fils  le  roj  Henry 
lettres-patenles  approliatoires  et  confîrniatoires  de 
nostredite  compaigne,  et  dudit  fils  Philippe,  duc  de 
Bourgongne ,  et  des  autres  de  nostre  sang-  royal , 
des  grands  seigneurs,  barons.,  cités  et  villes  à  nous 
obéissants,  desquels  en  cette  partie  nostredit  fils  le 
roy  Henry  vouldra  avoir  de  nous. 

»  Item^  que  semblablement  nostredit  fils  le  roy 
Henry,  pour  sa  partie ,  outre  ses  lettres-patentes 
sur  ces  mêmes  choses  scellées  de  son  grand  scel , 
nous  fera  donner  et  faire  lettres-patentes  approba- 
toires  et  confirmatoires  de  ses  trèschiers  frères,  et 
des  autres  de  son  sang  royal,  des  grands  signeurset 
barons,  et  de  cités  et  villes  à  lui  obéissants,  desquels 
en  ceste  partie  nous  vouldrons  avoir  lettres  de 
nostredit  fils  le  roy  Henry.  Touttes  lesquelles 
choses  dessus  escriptes,  nous,  Charles,  roy  de  France 
dessusdit,  pour  nous  et  nos  hoirs,  en  tant  que  pourra 
toucher  nous  et  nosdits  hoirs  sans  dol ,  fraude 
ou  mal  engin  ,  avons  promis  et  promettons ,  juré  et 
jurons,  en  parolle  de  roy  aux  saints  évangiles  de 
Dieu,  par  nous  corporellement  touchées,  faire  ac- 
conqDlir  et  observer,  et  que  icelles  ferons  par  nos 
subgez  accomplir  et  observer,  et  aussi  que  nous  ne 
nos  héritiers  ne  vendrons  jamais  au  contraire  des 
choses  dessusdittes ,  ou  d'aucunes  d'icelles  en 
quelque  manière  ,  en  jugement ,  directement  ou 
par  oblique,  ou  par  quelque  couleur  exquise.  Et 
affin  que  ces  choses  soient  fermes  et  estables  per- 

pétuellemenl  et  à  toujours,  nous  avons  lait  mettre 
notre  scel  à  ces  présentes.  Donné  à  Trojes  le  vingt- 
uniesme  jour  de  maj,  l'an  de  grâce  mil  quatre 
cent  vingt ,  et  de  nostre  règne  le  quarantiesme. 
Ainsi  signé.  Par  le  roy  en  son  conseil. 

»  Jehan  de  Rivel. » 
Item,  tant  furent  devant  Montereau ,  en  mil 
quatre  cent  vingt ,  que  ceux  de  dedens  se  rendirent, 
sauf  leur  vie,  en  payant  une  somme  d'argent.  En- 
tre les  autres  estoit  l'esné  de  Guitry,  l'ung  des 
plus  plains  de  cruauté  et  de  tirannie  qui  fust  au 
monde,  lequel  fut  délivré  avec  les  autres,  qui  de- 
puis fîst  tant  de  tirannie  ou  pays  de  Gastinois  et 
ailleurs  que  fist  oncques  Sarrazin. 

Item,  de  là  vindrent  le  roy  d'Angleterre  et  les 
Bourguignons  devers  Melun  ,  et  misdrent  le  siège. 
Item,  en  ce  temps  estoient  pleines  vendanges  à 
la  my-aoust  ;  et  toujours  couroient  les  Arminaz 
plus  que  devant;  et  pour  eux  enchéry  tant  la  chose, 
espécialement  à  Paris  ,  qu'une  paire  de  souliers 
valloit  dix  sols  parisis  ;  une  paire  de  chausses  pou 
bonnes  ,  deux  francs  ou  quarente  sols ,  touttes 
choses  de  quoi  homme  se  povoit  aider  au  prix. 

Item,  un  g  escu  d'or  de  dix-huict  sols  valloit  en 
ce  temps  quatre  francs  ou  plus ,  un  bon  noble 
d'Angleterre  valloit  huict  francs. 

Item,  en  ce  temps  avoit  si  grant  faute  de  change 
à  Paris,  que  les  pouvres  gens  n'avoient  nulles  au- 
mônes ,  ou  pou  ;  car  en  ce  temps  quatre  viels  de- 
niers parisis  valloient  mieux  qu'un  gros   de  seize 

deniers,  qui  pour  lors  couroit ,  et  faisoit-on  de 
très  mauvais  /nùres  de  huict  deniers,  qui  par-devant 
furent  tant  refusez,  et  par  justice  deffendus  les 
gros  dessusdits.  Et  pour  plus  grever  le  pouvre 
commun,  fut  mis  le  pain  de  huict  deniers  à  dix , 
et  celui  de  seize  à  vingt. 

Ite/iiy  une  livre  de  bonne  chandelle  valloit  dix 
blancs,  ung-  œuf,  quatre  deniers,  la  livre  de  fro- 
maige  de  presse,  huict  blancs. 

ItetUy  à  la  Saint-Remj,  le  propre  jour,  fut  crié 
le  pain  de  cinq  blancs  à  deux  sols  parisis,  celui  de 
dix  deniers  à  douze  deniers  ,  ung  œuf  six  deniers  , 
ung  hareng  caqué  douze  deniers ,  ung  hareng  pou  - 
dré  cinq  blancs. 

Iteniy  parcelle  saison  estoit  le  vin  si  cher,  qu'une 
queue  de  vin  du  crû  d'entour  Paris  on  la  vendoit 
vingt  et  ung  ou  vingt-deux  francs  ou  plus.  Et  en 
celle  année  plusieurs  qui  furent  cuilliz  ou  mois 
d'aoust  devindrent  gras  ou  aigres. 

Jteniy  en  ce  temps  couroient  toujours  devant 
Paris  et  venoient  jusques  aux  portes  de  Paris  les 
Arminaz;  et  boutoient  feux,  prenoient  marchands 
à  l'entrée  de  Paris;  et  n'estoit  homme  qu'on  lais- 
sasl  yssir;  et  sembloit  qu'aucun  de  ceux  qui  j  gou- 
vernoient  en  ce  temps  ,  eussent  aucune  alliance 
avec  eux  ;  car  nul  marchand  n'alloit  de  Paris  ou  ne 
venoxtà  Paris  tant  secrettenient,  qu'ils  nescussent 
aucunement  l'allée  ou  la  venue  ;  parquoi  Paris  de- 
meura si  nu  de  tous  biens  ,  espécialement  de  pain 
et  de  ])nche,  que  uns,»-  sextier  de   bonne   farine, 

seize  ou  dix -sept  trancs,  la  meschante  huche  de 
Marne,  quatre  francs ,  et  touttes  choses  au  prix  ; 
car  l'ost  du  roj,  qui  toujours  estoit  devant  Meleun 
sans  rien  faire,  dégastoit  tant  de  biens  qu'on  s'en 
sentoit  bien  vingt  lieues  tout  autour. 

Item ,  fut  là  tout  octobre  ;  et  le  dix-septiesme 
jour  de  novembre,  jour  Sainct-Gerniain  ,  à  un  di- 
menche,  entrèrent  nos  seigneurs  dedens  Meleun  , 
et  se  rendirent  tous  ceux  de  dedens  à  la  vou- 
lenté  du  roy  ;  car  tous  mouroient  de  faim  ;  et 
mangeoient  leurs  chevaux  ceux  qui  en  avoient. 

Item  y  le  jeudi  ensuivant  furent  admenez  à 
Paris  environ  de  cinq  ou  à  six  cents  prisonniers  de 
ladite  ville  de  Meleun,  et  furent  mis  en  diverses 
prinsons. 

IteiJî.,  depuis  que  la  ville  de  Meleun  fut  prinse, 
furent  nos  seigneurs ,  c'est  à  scavoir  le  roy  de 
France,  le  roy  d'Angleterre,  les  deux  roynes,  le 
duc  de  Bourgongne,  le  duc  Rouge  et  plusieurs  sei- 
gneurs, tant  de  France  que  d'ailleurs,  demourants 
à  Meleun  et  à  Corbeil,  jusques  au  premier  jour  de 
décembre,  jour  Sainct-Eloy,  qui  fut  un  dimenche; 
et  cedit  jour  entrèrent  à  Paris  à  grant  noblesse  ; 
car  toute  la  grant  rue  Sainct-Denis  par  oîi  ils  en- 
trèrent, depuis  la  seconde  porte  jusques  à  Noslre- 
Dame  de  Paris,  estoient  encourtinées  les  rues  et 
parées  moult  noblement;  et  la  plus  grant  partie  des 
gens  de  Paris  qui  avoient  puissance,  furent  vestus 
de  rouge  couleur;  et  fut  faitte  en  la  rue  de  Ka- 
lende,  devant  le  palais,  un  moult  piteux  mystère 

de  la  passion  Nostre-Seigneur  au  vif,  selon  <pe 
elle  est  figurée  autour  du  cueur  de  Nostre-Dame 
de  Paris  ;  et  duroient  les  eschaffaux  en\dron  cent 
pas  de  long-,  venants  de  la  rue  de  la  Kalende  jus- 
cjues  au  murs  du  palais;  et  n'estoit  homme  qui 
veist  le  mystère,  à  cui  le  cueur  ne  apileast.  Ne 
oucques  princes  ne  l'eurent  receus  à  plus  grant 
jove  qu'ils  furent;  car  ils  encontroient  par  touttes 
les  rues  processions  de  prestres  revestus  de  chappes 
et  de  surpeliz,  portant  sanctuaires,  chantants  Ta 
Deum  liiiidamus ,  ou  Benediclus  qui  venit.  Et  ("ut 
entre  cinq  ou  six  heures  après  midi,  et  loutte  nuit, 
quant  ils  revenoient  en  leurs  églises  ;  et  ce  f'aisoient 
si  liement  et  de  si  joyeux  cueur,  et  le  commun  par 
cas  pareil  ;  car  rien  qu'ils  leissent  pour  complaire 
auxdits  seigneurs  ne  leur  ennuyoit  ;  et  si  avoit  très 
grant  pouvreté  de  faim,  la  plus  grant  partie,  es- 
pécialement  le  menu  peuple;  car  ung  pain  qu'on 
avoit  ou  temps  devant  pour  quatre  deniers  parisis, 
coustoit  quarante  deniers  parisis  ;  le  sextier  de  fa- 
rine, vingt-quatre  francs  ;  le  sextier  de  poix  ou  de 
febves  bonnes  ,  vingt  francs. 

Item,  le  lendemain,  deux  dudit  mois,  entra  la 
royne,  avecque  elle  la  royne  d'Angleterre,  la 
femme  du  duc  de  Clarence,  frère  du  roy  d'Angle- 
terre, dedens  Paris,  à  telle  joye  ,  comme  devant 
est  dit,  du  jour  du  dimenche  ;  et  vindrent  lesdites 
roynes  par  la  porte  Sainct-Anthoine  ,  et  furent  les 
rues  tendues  par  où  ils  vindrent  et  leur  compai- 
gnie,  comme  devant  est  dit. 

Item,  avant  qu'il  fust  huict  jours  passés  après 
leur  venue,  enchérj  tant  le  blé  et  la  farine,  que  le 
sextier  de  blé  froument  valloit  à  la  mesure  de 
Paris,  es  halles  dudit  Paris,  trente  francs  de  la 
juonnoye  qui  lors  courroit,  et  la  farine  bonne  val- 
loit  trente-deux  francs,  et  autre  grain  au  prix, 
selon  qu'il  estoit,  et  n'y  avoit  point  de  pain  à  moins 
de  vingt-quatre  deniers  parisis  pour  pièce  ,  qui  es- 
toit  atout  le  bran,  et  le  plus  pesant  ne  pesoit  que 
vingt  onces  ou  environ.  En  icelui  temps  avoient 
pouvres  gens  et  pouvres  prestres  mal  temps,  qu'on 
ne  leur  donnoit  que  deux  sols  parisis  pour  leuT 
messe ,  et  pouvres  ne  mangeoient  point  de  pain 
que  choux  et  naveaux ,  et  tels  sans  pain  ne  sans  sel. 

Item ,  tant  enchéri  le  pain  avant  que  Noiiel  fust, 
que  cil  de  quatre  blancs  valoit  huitblancs;  et  n'es- 
toit  nul  qui  en  pust  encore  finer,  s'il  n'alloit  de- 
vant le  jour  chez  les  boulangers ,  et  donner  pintes 
et  chopines  aux  maistres  et  aux  varlets  pour  en 
avoir  ;  et  si  n'y  avoit  vin  en  ce  temps,  qui  ne  cous- 
tast  douze  deniers  la  pinte  du  moins  :  mais  on  ne 
le  plaignoit  point  qui  en  povoit  avoir;  car  quant  ce 
venoit  environ  huit  heures,  il  y  avoit  si  très  grant 
presse  à  l'uys  des  boulangers,  que  nul  ne  le  croi- 
roit  qui  ne  Fauroit  veu  ;  et  les  pouvres  créatures 
qui  pour  leurs  pouvres  maris  qui  estoient  aux 
champs,  ou  pour  leurs  enfants  qui  mouroient  de 
faim  en  leurs  maisons,  quand  ils  n'en  povoient 
avoir  pour  leur  argent  ou  pour  la  presse.  Après 
celle  heure,  ouyssez  parmi  Paris  piteux  plains. 

piteux  (fis,  piteuses  lanienlalions,  elpeliz  eiilanls 
eriei-  :  Je  jneuis  dû  faini  ;  cl  sur  les  fuuiiers  paruii 
Paris,  quatorze  eenl  vinj^l ,  pussiez  trouver  ci  dix  , 
ci  vinglou  trente  enfants,  filsetfilles,  qui  là  uiou- 
roient  de  faim  etdefroit;  et  n'estoit  si  dur  cueur 
qui  par  iiuyt  les  ouist  crier  ;  Hélas  !  je  tueurs  de 
faim,  qui  granl  pitié  n'en  eust;  mais  les  pouvres 
mesnaigiers  ne  leur  povoient  aider  ;  car  on  n'avoit 
ne  pain  ,  ne  blé ,  ne  l)uche,  ne  charbon  ;  et  si  estoit 
le  pouvre  peuple  tant  oppressé  des  guets  qu'il  fal- 
loit  faire  de  nuyt  et  de  jour,  qu'ils  ne  scavoient  eux 
aider  ne  à  autrui. 

Item  y  en  ce  mois  de  décembre ,  fut  déposé  de 
la  prévosté  de  Paris ,  Clamecy  ;  et  fut  institué  pré- 
vost  de  Paris  un  chevalier  nommé  monsieur  Jehan 
du  Mesnil ,  septiesme  jour  de  décembre ,  jour 
S.-Ladre. 

Item^le  jour  Saint-Estienne  ensuite  fut  institué 
prévost  des  marchands  ung  nommé  maistre  Hu- 
gues le  Coq. 

Iteni^  \e\our  Saint-Jehan  évangéliste  ensuivant, 
vingt  septiesme  jour  de  décembre,  lut  institué 
évesque  de  Paris  ung  nommé  maistre  Jehan  Cour- 
tecuisse,  maistre  en  théologie  et  prudomme. 

Item ,  ce  jour  partit  la  fille  de  France,  nom- 
mée Katherine,  que  le  roj  d'Angleterre  avoit  es- 
pousée,  et  fut  menée  en  Angleterre;  et  fut  une 
piteuse  départie  ,  espécialement  du  roy  de  France 
et  de  sa  fiUe. 

Itemj  le  roy  d'Angleterre  laissa  poureslrecapi- 

taine  de  Pai^is,  son  frère  le  duc  de  Clarence  et  deux 
autres  comtes  qui  pou»  de  iDien  firent  à  Paris. 

Item ,  en  ce  temps  estoit  le  blé  si  cher ,  que  le 
sextier  de  bon  blé  valoit  trente-deux  francs  et  plus, 
le  sextier  d'orge  vingt-sept  francs,  un  pain  de 
seize  onces  à  toute  la  paille  huit  blancs,  de  fèves  , 
de  pois,  nul  pouvre  homme  n'en  mangeoit  qui  ne 
les  lui  donnoit. 

Item,  une  pinte  de  vin  moyen  pour  mesnaige 
coustoit  seize  deniers  parisis  ,  tout  le  mains,  qu'on 
avoit  eu  le  temps  précédent ,  ou  aussi  bon^  pour 
deux  deniers  parisis. 

Item,  en  ce  temps,  à  la  Chandeleur,  pour  con- 
forter pouvres  gens,  furent  remises  sus,  les  en- 
fants de  l'ennemi  d'enfer  ,  c'est  asçavoir  ,  impo- 
sitions, quatre  et  malestoutes;  et  en  furent  gou- 
verneurs gens  ojseus  qui  ne  scavoient  mais  de  quoi 
vivre,  qui  pincoient  tout  de  si  près,  que  toutes 
marchandises  laissoient  à  venir,  tant  pour  la  mon- 
noie ,  comme  pour  les  subsides.  Par  quoi  si  grant 
cherté  s'ensuivit,  que  à  Pasquesung  bon  bœuf  cous- 
toit  deux  cents  francs  au  plus  ,  un  bon  véel  douze 
francs,  la  fliche  de  lart  huit  ou  dix  francs,  ung 
pourcel  seize  ou  vingt  francs,  un  petit  fromaige 
tout  blanc  seize  sols  parisis,  et  toute  viande  au 
prix;  ung  cent  d'œufs  coustoit  seize  sols  parisis  ; 
et  toute  jour  et  toute  nuyt  avoit  parmi  Paris  pour 
la  cherté  devant  dite  les  longs  plains  ,  lamen- 
tations ,  douleurs ,  cris  pitealîles  que  oncques  je 
croj  que  Jérémie  le   prophète  ne   fist  plus  do- 

lorenx  ,  quand  la  cité  de  Jhérusalem  lut  toute  des- 
truile,  et  que  les  enflants  de  Israhel  lurent  menés  en 
Babjlone  en  clietivoison  (captivité);  car  jour  et  nujt 
cryoient  hommes ,  femmes,  petiz  enflants  :  Hélas! 
je  mew's  de  f voit ,  l'autre  de  faim.  Et  en  bonne 
vérité  il  fit  le  plus  long  jver  que  homme  eust  veu 
passé  avoit  quarante  ans  ;    car  les  foires  de  Pas- 
ques  il  négeoit ,  il  geloit  et  faisoit  toute  la  dou- 
leur de  froitqueon  povoit  pencer.  Et  la  grantpou- 
vreté  que  aucuns  des  bons  habitants  de  la  bonne 
ville  de  Paris  véoient  souflirir ,  firent  tant ,  qu'ils 
acheplërent  maisons  trois  ou  quatre  ,  dont  ils  firent 
hospitaux  pour  les  pouvres  enlfants  qui  mouroient 
de  l'aim  parmi  Paris ,  et  avoient  potaige   et  bon 
feu  et  bien    couchez.  Et  en  moins   de  trois  mois 
avoit  en  chacun  hospital  bien  quarenle  lits  ou  plus 
bien  fourniz,  que  les  bonnes  gens  de  Paris  y  avoient 
donnés,  et  estoit  l'ung-   en   la    Heaumerie ,  ung 
autre  devant  le  Palays  ,  et  l'autre  en  la  place  Hau- 
bert. Et  en  vérité,  quant  ce  vint  sur  le  doux  temps, 
comme  en  avril ,   ceux  qui  en  yver  avoient   fait 
leurs  beuvages  comme  despence  de  pommes  ou 
de  prunelles,  quant  plus  n'y  en  en  avoit,  ils  vui- 
doient  leurs  pommes  ou  leurs  prunelles  en  mi  la 
rue  ,  en  intencion  que  les  porcs  de  S.  Anthoine  les 
mangeassent  :  mais  les  porcs  n'y   venoient  pas  à 
temps  ;  car  aussitôt  qu'elles  y  estoient  getées ,  ils 
estoient  prinses  des  pouvres  gens,  de  femmes  et 
d'enfFants  qui  les  mangeoient   par  grant  saveur, 
qui  estoit  une  très  grant  pitié,  chacun  pour  oyr 

mesine  ;  car  ils  mangeoient  ce  que  les  porceaiix 
ne  daig-noient  manger;  ils  mangeoient  trougnons 
de  choux  sans  pains  ne  sans  cuire,  les  herbettes  des 
clianips  sans  pain  et  sans  sel.  Brief,  il  estoitsi  cher 
temps ,  que  pou  des  mesnaigesde  Paris  mang-eoient 
leur  soult  de  pain  ;  car  de  char  n'en  mangeoient- 
ils  point,  ne  de  fèves  ne  de  pois,  que  verdure  qui 
estoit  merveilleusement  chère. 

Item ,  ou  mojs  de  mars  vers  la  fin ,  es  foires 
de  Pasques  prindrent  journée  de  combattre  les 
Arminaz  contre  le  duc  de  Clarence,  qui  estoit  capi- 
taine de  Paris,  et  le  ducd'Oster  (Glocester)  et  frère 
ainsné  du  roy  Anglojs  ;  et  devoit  estre  la  bataille 
en  Ire  Angers  et  le  Manssurlarivièredu  Loire.  Sialla 
voir  la  place  le  duc  de  Clarence  avant  que  le  jour 
de  la  bataille  fust,  laquelle  place  estoit  ou  pays 
des  Arminaz;  et  lui  convint  passer  ladite  rivière 
par  ung  pont  bien  estroit  ;  et  fut  bien  accompai- 
gné  de  quinze  cents  hommes  d'honneur  et  de  cinq 
cents  archers.  Ses  ennemis,  quiavoient  toujours  des 
amis  partout,  lesceurent,  et  firent  deux  embûches 
en  ung-  bois  où  il  lui  convenoit  passer  après  la  ri- 
vière ;  et  devant  ,  outre  le  bois ,  avoit  bien  quatre 
cents  hommes  armés  au  cler  sur  une  petite  mon- 
taigne ,  lesquels  les  Anglovs  povoient  bien  voir  : 
si  n'en  lindrent  compte,  car  ils  cuidoient  que  plus 
n'en  v  eust  que  ceux-là;  dont  ils  feurent  déceuz; 
car  en  la  vallée'  avoit  une  grosse  bataille  d' Arminaz, 
sans  les  deux  embusclies  devant  dits  ,  qui ,  aussitôt 
qu'ils  virent  que  les  Angioys  furent  dedens  le  boys, 

issirent  par  ilerrièrc^  et  allèrent  roinpre  1«;  pont, 
et  puis  les  vinclrenl  accueillir  par  derrière  et  jxir 
les  côtés,  et  les  autres  par  devant;  et  ainsi  lurent 
tous  mis  àl'espée,  se  non  environ  deux  cents  hom- 
mes ,  comme  ménestriers  et  autres ,  qui  escliappè- 
rent  par  bien  fouir  ;  et  refirent  le  pont  le  mieux 
qu'ils  porent,  et  s'enfuirent  à  leurs  logeys  ;  et 
quant  ceux  des  logeis  qui  estoient  demourezle  sceu- 
rent,  ils  se  mirent  comme  tous  enraigez  es  fau- 
bourgs du  Mans,  et  mirent  le  feu^  et  tuèrent  femmes 
etenfFants,  et  hommes  vieux  et  jeunes  sansmercy. 
Et  fut  la  vigille  de  Pasques,  qui  fut  le  vingt-uniesme 
jour  de  mars  quatorze  cent  vingt. 

Item,  en  ce  mois,  fut  ordonné  garde  de  la  jus- 
tice delà  prévostéde  Paris,  sire  Jehan  de  la  Vallée, 
chevalier,  seigneur  de  Walestin^ 

Item,  le  samedi  ensuivant,  le  douziesme  jour 
d'avril,  fut  criée  la  monnoie  de  Rouen,  que  le  gros 
de  seize  deniers  parisis  ne  vaudroit  que  quatre  de- 
niers parisis,  et  le  noble  soixante  sols  tournois,  et 
l'escu  trente  sols  tournois. 

Item  y  le  mardi  ensuivant,  en  fut  si  grand  es- 
crj  à  Paris,  que  chascun  cuidoit  certainement  que 
on  feist  ainsi  le  mercredi  ou  le  samedi  ensuivant 
de  la  monnoie,  comme  on  avoit  fait  à  Rouen  ;  dont 
tous  vivres  enchérirent  tant ,  que  on  n'en  povoit 
finer;  car  une  pinte  d'huile,  qui  ne  valoit  que  cinq 
sols  ou  seize  blancs ,  cousta  avant  le  sabmedi  douze 
sols  parisis  ,  la  livre  de  chandelle  dix  sols  parisis, 
la  livre  de  beurre  salé  dix  sols  parisis  ,  et  toutes 

autres  choses  ou  prix;  et  vendoit  chacun  marchand 
ainsi  qu'il  vouloit  toutes  denrées;  car  nul  n'j  niel- 
toit  aucun  remède  pour  le  prouffit  pul)lique  ;  mais 
disoit-on  que  tous  ceux  qui  y  dévoient  mettre  le 
meilleur  remède  estoient  marchands  eux-mêmes; 
par  quoi  le  pouvre  peuple  souffroil  tant  de  pou- 
vreté  de  faim,  de  froit,  et  de  touttes  autres  mes- 
chances  que  nul  le  scet  que  !e  Dieu  de  paradis  ; 
car  quant  le  tueur  des  chiens  avoit  tué  des  chiens , 
les  pouvres  gens  le  suivoient  aux  champs  pour  avoir 
la  char  ou  les  trippes  pour  leur  manger. 

Item ,  le  dimanche  devant  la  Pentecoste  com- 
mencèrent les  bouchiers  à  vendre  char  à  la  porte 
de  Paris,  et  laissèrent  le  cjmetière  Saint-Jehan, 
Petit-Pont ,  la  halle  de  Beauvais  et  les  autres  bou- 
cheries qui  par-devant  avoient  esté  faites. 

Ilem  ,  en  cel  an  fut  y  ver  si  long  et  si  divers  , 
qu'il  faisoit  très  grant  froit  jusques  en  la  fin  de 
mai,  et  en  la  fin  de  juing  n'estoient  pas  encore 
les  vignes  fleuries;  et  fut  si  grant  année  de  che- 
nilles ,  que  le  fruit  fut  tout  desgasté  ;  et  furent  en 
celle  année  trouvés  à  Paris  en  aucuns  lieux  es- 
corpions  qu'on  n'avoit  point  en  ce  temps  accous- 
tumé  à  veoir. 

Item  y  en  ce  temps,  à  la  Porte  Saint-Honoré  , 
fut  veue  dessous  le  pont.en  l'eau,  une  source  comme 
de  sang  un  peu  moins  rouge ,  et  fut  apperceue  le 
jour  Saint-Pierre  etSaint-Paulqui  fut  au  dimanche, 
et  dura  jusques  au  mercredi  ensuivant, et  en  furent 
les  gens  qui  y  alloient  moult  esbahys,  et  tant  qu'il 

convint  que  la  porte  fut  fermée ,  et  le  pont  levé 
denx  jours,  pour  la  titrant  multitude  du  peuple  qui 
là  alloit  ;  et  si  ne  pot  oncques  personne  scavoir  la 
signifiance  de  la  chose. 

Ttem  ,1e  jeudi  ensuivant,  vigile Saint-aMrtin,  fu- 
rent criées  les  monnoies  à  Paris ,  que  le  gros  de 
seize  deniers  ne  vauldroit  que  quatre  deniers  pa- 
risis;  le  blanc  de  quatre  deniers ,  ung  denier  pa- 
risis;  une  pièce  de  monnoie  de  deux  deniers  pa- 
risis  qui  pour  lors  estoit ,  ne  valloit  qu'une  maille; 
qui  moult  dommaigea  pouvres  gens,  et  ne  fîst 
prouflit  que  à  ceux  qui  avoient  rentes  et  revenues. 

IleiiiyXe  jour  Saint-Martin,  entra  le  roy  d'Angle- 
terre à  Paris  à  belle  compagnie ,  et  si  ne  scavoit- 
on  rien  de  sa  venue,  tant  qu'il  fut  à  Saint-Den_ys 
en  France. 

Jlcm  ,  en  ce  temps  estoient  les  loups  si  affamés, 
qu'ils  déterroient  à  leurs  pattes  les  corps  des  gens 
qu'on  enterroit  aux  villaiges ,  et  aux  champs  ; 
car  partout  où  on  alloit,  on  Irouvoit  des  morts  et 
aux  champs  et  aux  villes,  de  la  grant  pouvreté 
qu'ils  ,  du  cher  temps  et  de  la  famine  ,  soufFroient 
parla  malditte  guerre,  qui  toujourscroissoitde  jour 
jour,  de  mal  en  pire. 

Item  y  en  ce  temps  estoit  très  grant  mortalité  , 
et  touts  mouroient  de  chaleur,  qui  ou  chief  les 
prenoit^  et  puis  la  fièvre  ;  et  mouroient  sans  rien 
ou  pou  empirer  de  leur  char,  et  touts,  ou  les 
plus  jeunes  gens.  En  ce  temps  estoit  le  A^in  si  cher, 
que  chacune  pin  le  de  vin   moyen  coustoit  quatre 

sols  parisis  ,  et  si  n'amencloit  point  le  vin  ;  et  si  y 
avoit  en  ce  temps  à  Paris  plus  de  blé  que  homme 
qui  fust  né  en  ce  temps  j  eust  oncques  veu  de  son 
aage  ;  car  on  tesmoignoit  qu'il  y  en  avoit  pour  bien 
gouverner  Paris  pour  plus  de  deux  ans  entiers; 
et  si  n'esloit  point  encore  cueilli  l'aoust  de  nul 
grain. 

Item,  en  ce  temps  estoit  une  grosse  murmure 
à  Paris  pour  le  cri  devantdit  de  la  monnoie,  car 
touts  les  gens  ,  ceux  du  palais,  du  Chastelet,  se 
faisoient  payer  en  forte  monnoie ,  et  tout  le  do- 
maine du  roy,  comme  impositeur,  quatriesme 
et  toutes  subsides;  et  ne  prenoient  le  gros  que 
pour  quatre  deniers  parisis  ,  et  le  mettoient  en 
toutes  choses  aux  pouvres  gens  pour  seize  deniers 
parisis.  Si  se  courrouça  le  commun,  et  feirent  par- 
lement en  la  maison  de  ville.  Quant  les  gouver- 
neurs les  veirent,  si  orent  paour,  et  feirent  crier 
que  le  terme  des  maisons  premier  venant,  se 
paveroit  en  douze  gros  pour  ung  franc  ,  et  cepen- 
dant on  y  remédieroit  le  mieux  que  on  pourroit , 
et  estoit  environ  dix  ou  douze  jours  après  la  Sainct- 
Jeban  mil  quatre  cent  vingt-ung;  et  fust  dit  ou 
cri  que  la  derraine  sepmaine  d'aoust ,  chacun  qui 
lenoitmaisonàtitredelouaige,ouquidevoitcensou 
rente,  allast  parler  à  son  hoste,  ou  censier  ou  ren- 
tier, scavoir  en  quelle  monnoie  ils  se  vouldroient 
payer  après  la  Sainct-Piemy  ;  et  ouye  leur  res- 
ponse,  ils estoient quittes  pour  renoncer  oulouaige, 
ou    cens,    ou  rente;  dont   le  peuple  se  desporta. 

et  iust  appaisié ,  pour  ce  qu'encore  avoient  deux 
mois  de  terme  à  prendre  ou  renoncier ,  et  que 
le  terme  de  la  Sainct-Remy  venant  seroit  payé, 
comme  on  l'avoit  accoustumé  devant ,  douze  gros 
pour  ung  franc. 

Item  y  on  ce  temps  estoient  les  loups  si  affamés, 
qu'ils  entroient  de  nuit  es  bonnes  villes ,  et  l'ai- 
soient  moult  de  divers  dommaiges^,  et  souvent  pas- 
soieni  la  rivière  de  Seine  et  autres  à  neu  (nage);  et 
aux  cimelières  qui  estoient  aux  champs  ,  aussi- 
lost  qu'on  avoit  enterré  les  corps,  ils  venoient 
par  nuit  et  les  desterroient  et  les  mangeoient ,  et 
les  gembes,  qu'on  pendoit  aux  portes,  mangèrent- 
ils  en  saillant,  et  les  femmes  et  enffants  en  plu- 
sieurs lieux. 

Item,  la  première  sepmaine  du  mois  d'aoust, 
l'an  mil  quatre  cent  vingt-un,  fust  institué  pré- 
vost  de  Paris  Pierre  ,  dit  le  Barrât. 

Item  y  en  icelui  mois  print  le  roy  d'Angleterre 
Dreux,  Bonneval,  Espernon  ,  et  autres  villes  pai* 
traité  ,  que  les  Arminaz,  qui  dedans  estoient ,  s'en 
allèrent  sauvement ,  qui  puis  firent  tant  de  maux 
que  nul  ne  le  crojoit. 

Item,  en  ce  temps  estoit  tout  fruit  si  clier, 
qu'on  n'avoil  que  quatre  pommes  pour  un  blanc  ; 
le  cent  de  noix  quatre  sols  ;  deux  poires  six 
blancs;  deux  livres  de  chandelles  pour  seize  sols 
parisis  ;  un  petit  fromaige  trente  sols  ;  ung  œuf 
trois  blancs;  ung  boisseau  de  fèves  ou  pois  deux 
francs;   la  livre  de  beurre  vin^^j^l-huit  blancs;   la 

pinte  d'huille  seize  sols  parisis  ;  une  paire  de  sou- 
liers de  cordouan  vingt-quatre  sols  ;  la  paire 
basanne  seize  sols;  la  pinle  de  vin  quatre  sols; 
la  charge  de  bûche  plus  clière  que  oncques  mais. 

lleni ,  en  ce  temps  ,  print  le  roy  d'Angleterre 
deux  villes  moult  nuisants  à  Paris  ,  que  les  Armi- 
naz  tenoient  ;  assavoir  Rangenay  et  Villeneufve- 
le-Roj;  et  de  là  s'en  vint  devant  Meaux,  droict 
à  la  Sainct-Remj. 

Item  ,  en  ce  temps  estoit  le  duc  de  Bourgongne 
devant  Sainct-Riquier  en  Pontieu,  et  là  tenoit  le 
siège  ;  et  comme  il  voult  aller  à  Boulongne  sur 
la  mer  en  pélérinaige,  les  Arminaz  le  sceurent 
et  le  Guidèrent  sourprendre,  mais  la  Vierge  Marie 
y  fist  miracle  ;  car  une  partie  de  ses  gens  le  laissa 
et  s'enfuirent ,  comme  consentants  de  la  venue 
des  Arminaz  ;  mais  ,  malgré  eux,  par  la grasce  de 
Dieu  et  de  sa  glorieuse  mère  ,  les  Arminaz  feurent 
desconfits  ;  et  en  denioura  bien  onze  cents  en  la 
place ,  sans  les  cappitaines  qui  feurent  prins ,  et 
touts  les  grands  qui  là  estoient ,  qui  feurent  menés 
en  divers  prisons. 

7^em^  letroisiesme  jour  de  novembre  ensuivant , 
mil  quatre  cent  vingt-un,  fustderechief  la  monnoie 
criée  que  les  gros  de  seize  deniers  ne  seroient  mis 
que  pour  deux  deniers;  et  feirent  autre  monnoie 
qui  ne  valloit  que  deux  deniers  tournois  ;  dont  le 
peuple  fust  si  oppressé  et  grevé ,  que  pouvres  gens 
ne  povoient  vivre  ;  car  comme  choux  ,  poreaux, 
oignons,  verjus,  etc. ,  on  n'avoit  à  moins  de  deux 

blancs ,  car  ils  ne  valloient  que  ung  denier  après 
le  cri ,  et  qui  tenoit  à  louaige ,  maison  ou  autre 
chose  ,  il  en  convenoit  payer  huit  fois  plus  que  le 
louaige,  c'est  assavoir  du  franc  huit  francs,  de 
huit  francs  soixante-quatre  francs ,  ainsi  des  au- 
tres choses  ;  dont  le  pouvre  peuple  ot  tant  à  souf- 
frir de  faim  et  de  froit ,  que  nul  ne  le  scet  que 
Dieu.  Il  geloit  aussi  fort  à  la  Toussainct  qu'il  fist 
oncques  à  Noiiel;  et  finoit-on  de  rien  qui  n'avoit 
menue  monnoie. 

Ilem  ,  en  ce  temps  avoit  à  Paris  le  premier  pré- 
sident de  parlement,  nommé  Philippe  de  Mor- 
villier ,  le  plus  cruel  tjrant  que  homme  eust  onc- 
ques veu  à  Paris;  car  pour  une  parole  contre  sa 
voulenté,  ou  pour  sourfaire  aucune  denrée,  il 
fàisoit  percer  langues  ;  il  faisoit  mener-  bons  mar- 
chands en  tumberaux  parmi  Paris;  il  faisoit  gens 
tourner  au  pillorj  ;  brief  il  faisoit  jugements  si 
crueux  et  si  terribles  et  si  espouventables,  que 
nul  homme  n'osoit  parler  contre  lui,  ne  appeller 
de  lui  ;  et  avec  ce  faisoit  payer  si  grans  admendes 
et  si  pesantes  ,  que  touts  ceux  qui  venoient  entre 
ses  mains ,  s'en  sentoient  toute  leur  vie ,  ou  de 
villenie  ou  de  chevance ,  ou  de  partie  de  leurs 
corps. 

Iteiiiy  en  ce  temps  il  ordonna ,  de  sa  maitrise  et 
de  son  orgueil,  que  nul  orfèvre,  ne  nul  d'autre 
mestier  ne  changeroit  pour  nul  besoing  à  son  ami, 
ne  à  autre,  or  pour  monnoie  ,  ne  monnoie  pour  or, 
que  les  cliangeurs  ;  et  si  n'y  avoit  si  hardi  changeur 

qui  eust  osé  prendre  d'un  escu  d'or  pour  change 
que  deux  deniers  qui  ne  lui  eust  fait  lantost  amen- 
der de  deux  ou  de  trois  cents  livres  de  bonne  mon- 
noie. 

Item  ,  en  ce  temps ,  estoit  encore  le  roy  d'An- 
gleterre devant  Meaux ,  que  là  périt  moult  de  ses 
gens  de  faim ,  de  froit  ;  car  environ  quinze  jours 
où  trois  sepmaines  devant  Noiiel,  pleut  tant  fort 
jour  eL  nuit ,  et  tant  négea  ou  haut  pays  que  Saine 
iust  si  desrivée  et  grant ,  que  en  Grève  elle  estoit 
par  deçà  le  moustier  du  Sainct-Esprit  plus  de  deux 
lances ,  et  en  la  grant  court  du  palais  ,  tout  outre 
le  moustier  deNostre-Dame,  dedessoubs  la  Saincte- 
Chappelle  et  en  la  Place-MauJ^ert,  emprèsla  Croix- 
Hémon  ;  et  ne  dura  que  dix  jours,  et  depuis  com- 
mença descroistre  le  dimanche  devant  Noiiel  ;  et 
tant  qu'elle  mist  à  croistre ,  il  geloit  si  fort  que 
tout  Paris  estoit  prins  de  glace  et  de  gelée  ,  et  ne 
povoit-on  mouldre  nul  moulin  à  eaue  nul  part , 
qu'à  ceux  au  vent  pour  les  grandes  eaues. 

Item,  en  ce  temps,  toute  malheureuseté  estoit 
à  Paris  par  lui  qui  faisoit  payer  à  tout  homme  qui 
avoit  point  de  puissance  selon  sa  qualité  argent 
fin,  l'ung  quatre  marcs,  l'autre  trois,  l'autre 
deux,  l'autre  trois  ou  quatre  onces  ,  et  pour  faire 
celle  méchante  monnoie  davantdit,  et  qui  estoit 
refusant  tantost  avoit  sergents  en  sa  maison  ,  et 
estoit  mené  en  prinsons  diverses  ;  et  ne  povoit-on 
parler  à  lui ,  et  le  convenoit  payer  ;  et  n'eust  eu 
plus  vaillant  ou  monde,  puisque  ce  président  l'a- 

voit  dit  ;  et  estoient  de  son  conseil  deux  autres 
tirans,  Jehan  Dole  et  Pierre  d'Oigeinont,  qui  mei- 
rent  loarcliandises  si  au  bas,  que  homme  ne  ven- 
doit  ne  n'acheptoit  que  seulement  pain  et  vin  ; 
car  un  homme  estoit  tout  charg-é  de  dix  francs  en 
monnoie  ;  et  pour  ce  n'en  portoit-on  point  dehors; 
et  si  estoit  chacun  si  grevé  de  payer  sa  maison , 
que  plusieurs  renoncèrent  en  ce  temps  à  leurs 
propres  héritaiges  pour  la  rente,  et  s'en  alloient 
par  desconi'ort  vendre  leurs  biens  sur  les  carreaux, 
et  se  partoient  de  Paris  comme  gens  désespérés. 
Les  uns  alloient  à  Rouen,  les  autres  à  Senhs ,  les 
autres  devenoient  brigands  de  bois  ou  Arminaz , 
et  faisoient  tant  de  maux  après ,  comme  eussent 
fait  les  Sarrazins ,  et  tout  par  le  faux  gouverne- 
ment des  devantdils  loups  ravissants,  qui  faisoient 
contre  la  défense  du  vieil  Testament  et  du  nouvel; 
car  ils  mangeoient  la  char  atout  le  sang,  et  si 
prenoient  la  brebis  et  la  laine.  Hélas  î  la  grant 
pitié  d'aller  parmi  la  ville  de  Paris  ,  fust  feste  ou 
autre  jour  !  car  vraiment  on  y  véoit  plus  de  gens 
demandant  l'aumosne  que  d'autres  ,  qui  maudis- 
soient  leurs  vies  mille  fois  le  jour;  car  trop  avoient 
à  souffrir;  car  en  ce  temps  on  leur  donnoit  très 
pou ,  car  chacun  avoit  tant  à  faire  à  soi ,  que  pou 
povoit  aider  à  autre  nulle  personne  ;  ne  vous  eus- 
siez esté  en  quelque  compaignie  que  vous  ne  vissiez 
les  ungs  lamenter  ou  plourer  à  grosses  larmes, 
maudissant  leur  nativité;  les  autres,  fortune;  les 
autres,  les  seigneurs  ;  les  auti^es  ,  les  gouverneurs 

en  criant  à  haute  voix  bien  souvent  et  à  secret  : 
Hélas  I  vrai  Dieu  ^  quant  nous  cessera  cette  pesme 
douleur  et  cette  douleureuse  vie  et  de  damnable 
guerre  F  en  disant  maintes  fois.  Vrai  Dieu ,  vindica 
sanguinem  sanctorum  ,  Venge  le  sang  des  bonnes 
créatures  qui  meurent  sans  déserte  par  ces  faux 
traistres  Arminaz. 

Item  j  en  ce  mois  de  décembre ,  le  cinquiesme 
jour  d'iceluy,  ot  la  fille  de  Franche  en  Angle- 
terre, ung  fils  nommé  Henry. 

Item ,  le  lundi  devant  Noiiel ,  landemain  de 
Sainct-Thomas  ,  feurent  apportées  les  nouvelles  à 
Paris,  dont  on  sonna  partout  moult  grandement, 
et  fist-on  partout  Paris  les  feux  comme  à  la 
Sainct-Jehan. 

Item  ,  en  ce  temps ,  la  vigile  de  la  Tjephanie 
vint  à  Paris  le  duc  de  Bourgongne ,  qui  admena 
foison  de  gens  d'armes  qui  feirent  moult  de  mal 
d'entour  Paris  ;  car  il  ne  demoura  riens  après  eux 
qu'ils  peussent,  s'il  n'estoit  trop  chault  ou  trop 
pesant  ;  et  les  Arminaz  ou  costé  de  la  Porte  Sainct- 
Jacques,  de  Saincl-Germain,  de  Bordelles,  jus- 
ques  à  Orléans  ,  qui  faisoient  des  maux  tant  que 
oncques  feirent  tirans  Sarrazins. 

Item ,  en  ce  temps  estoit  le  roy  d'Angleterre 
devant  Meaux,  et  y  fist  son  Noël  et  sa  Tyephanie , 
qui ,  en  toute  la  Brie  ,  avoit  ses  gens  qui  partout 
pilloient  ;  et  pour  iceux  et  pour  les  devantditS;  on 
ne  povoit  labourer  ne  semer  nulle  part.  Souvent 
on   s'en  plaignoit  aux  seigneurs   dessusdits  ;  mais 

ils  ne  s'en  faisoient  que  mocquer  ou  rire;  et  fai- 
soient  leurs  gens  pis  trop  que  devant  ;  dont  le  plus 
des  laboureurs  cessèrent  de  labourer,  et  feurent 
comme  désespérés,  et  laissèrent  femmes  et  enf- 
lants ,  en  disant  l'ung  à  l'autre  :  Que  ferons-nous  P 
Mettons  tout  en  la  main  du  deahle  j  ne  nous  chaut 
que  nous  devenions.  Autantvaul faire  du  pis  qu'on 
peut  comme  du  mieux.  Mieux  nous  vaulsist  servir 
les  Sarrazins  que  les  chrestlens  ;  et  pour  ce  faisons 
du  pis  que  nous  pourrons  ,  aussi-bien  ne  nous  peusl- 
on  que  tuer  ou  que  prendre  j  car  par  le  faux  gou- 
vernement des  traistres  gouverneurs ^  il  nous  faut 
renier  femmes  et  enffants  ,  et  fouir  aux  bois  comme 
bestes  esgarées  y  non  pas  ung  ans  ne  deux  imais  il 
j  ajà  quatorze  ou  quinze  ans  que  cette  danse  dou- 
loureuse commença ,  et  la  plus  grant  partie  des 
seigneurs  en  sont  morts  à  glaive ,  ou  par  poison, 
ou  par  trahison ,  ou  sans  confession  ,  ou  de  quel- 
que mauvaise  mort  contre  nature. 

Item,  en  ce  temps  n'avoit  point  à  Paris  d'éves- 
que  ;  car  maistre  Jehan  Courtecuisse  devantdit , 
esleu  par  l'Université  et  par  le  clergé  et  par  le  par- 
lement, ne  plaisoit  au  roy  d'Angleterre;  et  pour 
ce  ne  fut-il  tout  cel  an  aucunement  possesseur  de 
l'évesché;  mais  demeura  tout  ce  temps  à  Sainl- 
Germain-des-Prés ,  car  il  n'estoit  pas  bien  asseuré 
en  son  hostel  à  Paris ,  pour  ce  qu'il  n'estoit  en  la 
grâce  du  roj  d'Angleterre. 

/f^m^pourla  bienvenue  du  duc  de  Bourgongne 
deva'nt  dit,  on  list  crier  une  petite  monnoie  nom- 

niée  Noireaux,qui  ne  valloit qu'une  Poiiteviae,  vau- 
droit  une  maille  tournoise;  et  fut  tout  le  bien  qu'il 
nous  fïst  pour  lors  à  la  ville  de  Paris,  qui  tant 
l'aimoit ,  et  qui  tant  avoit  eu  à  souffrir,  et  encore 
avoit  et  de  rechief  pour  lui  et  pour  son  père  ,  qui 
tant  fut  long  et  négligent  en  ces  choses  toutes  que 
Dieu  scet.  Et  \raiement  le  fils  en  tenoit  bien  les 
taches  ;  car  il  eust  bien  fait  en  ung  quart  d'an  ce 
où  il  mettoit  deux  ou  trois  ans;  et  faisoit  bien  sem- 
blant que  de  la  mort  de  son  père  pou  ou  nyant 
lui  chausist  ;  car  certes  il  menoit  telle  vie  damp- 
nable  et  de  jour  et  de  nuit,  comme  avoit  fait  le 
duc  d'Orléans  et  les  autres  seigneurs  qui  estoient 
morts  moult  honteusement  ;  et  estoit  gouverné  par 
jeunes  chevaliers  pleins  de  folies  et  d'oultre  cui- 
dance,  et  se  gouvernoit  selon  ce  qu'ils  se  gouver- 
noient,  et  eux  selon  lui  ;  et,  en  vérité,  de  Dieu  à 
nul  d'eux  se  challoit  que  d'accomplir  sa  voulenté. 
Item,  en  ce  temps  fut  déposé  de  la  prévosté  de 
Paris  cil  qui  est  nommé  devant  le  Warrat,  et  fut 
le  bailli  de  Yermandois  de  Camp-Luisant. 

Item  y  le  roy  d'Angleterre  fîst  son  Noiiel,  la 
Tjephanie  etsa  quarantaine  devant Meaux. 

Item,  le  deuxiesme  jour  de  mars  mil  quatre  cent 
vingt-un  ,  le  seigneur  d'AulFemont  cuida  venir 
conforter  les  Arminaux  de  Meaux,  et  vint  envi- 
ron minuit  accompagné  de  cent  fers  de  lance  ,  el 
scavoit  bien  par  où  on  povoit  mieux  entrer  en  la 
cité  par  sur  les  murs  ;  et  là  les  Arminaz  de  dedans 
avoient   mis  eschelles  appuyées    aux   murs  pour 

monter  ledit  seigneur  d'Auffemont  et  ses  gens ,  et 
avoient  lesdits  Arminaz  couvertes  les  esclielles  de 
draps  de  lit  pour  sembler  à  ceux  de  l'ost ,  quant 
ils  tournoient  pour  faire  le  guet,  que  ce  fussent  les 
murs  qui  blancs  estoient  à  cellui  endroit ,  et  aussi 
le  cuidoit  le  guet  en  passant  par  icellui  endroit. 
Quant  le  guet  fut  passé  ,  ceux  de  dedans  virent  que 
temps  estoit  de  faire  monter  ledit  seigneur ,  firent 
le  signe  que  faire  dévoient  quant  seroit  de  monter, 
et  montèrent  parles  eschelles  qui  moult  estoient 
près  à  près. 

Item.,  la  moitié  des  gens  dudit  d'AuiFemont  alla 
esmouvoir  l'ost ,  pensant  que  quant  il  seroit  monté 
lui  et  l'autre  moitié  de  ses  gens  ,  qu'il  vendroit 
accompaigné  de  ceux  de  la  ville  pour  secourir  les 
autres  ;  mais  il  advint  autrement.  Comme  en  la 
propre  esclielle  par  où  ledit  seigneur  montoit, 
avoit  devant  lui  quatre  ou  cinq  ribaux  montans 
comme  lui,  dont  l'ung  avoit  à  son  col  unes  besaces 
qui  toutes  estoient  pleines  de  harengs-sors  que  le- 
dit larron  avoit  embléesen venant  à  ung  marchant, 
Comme  il  estoit  presque  au  plus  haut  de  l'eschelle, 
et  sa  besace  lui  eschappe  ,  qui  pesoit  et  estoit  fort 
loyée  ,  et  encontra  ledit  seigneur  d'Auffemont  sur 
la  teste,  et  le  tresbuclia  de  si  hault  comme  il  estait, 
dedens  les  fossés.  Quant  ses  gens  l'entendirent,  si 
dirent  l'ung  à  l'autre  :  Aidons  à  monsieur.  «  Helas  î 
»  monsieur  est  cheu.  »  Gà  et  là  es  fossés  avoit  desAn- 
glois  du  con)niun  qui  faisoient  le  guetj  si  cuidoient 
que  ceux  qu'ils   oyoieiit  parler  ,  feussent  de  leurs 

gens  ;  mais  quant  ils  ouïrent  dire  :  Jide  à  f?ionsieur, 
sifurentesbaliis,  car  bien  sçavoient  que  nul  homme 
de  nom  n'avoit  celle  nuit  avecques  eux  au  g"iiet;  et 
Guidèrent  que  ceux  de  la  ville  descendissent  sur 
eux;  si  cuidèrent  eslongner  la  place  pour  l'aller 
dire  à  l'ost  ;  mais  pour  ce  qu'il  estoit  après  minuit, 
que  leurs  corps  estoient  travaillés  de  veiller,  aven- 
ture les  mena  tout  droit  aux  eschelles.  Si  ouyrent 
qu'on  plaignoit  trop  le  seigneur.  Si  dirent  :  «  Mon- 
»  sieur,  de  parle  deable  vous  morts  tretous.»  Et  criè- 
rent allarme ,  et  furent  les  Arminaz  si  effrayés , 
qu'ils  s'enfouirent  qui  mieux  mieux  ;  et  fut  ledit 
seigneur  prins  par  ung  qui  estoit  queux  de  la  cui- 
sine du  roy  anglois ,  et  dix  ou  douze  autres  qui 
furent  menés  au  roy  d'Angleterre  comme  prin- 
sonniers. 

Iteniy  ceux  qui  dedans  la  ville  estoient  sça- 
voient bien  que  la  mine  que  le  roy  d'Angleterre 
avoit  fait  faire,  estoit  près  de  percée  ,  et  sceurent 
bien  le  lendemain  que  le  sire  d'Auffemont  estoit 
prins  et  autres,  et  que  le  plus  d'habitants  estoient 
contre  eux  s'ils  eussent  pu  et  osé  ;  si  prindrent con- 
seil ensemble  qu'ils  porteroient  leurs  biens  et  leurs 
vivres  ou  marché ,  qui  moult  estoit  fort,  et  boute- 
roient  le  feu  en  la  vdle ,  et  tueroient  tous  ceux  qui 
ne  seroient  de  leur  malle  intention  danipnable  ;  et 
ainsi  commencèrent  à  porter  leurs  biens  oudit 
marché  tellement,  et  de  tel  cœur  y  entendirent, 
que  délaissèrent  et  oublièrent  tout  entièrement  la 
garde  des  murs  de  la  ville.  Ung  bon  preudomme 

des  habitants  de  ladite  ville,  quant  il  vit  qu'ils  cs- 
toient  en  ce  point,  en  soi  pensa  s'il  povoit  qu'il 
£i"arderoit  la  cité  d'ardoir,  et  monta  sur  les  murs, 
et  fist  assavoir  aux  Anglois  leur  voulenté ,  et  que 
hardiment  assaillissent,  que  personne  ne  leur  con- 
trediroit  ;  si  lui  baillèrent  une  eschelle,  i.î;  descen- 
dit ,  et  fut  mené  au  roy ,  et  lui  dist  qu'il  vouloit 
qu'on  lui  coupast  le  col ,  se  ainsi  n'estoit  comme 
devant  est  dit.  Quant  les  habitants  de  la  ville  se 
virent  ainsi  sourprins,  si  se  boutèrent  es  églises 
cà  et  là  où  ils  purent ,  et  cuidèrent  mieux  sauver; 
et  quant  le  roy  Anglois  apperceut  ainsi  leur  mes- 
chef,  si  fit  crier  par  tout  que  chascun  revenist  à 
son  propre  hostel ,  et  que  chascun  fist  son  labour 
comme  devant  faisoient,  et  ainsi  le  firent;  et  le  roy 
d'Angleterre  mist  le  siège  devant  le  marché  de 
ladite  ville. 

Item  y  en  ce  temps  avoit  au  chaslel  d'Oursay ,  vingt 
murdriers  ou  trente,  qui  le  sixiesme  jour  d'avril 
prindrent  le  pont  et  le  chasteau  de  Meullant ,  et 
fut  avecques  eux  le  capitaine  d'Estampes;  dont 
tout  enchérit  après  merveilleusement  en  celui  an 
l'an  mil  quatre  cent  vingt-un,  à  Paris,  pour  ce 
qu'il  ne  venoit  nuls  vivres  en  ce  temps  à  Paris  que 
de  Rouen;  si  convenoit  passer  parla,  allant  et 
venant,  dont  ceux  de  Paris  furent  moult  esbahis; 
mais  par  la  grâce  de  Dieu  ils  ne  s'y  tindrent  que 
quatorze  jours  ou  environ,  qu'ils  ne  s'en  allassent 
francs  et  quittes  par  traité,  et  emportèrent  tout  ce 
qu'ils  voldrent  emporter;  car  on  ne  povoit  pour 

lors  mieux  l'aire  ,  pour  ce  que  le  siège  estoit  tou- 
jours devant  Meaux. 

Item,  en  celle  année  estoit  la  plus  belle  appa- 
rence es  vignes  en  tout  le  royaume  de  France  qu'on 
eust  oncques  veu  ;  mais  la  nuit  Saint-Marc  et  la 
nuit  ensuivant  furent  toutes  gelées  entièrement;  et 
sembloit  proprement  qu'on  eust  bouté  le  feu  par 
tout  de  fait  advisé,  tant  estoient  broyées  jusquesà 
la  terre. 

Ilem  ,  celle  année  mil  quatre  cent  vingt-deux, 
fut  la  grant  année  de  hannetons,  de  Pasques  jusques 
à  la  Saint- Jehan. 

Item y\e  premier  dimanche  de  mai  suivant,  se 
rendirent  ceux  du  marché  de  Meaux  à  la  voulenté 
du  roy  d'Angleterre,  etfist-on  parmi  Paris  les  feux 
et  très  grant  feste. 

Item  ,  le  jeudi  ensuivant  envoya  à  Paris  le  roy 
d'Engleterre  bien  cent  prisonniers  dudit  chastel, 
et  estoient  liés  quatre  et  quatre  ,  et  furent  mis  de- 
dans le  chastel  du  Louvre ,  et  le  deuxiesme  jour 
après  furent  remis  en  bateaux  et  menés  en  divers 
prisons  en  Normandie  et  en  Angleterre. 

Item j\e  mardi  ensuivant,  on  en  admena  de  re- 
chief  bien  cent  et  cinquante  ,  et  l'évesque  au  Lou- 
vre comme  les  autres  ;  et  le  vendredi  ensuivant , 
quinziesme  jour  de  mai  furent  mis  en  bateaux  , 
comme  les  autres  devantdits  ;  mais  les  premiers 
ne  furent  point  ferrés ,  mais  ceux-ci  le  furent  deux 
et  deux  chascun  par  une  des  jambes,  se  non  l'éves- 
que de  Meaux,  elung  chevalier  qui  avec  lui  estoit. 

Ces  deux  furent  en  Ire  eux  deux  en  ung  batel  petit, 
et  tous  les  autres  comme  porcs  en  tas;  et  en  ce 
point  furent  menés  comme  les  autres  devantdits.  Et 
n'avoient  trois  ou  qualreàl'eure  que  ung- pain  bien 
noir  pesant  deux  livres  ,  et  très  pou  de  pitance  et 
de  l'eau  à  boire.  Et  ce  pourquoi  estoient  ferrés  et 
non  les  autres,  la  cause  est  pour  ce  que  natifs  du 
pays  estoient  et  d'environ,  et  estoient  avec  ce  tous 
de  renom  et  de  clievance;  mais  les  laboureurs  du 
pays  en  icellui  temps  n'avoient  nuls  pires  ennemis; 
car  ils  estoient  pires  à  leurs  voisins  que  n'eussent 
esté  les  Sarrozins. 

Item  y  le  cinquiesme  jour  de  mai  fut  le  bastart 
de  Vauru  traisné  parmi  toute  la  ville  de  Meaux, 
et  puis  la  teste  coupée  et  son  corps  pendu  à  ung- 
arbre,  lequel  il  avoit  nommé  à  son  vivant  l'arbre 
de  Vauru,  et  estoit  ung  orme;  et  dessus  lui  fut  mise 
sa  teste  en  une  lance  au  plus  haut  de  l'arbre,  et  son 
estendant  dessus  son  corps. 

Item  y  emprèslui  fut  pendu  un  larron  meurdrier, 
nommé  Denis  de  Vauru  ,  lequel  se  nommoit  son 
cousin,  pourlagrant  cruauté  dont  il  estoit  plain; 
car  on  n'ouyt  oncques  parler  de  plus  cruel  chres- 
tien  en  tyrannie,  que  tout  homme  de  labour  qu'il 
povoit  attraper, ou  faire  attraper,  quantilvéoitqu'ils 
ne  po voient  de  leur  rançon  finer ,  il  les  faisoit  me- 
ner liés  à  queues  de  chevaux  à  son  ourme  tout  bat- 
tant, et  s'il  ne  trouvoit  bourrel  prest,  lui~mesme 
les  pendoit ,  ou  celui  qui  fut  pendu  avecques  lui 
qui  se  disoit  son  cousin.  El  pour  certain  .  tous  ceux 


3l6  JOUllNAL  (»422^ 

de  ladite  garnison  ensuivoient  la  cruaulté  des  deux 
Ijrans  devant  dits  ;  et  bien  parut  par  une  damp- 
nable  cruauté  que  ledit  de  Vauru  fist,  que  c'estoit 
le  plus  cruel  que  oncques  guères  fut  Noiron  ne  au- 
tre; car  quant  il  print  ung  jeune  homme  en  faisant 
son  labour,  il  le  loia  à  la  queue  de  son  cheval,  et 
le  mena  battant  jusques  à  Meaux ,  et  puis  le  fist 
gehenner;  pour  laquelle  douleur  le  jeune  homme 
lui  accorda  ce  qu'il  demandoitpourcuider  eschever 
(éviter)  lagrant  tyrannie  qu'ils  lui  faisoient  souffrir; 
et  fut  à  si  grand  finance ,  que  tels  trois  ne  l'eussent 
pu  payer.  Le  jeune  homme  manda  à  sa  femme , 
laquelle  il  avoit  espousée  en  cel  an,  et  est  oit  assez 
prest  de  terme  d'avoir  enffent ,  la  grant  somme  en 
quoi  il  s'estoit  assis  pour  eschever  la  mort  et  le 
quassement  de  ses  membres.  Sa  femme  qui  moult 
l'aimoit,  y  vint ,  qui  cuida  améliorer  le  cueur  du 
tyran  ,  mais  rien  n'y  esploita  ;  ains  lui  dit  que  s'il 
n'avoit  la  rançon  à  certain  jour  nommé,  qu'il  le 
pendroit  à  son  ourme.  La  jeune  femme  com- 
manda son  mari  à  Dieu  moult  tendrement  plou- 
rant ,  et  lui  d'autre  part  plouroit  moult  fort  pour 
lapitié  qu'il  avoit  d'elle.  Adoncqse  départit  la  jeune 
femme  maudissant  fortune,  et  fist  le  plustot  qu'elle 
pot  finance ,  mais  ne  pot  pas  au  jour  qui  nommé 
lui  estoit ,  mais  environ  huit  jours  après.  Aussitost 
que  le  jour  que  le  tyran  avoit  dit  fut  passé  ,  il  fist 
mourir  le  jeune  homme ,  comme  il  avoit  fait  les 
autres,  à  son  ourme,  sans  pitié  et  sans  merci.  La 
jeune  fenmie  vint  aussitost  qu'elle  pot  avoir  fait 

finance  ;  si  vint  au  tyran ,  et  lui  demanda  son 
mari  en  plorant  moult  fort ,  car  tant  lassée  estoit 
que  plus  ne  se  povoit  soustenir ,  tant  pour  l'eure 
du  travail  qui  approchoit  ,  que  pour  le  chemin 
qu'elle  avoit  fait,  qui  moult  estoit  grand  ;  brief , 
tant  de  douleur  avoit  qu'il  la  convint  pasmer. 
Quant  elle  revint ,  si  se  leva  moult  piteusement 
quant  au  secret  de  nature ,  et  demanda  son  mari 
de  rechief  ;  et  tantost  lui  fut  respondu  que  jà  ne 
le  verroit,  tant  que  sa  rançon  fust  payée.  Si  at- 
tendit encore,  et  veit  plusieurs  laboureurs  adme- 
ner  devant  lesdits  tirans  ,  lesquels,  aussitost  qu'ils 
ne  povoient  payer  leur  rançon  ,  estoient  noyés  ou 
pendus  sans  merci.  Si  ot  grant  paour  de  son  mari; 
car  son  pauvre  cueur  lui  jugeoit  moult  mal  ;  néant- 
moins  amour  la  tint  de  si  près,  qu'elle  leur  bailla 
ladite  rançon  de  son  mari.  Aussitost  qu'ils  orent 
la  pécune ,  ils  lui  dirent  qu'elle  s'en  allast  d'illec, 
et  que  son  mari  estoit  mort  ainsi  que  les  autres 
villains.  Quant  elle  ouyt  leur  très  cruelle  parole , 
si  ot  tel  deuil  à  son  cueur  que  nulle  plus  ;  et  parla 
à  eux  comme  femme  forcenée  ,  qui  son  sang  per- 
doit  pour  la  grant  douleur  de  son  cueur.  Quant 
le  faux  et  cruel  tirant,  le  bastard  de  Vauru,  veit 
qu'elle  disoit  pjiroles  qui  pas  ne  lui  plaisoient,  si 
la  fist  battre  de  bastons,  et  mener  tout  battant  à 
son  ourme ,  et  lui  fist  accoler  et  la  fist  lier,  et  puis 
lui  fist  coupper  touts  ses  draps  si  très  courts, 
qu'on  la  pouvoit  veoir  jusques  au  nombril,  qui 
estoit  une  des   plus  grandes   inhumanités  qu'on 

pourroit  penser ,  et  dessus  lui  avoit  quatre- 
vingt  ou  eenls  hommes  pendus  ,  les  ungs  bas,  les 
autres  hauts  ;  les  bas  aucunes  fois,  quant  le  vent 
les  faisoit  brandiller,  touchoient  à  sa  teste,  qui 
tant  lui  faisoient  de  fraour  ,  qu'elle  ne  se  povoit 
soustenir  sur  pied  ;  si  lui  coppoient  les  cordes  dont 
elle  estoit  liée  la  char  de  ses  bras  ;  si  crioit  la 
pouvre  lasse  moult  hauts  cris  et  piteux  plains. 
En  cette  douloureuse  doulour  où  elle  estoit ,  vint 
la  nuit ,  si  se  desconforta  sans  mesure  ,  comme 
celle  qui  trop  de  martyre  souffroit  ;  et  quant  il  lui 
souvenoit  de  l'horrible  lieu  où  elle  estoit,  qui  tant 
estoit  espouventable  à  humaine  nature,  si  recom- 
mancoit  sa  doulour  si  piteusement,  en  disant  : 
((  Sire ,  Dieu ,  quant  me  cessera  cette  pesme  dou- 
«  lour  que  je  souffre.  »  Si  crioit  tant  fort  et  lon- 
guement ,  que  de  la  cité  la  povoit-on  bien  ouyr  : 
mais  il  n'y  avoit  nul  qui  l'eus t  osée  oster  dont  elle 
estoit,  que  n'eust  esté  mort.  En  ces  douloureux 
cris,  le  mal  de  son  enffant  la  print,  tant  pour  la 
doulour  de  ses  cris ,  comme  de  la  froidure  du 
vent  qui ,  par  dessous,  l'assailloit  de  toutes  parts  ; 
ces  ondées  la  hastèrent  plus.  Si  cria  tant  hautqueles 
loups  qui  là  repperoient  (venoienl)  pour  la  charon- 
gne,  vinrent  à  son  cri  droit  à  elle,  et  de  toutes  parts 
l'assaillirent  espécialement  au  pouvre  ventre  qui 
descouvert  estoit ,  et  lui  ouvrirent  à  leurs  cruelles 
dents,  et  tirèrent  l'enfant  hors  par  pièces,  et  le 
remenant  (reste)  de  son  corps  despécèrent  ;  tout 
ainsi  fîna  celle  pouvre  créature  ;  et  fust  ou  mois  de 
mars,  en  karesme  mil  quatre  cent  vingt  et  un. 

IlcjH  y  en  ce  temps ,  le  samedi  vingt-troisiesme 
jour  tle  mai,  firent  crier  soudainement  les  gou- 
verneurs de  Paris,  que  nul,  de  quelque  estât  qu'il 
lust,  neprinst  gros,  ne  ne  feist  prendre;  sur  très 
grosses  peines,  et  que  on  les  portast  tous  aux  chan- 
geurs ordonnés  pour  ce  changer ,  lesquels  estoient 
quatre  qui  avoient  chascun  ung  banquère  de  France 
à  leur  change;  et  n'avoit-on  du  marc  pesant  des 
bons  gros  que  huict  sols  parisis  des  mauvais  aussi 
comme  rien  ;  qui  fust  une  très  esbahissante  chose 
à  Paris  aux  riches  et  aux  po uvres ,  car  le  plus  n'a- 
voient  autre  monnoie  ;  si  perdoient  moult  ;  car  le 
meilleur  qui  soulloit  valloir  seize  deniers,  ne  val- 
loit  que  ung  denier  ou  ung  tournois  ;  si  oit  grant 
murmure  du  peuple  ,  mais  à  souffrir  leur  convint, 
quelque  nécessité  qu'ils  eussent  de  pain  ou  de  vin 
par  deffaut  d'autre  monnoie  ;  car  vrai  est  que  iceux 
gros  furent  ainsi  deffendus  à  prendre  pour  gi^os  très 
mauvais  que  le  dauphin  ou  les  Arminas  faisoient 
faire  en  son  nom,  qui  par  eux  estoient  envovés  à 
Paris,  et  es  autres  bonnes  villes  non  tenants  leur 
parti  dampnable,  par  faux  marchants^  qui  ajirès  ce 
encore  gagnoient  par  grant  déception  ;  car  quant 
la  monnoie  fust  criée  que  plus  ne  eust  de  cours, 
tout  le  meilleur  d'iceux  gros  faux  on  n'en  avoit 
qu'une  maille  tournois,  et  pour  celle  cause  fust 
ainsi  deffendue  que  nul  n'en  fit  aucun  trésor. 

Item  y  le  vingt-cinquiesme  jour  de  mai,  jour 
Saint-Urbin,  furent  à  Paris  descapités  deux  des 
capitaines  de  la  rébellion  de  Meaux;  c'est  assavoir 

maistre  Jehan  de  RoubreS;  et  ung"  chevalier  qui  es- 
toit  bailli  de  ladite  ville ,  nommé  messirs  Gas. 

Item,  ce  jour,  vint  la  rojne  d'Angleterre  ou  bois 
de  Yincennes  à  moult  belle  compaignie  de  cheva- 
liers et  de  dames. 

Item,  le  vingt-neuviesme  jour  dudit  mois  de  mai 
vint  la  roine  à  Paris ,  et  portoit-on  devant  la  litière 
deux  manteaux  d'ermines  ,  dont  le  peuple  ne  sca- 
voit  que  penser  sur  ce ,  se  non  que  c'estoit  signe 
qu'elle  estoit  royne  de  France  et  d'Angleterre. 

Item  ,  pour  l'amour  da  roy  d'Angleterre  et  de  la 
royne ,  et  des  signeurs  dudit  pays ,  firent  les  gens 
de  Paris  les  Testes  de  la  Panthecotes ,  qui  fust  le 
derrain  jour  de  mai,  le  mystère  de  la  passion  Saint- 
George  en  l'hostel  de  Née] le. 

Item,  lendemain  de  laFeste-Dieu  ;  se  partistle  roy 
d'Angleterre  de  Paris ,  et  emmena  à  Senlis  le  roy 
et  la  royne  de  France  et  sa  femme ,  et  la  sepmaine 
ensuivant  fust  prins  ung  armurier  de  la  Heaume- 

rie,  nommé  maistre  Jehan ,  lequel  estoit  ou 

avoit  esté  armurier  du  roy  et  sa  femme,  et  ung  boul- 

langer  du  coiug  de  la  Heaumerie,  nommé , 

lequel  boullanger  ot  la  teste  coppée  ua  pou  de  temps 
après ,  et  fust  prins  ledit  armurier  à  Couppaux  les 
Saint-Marcel  dehors  Paris,  et  sa  femme  aussi,  et 
furent  emprisonnés  au  Palais,  et  disoit-on  qu'ils 
avoient  marchandé  aux  Arminauxde  livrer  la  ville 
de  Paris  le  dimanche  ensuivant ,  qui  estoit  le  vingt- 
uniesme  jour  de  juing  mil  quatre  cent  vingt-deux , 
et  qUe  pour  celle  cause  les  Arminas  de  Compiègne 

s'estoient  plustost  rendus  en  espérance,  que  en  celle 
journée  on  pillast  Paris.  Mais  Dieu  qui  ordonne ,  et 
nous  devisons,  les  en  garda,  dont  ils  se  tindrent 
moult  à  deceups;  car  ils  estoient  assés  forts  et  bien 
envilailléspour  tenir  ungan  entier  la  place,  comme 
il  apparut  quant  ils  issirent.  Ils  estoient  plus  de  cent 
hommes  d'armes  à  ciieval ,  et  bien  mille  de  pié,  et 
bien  cinq  cents  foies  maies  femmes,  qui  tous  fîrentle 
serment  au  roy  que  jamais  ne  s'armeroient  contre  le 
roy  de  France  ne  d' Angleterre  ;  et  ainsi  s'en  al- 
lèrent francs  et  quittes ,  emportant  cliascun  ce  qu'il 
pot  emporter,  sans  aucune  autre  aide  de  chevaux 
ou  de  charrettes  ;  et  s'en  alloient  moult  joyeuse- 
ment en  celle  intencion  de  piller  Paris. 

Item ,  en  celle  année  fist  merveilleusement  chaut 
en  juing  et  en  juillet,  et  n'y  plut  qu'une  fois,  dont 
les  terres  se  sentissent  ;  pourquoi  les  potaigés  et  les 
mares  furent  ainsi  que  tous  ars  aux  champs,  et  ne 
rendirent  pas  la  moitié  de  leurs  semences;  et  con- 
vint arracher  les  advoines  et  les  orges  à  la  main  , 
racine  et  tout  sans  faucher  ne  soyer  ;  et  pour  celle 
grant  chaleur  fut  si  grande  année  d'enfants  malades 
de  la  vérolle  ,  que  oncques  de  vie  homme  on  eust 
veu  ;  et  tant  en  estoient  couverts ,  que  on  ne  les  re- 
congnoissoit  ;  et  plusieurs  grans  hommes  l'avoient , 
espécialement  des  Anglois  ;  et  disoit-on  que  le  roy 
d'Angleterre  en  ot  sa  part.  Et  vrai  est  que  moult  de 
petits  enfants  en  furent  si  aggrevés ,  que  les  ungs 
en  mouroient  ;  les  autres  en  perdoient  la  vue  cor- 
porelle. 

Item,  icelle  année  mil  quatre  cent  vingt-deux, 
fust  largement  fruit  et  si  bon  que  on  doit  ou  peut 
demander,  et  très  bon  bléetl'argement;  et  vrai  est 
qu'il  fut  si  très  peu  de  vin,  qu'en  deux  arpents  on 
ne  trouvoit  qu'une  caque  de  vin  ou  ung  poinsson 
tout  au  plus. 

Item  y  en  la  daraine  sepmaine  d'aoust  estoient 
plaines  vendanges. 

Iteîiiy  en  cel  an,  ou  mois  de  juing,  deffièrent  les 
Arminas  le  duc  de  Bourgongne  et  toute  sa  puis- 
sance ;  et  devoit  estre  la  journée  le  deuxiesme  mer- 
credi d'aoust  ;  et  le  douziesme  jour  dudit  mois  ce 
devoit  estre  la  bataille  en  leurs  marches  sur  la  ri- 
vière de  Loire  ,  vers  la  Charité-sur-Loire  .  Si  fîst  le 
duc  de  Bourgongne  une  très  belle  assemblée ,  et 
vint  en  la  place  où  estoit  devisé  que  la  bataille  se- 
roit  ;  et  là  fut  devant  la  journée  que  ce  devoit  es- 
tre, et  après  trois  ou  quatre  jours.  Mais  les  Ar- 
minas quant  ils  sceurent  sa  puissance  ,  ils  ne  se  osè- 
rent oncques  montrer ,  et  n'orent  point  de  honte 
de  eux  enfouir  sans  cop  frapper,  et  tant  que  le 
duc  de  Bourgongne  les  attendoit,  qui  les  avoit  bel 
attendre;  car  ils  scavoient  que  le  plus  des  grans  gar- 
nisons deNormandie  estoient  venuesen  l'aide  du  duc 
de  Bourgongne.  Là  tournèrent-ilset  firent  occisions, 
boutèrent  feu,  ardirent  églises,  et  tous  les  maux 
que  on  peut  penser,  comme  eussent  fait  Sarrazins. 

Item ,  en  ce  mois  d'aoust,  le  darrain  jour ,  à  ung 
dimanche  ,  trespassa  le  roj  d'Angleterre  Henrj  au 
bois  de  Yincennes,  qui  pour  lors  estoit  régent  de 

France,  comme  devant  est  dit;  et  fut  audit  bois 
tout  mort  pour  l'ordonner  comme  à  tel  prince  aC- 
fîert,  jusqu'au  jour  de  l'exaltation  de  Sainte-Croix 
en  septembre  ;  et  ce  jour  après  disner  Put  porté 
à  Saint-Denis,  sans  entrer  à  Paris;  et  le  lende- 
main, jour  desoctavesNostre-Dame,  fut faitson  ser- 
vice à  Saint-Denjs  en  France,  et  toujours  y  avoit 
cent  torches  ardents  en  chemin  comme  aux  églises. 

Item ,  de  Saint-Denys  fut  porté  à  Pontoise  ,  et 
de  là  à  Rouen. 

Item  y  le  samedi  après  la  Sainte-Croix  en  septem- 
l)re ,  vint  le  roy  de  France  et  la  royne  à  Paris ,  qui 
moult  avoit  esté  grant  pièce  à  Senlis ,  et  moult  fut 
le  peuple  de  Paris  joyeux  de  leur  venue ,  et  crioient 
parmi  les  rues  où  ils  passoient  moult  hautement 
Nouël!  et  faisoient  bien  signe  que  moult  amoient 
leur  souverain  seigneur  loyalement. 

Item j  ils  firent  au  soir  des  feus  parmi  Paris;  et 
dansoient  et  monstroient  signe  de  liesse  moult  grant 
de  la  venue  dudit  seigneur. 

/ifew^  le  samedi  ensuivant,  après  la  venue  du  roy 
et  de  la  royne  ,  qui  fut  vingt-cinquiesme  jour  desep- 
tembre  mil  quatre  cent  vingt-deux^  fut  descollé  et 
escartelléès  halles  de  Paris  ung  nommé  messire  des 
Bosquiaux  ,  chevalier  et  grant  teirrien  et  grant  si- 
gneur,lequelestoitde  la  maldite  bande  ung  dessou- 
verains; et  congnut  et  confessa  que  par  luiestoient  ou 
avoient  esté  tués  et  murdris,de  laboureurs  et  autres, 
plus  de  six  à  sept  cents  hommes,  sans  ce  qu'il  avoit 
bouté  feux,  pillé  églises,  efforcé  pucelles  et  femmes 

21. 

de  religion  et  aatres  ;  et  si  fut  le  principal  de  piller 
la  ville  de  Soissons. 

Item ,  le  vingt-uniesme  jour  du  mois  d'octobre  , 
sigillé  de  onze  mille  vierges,  trespassa  de  ce  siècle 
le  bon  roy  Charles,  qui  plus  longuement  régna  que 
nul  roy  chrestien  dont  on  eust  mémoire;  car  il  ré- 
gna roy  de  France  quarante-trois  ans;  et  fut  en  l'hos- 
tel  Saint-Pol ,  comme  il  estoit  trespassé  dedans  son 
lict  en  sa  chambre,  le  visage  trestout  descouvert 
deux  ou  trois  jours,  la  croix  au  pied  de  son  lict 
et  bel  luminaire  ;  et  le  véoit  chascun  qui  vouloil 
pour  prier  pour  lui. 

Item  j  il  fut  ordonné  à  Saint-Pol ,  comme  à  tel 
prince  appartenoit  ;  et  y  mist-on ,  tant  pour  l'or- 
donnance comme   pour  attendre  aucun  des  sei- 
gneurs du  sang  de  France  pour  l'accompaigner  à 
mettre  en  terre  ;  car  il  fut  à  Sainct-Pol  depuis  le 
premier  jour    de  son  trespassement   devant  dit, 
jusqu'au  neufviesme  jour  d'octobre  ensuivant,  jour 
Saint-Martin  :  mais  oncques  n'y  ot  à  l'accompai- 
gner cellui  jour,  nul  du  sang  de  France,  quant 
il  fut  porté  à  Nostre-Dame  de  Paris  ne  en  terre , 
ne  nul  seigneur  que  ung  duc  d'Angleterre,  nommé 
le  duc  de  Betfort,  frère  du  feu  le  roy  Henry  d'An- 
gleterre, et  son  peuple  et  ses  serviteurs,  qui  moult 
faisoient  grant  deuil  pour  leur  perte  ;  et  espécial- 
ment  le  menu  commun  de  Paris  crioit  quant  on 
le  portoit  parmi  les  rues  :  Ha  très  cher  prince  y  ja- 
mais n'aurons  si  bon ^  jamais  ne  te  verrons,  Malditle 
soit  la  mort,  jamais  n  aurons  que  guerre  puisque  tu 

nous  (is  /(lissé.  Tu  dûs  en  repos,  nous  demourons  en 
toutte  trihulution  et  en  toutte  douleur;  car  nous  som- 
mes bien  tadliés  que  nous  ne  soions  en  la  manière  de 
la  chetivoison  (captivité)  des  enffanls  d'Israël  quant 
ils  furent  menés  en  Bahjlone.  Ainsi  disoit  le  pcujDJe 
en  faisantgrands  plains,  profonds suupirs  etpiteux. 

Item  ,  la  manière  comment  il  l'ut  porté  à  Nostre- 
Dame  de  Paris.  Il  j  avoit  que  évesques,  que  abbés, 
dont  les  quatre  avoient  la  mitre  blanche ,  dont  l'ung 
estoit  l'évesque  de  Paris  nouvel  ;  car  il  avoit  chanté 
premièrement  à  Parisle  jour  de  laToussainct  comme 
évesque;  lequel  attendit  le  corps  du  roj  à  l'entrée 
de  Sainct-Paul  pour  lui  donner  eaue  benoiste  au 
partir  dudit  lieu  ,  et  tous  les  autres  entrèrent  de- 
dens  ledit  lieu ,  se  non  lui  ;  c'est  assavoir  tous  les 
inandiants  ,  l'université  en  son  estât,  tous  les  col- 
lèges ,  tout  le  parlement,  le  chastellet,  le  commun  ; 
et  lors  fut  apporté  hors  de  Sainct-Pol.  Quant  tout 
fut  assemblé,  lors  commencèrent  les  serviteurs 
tel  et  si  grant  deuil ,  comme  devant  est  dit. 

La  manière  comment  il  fut  porté  à  Nostre- 
Dame  et  à  Sainct-Denis ,  et  enterré. 

Il  fut  porté  tout  en  la  manière  que  on  porte  le 
corpsdeNostre-Seigneuràla  feste  Sainct-Sauveur, 
et  ung  drap  d'or  sur  lui,  porté  par  quatre  proches 
ou  six ,  et  le  portoient  les  serviteurs  sur  leurs  es- 
pauUes,  et  estoient  bien  trente  ou  plus;  car  il  pesoit 
bien  comme  on  disoit. 

Item  ,  il  estoit  haut  comme  une  toise  ,  largement 
couché  envers  en  unc^-lict ,  le  visage  descouvert  ou 

sa  sernblaiice  ,  couronné  d'or,  tenant  en  une  de  ses 
mains  un  sceptre  royal,  et  en  l'autre  une  manière  de 
main  faisant  la  bénédiction  de  deux,  doigts, et  étoient 
dorés  et  si  longs,  qu'ils  advenoient  à  sa  couronne. 

Item  y  tout  devant  alloienl  les  mandiants,  l'uni- 
versité ,  après  les  églises  de  Paris ,  après  Nostre - 
Dame  de  Paris,  et  le  palais  après,  et  chantoient 
ceux-là  et  non  autres.  Et  tout  le  peuple  qui  estoit 
en  mj  les  rues,  et  aux  fenestres  ploroient  et  crioient 
comme  se  cliascun  veist  mourir  la  rien  (chose)  que 
plus  amast;  et  vrayement  leurs  lamentations  estoient 
assez  semblables  à  ceux  de  Jérémie  le  prophète, 
qui  crioit  au  dehors  de  Jérusalem,  quant  elle  fut 
destruite  :  Quomodo  sedetsola  civitas  plena populo. 

Item,  là  avoit  sept  croces  ;  c'est  assavoir  :  l'éves- 
que  de  Paris  nouvel,  celui  de  Beauvais,  celui  de 
Terouenne,  l'abbé  de  Sainct- Denis,  celui  de 
Sainct-Germain  des  Près  ,  celui  de  Sainct-Ma- 
gloire,  celui  de  Sainct-Grespin  et  Sainct-Grespi- 
nien;  et  estoient  les  près  très  et  clercs  tous  d'un 
rang,  et  les  seigneurs  du  palais ,  comme  le  pré- 
vost,  le  chancelier  et  les  autres  de  l'autre  rang  ;  et 
devant  y  avoit  deux  cents  torches  que  les  pouvres 
serviteurs  portoient,  tous  vestus  de  noir,  qui  moult 
fort  plouroient,  et  ung  pou  devant  y  avoit  dix- 
huicts  crieurs  de  corps. 

Item  y  il  avoit  trente-quatre  croix  de  religieux 
et  autres  sonnants  leurs  cloches  devant.  Ainsi  fut 
{iorté  ;  et  estoit  après  le  corps  tout  seul  le  duc  de 
Betfort,  frère  du  feu  roy  Henry  d'Angleterre,  qui 

tout  seul  faisoit  le  deuil,  ne  quelconque  homme 
du  sano-  de  France  n'y  avoit.  Ainsi  fut  porté  ce 
lundi  à  Nostre-Dame  de  Paris_,  où  il  avoit  deux 
cents  torches  qui  touttes  estoient  allumées.  Là  fu- 
rent dittes  vigilles;  et  landemain  bien  matin  la 
messe;  et  après  la  messe  fut  porté  en  la  manière 
devant  dilte  à  Saincl-Denis ,  et  fut  après  son  ser- 
vice enterré  emprès  son  père  et  sa  mère  ;  et  y  alla 
de  Paris  plus  de  dix-huict  mille  personnes  ,  tant 
petils  que  ^rans  ;  eL  fut  faitte  une  donnée  à  tous 
de  hnict  doubles,  qui  pour  lors  valloient  deux 
deniers  tournois  la  pièce  ;  et  n'avoit  pour  lors  plus 
grant  monnoye  ne  plus  petitte,  se  n'estoit  d'or. 

Item ,  on  donna  a  disner  à  tous  venants,  et  fut 
le  mercredj  qu'il  fut  enterré;  et  quant  il  fut  en- 
terré et  couvert,  et  que  l'évesque  de  Paris,  qui 
avoit  ditte  la  messe ,  et  son  diacre  l'abbé  de  Saint- 
Denis^  et  le  sous-diacre  l'abbé  de  Sainct-Crespin, 
qu'ils  orent  dit  les  commendaces  des  trespassés, 
ung  héraut  cria  hautement  que  chacun  priast  pour 
son  ame,  et  que  Dieu  voulsist  sauver  et  garder  le 
duc  Henry  de  Lanclastre  ,  roy  de  France  et  d'An- 
gleterre ;  et  en  criant  ce  cry,  tous  les  serviteurs  du 
roy  trespassé  tournèrent  ce  dessus  dessous  leurs 
raaces,  leurs  verges,  leurs  espées  comme  ceux  qui 
plus  n'estoient  officiers. 

Item  y  le  duc  de  Betfort,  au  revenir,  fit  porter 
l'espée  du  roy  de  France  devant  lui  comme  régent, 
dont  le  peuple  raurmuroit  fort  ;  mais  à  souffrir  à 
celle  fois  le  convint. 

hem ^  à  tel  jour  proprement,  le  jour  Saincl- 
Martin  d'y  ver,  et  avecque  à  telle  heure,  comme  il 
entra  à  Paris  au  revenir  de  son  sacre,  au  qua- 
rante-troisiesme  an  de  son  règne  fut-il  porté  en- 
terrer à  Saint-Denis  le  jour  Sainct-Martin  d'yver j 
et  disoient  aucuns  anciens  qu'ils  avoient  veu  son 
père  venir  du  sacre,  et  vint  en  estât  royal,  et  en 
telle  manière  fut  porté  enterrer  à  Sainct-Denis  ; 
et  aussi  comme  on  disoit ,  avoit  esté  cestuy  roy  à 
son  sacre  ainsi  ordonné  de  souliers  d'azur  semés 
de  fleurs  de  lys  d'or ,  vestu  d'un  manteau  de  drap 
d'or  vermeil,  fourré  d^ermines,  et  comme  clias- 
cun  le  pot  veoir  ;  mais  plus  noble  compagnie  à  son 
sacrequ'iln'otàson  enterrement;  etson  pèreot  aussi 
plus  noble  compaignie  ou  plus  à  son  enterrement 
qu'à  son  sacre  ;  car  il  fut  porté  enterrer  de  ducs  et 
de  comtes,  et  non  d'autre  gent,  qui  tous  estoient 
vestus  des  armes  de  France;  et  y  avoit  plus  de 
prélats ,  de  chevaliers  et  d'escuyers  de  renommés  , 
qu'il  n'y  avoit  à  accompaigner  ce  bon  roy  à  ces 
darrains  jours  de  touttes  gens,  de  quelque  estât 
que  ce  fust  ;  et  veues  les  grands  lamentacions  que 
le  pouvre  peuple  si  débonnaire  avoit  perdu  le 
pou  d'amis  qu'ils  avoient,  et  la  foison  d'ennemis, 
n'est  pas  merveilles  se  ils  doubtoient  moult  la  fu- 
reur des  ennemis ,  et  se  ils  disoient  la  lamentation 
de  Jérémie  le  prophète  :  Quomodo  sedel  sola  ci- 
vitasF  Et  par  toujours  faisoient  iceux  ennemis  de 
pis  en  pis  ;  et  convint  en  ce  temps  abattre  le  chastel 
de  Beaumont,  et  fut  abattu. 

Item,  en  tléceinbrc,  les  blancs  de  deux  blancs 
en  la  première  sepniaine  furent  criés  à  prendre 
par  tout,  un  pou  devant  Nouel. 

Item,  en  icelui  temps  fut  démis  le  prévost  de 
Paris  devant  nommé  ,  qui  avoit  esté  bailly  de  Ver- 
mandois,  et  fut  esleu  ung  nommé  messire  Simon 
Morthier,  chevalier. 

Item,  en  icelui  temps,  le  premier  jour  de  Tan  , 
prindrent  les  Arminaz  le  pont  de  MeuUent ,  qui 
tant  cousta  que  Dieu  le  scet  :  car  il  leur  convint  as- 
siéger, et  ils  se  tindrent  fort  et  puissamment  ;  et 
coururent  jusques  à  Mante,  souvent  piller  et  rober, 
ou  ailleurs,  comme  accoustumé  l'avoient. 

Item ,  le  dixiesme  jour  après  qu'ils  orent  prins 
Meullent,  à  la  commutation  du  mois  de  janvier, 
douziesme  jour,  fit  le  plus  aspre  froit  que  homme 
eust  veu  faire;  car  il  gela  si  terriblement,  qu'en 
mains  de  trois  jours,  le  vinaigre,  le  verjus  geloit 
dedans  les  celiers ,  et  pendoient  les  glaçons  es 
voûtes  des  caves  ;  et  fut  la  rivière  de  Saine, 
qui  grande  estoit ,  toute  prinse ,  et  les  puits  gelés 
en  mains  de  quatre  jours,  et  d'une  telle  aspre 
gelée  dix-huict  jours  entiers  ;  et  si  avoit  tant  négé 
avant  que  celle  aspre  gelée  commencast  environ 
ung  jour  ou  deux  devant,  comme  on  avoit  veu 
trente  ans  devant;  et  pour  l'aspreté  de  cette  ge- 
lée ,  et  de  la  neige ,  il  faisoit  si  très  froit ,  que  per- 
sonne ne  faisoit  quelque  labour  que  fouller,  croccr, 
jouera  la  pelote  ou  autres  jeux  pour  soi  eschauffer  ; 
et  vrai  est  qu'elle  fut  si  forte ,  qu'elle  dura,  en  gla- 

cons  en  cours,  en  rues,  près  cle  fontaines,  jusques 
la  Nostre-Dame  en  mars.  Et  vraj  est  que  les  coqs  et 
gelines  avoient  les  crestes  gelées  jusques  à  la  teste. 

Item  ,  en  icelui  mois  de  février,  furent  sarmen- 
tés  tous  ceux  de  Paris,  c'est  assavoir  :  bourgeois, 
mesnaigers ,  charretiers  ,  bergers ,  vacbers  ,  por- 
chers des  abbayes,  et  les  chambrières,  et  les 
moines  mesmes,  d'estre  bons  et  loyaux  au  duc  de 
Betfort,  frère  de  feu  Henrj,  roy  d'Angleterre ,  ré- 
gent de  France ,  de  lui  obéir  en  tout  et  partout ,  et 
de  nuire  de  tout  leur  povoir  à  Charles,  qui  se  di- 
soit  roy  de  France  et  à  tous  ses  alliés  ou  complices. 
Desungs  de  bon  cueur  le  firent,  les  autres  de  très 
malvèse  voulenté. 

Item  y  en  iceluitemps  cuidèrent  les  Arminaz  faire 
lever  le  siège  qui  devant  le  pont  de  MeuUent  es- 
toit  ;  mais  ils  n'osèrent ,  pour  ce  que  trop  pou  es- 
toient ,  et  moult  doubtoient  les  communes  qui  trop 
les  hayoient;  et  à  bonne  cause  estoit  ;  car  tous  les 
pires  Sarrazins  de  ce  monde  ne  leur  eussent  pas  fait 
plus  de  tyrannie  qu'ils  faisoient  quant  ils  les  pre- 
noient.  Et  quant  ils  virent  la  puissance  dudit  ré- 
gent ,  se  lui  mandèrent  journée  de  bataille  au 
vendredj,  vingt-sixiesme  jour  de  février;  et  la  sep- 
maine  devant  celuj  jour,  on  ne  cessoit  jour  et  nuit 
de  prendre  gens  à  Paris  que  on  soupconnoit  estre 
de  leur  parti,  et  estoient  mis  enprinsons.  ^ 

Item,  en  celle  sepmaine  on  fit  quatre  jours  en- 
suivant processions,  et  ne  fist  homme  à  Paris  quel- 
(pie  labour  en  ces  jours. 

Jtein,  quant  ce  vint  à  la  journée  que  combattre 
se  dévoient  les  Arminaz,  vint  à  quatre  lieues  près 
ou  environ,  un  comte  d'Escosse  qui  estoit  bien  ac- 
compaigné  ;  mais  il  attendoit  le  secours  de  Tanguy 
du  Chastel,  quiluiavoit  promis  qu'il  le  secoureroit; 
mais  il  lui  joua  de  son  mestier,  dont  Gannelon 
joua  à  son  vivant  ;  car  il  n'y  vint  ne  n'y  envoya. 
Quant  ce  vit  le  comte  d'Escosse  qui  fut  traliy,  il 
se  retrait  le  plus  bel  qu'il  pust  pour  sauver  ses  gens 
et  lui  vers  le  pays  des  Arminaz  ;  et  là  ot  grant  con- 
tencion  entre  lui  et  Tanguy,  et  grosses  paroles  ; 
par  quoi  ledit  comte  se  parti  de  leur  compaignie, 
et  s'en  alla  en  son  pays.  Et  ceux  de  MeuUent  qui 
dedans  estoient  assiégés,  ne  se  sceurent  comment 
conseiller;  car  bien  appercurent  que  Tanguy,  en 
qui  ils  sefioient  le  plus,  les  avoit  trabis.  Si  se  fièrent 
pou  ou  demeurant  des  Arminaz  ;  car  ils  n'avoient  à 
manger  si  pou  non  ;  et  bien  scavoient  que  les  com- 
munes les  liayoient  très  mortellement,  comme 
ceux  qui  bien  l'avoient  desservi  à  eux ,  comme 
devant  est  dit,  de  leur  cruauté  et  tyrannie.  Si  n'o- 
sèrent attendre  plus  ,  ne  eux  fier  en  leur  fortune  ; 
ains  se  rendirent,  bon  gré  malgré,  à  la  voulenté  du 
duc  de  BetFort ,  régent,  lequel  les  print  lous  à 
mercy  le  premier  jour  de  mars,  l'an  mil  quatre 
cent  vingt-deux,  pour  ce  que  à  grant  foison  estoient 
gentilshommes;  car  ils  estoient  bien  de  cent  à 
quatre-vingts  cottes  d'armes.  Si  soi  pensa  que  moult 
appetissoit  la  puissance  des  autres,  et  que  la  sienne 
croistroit.    dont  il  fut  déceu;   car  aussitost  qu'ils 

porent  vssir,  ils  ne  tindrent  oncques  ne  foy  ou  ser- 
ment qu'ils  eussent  fait,  mais  firent  pis  qu'ils  n'a- 
voient  fait  devant,  dont  le  peuple  fut  moult  à 
malle  paix;  mais  à  soufFrir  le  convint. 

Iteiiiy  en  avril  ensuivant  après  Pasques ,  qui  fu- 
rent le  quatriesme  jour  d'avril;,  l'an  mil  quatre 
cent  vingt-trois,  fut  fait  ung  grant  conseil  en  la 
cité  d'Amiens  de  nos  signeurs,  et  là  firent  ma- 
riaicjes  et  alliances  de  maintenir  la  g-uerre  contre 
les  Arminaz  ;  et  fut  donnée  la  sœur  du  duc  de 
Bourgogne  au  régent  de  France ,  et  après  leursdits 
mariaiges  vindrent  à  Paris  ;  c'est  assavoir  :  le  duc  de 
Betfort,  le  comte  de  Salsebry,  le  comte  de  SufFort 
et  plusieurs  autres  signeurs  d'Angleterre;  ne  n'y 
vint  quelque  signeur  de  France ,  se  non  Angiois , 
lesquels  menoient  le  plus  grant  estât  de  vesture 
et  de  joyaulx  que  on  eust  oncques  veu  de  aage 
d'iiomme  ;  ne  nul  ne  s'en  remettoit  du  gouverne- 
ment du  royaume  que  eux. 

Item,  en  celui  an  furent  tous  les  figuiers,  ro- 
marins ,  les  treilles  de  marais  ,  et  très  grand  partie 
de  vignes  toutes  gelées,  et  des  noyers,  de  la  gelée 
devant  dite,  espécialement  tout  ce  qui  estoit  dehors 
la  terre  ;  et  environ  la  mi-mai  commencèrent  à 
jetter  de  terre. 

Item  y  en  cel  an  quatorze  cent  vingt-trois,  la 
seconde  sepmaine  de  juing,  allèrent  les  Angiois 
devant  Oursay,  qui  tant  avoit  fait  de  mal  en 
France  ,  espécialement  autour  de  Paris ,  de  toutes 
parts  ;  caries  larrons  qui  estoient  dedans  le  chastel, 

ostoient  pires  que  Sarrazins  qui  oncques  fussent  ; 
n'esl  nul  qui  creusl  la  douleur  et  la  tyrannie  qu'ils 
faisoienl  souffrir  aux  chrcsliens  qu'ils  prenoient  ; 
car  premier  nulz  n'eschappoit  tl'eux  quant  ils  le 
prenoient,  qu'il  ne  perclist  quant   que   il   avoit , 
s'ils  povoient;  et  après  celle  cruelle  rançon,  quant 
ils  avoient  tout  ce  que  les  pouvres  gens  ou  les  ri- 
ches povoient  fîner ,  les  faisoient-ils  aucunes   fois 
mourir  de  Faim  ou  d'autre  cruelle  mort.  Et  pour 
ce ,  aussitost  que  on  mist  le  sié^-e  devant ,  ceux  de 
Paris  et  des  villaiges  d'alentour  y  allèrent  de  bon 
cueur:  et  fut  assiégé  ledit  chastel  moult  asprement. 
Moult  se  deffendirent  les  larrons  qui  dedans  es- 
toient,  car  bien  avoient  de  quoi;  car  grant  temps 
avoit  qu'ils  n'avoient  fait  que  gaigner  par  roberies; 
mais  leur  deffense  rien  ne  leur  valut  ;  car  avant 
huit  jours  ensuivant  ils  lurent  si  honteusement 
prins,  qu'ils  furent  amenés  à  Paris,  chacun  ung 
chevestre  (licou)  dedens  le  col  bien  estroit,  ferme, 
accouplez  l'ung  à  l'autre,  comme  chiens,  venants  à 
pié  depuis  ledit  chastel  jusques à  Paris;  et  estoient 
environ  cinquante,  sans  les  femmes  et  petits  paiges. 
Item  y  ceux  que  on  tenoit  à  gentilhommes  ve- 
noient  un  pou  après  les  devant  diz ,  et  n'avoient* 
point  de  corde  au  col  ;  mais  ils  tenoient  (chacun  en 
la  dextre  main  une  espée  toute  nue  par  le  milieu 
de  l'alemelle  ou  environ,  la  pointe  conlre  la  poi- 
trine en  signe  de  gens  rendus  à  la  voulante   du 
prince  ;  et  furent  admenez  le  jour  Saint-fiervais  et 
Saint-Prothais  ,  qui  fut  celle  année  au   sabmedj. 
/^<?w^  tan tost  après  fut  faite  une  grosse  taille  et 

emprunt  qui  fîst  tant  de  grief  aux  pouvres  gens , 
que  très  grant  foison  s'en  allèrent  hors  de  Paris 
demourer. 

Ite?n,\2L  daraine  semaine  du  mojs  de  juillet,  fut 
ordonné  par  l'évesque  de  Paris,  que  nulle  femme 
ne  seroit  ou  cueur  du  moustier  ,  quand  on  feroit 
le  divin  office  ,  ne  nul  homme  bigame  ou  sans  cou- 
ronne, ne  toucheroit  aux  reliques  ne  à  quelque 
chose  qui  fust  sacrée  ou  béniste ,  ne  serviroit  le 
prestre  à  l'autel;  mais  ce  ne  dura  guères. 

Item  y  en  ce  temps  fut  monnoie  noire  de  trois 
tournois  la  pièce,  que  on  n'osa  faire  oncques  courir 
pour  ce  que  celle  de  deux  tournois  estoit  blanche,  et 
celle  de  trois  tournois  noire.  Le  peuple  en  fut  si 
mal  comptent ,  qu'il  la  convint  laisser,  et  si  estoit 
tout  assenée. 

Item ,  en  ce  temps  venoient  à  Paris  les  loups 
toutes  les  nuyts  ,  et  en  prenoit-on  souvent  trois  ou 
quatre  à  ugne  fois  ;  et  estoient  portés  parmi  Paris 
pendus  par  les  pies  de  derrière  >  et  leur  donnoit-on 
de  l'argent  grant  foison. 

Item ,  le  jour  de  l'Invention  Saint-Etiesne  ,  troi- 
siesme  jour  d'aoust ,  fut  faitte  grant  feste  à  Paris 
au  soir  ,  comme  de  faire  grants  feuz,  dancer  tout 
ainsi  comme  à  la  Saint-Jehan  :  mais  c'estoit  moult 
piteuse  chose  à  penser  pourquoi  la  feste  se  faisoit; 
car  mieux  on  deust  avoir  plouré  :  car ,  comme  on 
disoit  que  trois  mille  ou  plus  furent  morts  des  Ar- 
minaz  par  armes  ,  et  quelques  deux  milles  prins, 
et  quelques  quinze  cents  noyés  pour  eschever  la 
cruelle  mort  que  ceux  qui  les  suivoient  leur  pro- 

mettoient.  Or  bien  quel  dommaige  et  quelle  pilié 
par  toute  clirclienté  ;  car  pou  d'iceux  qui  ainsi 
sont  morls ,  ont  petite  souvenance  de  leur  créa- 
teur à  l'eure  ,  et  ceux  qui  les  occient  aussi  pou  : 
car  Je  plus  n'y  vont  que  pour  la  convoitise  ,  et 
non  point  pour  l'amour  de  leurs  sig-neurs,  dont  ils 
se  renomment ,  ne  pour  l'amour  de  Dieu  ,  ne  pour 
charitéaucune^dontilssonttousenpérild'estrehon^ 
teusement  morls  au  siècle,  elles  âmes  à  perdicion. 
Item  y  qu'aux  lieux  demourez  inhabités,  comme 
villes  ,  cliasteaux ,  moustiers ,  abbajes  et  autres  , 
hélas  !  quantes  orphelins  on  peut  en  terre  chres- 
tienne  trouver,  etquantes  pouvres  femmes  veufves 
et  chétives  par  telles  occisions!  Hélas!  se  ung  chascun 
de  nous  regardoit  bien  se  autel  (semblable)  douleur 
nous  estoit  advenue  ou  promise  comme  grant  dou- 
leur et  comme  grant  hajne  nous  perceroit  les  cuers 
de  nos  ventres ,  et  coin  grant  voulenté  nous  au- 
rions de  en  estre  vangez;  et  tout  pour  ce  nous  n'a 
vous  nul  regart  ou  temps  qui  est  à  advenir  ;  lequel 
est  moult  doubteux  tant  au  regart  de  cruelle  mort 
par  vengeance  divine  ,  pour  la  joie  que  nous  avons 
du  mal  d'autrui,  et  de  la  destruction  dont  on  nous 
peut  tous  juger  d'homicide  ;  car  on  dit  que  bonne 
voulenté  est  réputée  pour  fait.  El  se  dit  Nostre-Sei- 
gneur  par  la  bouche  de  l'Apôtre  :  Qui  de  glaive 
ferra ,  de  glaive  mourra.  Nous  faisons  semblant, 
comme  fist  Calcas,  ung  devineur  de Troyes  la  grant, 
lequel  alla  à  son  Dieu  qui  estoit  nommé  AppoUo, 
par  le  congé  du  roy  Priam ,  pour  demander  les- 

quels  seroient  vaincus  ,  ou  ceux  de  la  grant  Troje 
ou  les  Grégois  ;  si  lui  fust  respondu  qu'en  la  fin 
Troie  seroit  destruite ,  pourquoi  il  laissa  sa  cité  et 
ses  amis ,  et  s'en  alla  par  devers  les  Grégois ,  et 
leur  dit  le  response  d'Apollo;  par  quoj  ils  fi- 
rent moult  grant  joye  pour  celle  pour  le  res- 
pons  d'Apollo,  auquel  Appollo  le  diable  con- 
versoit ,  qui  dit  à  Calcas  que  les  Gregeojs  vain- 
croient  :  mais  il  leur  cela  la  très  grant  douleur 
qui  leur  en  advint;  car  tous  périrent  ;  car  très  pou 
en  eschappa,  que  tous  ne  furent  occis  ou  périlliez 
en  mer  à  leur  retour  ,  ne  Calcas  n'ot  oncques  puis 
joje  que  ung  pou  ,  quant  il  vint  avec  les  Gregeoys  ; 
ne  oncques  puis  on  se  fia  en  lui.  Or  véez  quelle 
douleur  il  en  advint  aux  deux  parties  pour  vouloir 
avoir  vengeance  ;  car  l'écriture  tesmoigne  que  là 
moururent  par  glaive  et  par  feu  plus  de  vingt-deux 
milliers  d'hommes ,  dont  très  grant  partie  d'orient 
demoura  veufve  et  orpheline  de  toute  chevalerie; 
car  pou  ou  néant  en  eschappa  qui  peust  rapporter 
les  nouvelles  plaines  de  douleur  en  son  pays.  Et 
pour  ce  pour  l'amour  de  Dieu  ayons  pitié  de  nous- 
mêmes  ,  en  craignant  la  main  de  notre  Sauveur 
Jésus-Christ;  car  nul  ne  scet  que  à  l'œil  lui  pend; 
car  à  telle  mesure  que  nous  mesurons  nous  serons 
mesurés. 

Item,\di  darraine  sepmaine  d'aoust  vint  le  duc  de 
Bourgongne  à  Paris  à  petit  preu  (utilité)  pour  le 
p(n]ple,caril  avoit  grant  compaignie  qui  tout  dégas- 
toienl  aux  villaiges  d'entour  Paris,  et  les  Anglois 

aussi  y  estoient.  En  icellui  temps  le  vin  estoit  très 
cher  plus  que  long-temps  n'avoit  esté ,  et  si  y  avoit 
très  pou  raisins  es  vignes,  et  encore  ce  pou  dégas- 
toient  lesdits  Anglois  et  Bourguignons,  comme 
eussent  fait  porcs;  et  n'estoit  nul  qui  en  osast  par- 
ler. Ainsi  estoit  le  peuple  mal  gouverné  par  la 
malle  et  convoiteuse  voulenlé  des  gros,  quigouver- 
noient  Paris,  qui  toujours  estoient  avec  les  signeurs, 
et  n'avoient  nulle  pitié  du  pouvre  peuple  qui  tant 
avoit  de  pouvreté  ;  mais  firent  lesdits  gouverneurs, 
pour  complaire  aux  signeurs,  à  ung  lundi  sixiesnie 
jour  de  septembre  après  disner,en  viron  trois  heures, 
crier  la  monnoie  que  trois  dou])les  ou  niquets  ne 
vauldroient  que  ung  blanc,  qui  devant  valloient  six 
tournois;  et  de  ce  advint  qu'on  ne  pot ,  celle  jour- 
née ne  lendemain  ne  pain,  ne  vin  à  Paris  pour 
son  argent  finer. 

Item  y  en  ce  temps  les  Anglois  prenoient  aucunes 
fois  une  forteresse  sur  les  Arminas  au  matin  ,  et  ils 
perdoient  aucunes  fois  deux  au  soir  ;  ainsi  duroit 
la  guerre  de  Dieu  mauditte. 

Item ,  en  ce  temps ,  ou  mois  de  septembre,  fist 
tant  l'évesque  de  Paris ,  qui  estoit  patriarche,  qu'il 
fut  archevesque  de  Rouen  par  faute  de  soufisance; 
et  le  jour  Saint-Denys  ensuivant ,  neuviesme  jour 
d'octobre ,  fut  fait  ung  autre  évesque  de  Paris,  nom- 
mé Jehan  de  Vienne. 

Item ,  en  ce  mois  de  septembre  devant  dit ,  orent 
journée  de  bataille  ensemble  les  Arminas  et  les  An- 
glois ;  et  fut  en  Normandie  environ  Avranches,  et 

furent  desconfits  bien  quatre  mille  Anglois,  tous 
morts  en  la  place  j  dont  ce  fut  pitié ,  et  est ,  que  il 
faut  que  chrestienté  détruise  ainsi  l'ung  et  l'autre  ; 
et  certes  ne  fust  pas  s"âns  grant  destruction  des  au- 
tres; car  tout  le  peuple  les  avoit  en  trop  mortelle 
haine  les  ungs  et  les  autres. 

Item ,  quant  ledit  évesque  de  Vienne  fut  receu 
évesque  de  Paris,  il  fist  faire  quarante  jours  tout 
ensuivant  procession  que  Dieu  par  sa  grâce  voul- 
sist  mettre  la  paix  en  la  chrétienté,  et  appaiser  le 
temps  qui  trop  estoit  contraire  pour  les  semailles  : 
car  il  fut  bien  quatre  mois  tous  entiers  ou  plus  que 
oncques  ne  cessa  de  plouvoir  et  de  jour  et  de  nuit. 

Item  ,  en  ce  temps  avoit  ou  chastel  d'Yvry-la- 
Chaussée  ung-  grant  compaignie  de  larrons  qui  se 
disoient  Arminas  ou  de  la  bande,  auxquels  rien, 
s'il  n'estoit  trop  chaut  ou  trop  pesant,  neleuréchap- 
poit  ;  et  qui  pis  est ,  tuoient ,  boutoient  feux ,  elFor- 
coient  femmes  et  filles,  pendoient,  s'ils  ne  pajoient 
rançon  à  leur  guise  ;  ne  marchandise  nulle  par-là 
ne  pouvoit  eschapper. 

Item ,  en  icellui  temps  le  monde  estoit  moult  es- 
bahi  pour  le  temps  pluvieux  qui  tant  duroit,  et  le 
doux  temps  qu'il  faisoit  ;  de  la  Saint-Remy  jus- 
qu'environ la  Saint-Thomas  l'apostre  faisoit  si 
très  doux  temps ,  que  la  viollette  jaune  estoit  aussi 
commune,  comme  elle  a  esté  aucunes  fois  en  mars; 
ne  ne  gella  point  en  icellui  temps;  et  disoit  chascun 
que  y  ver  esloit  tout  passé;  mais  Dieu  qui  ordonne, 
et  nous  devisons,  commença  à  faire   geler  à  la 

Saint-Thomas  ;  et  gela  de  plus  en  plus  fort ,  et  dura 
jusques  à  la  Cliandelour  sans  cesser;  et  en  ce  temps, 
qui  geloit  si  asprement ,  avoit  si  grant  marché  de 
choux  à  Paris,  qu'on  en  avoit  une  charretée  pour 
douze  blancs  ;  on  en  avoit  assez  pour  quatre  ou  six 
personnes  pour  ung-  noiret,  qui  ne  valloit  qu'une 
poictevine  ou  environ;  et  avoit-on  pois,  febves  pour 
deux  sols  parisis  le  boisseau . 

Item,  de  fruit  en  grand  abondance  et  très  bon  ; 
on  avoit  à  Nouël  et  après,  ung  quarteron  de  pom- 
mes de  romeau  ou  de  capendu  pour  quatre  deniers 
et  pour  moins. 

Item ,  en  ce  temps ,  toutes  gens  qui  avoient  mai- 
sons y  renoncoient,  puisqu'elles  estoient  chargées 
de  rentes;  car  nuls  des  censiers  ne  vouloient  rien 
laisser  de  leurs  rentes ,  et  amoient  mieux  tout  per- 
dre que  faire  humanité  à  ceux  qui  leur  dévoient 
rente  ,  tant  estoit  la  foi  petite  ;  et  par  ceJle  defFaute 
de  foi  on  eust  trouvé  à  Paris  de  maisons  vuides  et 
croisées  saines  et  entières  plus  de  vingt-quatre 
milliers  où  nulli  ne  habitoit. 

Item,  en  ce  temps,  bien  pou  après  ou  devant 
Nouël  fut  reprinse  Compiègne  par  les  Arminas  ;  et 
avecques  ce  prindrent  très  grant  foison  blés  qu'on 
amenoit  à  Paris  du  pays  de  Picardie  ;  et  tantost  que 
les  nouvelles  furent  scènes  à  Paris,  le  prévost  de 
Paris  y  mena  grant  foison  gens  de  Paris  pour  les 
assiéger;  mais  il  ne  fîst  chose  dont  on  doie  parler, 
que  gaster  finance,  el  donner  peine  aux  ])Ouvres 
gens. 

Item  yen  ce  temps  n'avoiten  France  nul  signeur, 
ne  nul  chevalier  de  nom  ,  ne  Anglois  ,  ne  autre  , 
et  pour  ce  estoient  les  Arminaz  si  hardis  ,  et  si  en- 
treprenants. 

Item  y  à  l'issue  de  février  oudit  an  quatorze 
cent  vingt-trois,  se  rendirent  ceux  du  Crotay  et 
ceux  de  Montaguillon  aux  Angloys,  leurs  vies  sau- 
ves, et  s'en  allèrent  franchement  qui  tant  de  maux 
avoient  fait  :  car  ils  s'estoient  tenus  plus  d'ung  an. 

Item,Qn  ce  temps  rien  ne  se  faisoit  que  parl'An- 
glois ,  ne  nul  des  signeurs  de  France  ne  se  mes- 
loit  du  gouvernement  du  royaume.  En  icelui  temps 
estoit  la  royne  de  France  demourante  à  Paris,  mais 
elle  estoit  si  pouvrement  gouvernée,  qu'elle  n'a- 
voit  tous  les  jours  que  huit  sextiers  de  vin  tout  au 
plus  pour  elle  et  son  tynel  (maison);  ne  le  plus  de 
ceux  de  Paris  quileureust  demandé  où  est  la  royne, 
ils  n'en  eussent  sceu  parler ,  tani  en  tenoit-on  pou 
de  compte  qu'à  peine  en  challoit-il  au  peuple, 
pour  ce  qu'on  disoit  qu'elle  estoit  cause  des 
grants  maux  et  douleurs  qui  pour  lors  estoient  sur 
terre. 

Item ,  tout  l'y  ver  et  tout  le  caresme  jusques 
après  Pasques,  qui  furent  le  vingt-troisiesme  jour 
d'avril  l'an  quatorze  cent  vingt-quatre,  environ  le 
mai,  on  alla  assiéger  Gaillon  ,  Sedane  ,  Nangis, 
et  autres  forteresses,  lesquelles  furent  toutes  prinses 
des  Anglois  ;  et  s'en  allèrent  les  Arminaz  desdites, 
leurs  vies  sauves,  sinon  ceux  de  la  garnison  du 
chastel  de  Sedane  ,  qui  furent  tous  mis  à  Tespée , 

elles  uiilieb  lireuLpisla  moilié  (|u'ils  n'avoient  l'ail 
tievanl. 

hem  y  en  ce  temps ,  le  régent  de  France  fist  as- 
siéger à  l'entrée  de  juillet  ceux  qui  estoient  de- 
dens  YvTj-la-Chaussée,  qui  avoient  pou  de  vivres  ; 
et  estoit  leur  espérance  toute  de  eux  garnir  de  vi- 
vres des  biens  qui  estoient  sur  terre  encellui  mois, 
espécialement  de  tous  blez  et  de  polaigers  pour 
toute  l'année  ,  car  de  char  avoient-ils  toujours 
assez;  mais  on  dit  bien  souvent  que  ung  pansse  ly 
asgne  et  l'autre  Ij  asgnier  ;  et  Dieu  qui  mua  le 
propos  de  Oloferne,  tourna  leur  joje,  quant  ils  cui- 
dèrent  estre  plus  asseurez,  en  tristour;  car  ils  fu- 
rent de  si  près  prins  ,  qu'ils  n'orent  point  de  po- 
voir  de  cueillir  ne  blé,  ne  vin  ,  ne  potaige  ;  pour- 
quoi il  convint  qu'ils  traitassent  au  régent.  El  lui 
leur  traité  tel,  qu'ils  se  dévoient  rendre  à  la  vou- 
lenté  du  prince  ,  s'ils  n'avoient  dedens  quinze  jours 
secours  au  mois  d'aoust,  lequel  leur  fui  accordé. 
Et  de  ce  en  baillèrent  ostaiges  bons  et  souffîsanls 
tous  gentilshommes  ;  car  bien  estoient  oudit  chastel 
quatre  cents  hommes  d'armes,  tous  de  renom  ;  si 
orent  grant  espérance  ou  secours  que  point  ne  leur 
faudroit  audit  jour.  Si  sceurenlles  Arminaz  le  jour; 
si  firent  grande  assemblée  de  toute  leur  puissance, 
et  eux  mirent  en  chemin  par-devers  Chartres, 
tuant,  robant,  pillant,  prenant  hommes  et  femmes, 
brief  ils  faisoient  tout  mal.  D'autre  part,  le  régent, 
qui  estoit  devant  le  chastel  d' Y vry-la-Chaussée,  fist 
semondre  son  ost  partout;  et  quand  ils  feurent  ve- 

nus,  si  furent  armés  à  dix  milliers  tous  hommes 
deffensables,  lesquels  ilordonna  moult  sainement; 
car  il  se  mist  en  une  plaine  moult  belle,  et  par- 
derrière  lui  avoit  ung  tertre  moult  liault ,  par  quoi 
il  n'avoit  garde  par  derrière,  car  nul  ne  peust  bon- 
nement descendre  ladite  montaigne  par  devers 
eux  sans  grant  travail.  En  ce  temps,  les  Arminaz 
approuchèrent  plus  et  plus  l'ost  du  régent.  Quant 
il  le  sceut ,  si  fil  ordonner  ses  batailles ,  et  les 
pria  de  bien  faire  ^  et  là  les  attendit  de  pié  quoj 
en  moult  belle  ordonnance.  Les  Arminaz  envoyè- 
rent coureux  montez  d'aventaige  pour  aviser  l'est 
dudit  régent.  Quant  les  coureux  virent  son  ost  en 
si  belle  ordonnance ,  si  s'en  retournèrent  comme 
gens  effrajés  à  leurs  gens,  en  leur  disant  que  très 
grant  folie  seroit  d'assembler ,  et  que  le  mieux 
seroit  de  s'en  retourner  cbascun  en  sa  garnison. 
Si  s'advisèrent  après  d'une  trayson  ;  car  ils  en- 
voyèrent à  une  lieue  près  de  l'ost  du  régent  en- 
viron cinq  cents  hommes  d'armes  bien  montés  et 
armés,  lesquels  firent  semblant  de  venir  pour  lever 
le  siège,  dont  ils  n'avoient  talent  ne  hardement; 
et  ceux  qui  estoient  dedens  le  chastel,  euxorgueil- 
lirent  et  commencèrent  à  crier  et  braire,  en  disant 
paroles  moult  viJleneuses  et  despites  au  régent  et 
à  ses  gens;  car  ils  cuidèrent  bien  à  cette  fois  estre 
secourus  et  deslivrés,  quand  ils  virent  les  cinq  cents 
hommes  ;  car  leur  pensée  estoit  que  ce  fust  l'avant- 
garde  des  Arminaz  :  mais  autrement  estoit  ;  car 
ils  n'estoient  ainsi  venus  que  pour  ce  que  bien  sca- 
voient  que  le  régent  les  attendroit  en  la  place.  Si 

ne  se  bougèrent  tUi  lieu  où  ils  estoient,  dont  les 
deux  osls  povoient  voir  l'ung-  l'autre,  l'^.t  cepen- 
dant que  là  se  tenoient,  les  Arniinaz  faisoient  re- 
tourner leur  cliarroy  et  leur  train  le  plus  tost  qu'ils 
povoient  pour  eux  s'enfuir  sans  riens  perdre,  ne 
sans  coup  férir.  Quant  ceux  qui  devant  l'ost  du 
régent  estoient  venus  orent  tant  esté  illecq,  que 
bien  que  fust  l'ost  à  pié  eslongné  trois  ou  quatre 
grossses  lieues,  si  montèrent  moult  tost,  et  s'en- 
fouirent après  leur  gens,  qui  tiroient  vers  le  Pei- 
che.  Et  ce  jour  estoit  lundi,  vigille  de  la  Nostre- 
Dame  mi-aoust.  Quant  ils  furent  près  de  Verneil, 
ou  Perche  ,  si  firent  une  grand  trayson  ;  car  ils 
prindrent  grand  foison  de  leurs  soudoyers  Escos- 
sois,  qui  bien  scavoient  parler  le  langage  de  l'An- 
gleterre ,  et  leur  lièrent  les  mains  et  les  mirent 
aux  queues  des  chevaux,  et  les  touillèrent  de  sang, 
en  manière  de  plajes,  en  mains,  en  bras  et  en  vi- 
saige,  et  ainsi  les  menèrent  devant  Verneil,  criant 
et  braiant  à  haut  cris  en  langaige  d'Anglois  :  Mal 
veistnes  ceste  douloureuse  journée  !  quaîit  nous  ces- 
sera cette  douleur  P  Quant  les  Anglois  qui  dedans 
la  ville  estoient  virent  la  douleur  contrefaite ,  si 
furent  moult  esbahis ,  et  fermèrent  leurs  portes  , 
et  se  mirent  en  liaut  pour  delTendre  leur  ville;  et 
quant  les  Arminaz  virent  ceci,  leur  montrèrent  le 
sire  de  Torcy ,  l'ung  des  bons  et  vi'ais  chevaliers  , 
qui  s'estoit  rendu  à  eux,  qui  estoit  lié  comme  les 
autres  par  trayson  ,  qui  leur  dit  que  toute  la  che- 
valerie d'Angleterre  estoit  morte  en  cellui   jour 

devant  Ywy  ,  et  pour  néant  se  tendroient  que  ja- 
mais n'auroient  secours  ;  et  ce  tesmoignèrent  les 
autres  qui  bien  pari  oient  anglois  ,  et  jurèrent  par 
leur  serment  que  ainsi  estoit.  Si  ne  se  sceurent 
comment  conseiller  ;  car  ils  tenoient  le  sire  de 
Torcy  l'ung  des  bons  et  vrais  chevaliers  qui  fust 
avecques  le  régent  ;  et  véoient  les  autres  liés  aux 
queues  des  chevaux,  qui  parloient  leurs  langaiges, 
et  leur  afFermoient  Ja  chose  estre  toute  vraie,  et  si 
avoient  peu  de  vivres  ;  si  s'accordèrent  que  ils  se 
rendroient,  leurs  vies  saulves  rainsileur  futaccordé. 
Mais  quant  les  Arminaz  furent  dedans  la  ville ,  si 
firert  trop  grand  mal  ;  car  ils  mirent  tous  ceux 
qu'ils  porrent  attrapper  à  mort,  et  plusieurs  fem- 
mes et  enffans ,  et  se  logèrent  en  la  ville  et  tout 
leur  train.  Ceux  qui  porent  eschappèrent  qui  mieux 
mieux  ;  les  aucuns  arrivèrent  en  l'ost  du  régrent 
qui  moult  furent  esbahis.  Quant  ils  furent,  ceux  de 
l'ost  qui  faisoient  bonne  chère  et  liée,  si  comptè- 
rent leur  adventure  au  régent  ;  et  on  avoit  dit  au 
régent,  qu'ils  faisoient  semblant  de  fouir,  afin  qu'il 
donnastcongié  à  ses  gens;  et  celle  pensée  avoient- 
ils  de  lui  coUrir  sur,  s'il  leur  eust  donné  congié  : 
mais  aussitost  qu'il  sceust  la  chose  ,  si  soi  départit, 
et  parlementa  à  ceux  du  chastel  qu'ils  avoient  pen- 
sée de  faire,  que  bien  sceussent  que  tous  mour- 
roient  de  malle  mort,  s'ils  ne  se  rendoient;  si  se 
rendirent  à  lui,  et  en  fist  ce  qu'il  volt.  Il  en  fist 
pendre,  il  en  délivra  la  plus  grant  partie  ,  qui  de- 
puis firent  tant  de  maux  ,  tant  que  ce  hydeux  dure 

temps.  Après  s'esmeut  ledit  régent,  duc  de  Bet- 
fort,  à  tout  son  ost  le  plustost  qu'il  pot,  suivit  les 
Arminaz  jour  et  nuit ,  que  le  jeudi  d'après  la  mi- 
aoust  qui  fut  au  mardi ,  approucha  des  Arminaz , 
tant  qu'ils  virent  l'ung"  et  l'autre.  Quant  ils  virent 
le  régent,  si  esmeurent  leur  gent ,  et  virent  qu'ils 
estoient  bien  dix-huit  mille  comîjattants  ;  et  firent 
escrier  par  leurs  héraux  les  gens  dudit  régent ,  qui 
dirent  par  leur  foi  qu'ils  n'estoient  pas  dix  mille 
au  plus.  Quant  ce  ouïrent  les  Arminaz,  qui  de  Lom- 
bards avoient  grand  planté  moult  bien  montés,  si 
leur  dirent  :  JYous  ordonnerons  en  telle  maniérée  , 
que  7)0us  de  Lombardie  ,  qui  si  bien  estes  montés , 
quant  la  bataille  sera  bien  esmeue ,  imus  serez  trois 
mille  hommes  devons  qui  par  derrière  eux  vien- 
drez y  et  tuerez  tout  sans  prendre  homme  a  rançon. 
A  ce  s'accordèrent  les  Lombars  :  le  régent  d'autre 
part  ordonna  sa  bataille,  et  fut  en  une  bel  le  plaine; 
si  n'ot  de  quoi  se  fermer  ;  si  fist  descendre  ses  gens 
à  pié ,  et  fist  lier  tous  les  chevaux  de  son  ost  der- 
rière l'ost,  les  testes  devers  le  cul ,  trois  ou  quatre 
d'espès  ;  et  tous  furent  ainsi  liés  ensemble ,  que 
mesme  les  chevaux  ne  se  povoient  mouvoir  l'ung 
sans  l'autre;  car  moult  estoient  court  liés.  Quant 
orent  ainsi  ordonné  les  deuxosts  leurs  batailles,  et 
qu'ils  furent  en  ordonnance,  les  Arminaz,  qui  moult 
estoient  pécheurs,  firent  demander  au  régent  qu'il 
avoit  en  pensée ,  et  que  il  vaudroit  mieux  l'aire  ung 
bon  traité  que  combattre  ;  car  moult  se  doubtoient 
pour  leurs   péchés.  Le   régent,    tout  assuré   leur 

manda  que  tant  de  fois  avoient  leur  ("oi  mentie, 
que  jamais  on  ne  les  devoit  croire,  et  que  bien 
sceussent  que  à  lui  jamais  n'auroient  traité  ne  paix 
tant  qu'il  les  eust  combattus.  Adoncques  il  n'y  ot 
plus  parlé,  les  deux  osts  vinrent  l'ung- contre  l'au- 
tre ,  et  commencèrent  à  frapper  et  mailler  l'ung 
sur  l'autre  de  toutes  manières  d'armures  de  guerre 
que  on  peut  penser,  detraict  ou  d'autre  chose.  Là 
eussiez  oui  tant  douloureux  cris  et  plaintes,  tant 
hommes  chéoir  à  terre  ,  que  puis  n'en  relevèrent, 
l'ung  chacer,  l'autre  fouïr,  l'ung  mort  fust,  l'autre 
gésir  à  terre  gueulle  baiée ,  tant  sang  espandu  de 
chrestiens  qui  oncques  n'avoient  veu  en  leur  vivant 
l'ung  l'autre;  et  si  venoient  ainsi  tuer  l'ung  l'au- 
tre pour  ung  pou  de  pécune  qu'ils  en  attendoient 
avoir.  La  bataille  fut  moult  cruelle  ,  que  on  ne 
scavoitqui  en  aroit le  meilleur.  Les  Arminaz  avoient 
grand,  fiance  aux  Lombards  qu'ils  avoient  ordon- 
nés de  venir  par  derrière  rompre  la  bataille  du 
régent  de  France  ,  lesquels  n'osèrent  oncques  ce 
faire  quant  ils  virent  la  haje  des  chevaux  qui  par 
derrière  estoit;  si  ne  leur  fut  àguères  quigaignast 
ou  perdist ,  mais  qu'ils  eussent  du  pillage.  Si  tuè- 
rent les  pouvres  varlets  et  paiges  qui  dessus  les 
chevaux  estoient ,  et  orent  le  cuer  failli  de  aider 
à  leur  gent,  etprindrent  tous  les  bons  chevaux  et 
tout  ce  qui  dessus  estoit  troussé;  et  ainsi  se  enfui- 
rent, sans  plus  revenir^  vers  leurs  pays.  Ainsi  s'en 
allèrent  honteusement  comme  couars  et  convoi- 
teux.  Quant  les  Arminaz  virent  qu'ils  ne  venoient 

point,  si  furent  moult  eshaliis.  Si  leur  lut  dit  par 
uno"  hérault  comment  les  Lombards  s'en  estoient 
enlouis  sans  cop  férir  pour  le  pillage;  si  furent  les 
Arminazsi  esbahis,  qu'ils  ne  sorent  quel  conseil 
prendre  ,  et  si  estoient  entrés  en  bataille  plus  de 
quinze  mille  :  mais  leur  péché  leur  nuisoit  tant, 
qu'ils  ne  povoient  faire  chose  où  ils  eussent  honneur 
oncques  ,  puisque  le  duc  de  Bourg-ong-ne  fut  tué 
par  eux.  Quant  les  Anglois  les  virent  esbahis ,  si 
se  ralient  et  leur  courent  sur  moult  asprement  de 
tout  leur  povoir,  et  prennent  terre  sur  eux  plus  et 
plus ,  si  asprement  que  les  Arminaz  ne  porent  plus 
souffrir  l'estour  (combat):  ainss'encommencèrentà 
fouir  moult  honteusement  pour  sauver  leurs  vies,  et 
les  gens  du  régent  les  poursuivent  jusques  devant 
"Verneuil  ou  Perche;  là  fut  grand  l'occision  et  cruelle 
des  Arminaz  .  car  là  furent  morts  par  armes,  par 
ledit  des  héraux,  bien  neuf  milliers  ;  et  si  fut  prins 
le  ducd'Alencon,  et  mort  le  comte  d'Aumalle,  fils 
du  comte  de  Harcourt ,  et  le  comte  de  Douglas 
mort,  et  lecomledcBoveau  mort,  et  le  comte  de 
Tonnoire  mort,  et  le  comte  de  Wantadour  mort, 
et  le  comte  de  Narbonne;  lequel  ot  la  teste  coppée 
depuis  qu'il  fut  mort,  et  son  corps  pendu  au  gibet, 
et  sa  teste  en  une  lance  moult  haut. 

Item ,  feurent  trouvés  morts  de  la  part  des  Ar 
minaz,   bien  deux  mille   trois  cent    soixante   et 
quinze  cottes  d'armes. 

Item,Ae  ceux  du  régent,  feurent  environ  trouvés 
trois  mille ,  et  très  pou  y  ot  de  morts  de  gens  de 

nom.  Quant  ceux  qui  dedens  la  ville  s'estoient 
mis,  virent  la  grant  desconfiture ,  ils  ne  se  sceu- 
rent  comment  conseiller,  fors  que  de  eux  rendre 
à  la  merci  du  régent,  et  ainsi  le  feirent.  Si  feurent 
les  ung-s  navrés  ,  les  autres  bien  demi-morts  ,  et  en 
ce  point  feurent  bouttés  hors  de  la  ville  à  leur 
grant  confusion,  touts  nuds  de  toutes  leurs  ar- 
mures. 

Item,  les  Lombards,  quiavoient  pillé  les  chevaux 
devantdits ,  ne  tindrent  pas  touts  ensemble  leur 
chemin  ;  par  quoi  l'une  partie  fust  encontrée  de- 
vers Chartres,  et  feurent  touts  destroussés,  et 
grant  foison  de  tués  et  navrés.  Laquelle  bataille 
dessusdite  fust  le  jeudi  dix-septiesme  jour  du  mois 
d'aoust  l'an  mil  quatre  cent  vingt-quatre  ;  et  le 
vendredi  ensuivant,  dix-huitiesme  jour  dudit  mois, 
fist-on  les  feus  par  tout  Pari^,  et  moult  grant 
feste  pour  la  perte  des  Arminaz  ;  car  on  disoit 
qu'ils  s'estoient  vantés  que  se  ils  eussent  eu  le 
dessus  de  nos  gens,  qu'ils  n'eussent  épargné  ne 
femmes,  ne  enffents,  ne  héraulx,  ne  ménestriers, 
que  tout  ne  fust  mort  à  l'espée. 

Item  y  le  jour  de  la  Nativité  Nostre-Dame  en 
septembre ,  vint  le  régent  à  Paris ,  et  fust  Paris 
paré  partout  où  il  devoit  passer ,  et  les  rues  pa- 
rées, nestoyéesj  et  feurent  au-devant  de  lui  ceux 
de  Paris  vestus  de  vermeil  ;  et  vint  environ  cinq 
heures  après  disner ,  et  allèrent  une  partie  des 
processions  de  Paris  aux  champs  au-devant  de 
lui  jusques  outre  la  Chapelle  de  Sainct-Denis  ;  et 

quant  ils  encontrèrent ,  si  chantèrent  hautement  : 
Te  Dewn  hmdanius ,  et  autres  louanges  à  Dieu. 
Ainsi  vint  dedens  Paris  bien  aconvoyé  des  proces- 
sions et  de  ceux  de  la  ville  ;  et  partout  où  il  pas- 
soit,  on  crioit  hautement  :  Noûel  I  Quant  il  vint 
au  coin"'  de  la  rue  aux  Lombardsjà  joua  un  homme 
despartisé  le  plus  habilement  que  on  avoit  onc- 
ques  veu. 

Item,  devant  le  Chas  tel  et  avoit  un  g-  moult  bel 
mystère  du  vieil  Testament  et  du  nouvel,  que  les 
enfFents  de  Paris  feirent:  et  lust  fait  sans  parler  ne 
sans  signer,  comme  se  ce  feussent  images  enlevées 
contre  ung  mur.  Après,  quant  il  ot  moult  regardé 
le  mystère,  il  s'en  alla  à  Nostre-Dame ,  où  il  fust 
receu  comme  se  ce  fust  Dieu  ;  car  les  processions 
qui  n'avoient  pas  esté  aux  champs,  et  les  chanoines 
de  Nostre-Dame  le  receurentà  la  plus  grant  hon- 
neur ,  en  chantant  hymnes  et  louanges  que  ils 
peurent ,  et  jouoit-on  des  orgues  et  des  trompes, 
et  sonnèrent  toutes  les  cloches.  Brief,  on  ne  veit 
oncques  plus  d'onneur  faire  quant  les  Roumains 
faisoient  leur  triumphe,  qu'on  lui  fist  à  celle  jour- 
née et  à  sa  femme,  qui  toujours  alloit  après  lui , 
quelque  part  qu'il  allast. 

Ite??i  ,  celle  année  feurent  les  plus  belles  ven- 
danges que  oncques  on  eust  veu  d'aage  d'homme, 
et  tant  de  vin ,  que  la  fustaille  fust  si  chière ,  que 
l'onvendoit  deux  ou  trois  queues  vuides  une  queue 
de  vin  ,  ung  poinson  sans  loyer ,  seize  ou  dix-liuit 
sols  parisis  ;  et  brief,   plusieurs  meirent  leur  vin 


350  JOURNAL  (i424) 

en  cuves  qu'ils  feirent  enfoncer;  et  fust  le  vin  à 
si  grant  marché,  avant  la  fin  de  vendange,  que  on 
avoit  la  pinte  pour  ung  double ,  dont  les  trois  ne 
valloient  que  un  blanc  ;  et  pour  un^;^  denier  en 
avoit-on  la  pinte  environ  la  Sainct-Remj,  qui 
fust  au  dimenche  celle  année. 

Item ,  au  soir  que  le  régent  fust  entré  à  Paris, 
comme  devant  est  dit,  on  fist  partout  Paris  feux 
et  très  grant  joie ,  et  fust  la  Nativité  de  Nostre- 
Dame  au  vendredi. 

Item  ,  tout  homme  de  quelque  estât,  se  non  les 
gouverneurs ,  de  tant  de  queues  de  vin  qu'ils  cueil- 
lirent, chascun  paya  très  grant  rançon  ;  car  touts 
ceux  qui  avoient  vin  devers  la  porte  Sainct-Jac- 
ques  et  celle  de  Bordelles ,  pajoient  de  chacune 
queue  trois  sols  parisis,  forte  monnoie,  et  de  poin- 
sons,  de  caques,  de  barils  au  fer  des  queues;  et 
si  avoient  à  leurs  despens  les  Anglois  par-delà  la 
porte  Sainct-Jacques  ,  et  l'autre  porte  pour  les 
Arminaz,  qui  toujours  couroienten  ce  pays-là. 

Item ,  au  costé  de  deçà  les  ponts  ne  payoient 
que  la  moitié ,  pource  que  les  faux  mauvais  n'y 
couroient  point,  et  si  ne  avoient  nulles  gens 
d'armes. 

Item  y  ou  mois  de  novembre,  fust  marié  le  sire 
de  Toulongion  en  l'ostel  du  duc  de  Bourgongne, 
qui  esloit  frère  au  seigneur  de  la  Trimouille  ,  le- 
quel y  vint  par  sauf- conduit  ;1  et  si  fust  marié  le 
sire  de  l'Escales ,  Anglois  ;  et  feirent  jousles  plus 
de  quinze  jours  touts  les  jours  sans  cesser;  et  puis 

s'en  alla  le  duc  de  Boiirgongne  en  son  pays  ;  et 
quant  il  s'en  fust  allé,  le  régent  print  l'ostel  de 
Bourbon  pour  sien ,  la  première  sepmaine  de  dé- 
cembre ,  et  là  feirent  moult  <,Tant  feste  ,  quicousta 
moult  ;  et  pour  ce  fust  assise  une  très  grosse  taille 
et  lourde,  et  fust  quinze  jours  devant  Noiiel  ;  et 
quant  elle  fust  assise,  touts  les  grands  seigneurs 
s'en  allèrent  à  Rouen. 

Ilem  ,  En  ce  temps  couroient  blancs  de  huit  de- 
niers parisis,  petits  blancs  aux  armes  de  France  et 
d'Angleterre ,  et  couroient  niquez  et  noirez  quatre 
pour  ung  niquet ,  niquez  trois  pour  ung  blanc  ;  et 
si  avoit  très  grant  foison  de  blancs  de  huit  deniers 
aux  armes  de  Bretaigne,  dontplusieurs  marchands, 
bourgeois  et  autres  qui  en  avoient,  furent  trompés  ; 
car  soudainement,  le  neuviesme  jour  de  décembre, 
fut  publié  qu'ils  ne  courroient  que  pour  sept  de- 
niers parisis.  Ainsi  perdirent  tous  ceux  qui  en 
avoient  la  huittiesme  partie  de  leur  pecune. 

Item ,  la  royne  de  France  ne  se  mouvoit  de  Paris 
ne  tant  ne  quant ,  et  estoit  aussi  comme  se  ce  fust 
une  femme  d'estrange  pays  ,  enfermée  tout  temps 
en  rhostel  de  Sainct-  Pol  ,  où  le  noble  roy 
Charles  VI  trespassa  de  ce  siècle ,  son  bon  mary, 
que  Dieu  pardoint!  et  bien  gardoit  son  lieu,  comme 
lèmme  veufve  doit  l'aire. 

Item ,  en  icelui  temps  s'en  allèrent  les  Angloys 
en  la  comté  de  Ha^naultj  et  là  furent  jusques 
après  la  Sainct-Jehan-Baptiste ,  pource  qu'ils  vou- 
loient  avoir  la  terre  de  la  comtesse ,  que  ung  des 

frères  du  régent  de  France  avoit  prinse  plus  par 
voulenté  que  par  raison,  et  l'espousa;  et  si  estoit- 
elle  mariée  en  France  au  comte  de  Hajnault,  frère 
du  comte  de  Sainct-Pol.  Si  en  commencea  une 
très  douloureuse  guerre. 

Item,  après  Pasques,  l'an  mil  quatre  cent  vingt- 
cinq,  fut  si  grant  année  de  hannetons  en  France, 
que  tous  les  fruits  furent  gastés ,  et  grant  par  lie  des 
vignes. 

Item,  en  ce  temps  rendirent  ceux  d'Estampes  le 
chastel  au  duc  de  Bourgongne,  et  plusieurs  forte- 
resses d'entour,  et  après  allèrent  les  Anglois,  depar 
le  régent,  devant  la  cité  du  Mans. 

Item,  l'an  mil  quatre  cent  vingt-quatre  fut  faite 
la  dance  macabre  aux  Innocents, et  fut  commencée 
environ  le  mois  d'aoust ,  et  achevée  en  karesme 
ensuivant. 

Item j  après  Pasques ,  pou  devant  la  Sainct- 
Jehan ,  ceux  de  la  rue  Sainct-Martin  et  des  rues 
d'entour  orent  congié  de  faire  ouvrir  la  porte  Sainct- 
Martin  à  leurs  cousts  et  despens,  et  de  faire  le 
pont-levejs,  les  barrières,  brief,  et  tout  ce  que  à 
la  porte  convenoit  pour  lors  qui  moult  estoit  en- 
dommaigiée  ;  car  l'arche  du  pont  estoit  rompue , 
et  les  murs  d'entour  de  toutes  parts  et  toutes  les 
barrières  pourries,  et  toutesles serrures  enrouillées; 
briel ,  il  sembloit  que  on  ne  l'eust  point  ouverte 
puys  quarente  ans ,  tant  estoit  tout  desmolj  et  em- 
piré; mais  les  habitants  de  la  grant  rue  Sainct- 
Martin  y  firent  si  grant  diligence  et  si  bonne  de 

leur  peine  et  de  leur  argent,  que  on  povoir  bien 
dire  que  ils  avoient  le  cueur  à  l'euvre  ;  car  chacune 
dixaineàsontouryalloit;  et  portoient pelles,  houes, 
et  hottes  et  penniers,  et  emplirent  et  vujclèrent  ce 
que  il  falloit  ainsi  faire ,  et  tiroient  les  grans  pierres 
des  fossés  pesants  une  queue  de  vin  ou  plus  ;  et 
avec  eux  se  mettoient  prestres  et  clercs,  qui  de 
leur  aider  faisoient  toute  leur  puissance,  et  firent 
par  bonne  diligence  tant  de  leurs  corps  pener  de 
bien  paier  ouvriers ,  qu'elle  fut  plus  tost  faite  que 
chacun  y  povoit  passer  chevaux  et  charrettes  sept 
sepmaines,  que  le  commun  du  peuple  ne  la  jugeoit  ; 
car  tous  ou  le  plus  disoient  qu'il  seroit  avant  la 
Sainct-Remj  que  on  y  pust  passer;  et  gens  et  har- 
noys,  comme  dit  est,  y  passèrent  tout  à  leur  aise 
l'an  mil  quatre  cent  vingt-cinq;  et  dit-on  que  passé 
avoit  trente  ans,  on  n'y  avoit  vu  passer  autant  de 
personnes  comme  ce  jour  y  passa;  et  cedit  jour-là 
gardèrent  les  dizenniers  du  quartier,  et  le  quarte- 
nier  et  les  cinquanteniers  ,  et  firent  bonne  chère  ce 
jour  de  Sainct-Laurens  ,  qui  fust  au  mercredy. 

Jtem^  le  darrenier  dimanche  du  mois  d'aoust , 
fut  fait  un  esbattement  en  l'ostel  nommé  d'Armi- 
nac,  en  la  rue  Sainct-Honoré  ,  que  on  meist  quatre 
aveugles  tous  armés  en  ung  parc,  chacun  ung 
baston  en  sa  main  ,  et  en  ce  lieu  avoit  ung  fort 
pourcel ,  lequel  ils  dévoient  avoir  s'ils  le  povoient 
tuer.  Ainsi  fut  fait,  et  firent  cette  bataille  si  es- 
trange  ;  car  ils  se  donnèrent  tant  de  grans  cops  de 
ces  bastons,  que  de  pis  leur  en  fut;  car  quant  le 

mieux  cuidoient  frapper  le  pourcel ,  ils  frappoient 
l'ung  sur  l'autre;  car  se  ils  eussent  esté  armés 
pour  vray,  ils  se  fussent  tués  l'ung  l'autre. 

Item ,  le  sabmedy  du  dimenche  devant  dit  furent 
menés lesdits  aveugles  parmi  Paris,  tous  armés,  une 
grant  bannière  devant,  où  il  avoit  ung  pourcelet 
pourtrait,  et  devant  eux  ung  homme  jouant  du 
bedon  (tambour). 

Ite/n^le  jour  Sainct-Leu  et  Sainct-Gilles,  qui  fut 
au  sabmedy  premier  jour  de  septembre,  proposè- 
rent aucuns  de  la  paroisse  faire  ung  esbattement 
nouvel,  et  le  firent;  et  fut  tel  ledit  esbattemenl: 
ils  prindrent  une  perche  bien  longue  de  six  toises 
ou  près,  et  la  fichèrent  en  terre  ,  et  au  droit  bout 
de  haut  mirent  ung  pannier,  et  dedens  une  grasse 
ouè  et  six  blancs,  et  oingnirent  très  bien  la  perche; 
et  puis  fut  crié  que  qui  pourroit  aller  querre  la- 
dite ouè  en  rampeant  contre  mont  sans  aide ,  la 
perche  et  pannier  il  auroit,  et  l'oué  et  les  six 
blancs  ;  maisoncques  nul,  tant  sceut-il  bien  gripper 
n'y  pot  avenir  ;  mais  au  soir  ung  jeune  varlet  qui 
avoit  grippé  le  plus  haut  ot  l'ouè  ,  non  pas  le  pan- 
nier, ne  les  six  blancs,  ne  la  perche  ;  et  fut  fait  ce 
droit  devant  Quinquempoit,  en  la  rue  aux  Ouès  ;  et 
le  mercredy  ensuivant  ou  coppa  la  teste  à  ung  che- 
valier mauves  brigant ,  nommé  messire  Estienne 
de  Favières ,  né  de  Brie,  très  mauvais  larron  ^  et 
pire  que  larron  ;  et  furent  pendus  aucuns  de  ses 
disciples  au  gibet  de  Paris  et  eh  autres  gibets. 

Item,  en  celui  mois  les  Arminaux  laissèrent  Ro- 

chefort,  où  ils  estoienl  assiégés  de  nos  gens,  et  si 
vinJient  plus  quatre  fois  que  nos  gens  n 'estoienl 
pour  lever  le  siège.  Mais  quant  les  Arminaz  virent 
que  nos  gens  estoient  de  si  bonne  ordonnance ,  ils 
n'osèrent  approucher  se  non  de  bien  loing,  et  fi- 
rent une  escarmouche  bien  aspre  de  leur  trait ,  et 
les  autres  contre  eux  moult  asprement,  et  espécia- 
lement  ceux  de  Paris,  qui  monlt  les  grevèrent  de 
leur  trait ,  dont  plusieurs  de  là  furent  navrés  ;  aussi 
furent  plusieurs  de  nos  gens.  Mais  quant  les  Ar- 
minaz virent  la  bonne  voulenté  que  nos  gens 
avoient  deeulxdefFendre  ,  comme  il  apparut  à  eux, 
ilsorent  paour,  et  tindrent  la  chose  en  estât  ;  et  en 
ce  faisant,  firent  vuyder  leur  bagaige  le  plus  tost 
qu'ils  purent.  Et  quant  ils  sceurent  que  ce  fut  fait, 
ils  firent  manière  d'entrer  dedens  Rochefort  ;  mais 
ils  firent  autrement  ;  car  ils  firent  boutter  le  feu 
dedar  s ,  et  ardirent  blés  et  lars ,  et  autres  biens 
qu'ils  ne  povoient  emporter,  à  fin  telle  que  les  au- 
tres n'en  admendassent  de  rien  ;  et  quant  ils  virent 
que  le  feu  montoit  haut .  et  qu'on  ne  le  pourroit 
estaindre,  ils  s'en  allèrent;  ainsi,  sans  plus  faire, 
ung  pou  après,  nos  gens  allèrent  dedens;  ils  n'y 
trouvèrent  que  les  paroys;  si  s'en  revint  chacun  en 
son  lieu. 

Item ,  en  ce  temps  fut  ouverte  la  porte  de  Mont- 
martre ou  mois  de  septembre ,  et  ou  mois  d'octo- 
bre fut  fait  le  pont-leveis. 

Item  y  en  ce  temps  couroit  une  monnoie  à  Paris, 
nommée  placques,  pour  douze  deniers  parisis,  et 

estoient  de  par  le  duc  de  Bourgogne  ;  lesquelles 
placques,  quant  ou  vit  que  chacun  en  avoitoupouou 
grant,  on  les  cria  parmi  Paris  le  samedi  deuxiesme 
jour  de  novembre  mil  quatre  cent  vingt -cinq, 
à  huit  doubles,  qui  avoient  esté  prins  pour  neuf 
doubles,  dont  grant  murmure  fut;  mais  à  souffrir 
le  convint,  quoique  le  cueur  en  doulust. 

Item  ,  la  première  sepmaine  de  janvier  mil  qua- 
tre cent  vingt-cinq,  vint  une  grant  planté  à  Paris 
de  laboureurs,  pour  larrons  brigands  qui  étoient 
entour  à  douze ,  à  seize ,  à  vingt  lieues  de  Paris 
environ  \  et  faisoient  tant  de  maux ,  que  nul  ne  le 
diroit;  et  si  n'avoient  point  d'aveu  et  nul  esten- 
dart,  et  estoient  pouvres  gentilshommes  qui  ainsi 
devenoient  larrons  de  jour  et  de  nuit.  Quant  le 
prévost  de  Paris  ouït  la  plainte,  si  print  la  com- 
paignie  de  la  soixantaine  de  Paris,  d'arbalestriers 
et  d'archiers,  et  les  mena  hastivement  où  on  lui 
avoit  dit  que  ces  larrons  reposoient  ;  et  tant  fîst 
qu'en  mains  de  huit  jours  ils  en  prindrent  plus  de 
deux  cents,  et  les  envoya  en  diverses  prinsons  es 
bonnes  villes  dont  plus  près  estoil;  et  le  mercredi, 
neufviesme  jour  du  mois  de  janvier  mil  quatre  cent 
vingt-cinq,  en  admena  à  Paris  deux  charretées  des 
plus  gros,  et  n'estoient  que  vingt  ou  environ. 

Item  ,  en  ce  temps  avoit  toujours  guerre  le  frère 
du  régent  de  France  au  duc  de  Bourgongne  ;  et 
firent  plusieurs  escarmouches  les  Flaments  et  les 
Anglois  de  la  partie  dudit  frère  du  régent. 

Item  y  en  ce  temps  on  crioit  les  harengs  frois 

parnu    Paris  à  la  moitié  de   caresnie ,  environ  la 
Saint-Benoist ,  et  en  vint  i^rant  foisori  à  Paris. 

lient,  on  avoit  aussi  bons  pois  qu'il  en  Cust  oncques 
nuls,  le  boisse!  pour  trois  blancs  ou  quatorze  de- 
niers ,  febves  pour  dix  deniers  ou  pour  doze  de- 
niers. 

Item,  en  ce  temps  commença  la  guerre  entre 
les  Anglois  et  les  Bretons  ;  et  prindrent  les  Anglois 
la  ville  de  Saint-Jame  de  Beuveron  ,  et  la  g'arnirent 
de  vivres  et  fortifièrent  moult:  et  les  Bretons  les  as- 
siégèrent dedans  la  ville  en  mars  l'an  mil  quatre 
cent  vingt- cinq,  et  là  furent  jusques  après  Pas- 
ques  l'an  mil  quatre  cent  vingt-six,  qu'ils  traitèrent 
ensemble  sans  cop  férir;  et  disoit-on  communé- 
ment que  aucuns  des  grands  de  Bretaigne,  évesques 
ou  aulres,  en  orent  de  l'argent;  dont  la  commune 
de  Bretaigne  en  fut  trop  mal  comptente  ;  mais  ils 
l'endurèrent  pour  celle  fois. 

Item ,  en  ce  temps  estoit  recommencée  la  guerre 
entre  le  duc  de  Bourgongne  et  le  frère  du  régent 
de  France;  et  fut  adonq  levée  une  grosse  taille  qui 
moult  greva  le  menu  peuple. 

Item  ,  ou  mois  de  juing  ensuivant  furent  les  eaux 
si  grandes  par  toute  la  France ,  que  la  propre  nuit 
de  la  Saint-Jehan,  l'an  mil  quatre  cent  vingt-six, 
quant  le  feu  fut  bien  allumé ,  et  que  les  gens  dans- 
soient  autour,  et  que  le  feu  fut  abattu,  la  rivière 
crut  tant ,  qu'elle  vint  destaindre  le  feu  ;  et  print-on 
ce  qu'on  pot  avoir  du  feu  hastivement,  et  le  bois  qui 
n 'estoit  pas  encore  tout  ars  et  le  porla  vers  la  croix, 

et  là  lut  ars  le  remenant  de  la  bûche;  mais  avant 
qu'il  fut  quatre  jours  ou  six  après,  elle  fui  si  dé- 
mesurée ,  qu'elle  passa  la  croix ,  et  furent  les  ma- 
rais de  Paris  pleins  d'eaue;  et  commença  à  l'en- 
trée de  juing ,  et  fut  avant  dix  ou  doze  jours  ou 
mois  de  juillet,  qui  sont  bien  quarente  jours,  qu'elle 
luttant  appetissée  que  d'estre  marchande;  et  furent 
les  gaignages  des  pays  bas  avecques  tous  perdus. 
Pour  ce  fut  faitte  une  procession  générale  la  sep- 
maine  d'après  la  Saint -Jehan,  mercredi  devant 
Saint-Pere  et  Saint -Pol^  qui  fut  moult  solemp- 
nelle  et  piteuse,  et  allèrent  les  paroisses  à  Nostre- 
Dame  et  portèrent  la  chasse  de  la  benoiste  Vierge 
Marie  ;  c'est  assavoir  par  le  pont  qui  est  derrière 
l'ostel-Dieu,  et  puis  la  rue  première  d'outre  le 
petit  Chastellet;  et  allèrent  par-dessus  le  pont 
Neuf,  et  après  par  le  grant  pont ,  et  revindrent  par 
le  pont  Nostre-Dame  en  la  grant  église  ;  et  là  chan- 
tèrent une  messe  de  la  Vierge  Marie  moult  dévote- 
ment ,  et  fist-on  ung  moult  piteux  sermon  ;  et  le  fist 
frère  Jacques  de  Tourraine ,  religieux  de  l'ordre  de 
Saint-  François. 

Item ,  en  ce  temps  fut  le  landit  au  lieu  accous- 
tumé,  qui  n'avoit  mais  sis  puis  l'an  mil  quatre  cent 
dix-huit. 

Item .  en  celle  an  née  mil  quatre  cent  vingt-six,  fut 
tant  de  cerises,  que  maintes  fois  on  avoit  es  halles 
de  Paris  neuf  livres  pour  ung  blanc  de  quatre  de- 
niers; mais  tout  courant  plus  de  six  sepmaines  on 
ci\oit  six  livres  pour  quatre  deniers  parisis;  et  du- 

rèrent  jusqu'à  la  mi-aoust  qu'on  avoil  toujours  la 
livre  pour  deux  deniers  ou  au  plus  pour  deux  dou- 
bles ,  qui  ne  valloient  pas  quatre  tournois. 

Ilcni ,  en  septembre  ,  le  jour  Sainte-Croix,  qui 
fut  au  sabmedi,  la  porte  Saint-Martin,  comme  de- 
vant, avoit  este  fermée  sans  murer,  et  demeura 
fermée  jusqu'au  septiesme  jour  de  décembre  en- 
suivant, landemain  de  la  feste  Saint-Nicolas  d'y  ver; 
et  furent  les  dizeniers  du  quartier  et  plusieurs  au- 
tres gens  d'onneur  ,  à  laquelle  péticion  et  requeste 
ladite  porte  avoit  esté  ouverte.  Là  furent  le  pré- 
vost  des  marchants  et  les  eschevins ,  qui  à  la  porte 
ouvrir  dirent  :  Entre  dous y  bourgeois  et  mesnai- 
giers  y  cette  porte  soit  ouverte  et  gardée  à  dos  pé- 
rils. Et  ainsi  fut  ouverte  la  porte  Saint-Martin  au 
sabmedi  septiesme  jour  de  décembre. 

Item,  le  dimenche,  seiziesme  jour  dudit  mois, 
fut  faite  procession  générale  à  Saint-Magloire,  en- 
contre aucun  héreses  (hérétiques)  qui  avoient 
herré  contre  notre  foi ,  comme  devant  est  dit , 
ou  mois  de  mai  quatorze  cent  vingt-quatre  ,  de 
leurs  invocations  et  de  ce  qui  fut  fait  ;  c'est  assa- 
voir par  maistre  Guillaume  l'Amy  ,  maistre  Angle 
du  Temple  ,  et  plusieurs  autres,  en  la  proucbaine 
rue  d'emprès  le  Temple,  et  est  nommée  la  rue 
Portefin. 

IteTii,  y  fut  proposé  à  ladite  procession  que  le 
wSaint-Père  vouloit  que  l'Université  en  fist  son  de- 
voir ;  et ,  à  ce  faire ,  leur  ordonna  trois  ou  quatre 
évesques  pour  être  avec  eux;  c'est  asçavoirl'évesque 

de  Térouaiie,  qui  pour  lors  estoit  chancelier  de 
France,  etl'évesque  de  Beau  vais. 

Ttem,  le  septiesme  jour  de  janvier  quatorze  cent 
ving-t-six,  fut  crié  que  les  doubles  du  coing-  de 
France ,  les  quatre  ne  vaudroient  que  ung-  blanc 
un  denier  la  pièce ,  et  que  ceux  qui  estoient  si- 
g'nés  aux  armes  d'Angleterre  ne  se  changeroient 
point. 

Item  ,  écus  qu'on  prenoit  pour  ving-trois  sols , 
lurent  mis  à  dix-huit  sols. 

Item  y  petits  moutons  d'or,  pour  ce  qu'ils  es- 
toient aux  armes  de  France  comme  les  escus ,  fu- 
rent mis  à  douze  sols  parisis ,  qui  devant  en  val- 
loient  quinze  sols;  et  ce  vrai  est,  que  le  landemain 
que  le  cri  fut  fait,  on  n'eust  eu  ne  pain  ne  vin,  ne 
quelque  nécessité  des  doubles  francois,  ne  les 
changeurs  n'en  vouloient  donner  deniers  ne  oboles; 
et  si  n'avoit  le  peuple  menu  autre  monnoie  que 
celle  qui  rien  ne  leur  vallut  ;  et  quant  ce  virent  au- 
cuns que  ia  perte  leur  estoit  grande,  si  maudis- 
soient  fortune  en  appert  et  à  secret,  disant  les  vo- 
lontés des  gouverneurs,  et  vrai  fut  que  plusieurs 
jettoient  par-dessus  les  changes  en  la  rivière  leur 
monnoie ,  pour  ce  que  rien  n'en  povoient  avoir  : 
car  de  huit  ou  de  dix  sols  parisis  on  n'eust  eu  que 
quatre  blancs  ou  cinq  au  plus;  et  en  fut  jette  cette 
sepmaine,  que  la  monnoie  fut  criée,  en  la  rivière 
plus  de  cinquante  florins  ou  la  value  en  monnoie, 
par  droit  désespoir. 

Item,  en  ce, temps,  le  régent  de  France  estoit 

toujours  en  Angleterre  ne  nul  seigneur  n'avoil 
en  France;  et  se  partit  ledit  régent,  de  Paris  ,  le 
jour  Saint-Eloy,  premier  jour  de  décembre  qua- 
torze cent  vingt-six. 

Item  y  en  ce  temps,  estoit  le  siège  devant  Moj- 
mer  en  Champaig-ne,  et  là  estoit  le  comte  de  Sal- 
cebry,  qui  estoit  moult  chevaleureux  et  bon  homme 
d'armes  et  subtil  en  tous  ses  lais. 
•  Item,  en  celle  année  fut  (aite  une  ordonnance 
de  par  le  prévost  de  Paris  et  de  par  les  seigneurs 
de  parlement,  que  nul  sergent  à  cheval ,  ne  nul 
sergent  à  verge ,  s'il  n'estoit  marié  ou  s'il  ne  se 
marioit ,  n'officieroit  plus  ;  et  fut  le  terme  de  eux 
marier  depuis  la  Toussainct  jusques  à  Quasimodo 
ou  après  ,  sans  passer  l'Ascension  Nostre-Seigneur. 
Et  en  cel  an  fut  très  grand  yver;  car  le  premier 
jour  de  l'an  commença  à  geler,  et  dura  trente-six 
jours  sans  cesser ,  et  pour  ce  fut  la  verdure  toute 
faillie  ;  car  il  n'estoit  nouvelle  de  choux ,  ne  de 
porée  ,  ne  de  persil ,  ne  de  herbes. 

Item,  en  ce  temps  fut  fait  évesque  de  Paris, 
maistre Nicolle  Frallon;  et  fut  receu  à  Notre-Dame 
de  Paris  le  sabmedi  vingt-huitiesme  jour  de  dé- 
cembre quatorze  cent  vingt-six. 

Ilem y  il  fut  avant  la  fin  de  mars  que  verdure 
yssist  de  terre,  et  encore  n'en  avoit-on  point  pour 
moins  de  deux  deniers  ;  car  il  gela  très  fort  à  g-lace 
presque  tout  le  mois  de  février  ;  pour  ce  fut  ver- 
dure si  chère. 

IteniyXe  cinquiesme  jour  d'avril,  à  ung  sabmedi, 

viL^-ile  du  dimenche  perdu,  vint  le  régent  à  Paris, 
ijiii  avoit  demoré  en  Angleterre  seize  mois  pour 
ciiider  traiter  de  paix  entre  le  duc  de  Bourgongne, 
frère  desa  femme  ,  et  son  frère leduc  deGlocestre  ; 
mais  il  n'y  pot  mettre  paix  à  celle  fois. 

Item,  vint  le  cardinal  de  Vincestre  le  darrain 
jour  d'avril  ensuivant  quatorze  cent  vingt-sept, 
lequel  esloit  oncle  au  régent  de  France;  et  avoit 
pliYs  grant  tynel  (état)  avecques  lui  quand  il  vint , 
que  le  régent  de  France  qui  estoit  gouverneur  de 
France  et  d'Angleterre. 

Item  y  le  mois  d'avril  et  du  mois  de  mai  jusqu'en- 
viron trois  ou  quatre  jours  en  la  fin ,  ne  cessa  de 
faire  très  grand  i'roit;  et  ne  fut  guères  sepmaine  qu'il 
ne  gelast  ou  greslast  très  fort,  et  toujours  pieu  voit; 
et  le  lundi  devant  l'Ascension  de  Nostre-Dame  et 
sa  compagnie  furent  à  Montmartre ,  et  ce  jour  ne 
cessa  de  pleuvoirdepuis  environ  neuf  heures  au  malin 
jusques  à  trois  heures  après  disner,  non  pas  qu'ils  se 
massassent  (cachassent)  pour  la  pluie;  mais  pourcer- 
tain  les  eschevins  furent  si  très  fort  enfondrez  entre 
Montmartre  et  Paris ,  que  nous  mismes  une  heure 
largement  à  venir  de  Montmartre  à  Saint-Ladre  ; 
et  de  là  vint  la  procession  par  Sainct-Laurens  ;  et 
au  départir  de  Sainct-Laurens ,  il  estoit  environ 
une  heure  ou  plus ,  la  pluie  s'efForça  plus  fort  que 
devant;  et  à  celle  heure  s'en  alloit  le  régent  et 
sa  femme  par  la  porte  Sainct-Martin  ;  et  encon- 
trèrent  la  procession  ,  donl  ils  tindrent  moult  pou  de 
compte  ;  car  ils  clievaulchoient  moult  fort ,  et  ceux 

de  la  procession  iic  poreiil  leciiller;  si  fuieiil  iiioull 
touillez  lie  la  boue  que  les  pies  deschevaux  jeltoient 
par-tlevant  et  derrière  :  mais  oncques  ny  ot  nul  si 
gentilqui,  pour  chasse,  ne  pour  procession,  sedain- 
gneast  ung  pou  arresler.  Ainsi  s'en  vint  à  Paris  la 
])rocession  le  plus  tôt  qu'elle  pot,  et  si  fut  entre 
deux  et  trois  heures  quant  ils  vinrent  à  Sainct- 
Merri.  A  cellui  jour  se  partit  le  régent  pour  aller 
devers  le  duc  de  Bourgongne,  comme  devant 
est  dit,  qui  fut  le  vingt-sixiesme  jour  de  mai  qua- 
torze cent  vingt-sept. 

Item  ,  le  premier  jour  de  juing,  oudit  an ,  fist 
l'évesque  de  Paris  sa  feste  ,  et  fut  confermé  éves- 
que^et  ne  fut  plus  parlé  de  l'éiection  qui  d'avant 
avoit  esté  faite  ;  c'est  assavoir  de  messire  Nicolle 
Frallon  ,  lequel  avoit  esté  esleu  de  tout  le  chapitre 
de  Nostre-Dame  :  mais  nonobstant  Feslection  du 
chapitre  ,  ledit  Nicolas  Frallon  en  fut  déboutté  , 
et  l'autre  dedens  boutté  ;  car  ainsi  le  plaisoit  aux 
gouverneurs;  et  estoit  nommé  le  grand  trésorier 
de  Rains ,  et  en  son  propre  nom  messire  Jacques. 

Item ,  en  cel  an  lut  la  rivière  de  Saine  si  très 
grande ,  car  à  la  Pentecoste  ,  qui  fut  le  huitiesme 
jour  de  juing,  estoit  ladite  rivière  à  la  Croix  de 
Grève,  et  se  tint  en  ce  point  jusquesau  bout  des 
festes,  elle  jeudi  elle  crut  de  près  de  pié  et  demi 
de  haut ,  et  fut  l'isle  de  Nostre-Dame  couverte  ; 
et  aux  Ourmétiaux,  qui  sont  deçà  de  l'autre  costé 
delà  rivière,  devers  l'église  de  Saint-Paul,  pres- 
que toute  la  terre  estoit  couverte;  et  ce    n'esloit 

mie  trop  ^rancl  merveille  ;  car  depuis  la  moitié  du 
mois  d'avril  jusques  au  lundi  de  la  Pentecoste  , 
qui  fut  le  neufviesme  jour  de  juing  l'an  mil  quatre 
cent  vingt-sept ,  ne  fina  de  pleuvoir  ;  et  toujours 
jusques  à  cellui  jour  f'aisoit  très  grand  froid  comme 
à  l'entrée  de  mars  ;  et  en  ce  temps  faisoit-on  pro- 
cessions moidt  piteuses ,  et  dedans  Paris  et  aux 
villaiges  ;  car  le  mercredi  des  fériés  de  la  sainte 
feste  de  Pentecoste  fut  le  jour  de  la  beneisson  dix 
gros  villaiges  de  devers  la  porte  Saint-Jacques, 
comme  Vanvres,  Meudon ,  Clamart  ,  Yssi,  etc.; 
et  furent  jusques  à  dix  paroisses,  tant  qu'ils  furent 
bien  de  cinq  ou  six  cent  personnes  ou  plus  ,  fem- 
mes, enfFens  ,  viels  et  jeunes  ,  la  plus  grand  partie 
nuds  pies,  à  croix  et  bannières,  chantants  hymnes 
et  louanges  à  Dieu  nostre  sire  ,  pour  la  pitié  de  la 
grand  eau  et  pour  la  pitié  de  la  froidure  qu'il  fai- 
soit  ;  car  du  jour  n'eust  point  trouvé  une  vigne  en 
fleur. 

Item  y  en  ce  point  vindrent  à  Paris ,  et  de  là  à  la 
beneisson  au  Landit,etpuis  à  Saint-Denis  en  France, 
et  là  firent  leurs  dévotions  ;  et  puis  s'en  revindrent 
tous  jeuns  à  Paris ,  et  tels  y  eut  jusques  en  leur 
lieu,  qui  sont  près  de  dix  lieues  de  terre  ;  et  quant 
ils  passèrent  parmi  Paris,  au  retourner ,  il  avoit 
bien  dur  cueur  à  qui  le  sang  ne  muest  en  pitié  jus- 
ques aux  larmes  ;  car  là  eussiez  veu  tant  de  vieilles 
gens  tous  nuds  pies,  tant  de  petits  enffents,  comme 
de  douze  ans  ou  de  quatorze  si  travaillés;  car  cel- 
lui jour  fil  si  grand  chaut  que  merveilles. 

Item,  le  jeudi  ensuivant  erut  tant  l'eau,  que 
l'isle  Nostre-Darne  lut  couverte  ,  et  devant  l'islc 
aux  Ourmetiaux  estoit  tant  crue  ,  que  on  y  cust 
mené  batteaux  ou  nacelles  ;  et  toutes  les  maisons 
d'entour,  qui  basses  estoient ,  comme  le  celier  et 
le  premier  estaige  estoient  pleines  :  telles  y  avoit 
dont  le  celier  estoit  plein  du  haut  de  deux  hommes; 
et  là  estoit  pitié  ;  car  les  vins  y  estoient  par-dessus 
l'eau  ;  et  en  aucuns  lieux ,  comme  en  estables 
qui  estoient  basses  de  trois  ou  quatre  degrés,  l'eau 
crut  tant  là  entour,  que  les  chevaux ,  qui  fort  liés 
là  estoient,  ne  porent  tous  estre  rescous ,  qu'ils  ne 
fussent  noyés,  les  aucuns  par  la  grandeur  de  l'eau 
qui  sourdit  en  mains  de  deux  heures  de  plus  du 
hault  d'ung  homme  là  en  droit  et  ailleurs  ;  car 
elle  crut  tant  le  vendredi  et  le  sabmedi  ensuivant 
qu'elle  s'espandit  jusques  devant  l'os  el  de  la  ville; 
et  fut  plus  d'un  haut  pié  largement  en  l'ostel  du 
mareschal  quidemoure  àl'opposite  devant  du  costé 
de  la  Vannerie,  et  jusques  au  sixiesme  degré  de 
la  croix  de  Grève,  droit  devant  l'ostel  de  la  ville  au 
droit  de  la  croix  ;  et  l'ut  avant  environ  la  Saint- 
Eloy  que  on  peust  aller  en  la  Mortellerie;  et  brief 
elle  fut  plus  grande  près  de  deux  pies  de  haut 
qu'elle  n'avoit  esté  en  l'année  de  devant ,  et  par 
tous  les  lieux  où  elle  fut ,  comme  en  blés,  en  avoi- 
nes es  mares,  elle  degasta  tout ,  et  sécha  tellement, 
que  celle  année  ne  firent  oncques  bien  ;  car  elle 
y  fut  bien  cinq  ou  six  sepmaines. 

Item,  en  ce  fut  ordonnée  une  grosse  taille  et 
cueillie  sans  merci. 

Iteni^  en  ce  temps ,  environ  quinze  jours  en  juil- 
let, fist  mettre  le  régent  le  siège  devant  Montargis, 
et  le  sixiesme  jour  d'aoust  ensuivant  fut  ordonné 
qu'on  neferoitplns  pain  que  de  deux  deniers  pièce 
ou  de  ung  denier  pièce;  et  ainsi  fut  fait  ;  et  bien 
avoit  huit  ou  neuf  ans  qu'on  n'en  a  voit  point  fait 
à  Paris  ,  qui  mains  vaulsist  de  deux  deniers. 

Item  ,  celle  dite  sepmaine  mesme  fut  crié  et 
publié  que  les  esc  us  d'or  ,  ne  les  moutons  d'or  , 
n'auroient  plus  de  cours  pour  nul  prix  que  pour 
tant  d'or. 

Item,  celle  année  fut  moult  largement  fruit  et 
bon  ;  car  on  avoit  le  cent  de  bonnes  prunes  pour 
ung  denier,  et  nulles  n'estoient  verrouses  ;  et  de 
tout  autre  fruit  largement,  espécialement  d'amen- 
des avoit  tant  sur  les  arbres  ,  qu'ils  en  rompoient 
tous;  et  fist  aussi  bel  aoust,  qu'il  fist  oncques  d'âge 
d'honmie  vivant,  quoique  devant  eust  fait  grand 
froidure  et  grand  pluie  ,  comme  dit  est  ;  mais  en 
pou  d'heurs  Dieu  laboure  ,  comme  il  appert  celle 
année;  car  les  blés  furent  bons  et  largement. 

Item^  le  dix-huictiesme  jour  d'aoust  ensuivant 
mil  quatre  cent  vingt-sept,  se  partit  de  Paris  le  ré- 
o*ent,  qui  toujours  enrichissoit  son  pajs  d'aucune 
chose  de  ce  royaume,  et  si  n'y  rapportoit  riens  que 
une  taille  quant  il  revenoit;  et  tous  les  jours  cou- 
roient  les  murtriers  et  larrons  autour  de  Paris, 
comme  toujours  pillant  et  robbant ,  prenant  ;  ne 
nul  ne  disoit  :  Dimitle.  Le  dimenche  d'après  la 
my-aoust,  qui  fut  le  dix-septiesme  jour  d'aoust  ou- 

dit  an  mil  quatre  cent  vinc*'t-sept ,  vindrent  à  Paris 
douze  penanciers,  comme  ils  disoient;  c'est  à  sca- 
voir  ung  duc  et  ung  comte ,  et  dix  hommes  tous  à 
cheval ,  et  lesquels  se  disoient  très  bons  chrestiens , 
et  estoient  de  la  Basse-Egypte,  et  encore  disoient 
qu'ils  avoient  esté  chrestiens  autrefois  ,  et  n'avoit 
pas  grand  temps  que  les  chrestiens  les  avoient  sub- 
jugués et  tout  leur  pays,  et  tous  faits  christianer,  ou 
mourir  ceux  qui  ne  le  vouloient  estre;  ceux  qui 
furent  jjattisés  furent  signeurs  du  pays  comme  de- 
vant, et  promisrent  d'estre  bons  et  loyaux,  et  de 
garder  la  foy  de  Jésus-Christ  jusques  à  la  mort,  et 
avoient  roy  et  royne  en  leur  pays  qui  demou- 
roienten  leur  signorie,  parce  qu'ils  furent  chres- 
tiennés. 

Item,  vrai  est,  comme  ils  disoient,  que  après 
aucun  temps  ils  avoient  prins  la  foy  chrestienne, 
les  Sarrazins  les  vindrent  assaillir;  quant  ils  se  vi- 
rent comme  pou  fermes  en  nostre  foy,  à  très  pou 
d'achoison,  sans  endurer  guères  la  guerre,  et  sans 
faire  leur  devoir  de  leurs  pays  delFendre,  qui  très 
pou  se  rendirent  à  leurs  ennemys,  et  devindrent 
Sarrazins  comme  devant,  et  renvoyèrent  Nostre- 
Signeur, 

Item  ,  il  advint  après  que  les  chrestiens,  comme 
l'empereur  d'Allemagne,  le  roy  de  Poullaine  et 
autres  signeurs,  quant  ils  sorent  qu'ils  orent  ainsi 
faulcement  et  sans  grant  peine  laissée  nostre  foy, 
et  qu'ils  estoient  devenus  sitost  Sarrazins  et  idolâ- 
tres, leur  courrurent  sus,  et  les  vainquirent  lan- 

tost ,  comme  s'ils  cuidoient  que  on  laissast  en  leur 
pays,  comme  à  l'autre  fois  pour  devenir  chres- 
tiens  ;  mais  l'empereur  et  les  autres  signeurs ,  par 
délihéracion  de  conseil,  dirent  que  jamais  ne  ten- 
roient  terre  en  leurs  pays  ,  se  le  pape  ne  le  consen- 
toit ,  et  qu'il  convenoit  que  là  allassent  au  Sainct- 
Père,  à  Rome;  et  là  allèrent  tous  ,  petits  et  grands, 
à  moult  grant  peine  pour  les  enfFents.  Quant  là  fu- 
rent, ils  confessèrent  en  général  leurs  péchés. 
Quant  le  pape  ot  ouye  leur  confession  ,  par  grant 
délibéracion  de  conseil,  leur  donna  en  penance 
d'aller  sept  ans  ensuivant  parmi  le  monde,  sans 
coucher  en  lict  ;  et  pour  avoir  aucun  confort  pour 
leur  despense,  ordonna,  comme  on  disoit,  que  tout 
évesque  et  abbé  portant  crosse  leur  donroit  pour 
une  fois  dix  livres  tournois  ;  et  leur  bailla  lettres 
faisant  me*  cion  de  ce  aux  prélats  d'église  ,  et  leur 
donna  sa  béneisson,  puis  se  départirent;  et  furent 
avant  cinq  ans  par  le  monde  qu'ils  venissent  à 
Paris;  et  vindrent  le  dix-septiesme  jour  d'aoust, 
l'an  mil  quatre  cent  vingt-sept ,  les  doze  devant 
dits;  et  le  jour  Sainct-Jehan  Decolace  vint  le  com- 
mun ,  lequel  on  ne  laissa  point  entrer  dedens 
Paris  ;  mais  par  justice  Curent  logés  à  la  Chapelle 
Sainct- Denis  ;  et  n'estoient  point  plus  en  tout 
d'hommes,  de  femmes  et  d'enfFents  de  cent  ou  six 
vingts  ou  environ  ;  et  quant  ils  se  partirent  de  leur 
pays,  estoient  mille  ou  doze  cents  ;  mais  le  reme- 
nant estoit  mort  en  la  voye,  et  leur  roy  et  leur 
royne;  et  ceux  qui  estoient  en  vie  avoient  espérance 

(l'avoir  encore  des  biens  mondains;  car  le  Sainct- 
Père  leur  avoit  promis  qu'il  leur  donneroit  ])ays 
pour  habiter  bon  et  fertile ,  mais  qu'ils  de  bon 
cueur  achevassent  leur  penance. 

Iteniy  quant  ils  furent  à  la  Chapelle,  on  ne  vit 
oncques  plus  grant  allée  de  gens  à  la  béneisson  du 
Landit  que  là  alloit  de  Paris,  de  Sainct-Denis  et 
d'enlour  Paris  pour  les  voir.  Et  vrai  est  que  les  enf- 
fenls  d'iceux  estoient  tant  habilles  fils  et  filles , 
que  nuls  plus;  et  le  plus  et  presque  tous  avoient 
les  deux  oreilles  percées,  et  chacune  oreille  ung 
anel  d'argent,  ou  deux  en  chacune,  et  disoient  que 
c'estoit  gentillesse  en  leur  pays. 

Item,  les  hommes  estoient  très  noirs ,  les  clie- 
veux  crespés ,  les  plus  laides  femmes  que  on  pust 
voir,  et  les  plus  noires  ;  toutes  avoient  le  visage  de 
plaie ,  les  cheveux  noirs  comme  la  queue  d'ung 
cheval ,  pour  toutes  rolibes  une  vieille  flaussoie 
très  grosse  d'un  lien  de  drap  on  de  corde  liée  sur 
l'espauUe,  et  dessous  ung  povre  roquet  ou  che- 
mise pour  tous  parements.  Brief  c'estoient  plus 
pouvres  créatures  que  on  vitoncques  venir  en  France 
de  aage  d'homme;  et  néanmoins  lour  pouvreté,  en 
la  compaignie  avoit  sorcières  qui  regardoient  es 
mains  des  gens,  et  disoient  ce  que  advenu  leur  estoit 
ou  à  advenir,  et  mirent  contans  (querelles) en  plu- 
sieurs mariaiges;  car  elles  disoient  :  Ta  femme, 
ta  femme,  ta  femme  t'a  fait  coiijc  ;  ou  à  la  femme  : 
To7i  îiiarit'afaitcoulpe.  Et  qui  pis  estoit,  en  par- 
lant aux  créatures  par  art  magique  ou  autrement, 

OU  par  l'ennemi  d'eni'er,  ou  par  entre^a^t  (Valjilité , 
laisoient  vuides  les  bourses  aux  gens.  Et  le  mel- 
toient  en  leur  bourse  ,  comme  on  clisoit  ;  et  vraye- 
ment  j'y  fus  trois  ou  quatre  fois  pour  parler  à  eux  ; 
mais  oncques  ne  m'appcreu  d'ung  denier  de 
perte,  ne  ne  les  vjs  regarder  en  main  ;  mais  ainsi 
le  disoit  le  peuple  partout;  tant  que  la  nouvelle  en 
vint  à  l'évesque  de  Paris ,  lequel  y  alla  et  mena 
avecques  lui  ung  frère  meneur,  nommé  le  Petit , 
jacobin  ,  lequel ,  par  le  commandement  de  l'éves- 
que, fist  là  une  belle  prédication  en  excommu- 
niant tous  ceux  et  celles  qui  ce  faisoient ,  et 
avoient  cru  et  monstre  leurs  mains;  et  convinssent 
qu'ils  s'en  allassent,  et  se  partirent  le  jour  Nos- 
tre-Dame  en  septembre ,  et  s'en  allèrent  vers  Pon- 
toise. 

Item,  le  vendredi  cinquiesme  jour  de  septembre, 
l'an  mil  quatre  cent  vingt-sept ,  fust  levé  le  siège 
par  les  gens  de  celui  qui  se  dit  dalphin ,  qui  estoit 
devant  Montargis,  et  feurent  les  Anglois  moult 
grevés  ;  car  trop  se  fîoient  en  leur  force,  et  feu- 
rent trouvés  désarmés  de  leurs  ennemis ,  qui  bien 
en  tuèrent  six  cents  ou  plus,  que  marchants  de 
vivres ,  que  hommes  d'armes  ;  et  leur  convint 
laisser  le  siège  ou  droit  temps  que  on  cueille  les 
biens. 

Item,  en  cel  an  faisoit  aussi  grant  chaut  à  la 
Sainct-Remy  ,  ou  près ,  qu'il  avoit  fait  à  la  Sainct- 
Jehan  ;  car  en  cel  an  ne  fist  pas  plus  d'un  mois 
d'esté  ;  par   quoi    les    vignes  apportèrent  si  pou  , 


(i4a-)  d'uW     BOURGEOFS    Dli    PAIlI^.  Sy  I 

que  le  plus  n'apportèrent  que  un  caque  de  vin  en 
l'arpent,  et  encore  mains  tels  j  avoit;  moult  se 
tenoit  heureux  qui  en  avoit  en  l'arpent  un  mui  ou 
une  queue  ;  et  tout  par  le  long  yver  qui  tant  dura , 
qu'on  veit  oncques  mais  si  long  ;  et  vraiment  on 
trouvoit  es  almendiers  après  la  Teste  de  Toussainct, 
des  amendes  toutes  vertes  bonnes  à  peler  comme 
à  la  mi-aoust,  et  estoient  de  très  bon  goust. 

Item,  en  ce  temps  fust  le  vin  très  cher  ;  car  on 
avoit  très  petit  vin  pour  huit  deniers  pour  pinte, 
et  si  estoit  la  monnoie  très  bonne. 

Item,  en  cel  an  ,  ou  pou  devant ,  vint  à  Paris  une 
lemme  nommée  Margot,  assez  jeune,  comme  de 
vingt-huit  à  trente  ans ,  qui  estoit  du  pays  de  Hé- 
nault,  laquelle  jouoit  le  mieux  à  la  palme  que 
oncques  homme  eust  vu  ;  et  avec  ce  jouoit  devant 
main  derrière  main  très  puissamment ,  très  mali- 
cieusement ,  très  habillement ,  comme  povoit  faire 
homme  ;  et  pou  venoit  d'hommes  à  qui  ellene  gain- 
gnast ,  se  ce  n'estoit  les  plus  puissants  joueurs  ; 
et  estoit  le  jeu  de  Paris  où  le  mieux  jouoit  en  rue 
Grenier-Sainct-Ladre ,  qui  estoit  nommé  le  petit 
Temple. 

Item  y  environ  quinze  jours  devant  la  Saincl- 
Remy ,  cheut  ung  mauvais  air  corrompu  ,  dont 
une  très  mauvaise  maladie  advint ,  que  on  appelloit 
la  dando ;  et  n'estoit  nul  ne  nulle  qui  aucune- 
ment ne  s'en  sentist  dedans  le  temps  qu'elle  dura; 
et  la  manière  comment  elle  prenoit ,  elle  commen- 
coit  es  rains  et  es  espaules,  et  n'estoit  nul  quant 

elle  prenoit ,  qui  ne  cuidasl  avoir  la  gravelle,  tant 
faisoit cruelle  douleur  ;  et  après  ce  à  tous  venoienl 
les  assées  ou  Fortes  frissons ,  et  estoit-on  bien  huit 
ou  dix  ou  quinze  jours  qu'on  ne  povoit  ne  boire 
ne  menger,  ne  dormir,  les  ungs  plus,  les  autres 
moins  ;  après  ce  venoit  une  toux  si  très  mauvaise 
à  chacun ,  que  quant  on  estoit  au  sermon ,  on  ne 
povoit  entendre  ce  que  le  sermonneur  disoit ,  pour 
la  grant  noise  des  tousseurs. 

Item  y  elle  ot  très  forte  durée  jusqu'après  la 
Toussaincl ,  bien  quinze  jours  ou  plus,  el  ne  eusses 
guères  trouvé  homme  ne  femme  qui  ne  éust  la 
bouche  ou  le  nez  tout  eslevé  de  grosse  rongne  ; 
et  quant  on  encontroit  l'ung  l'autre  ,  on  de- 
mandoil  :  As-iu  point  eu  de  la  dando  F  s'il 
disoit  non ,  on  lui  respondoit  tantost  :  Oi-  te  garde 
bien  que  vraiment  Lu  en  hoiitteras  ung  morcelet. 
Et  vraiment  on  ne  mentoit  pas ,  que  pour  vrai  il 
fust  pou  ,  fust  petit  ou  grant ,  femme  ou  enffent , 
qui  n'eust  en  ce  temps  ou  frissons,  ou  la  toux, 
qui'^trop  duroit  longuement. 

Item ,  le  quinziesme  jour  de  décembre  ensui- 
vant, fust  prins  ung  escuyer  nommé  Sauvage  de 
Fromonville  ,  dedans  le  chastel  de  l'Isle-Adam  , 
])ar  force  ,  lui  et  deux  varlets  ;  car  plus  n'y  avoit 
de  gens  quant  il  fust  prins.  Assez  fust  qui  le  lia  , 
et  fust  mis  sur  ung  cheval ,  les  pies  liés  et  les 
mains,  sans  chaperon  ;  en  ce  point  admené  à  Bai- 
gnoUet  où  le  régent  estoit  ,  qui  tantost  commanda 
que  sans  nul  délai  on  l'allast  pendre  au  gibet  bas- 

tivenieiil ,  sans  estie  oiiy  en  ses  cleffenses  ;  car  on 
avoit  gr;uU  paour  qu'il  ne  fust  rescoux  ;  car  de  très 
grant  lignaii«-e  ostoit.  Ainsi  lust  admené  au  f>'il)el 
accompaignc  du  prévost  de  Paris,  et  de  plusieurs 
^ens;  et  avec  ce  esloit  ung- nommé  Pierre  Baille  , 
qui  avoit  esté  varlet  cordouannier  à  Paris,  et  puis 
lîist  sergent  à  verge ,  et  puis  recepveur  de  Paris , 
et  lors  esloit  grant  trésorier  du  Meinne  ;  lequel 
Pierre  Baille  ne  volt  oncques ,  quant  ledit  Sau- 
vaige  demanda  confession,  qu'il  requist  si  longue- 
ment ,  mais  lui  lîst  tantost  monter  l'eschelle ,  et 
monta  après  en  deux  ou  trois  esclielons,  en  lui  di- 
sant grosses  paroles.  Ledit  Sauvaige  ne  lui  respondit 
pas  à  sa  voulenté ,  pourquoi  ledit  Pierre  lui  donna 
un  grant  cop  de  baston,  et  en  donnoit  cinq  ou  six 
au  bourrel  pour  ce  qu'il  interrogeoit  du  sauvement 
de  son  ame.  Quant  le  bourrel  veit  que  l'autre  avoit 
si  mal  voulenté ,  si  ot  paour  que  ledit  Baille  ne 
lui  fist  pis  ;  si  se  hasta  plustost  qu'il  ne  devoit  pour 
la  paour ,  et  le  pendit  :  mais  pour  ce  que  trop  se 
hasta,  la  corde  rompit  ou  se  desnoua,  et  chut  le- 
dit jugié  sur  les  rains  ,  et  feurent  touts  rompus  et 
une  jambe  brisée  ;  mais  en  celle  douleur  lui  con- 
vint remonter,  et  lust  pendu  et  estranglé  ;  et  poui- 
vrai  dire,  on  lui  portoit  une  très  mal  grâce,  es- 
pécialement  de  plusieurs  meurtres  très  horribles, 
et  disoit-on  qu'il  avoit  tué  de  sa  main  ou  pays  de 
Flandres,  ou  de  Haynault,  un  évesque. 

Item  y  en  cel  an  après  Pasques ,  qui  lèurent  le 
quatriesme  jour  d'avril  l'an  mil  quatre  cent  vingt- 

huit,  tust  si  grant  l'oison  de  luiniietons,  que  avoil 
oncques  vu;  et  mangèrent  tellement  vignes,  al- 
mendiers,  noyers,  et  autres  arbres,  que  par  les 
contrées  où  ils  feurent,  n'avoit ,  espécialementès 
nojers,  nulles  feuilles  quinze  jours  devant  la  Sainct- 
Jehan-Baptiste. 

Item,  le  duc  de  Bouro-onofne  vint  à  Paris,  le 
vingt-deuxiesme  jour  de  mai  à  ung  sabmedi,  vi- 
gile de  la  Pentecoste  ;  et  vint  sur  ung  petil  cheval 
en  guise  d'ung  archer;  et  n'eust  point  esté  cogneu 
du  peuple  ,  se  n'eust  esté  le  régent  qui  le  com- 
paignoit ,  et  la  régente  après. 

Item ,  il  s'en  alla  le  deuxiesme  jour  de  juing 
ensuivant,  veille  du  Sainct-Sacrement ,  qui  fust 
le  troisiesme  jour  de  juing. 

Item  y  en  celle  année  fut  tant  de  hannetons ,  que 
les  anxiens  disoient  avoir  oncques  vu  ;  et  durèrent 
jusques  après  la  Sainct-Jehan  ,  et  gastèrent  toutes 
les  vignes  ,  et  les  nojers  ,  et  les  amandiers,  et  fut 
avant  la  Sainct-Pièrre  que  on  s'en  pust  délivrer;  et 
si  faisoit  très  grant  froit  à  la  Sainct-Jehan,  et  tou- 
jours pleuvoit ,  tonnoit ,  espartissoit  ;  et  advint  que 
le  treiziesme  jour  de  juing  le  tonnoire  cheut  à 
Paris  sur  le  clocher  des  Augustins,  et  foudroya 
ledit  clocher  .  toute  la  couverture,  qui  estoit  d'ar- 
doise, et  le  merrien  par  dedens,  que  on  estimoit 
le  dommaige  qu'il  fîst  à  huit  cents  ou  mille  francs. 

Item  ,  le  vingt-cinquiesme  jour  de  mai,  le  mardi 
des  festes  de  la  Pentecoste,  l'an  quatorze  cent  vingt - 
huit,  prindrent  par  trayson  les  Arminaz  la  cité  du 

Mans;  et  du  prendre  Inrenl  plusieurs  de  la  ville 
eonsenlanls,  par  ainsi  quelesdits  Arniinaz  proniis- 
lent  qu'ils  les  garderoient  en  leurs  Franchises  ;  el 
qu'ils  seroient  avecqiies  eux  comme  amis  :  mais 
silost  qu'ils  orent  la  seiu'neurie  de  la  ville  ,  ils  pil- 
lèrent, robèrent,  elTorcèrent  filles  et  femmes,  et 
firent  lous  les  maux  qu'on  peut  faire  à  ses  enne- 
mis, à  ceux  qui  les  cuidoient  amis. 

/i<?//i^  quand  ladite  cité  fut  prinse ,  le  capitaine 
qui  y  estoit  de  par  le  rég-ent  ordonné,  estoit  allé 
en  ung  sien  affaire,  environ  vingt  lieues  loin  de  la 
cité;  quant  il  scut  la  chose  comment  elle  estoit , 
si  ce  fut  moult  cour  se  nul  ne  demande  ,  il  fist 
finance  de  trois  cents  hommes  d'armes,  et  s'en 
vint  le  vendredi  ensuivant  environ  mjnuit  ;  et  fist 
tant  qu'il  regaigna  la  cité  avant  qu'il  fust  guères 
grant  jour  ;  car  quant  la  commune  vit  la  cruauté 
des  Arminaz,  ils  les  prindrent  en  si  grant  hayne, 
qu'ils  laissèrent  entrer  dedans  le  capitaine,  ou  au 
moins  ne  se  deffendirent  que  bien  pou.  Quand  ils 
furent  dedens,  ils  commencèrent  à  crier  :  Ville 
gaignée  !  et  le  cry  du  capitaine  dedans  la  forte- 
resse,  où  quantité  de  ses  gens  s'estoient  retraits, 
quant  la  cité  fut  trahie  premier.  Quand  ils  ouyrent 
le  cry  de  leur  cappitaine  ou  bannière  ,  si  se  mirent 
à  lancier  et  jetter ,  et  à  laisser  cheoir  grosses  pier- 
res sur  les  Arminaz  qui  les  avoient  assiégés  j  et 
leur  cappitaine  leur  vint  par  darrière,  qui  avoit 
avec  lui  trois  cents  hommes /comme  devant  est 
dit,  de  bonne  étoffe,  et  comprindrent   toute  la 

place  teUeiiierit,  que  les  Aniiinaz  neporent  reciilei- 
ne  entrer  ou  chastel ,  si  se  combattirent  main  à 
main  moult  longuement;  mais  en  la  lin  furent  des- 
confiz  les  Arminaz;  car  la  commune  les  avoit  en 
si  grant  hayne  pour  leur  mauvaisetié ,  que  par  les 
fenestres  ils  leur  jettoient  grosses  pierres  dont  ils 
tuoient  eux  et  leur  chevaux;  et  quant  aucun  des 
Arminaz  eschappoit  par  bon  cheval  ou  autrement, 
tantost  esloit  tué  du  commun.  Et  tant  firent,  c'est 
ascavoir  le  cappitaine,  nommé  messire  Talebot,  et 
ceux  du  Chastel ,  et  la  commune  que  doze  cents 
des  Arminaz  demourèrent  en  la  place ,  sans  ceux 
qui  furent  décollés,  qui  avoient  esté  consentants 
des  entrées  des  Arminaz  par  trajson ,  et  sans  les 
prisonniers  qui  furent  très  grand  nombre;  car  il 
y  avoit  vingt-deux  ou  vingt-quatre  cappitaines 
d' Arminaz  qui  estoient  accompagnés  de  trois  mille 
hommes  d'armes  et  plus  ;  dont  il  appert  bien  clè- 
rement  qu'ils  sont  bien  malheureux  quant  trois 
cents  hommes  les  desconfirent  silaidement ,  et  pour 
leur  péché  ;  car  se  ils  se  fussent  bien  portés  vers 
ceux  de  la  ville,  selon  qu'ils  avoient  juré,  ils  eussent 
fait  que  sages. 

Item,  fut  l'année  si  froide  longuement,  que 
tout  le  Landit,  ne  à  la  Sainct-Jehan ,  n'avoit  en- 
core nulles  bonnes  cerises ,  ne  bien  pou  encore 
de  fèves  nouvelles,  ne  blé,  ne  vignes  en  fleur. 

Item  ,  le  jour  Sainct-Leuffrey ,  qui  fut  au  lundi 
vingt-uniesmejourde  juing,  futla  plussomptueuse 
feste  faite  au  pçilais  à  Paris ,  que  homme  qui  pour 


fiiaS)  d'UlM    bOURGKOlS    Db    l'AUlS.  377 

lors  vequist,  enst  oncques  veiic;  car  loiile  per- 
sonne, de  quelque  estât  qu'il  fust,  estoit  receu  à 
disner  selon  son  estât;  car  le  régent  de  France  et 
sa  femme,  et  la  chevallerie  furent  servis  en  lieu  et 
de  viande  selon  leur  estât  ;  le  clergé  premièrement, 
comme  évcsques,  prélats,  ab])és ,  prieurs;  après, 
docteurs  de  toutes  sciences;  le  parlement  après;  le 
prévost  de  Paris  et  ceux  du  Chastelet;  après  le  pré- 
vost  des  marchands,  les  eschevins  et  bourgeois  et 
marchands  ensemble;  et  après  le  commun  de  tous 
estats.  Et  furent  bien  à  cellui  disner,  que  ungsque 
autres^  plus  de  huit  milliers  séants  à  table;  car  il 
y  ot  de  pain  distribué  de  environ  trois  deniers  la 
pièce ,  qui  pour  lors  estoit  moult  grant  ;  car  on 
a  voit  ung  sextier  de  très  bon  froment  pour  doze 
sols  parisis,  si  y  en  ot  bien  sept  cents  dozaines. 

Item,  on  y  but  de  vin  bien  quarente  muids. 

Item,  y  ot  bien  huit  cents  plats  de  viande,  sans 
le  bœuf  et  mouton ,  qui  fut  sans  nombre. 

Item,  environ  le  moisd'aoust,  l'an  quatorze  cent 
vingt-huit,  le  comte  de  Salcebry ,  avec  sa  com- 
paignie,  print  la  ville  de  Nogent-le-Roy  ,  print 
Cauville  en  Beausse ,  print  Rochefort ,  et  de  là 
alla  à  Chasleaudun  et  à  Orléans ,  voire  devant  la 
ville  ;  et  fut  faite  une  grosse  taille  aussi-bien  aux 
villaiges  comme  es  cités,  et  si  leur  convint  faire 
finance  de  bien  deux  cents  voitures^  chacune  à  trois 
ou  quatre  chevaux  ,  pour  mener  vivres  et  artillerie, 
et  pour  mener  bien  deux  cents  queues  de  vin  ou 
plus,  qui  furent  prinses  dedcns  Paris;  et  si  estoit 

le  vin  si  cher,  que  nul  ou  pou  de  mesnaiges  n'en 
buvoient;  car  la  pinte  de  moyen  vin,  ou  moys  de 
septembre  ,  coustoit  douze  deniers  de  très  forte 
monnoie. 

Item ,  en  ce  temps,  pour  la  char  lé  du  vin  ,  plu- 
sieurs se  mirent  à  brasser  cervoise ,  et  avant  que  la 
Toussaint  en  ot  bien  à  Paris  trente  brasseurs  j  et  si 
la  ammenoit-on  tous  les  jours  à  charrettées  de 
Saint-Denis  et  d'ailleurs,  et  qne  on  la  crioit  parmi 
Paris ,  comme  on  a  accouslunié  à  crier  le  vin  ;  et 
si  n'estoit  celle  de  Paris  qu'à  deux  doubles ,  et 
celle  de  Saint-Denis  à  trois  doubles ,  qui  valloient 
quatre  deniers  parisis. 

Item ,  en  ce  temps  on  avoit  bons  pois  pour  dix 
deniers  le  boissel ,  bonnes  fèves  pour  dix  deniers  , 
le  quartercn  d'œufs  pour  doze  deniers  parisis. 

Item j  en  icellui  mois  de  septembre  mil  quatre 
cent  ving-l-huit ,  à  la  Sainte-Croix,  n'avoit  encore 
nuls  raisins  que  on  eust  pu  dire  :  Veez-cy  une 
grapppe  noire  entièrement  !  tant  fut  l'année  froide 
long-uement  et  tardive. 

Item  ,  en  icellui  temps,  ou  mois  d'aoust ,  fut  faite 
une  ordonnance  sur  les  rentes,  que  chacun  qui 
auroit  puissance ,  pouvoit  avoir  la  livre  pour 
quinze  livres  tournois,  pour  tant  qu'ils  fussent  ou 
eussent  esté  grand  temps  cueillies  ;  et  aussi  en  fu- 
rent mis  hors  de  ladite  ordonnance  ,  enfFens  mi- 
neurs d'ans,  femmes  vefves,  églises;  et  plusieurs 
autres  ordonnances  furent  faittes  sur  lesdites  ren- 
tes, lesquelles  on  peutscavoirouGhastelletqui  veult. 


(1428)  d'un   liOUiuJLors   m;    i'.\Fii,s.  ôyç) 

Item  ^  ladite  ordonnance  fut  piil)liée  le  darrain 
jour  de  juillet,  l'an  n^l  quatre  cent  vinot-huit. 

Item  y  le  vendredi  dixième  jour  de  septembre, 
mil  quatre  cent  vingt -huit,  fut  despendu  du  ^i])et 
de  Paris  ung"  nommé  Sauvaige  de  Fromonville,  à 
qui  Pierre  Baille  fit  tant  de  déplaisir,  quant  on  le 
pendoit;  car  il  le  frappa  en  i'eschelle  moult  cruel- 
lement, et  si  battit  le  bourrel  d'un  g-ros  baston 
qu'il  tenoit  ;  et  estoit  pour  lors  ledit  Pierre  rece- 
veur de  Paris. 

Item,  en  cellui  temps  estoit  toujours  le  comte 
de  Salcebry  sur  la  rivière  de  Loire  ,  et  prenoit 
chasteaux  et  villes  à  son  vouloir  ,  car  moult 
estoit  expert  en  armes  ;  si  s'en  viiit  devant  Orléans, 
et  l'assit  de  toutes  parts;  mais  fortune,  qui  à  nully 
n'est  seure  amie,  lui  monstra  de  son  mestier,  dont 
elle  sert  sesamez  sans  deffier;  car  plus  cuidoit  estre 
plus  seurement,  comme  à  siège,  une  pierre  de  canon 
lui  fut  présentée  qui  lui  donna  le  top  de  la  mort , 
dont  moult  grant  dommaige  orent  les  Anglois, 
espécialement  le  régent  de  France;  car  il  se  repo- 
soit  es  citez  de  France ,  à  son  aise  lui  et  sa  femme , 
qui  partout  où  il  alloit  le  suivoit  ;  et  quant  l'autre 
fut  mort ,  il  lui  convint  maintenir  la  guerre  ;  et 
partist  de  Paris  pour  j  aller  le  mercredi;,  veille  de 
Saint -Martin  d'y  ver  mil  quatre  cent  vingt-huit. 
Et  le  comte  de  Salcebry  estoit  mort  la  sepmaine 
devant. 

Item,  en  ce  temps  le  quatriesme  de  la  cervoise 
à  Paris  ,  à  six  mille  six  cent  francs,  et  cellui  du 

vin  n'estoil  mie  à  la  troisiesme  partie  :  car  le  vin 
nouvel  estoit  si  petit  et  si  foihle  ,  qu'on  n'en  tenoit 
compte  ,  car  tout  le  meilleur  ou  la  plus  grant  par- 
tie se  sentoit  plus  de  verjus  que  de  vin  ,  et  si  estoit 
si  cher  que  on  faisoit  le  caque  ,  qui  estoit  ung-  pou 
plus  fort  que  despence,  quatre  tournois  parisis,  et 
ne  eussiez  eu  nul  à  moins  de  quatre  francs.  En 
icellui  temps  convint  faire  par  les  bourgeois  de 
Paris  finance  de  farine  pour  mener  en  l'ost  devant 
Orléans;  et  en  firent  finance  déplus  de  trois  cents 
chariots  chargez ,  lesquels  chariots  et  chevaulx  et 
touttes  choses  appartenants  à  charroy,  ceulx  du 
plat  pays  d'entour  Paris  payèrent,  se  non  qu'ils 
furent  quand  ils  vinrent  à  Paris  assignez  de  leurs 
despens  jusques  à  neuf  jours  ensuivants  ;  et  n'y  dé- 
voient plus  demeurer,  mais  ils  y  furent  après  les 
neul"  jours  autres  neuf  à  leurs  despens,  et  leurs 
chevaux,  qui  moult  les  greva  ;  et  le  douziesme  jour 
de  février,  se  partirent  à  grant  compaignie  de 
gens  d'armes  ,  et  allèrent  jusques  à  Estampes  sans 
danger.  Quant  ils  furent  ung  pou  par-delà  entre 
Cauville  en  Beausse  et  ung  villaige  nommé 
Tomray  Saint-Denis  ,  il  leur  vint  bien  sept  mille 
Arminaz  qui  les  amenèrent  comme  une  dance  fait 
ung  des  petits  enffens.  Quant  nos  gens  virent  ce, 
ils  se  ordonnèrent  au  mieux  qu'ils  porent  et  ne  se 
h  obèrent;  ils  avoient  foisons  grans  pieux  agus  à 
ung  bout  et  ferrez  à  l'autre ,  qu'ils  fichèrent  en 
terre  en  penchant  devers  leurs  ennemis  ,  et  furent 
mis  les  archers  et  arbalestriersde  Paris  kun^  costé, 

aiiscjuels  fiitoi  tlonné  mie  elle  (ailcj  de  nos  gens  ,  el 
l'aulre elle  lut  tic  arcliiers  anglois,  et  ou  millieu  l'ut 
ce  qu'ils  pou  voient  avoir  de  «^rosse  bataille  ;  car 
ils  n'esloient  en  tout  pas  plus  de  quinze  cents  con- 
tre sept  mille;  qui  estoient  treize  Arminaz contre 
deux  de  nos  gens  ;  ils  se  liourdèrent  par  derrière 
de  leur  charroy,  el  se  recommandèrent  à  Nostre- 
Seigneur ,  et  prièrent  l'ung  l'autre  de  bien  faire , 
et  puis  ordonnèrent  bonne  garde  pour  le  charroy 
avec  les  charretiers  ,  pour  le  grand  péril  eschever 
(éviter)  qui  pouvoit  advenir,et  comme  il  advint,  car 
aucuns  et  grant  quantité  des  Arminaz  vindrent  par 
derrière ,  cuidant  piller  les  biens  de  nos  gens , 
et  aucuns  des  voituriers  les  virent  venir  ;  ils  des- 
tellèrent  leurs  chevaux  et  s'en  voldrent  fuir  , 
mais  les  Arminaz  leur  furent  au-dt^vant,  qui  moult 
les  dommaigèrent  du  corps ,  et  aucuns  de  la  vie  ; 
et  après  cuidèrent  venir  au  pillage  ,  mais  ils 
furent  si  bien  receus ,  que  moult  fut  joyeux  qui 
pot  se  sauver.  En  tant  que  les  larrons  furent  ainsi 
gardez  de  piller  ,  les  Arminaz  approchèrent  nos 
gens  ,  et  furent  les  Gascons  qui  estoient  bien  mon- 
tez ,  et  la  greigneur  (majeure)  partie  de  leurs  gens 
ordonnez  encontre  les  arbalestriers  et  archers,  et 
compaignons  de  Paris,  et  les  Escossois  contre  les  An- 
glois ,  et  la  grosse  bataille  contre  la  grosse  bataille. 
Quant  ceux  de  Paris  virent  que  ceux  à  cheval 
venoient  vers  eux ,  ils  commencèrent  à  traire 
de  arcs  et  de  arbalestres  moult  asprement.  Quant 
Gascons  virent  ce  ,  ils  l)aissèren!  la  chère,  et  tour- 

noièrent  leurs  lances  devant  eux  pour  f^arder  leurs 
chevaux  du  Irait ,  et  les  poignèrent  de  l'esperon 
moult  fort ,  comme  cils  qui  avoient  espérance  de 
les  mettre  tous  à  mort ,   mais  qu'ils  fussent  près  ; 
mais  les  maleureux ,  les  meschants  ,  les  maudits  ne 
véoient  pas  le  mal  qui  estoit  devant  leurs  yeux; 
car  comme  ils  approuchoient  de  nos  gens  à  pointe 
d'esperon,  leurs  chevaux  entrèrent  dedans  les  pieux 
fichés,  et  les  pieux  dedans  leurs  poitrines ,  ventres 
et  en  jambes ,  si  ne  porent  en  avant ,  mais  churent 
les  aucuns  tous  morts,  et  les  maistres  après.  Ceux 
qui  furent  attérés ,  crioient  aux  autres  ^ni-as ,  viras , 
c'est-à-dire ,  retournez ,  retournez  ;  si  s'en  cuidè- 
rent  tantost  fuir,  mais  leurs  chevaux  qui  navrés 
estoient  des  pieux  devant  dits,  chéoient  tous  morts 
sous  eux,  qui  en  abbattoient  deux  ou  trois,  et  fai- 
soient  trébucher  leurs  gens  qui  après  venoient. 
Quant  les  Écossois  et  les  autres  virent  ce ,  moult 
furent  esbahis ,  et  eux  prindrent  à  fuir  comme  bes- 
tes  que  ung  loup  espart  cà  et  là  ;  et  nos  gens  à  les 
suivir  de  près ,  et  à  occire  et  battre  ce  qu'ils  porent 
atteindre;  et  en  demoura  en  la  place  de  morts  quatre 
cents  et  plus,  et  de  prins  grant  quantité;  et  comme 
les  meschants  eux  cuidèrent  sauver  à  entrer  à  Or- 
léans ,  ils  furent  appercus  de  ceux  du  siège,  qui  leur 
allèrent  au-devant,  et  en  tuèrent  autant  ou  plus 
qu'on  a  voit  fait  en  la  bataille  devant  dite.   Ainsi 
leur  advint  pour  leur  péché  qu'ils  avoient  eu  pensée 
que  tout  lust  mis  à  l'espée  :  mais  tout  bel  leur  fut 
quant  ils  se  porent  trarder  que  l'espée  de  leurs  en- 

nemis  ne  les  tiiast.  Quant  nos  «j;ens  orenl  mené 
leurs  vivres  en  l'ost,  ils  s'en  revinclrent  à  Paris,  Je 
dix-neufviesme  jour  de  février,  l'an  mil  quatre  cent 
vingt-huit  ;  et  lut  trouvé  que  de  ceux  de  Paris  n'es- 
toit  mort  en  bataille  que  quatre  hommes  et  des 
voituriers  qui  s'en  Guidèrent  fuir,  phis,  et  moult 
de  navrés ,  dont  c'est  grant  pitié  ,  et  d'une  part  et 
d'autre  ,  qu'il  faut  que  clirétienté  tue  ainsi  l'un^^- 
l'autre  sans  avoir  cause  pourquoi  ;  car  l'ung-  sera 
de  cent  lieues  \oing  de  l'autre ,  qui  se  vendroit  en- 
tretuer pour  g-aigner  ung  pou  d'argent,  ou  le  gi- 
bet au  corps,  ou  enfer  à  la  pouvre  ame. 

Item,  en  ce  temps  furent  commencées  à  Saint- 
Jacques  de  la  Boucherie  à  dire  les  heures  cano- 
niaux comme  à  Nostre-Dame,  le  seiziesme  jour  de 
janvier  mil  quatre  cent  vingt-huit ,  jour  de  di- 
manche ,  qui  estoit  par  cinq. 

Itef/t ,  le  duc  de  Bourgongne  revint  à  Paris  le 
quatricsme  jour  d'avril ,  jour  Saint-Ambroise  ,  à 
moult  belle  compaignie  de  chevaliers  et  d'escujers; 
et  après  environ  huit  jours  vint  à  Paris  ung  cordelier 
nommé  frère  Richard,  homme  de  très  grant  pru- 
dence, scevant  à  oraison ,  semeur  de  bonne  doctrine 
pourédiffier  son  proxisme,  et  tant  jlabouroit  fort 
que  enuis  (à  peine)  le  creroit  qui  ne  l'auroit  veu  : 
car  tant  comme  il  fut  à  Paris  ,  il  ne  fut  qu'une  jor- 
née  sans  faire  prédication  ;  et  commença  le  samedi 
seiziesme  jour  d'avril  mil  quatre  cent  vingt-neuf,  à 
Sainte-Geneviève ,  et  le  dimanciie  ensuivant,  et  la 
sepmaine  ensuivant;  c'est  assavoir,   le  lundi,    1*. 

mardi,  le  mercredi,  le  jeudi,  le  venderdi ,  le  sa- 
medi, le  dimanche  aux  Innocents;  et  commencoit 
son  sermon  environ  cinq  heures  au  matin  ,  et  du- 
roit  jusques  entre  dix  et  onze  heures;  et  y  avoit 
toujours  quelque  cinq  ou  six  mille  personnes  à  son 
sermon;  etestoit  monté,  quant  il  preschoit,  sur  ung- 
haut  eschafFaut  qui  estoit  près  de  toise  et  demie  de 
haut ,  le  dos  tourné  vers  les  charniers  encontre  la 
charronnerie,  à  l'endroit  de  la  danse  macabre. 

Item,  le  jour  de  l'Invention  Saint- Denys,  s'en 
retourna  le  duc  de  Bourgongne  en  son  pays  de 
Flandres  ;  et  toujours  estoit  le  siège  devant  Or- 
léans,  dont  les  vivres  enchérirent  fort  à  Paris; 
car  par  contrainte  il  y  convenoit  souvent  mener 
grant  l'oison  de  farines  et  d'autres  vivres ,  et  choses 
qui  sont  nécessaires  pour  guerre  ou  siège  ;  brief , 
on  en  mena  tant ,  que  le  blé  enchérit  à  Paris ,  de 
samedi  à  autre,  de  vingt  sols  parisis  à  quarente  sols 
parisis,  et  toutes  choses  dont  homme  povoit  vivre 
par  cas  pareil.  Ainsi,  comme  devant  est  dit,  se 
départit  le  duc  de  Bourgongne  ,  sans  ce  qu'il  feist 
aucun  bien  au  regard  de  la  paix  ou  du  pouvre 
peuple,  et  disoit-on  (pj'il  alloit  combattre  les  Lié- 
geois. 

Item  y  le  cordelier  devant  dit  prescha  le  jour 
de  Saint-Marc  ensuivant  à  Boni ongne-la- Petite; 
et  là  ot  tant  de  peuple,  comme  devant  est  dit  ; 
et  pour  vrai  celle  journée ,  au  revenir  dudit  ser- 
mon ,  furent  les  gens  de  Paris  tellement  tournés 
en  dévotion  et  esmeus,  qu'en  moins  de  trois  heures 

OU  (le  (|ualro  eussiez  veus  plus  de  cent  feus,  en 
quoi  les  honiiues  ardoient  tables  et  tabliers,  des 
cartes,  billes  et  billars,  nu  relis  et  toutes  choses 
à  quoi  on  se  pouvoit  couroucer  à  maugrer  à  jeux 
convoiteux. 

Item,  les  femmes,  cellui  jour  et  lendemain,  ar- 
doient devant  tous  les  atlours  de  leurs  testes  comme 
bourreaux,  trufTaux,  pièces  de  cuir  ou  de  baleine, 
qu'ils  mettoienl  en  leurs  cliapperons  pour  estrc  plus 
roides  au  rebras  davant;  les  damoiselles  laissèrent 
leurs  cornes  et  leurs  queues  et  gTant  foison  de  leurs 
pompes.  Et  vraiment  dix  sermons  qu'il  lîsl  à  Paris 
et  ung-  à  Boulongne ,  tournèrent  pour  le  peuple  à 
dévocion  que  tous  les  sermoneurs  qui  puis  cent  ans 
a  voient  presclié  à  Paris. 

Item ,  il  disoit  pour  vrai  que  depuis  ung  pou  il 
estoit  venu  de  Cirie  comme  de  Hiérusalem  ;  et  là 
rencontra  plusieurs  tourbes  de  Juifs  qu'il  inter- 
rogea ,  et  ils  lui  dirent  pour  vrav  que  Messias  estoit 
né ,  lequel  Messias  leur  devoit  rendre  leur  héritage; 
c'est  assavoir  la  terre  de  promission  ,  et  s'en  al- 
loient  vers  Babylone  à  tourbes  ;  et  selon  la  Sainte 
Ecriture,  celui  Messias  est  Antéchrist ,  lequel  doit 
naistre  en  la  cité  de  Babjlone ,  qui  jadis  fut  chef  des 
royaumes  des  Persans ,  et  doit  eslre  nourri  en  Bet- 
saaida ,  et  converser  en  Corozaim. 

Item  ,  ledit  frère  Richart  prescha  le  darrain 
sermon  à  Paris,  le  mardilendemain  de  Saint-Marc^ 
vingt-sixiesme  jour  dudit  avril  mil  quatre  cent 
vingt-neuf  ;  et  dist  au  départir  que  l'an  qui  seroit 

après  ,  c'est  assavoir  l'an  trentiesme ,  que  on  ver- 
roit  les  plus  grandes  merveilles  que  on  eust  onc- 
ques  veues,  et  que  son  maistre  frère  Vincent  le 
tesmoigne  selon  l'Apocalipse ,  et  les  escriptures 
monsieur  Saint -Paul,  et  aussi  le  tesmoigne  frère 
Bernart ,  ung  des  bons  prescheurs  du  monde,  si 
comme  disoit  cestui  frère  Richart.  Et  en  icellui 
temps  estoit  cellui  frère  Bernart  en  prédication 
par-delà  les  Alpes  en  Italie  ,  où  il  avoit  plus  con- 
verti de  peuple  à  dévotion  que  tous  les  prescbeurs 
qui  depuis  deux  cents  ans  devant  y  avoient  presché. 
Et  pour  vrai ,  le  mardi  que  cestui  frère  Richart  se 
partit  de  son  sermon ,  que  plus  n'avoit  congié  d'en 
faire  à  Paris,  quant  il  commanda  sa  bonne  recom- 
mendation,  et  qu'il  commenda  à  Dieu  ou  peuple 
de  Paris,  et  qu'ils  priassent  pour  lui,  et  il  prieroit 
Dieu  pour  eux,  les  gens  grans  ,  et  petits,  plouroient 
si  piteusement  ,  comme  s'ils  veissent  porter  en 
terre  leurs  meilleurs  amis  et  lui  aussi.  Et  atant, 
cellui  jour  ou  lendemain  ,  se  cuidoit  partir  le  prou- 
domme ,  et  s'en  alla  vers  les  parties  de  Bourgon- 
gne  ;  mais  ses  frères  firent  tant  par  prières  que 
encore  demoura-il  à  Paris ,  pour  confermer  par 
prédication  le  bon  édiffiementqu'il  avoitcommencé. 
Et  en  ce  temps  fist  ardre  plusieurs madagoires  (man- 
dragores) que  maintes  sortes  gens  gardoient  en  lieux 
repos;  et  avoient  si  grand  foi  en  celle  ordure  ,  que 
pour  vrai  ils  croyoient  fermement  que  tant  comme 
ils  l'avoient,  mais  qu'il  fust  bien  nettement  en 
beaux  drapeaux  de  soie  ou  de  lin  enveloppé ,  que 

jamais  jour  do  leurs  vies  ne  seroieiit  poiivres  ;  <'l 
jiour  certain  .  tels  y  avoitqui  les  baillèrent  de  leur 
<>ré  ,  quant  ils  orent  oui  comment  le  preudomme 
hiasmoit  tout  ceux  qui  ainsi  follement  crioient  ;  ils 
jurèrent  que  oncques puis  qu'ils  les  gardèrent,  ils 
ne  se  virent  ung  jours  qu'ils  ne  deussent  toujours 
plus  que  vaillant  ils  n'avoient  ;  mais  très  grand  es- 
pérance avoient  qu'ils  les  eussent  moult  riches  ou 
temps  advenir,  par  le  maulvais  conseil  d'aucunes 
vieilles  femmes ,  qui  trop  cuident  scavoir  quant  ils 
se  bouttent  en  telles  meschancetés,  qui  sont  droiles 
sorceries  et  hérésies. 

Ifem^  en  cellui  temps  avoit  unepucelle,  comme 
on  disoit ,  sur  la  rivière  de  Loire  qui  se  disoit  j>ro- 
phète,  et  disoit  :  telle  chose  adviendra  pour  vrai  ; 
el  estoit  contraire  au  régent  de  France  et  à  ses  ai- 
dants ;  et  disoit-on  que  maugré  tous  ceux  qui  te- 
noient  le  siège  devant  Orléans  ,  elle  entra  en  la 
cité  atout  grand  foison  d'Arminaz  et  grand  quan- 
tité de  vivres  ,  que  oncques  ceux  de  l'ost  ne  s'en 
murent;  elsi  les  véoient  passera  ungtraitou  deux 
d'arc  près  d'eux;  et  si  avoient  si  grand  nécessité 
de  vivres,  que  ung  homme  eust  bien  mangé  pour 
trois  blancs  de  pain  à  son  disner  ;  et  plusieurs  au- 
tres choses  de  elle  racontoient  ceux  qui  mieux  ai- 
moient  les  Arminaz  que  les  Bourguignons,  ne  que 
le  régent  de  France.  Ils  affermoient  que  quant  elle 
estoit  bien  petite  qu'elle  gardoit  les  brebis  ;  que 
les  oiseaux  des  bois  et  des  champs  ,  quant  les  ap- 
pel h)il,  ils  venoienl   manger    son  pain    dans   son 

25. 

giron  comme  privés.   In  veritate  apocriplium  est. 

Item  y  en  cellui  temps  levèrent  le  siège  les  Ar- 
minaz,  et  firent  partir  les  Anglois  par  force  de 
devant  Orléans,  maisils  allèrent  devant  Yendosme, 
et  la  prindrent ,  comme  on  disoit  ;  et  par  tout  al- 
loit  cette  pucelle  armée  avec  les  Arminaz  ,  et  por- 
toitson  estendart,  où  estoit  tant  seulement  en  escript 
Jhesus  !  et  disoit-on  qu'elle  a  voit  dit  à  ung  capitaine 
Anglois  qu'il  se  deparlist  du  siège  avec  sa  com- 
paignie  ,  ou  niai  leur  vendroit  et  honte  à  Iretous; 
lequel  la  diffamamoult  delangaige  comme  clamer 
ribaukle  et  putain  ;  et  elle  lui  dist  que  maugré 
eux  tous  ils  partiroient  bien  bref,  mais  il  ne  le  ver- 
roit  jà,  et  si  seroient  grand  partie  de  sa  gent  tués; 
et  ainsi  en  advint-il  ,  car  il  se  noya  le  jour  devant 
que  l'occision  fut  faite;  et  depuis  fut  pesché  et  fut 
despécé  par  quartiers  et  bollu  et  embosmé  et  ap- 
porté à  Saint-Merry  ,  et  fut  huit  ou  dix  jours  en 
la  chapelle  devant  le  cellier;  et  nuit  et  jour  ar- 
doient  devant  son  corps  quatre  cierges  ou  torches, 
et  après  fut  emporté  en  son  pays  pour  enterrer. 

Item ,  en  ce  temps  s'en  alla  frère  Richart  ;  et  le 
dimanche  devant  qu'il  s'en  devoit  aller ,  fut  dit 
parmi  Paris  qu'il  devoit  prescher  au  lieu  ou  bien 
près  où  le  glorieux  martyr  monsieur  saint  Denis 
avoil  esté  descollé  et  maint  autre  martyr  ;  si  y  alla 
plus  de  six  mille  personnes  de  Paris ,  et  partit  la 
plus  grand  partie  de  sabmedi  au  soir  à  grands  tour- 
bes, pour  avoir  meilleure  place  le  dimanche  au  ma- 
tin ,  etcouclîèrent  aux  champs  en  vieilles  mazures 

ol  OÙ  ils  purent  mieux,  mais  son  l'ail  lui  ejnpes- 
eliié  ;  comment  ce  fut ,  atant  m'en  tais  ;  mais  il  n(? 
prescba  point  ;  dont  les  bonnes  g-ens  Turent  moult 
troublés  ;  ne  plus  ne  prescba  pour  celle  saison  à 
Paris,  et  lui  convint  partir. 

Itenij  en  cellui  tem}>s  tenoient  les  Arminaz  les 
cbamps,  qui  tout  destruisoient  ;  si  y  furent  commis 
Anglois  environ  buit  mille.  Mais  quant  ce  vint  au 
jour  que  les  Angiois  trouvèrent  les  Arminaz ,  ils 
n'estoient  pas  plus  de  six  mille  ,  et  les  Armiuaz 
estoient  dix  mille.  Si  coururent  sus  aux  Anglois 
moult  asprement ,  et  les  Anglois  ne  les  refusèrent 
mie.  Là  ot  grant  desconfiture  d'un  lèz  et  d'autre, 
mais  en  la  fin  ne  le  porent  les  Anglois  souffrir  ; 
car  les  Arminaz  qui  plus  estoient  de  la  moitié  que 
n'estoient  les  Anglois  ,  les  encloyrent  de  toutes 
partsj  là  furent  Anglois  desconfits;  et  furent  bien, 
comme  on  disoit ,  trouvés  morts  des  Anglois  qua- 
tre mille  ou  plus,  des  autres  ne  sot-on  le  nombre 
à  Paris. 

Item  y  le  dimancbe  dix-neuviesme  jour  de 
juing,  l'an  mil  quatre  cent  vingt-neuf,  fut  dédiée 
l'église  Sainct-Laurens  debors  Paris,  par  révérend 
père  en  Dieu  l'évesque  de  Paris,  et  autres  prélats. 

Item,  le  sixiesme  jour  de  juin,  oudil  an  mil 
quatre  cent  vingt-neuf,  furent  nés  à  Hebarvilliers 
deux  enffents  qui  estoient  proprement  ;  car  pour 
vrai  je  les  vis  et  les  tins  entre  mes  mains ,  et  avoient 
deux  testes,  quatre  bras,  deux  couls,  quatre 
jambes,  quatre  pieds,   et  n'avoient  qu'un  ventre 

ne  qu'un  nombril,  deux  testes,  deux  dos;  et  lu- 
rent chrestiennés ,  et  furent  trois  jours  sur  terre 
pour  voir  la  grant  merveille  au  peuple  de  Paris. 
Et  pour  vrai ,  du  peuple  de  Paris  ,  y  fut  les  veoir 
plus  de  dix  mille  personnes,  que  hommes  que  fem- 
mes ;  et  par  la  grâce  de  Nostre-Seigneur,  la  mère 
en  délivra  saine  et  sauve.  Ils  furent  nez  environ 
sept  heures  au  matin  ,  et  furent  chrestiennés  en  la 
parroisse  Sainct-Christoufle  ,  et  l'une  fut  nommée 
Agnez,  l'autre  Jehanne,  leur  père  Jehan  Discret, 
la  mère  Gillette,  et  vesquirent  après  le  battesme 
une  heure. 

Item  y  en  celle  propre  sepmaine,  le  dimenche  en- 
suivant ,  fut  né  en  la  Chaumerie,  derrière  Sainct- 
Jehan ,  ung  veel  qui  avoit  deux  testes,  huict  pies , 
et  deux  queux  ;  et  la  sepmaine  ensuivant  fut  né 
vers  Sainct-Huistace  ung  pourcelet  qni  avoit  deux 
testes,  mais  il  n'avoit  que  quatre  pies. 

Item,  le  mardj  devant  la  Sainct -Jehan ,  fut 
grant  esmeute  que  les  Arminaz  dévoient  entrer 
celle  nuit  à  Paris,  mais  il  n'en  fut  rien. 

Item,  depuis ,  sans  cesser  jour  ne  nuit ,  ceux  de 
Paris  enforcèrent  le  guet  et  firent  fortifier  les 
murs  ,  et  y  mirent  foison  canons  et  autre  artillerie  , 
et  changèrent  le  prévost  des  marchands  et  les  es- 
chevins,  et  firent  ung  nommé  Guillaume  Sanguin 
prévost  des  marchands  ;  et  les  eschevins  furent  , 
c'est  à  scavoir  :  Imbert  des  Champs ,  mercier  et 
tapissier;  Colin  de  Neufville,  poissonnier;  Jehan 
de  Dampierre,  mercier;  Remon  Marc,  drappier  ; 

et  furent  faits  et  institués  la  première  sepniainc  de 
juillet;  et  le  dixiesme  jour  dudit  mois  vint  le  due 
de  Bourgong-ne  à,  Paris,  à  ung-  jour   de   dimen- 
clie ,  environ  six  heures  après  disner  ,  et  n'y  de- 
moura  que  cinq  jours,    èsquels    cinq   jours  y    ot 
moult  grant  conseil ,  et  fut  faite  procession  géné- 
rale, et  fut  fait  bien  moult  bel  sermon  à  INoslre- 
Dame  de  Paris,  et  au  palais  fut  publiée  la  chartre 
ou  lettres  comment  les  iVrminaz  traitèrent  jadis  la 
paix  en  la  main  du  léi(at  du  pape,  et  en  outre  que 
tout  estoit  pardonné  d'ung  costé  et  d'ung-  autre  , 
et  comment  ils  firent  les  grands  serments;  c'est  à 
scavoir  :  le  dalphin  et  le  duc  de  Bourgongne ,  et 
comment  ils  receurentle  précieux  corps  de  Nostre- 
Seigneur  ensemble,  et  le  nombre  de  chevaliers  de 
nom   d'ung  lez  et  d'autre.    En   ladite  lettre   ou 
charte  mirent  tous  leurs  signes  et  seaulx,  et  après, 
comme  le  duc  de  Bourgongne  voulant  et  désirant 
la  paix  dudit  royaume ,  et  voulant  accomplir  la 
promesse  qu'il  avoit  faite ,  se  submist  à  aller  en 
quelque  lieu  que  le  dalphin  et  son  conseil  vol- 
droient   ordonner,  si  fut  ordonné  par  ledit  dal- 
phin ou  ses  complices  la  place,  en  laquelle  place 
le  duc  de  Bourgongne  se  comparut ,  lui  dixiesme, 
des  plus  privés  chevaliers  qu'il  eust ,  lequel  duc 
de  Bourgongne,  lui  estant  à  genoux  devant  le  dal- 
phin,   fut  ainsi   traitreusement  meurdri ,  comme 
chacun  scet.  Après  la  conclusion  de  ladite  lettre , 
grant  murmure  commença ,  et  tels  avoient  grant  al- 
liance aux  Arminaz  qui  les  prindrent  en  très  grant 

hajne.  Après  la  murmure,  le  régent  de  France  et 
duc  de  Belfort  fît  faire  silence ,  et  le  duc  de  Bour- 
g-ongne  se  plaint  de  la  paix  ainsi  enfrainte^  et  en 
après ,  de  la  mort  de  son  père ,  et  adoncques  on  fist 
lever  les  mains  au  peuple  que  tous  seroient  bons  et 
loyaux  au  régent  et  au  duc  de  Bourgongne  ;  les- 
dits  seigneurs  leur  promisrent  par  leurs  foys  garder 
la  bonne  ville  de  Paris;  elle  sabmedi  ensuivant  le 
duc  de  Bourgongne  se  partit  de  Paris ,  et  emmena 
sa  sœur,  la  femme  du  régent  avec  lui,  et  le  ré- 
gent s'en  alla  d'autre  part  à  Ponloise,  lui  et  ses 
gens,  et  fut  ordonné  cappitaine  de  Paris  le  signeur 
de  risle-Adam ,  et  les  Arminaz  entrèrent  celle  sep- 
maine  en  la  cité  d'Ausserre ,  et  puis  vindrent  à 
Troyes,  et  entrèrent  dedens,  sans  ce  qu'on  leurdef- 
fendit;  et  quant  ceux  des  villaiges  de  Paris  à  l'en- 
tour  sceurent  comment  ils  conquestèrent  ainsi 
pays,  ils  laissèrent  leurs  maisons,  et  apportèrent 
leurs  biens  es  bonnes  villes,  et  soièrent  leurs  blés 
avant  qu'ils  fussent  meurs,  et  apportèrent  à  la 
bonne  ville.  Après,  tantost  après,  entrèrent  en  Com- 
piègne ,  et  gaignèrent  lescbastelenies  d'entour  sans 
nulle  deffense,  et  entour  Paris  prirent-ils  Luzar- 
ches  et  Dampmartin  ,  et  plusieurs  autres  fortes 
villes;  et  ceux  de  Paris,  qui  moult  avoient  grant 
paour,  car  nul  signeur  n'y  avoit;  mais  le  jour  Saint- 
Jacques  ,  en  juillet ,  furent  ung  pou  reconfortés  ; 
car  ce  jour  vint  à  Paris  le  cardinal  de  Vincestre  et 
le  régent  de  France,  et  avoient  en  leur  compaignie 
foison  de  gens  d'armes  et  archiers ,  bien  environ 

quatre  mille,  et  le  sire  de  l'Islc-Adam  ,  qui  en  avoit 
de  Piccars  bien  environ  sept  cent,  sans  la  commune 
de  Paris. 

Ileiiiy  pour  vraj,  le  cordelier  qui  prcscha  aux  In- 
nocents, qui  tant  assembloit  de  peuple  à  son  ser- 
mon,  comme  devant  est  dit,  pour  vraj  chevaul- 
choit  avec  eux;  et  aussitost  que  ceux  de  Paris 
furent  certains  qu'il  chevauchoit  ainsi  ^  et  que  par 
son  langaige  il  faisoit  ainsi  tourner  les  cités  qui 
avoient  fait  les  serments  au  régent  de  France  ou  à 
ses  commis,  ils  le  maudissoient  de  Dieu  et  de  ses 
saints  ;  et  qui  pis  est,  les  jeux  des  tables,  de  boules, 
dés ,  brief,  tous  autres  jeux  qu'il  avoit  deffendu ,  re- 
commencèrent en  despit  de  lui;  et  mesme  ung 
meriau  (plaque)  d'estaing  où  estoit  emprint  le  nom 
de  Jésus,  qu'il  leur  avoit  fait  prendre,  laissèrent-ils, 
et  prindrent  tretous  la  croix  Sainct-Andrj. 

Item ,  environ  la  fin  ,  se  rendit  aux  Arminaz  la 
cité  de  Beauvais  et  la  cité  de  Senlis. 

/few^levingt-cinquiesme  jourd'aousl,  fustprinse 
par  eux  la  ville  de  Sainct-Denis  ;  et  le  landemain 
couroient  jusques  aux  portes  de  Paris;  et  n'osoit 
homme  issir  pour  vendanger  vigne  ou  verjus ,  ne 
aller  aux  marais  riens  cueillir,  dont  tout  enchérit 
bien  tost. 

Item  ,  la  vigile  Sainct-Laurens  ,  fust  fermée  la 
porte  Sainct-Martin ,  et  fust  crié  que  nul  ne  fust 
si  osé  d'aller  à  Saincl-Laurens  par  dévocion,  ne 
pour  nulle  marchandise  sur  la  hart  ;  aussi  ne  fist- 
on; et  la  feste  Saincl-Laurens  fust  en  la  grande 

cour  Sainct-Màrtin ,  et  là  fust  graut  foison  de  peu- 
ple ;  mais  nulle  marchandise  ne  s'y  vendoit ,  se 
non  des  fromaiges  et  œufs,  et  de  fruit  de  toutes 
manières  ,  selon  la  saison. 

Item  y  la  première  sepmaine  de  septembre,  l'an 
mil  quatre  cent  vingt-neuf,  les  quart  eniers,  chas- 
cun  en  son  endroit ,  commencèrent  à  fortifier  Pa- 
ris ,  aux  portes  de  boullevars  ,  es  maisons  qui  es- 
toientsurles  murs  affûter  canons  et  queues  pleines 
de  pierres  sur  les  murs,  redrecer  les  fossés  dehors 
la  ville,  et  faire  barrières  dehors  la  ville  et  dedens. 
Et  en  icelui  temps,  les  Arminaz  feirent  escrire 
lettres  scellées  du  scel  du  comte  d'Alenchon  ;  et 
les  lettres  disoient  :  A  imiis ,  prévost  de  Paris  et 
prévost  des  marchants  et  eschevins  j  et  les  nom- 
moient  par  leurs  noms ,  et  leur  mandoient  de  salus 
par  bel  langaige  largement,  pour  cuider  esmou- 
voir  le  peuple  l'ung  contre  l'autre  et  contre  eux  : 
mais  on  appercut  bien  leur  malice  ;  et  leur  fust 
mandé  que  plus  ne  gettassent  leur  papier  pour  ce 
faire,  et  n'en  tint  oncques  compte. 

Item,  la  vigile  de  la  Nativité  de  Nostre-Dame  en 
septembre  ,  vindrent  assaillir  aux  murs  de  Paris 
les  Arminaux ,  et  le  cuidoient  prendre  d'assaut  ; 
mais  pou  y  conquestèrent ,  se  ce  ne  fust  douleur, 
honte  et  meschef  ;  car  plusieurs  d'eux  feurent  na- 
vrés pour  toute  leur  vie  ,  qui,  par  avant  l'assaut, 
esloient  touts  sains  :  mais  fol  ne  croit  jà  tant  qu'il 
prent  pour  eux  le  dy  ,  qui  estoient  pleins  de  si 
grant  maleur  et  de  si  malle  créance ,  que  pour  le 

<\y  d'une  créature  qui  esluit  en  forme  de  femme 
avec  eux,  que  on  iiommoit  la  Pucelle,  que  c'es- 
toit ,  Dieu  le  scet.  Le  jour  de  la  Nativité  Nostre- 
Dame^  feirent  conjuracion,  tout  d'un^  accord,  de 
celui  jour  assaillir  Paris ,  et  s'assemblèrent  bien 
douze  mille  ou  plus  ,  et  vindrent  environ  heure 
de  grant  messe ,  entre  onze  et  douze ,  leur  Pu- 
celle  avecques  eux ,  et  très  grant  foison  chariots , 
<'harettes  et  chevaux  touls  chargés  de  grants  bou- 
rées  à  trois  harts  pour  emplir  les  fossés  de  Paris; 
et  commencèrent  à  assaillir  entre  la  porte  Sainct- 
Honoré  et  la  porte  Sainct-Denis  ;  et  fust  l'assaut 
très  cruel  ;  et  en  assaillant  disoient  moult  de  vil- 
leines  paroles  à  ceux  de  Paris ,  et  là  estoit  leur 
Pucelle ,  atout  son  estendart ,  sur  les  conclos  des 
fossés ,  qui  disoit  à  ceux  de  Paris  i  Rendez-vous 
de  par-  Jésus  à  nous  tost  j  car  se  vous  ne  vous 
rendez  avant  qud  soit  la  nuict ,  nous  j  entrerons 
par  force  jVeudlez  ou  non ,  et  touts  serez  mis  à  mort 
sansmercj  :  —  Voire,  àSsXwn^,  paillarde  ribaulde! 
et  trait  de  son  arbalestre  droite  à  elle  ,  et  lui  perce 
la  jambe  tout  oultre,  et  elle  de  s'enfouir;  ung  autre 
percea  le  pié  tout  oultre  à  celui  qui  portoit  son 
estendart.  Quant  il  se  sentist  navré ,  il  leva  sa  vi- 
sière pour  veoir  à  ester  le  vireton  de  son  pié ,  et 
ung  autre  lui  trait ,  et  le  saingne  entre  les  deux 
yeux,  et  le  navre  à  mort,  dont  la  Pucelle  et  le 
duc  d'Alencon  jurèrent  depuis  que  mieux  ils  ai- 
massent avoir  perdus  quarente  des  meilleurs  hom- 
mes d'armes  de  leur  compaignie.    L'assaut    fust 


396  JOURNAL  (>4a9) 

mollit  cruel  d'une    part  et  d'autre ,  et  dura  bien 
jusques   à  quatre  heures   après  disner ,    sans  ce 
qu'on  sceust  qui  eust  le  meilleur;  ung-  pou  après 
quatre  heures  ceux  de  Paris  prindrent  cueur  en 
eux ,   et    tellement    les    versèrent  de  canons    et 
d'autres    traits  ,     qu'il    leur    convint    par    force 
reculer  et  laisser  leur  assaut,  et  eux  en  aller.  Qui 
mieux  s'en  pouvoit  aller  estoit  le   plus  heureux: 
car  ceux  de   Paris  avoient  de    grants  canons  qui 
gettoient  de  la  porte   Sainct-Denis ,    jusques  par- 
de  là  Sainct-Ladre  largement ,  qui  leur  gettoient 
au  dos,  dont  moulv^feurent  espouvantés;  ainsi  feu- 
renl  mis  à  la  fuite  ;  mais  homme  n'issi  de   Paris 
pour  les  suivir,  pour  paour  de  leurs  embusches. 
Eux  en  allant ,  ils  bouttèrent  le  feu  en  la  grange 
des  Mathurins ,  emprès  les  Porcherons  ,  et  meirent 
de  leurs  gens  qui  morts  estoient  à  l'assaut ,  qu'ils 
avoient  troussés  sur  leurs  chevaux,  dedans  celui 
feu  grant  foison  ,    comme  faisoient  les  payens  à 
Rome  jadis;  et  maudissoient  moult  leur  Pucelle, 
qui  leur  avoit  promis  que  sans  nulle  faute  ils  gai- 
gneroient  à  celui  assaut  la  ville  de  Paris  par  force, 
et  qu'elle  gejroil  celle  nuit,  et  eux  touts,  et  qu'ils 
seroient  touts  enrichis  des  biens  de  la  cité  ,  et  que 
touts  seroient  mis ,  qui  y  mettroient  aucune  def- 
fence,  à  l'espée  ,  ou  ars  en  sa  maison.  Mais  Dieu 
qui  mua  la  grant  entreprinse  d'Oloferne,  par  une 
femme  nommée  Judith  ,  ordonna  par  sa  pitié  au- 
trement qu'ils  ne  pensoient  ;  car  le  landemain  y 
vindrent  quérir  par  sauf  leurs  morts  ,  et  le  hérault 

qui  vint  avecques  eux  ,  fust  sermenté  du  cappi- 
taine  de  Paris,  combien  il  y  avoit  eu  de  navrés  de 
leurs  gens;  lequel  jura  qu'ils  estoient  bien  quinze 
cents,  dont  bien  cinq  cents  ou  plus  estoient  morts 
ou  navrés  à  mort.  Et  vrai  qu'en  celui  assaut  n'avoit 
aussi  comme  nuls  hommes  d'armes  ,  qu'environ 
quarente  ou  cinquante  Anglois,  qui  moult  y  fei- 
rent  bien  leur  devoir  ;  car  la  plus  grant  partie  de 
leur  charroi,  en  quoi  ils  avoient  amenés  leurs 
bourrées  ,  ceux  de  Paris  leur  ostèrent  ;  car  bien 
ne  leur  devoit  pas  venir  de  vouloir  faire  telle  oc- 
cision  ,  le  jour  de  la  saincte  Nativité  de  Noslre- 
Dame. 

Itern  ,  environ  trois  ou  quatre  jours  après ,  vint 
le  régent  à  Paris,  et  envoya  de  ses  gens  à  Saint- 
Denis  :  mais  les  Arminaz  s'en  estoient  partis  sans 
riens  payer  de  leurs  despens;  car  ils  promettoient 
à  ceux  de  Saint-Denis  de  les  payer  des  biens  de 
Paris  quant  ils  seroient  entrés  dedans  :  mais  ils 
faillirent  à  leur  intencion,  pourquoi  ils  trompèrent 
leurs  hostes  de  Saint-Denis  et  d'ailleurs  ;  et  qui 
fut  pour  eux,  le  régent  et  les  prévosts  de  Paris, 
et  des  marchands  et  eschevins,  de  Paris,  les  orent 
en  grant  indignacion,  pour  ce  que  sitost  se  ren- 
dirent aux  Arminaz  sans  cop  férir;  et  en  furenl 
condamnés  en  très  grandes  amendes ,  comme  vous 
oïrez  ci  après  déclaré  pour  vrai. 

Item,  le  vendredi  darrenier  jour  de  septembre 
de  l'an  quatorze  cent  vingt-neuf,  vint  à  Pans  le 
duc  de  Bouro-ocrne  ,   à  moult  belle  comi 

et  tant  grant,  qu'il  convint  qu'on  les  logeast  es 
maisons  des  mesnaigiers  et  en  maisons  vuides^  dont 
moult  avoit  à  Paris;  et  avecques  porcs  et  vaches 
couchoient  leurs  chevaux  ;  et  vint  par  la  rue  Saint- 
Martin  ;  et  amena  avecques  lui  sa  sœur ,  femme 
du  duc  de  Betfort,  régent  de  France ,  qui  avecques 
lui  estoit,  et  avoit  devant  lui  dix  hérauts,  tous 
vestus  de  cottes  d'armes  du  seigneur  à  qui  chascun 
estoit,  et  autant  de  trompettes,  et  en  celle  pompe 
ou  vaine  gloire  allèrent  par  la  rue  Maubué  à  ma- 
dame Sainte-Avoje  faire  leurs  oblacions,  et  de  là 
allèrent  à  Sainct-Paul.  Environ  huit  jours  après, 
vint  le  cardinal  de  Vincestre  à  belle  compagnie  , 
et  firent  plusieurs  conseils,  tant  qu'enfin,  à  la  re- 
queste  de  l'Université  ,  de  parlement ,  de  la  bour- 
geoisie de  Paris  fut  ordonné  que  leduc  anglojsde 
Bedfortseroit  gouverneur  de  Normandie,  et  le  duc  de 
Bouro^OÊcne  seroit  régent  de  France.  Ainsifut  fait  : 
mais  moult  laissoit  ennuis  (avec  peine)  le  duc  de 
Bedfortleditgouvernement;sifaisoit  sa  femme:  mais 
à  faire  leur  convint.  Et  quant  les  Anglojs  furent 
partis ,  qui  partirent  à  ung  sabmedi  au  soir ,  et  al- 
lèrent àSainct-Denis  ,  faisant  du  mal  assez  ,  le  duc 
de  Bourgongne  se  partit  après,  et  print  trêve  aux 
Arminazjusques  à  Noiiel  ensuivant;  c'est  ascavoir 
pour  la  ville  de  Paris  et  pour  les  faubourgs  d'autour 
tant  seulement,  et  tous  les  villaiges  d'entour  Paris 
estoient  apactiz  aux  Arminaz;  ne  homme  de  Paris 
n'osoit  mettre  le  pié  hors  des  faubourgs,  qui  ne 
fust  mort,  ou  perdu,  ou  rançonné  de  plus  qu'il 

n'avoit  vaillant,  ne  ne  s'osoit  revancher,  et  si  ne 
venoit  riens  à  Paris  pour  vie  de  corps  d'homme , 
qui  ne  fust  rançonné  deux  ou  trois  fois  plus  qu'elle 
ne  valloit.  Le  cent  de  petit  colterez  valoit  vin^t- 
quatre  sols  parisis,  le  molle  sept  sols  ou  huit  sols  , 
deux  œufs  quatre  deniers  parisis;  ung  petit  fro- 
maig-e ,  tout  nouvel  Fait,  quatre  blancs;  le  bois- 
seau de  pojs  quatorze  ou  quinze  blancs  ;  et  si  cou- 
roittrès  forte  monnoje,  ne  il  n'estoit  nouvelle^  ne 
pour  Toussains  ,  ne  pour  autre  feste  en  cellui 
temps  de  harenc  froys ,  ne  de  quelque  marée  à 
Paris, 

Item,  le  duc  de  Bourg-ongne,  quant  il  ot  esl(j 
environ  quinze  jours  à  Paris,  il  se  despartit  la 
vieille  Sainct-Luc ,  et  emmena  avecques  lui  ses 
Piquars  qu'il  avoit  amenés,  environ  six  mille  aussi 
fort  larrons  qu'il  avoit  entrés  à  Paris,  puis  que 
la  maleureuse  guerre  estoit  commancée  ;  et 
comme  il  parut  bien  en  toutes  les  maisons  où 
ils  furent  logés.  Et  aussitost  qu'ils  furent  partis 
hors  des  portes  de  Paris,  ils  n'encontraient  hom- 
mes qu'ils  ne  desrobassent  ou  battissent.  Quant 
l'avant-garde  fut  partie,  le  duc  de  Bourgogne  fist 
crier,  comme  une  manière  d'apaiser  gens  sim[jles , 
que  se  on  véoit  que  les  Arminaz  venoient  assaillir 
Paris,  que  on  soj  defFendist  le  mieux  que  on  pour- 
roit,  et  laissa  sans  garnison  la  ville  de  Paris.  Véez 
là  tout  le  bien  ainsi  qu'il  fist  pour  la  ville.  Si 
n'estoient  point  les  Anglojs  nos  amjs^  pour  ce  qu(; 
on  les  mist  hors  du  gouvernement. 

Item ,  avant  que  Noiiel  fust ,  et  que  les  trêves 
faillissenl ,  firent  tant  de  maux  les  Arminaz  entour 
Paris,  que  oncques  les  tyrans  de  Rome,  ne  lar- 
rons de  bois,  ne  menrdriers,  ne  firent  oncques 
plus  grant  tyrannie  souffrir  à  chrestiens  qu'ils  Fai- 
soient;  et  avec  la  tyrannie  prenoient  quan  que 
avoient  ceux  qui  chéoient  en  leurs  mains,  jusques 
à  vendre  femmes  et  enffants ,  qui  les  eust  pu  ven- 
dre ,  et  personne  nulle  les  contredisoit  ;  car  le  ré- 
gent de  France,  duc  de  Bedfort,  n'avoit  cause  de 
s'en  mesler ,  pour  ce  qu'on  avoit  fait  le  duc  de 
Bourgongne  régent,  lequel  ot  en  icellui  termine 
grant  tribulacion.  Car  comme  il  ot  fait  tout  bien 
et  bel  ordonner  et  appareiller  tout,  quan  que  puet , 
et  doit  appartenir  à  nopce  de  si  grant  prince  ;  et, 
comme  tout  fust  appresté  qu'il  n'attendoit  de  jour 
en  jour  la  dame  qu'il devoit  prendre  à  femme,  qui 
estoit  fille  duroy  de  Portugal ,  laquelle s'estoit  mise 
en  mer  ;  et  quant  elle  fut  et  sa  mesniée  (suite)  près 
de  l'Ecluse ,  aussi  comme  à  une  velie,  et  qu'on  com- 
mençoit  jà  la  feste  de  sa  venue,  il  vint  un  vent 
qui  lui  fut  si  contraire,  que  elle  fut  esloingnée  en 
peu  d'heures  en  un  loingtain  pays,  qu'il  fut  plus 
de  quarente  jours  avant  qu'on  sceut  la  certeneté 
en  quel  pays  elle  estoit  arrivée;  et  lui  convint 
par  force  en  la  terre  son  père  arriver  en  Portugal  ; 
et  après  fut-elle  ramenée  au  duc  de  Bourgongne 
saine  et  sauve.  Et  ce  estoit  la  cause  pourquoi  il  en- 
trelaissa ainsi  Paris  celui  temps  ,  et  par  celle  faute 
que  nul  gouverneur  avoit  à  Paris,  ne  qui  obviast 

à  rencontre  clos  ennemis;  et  que  rien  ne  venoil  à 
Paris  qui  ne  fiist  rançonné  deux  ou  trois  fois;  el 
le  convenoit  vendre  quant  il  estoit  arrivé ,  si  cher, 
que  pouvres  gens  n'en  povoient  avoir.  Si  en  ad- 
vint unggraut  douleur;  car  grand  foison  de  pou- 
vres niesnaigiers ,  dont  les  aucuns  avoient  femmes 
et  enfilants ,  les  autres  non ,  s'en  jssirent  grand 
foison  de  Paris  ,  comme  par  manière  d'aller  esbat- 
tre  ou  gaignier;  et  se  désespérèrent  pour  la  grant 
pou vreté  qu'ils  soufFroient;  et  s'accompaignèrent 
avecques  autres  qu'ils  trouvèrent  ;  et  commencè- 
rent, parl'ennortement  de  l'ennemi,  à  faire  tousle.s 
maux  que  peuvent  faire  chrestiens,  dont  il  convint 
par  force  qu'on  s'assemblast  pour,  les  prendre.  Et 
en  print-on  à  la  première  fois  quatre-vingt-dix- 
huit  ;  et  ung  pou  de  jours  après,  on  en  pendit 
douze  au  gibet  de  Paris  le  deuxiesme  jour  de  jan- 
vier ;  et  le  dix,  ensuivant,  on  en  mena  onze  es 
halles  de  Paris,  et  leur  coppa-t-on  les  testes  à  tous 
dix.  Le  onziesme  estoit  un  très  bel  jeune  filx  d'en- 
viron vingt-quatre  ans  ;  il  fut  despouillé  et  prest 
pour  bander  ses  jeux,  quand  une  jeune  fille,  née 
des  halles,  le  vint  hardiement  demander ,  et  tant 
fit  par  son  bon  pourchas,  qu'il  fut  remené  ou  Chas- 
telet,  .et  depuis  furent  espousés  ensemble. 

Item,  en  cellui  temps*  j|p:t  la  Pasques  le  dix- 
scptiesmc  jour  d'avril  ;  et  fut  si  très  cher  et  très 
froit,  que  valloit  le  molle  débuche  neuf  sols  parisis, 
et  le  cotteret  et  le  charbon  ainsi  cher  ou  plus,  et 
toutes  choses  dont  on  povoit  vivre  ,  se  non  pom- 

mes  dont  les  pouvres  gens  avoient  tant  seulement 
admenclement;  et  pour  la  defTaulte  d'huile ,  on 
manffeoit  dn  beurre  en  cellui  karesme ,  es  halles 

o 

comme  en  charnaige. 

Item,  le  vingt-uniesme  jour  de  mars  vinrent  les 
Arminaz  proier  gens  et  bestail  ,  et  firent  cellui 
jour  moult  de  maux  ;  si  le  vint-on  dire  à  Paris  au 
sire  de  Saveuse ,  lequel  s'arma  lui  et  sa  gent,  et 
avecques  lui  plusieurs  de  Paris ,  avec  lesquels  avoit 
ung  quartenier,  ung  eschevin  et  receveur  des  ai- 
des, nommé  Collinet  de  Neuville  ,  le  bastart  de 
Saint-Pauî,  le  bastart  de  Saveuse  ,  tout  fut  prins. 
Lesquels  ,  aussitost  qu'ils  furent  aux  champs  ,  se 
desroyèrent  sans  eux  tenir  ensemble,  et  tous  fu- 
rent prins  en  moins  d'une  heure  ;  dont  les  Arminaz 
eurent  très -grand  finance. 

Item,  quant  les  Arminaz  virent  que  leurs  choses 
de  toutes  parts  leurs  venoient  si  bien  à  poinct ,  si 
s'enhardirent  et  vinrent  le  vendredi  ensuivant,  vingt- 
troisiesme  jour  de  mars,  environ  minuit,  à  toutes 
eschelles  devant  Saint-Denis ,  et  l'eschellèrent ,  et 
entrèrent  dedans ,  et  tuèrent  les  bonnes  gens  qui 
faisoient  celle  nuit  le  guet  sans  merci  ;  et  après 
allèrent  parmi  la  ville  tuant  et  occiant  quanque  ils 
encontroient  ;  et  pillèi;ent  cette  nuit  la  ville ,  et 
tuèrent  grand  foison  des  Piquars  qui  j  estoient  en 
o-arnison  ,  et  emmenèrent  presque  tous  leurs  che- 
vaux ;  et  quant  ils  furent  bien  troussés ,  ils  laissè- 
rent la  ville  ,  et  s'en  allèrent  a  tout  leur  pilla^-e  , 
qui  moult  grand  estoil  et  trop. 

Item  ,  en  celui  temps  furent  aucuns  des  grans  de 
Paris,  comme  du  parlement  et  du  Chastellet ,  et 
marchands  et  gens  de  mestier  ,  qui  firent  ensem- 
ble conjuracion  de  mettre  les  Arminaz  dedans  Pa- 
ris, à  quelque  dommaige  que  ce  (ust  ;  et  devoienl 
estre  signés  de  certains  signes  quant  les  Arminaz 
entreroient  à  Paris  ;  et  qui  n'auroit  ce  signe  esloit 
en  péril  de  mort.  Et  y  avoit  un  carme  nomme 
frère  Pierre  d'Allée  ,  qui  estoit  porjteur  et  rappor- 
leur  de  lettres  de  ung  lez  et  d'autre  :  mais  Dieu 
ne  volt  pas  souffrir  que  si  grand  homicide  fust  faite 
en  la  bonne  cité  de  Paris  ;  car  le  carme  fut  prins. 
qui  moult  en  encusa  par  géhenne  qu'on  lui  fist 
Et  vrai  fut  que  la  sepmaine  de  la  Passion ,  entre 
Pasques  fleuries  et  le  dimanche  devant,  on  en  print 
plus  de  cent  cinquante  ,  et  la  vigille  de  Pasques 
fleuries  on  en  coppa  à  six  la  teste  es  halles  ,  et  on 
en  noya.  Aucuns  moururent  par  iorce  de  gti- 
henne,  aucuns  finèrentpar  chevance,  aucunss'en- 
fouirent  sans  revenir.  Quant  les  Arminaz  virent 
qu'ils  orent  faillis  à  leur  entreprise  ,  ils  furent  tous 
désespérés,  et  ne  trouvoient  ne  femmes  ne  enffenls 
qu'ils  ne  prinssent,  et  venoient  jusques  aux  por- 
tes de  Paris  sans  contredit  de  nuUi  :  mais  on  al- 
tendoit  de  jour  en  jour  le  duc  de  Bourgongne  qui 
n'alla  ,  ne  vint ,  passa  janvier  ,  février  ,  mars  et 
avril.  Le  vingt-uniesme  jour  d'avril,  allèrent  bien 
trois  cent  Anglois  ou  environ  pour  cuider  prendre 
un  chastel  nommé  la  Chasse  :  mais  par  leur  con- 
voilise  ils  se  transporlèrenr  à  r.hèle  Sainle-Badour, 

etpillèrent  la  ville  ,  puis  Tabbaye  ,  et  s'en  vinclrent 
devant  ledit  chastel  ainsi  troussés  des  biens  de  l'é- 
glise et  des  laboureurs,  dont  il  leur  meschut  très- 
grièvement  ;  car  cependant  qu'ils  pillèrent  ladite 
abbaye  ,  les  Arminaz  eux  assemblèrent  des  gar- 
nisons d'autour  ,  et  les  encloyèrent  entre  le  chas- 
tel et  eux.  Si  ne  sçurent  oncques  les  entendre  ; 
car  ceux  de  dedans  les  grevèrent  moult  de  traits  , 
et  ceux  de  derrière  les  assaillirent  si  asprement  , 
que  en  bien  pou  d'heures  lurent  tous  morts  ou  prins; 
et  ainsi  doncques  les  Arminaz  lurent  moult  enri- 
chis ;  car  ils  orent  tous  leurs  chevaux  et  tout  ce 
qu'ils  avoient  pillé  à  Chèle  ,  et  les  rançons  des  vi- 
vants ,  et  la  dépouille  des  morts. 

Item  y  le  vingt-cinquiesme  jour  dudit  mois , 
lendemain  de  Saint-Marc  ,  firent  tant  les  Arminaz, 
par  leur  force  ou  par  trayson  ,  qu'ils  gaignèrent 
i'*abbaye  de  Saint-Mor-des-Fossés ,  et  partout  leur 
venoil  bien  ;  ne  oncques,  puis  que  le  comte  de  Sal- 
cebry  fut  tué  devant  Orléans ,  ne  furent  les  An- 
glois  en  place  dont  il  ne  leur  convint  partir  à  très 
grand  dommaige  ou  à  très-grand  honte  poureux. 

Ilem,  celle  année  avoit  foison  roses  blanches  au 
jour  de  Pasques  fleuries  ,  qui  furent  le  huitiesme 
jour  d'avril  mil  quatre  cent  vingt-neuf,  tant  esloit 
l'année  hastive. 

Item,  le  vingt-sixiesme  dudit  mois,  l'an  mil 
quatre  cent  trente  ,  firent  faire  les  gouverneurs  de 
Paris  grands  feus,  comme  on  fait  à  la  Saint-Jehan 
d'esté,  pource  que  le  peuple  s'esbahissoit  de  ce  que 

les  Arminaz  avoienl  j3artoiit  le  meilleur  ouï  ,  ve- 
uoient  el  firent  entendre  au  peuple  que  c'estoit 
pour  le  jeune  roy  Henry  qui  se  tenoitroy  de  France 
et  d'Angleterre,  qui  esloit  arrivé  à  Boulongne  , 
lui  et  grand  foison  de  souldoyers  ^  pour  combattre 
les  Arminaz  ;  dont  il  n'estoit  rien  ,  ne  du  duc  de 
Bourgongne  nouvelle  nulle  n'estoit  ;  si  estoit  le 
monde  aussi  comme  au  désespoir  de  ce  que  on  ne 
gaignoit  rien ,  et  que  les  gouverneurs  leur  faisoient 
ainsi,  entendant  que  brief  ils  auroient  secours  , 
dont  quelque  seigneur  ne  laisoit  nul  semblant  de 
secours,  ne  d'aucun  traité  ;  par  quoi  des  mesnai- 
gers  de  Paris  se  despartoient ,  de  quoi  Paris  alFe- 
])lissoit  moult. 

Item,  la  sepmaine  de  may,  avoit  à  la  porte  Saint- 
Anthoine  prinsonniers,  dont  l'ung  avoit  payé  sa 
rançon,  et  estoit  eslargi,  et  alloit  avec  les  gens  du 
à  son  plaisir;  si  trouva  ung  jour  que  cellui  qui 
gardoit  les  prinsons  s'endormy  après  disner  sur 
ung  banc,  comme  on  t'ait  en  esté;  si  lui  osta  les 
clefs  ainsi  comme  il  dormoit,  et  ouvry  la  prinson  . 
et  en  deslia  trois  avecques  lui  ;  et  vindrent  où  il 
dormoit  encore,  et  autres,  l'ung  cà,  l'autre  là,  et 
frappèrent  sur  eux  pour  les  tuer,  et  en  navrèrent 
à  mort  deux  ou  trois  avant  que  les  gens  qui  estoient 
du  chastel  en  peussent  rien  ouyr.  Quant  ils  sorent 
comment  lesdits  prisonniers  avoient  ouvré,  ils  ac- 
coururent à  l'aide  de  leurs  compagnons  hastive- 
ment ,  et  le  seigneur  de  l'Isle-Adam  qui  léans 
estoit ,  qui  en  estoit  cappitaine,  et  de  la  ville  de 

Paris,  vint  tost  où  cils  estoieiiL  Si  les  escrie  ,  et 
fiert  d'une  hache  qu'il  tenoit  le  premier  qu'il 
trouve ,  si  l'abat  mort.  Les  autres  ne  porent  fuir , 
î;i  furent  trestous  prins ,  et  recongneurent  qu'ils 
avoient  en  pensée  cle  tuer  tous  ceux  qui  estoient 
dedans  le  chastel,  et  de  livrer  le  chastel  aux  Armi- 
naz  pour  prendre  Paris  par  trayson  ou  autrement. 
Et  tanfost  que  ils  orent  ce  dit,  si  les  fist  le  cappi- 
taine,  tous  tués  ,  traisner  en  la  rivière. 

Item ,  en  celle  année,  le  douziesme  et  le  trei- 
ziesme  jour  de  mav,  gelèrent  toutes  lès  vignes,  qui 
estoient  les  plus  belles  par  apparence  de  foison  de 
grappes  et  grosses  que  homme  les  eust  veues  puis 
trente  ans  devant.  Ainsi  plust  à  Dieu  qu'il  advenist 
pour  nous  donner  exemple  que  en  ce  monde 
n'a  rien  seur,  comme  il  appert  de  jour  en  jour. 

Item ^  le  vingt-troisiesme  jour  de  may  fut  prinse 
devant  Compiégne  dame  Jehanne  la  Pucelle  aux 
Arminaz,  par  messire  Jehan  de  Luxembourg  et  ses 
gens  ,  et  bien  mille  Anglois  qui  venoient  à  Paris  ; 
et  furent  bien  quatre  cents  des  hommes  à  la  Pucelle 
que  tués  que  noyés.  Après  ce,  le  dimenche  ensui- 
vant, vindrent  les  mille  Anglois  à  Paris,  et  allèrent 
assiéger  les  Arminaz  qui  estoient  dedens  l'abbaye 
de  Sainct-Mor-des-Fossés.  Ils  ne  se  tindrent  point 
et  rendirent  ladite  abbaye ,  sauve  leur  vie ,  sans 
rien  emporter  que  ung  baston  en  leur  poing,  et  es- 
toient bien  cent,  et  fut  le  deuxiesme  jour  de  juing 
mil  quatre  cent  trente. 

Item,  en  cellui  temps,  la  livre  de  beurre  salé  va- 

loit  trois  sols  parisis  de  lies  lorle  nionnoye,  et  la 
pinte  tl'liiiile  de  noix  six  sols  parisis.  Et  pour  cer- 
tain ,  aussi  test  que  les  Arniinaz  furent  départits, 
les  Ant;lois ,  Jjon  gré  ou  mal  gré  de  leurs  cappitai- 
nés,  pillèrent  toute  l'abbaye  et  la  ville  si  au  net, 
qu'ils  n'y  laissèrent  pas  les  cullières  au  pot ,  qu'ils 
n'apportassent;  et  ceux  de  davant  à  leur  entrée 
avoient  bien  pillé,  et  les  darrains  encore  riens  n'y 
laissèrent  :  quelle  pitié  ! 

Item  y  en  cellui  mois  de  juingn'estoit  encore  au- 
cune nouvelle  du  roy  Henry  d'Angleterre,  qu'il 
fust  point  passé  la  mer,  et  les  gouverneurs  de 
Paris  firent  entendant  au  peuple,  dès  le  jour  Saint- 
Georges,  qu'il  avoit  passé  la  mer  par  deçà ,  dont  ils 
firent  faire  des  feux  parmi  Paris,  dont  le  menu 
peuple  n'estoit  pas  bien  comptent,  pour  la  bûche 
qui  tant  estoit  chère,  et  que  bien  scavoient  les  au- 
cuns qu'il  n'estoit  point  passé  deçà  la  mer. 

Item  ,  du  duc  de  Bourgongne  n'estoit  nulle  nou- 
velle qu'il  deuist  venir,  et  si  n'estoit-il  sepmaine 
qu'on  ne  l'attendist  depuis  janvier  ,  et  c'estoit  près 
de  la  Sainct-Jehan  ;  mais  ainsi  le  donnoient  à  en- 
tendre les  gouverneurs  au  peuple  pour  les  appai- 
ser  ;  mais  ils  disoient,  quant  on  parloit  de  son  venir, 
et  le  plus  :  Patrem  s equitur  sua  proies.  Vrayement 
les  enfFens  ensuivent  voulentiers  leur  père  ,  et  plus 
n'en  disoient.  Et  vrayement  passa  encore  juillet 
que  de  lui  n'estoit  nouvelle,  fors  qu'il  avoit  grant 
foison  Piquars,  qui  dès  le  mois  d'avril  avoient  mis 
le  siège  devant  Compiégne,  mais  encore  n'y  avoient 

rien  fait  ou  mois  d'aoust.  El  vrajement  trois  cents 
Angiois  faisoient  plus  en  armes  que  cinq  cents  Pi- 
quars  ;  et  si  n'estoit  nuls  plus  forts  larrons  et  mo- 
queurs de  gens;  et  les  Angiois  gaignèrent  bien 
douze  forteresses  en  tour  Paris  en  ung  mois,  et 
après  allèrent  à  Corbeil  la  seconde  sepmaine  de 
piillet. 

Item ,  le  dix-septiesme  jour  de  juillet ,  à  ung 
jeudy  ,  vigille  Sainct-Arnoul ,  fut  la  cloche  Nostre- 
Dame  fondue  et  nommée  Jacqueline  ;  et  fut  faite 
par  ung  fondeur  nommé  Guillaume  Sifflet,  et  pe- 
soit  quinze  mille  ou  environ. 

Item ,  le  sire  de  Roz ,  ung  chevalier  Angiois, 
vint  à  Paris  le  mercredj,  seixiesme  jour  d'aoust , 
l'an  mil  quatre  cent  trente,  le  plus  pompeuse- 
ment que  on  vit  oncques  ,  s'il  n'estoit  rov,  ou  duc, 
ou  comte;  car  il  avoit  devant  lui  quatre  ménes- 
trels jouants  trompes,  clerons,  tous  jouants  de 
leurs  instruments.  Mais  le  vendredj  ensuivant  for- 
tune lui  fut  trop  contraire;  car  les  Arminaz  vin- 
drent  prendre  la  proie  devant  la  porte  Sainct-An- 
thoine  ;  et  prindrent  bœufs ,  vaches  et  autre  bétail , 
et  s'en  retournèrent  atout  (avec).  Quant  le  sire  de 
Roz  le  sceut ,  il  alla  à  toutes  ses  gens  après ,  et  pour- 
suivi fort,  et  ung  autre  chevalier  angiois,  qui  es- 
loit  cappitaine  du  bois  de  \incennes,  qui  le  suivit 
de  près,  et  autres;  et  virent  les  Arminaz  qui  pas- 
soient  Marne  par-delà  Saint-Mor,  si  les  suivirent  ; 
et  aucuns  se  misrent  en  la  rivière  ,  qui  bien  vi- 
rent le  gué  par  où  les  Arminaz  passèrent,  et  allé- 

rent  outre.  Le  sire  do  Roz  lailly  à  trouver  le  yué. 
et  soi  boulta  en  la  rivière  trop  hardiiueul ,  et  le 
cappitaine  du  bois  de  Vineeimes  ,  qui  aussi  faillit , 
et  ung'  autre  ehevalier  noninié  monsieur  de  Moucj, 
et  plusieurs  autres  .  qui  tous  furent  nojés  ;  et  grant 
foison  d'Arminaz  aussi  le  furent;  mais  ceux  qui 
passèrent  besoing-nèrent  si  bien  ,  qu'ils  recouvrè- 
rent tous  les  prisonniers  et  la  proye,  et  avecques 
ce  prindrent  le  cappitaine  de  Lang-ny,  messire 
Jehan  Foucault,  et  plusieurs  autres  tuèrent,  et  plu- 
sieurs d'eux  furent  tués  ;  et  n'estoit  guères  quinze 
jours  qu'il  ne  venist  à  Paris  trois  ou  quatre  cent, 
plusoumoins,d'Anglois;  mais  aussi  tost  qu'il  alloient 
surles  Arminaz,  toujours  perdoient  aussitost  qu'ils 
frappoient  ensemble  ,  et  les  Arminaz  les  mettoient 
tous  à  mort;  et  disoient  que  c'esloit  pour  ce  que  , 
puis  le  siège  fut  mis  devant  Orléans,  que  le  comte 
de  Salcebry  pilla  et  fist  piller  l'église  Nostre-Dame 
de  Cléry  ;  lequel  mourut  tantost  après  par  cas  de 
meschief,  d'une  pièce  de  canon  qui  rompit. 

Item  y  après  fut  levé  le  siège  qui  tant  avoit 
cousté,  et  tant  de  leurs  gens  prins  et  morts. 

Itejji  j  depuis  que  ce  qu'il  fist  à  Luzarches  en 
l'église  de  Saint-Cosme  ,  puis  à  Chèle-Sainte- 
Baudour,  et  tantost  après  furent  presque  tous  prins 
et  tuez  :  et  puis  que  ont-ils  fait  à  Saint-Mor-des- 
Fossez  en  l'église  et  partout  où  ils  peurent  avoir  le 
dessus?  Les  églises  sont  pillées  qu'il  n'y  demeure 
ni  livres  ,  ni  la  boueste  ou  couppe  où  le  corps  de 
Nostre-Seigneur    repose  ,  ne  reliques  ,   pour  tant 

qu'il  y  ait  or  ou  argent ,  ou  aucun  métal ,  qu'ils  ne 
jettent ,  soit  le  corps  de  Nostre-Seigneur ,  soienl 
les  reliques.  Tout  ne  leur  chault ,  ou  des  corpo- 
reaux ,  n'y  laissent-ils  nuls  qui  pèsent  ;  et  n'y  a 
aucun,  qui  soit  maintenant  aux  armes,  de  quelque 
cosLé  qu'il  soit,  François,  ou  Anglois ,  ou  Armi- 
nac ,  ou  Bourguignon,  ou  Piquart,  à  qui  il  eschappe 
rien  qu'ils  puissent ,  s'il  n'est  trop  chaut  ou  trop 
pesant  ;  dont  est  grant  pitié  et  dommaige  que  les 
seigneurs  ne  sont  d'accord.  Mais  se  Dieu  n'en  a 
pitié ,  toutte  France  est  en  grant  danger  d'estre 
perdue  ;  car  de  touttes  parts  on  y  gaste  les  biens , 
on  y  tue  les  hommes,  ou  y  boute  feuz;  et  n'est 
estrange  ne  privé  qui  point  en  die  ,  Dimitte  :  mais 
toujours  va  de  mal  en  pis,  comme  il  appert.  Vray 
est  que  le  jour  de  Saint-Augustin  ,  en  aoust  mil 
quatre  cent  trente ,  cinquante  ou  soixante  voitu- 
riers  ou  environ  ,  que  de  Paris ,  que  d'entour  , 
allèrent  querre  des  blez ,  qui  près  du  Bourgel 
estoient  nouveaux  soyers  ,  et  estoient  aux  bour- 
geois de  Paris.  Les  Arminaz  le  sceurent  par  leurs 
espies  ,  dont  ils  avoient  assez  à  Paris  ;  si  parvin- 
drent  sur  eux  à  grant  puissance  ;  si  se  combat- 
tirent le  mieux  qu'ils  porent  nos  gens  de  Paris. 
Mais  rien  ne  leur  vallut ,  car  tant  est  que  les  Armi- 
naz les  desconfirent ,  et  en  tuèrent  moult  ;  et  tout 
le  remenant  (reste)  qu'ils  ne  tuèrent,  mirenten  leurs 
prinsons  ,  et  par  lour  grant  mauvesetié  mirent  le 
feu  dedans  les  blez  qui  es  chariots  et  charrettes 
estoient ,  et  tout  ardoient  que  rien  n'en  fut  rescous 

que  les  ferrures;  et  quant  ils  véoient  aucun  de 
ceux  qui  esloit  à  la  terre  navré  à  mort  ou  mains  que 
mort,  qu'il  remuoit ,  ils  le  prenoient  et  le  jettoient 
dedens  le  feu  ,  qui  moult  grant  estoit;  car  tout  le 
h\é  et  tout  le  charroj  estoit  en  feu  et  en  flambe. 

/te??! ,  sans  ceux  qui  furent  morts  ,  ils  en  prin- 
drent  bien  six  vingts  ou  plus  et  tous  les  chevaux  , 
et  les  rencoi.nèrent  ;  et  à  celle  heure  de  malcur 
arrivale  connestable  de  France  à  Paris,  nommé  le 
signeur  de  Stanfort,  atout  une  très  grant  com- 
paignie  d'Anglois  ;  et  passa  à  une  lieue  ou  envi- 
ron ou  près  la  place  où  ils  se  combattoient  ;  et  si 
n'en  sot  rien  ,  dont  ce  fut  granl  pitié  et  grant 
dommaige  ;  car  la  plus  grant  partie  de  ceux  qui 
furent  prins  estoient  tous  mesnaigiers  ayant  fem- 
mes et  enflents,  qui  furent  oncques  tous  à  pouvreté 
par  les  rançons  qu'il  leur  convint  payer  ou  estre 
mors  sans  merci. 

Item  y  le  troiziesme  jour  de  septembre,  à  ung 
dimanche,  furent  preschées  au  Puis-Nostre-Dame 
deux  femmes,  qui  environ  demi-an  devant  avoient 
esté  prinses  à  Corbeil  et  admenées  à  Paris  ;  dont  la 
plus  aisnée,  Pierronne,  et  estoit  de  BretaigneBre- 
tonnant ,  elle  disoit ,  et  vrai  propos  avoit,  que 
dame  Jehanne,  qui  s'armoit  avecques  les  Arminaz, 
estoit  bonne,  et  ce  qu'elle  faisoit  esloit  bien  fait  et 
selon  Dieu. 

Ite?7i  ,  elle  recogneut  avoir  deux  fois  receu  le 
]:»rérieux  corps  de  Nostre- Seigneur  en  ung  jour. 

Item  ,  elle  affermoit  et  juroit  que  Dieu  s'appa- 

roist  souvent  à  elle  en  humanité,  et  parloit  à  elle 
comme  ami  fait  à  autre  ,  et  que  la  derraine  (bis 
qu'elle  l'avoit  veu  ,  il  estoit  long-  vestu  de  robe 
blanche,  et  avoit  une  huque  vermeille  par-dessous, 
qui  est  aussi  comme  blasphème.  Si  ne  s'en  volt  onc- 
ques  révoquer  de  l'affermer  en  son  propos  qu'elle 
véoit  Dieu  souvent  vestu  ainsi  ;  par  quoi  cedit  jour 
fut  jugée  à  estre  arse;  et  mourut  en  ce  propos 
cedit  jour  de  dimenche ,  et  l'autre  fut  délivrée  pour 
celle  heure. 

Ttem,  le  lendemain,  jour  de  lundi,  quatriesme 
jour  de  septembre  mil  quatre  cent  trente ,  venoil 
par  la  rivière  vingt-trois  fonces  (bateaux)  chargées 
de  vivres  et  d'autres  marchandises.  Si  ot  grosses  pa- 
roles entre  les  gens  d'armes  et  mariniers  ;  et  à  celle 
heure  arrivèrent  les  Arminaz  moult  cruellement 
sur  eux  ;  et  pour  le  descort  qui  entr'eux  estoit ,  et 
espécialement  en  treize  de  leurs  fonces ,  ils  oreot 
trop  pou  de  deffense  en  eux ,  et  furent  prins  six 
vingt  et  plus  sans  les  morts  ;  et  les  dix  qui  n'avoient 
point  de  descort  le  firent  si  bien  qu'ils  passèrent 
eux  et  learsdiz  fonces,  et  vinrent  à  port  sainement  ; 
et  pour  ce  descort  entre  gens  et  doubte  est  trop 
grant  péril ,  comme  il  appert  à  ce  royaume  de 
France. 

Item  ,  lendemain  que  le  sire  de  Stanfort  fut  ar- 
rivé à  Paris ,  il  vit  aller  assiéger  la  ville  de  Brie- 
Comte-Rolîert ,  et  la  prit  d'assaut  au  deuxiesme 
jour  ,  mais  il  a'ot  pas  sitost  le  chastel  ,  mais  lost 
après  se  rendirent  ceux  de  dedans.  Quant  est  de 

monsieur  de  Bourt^oniii'ne  ,  n'estoit  nulle  nouvelle 
grand  pièee  après  la  Saint-Remy  ,  ne  de  personne 
qui  bien  voulsist  à  la  bonne  ville  de  Paris;  et  bien 
y  apparoit;  car  il  n'y  avoit   que  ung  pou  de  ne 
scoi  quels  larrons  à  Laingny  ,  mais  nul  n'y  remel- 
toit  remède  que  toutes  les  sepmaines  ne  prinssent 
à  quelque  porte  de  Paris,  ou  bien  près,  hommes  , 
lemmes,  enffents ,  bestail  sans  nombre,  dont  ils 
avoient  grand  finance  ,  et  toujours  or  ou  argent  ; 
et  ceux  qui  ne  povoient  payer  leurs  rançons ,  es- 
toient  accouplés  à  cordes,  et  gettés  en  la  rivière 
de  Marne,  ou  pendus  par  les  gorges,  ou  en  vieil- 
les caves  liés,  sans  jamais  leur  donner  manger.  Et 
si  n'estoit  rien  qui  de  quelque  bien  pour  corps 
humain  qui  pust  arriver  à  Paris,  sans  estre  en  leur 
danger ,  tant  gardoient  bien  tous  les  passaiges  et 
par  terre  et  par  eau  ;  et  tellement  à  la  Saint-Remy 
mil  quatre  cent  trente ,   la  bûche  estoit  si   chère 
que  le  cent  de  petits  coterets  de  Rondi  ou  de  Rou- 
longne-la-Petite  coustoit  vingt-quatre  sois  parisis 
lorte  monnoie  ,  qu'on   soulloit  avoir  pour  six  ou 
pour  sept  sols,  et  le  molle  de  huche  dix  sols  parisis 
qu'on  soulloit  avoir  pour  huit  ou  pour  neuf  blancs. 
Ite/?i ,  en  celui  an  fut  très  bel  aoust  et  très  belles 
vendanges  ,  et  furent  les  verjus  hastifs  ;  car  aussi- 
tost  qu'ils  estoient  entonnés,  ils  commençoient  à 
bouillir  ou  à  getter  pour  mieux  dire;  et  furent  les 
vins  très  bons ,  et  en  avoit-on  assez  bon  compte  ; 
car  on  avoit  une  pinte  de  bon  vin  pour  tout  liomme 
d'honneur  pour  six  deniers  la  pinte  ,  aussi  comme 

l'avoit  à  Rouen  pour  six  blancs  ;  et  tesnioignoient 
ceux  qui  en  beuvoient,  très  bien  cong-noissoient 
que  estoit  bon   vin. 

Item,  passa  septembre,  ottobre,  novembre,  dé- 
cembre, janvier  jusques  au  pénultiesme  jour,  qui 
estoit  la  feste  Sainte-Bauldour,  que  le  Juc  de  Bet- 
fort ,  lequel  on  disoit  le  régent  de  France  ,  vint  à 
très  belle  compaignie  ;  car  il  amena  avecque  lui 
bien  cinquante-six  batteaux  ,  et  doze  fonses  tous 
chargés  de  biens  ,  de  quoi  corps  d'homme  doit 
vivre,  et  ne  les  volt  oncques  laisser  qu'il  ne  les  vist 
toujours,  ou  fist  voir  tant  qu'ils  fussent  à  Paris;  et 
disoit  tout  le  peuple  que  passé  a  quatre  cents  ans, 
ne  vint  si  grand  foison  de  biens  pour  une  fois  ;  et 
disoit-on  par  manière  deesbattement  :  «  Le  duc  de 
»  Betfort  a  amené  par  le  plus  fort  temps  pour  estre 
»  en  rivièrequeon  vit  oncques  gueres  faire.»  Car  le 
veut  fut  sans  cesser  bien  trois  sepmaines  si  très 
cruel  qu'on  le  vit  oncques;  et  toujours  il  plouvoit, 
et  les  eaux  très  parfaitement  grandes  ;  et  les  Ar- 
minaz,  qui  de  toutes  parts  mettoient  grands  embû- 
ches pour  le  destruire  et  sa  compaignie  ,  mais 
oncques  ne  l'osèrent  assaillir,  et  si  fut  tesmoigné 
par  les  héraux  qu'ils  estoient  bien  quatre  contre 
ung  ;  et  on  disoit  pour  ce  que  en  ce  fort  temps  ,  et 
contre  :  «  mont  l'eau  que  le  duc  de  Bourgongne  en 
»  fairoit  venir  en  val  eau  du  pajs  d'amont  deux  tela 
»  temps  ,  car  il  est  régent  de  France  ,  et  verra-t-on 
»  lîien  comment  il  besoignera  bien  ;  mais  il  sera 
»  avant  après  Pasques  l'an  mil  quatre  cent  tre n te-u n , 

»  car  à  présent  il  est  trop  embesongné  pour  sa  reinino 
»  qui  atj;x'u  J'un  beau  lîls,  qui  fut  Christian  né  le  jour 
»  Saint-Antlioine  en  janvier  ;  et  on  dit  communé- 
»  ment  que  la  première  année  du  mariag-e  on  doit 
»  complaire  à  l'espousée  ,  et  que  ce  sont  tretoules 
»  nopces  ;  et  pour  celle  cause  n'a  pu  vacquer  devant 
>j  Compiég-ne  tant  qu'il  l'eust  prinse.»  Ainsi  disoit- 
on  du  duc  de  Bourgong"ne,  et  pis  assez  ;  car  ceux  de 
Paris  espécialement  l'amoient  tant  comme  on  po- 
voit  amer  prince  ;  et  en  vérité  il  n'en  tenoit  compte, 
s'ils  avoient  faim  ou  soif  ;  car  tout  se  perdoit  par 
sa  négligence ,  aussi-bien  en  son  pays  de  Bour- 
gongne,  comme  entour  Paris.  Et  pour  ce  disoient- 
ils  ainsi,  comme  gens  moult  troublés,  pour  ce  qu'on 
ne  gagnoitrien,  car  marchandise  ne  couroit  point. 
Par  ce  mouroient  les  pauvres  gens  de  faim  et  de 
pouvreté,  dont  ils  le  maudissoient  souvent  et  menu 
moult  douloureusement  et  à  secret  et  en  appert , 
comme  désespérés  et  non  créants  qu'il  tiengne  ja- 
mais nulle  chose  qu'il  promet. 

Item  y  après  la  venue  du  régent,  bien  pou  de 
temps,  enchérit  tant  le  blé  à  Paris  ,  que  le  sexlier 
de  blé,  qui  ne  valloit  devant  sa  venue  que  quarante 
sols  parisis  ou  quarante-deux  ou  environ,  valut  ou 
mois  ensuivant  soixante-douze  on  cinq  francs  tout 
mesalé  (gâté)  ;  dont  le  pain  appetissa  tant ,  que  le 
pain  blanc  très  noir  et  très  mésale  ne  pesoit  guères 
plus  de  douze  onces;  et  en  mangeoit  bien  ung-la- 
boureurtrois  ou  quatre  par  jour,  car  pouvres  gens 
n'avoient  ne  vin  ne  pitance ,  se  non  ung  pou  de  noix 

et  du  pain  el  de  l'eau  ;  car  pour  fois  ne  fèves  ne 
mangeoient  point,  car  ils  coustoient  trop  en 
achapt,  et  plus  en  cuire  ;  et  pour  ce  s'appetissoit 
moult  Paris  de  gens. 

Item,  en  celui  mars  le  régent  fist  faire  auxpou- 
vres  gens  de  Paris,  certains  gens  d'armes  dont  trop 
furent  o-revés;  mais  à  faire  leur  convint.  Après  on 
alla  à  Gournay  et  futprins;  et  après  alla-t-on  à  la 
tour  de  Montgay,  et  fut  prinse  par  composition 
le  dix-huitiesme  jour  de  mars  ;  et  puis  allèrent  de- 
vant Langny  ,  et  là  firent  par  plusieurs  fois  grans 
assauts;  mais  à  la  fin  n'y  ot  point  d'onneur,  car 
ceste  mal  euvre  se  faisoit  la  sepmaine  peneuse; 
mais  ceux  de  dedens  se  deffendirent  si  bien,  que 
pour  certain  fut  getté  en  la  ville  quatre  cent  et 
douze  pierres  de  canon  en  ung  jour,  qui  ne  firent 
oncques  mal  à  personne  que  à  un  seul  coq  qui  en 
fut  tué  ,  dont  fut  grand  merveille  ,  que  bel  fut  à 
ceux  du  régent  et  de  Paris  de  laisser  leur  siège  et 
s'en  venir  ;  et  s'en  vindrent  la  veille  de  Pasques , 
qui  furent,  celui  an,  le  premier  jour  d'avril  mil 
quatre  cent  trente-un,  et  disoit-on  par  moquerie 
qu'ils  estoient  ainsi  revenus  pour  eux  confesser  et 
ordonner  à  Pâques  en  leurs  paroisses. 

Item,  environ  la  mi-avril,  pour  la  charte  de 
touts  vivres  ,  et  pour  les  mauvaises  gaignes  qui 
pour  lors  à  Paris  estoient  ,  à  ung  sabmedi,  quator- 
ziesme  jour  dadit  mois  d'avril ,  la  vigile  de  mise- 
ricordia  Dnmini,  fust  noml^ré  que  par  eaue  que 
par  terre  se  partit  de  Paris,  bien  douze  cents  per- 

sonnes  sans  les  enffenls,  parce  qu'ils  n'avoient  de 
quoi  ^•iv^e  ,  et  qui  pàtissoient  de  ùùm. 

Item, le  lundi  ensuivant  se  partirent  environ  cent 
hommes  d'armes  de  Paris,  et  allèrent  vers  Che- 
vreuse ,  à  une  vieille  forte  maison  nommé  Dan- 
nette,  où  avoit  bien  quarante  larrons  dedens  qui 
faisoient  touts  les  maux  qui  peuvent  estre  faits  ; 
et  feurent  prins  et  admenés  à  Paris  le  jeudi  en- 
suivant; et  feurent  par  nombre  touts  accouplés 
ensemble  vingt-neuf,  touts  jeunes  gens,  que  le  plus 
vieil  n'avoit  point  trente-six  ans. 

//^'/w ,  le sabmedi  ensuivant  feurent  pendustreize 
au  gibet  de  Paris ,  et  deux  quant  on  les  print  devant 
leur  forteresse,  et  neuf  qui  eschappèrent  comme 
saiges. 

Item,  le  vingt-deuxiesme  jour  d'avril  l'an  mil 
quatre  cent  trente-un ,  allèrent  les  gens  du  ré- 
gent, qui  avoient  esté  à  Dannette,  à  La  Moite,  et 
prindrent  cent  meurdriers  qui  là  estoient ,  dont  on 
en  pendit  six  oudit  lieu;  et  on  admena  à  Paris 
touts,  comme  devant  est  dit,  touts  accouplés  et 
liés  de  cordes,  le  vingt-sixiesrae  jour  dudit  mois, 
le  nombre  de  nonante-quatre. 

Item  ,  le  lundi  ensuivant ,  darrain  jour  d'avril , 
on  pendit  au  gibet  de  Paris,  des  larrons  qui  es- 
toient de  la  prinse  de  La  Motte,  trente-deux. 

Item  y  le  vendredi  ensuivant,  quatriesme  jour 
de  mai ,  des  larrons  qui  à  La  Motte  avoient  esté 
prins  ,  on  en  pendit  au  gibet  de  Paris  trente;  ainsi 

l'eurent  pendus  en  ce  lundi  et  vendredi,  soixante- 
deux  de  ces  larrons. 

Item,  le  vingt-cinquiesme  jour  de  niai,   ven- 
dredi ensuivant ,  fust  faite  une  procession  géné- 
rale à  Nostre-Dame  de  Paris ,  et  de  là  on  alla  aux 
Augustins  ;  là  fust  faite  une  prédication  ;  en    la- 
quelle prédication  fust  monstre  et  décleré  le  très 
haut  bien  espirituel,  que  pape  Martin  cinq  de  nom 
avoit  donné  et  ottrojé  à  la  feste  du  très  Sainct-Sa- 
crement  à  touts  loyaux  chrestiens  qui  seroient  en 
estât  d'avoir  celui  bien;  c'est  assavoir  vrai  confès 
et  repentant.  Yrai  fust  que  celui  vingt-cinquiesnie 
jour   fust   le  vendredi  devant  la  Feste-Dieu.  Ce 
jour  presclia  un  maistre  en  théologie  ;  et  devisa  au 
peuple  comme  pape  Urbain  ,    quart  de  ce  nom , 
ordonna  premièrement  à  célébrer  ladite  solemp- 
uité  touts  temps  ,  le  jeudi ,  premier  après  les  oc- 
taves de  Penthecostes  et  les  pardons  qu'il  j  donna  ; 
c'est  assavoir  aux  premières  vespres  ,  à  matines , 
à  la  procession  ,  à  la  grant  messe,  aux  vespres  du 
jour  pour  chascune  de  ces  quatre ,  cent  jours  de 
leurs  pénitences  enjointes. 

Item,  à  ceux  qui  seroient  à  prime  ,  tierce ,  sexte, 
none  et  complies,  ledit  jour,  pour  chascune  heure 
quarante  jours  ,  et  pour  ceux  qui  seront  auxdites 
heures  durant  les  octaves,  pour  cliascun  jour, 
cents  jours  de   pardon. 

Item,  ladite  feste  fust  premièrement  par  Gilles 
l' Augustin,  mil  trois  cent  dix -huit  ;  en  celui  an, 
l'ordonna  ledit   pape   Urbain  ,   quatriesme  de  ce 

nom,  et  le  jour  Sai net-Urbain  fust  faite  la  prédi- 
cation. 

Item  ,  que  le  pape  Martin  ,  cinquiesme  de  ce 
nom,  lequel  Irespassa  en  l'an  mil  quatre  cent 
trente  ,  donna  et  ottroyaà  touts  ceux  qui ,  en  estât 
de  grâce,  jeusneroient  la  \'igile  du  Sainct-Sacre- 
ment ,  ou  f'eroient  autre  pénitence  par  le  conseil  de 
leur  confesseur,  pour  ce  qu'en  icelui  temps  il  fait 
chaut,  et  gresve  fort  à  jeusner  à  aucunes  gens,  il 
donna  à  chascun  qui  bonnement  fera  icelui  jour 
ladite  pénitence,  cents  jours  de  pardon  :  et  qui  sera 
aux  premières  vespres,  à  matines,  à  la  messe, 
aux  secondes  vespres ,  à  cliascune  heure ,  deux 
cents  jours  de  pardon;  et  qui  sera  à  toutes  les  au- 
tres heures  du  jour ,  pour  chascune  heure ,  quatre- 
vingt  jours  de  pardon  ;  pour  chascune  heure  des 
octabes;  c'est  assavoir  matines,  messe  et  vespres , 
cent  jours  de  pardon  ;  et  pour  les  autres  heures 
pour  chascune ,  quarante  jours. 

IteiJi,  à  touts  prélats  qui  ont  dignité,  qui  seroient 
aucunement  empeschés  pour  lo  bien  de  l'église, 
ou  pour  le  bien  commun  ,  ou  pour  la  foj  ,  qui  ne 
peuvent  estre  au  Sainct-Sacrementcelui  jour,  ou  les 
octabes,  il  leur  octroit  autel  (semblable)  pardon  , 
comme  s'ils  eussent  esté  présents;  car  bonne  volenté 
est  réputée  pour  le  fait. 

Item ,  à  touts  ceux  qui  dévotement  et  à  jeun 
sans  fabler,  ne  sans  boutter  l'ung  l'autre,  cent 
jours  de  pardon  ;  et  pour  touts  ceux  qui  ce  jour 
recevront  Nostre-Seigneur ,  cent  jours  de  pardon. 

27- 

/?e//i_,touts  prestrcs  qui  dévotement,  celui  jour 
et  cliacun  jour  des  octabes  ,  célébreront  en  la  ré- 
vérence de  la  feste  pour  chascun  jour  ,  cent  jours 
de  pardon. 

Iteîn ,  se  aucunes  églises  sont  enterdites  par  cas 
de  chatif  meschef,  comme  aucunes  fois  avient,  ou 
aucunes  terres ,  il  octroit  que  celui  jour  et  les  oc- 
tabes, on  puisse  célébrer  es  dites  terres  ou  églises,  à 
portes  toutes  ouvertes  ,  sains  sonnants  ;  c'est  assa- 
voir touls  excommuniés,  et  touts  ceux  pour  qui 
l'enterdit  seroit ,  seront  hors  bouttés  de  l'église  et 
du  service. 

Item  ,  à  tous  ceux  c[ui  dévotement  envoieront  ou 
porteront  lumière  à  convoier  le  précieux  sacrement 
le  jour ,  ou  quant  on  le  porte  à  aucun  malade  par 
la  ville ,  ou  qui  le  convoiront  allant  et  venant  en 
dévotion  et  révérance, pour  cbascune  fois  cent  jours, 
et  pour  tous  ceux  qui  le  feroient  voulentiers,  et  ne 
peuvent ,  cinquante  jours  de  pardon. 

Item ,  il  ordonne  que  tous  prélats  ou  curés ,  de 
quelque  estatqu'ils  soient,  tous  les  ans  doresnavant, 
le  dimanche  des  octaves  de  la  Pentecoste ,  ils  pro- 
noncent ou  fassent  prononcer  le  dessusdit  pardon 
aux  bons  chrestiens,  à  ce  que  par  négligence  ne  les 
perdent.  Ainsi  furent  les  dessusdit  pardons  publiés, 
premièrement  en  l'église  de  Sainct-Augustin  à 
Paris  le  jour  Saint- Urbain,  pape  et  martjr,  vingt- 
cinquiesme  jour  de  juing  quatorze  cent  trente-un. 
Item  y  la  vigille  du  Sainct-Sacrement  en  cellui 
an,  qui  fut  le  trentiesme  jour  de  mai  oudit  an  qua- 

torze   cent  trenle-un  ,    dame  Jehanne,  qui  avoit 
esté  prinse  devant  Compicgne  ,  qu'on  nommoit  la 
Pucelle,  icellui  jour   fut  fait  un  preschement   à 
Rouen  ,  elle  estant  en  ung-  eselialRiut  que  chascun 
la  poveoit  veoir  bien  clairement ,  vestue  en  habit 
d'homme  ;  et  là  lui  fust  démonstré  les  grants  maux 
doloreux  qui  par  elle  estoient  advenus  en  chres- 
tienté ,    espécialement  ou    royaume    de  France  , 
comme  chascun  scet ,   et  comment  le  jour  de  la 
sainte  Nativité  Nostre-Dame  elle  estoit  venue  as- 
saillir la  ville  de  Paris  à  feu  et  à  sang-,  et  plusieuss 
grants   péchés  énormes  qu'elle  avoit  fait   et  fait 
faire ,  et  comment  à  Senlis  et  ailleurs  elle  avoit 
fait  idolâtrer  le  simple  peuple  ;  car,  par  sa  fauce 
hypocrisie ,  ils  la  suivoient  comme  sainte  pucelle  ; 
car  elle  leur  donnoit  à  entendre  que  le  glorieux 
archange  saint  Michel,  sainte  Catherine  et  sainte 
Marguerite,  et  plusieurs  autres  saints  et  saintes  se 
apparoient  à  lui  souvent,  et  parloient  à  lui  comme 
ami  fait  à  l'autre^  et  non  pas  comme  Dieu  a  fait  au-- 
cunes  fois  à  ses  amispar  révélacions,  mais  corporel- 
lement  et  bouche  à  bouche,  comme  un  ami  à  autre. 
Item  y  vrai  est  qu'elle  disoit  estre  âgée  environ 
vingt-sept  ans ,  sans  avoir  honte  que  maugré  père 
et  mère  et  parents  et  amis  ;  que  souvent   alloit  à 
une  belle  fontaine  ou  pays  de  Lorraine,  laquelle 
elle  nommoit  Bonne  Fontaine  aux  Fées  Nostre-Sei- 
gneur,  et  en  icellui  lieu  tous  ceux  du  pays,  quant 
ils  avoient  fiebvre,  ils  alloient  pour  recouvrer  ga- 
risonj    et  là  alloit  souvent  ladite  Jehanne  la  Pu- 

celle  ,  sous  un  grand  arbre  qui  la  rontaine 
ombroit  ;  et  s'apparurent  à  lui  sainte  Cathe- 
rine et  sainte  Marguerite,  qui  lui  dirent  qu'elle 
allast  a  ung  cappitaine  qu'ils  lui  nommèrent  ;  la- 
quelle y  alla  sans  prendra  congé  à  père  ne  à  mère; 
lequel  cappitaine  la  vestit  en  guise  d'homme ,  et 
lui  cainct  l'espée,  et  lui  bailla  ung  escuier  et  quatre 
varlets ,  et  en  ce  poinct  fut  montée  sur  ung  bon 
cheval  ;  et  en  ce  point  vint  au  roy  de  France ,  et 
lui  dit  que  du  commandement  de  lui  estoit  venue 
à  lui,  et  qu'elle  le  feroit  estre  le  plus  grant  sei- 
gneur du  monde,  et  qu'il  fust  ordonné  que  tre- 
tous  ceux  qui  lui  désobéiroient  fussent  occis  sans 
mercj;  et  que  sainct  Michel  et  plusieurs  anges  lui 
avoient  baillé  une  couronne  moult  riche  pour 
lui  ,  et  si  avoit  une  espée  en  terre  aussi  pour  lui; 
mais  elle  ne  lui  randroit  tant  que  sa  guerre  fust 
faillie  ;  et  tous  les  jours  chevauchoit  avec  le  roy 
às'rant  foison  de  crens  d'armes,  sans  aucune  femme 
vestue,  attachée  et  armée  en  guise  d'homme,  ung- 
gros  baston  en  sa  main  ;  et  quant  aucun  de  ses 
gens  mesprenoit,  elle  frappoit  dessus  de  son  bas- 
ton  grants  cous  en  manière  de  femme  très  cruelle. 

Item,  dit  que  elle  est  certaine  de  estre  en  Pa- 
radis en  la  fin  de  ces  jours. 

Item,  dist  qu'elle  est  toute  certaine  que  c'est 
saint  Michel,  sainte  Catherine  et  sainte  Margue- 
rite qui  à  lui  parlent  souvent,,  et  quant  elle  veut, 
et  que  bien  souvent  les  a  veues  avoir  couronnes 
d'or  en  leurs  testes;  et  que  tout  ce  qu'elle  fait  est 

du  commanclcment  Je  Dieu;  et  ])lus  fort  dit  qu'elle 
scet  gTant  partie  des  choses  à  advenir. 

Item ,  plusieurs  fois  a  prins  le  précieux  sacre- 
ment de  l'autel  toule  armée,  vestue  en  g-uise 
d'homme ,  les  cheveux  rondiz ,  chaperon  déchi- 
queté ,  gippon ,  chausses  vermeilles  attachées  à 
foison  ai<;uillettes,  dont  aucuns  grans  signeurs  et 
dames  lui  disoient,  en  la  reprenant  de  la  dérision 
de  sa  vesture ,  que  c'estoit  peu  priser  Nostre-Sei- 
gneur  de  le  recevoir  en  tel  hahit,  femme  qu'elle 
estoit;  laquelle  leur  répondit  promptement,  car 
pour  rien  n'en  feroit  autre,  et  que  mieux  ameroit 
mourir  que  laisser  l'hahit  d'homme  par  nulle  dé- 
fense ;  et  que  se  elle  vouloit ,  elle  feroit  tonner  et 
autres  merveilles  ;  et  qu'une  fois  on  lui  volt  faire 
de  son  corps  desplaisir;  mais  elle  saillit  d'une  haute 
tour  en  has,  sans  soy  blecier  aucunement. 

Item,  en  plusieurs  lieux  elle  fist  tuer  hommes 
et  femmes  tout  en  bataille  comme  de  vengeance 
voulentaire  ;  car  qui  n'obéissoit  aux  lettres  qu'elle 
faisoit,  elle  faisoit  tantost  mourir  sans  pitié  quant 
elle  en  avoit  povoir;  et  disoit  et  affernioit  qu'elle 
ne  faisoit  nulle  rien  que  par  le  commandement  que 
Dieu  lui  mandoit  très  souvent  par  l'archange 
saint  Michel,  sainte  Catherine  et  sainte  Margue- 
rite, lesquels  lui  faisoient  ce  faire,  et  non  pas 
comme  Nostre-Seigneur  faisoit  à  Moyse  au  mont 
de  Sinaï,  mais  proprement  lui  disoient  des  choses 
secrètes  à  advenir,  et  qu'ils  lui  avoient  ordonné  et 
ordonnoient  toutes  les  choses  qu'elle  faisoit,   fust 

en  son  habit  ou  autrement.  Telles  faulces  erreurs, 
et  pires  a\'oit  assez  dame  Jehanne  ;  et  lesquelles 
lui  furent  toutes  déclairées  devant  tout  le  peuple, 
dont  ils  orent  moult  grant  horreur,  quant  ils  ouy- 
rent  raconter  les  g-rants  erreurs  qu'elle  avoit  eues 
contre  nostre  Toi,  et  avoit  encore;  car  pour  chose 
qu'on  luidémontrast  ses  grants  maléfices  et  erreurs, 
elle  ne  s'en  effraioit  ne  esbahissoit,  ains  respon- 
doit  hardiment  aux  articles  qu'on  lui  proposoit 
devant  elle  comme  celle  qui  estoit  toute  pleine  de 
l'ennemi  d'enfer;  et  bien  y  parut;  car  elle  véoit 
les  clercs  de  l'université  de  Paris  ,  qui  si  humble- 
ment laprioient  qu'elle  se  repentist ,  et  révoquast 
de  celle  malle  erreur ,  et  que  tout  lui  seroit  par- 
donné, par  pénitence,  ou  se  non  elle  seroit  devant 
tout  le  peuple  arse ,  et  son  ame  damnée  ou  fons 
d'enfer;  et  lui  fust  monstre  l'ordonnance  et  la  place 
où  le  feu  devoit  estre  fait  pour  l'ardoir  bientost , 
si  elle  ne  se  révoquoit.  Quand  elle  vit  que  c'estoit 
à  certes,  elle  crya  merci ,  et  soi  revoca  de  bouche, 
et  fut  sa  robe  ostée  et  vestue  en  habit  de  femme  ; 
mais  aussitost  qu'elle  se  vit  en  tel  estât  elle  recom- 
mença son  erreur  comme  devant,  demandant  son 
habit  d'homme.  Et  tantost  elle  fut  de  tous  jugiée 
à  mourir ,  et  fust  liée  à  une  estache  qui  estoit  sur 
l'eschafFault,  qui  estoit  fait  de  piastre ,  et  le  feu  sus 
lui;  et  là  fut  bientost  estainle  et  sa  robe  toute  arse, 
et  puis  fut  le  feu  tiré  arrière  ;  et  fut  veue  de  tout 
le  peuple  toute  nue,  et  tous  les  secrez  qui  povent 
estre  ou  doivent  en  femme,  pour  oster  les  dobtes 

du  peuple.  Et  quant  ils  Torent  assez  et  à  leur  gré 
veue  toute  morte  liée  à  l'estache ,  le  bourrel  re- 
mist  le  feu  grant  sur  sa  povre  ebarog-nc,  quitantost 
Tut  toute  coinhurée,  et  os  et  char  mises  en  cendres. 
Assez  avoit  là  et  ailleurs,  qui  disoient  qu'elle  es- 
toit  martyre  et  pour  son  droit  seigneur;  autres  di- 
soient que  non ,  et  que  mal  avoit  fait  qui  tant  l'a- 
voit  gardée.  Ainsi  disoit  le  peuple  ;  mais  quelle 
mauvesté  ou  bonté  qu'elle  eust  laite  ,  elle  fut  arse 
cellui  jour;  et  celle  sepmaine  fut  prins  le  plus  mau- 
vais et  le  plus  tjrant  et  le  mains  pileux  de  tous  les 
cappitaines  qui  fussent  de  tous  les  Arminaz,  et  es- 
toit  nommé  pour  sa  mauvesté  la  Hire  ;  et  fut  prins 
par  povres  compaignies ,  et  fut  mis  au  cliastel  de 
Dourdan. 

Item,\e  jour  Sainct-Martin-le-Couillant  fut  faite 
une  procession  générale  à  Sainct- Martin -des - 
Champs;  et  fist-on  une  prédication  ;  et  la  fîst  ung 
Irère  de  l'ordre  de  Sainct-Dominique,  qui  estoit  in- 
quisiteur de  la  foy,  maistre  en  tliéologie  ;  et  pro- 
nonça de  rechief  tous  les  faits  de  Jehanne  la  Pu- 
celle  ;  et  disoit  qu'elle  avoit  dit  qu'elle  estoit  fille 
de  très  pouvre  gens,  et  qu'environ  l'aage  de  qua- 
torze ans  elle  s'estoit  ainsi  maintenue  en  guise 
d'homme,  et  que  son  père  et  sa  mère  l'eussent 
faite  volontiers  dès  lors  mourir,  s'ils  eussent  peu 
sans  blecier  conscience  ;  et  pour  ce  se  desparty 
d'eux  accompaignié  de  l'ennemi  d'enfer,  et  depuis 
vesquit  homicide  de  chrétienté,  plaine  de  feu  et  de 
sang  jusques  à  tant  qu'elle  fust  arse;  et  disoit  qu'elle 

se  fust  révoquée,  et  qu'on  lui  ot  baillé  pénitence  ; 
c'est  à  scavoir  qiiatre  ans  en  prinson  à  pain  et  à 
eaue  ,  dont  elle  ne  lîst  oncques  jour  ,  mais  se 
faisoit  servir  en  la  prinson  comme  une  clame ,  et 
Fennemy  s'apparu  à  lui  troisiesme  ;  c'est  à  scavoir 
sainct  Michel ,  saincte  Katerine  et  saincte  Mar- 
guerite, comme  elle  clisoit,  qui  moult  avoit  grant 
paour  que  ne  la  percUst  ;  c'est  à  scavoir  iceux  en- 
nemi ou  ennemys  en  la  fourme  de  ces  trois  saincts, 
et  lui  dist  :  «  Meschante  créature,  qui  pour  paour 
»  as  laissé  ton  habit ,  n'a  je  pas  paour,  nous  te  gar- 
»  derons  moult  bien  de  tous.»  Parquoj,  sans  atten- 
dre se  despouilla,  et  se  revestit  de  toutes  ses  robbes 
qu'elle  vestoit  quant  elle  chevauchoit,  qu'elle 
boutées  avoit  ou  feure  (paille)  de  son  lict;  et  se  fia  en 
l'ennemi  tellement,  qu'elle  dlsoit  qu'elle  se  repen- 
toit  de  ce  que  oncques  avoit  laissé  son  habit.  Quant 
l'université,  ou  ceux  de  par  elle,  virentce,  etqu'elle 
estoit  ainsi  obstinée,  si  fut  livrée  à  la  justice  laïc 
pour  mourir.  Quant  elle  se  vit  en  ce  point,  elle  ap- 
pella  les  ennemis  qui  se  apparoient  à  lui  en  guise 
de  saints  ;  mais  oncques  puis  qu'elle  fut  jugée ,  nul 
ne  s'apparut  à  elle  pour  invovation  qu'elle  sceust 
faire.  Adoncques  s'advisa,  mais  ce  fut  trop  tard. 
Encore  dist-ilen  son  sermon  qu'ils  estoient  quatre, 
dont  les  trois  avoient  été  prinses;  c'est  à  scavoir 
cette  pucelle,  et  Péronne  et  sacompaigne,  et  une 
qui  est  avec  les  Arminaz  nommée  Katerine  de  la 
Rochelle;  laquelle  dit  que  quant  on  sacre  le  pré- 
cieux corps  Notre-Seigneur,  qu'elle  voit  merveilles 

du  haut  secret  de  Nostre-Sei;t;neur  Dieuj  et  disoit 
que  toutes  ces  quatre  pouvres  femmes,  frère  Ri- 
chart  le  cordelier,  qui  après  lui  avoit  si  grant  suite 
quant  il  presclia  à  Paris  aux  Innocents  et  aillieurs, 
les  avoit  toutes  ainsi  gouvernées;  car  il  estoit  leur 
beau-père  ;  et  que  le  jour  de  ^oucl  eu  la  ville  de 
Jarg-iau  il  bailla  àceste  dame  Jehanne  la  Pucelle, 
trois  fois  le  corps  Nostre-Seigneur,  dont  il  estoit 
moult  à  reprendre  ;  et  l'avoit  baillé  à  Péronne  celui 
jour  deux  fois  par  letesmoingde  leur  confession,  et 
d'aucuns  qui  présents  furent  aux  heures  qu'il  leur 
bailla  le  précieux  sacrement. 

Ilem,  celle  année  fut  la  Sainct-Dominique  au 
dimenche;  et  ce  jour  revint  le  régent  à  Paris,  le- 
quel avoit  esté  espié  des  Arminaz.  Quant  il  cuida 
passer  Mante,  ils  le  cuidèrent  prendre;  mais  comme 
bien  advisé  repassa  la  rivière ,  et  vint  jour  et  nuit, 
tant  qu'il  fut  à  Paris ,  et  vint  par  la  porte  Sainct- 
Jacques  le  jour  Sainct-Dominique  ,  et  ses  gens  tin- 
drent  pié  à  leurs  ennemis,  tant  que  de  toutes  parts 
en  demoura  plus  que  mestier  ne  fut.  La  nouvelle 
de  ce  courut  jusques  à  ceux  de  l'ost  qui  estoient  de- 
vant Louviers.  Si  laissèrent  deux  ou  trois  cappi- 
taines  le  siège  à  toutes  leurs  gens,  quicuidoient 
que  le  régent  fust  prins.  Quant  ils  sorent  que  non 
estoit ,  si  s'en  hardirent  et  allèrent  jusques  devant 
Beauvojs,  et  s'embuschèrent.  Si  fust  dit  à  ceux  de 
la  cité  ,  sisehastèrent  d'issir  qui  mieux  mieux.  Les 
gens  du  régent  sorent  leur  manière  par  leurs  es- 
pies  ;  si  en  yssit  une  partie  qui  se  mirent  entre  la 

ville  et  les  Arminaz,  et  les  autres  vindrent  par-de- 
vant ,  et  les  assaillirent  moult  asprement ,  et  eux  se 
deffendirent  moult  bien  ;  mais  quant  ils  virent  ve- 
nir par  derrière  les  autres,  si  Guidèrent  que  plus 
feussent  trop  qu'ils  n'estoient  ;  si  se  desconfirent 
d'eux-mesmes,  et  furent  prins  les  plus  gros  cappi- 
taines  ou  tués;  et  entre  les  autres  avoit  ung  mes- 
cliant  nommé  Guillaume  le  Berger,  qui  faisoit  les 
gens  ydolatres  en  lui,  et  se  clievaulchoit  de  costé, 
et  monstroit  de  fois  en  autres  ses  mains  et  ses  pies  et 
son  costé ,  et  estoient  tachés  de  sang  comme  Saint- 
François;  et  fut  prins  ung  capitaine  nommé  Poton 
de  Santraille,  de  moult  grant  renommée,  et  autres 
assez,  et  furent  menés  à  Rouen. 

Item ,  le  jour  de  la  mj-aoust  mil  quatre  cent 
trente-un,  cuisi  ung  boulanger  en  la  rue  Sainct- 
Honoré  du  pain  bien  largement  de  très  belle  fa- 
rine ,  et  quant  il  fut  cuit  bien  et  bel ,  il  fut  de  cou- 
leur de  cendre;  dont  il  fut  si  grant  parler  à  Paris, 
que  le  plus  disoient  que  c'estoit  signifiance  de 
très  grant  mal  advenir;  les  autres  disoient  que 
c'estoit  miracle  pour  ce  que  cuist  avoit  esté  le  jour 
de  l'Assomption  de  Nostre-Dame  ;  brief,  Paris  es- 
toit  tout  esbahj  de  ceste  merveille,  et  n'j  avoit  celui 
qui  n'en  jugeast  en  aucune  manière  ;  et  fut  le  bou- 
langer prins  et  sa  farine  pareillement,  et  en  fit  le 
prévost  de  Paris  cuire,  et  quant  il  fut  cuit  et  ordonné 
le  mieux  que  faire  sepovoit,  il  fut  trouvé  autel  (sem- 
blable) que  l'autre  ou  plus  lait.  Si  se  conseilla  la  jus- 
tice,etdublé  veoirvoldrent,  et  ne  virent  point  ou  blé 

nulle  defriiulte  ;  si  en  firent  mouldre  et  cuire  de  re- 
chef; mais  il  fut  autel ,  comme  devant  est  dit.  Là 
avoit  aucuns  marcliands  qui  l)lc  cognoissoient ,  qui 
dirent  que  en  aucuns  pays  où  ils  a  voient  esté 
avoient  mangé  de  tel  pain  plusieurs  fois,  espéciale- 
ment  en  aucunes  contrées  de  Bourgongne,  et  est 
très-bon  et  savoureux  à  manger,  et  advient  par 
une  herbe  qui  croist  avec  le  Idé  souvent  que  on 
nomme  la  roivolle  ;  et  vrai  estoit;  mais  le  peuple 
de  Paris  ne  se  povoit  appaisier  ;  et  n'estoit  pas 
fils  de  bonne  mère  qui  n'avoit  ung  morcel  de 
ce  pain  pour  monstrer  l'ung  à  l'autre,  pour  la 
coulleur. 

Item.)  en  octobre  ensuivant,  le  vingt-cinquiesme 
jour,  se  partirent  de  la  ville  de  Louviers,  qui  bien 
l'avoient  tenue  cinq  mois  ou  environ  contre  les 
Anglois ,  et  furent  par  composition  qu'ils  empor- 
tèrent tout  ce  qu'ils  porent  emporter;  et  si  orent 
grant  finance  avecques;  et  encore  estoit  en  la  com- 
posicion  que  les  Anglois  ne  dévoient  à  tous  les 
habitants  de  la  ville  reproucher  ne  faire  aucun 
grief  par  pillage  ou  autrement.  Mais  de  ce  se 
parjurèrent  j  car  aussitost  la  garnison  fut  yssie, 
ils  firent  tout  le  contraire  de  ce  qu'ils  avoient  pro- 
mis; et  si  firent  abattre  les  murs  de  tout  en  tout. 
Quant  ils  orent  fait  leur  voulenté,  qui  ne  fut  guère 
à  leur  honneur,  ils  allèrent  à  Rouen  ;  c'est  à  scavoir 
les  plus  grands  pour  eux  aisier;  et  disoit-on  qu'il 
viendroit  tant  de  bûche,  mais  que  la  ville  de  Lou- 
viers fust  délivrée,  que  chacun  en  vauidroit  mieux. 

Tantost  après  environ  huit  jours  ,  elle  enchérj  de 
tournois  à  Paris  ou  plus  ;  et  disoient  les  gouver- 
neurs ,  et  faisoient  dire  de  jour  en  jour,  que  le  duc 
de  Bourgongne  venoit  à  Paris,  et  que  pour  vrai  il 
admenoit  avecques  lui  ung  légat  du  pape,  et  que 
eux  deux  dévoient  mettre  bonne  paix  entre  Charles 
qui  se  disoit  roy  de  France  et  d'Angleterre, et  Henrj 
qui  se  disoit  roy  de  France  et  d'Angleterre,-  mais 
cela n'estoit  que  pour  appaisier  le  peuple,  qui  moult 
estoit  en  grant  oppression  ;  car  en  vérité  le  duc  de 
Bourgongne  ne  tenoit  compte  de  tous  ceux  de 
Paris  ne  du  royaume  en  rien  qui  soit  ;  et  pour  ce 
vint  Henry  à  Paris  bien  accompaigné,  et  y  fut  sacré 
et  couronné. 

//ew,  le  jour  Saint-André,  darrain  jour  de  novem- 
bre,vint  gésir  Henry,  âgé  de  neufansouenviron^en 
l'abbaye  de  Saint-Denis  en  France,  à  un  vendredy, 
lequel  se  nommoit  roy  de  France  et  d'Angleterre. 

Ilem,  le  dimenche  ensuivant,  premier  jour  des 
advents,  vint  ledit  roy  à  Paris  par  la  porte  Sainct- 
Denis,  laquelle  porte  devers  les  champs  avoit  les 
armes  de  la  ville  ;  c'est  à  scavoir  ung  escu  si  grant, 
qu'il  couvroit  toute  maçonnerie  de  la  porte  \  et 
estoit  à  moitié  de  rouge  et  le  dessus  d'azur  semé 
de  fleurs  de  Ivs,  et  ou  travers  de  l'escu  avoit  une 
nef  d'argent  grande  comme  trois  hommes. 

Item,  à  l'entrée  de  la  ville  par  dedans  estoit  le 
prévost  des  marchands  et  les  échevins  tous  rouges, 
tous  vestus  de  vermeil^  chascun  ung  chappel  en 
sa  teste:  et  aussitost  que  le  roy  enlra  dedans  la 

ville,  ils  lui  misrent  ung  grant  ciel  tl'azur  sur  la 
leste,  semé  tle  fleurs  tle  1  js  d'or;  et  le  portèrent  sur 
lui  les  quatre  échevins ,  en  la  l'orme  et  manière , 
comme  on  fait  à  Noslre-Seig-neur  à  la  Feste-Dieu  , 
et  plus,  car  chascun  crioit  Noël  par  où  il  passoit. 
Item,  devant  lui  avoit  les  neuf  preux,  et  les 
neufpi^eues  dames,  et  après  foison  chevaliers  et  es- 
ruiers  ;  et  entre  les  autres  estoil  Guillaume,  (pii  se 
disoit  le  Berger,  qui  avoit  monstre  ses  plajes 
comme  Sainct-Francois,  dont  devant  est  parlé, 
mais  il  ne  povoit  avoir  joje,  car  il  estoit  fort  lié  de 
bonnes  cordes  comme  ung-  larron. 

Item ,  près  devant  le  roy  avoit  quatre  évesques, 
celui  de  Paris,  le  chancelier,  celui  de  Nojon  et 
ung  d'Angleterre  ,  et  après  estoit  le  cardinal  de 
Vincestre. 

Item  y  encore  devant  le  roy  avoit  vingt-cinq  hé- 
raux  et  vingt-cinq  trompettes.  Et  en  cepoinct  vint 
à  Paris,  et  regarda  moult  les  Serraines  (Sirènes)  du 
Ponceau  Sainct-Denis  ;  car  là  avoit  trois  serrainnes 
bien  ordonnés;  et  ou  milieu  avoit  ung  lis  qui, 
par  ses  fleurs  et  boutons  jettoit  vin  et  lait  ;  et  là 
buvoit  qui  voloit  ou  qui  povoit  ;  et  dessus  avoit  ung 
petit  lîois  oîi  il  avoit  hommes  sauvaiges  qui  faisoient 
esbattements  en  plusieurs  manières,  et  jouoient  des 
escus  moult  joyeusement ,  que  chascun  véoit  très 
voulentiers.  Après  s'en  vint  devant  la  Trinité,  où  il 
avoit  sus  eschafïliult  le  mistère  depuis  la  conception 
Nostre-Dame  jusques  que  Joseph  la  mena  en 
Egypte,  pour  le  roy  Hérode  qui  fîst  descoller  ou 

luer  sept  vingt-quatre  milliers  d'enfFents  masles. 
Tout  cela  est  oj  ou  mystère  ;  et  cluroient  les  chaul- 
faux  depuis  ung  pou  par-delà  Saint- Sauveur  jus- 
ques  au  bout  de  la  rue  d'Ernetal,  où  il  a  une  fon- 
taine que  on  dit  la  Fontaine  de  la  Rojne. 

Item,  vint  de  là  à  la  porte  wSaint-Denjs,  où  on 
fist  la  décollation  du  glorieux  martyr  monsieur 
Saint-Denys;  et  à  l'entrée  de  la  porte,  les  échevins 
laissèrent  le  ciel  qu'ils  portoient  ;  et  le  prinrent 
les  drappiers,  etleportèrent  jusquesauxinnocents; 
et  là  l'ut  faite  une  chasse  d'ung  cerf  tout  vif,  qui 
fut  moult  plaisant  à  veoir. 

Item  y  là  laissèrent  les  drappiers  le  ciel ,  et  le 
prindrent  les  espiciers  jusques  devant  le  Ghastellet, 
où  avoit  moult  bel  mystère  ;  car  là  avoit  droit  en- 
contre le  Ghastellet  à  venir  de  front  le  lit  de  jus- 
tice. Là  avoit  ung  enffent  du  grand  du  roy  et  de 
son  aage,  vestu  en  estât  royal ,  housse  vermeille  et 
chapperon  fourré^  deux  couronnes  pendans,  qui 
estoient  très  riches  à  veoir  à  ung  chascun  sur  sa 
teste  ;  à  son  costé  dextre  estoit  tout  le  sang  de 
France  ;  c'est  assavoir  tous  les  grands  signeurs  de 
France  ,  comme  Anjou,  Berry,  Bourgongne,  etc., 
et  ung  peu  loing  de  eux  estoient  les  clercs  ,  et 
après  les  bourgeois,  et  à  sénestre  estoient  tous  les 
grands  signeurs  d'Angleterre ,  qui  tous  faisoient 
manière  de  donner  conseil  au  jeune  roy  bon  et 
loyal  ;  et  chacun  avoit  vestu  sa  cotte  de  ses  armes, 
et  estoient  iceux  de  bonnes  gens  qui  ce  faisoient  ; 
et  là  laissèrent  les  espiciers  le  ciel,  et  le  prindrent 

les  changeurs,  et  le  portèrent  jusqu'au  Palais- 
Royal  ,  et  là  baisa  les  saintes  reliques  ,  et  puis  se 
party;  et  là  princlrent  le  ciel  les  orfèvres,  et  le 
portèrent  parmi  la  rue  de  Ralentie  et  parmi  la 
veille  Juiverie ,  jusques  devant  Saint-Denis  de  la 
Chartre,  et  n'alla  point  à  Nostre-Dame  celle  jour- 
née. Quant  ce  vint  devant  Saint-Denis  de  la  Char- 
tre ,  les  orfèvres  laissèrent  le  ciel ,  et  le  prindrent 
les  merciers,  qui  le  portèrent  jusques  àl'ostel  d'An- 
jou; etlàle  prindrentles  pelletiers,  qui  le  portèrent 
jusques  devant  Saint- Antoine  le  Petit  ;  et  après  le 
prindrent  les  bouchers  ,  qui  le  portèrent  jusques  à 
l'ostel  des  Tournelles.  Quant  ils  furent  devant  l'os- 
tel  de  Saint- Paul,  la  royne  de  France  Ysabel , 
femme  de  feu  le  rov  Charles  VI  de  ce  nom ,  es- 
toit  aux  fenestres,  avecques  elle  dames  et  damoi- 
selles.  Quant  elle  vit  le  jeune  i  oy  Henry  fils  de  sa 
fille,  à  l'endroit  d'elle,  il  osta  tantost  son  chappe- 
ron,  et  la  salua,  et  tantost  elle  s'inclina  vers  luy 
moult  humblement,  et  se  tourna  d'autre  part  plo- 
rant  ;  et  là  prindrent  les  sergens  d'armes  le  ciel  ; 
car  c'est  leur  droit  ;  et  fut  baillé  au  prieur  de 
Sainte-Katherine  dont  ils  sont  fondeurs. 

Item  y  le  seize  décembre  à  ung  dimanche  ,  vint 
ledit  roy  Henry  du  Palais  Royal  à  Nostre-Dame  de 
Paris  j  c'est  assavoir  à  pié  bien  matin ,  accompai- 
gniédes  processions  de  la  bonne  ville  de  Paris,  qui 
tous  chantoient  moult  mélodieusement  ;  et  en  la- 
dite église  avoit  ung  eschaffaut  qui  avoit  bien  de 
long  et  de  large et  montoit  sus  à  bien  grands 

degrés  larc^es  que  dix  iiommes  el  plus  y  convoient 
de  front  ;  et  quant  on  estoit  dessus ,  on  povoit  aller 
par-dessous  le  crucifix  ,  autant  dedans  le  cœur  , 
comme  on  avoit  fait  par  dehors  ;  et  estoit  tout 
paint  et  couvert  d'azur  ;  et  là  fut  sacré  de  la  main 
du  cardinal  de  Yincestre. 

Item ,  après  son  sacre  vint  au  Palais  disner  lui 
et  sa  compaignie;  et  disna  en  la  grande  salle,  à  la 
grande  table  de  marbre  ,  et  tout  le  remanant  parmi 
la  salle  cà  et  là  ;  car  il  n'j  avoit  nulle  ordonnance; 
carie  commun  de  Paris  y  estoit  entré  dès  le  matin, 
les  ungs  pour  veoir,  les  autres  pour  gourmander, 
les  autres  pour  piller  ou  pour  desrober  viandes  ou 
autre  chose  ;  car  icellui  jour  à  icelle  assemblée  fu- 
rent emblés  en  la  presse  plus  de  quarante  chappe- 
rons  et  coppes  et  mordants  de  sainctures  grand 
nombre  ;  car  si  grand  presse  y  ot  pour  le  sacre  du 
roy,  que  l'Université,  ne  le  parlement,  ne  le  pré- 
vost  des  marchands  ,  ne  eschevings  n'osoient  en- 
treprendre à  monter  à  mont  pour  le  peuple  ,  dont 
il  y  avoit  très  grand  nombre.  Et  vrai  est  qu'ils  cui- 
dèrent  monter  devant  deux  ou  trois  fois  à  mont  : 
mais  le  commun  lesreboutoit  arrière  si  fièrement, 
que  par  plusieurs  fois  leur  convenoit  tresbucher 
l'ung  sur  l'autre;  voire  quatre- vingt  ou  cent  à  une 
fois  ;  et  là  besoingnoient  les  larrons.  Quaut  tout 
fut  escoullé  le  commun  ,  ils  montèrent  après  ;  et 
quant  ils  furent  en  la  salle  ,  tout  estoit  si  plain , 
que  à  peine  trouvèrent-ils  où  ils  peussent  s'asseoir. 
Néantmoins  s'assirent-ils  aux  tables  qui  pour  eux 
ordonnées  estoient  ;  mais  ce   fut  avec  savetiers  , 

moustardicrs  ,  lieurs ou  vendeurs  de  vin  de  ])ufrct, 
aides  à  maçons ,  que  on  cuida  faire  lever  :  mais 
quant  on  en  faisoit  lever  ung  ou  deux,  il  s'en  as- 
seoit six  ou  huit  d'autre  costé. 

Item ,  ils  furent  si  mal  servis  que  personne  nulle 
ne  s'en  louoit;  car  le  plus  de  la  viande,  espéciale- 
ment  pour  le  commun  ,  estoil;  cuite  le  jeudi  de- 
vant, qui  moult  sembloit  estrange  chose  aux  Fran- 
çois; caries  Angloisestoient  chefs  de  la  besong-ne, 
et  ne  leur  challoitque  honneur  il  j  èust,  mais  qu'ils 
en  fussent  daslivrés ,  et  vraycment  quelque  per- 
sonne ne  s'en  loua;  mesmement  les  malades  de 
rOstel-Dieu  disoient  que  oncques  sipouvre  ne  si  nu 
relief  de  tout  bien  ils  ne  virent  à  Paris. 

Item,  le  jour  de  Saint-Thomas  l'apostre  ensui- 
vant, à  un  vendredi,  fut  ditte  une  messe  solempnelle 
en  la  grant  salle  du  Pallais ,  le  roy  estant  en  estât 
royal,  tout  le  parlement  en  estât,  c'est  assavoir  à 
chapperons  fourrez  et  manteaux  ;  et  après  la  messe 
lui  firent  plusieurs  demandes  raisonnables  ,  les- 
quelles il  leur  ottroya;  et  aussi  firent  certains  ser- 
ments, qui  leur  furent  demandez,  qui  sont  selon 
Dieu  et  vérité  ;  car  autrement  ne  voudroient-ils. 

Item ,  vrai  est  que  ledit  roy  ne  fut  à  Paris  que 
jusquesau  lendemain  deNouël. Ils  firentunes  petites 
joustes  landemain  de  son  sacre  :  mais  pour  certain 
maintes  fois  on  a  vu  à  Paris  enffents  de  bour^ceois  , 
que  quant  ils  se  marioient ,  tous  mestiers,  comme 
orfèvres,  or-bateurs  ,  brief,  gens  de  tous  joyeux 
mestiers  en  admendoient  pins  qu'ils  n'ont  fait  du 

sacre  du  loy  et  de  ses  joustes ,  et  de  tousses  An- 
glois  :  mais  espoir  c'est  pource  que  on  ne  les  en- 
tend point  parler  ,  et  ne  nous  entendent  point.  Je 
m'en  rapporte  à  ce  qui  en  est  ;  car  pource  qu'il  fai- 
soit  trop  grant  froit  en  cellui  temps,  et  que  les 
jours  estoient  courts,  ils  firent  ainsi  pou  de  largesse. 
Item  ,  vrai  est  que  lendemain  de  Noue]  ,  jour 
Saint-Estienne  ,  ledit  roy  se  despartit  de  Paris 
sans  faire  aucuns  biens  à  quoi  on  s'attendoit  , 
comme  délivrer  prisonniers,  de  faire  clieoir  oial- 
tottes ,  comme  impositions,  gabelles,  quatriesmes, 
et  telles  mauvaises  coustumes  ,  qui  sont  contre 
loy  et  droit  :  mais  oncques  personne  ,  ne  à  se- 
cret ne  en  appert,  on  n'en  ouy  louer;  et  si  ne 
fist  oncques  à  Paris  autant  d'honneur  à  roy , 
comme  on  lui  fist  à  sa  venue  et  à  son  sacre  ;  voire 
veu  le  pou  de  peuple ,  les  malles  gaignes  ,  le  cueur 
d'y  ver,  la  grant  charte  de  vivres,  espécialement  de 
bois  ;  car  un  meschant  fagot  tout  vert  valloit  tou- 
jours quatre  deniers  ou  six  tournois;  et  vrai  est 
qu'il  faisoit  si  fort  y  ver,  qu'il  n'estoit  sepmaine 
qu'il  ne  gelast  très  fort  deux  ou  trois  jours,  ou  il 
neo-eoit  jour  et  nuit,  et  avecques  toujours  il  plou- 
voit  ;  et  si  commença  dès  la  Toussainct  ;  et  le  trei- 
ziesme  jour  de  janvier  après  l'allée  du  roy,  gela  si 
asprement  dix-sept  jours  ensuivants ,  que  Saine, 
qui  estoit  très  grande,  comme  jusques  dedans  la 
Mortellerie  ,  fut  toute  prinse  de  la  gelée  jusques  à 
Corbeil  ;  et  si  print  en  une  manière  de  admira- 
tion; carie  lundi  dont  elle  print,  le  mardi  toute 

jour  il  pleut ,  et  toutte  nuit ,  et  cessa  un  pou  devant 
le  jour ,  et  f'aisoit  chaut  ;  et  au  point  du  jour  celui 
mardi,  aussi  tost  que  la  pluie  fut  cessée,  celle  très 
mauvaise  et  forte  gelée  commença  ,  qui  dura , 
comme  devant  est  dit ,  dix-sept  jours  ;  et  après 
celle  i,''elée  que  la  rivière  estoit  ainsi  prinse ,  le  jour 
Sainct-Paul ,  il  commença  à  dégeler  tant  douce- 
ment et  de  nuit  et  de  jour,  que  la  rivière  fut  toute 
dégelée  par  pièces ,  sans  faire  quelque  ni<il  à  pons 
ne  à  moulins,  avant  qu'il  fust  six  jours  après  ;  et  si 
disoient  les  mariniers  qu'elle  avoit  plus  de  deux 
pies  d'espais;  et  bien  y  apparoist  ;  car  on  alloit  par- 
dessus, on  j  cliarpentoit  piex  pour  mettre  au  de- 
devant  des  moullins  pour  rompre  la  glace  au  dé- 
gel ;  on  j  levoit  engins  pour  frapper  les  piez  :  mais 
oncques  ne  s'en  demantoit.  Et  pour  vrai,  par  la 
grâce  de  Nostre-Seigneur ,  elle  fut  ainsi  doucement 
dégelée ,  comme  dit  est  :  mais  moult  grant  dom- 
maige  fist  ;  car  il  avoit  grant  foison  de  vins ,  blés  , 
lars,  œufs,  fromaiges  qui  estoient  arrivez  à  Mante 
pour  venir  à  Paris  :  mais  tout  ou  bien  près  fut 
perdu  pour  les  marchans  ;  car  moult  avoit  pieu  de- 
vant qui  tout  empira  par  la  longueur  du  temps  ; 
et  si  leur  coustoit,  tant  en  garde  que  autres  frais, 
qu'ils  perdirent  presque  tout. 

Ite/îij  en  cellui  temps  coustoit  ung  meschant 
coteret  de  vieux  clievrons  cinq  ou  six  deniers  ,  car 
autre  bois  n'j  avoit,  et  pour  ce  le  régent  aban- 
donna le  bois  des  bruyères  aux  bonnes  gens,  qui 
secourut  ung  pou  Paris. 

Item ,  le  vingtiesme  jour  de  février  l'an  mil  qua- 
tre cent  trente-un  ,  arriva  le  cardinal  de  Sainte- 
Croix  de  Jherusalem  ,  légat  du  pape  ,  pour  faire  la 
paix  entre  les  deux  rois,  dontl'ung-  estoit  nommé 
Charles  de  Valois  ,  et  se  disoit  par  droite  ligne  estre 
rov  de  France ,  et  l'autre  estoit  nommé  Henr j , 
lequel  se  disoit  roy  d'Angleterre  par  succession  de 
ligne  ,  et  de  France  par  le  conquest  de  feu  son 
père;  lequel  légat  en  fist  très  grandement  son  de- 
voir ,  que  tous  deux  lui  promisrent  qu'ils  s'en  soub- 
mettoient  du  tout  sur  ce  qui  ordonné  en  seroit  ou 
grand  concile  qui  devoit  estre  celle  année  à  Basle 
en  Allemagne.  Après  qu'il  ot  oui  leurs  responces, 
il  s'en  partit  de  Paris,  et  alla  aux  autres  signeurs 
chresliens  partout. 

Itef?iy  le  mars  ensuivant  furent  les  eaux  si  gran- 
des, car  en  Grève  à  Paris  elle  estoit  devant  l'ostel 
de  la  ville,  en  la  place  Maubert  jusque9^à  la  moi- 
tié du  marché  au  pain,  et  tous  les  marais  depuis 
la  porte  Saint-Martin  jusques  à  mi-voje  de  Saint- 
Anthoine  tous  plains ,  jusques  à  huit  jours  du  mois 
d'avril;  ne  depuis  Nouël  jusques  après  Pasques  de 
l'an  mil  quatre  cent  trente -deux,  qui  furent  le 
vingtiesme  jour  d'avril,  on  ne  mangea  point  de 
verdure  ;  car  pour  faire  une  escuelle,  coustoit  ung 
blanc  sans  l'appareil  j  et  bonnes  fèves  cousloient 
doze  blancs  le  boessel ,  poix  quatorze  ou  quinze. 

Itef/iy  la  première  sepmaine  de  mars  vindrent 
les  Arminaz  cuider  prendre  Rouen  ;  et  furent  bien 
sept  ou  huit  vingts,  qui  firent  tant  par  l'aide  qu'on 

leni-  fisl  ,  (jue  j)ar  esclieJles  ils  gaignèrent  ia  ])lus 
^Tosse  tour  du  chastel.  Mais  ceux  de  Ja  ville  le 
sceurent  lantost.  wSi  gardèrent  très  bien  le  renierianl 
du  chastel ,  qu'il  n'y  en  pot  plus  entrer  ,  ne  ils  n'en 
purent  issir.  Si  furent  si  esbahiz,  qu'il  convint 
qu'ils  se  rendissent  à  la  voulenté  de  ceux  de  la  ville; 
et  le  seiziesnieetle  dix-septiesme  jour  dudit mois  de 
mars  on  en  fit  mourir  cent  quatorze  ,  sans  ceux  qui 
lurent  à  rançon  ou  noiez. 

Item  y  toujours  geloit  ou  gresloit,  ou  il  laisoil 
trop  grant  froit  outre  mesure;  car  le  samedi  cin- 
qniesme  jour  d'avril,  mil  quatre  cent  trente-ung-, 
gresla  et  neigea  toute  jour,  et  le  dimanche  ensui- 
vant que  on  dit  le  dimanche  perdu,  gela  si  fort  et 
si  asprement,  qu'entre  minuit  et  le  point  du  jour, 
que  tous  les  bourgeons  et  fleurs  d'arbres  qui  estoient 
issues  dehors,  et  tous  les  noyers,  tout  fut  ars  et  brui 
de  la  gelée. 

Item  y  le  samedi  ensuivant,  vigille  de  Pasques 
fleuries,  fut  prinse  la  ville  de  Chartres  par  grant 
trayson  ;  car  il  reparoit  ung  homme    d'Orléans  , 
qui  moult  sembloit  estre  bon  marchand,  et  poui- 
ce  avoit-il  sauf-conduit  d'aller  et  venir  à  Chartres; 
et  jà  estoit  cogneu  par  toute  la  ville  comme  le  meil- 
leur bourgeois  qui  y  fust.  En  cellui  temps  avoit  en 
la  cité  grant  faute  de  sel;  sileur  dit  que  leur  en  amène- 
roit  dix  ou  doze  charretées  à  ung  jour  qu'il  leur  dist  ; 
si  s'y  accordèrent.  Si  vint  la  vigille  de  Pasques  fleu- 
ries ,  à  toutes  les  charettes,  en  chacune  deux  grandes 
queux. -En  chascune  avoit  deux  hommes  bien  armés, 

et  à  chascune  deux  hommes  d'armes  comme  char- 
retiers vestus  de  roques,  guiètres  en  leurs  jambes  , 
ung  fouait  chascun  en  leur  main  ;  et  si  avoient  celle 
nuit  fait  bien  trois  mille  hommes  d'armes  embus- 
chés  es  villaiges  d'entour ,  et  gardoient  les  chemins 
que  nul  ne  le  pust  faire  scavoir  à  ceux  de  la  cité. 
Quant  ils  furent  ainsi  ordonnés ,  si  se  mirent  au  che- 
min lesdits  charretiers,  et  vinrent  à  la  porte.  Le  trai- 
teur (traître)  appella  les  portiers  qu'ils  lui  ouvrissent 
tantost  la  porte;  car  il  leur  amenoit,  comme  il  leur 
dist,grant  foison  sel  et  des  alouses.  Si  ils  convoitèrent 
la  vitaille^  etFallèrent  dire  au  capitaine,  lequel  vint 
tost  et  vit  le  traistre;  si  ne  s'en  deffia  point,  pour  ce 
que  souvent  répairoit  avec  eux;  et  lui  fist  ouvrir  la 
porte ,  et  lui  donna  ung  panier  d'alouses  le  traistre 
pour  plus  l'abuser.  Quant  ils  orent  mis  deux  ou 
trois  de  leurs  charrettes  dedans ,  ils  en  arrestèrent 
une  sur»le  pont-leveis,  et  tuèrent  le  limonier,  et 
fut  le  pont  arresté.  Là  issirent  ceux  qui  estoient 
dedans  les  queux,  à  toutes  grosses  haches,  et  tuè- 
rent les  portiers;  et  tantost  l'embusche  vint  accour- 
rant  qui  mieux  mieux  ;  et  entrèrent  en  la  ville  à 
force ,  et  gaignèrent  les  portes  et  la  ville  ;  car  si 
matin  estoit,  que  les  gens  estoient  encore  en  leurs 
lits.  L'évesque  s'arma  quant  il  ouït  dire  la  chose , 
et  vint  contre  eux  atout  ung  pou  degent  :  mais  ce  ne 
lui  vallut  rien;  car  il  fut  tué,  et  de  ses  gens,  et  la  plus 
grant  partie  des  bourgeois  prins  et  mis  en  diverses 
prinsons.  Ainsi  les  trahit  le  faux  traistre;  etdisoit-on 
qu'il  en  devoit  avoir  quatre  mille  salus  d'or,  Pour 

celle  prinse  de  Chartres  enchérit  moult  le  pain  à 
Paris;  car  moult  de  bon  en  venoit  avant  la  prinse. 

Item  y  avec  ce  faisoit  si  grant  Iroit  tous  les  jours 
et  ung  vent  si  g-rant,  que  tant  pou  de  fruit  qui  es- 
toit  dcmouré  sur  les  arbres  fut  tout  al^atlu  par  le 
vent,  qui  tant  estoit  grant  et  froit;  et  avec  ce  geloit 
tous  les  matins  très  fort;  et  dura  celle  très  grande 
froidure  jusques  après  la  translation  Saint-Mcolas 
en  mai;  et  vraiment  on  n'eust  pas  trouvé  en  cent 
amendiers  cinquante  amandes,  ne  prunes,  ne  quel- 
que fruit  que  tout  ne  fust  tout  rompu  du  vent  ou 
gasté;  ne  des  noyers  n'eust-on  trouvé  une  toute 
seule  noix,  de  la  grant  froidure  qu'il  faisoit  tous  les 
matins;  ne  en  cellui  temps  n'estoit  encore  aussi 
comme  point  de  verdure ,  et  ce  qui  en  estoit ,  si  ce 
n'estoit  ce  que  vieille  porée  avoit  rejette  ;  et  vrai- 
ment deux  ou  trois  personnes  en  eussent  bien  mangé 
pour  ung  blanc,  ou  de  choux;  et  si  estoient  fro- 
maiges  tant  chers,  que  ung  bien  petit,  qui  estoit 
tout  pissant ,  coustoit  trois  ou  quatre  blancs  ;  et  n'a- 
voit-on  que  cinq  œufs  pour  deux  blancs. 

Item  y  le  premier  jour  de  mai  mil  quatre  cent 
trente-deux,  fut  fait  le  signeur  de  l'Isle-Adam  ma- 
reschal  de  France  ;  et  celle  sepmaine  on  alla  assié- 
ger Lagny .  Et  pour  ce  que  le  prévost  de  Paris  estoit 
saige  hom,  il  fut  ordonné  à  garder  vers  Char- 
tres ;  et  le  cuida  reprendre  par  l'aide  de  aucuns  qui 
dedans  estoient  :  mais  on  avisa  leurs  voulentés,  dont 
ils  furent  morts  honteusement,  et  faillit  le  prévost 
à  son  intention  par  celle  cause. 

Item ,  la  première  sepmaine  de  juing  ensuivant, 
fui  fait  Gilles  de  Clamée  j,  chevalier,  gardeou  com- 
mis de  la  pi^évosté  de  Paris ,  tant  que  l'autre  fust  re- 
venu. 

Item,  en  celle  sepmaine  niesme  cuidërent  livrer 
aux  Arminas,  aucuns  de  Pontoise  et  aucuns  An- 
glois  avecques  eux  alliés  de  la  ville  de  Pontoise  : 
mais  ils  furent  apperceus  et  prins;  et  recongneu- 
rent  que  leur  voulenté  estoit  de  tout  tuer,  hommes, 
et  femmes,  et  enffents,  pourquoi  ils  furent  morts 
honteusement ,  et  leur  linaige  à  hontaige  ,  et  fem- 
mes et  enffents  mis  à  pouvreté.  En  cellui  temps 
n'estoil  nouvelle  du  duc  de  Bourgongne. 

Item,  en  cellui  an,  le  jour  Saint- Jean-Baptiste, 
fit  une  fortune  de  temps  si  grande  de  tonnoire  et  de 
foudre,  laquelle  fit  moult  de  maux  en  plusieurs 
lieux,  et  par  espécial  à  Vitrj,  car. le  clocher,  qui 
estoit  de  pierre,  fut  abattu  et  foudroyé,  et  au 
cheoir  rompit  la  couverture,  et  puis  les  voustes,  qui 
cheurent  dedans  lemoustier,  et  affollèrent  moult 
de  créatures,  et  en  tuèrent  cinq  tous  morts,  quies- 
toient  venus  pour  ouïr  les  vespres  du  jour.  Et  le 
jour  Saint-Pierre  et  Saint-Pol  ensuivant,  gresla  si 
terriblement ,  qu'il  fut  trouvé  gresle  qui  a  voit  seize 
pouces  de  tour,  l'autre  comme  billes  à  biller,  de 
plus  menue  et  de  plus  grosse ,  et  fut  vers  Lagnj  et 
Meaux. 

Item  y  le  vingt- troisiesme  jour  de  juillet  fut  mis 
hors  de  la  prevosté  des  marchands^  Guillaume 
Sanguin,  et  y  fut  ordonné  ung  seigneur  du  parle- 


(i43a)  d'un     liOUUGEOfS    DE    PAItls.  44-> 

ment  nommé  maistre  Hugues  Rappiot  ;  et  unjj-  pou 
devant  on  avoit  changé  deseschevins  deux. 

Item,  ledimenche,  jour  Sainct-Fjaurent  , Guidè- 
rent prendre  les  Anglois  Lagny  ,  et  gaignèrent  le 
houUevart ,  et  fust  mise  la  bannière  du  régent  des- 
sus :  mais  guères  n'y  demoura  ;  car  ceux  de  de- 
dens  issirent  qui  estoient  reposés  ,  et  vindrent  sur 
eux  par-devant  ;  et  ceux  qui  venus  estoient  à  l'aide 
de  ceux  de  Lagny  ,  vindrent  haslivement  par-der- 
rière. Si  orent  les    /Vnglois  trop  à  l'aire  ;  et   avec 
ce  leva  une  si  grant  cballour  celui  jour,  à  l'eure 
qu'ils    s'entre -encontrèrent^  qu'on    avoit  ,  grant 
temps  avoit ,  ne  veu   ne  sentie ,   dont  les  Anglois 
orent  pis  que  de   leurs  ennemis  ;  et   leur  convint 
reculer  par  force.  Et  là  feurent  bien  morts,  tant 
})ar  leurs  ennemis  que  par  la  chaleur  du  temps, 
trois  cents  Anglois  ou  plus  ;  et  ce  ne  l'ust  mie  grant 
merveille;     car  les  Arminaz   estoient    bien,     si 
comme  on  témoignoit ,  cinq  contre  deux  ,  qui  est 
grant  chose    à   telle   besongne.  El  convint  qu'ils 
missent  leurs  tantes  où   premiers  s'estoient  logés 
quant  ils  mirent  le  siège  devant  Laigny  ;  et  le  ma- 
leur  comme  fortune,  quant  elle  commance  à  nuire, 
elle  fait  de  mal  en  pis  ;  car  elle  leur  fust  contraire 
en  plusieurs  manières  ;  car ,  entre  le  lundi  et  le 
mardi  ensuivant ,  de  nuit ,  la  rivière  de  Marne  si 
desriva,  par  telle  manière^  qu'elle  crut  celle  nuit 
de  quatre  pies  de  hault.  Et  vrai  fust  que  le  mois 
de  juillet  fust  si  pluvieux,  qu'il  plut  bien  vingt- 
quatre  jours  tout  de  rang  ;  et  puis  si  vint  au  mois 

d'aoust  une  challeur  trop  merveilleuse  plus  que 
accoustumance  ;  car  elle  arcloit  toutes  les  vignes 
en  verjus;  et  pour  ce,  et  pour  le  vin  que  on  me- 
noit  en  l'ost ,  enchérit  tant  le  vin  à  Paris,  que  ce- 
lui qui  en  donnoit  pour  six  deniers  en  juillet ,  à  la 
mi-aoust  il  coustoit  trois  blancs  :  et  encore  n'en 
pouvoit  finer  pour  son  argent  ;  car  chacun  doit 
sa  taverne  à  cop. 

Item,  le  mercredi  des  octaves  de  l'Assomption 
de  Nostre-Dame ,  jour  Sainct-Bernard ,  laissa  le 
duc  de  Betfort  régent,  lui  et  sa  compaignie,  le 
siège  de  Laigny  ;  et  feurent  si  près  prins ,  qu'ils 
laissèrent  leurs  canons  et  leurs  viandes  toutes 
prestes  à  manger ,  et  grant  foison  de  queues  de 
vin  dont  on  avoil  si  grant  disette  à  Paris ,  et  de 
pain  par  cas  pareil ,  dont  le  blé  enchérit  à  Paris 
tellement  ;  car  le  sextier  monta  le  sabmedi  en- 
suivant ,  de  seize  sols  parisis.  Yéez-là  comme  tout 
en  alloit.  Quant  toute  la  Brie  fust  destruite  des 
ungs  ,  les  autres  gastoient  Beausse  et  Gastinois  , 
et  tout  le  pays.  De  quelque  part  qu'ils  tournassent , 
estoit  pis  que  les  Sarrazins,  qui  contre  la  loi  de 
Dieu  sont ,  y  l'eussent  entrés  ;  car  il  n'estoit  rien 
qui  tant  leur  pleust  que  tyranner  les  pouvres  la- 
boureurs de  droite  tyrannie.  Et  pource  que  le 
siège  fust  levé  si  honteusement,  ceux  que  on  disoit 
Arminaz  feurent  hardis  à  mal  faire,  que  on  n'osoit 
issir  de  Paris  ;  et  si  estoit  commancement  de  faire 
les  vendanges ,  qui  trop  grant  dommaige  estoit  à 
Paris  après  le  siège  de   Laigny ,  qui  tant  l'avoil 

dommaigé  de  tout  bien  dont  on  eust  pust  vivre  , 
et  de  toutes  manières  de  canons  et  d'artillerie  dont 
on  peut  grever  ses  ennemis  ;  car  vraiment  gens  à 
ce  cognoissants,  juFoient  et  affermoient  que  bien 
avoit  cousté  plus  de  cent-cinquante  mille  salus 
d'or  ,  dont  la  pièce  valloit  vingt-deux  sols  parisis , 
bonne  monnoie. 

Item  ,  il  y  avoit  en  ce  temps  une  pièce  d'or  qui 
n'estoit  pas  de  fin  or  ,  et  les  nommoit-on  dour- 
dères ,  et  valloit  seize  sols  parisis;  tantost  après 
feurent  criées  à  quatorze  sols  parisis  ,  et  non  plus; 
et  moult  y  en  avoit,  par  quoi  on  perdist  moult. 

Item,  en  la  fin  d'aoust  fust  mise  en  prinson 
l'abbesse  de  Sainct-Anthoine,  et  aucunes  de  ses 
nonnains,  que  on  disoit  qu'ils  avoient  esté  consen- 
tants de  vouloir ,  à  la  faveur  du  nepveu  de  ladite 
abbesse  ,  qui  se  faisoit  moult  ami  de  la  cité  de  Pa- 
ris ,  trahir  ladite  ville  de  Paris  par  la  porte  Sainct- 
Anthoine;  et  dévoient  premier  tuer  les  portiers  , 
et  après  tout  tuer  sans  rien  espargner ,  comme  il 
esloit  après  la  prinse  d'eux  commune  renommée. 

Item  y  le  onziesme  jour  de  septembre  prindrent 
les  Anglois  en  une  forte  maison,  nommée  Mau- 
repas ,  le  seigneur  de  Macy ,  le  plus  cruel  tyran  de 
sang  humain  qut  fust  en  France ,  et  bien  cent 
larrons  avecques  lui ,  entre  lesquels  en  avoit  ung 
nommé  Mainguet ,  qui  recognut  que  dedans  ung 
vieux  puis  avoit  getté  en  ung  jour,  sept  hommes  l'un 
après  l'autre  ;  et  après  les  tuoit  de  grosses  pierres , 
sans  plusieurs  autres  meurdres  qu'il   recongnut. 

Item,  en  celui  an  faillirent  les  blés,  et  fust  si 
grant  charte ,  que  un  sexlier  de  bon  blé  vaîloit 
sept  francs  forte  monnoie  ,  et  l'orge  valloit  quatre 
francs  ,  et  estoit  à  la  Toussains. 

Item  y  en  celui  temps  estoit  très  grant  mortalité 
sur  jeunes  gens  et  sur  petits  enfFents,  et  tout  d'é- 
pidimie. 

Item  ,  le  deuxiesme  jour  d'octobre  ensuivant , 
fust  prinse  la  ville  de  Provins  et  le  chastel  par  les 
Anglois,  et  fust  pillée  et  robée,  et  tué  gens,  comme 
coutume  est  à  tels  gens  de  faire  ,  et  dient  que 
c'est  droit  de  guerre. 

Item ,  en  celui  temps  fust  faite  à  Ausserre  ung 
concile  pour  traiter  de  la  paix  des  deux  rojs;  et 
plusieurs  seigneurs  de  toutes  les  deux  parties  y 
feurent,  et  de  parle  duc  de  Bourgongne  plusieurs. 

Item,  en  celui  temps  estoit  toujours  la  morta- 
lité à  Paris,  laquelle  assaillit  la  duchesse  de  Bet- 
fort ,  femme  du  régent  de  France  ,  sœur  du  duc 
de  Bourgongne  ,  nommée  Anne  ,  la  plus  plaisante 
de  toutes  dames  qui  adoncques  feussent  en  France; 
car  elle  estoit  bonne  et  belle,  et  de  belle  aage; 
car  elle  n'avoit  que  vingt-huit  ans  quant  elle  tres- 
passa,  et  certes  elle  estoit  bien  amée  du  peuple 
de  Paris  ;  et  vrai  est  qu'elle  trespassa  en  l'ostel  de 
Bourbon  .  eraprès  le  Louvre  ,  le  treiziesme  jour  de 
novembre,  deux  eures  après  minuit,  entre  le 
jeudi  et  le  vendredi ,  dont  ceux  de  Paris  perdirent 
moult  de  leur  espérance  ;  mais  à  soufFrir  leur  con- 
vint. 

Ifein ,  lo  sahmedi  ensuivant,  elle  fiist  enterrée 
aux  Céleslins  ,  et  son  cueur  fust  enterré  aux  Au- 
gustins;  et  au  porter  le  corps  en  terre  estoient 
touts  ceux  de  Sainct-Germain ,  et  les  prestres  de 
la  confrairie  des  bourgeois,  chascun  une  étoile 
noire  et  un  cierge  ardent  en  leur  main  ,  et  ils 
chantoient  en  allant ,  en  portant  le  corps  en  terre 
seulement ,  les  Anglois  en  la  guise  du  pajs  moult 
piteusement. 

Ite??i ,  s'en  alla  la  sepmaine  d'après  le  régent  à 
Mante ,  et  j  demoura  environ  trois  sepmaines  ,  et 
puis  revint  à  Paris.  En  icelle  sepmaine,  ceux  qui 
estoient  allés  à  Ausserre  pour  traiter  de  la  paix , 
revindrent ,  et  ne  feirent  rien  que  despendre  bien 
largement ,  et  gaster  le  temps.  Et  quant  ils  feu- 
rent  revenus  ,  on  fist  entendre  au  peuple  que  très 
bien  besongné  avoient  :  mais  le  contraire  estoit. 
Et  quant  le  peuple  le  sceut  au  vrai,  si  commen- 
cèrent à  murmurer  moult  fort  contre  ceux  qui  y 
avoient  esté  ,  dont  plusieurs  feurent  mis  en  prin- 
son ,  dissimulants  que  c'estoit  à  fin  telle  que  le 
peuple  ne  s'esmeut  ;  et  quant  ils  avoient  pajé 
leurs  despens  largement,  on  les  mettoit  hors. 

Item,  quant  les  larrons  qui  estoient  sur  les 
champs  sceurent  de  vrai  qu'ils  n'orent  rien  fait  , 
et  la  mort  de  la  régente ,  ils  devindrent  si  esragés  , 
que  oncques  ne  payens  ne  loups  esragés  ne  feu- 
rent pires  à  chrestiens,  qu'ils  faisoient  aux  bonnes 
gens  de  labour  et  aux  bons  marchands.  Et ,  pour 
certain,    il  n'estoit   sepmaine  qu'ils  ne  venissent 

deux  ou  trois  ibis  jusques  aux  portes  de  Paris  ; 
et  faisoient  si  grant  cruauté ,  qu'ils  prenoient 
moines,  nonnains^  prestres,  femmes,  petits  enf- 
fents,  hommes  vielx  de  soixante  ou  quatre-ving-ts 
ans  ;  et  nul  n'eschappoit  de  leurs  mains  sans 
payer  grant  rançon  ou  mourir  ;  et  si  n'estoit  nul 
seigneur ,  quel  qui  fust  ,  qui  y  misl  tant  soit  peu 
de  contredit. 

Item  y  le  jeudi  huitiesme  de  janvier,  fist  le  ré  • 
gent  l'obsèque  de  sa  femme  aux  Célestins ,  et  fist 
faire  une  donnée  à  chascun  de  deux  blancs  ;  et 
feurent  bien  quatorze  milliers  à  la  doimée  ;  et  y 
ot  bien  quatre  cent  luminaires  de  cire. 

Item  y  en  celui  temps  gela  si  fort,  que  Saine, 
qui  moult  grant  estoit^  car  elle  passoit  la  Mor- 
tellerie  en  Grève  ,  et  pour  certain  j  gela  si  fort, 
que  en  deux  jours  et  en  une  nuit ,  elle  fust  si  fer- 
mement gelée ,  qu'elle  dura  jusques  après  la 
Sainct- Vincent  j  et  pour  ce  enchérirent  touts  vi- 
vres, espécialement  tout  grain  dont  on  povoit 
faire  farine  ;  car  le  froment  coustoit  huit  francs , 
petites  fèves  de  deux  ans  ou  de  trois ,  que  on  soul- 
loit  donner  aux  pourceaux ,  coustèrent  cinq  francs 
le  sextier;  orge  cinq  ou  six  francs;  vesse,  nelle, 
tout  se  vandoit  ainsi  cher  à  la  vallue  ,  ne  on  ne 
mangeoit  à  Paris  que  pain  que  on  soulloit  faire 
pour  les  chiens  ;  et  estoit  si  petit  de  quatre  deniers, 
qu'il  passoit  bien  par -dessous  la  main  d'ung 
homme. 

Item,  le  qiiatriesme  jour  de  février,  se  partist 

le  régent ,  et  alla  en  NorniancHe  cuillir  une  «grosse 
taille  de  quatre  cent  mille  francs  que  on  lui  aveil 
ottrojée  quant  il  fust  à  Manie,  eonime  dit  est  par- 
devant» 

Item ^  en  celle  sepniaine  lust  deppointé  de  toutes 
offices  royales  le  président  ;  c'est  assavoir  Philippe 
de  Morvillier;  et  ("ust  ordonné  en  son  lieu  conmie 
commis,  maistre  Robert  Pié-de-Fer,  demourant 
pour  lors  emprès  la  pointe  Sainct- Martin. 

Item,  la  darraine  sepmaine  de  mars  fust  faii 
un  concile  à  Corbeil  ;  et  là  f'eurent  en  celui  temps 
tout  le  remenant  (le  reste)du  karesme,etplus.  Ad  c^ 
concile  estoit  de  la  Croix  et  l'évesque  de  Paris, 
et  plusieurs  autres  évesques  et  g'rans  seigneurs,  et 
grans  clercs  d'une  part  et  d'autre;  et  fust  envoyé 
à  Paris  par  le  concile  ,  un  évesque  qui  estoit  venu 
avec  le  cardinal  à  Corbeil,  lequel  fist  le  divin  of- 
fice la  semaine  peneuse,  comme  d'assoultes, 
comme  du  chresme  ,  prestres,  diacres  ,  soudiacres, 
accolithes  ,  courronnés  :  mais  il  les  fîst  si  malin  , 
que  grant  partie  de  toutes  ordres  à  ce  jour  failli- 
rent. Après  s'en  alla  à  Corbeil  celui  jour  mesme. 

Item  y  en  celle  année  l'an  mil  quatre  cent 
trente-deux ,  fust  si  grant  froit ,  que  jusques  bien 
près  de  Pasques  mil  quatre  cent  trente-trois ,  <je- 
loit  touts  les  jours;  mesme  le  jour  Sainct-Marc 
fist-il  si  grant  froit ,  que  on  le  portoit  à  grant 
peine  ;  car  ,  après  disner  ,  negea  et  gresla  moult 
terriblement. 

Item ,  laisoit  très  grant  froit  à  la  Pentliecoste, 

qui  fiisl  cel  an  le  darrain  jour  de  mai  mil  quatre 
eeut  trente-trois. 

Item ,  eu  ce  temps  se  maria  nostre  régent  de 
France,  le  duc  de  Betfort,  le  ving^tiesme  jour  d'a- 
vril, le  landemain  de  Quasimodo;  et  print  par 
mariaige  la  fille  au  comte  de  Sainct-Pol ,  niepce 
du  chancelier  de  France. 

Item  ,  le  septiesme  jour  de  niai  vindrent  les  Ai- 
minaz  à  minuit  ,  en  la  ville  de  Sai net-Marcel  lez 
Paris,  et  feirent  moult  de  maux  ;  car  ils  prindrent 
hommes,  feuimes  et  enfFenls,  dont  ils  orent 
moult  grant  finance  ;  et  ainsi  eux  en  allèrent  tuant, 
occiant,  bouttant  leuz  en  moustiers.  Et  à  celle 
Ibis  cueillirer.t  moult  grant  proye  qui  moult  greva 
Paris  ;  car  pour  ceste  prinse  enchéri  tout  phis  que 
devant,  et  ainsi  s'eu  allèrent  à  Chartres.  Tantost 
après  allèrent  devers  Crespy  en  Vallois ,  laquelle 
ville  les  Anglois  avoient  prinse  ung  pou  devant  : 
mais  elle  (ust  par  trajson  rendue  aux  Arminaz;  qui 
lust  douleur  sur  douleur  ,  aux  hons  mesnaigiers  de 
la  ville. 

Item  ,  en  juing  ensuivant  fut  fait  de  rechief  ung" 
conseil  à  Gorbeil,  lequel  devoit  estre  pour  faire 
trêve  ou  abstinence  de  guerre  entre  les  deux  rojs; 
mais  l'évesque  de  Terouenne,  chancelier  de  par 
le  roy  Henry  en  France,  en  cel  espace  de  teznps 
qui  fut  entre  le  premier  conseil  et  cestui  dernier  , 
alla  cestui  évesque ,  et  assembla  les  garnisons  de 
Normandie,  et  les  admena  à  Paris  la  première  sep- 
maine  de  juillet,  et  après  alla  au  conseil  à  Corbeil, 

et  quant  on  cnida  qu'il  cleust  sceller  ledit  traité  qui 
devant  avoit  este  aceordé  par  le  cardinal  et  par  le 
chancelier  du  roj  Cliarles  ,  éves({ue  de  Ueiins  et 
par  les  autres  signeurs,  il  ne  volt  rien  faire,  dont 
chacun  se  despartit  comme  par  mal  talent;  et  s'en 
alla  le  cardinal  au  f^rand  concile  à  Basle,  pour  rap- 
porter comme  ledit  conseil  s'estoit  desparli  ;  et 
î'archevesquede  Reims  se  despartit  moult  doutant, 
et  monstroit  son  volt  et  sa  manière  qu'il  fut  moult 
couroucé  de  ce  que  la  chose  ainsi  alloit;  mais  an- 
tre chose  n'en  pot  faire.  Cestui  chancelier  de  par 
le  roj  Henry,  après  le  despartement,  menaou  en- 
voya ces  gerîs  qu'il  avoit  admenc  droit  à  Nully  en 
Gastinois;  et  gai^^nèrent  monstiers  et  ville,  et  ar- 
dirent  lout  ;  et  firent  pis  que  Sarrazins,  ne  que 
payens  aux  Sarrazins. 

Item,  en  ce  temps  de  l'an  mil  quatre  cent  trente- 
trois,  coustoit  le  hlé  seigle  quatre  francs  parisis 
ou  plus,  et  l'autre  au  cas  pareil.  La  darraine  sep- 
maine  de  juing  arriva  à  Normandie  tant  grand  foi- 
son blé,  que  le  premier  sabmedy  de  juillet  on  cria 
parmi  Paris,  bon  blé  métail  à  vingt-quatre  sols 
parisis,  ce  qu'on  avoit  oncques  mais  vu  crier  le  blé 
comme  charbon  ;  et  le  mercredi  ensuivant  fui  le 
pain  de  huit  deniers  misa  quatre  deniers,  car  il 
fut  ce  dit  an  très  bon  blé  et  grand  foison  ;  et  si  fist 
moult  bel  aoust,  mais  très  grand  mortalité  esloit 
en  celui  temps,  espécialement  sur  petits  enffents  de 
boce  ou  de  verolle  platle.  Et  encore  en  celui  temps 
n'estoit  oncques  puis  venu  le  duc  de  Bourgongne 

à  Paris  que  vous  avez  devant  ouï;  ne  le  régent,  de- 
puis qu'il  fut  marié  ,  n'estoit  retourné  à  Paris  ;  et 
laissoit  du  tout  régenter  le  devantdit  évesque  de 
Terouanne  lui  et  ses  alliés. 

Ilem  ,  en  cel  an  fist  le  plus  aoust  que  on  eust 
oncques  vu  d'âge  d'homme  ;  et  furent  les  blés  et 
les  potaigers  très  bons  ;  mais  si  grand  mortalité 
estoit  de  boce  et  d'épidimie  ,  que  puis  la  grand 
mortalité  qui  fut  l'an  mil  trois  cent  quarante-huit , 
ne  fut  veue  si  grande  ne  si  drue  ;  car  pour  saignée 
ne  pour  cristoire  .  ne  pour  bonne  o-arde  ,  nul  ne 
nulle  qui  fut  frappé  de  la  boce  qui  pour  lors  cou- 
roit  n'en  povoit  eschapper ,  se  non  par  la  mort  ; 
et  commença  dès  le  mois  de  mars  l'an  mil  quatre 
cent  trente-trois,  et  dura  ainsi  cruellement  jusques 
à  bien  près  de  l'an  mil  quatre  cent  trente-quatre  , 
car  toujours  jeunes  gens  mouroient. 

Item,  en  celui  temps,  en  la  darrainesepmaine  de 
septembre ,  firent  aucuns  de  Paris,  gens  qui  avoient 
bonne  chevance,  une  conjuraciou  ensemble  bien 
maudite  ;  car  ils  avoient  ordonné  qu'ils  feroient 
entrer  à  Paris  grand  foison  d'Escossois  qui  avoient 
la  croix  rouge,  et  seroient  deux  cents  ou  plus;  et 
admeneroient  cent  des  plus  forts  et  hardis  de  leurs 
gens  qui  auroient  la  croix  blanche ,  et  auroient 
la  croix  blanche ,  et  auroient  les  mains  liées  bien 
simplement ,  et  armés  à  couvert;  et  dévoient  venir 
par  la  porte  Saint-Denis  et  par  la  porte  Saint-An- 
thoine,  et  dévoient  embuscher  en  tour  Paris  bien 
près  trois  ou  quatre  mille  Arminaz  en  querrières 

et  ailleurs  cii  clestours,  dont  assez  et  trop  avoit 
eulour  Paris  ;  et  puis  dévoient  admener  leurs  pri- 
sonniers environ  midi,  que  les  portiers  disnent,  et 
dévoient  tous  les  portiers  tuer ,  et  tous  ceux  qu'ils 
eussent  trouvé  allants  ou  venants,  fust  aux  clianqjs 
ou  à  la  ville  ;  et  dévoient  gaigner  les  deux  bastides 
devant  dites ,  et  envoyer  tantost  quérir  leurs  ar- 
mes ,  et  mettre  tout  à  l'espée  ;  mais  Dieu  qui  ot 
pitié  de  la  cité,  donna  cognoissance  de  leur  damp- 
nable  conseil ,  et  leur  tourna  leur  fait,  comme  dit 
le  Psalmiste  :  lociim  aperuit  et  fodit ,  et  incidit  in 
fweam  quanifecit  j  car  les  ungs  lurent  décollés  , 
les  autres  bannis  ,  et  perdirent  leur  chevance  ,  et 
mirent  leurs  femmes  et  enffens  en  mendicité,  et 
enreprouche  eux  et  leurs  hoirs  ,  et  furent  en  haine 
de  toutes  les  deux  parties. 

Item,  celle  sepmaine  mesme  avoit  autres  qui 
avoient  vendus  ladite  ville  pour  payement  d'argent 
qu'ils  en  dévoient  avoir  ,  et  dévoient  venir  la  vi- 
gille  Saint-Denis  atout  nacelles ,  et  entrer  par  les 
fossés  d'entre  la  porte  Saint-Denis  etla  porte  Saint- 
Honoré,  pour  ce  que  il  ne  demeure  personne  là 
en  droit;  et  dévoient  tout  tuer,  comme  devant  est 
dil  ;  et  pour  vrai  ils  ne  scavoient  rien  l'ung-  de 
l'autre ,  selon  leur  confession,  et  selon  le  cii  que 
on  fîst  es  halles  ,  quant  on  les  descolla  ;  et  iceux 
de  ces  nacelles  dévoient  entrer  le  jour  de  Saint- 
Denis,  et  avoient  pansée  moult  cruelle  et  plaine 
de  sang  et  aux  champs  et  à  la  ville  et  à  femmes 
etenffenls;  mais  le  glorieux  martyr  monsieur  Saint- 

Denisne  volt  pas  souffrir  qu'ils  l'eisseut  telle  cruauté 
en  la  bonne  cité  de  Paris  ,  qui  l'a  autrefois  gardée 
par  sa  saincte  prière  de  tel  péril  ut  de  plusieurs 
autres  plus  grands.- 

Itenij  le  vendredi,  vingt-neuviesme  jourde  jan- 
vier mil  quatre  cent  trente-trois,  venoient  à  Paris 
grand  foison  de  bestal ,  comme  bien  deux  mille 
porcs,  grand  foison  bestes  a  cornes  et  grand  foison 
brebis.  Les  Arminaz,  qui  avoient  leurs  espies,  vin- 
drent  au-devant  ung  pou  par  de-là  Saint-Denis, 
dont  capitaine  estoit  ung  nommé  la  Hire,  plus  deux 
fois  que  ceux  qui  convoioient  le  bestail.  Si  furent 
tous  desconfits,  et  tuèrent  la  plus  grand  partie,  et 
prindrent  la  proie  et  les  marchands,  et  les  mirent 
à  très  grand  rançon  ;  et  quant  ils  orent  tout  tué  , 
ils  firent  sercher  le  champ  ,  et  les  prisonniers  et 
tous  ceux  qu'ils  trouvèrent  morts  ou  vifs  qui  por- 
toientoupar  saingd'Angiois,  ou  parloient  Anglois , 
ils  leur  coppèrent  les  gorges  et  aux  morts  et  aux 
vifs  ;  qui  estoit  grand  inhumanité  de  retourner  ou 
champs,  et  copper  la  gorge  aux  chrestiens  qu'ils 
avoient  tué. 

Item  ,  la  sepmaine  d'après  ,  vindrent  à  Yilrj  , 
par  nuit,  et  pillèrent  etardirent  tout.  Si  furent  lan- 
demain  suivis  ung  pou  de  ceux  de  Paris.  wSi  ol  treize 
pouvres  laboureurs  qui  allèrent  après  ceux  de  Pa- 
ris, et  laissèrent  ung  pou  la  compagnie  pour  cui- 
der  gaigner  et  recouvrer  aucune  chose  du  leur.  Si 
les  advisèrent  les  Arniinaz,  et  vindrent  à  eux  ;  et 
tantost  les  prindrent  et  leur  coppèrent  les  gorges. 

En  ccllui  temps,  ils  guignèrent  la  ville  et  Iccliaslcl 
de  Beaunionl  ;  et  le  vingt-septiesnie  jour  de  ("é- 
viier  lui  faite  prinse  declievaux  et  de  gens  dedans 
Paris,  le  plus  que  on  ])0t;  et  quant  ils  furent  là  , 
tout  bel  de  eux  en  refouir  bientost,  et  eenx  qui  s'en 
refiioient  ne  s'en  faingnirent  pas  de  piller  en  re- 
venant vaches,  bœufs  et  tout  ce  qu'ils  porent,  non 
pas  ce  qu'ils  voldrent ,  comme  il  appert  clerement 
que  le  meilleur  ne  vaut  rien. 

Item  y  en  celui  temps,  il  n'estoit  nulle  nouvelle 
du  régent  ;  ne  homme  ne  gouvernoit  que  l'éves 
que  de  Terouanne,  chancelier  de  France  ,  lequel 
estoit  moult  haï  du  peuple  ;  car  on  disoit  à  secret 
et  bien  souvent  à  appert ,  qu'il  ne  tenoit  que  à  lui 
que  la  paix  n'estoit  en  France  ;  dont  il  estoit  tant 
maudit  et  tous  ses  complices  que  fut  oncques  l'em- 
pereur Noiron,  mais  je  ne  scai  s'il  avoit  desservi  ou 
non  ,  mais  Dieu  le  scet  bien. 

Item  y  en  l'an  mil  quatre  cent  trente-quatre, 
furent  Pasques  le  vingt-septiesme  jour  de  mars  l'an 
mil  quatre  cent  trente-quatre,  et  fut  très  fort  yver 
et  aspre  en  gelée  ,  car  il  commença  à  geler  envi- 
ron huit  ou  neuf  jours  devant  Nouël  ;  et  dura  bien 
trente  jours  sans  cesser  jour  qu'il  ne  gelast  fort  ; 
et  aucuns  des  clercs  de  Paris  qui  estoient  enflés 
de  science  ,  affermèrent  que  pour  certain  celle 
grand  froidure  dureroit  jusques  à  la  mi-mai  ou 
plus  ;  mais  Dieu,  qui  tout  scet,  fist  autrement,  que 
pour  vrai  oncques  homme  n'avoit  veu  à  son  vivant 
tel  mars;  car  oncques  ne  plut  tout  le  mois  de  mars; 

etsifistsl  très  chault,  que  par  maintes  fois  on  n'a- 
voit^^ii  faire  plus  chaut  à  la  Saint- Jehan  d'esté  qu'il 
fîst  lout  ledit  mois;  et  le  karesme  fut  si  planteureux 
de  hareng-s  sors  et  blancs  ,  que  à  la  mi-karesme  on 
avoit  Ja  cacque  de  l)on  hareng  blanc  pour  vingt- 
quatre  sols  ,  ou  pour  vingt-six  sols  parisis;  on  avoit 
le  quarteron  de  bons  harengs  sors  pour  dix  deniers 
ou  pour  deux  blancs  etdu  blanc  pareillement;  bons 
pois  pour  six  blancs  ou  pour  sept  blancs  ;  fèves 
pour  quatre  blancs  ;  l'huille  pour  sept  blancs  la 
pinte,  toute  la  meilleure  qu'on  pust  trouver  à 
Paris. 

Item ,  tout  le  mois  d'avril  il  ne  plut  point,  mais 
ladarraine  sepmainedudit  mois,  le  vingt-huitiesme 
jour,  le  jour  Saint-Vital ,  gela  tant  fort  que  toutes 
les  vignes  furent  celle  nuit  gelées  et  tous  les  ma- 
rais, et  si  y  avoit  adoncques  la  plus  belle  apparence 
de  foison  de  vin  que  on  eust  vu  dix  ans  devant  ; 
mais  bien  apparut  que  pou  sont-  les  choses  de  ce 
monde  seures ,  car  avecques  la  gelée  vint  tant  de 
hannetons  et  de  chenilles ,  que  tout  le  fruit  fut  tout 
dégasté  d'icelle  vermine;  et  estoient  les  pommiers, 
les  pruniers  sans  feuilles  comme  à  Noël.  Et  en 
cellui  temps  croissoit  plus  et  plus  fort  la  guerre  ; 
car  ceux  qui  se  disoient  François ,  commede  Lagny 
et  des  autres  forteresses  d'entour  Paris  ,  couroient 
tous  les  jours  jusques  aux  portes  de  Paris,  pilloient, 
tuoient  hommes  pour  ce  que  à  nul  des  seigneurs 
ne  èhaleoit  de  mettre  la  guerre  à  fin,  pour  ce  que 
leurs  souldoyers  point  ne  payoient,  et  qu'ils  n'a- 

voient  autre  rlioseque  ce  qu'ils  embloient  en  tuant, 
en  prenant  lionimes  de  tous  estats,  femmes  et 
enfFents. 

Item ,  à  l'entrée  de  mai  ,  l'an  mil  quatre  cent 
trente-quatre,  vint  le  comte  d'Arondel  et  ung- che- 
valier d'Ang^leterre  nommé  Tallîot,  etreprindrent 
par  force  Beaumont;  et  furent  pendus  aucuns  des 
larrons  qui  dedans  furent  prins  ;  et  après  allèrent 
devant  le  chastel  de  Craiul  en  Beau  voisin,  et  puis 
s'en  revindrent  sans  riens  faire. 

Item  y  en  ce  mois  de  juillet  fut  déposé  de  la  pré- 
vosté  des  marchands  ,  maistre  Hugues  Rappiot,  et 
changé  deux  eschevins. 

Item  ,  en  cellui  temps  n'estoit  nulle  nouvelle  du 
régent  ne  du  duc  de  Bourgongne  ,  ne  que  si  fus- 
sent morts  ,  et  donnoit-on  tous  les  jours  à  entendre 
au  peuple  qu'ils  dévoient  venir  bien  brief,  puis 
l'ung  puis  l'autre;  et  lesennemis  venoient  tous  les 
jours  au  plus  près  de  Paris  prendre  les  proves;  car 
nul  n'y  remédioit,  ne  Anglois  ne  François  ,  ne 
quelque  chevalier  ou  seigneur;  et  si  estoit  toujours 
le  conseil  à  Basic  en  Allemagne,  dont  on  n'avoit 
aussi  nulles  nouvelles. 

Item,  en  ce  temps  ,  à  la  Saint-Rcmy  ,  on  avoit 
bon  blé  froment  pour  vingt-quatre  sols  parisis. 

Item  y  ou  mois  d'aoust,  le  deuxiesme  jour,  se 
troublèrent  en  la  Normandie,  les  Anglois  à  au- 
cunes communes  de  Normans ,  et  en  mirent  bien 
à  l'espée  douze  cents,  et  fut  emprès  Saint-Sauveur 
sur  Djve. 

Item  y  le  septiestne  jour  d'octol^re  ,  qni  lut  au 
jeudi,  commença  le  plus  terrible  venl  de  quoy  on 
eust  point  vu  depuis  cinquante  ans  devant  ;  et  es- 
toit  environ  deux  heures  après  disner;  et  dura 
jusques  entre  dix  et  onze  de  nuit  ;  et  en  ce  pou  de 
temps  list  cheoir  à  Paris ,  maisons  et  cheminées 
sans  nombre;  et  pour  certain  il  lîst  cheoir  une 
veille  salle  près  de  ma  maison,  où  il  avoit  de  grosses 
pierres  de  taille ,  mais  le  vent  en  jetta  trois  pesants 
comme  une  cacque  d'eau  ou  de  vin ,  plus  de  qua- 
torze pies  de  loing  en  ung-  autre  jardin,  et  il  leva 
une  poutre  toute  en  l'air  de  ladite  salle  ;  et  fut  as- 
sise sur  les  murs  d'ung  jardin  chascun  bout ,  por- 
tant sur  l'unor  des  nmrs,  sans  aucunement  «rêver 
les  murs ,  comme  si  vingt  hommes  l'eussent  assise 
le  plus  doucement  que  faire  se  peut;  et  si  avoit 
bien  quatre  toises  de  longueur  ;  et  si  fut  ])ien  por- 
tée du  vent,  comme  dit  est,  cinq  ou  six  toises 
loing  delà  où  elle  fut  levée  du  vent;  et  je  vous  jure 
([ue  ce  vys-je  à  mes  yeux,  aussi  bien  que  oncques  je 
vis  rien  de  ce  monde  ;  ne  je  n'en  creusse  homme, 
si  veu  ne  l'eusse. 

Ilem  y  dedens  les  bois  de  Vincennes  y  fist  sigrant 
lempeste.  que  en  mains  de  cinq  heures  abati  ledit 
vent  plus  de  trois  cent  soixante  des  plus  gros  ar]>res 
qui  y  fussent,  les  racines  contre  mont,  sans  les 
petiz  arbres  dont  on  ne  parle  pas  ;  brief  il  fist  tant 
de  maux  en  bien  pou  d'heures  ,  que  c'est  unegrande 
admiracion. 

Item,  le  vin  lut  si  cher,  qu'on  ne  beuvoil  point 

à  nioiiis  <lc!  Irois  blancs  vin  qui  valust  rien  ,  mais 
on  avoit  à  la  Sainlc-Andrey  ](;  meilleur  froument 
pour  vingt-deux  sols  parisis  ,  et  autre  grain  à  bon 
marche  au  cas  pareil. 

Item ,  le  régent  revint  de  Normandie  à  Paris,  et 
admena  sa  femme  le  sabmedi  dix-huitiesme  jour  de 
décembre,  l'an  mil  quatre  cent  trente-quatre,  en- 
viron ,  entre  une  et  deux  heures  après  disner  ;  et 
fist-on  aller  au-devant  de  lui  aux  champs  les  pro- 
cessions des  mendiants  et  des  paroisses  reveslus  et 
portants  croix,  et  encensiers,  comme  on  feroit  ù 
Dieu;  et  àla bastide  Saint-Denis estoient  les  enffents 
decueur  de  Nostre-Dame ,  qui  moult  chanloient 
mélodieusement  quant  il  entra  à  la  porte  Saint- 
Denis  avec  sa  femme  ;  et  crioit  le  peuple  abusé  à 
haute  voix  Noël  !  Brief  on  lui  faisoit  telle  honneur 
comme  on  doit  faire  à  Dieu. 

Item  ,  desdites  communes  qui  furent  tuées  em- 
près  Saint-Sauveur  sur  Dive  des  Anglois,  n'estoit 
plus  parlé,  fors  que  quant  on  parloit  à  Paris  que 
c'esloit  pitié,  aucuns  disoient  que  bien  l'avoient 
desservi  ;  aucuns  Anglois  disoient,  quant  on  en  par- 
loit que  ça  avoit  esté  à  bonne  cause  ,  et  que  les 
villains  vouloient  destourber  aux  gentilshommes  à 
l'aire  leur  voulenté,  et  que  ce  avoit  esté  à  bon  droit. 

Item  ,  en  cellui  temps  n'estoit  nulle  nouvelle  du 
conseil  de  Basic  ne  en  sermon  ,  ne  autre  part  à 
Paris,  ne  que  s'ils  fussent  tous  en  Jherusalem. 

Item  ,  en  cellui  an  lîst  moult  doux  temps  jusques 
à  la  Sainl(3  Aiidry  .  cl  cellui  joui'  coiniiierica  à  geler 

si  fort  que  merveilles  ;  et  dura  ung  quart  d'an,  iieul' 
jours  moins ,  sans  point  dégeler.  Si  negea  bien 
quarante  jours  sans  cesser  ou  de  jour  ou  de  nuit. 
Et  fut  abandonnée  la  place  de  Grève  pour  la  porter 
à  lumberaux  ;  car  il  fut  commandé  de  par  le  roy 
que  on  l'ostast  hors  des  rues  ,  mais  on  n'en  scavoit 
tant  oster ,  que  landemain  n'en  eust  comme  de- 
vant ,  et  la  convint  mettre  à  val  les  rues  en  grans 
tas  comme  mules  de  foing  tout  parmi  Paris  ;  car 
oncques  tant  comme  il  gela  et  négea  si  fort ,  ne 
plust  ne  dégela.  Et  pour  vrai  la  glace,  avant  qu'elle 
fut  toutte  fondue  ,  il  fut  l'Annonciation  INestre- 
Dame  en  mars,  qui  est  sept  jours  à  l'issue. 

Item,  le  régent  se  partit  de  Paris,  lui  et  sa  femme, 
le  diziesme  jour  de  fé\Tier. 

Item  ,  le  duc  de  Bourgongne  ne  vint  ne  alla  à 
Paris  ,  depuis  que  devant  est  dit. 

liefn  y  le  vin  fut  si  cher  celle  année  ,  que  du  plus 
petit  on  n'avoit  point  la  pinte  à  moins  de  trois 
blancs  ;  et  si  ne  pouvoit-on  finer  point  de  servoise 
qui  vaulsist,  pour  les  maudittes  subsides  qui  furent 
dessus  mises  ;  ne  vendoit  servoise  qui  ne  payast 
sept  blancs  pour  chascune  sepmaine,  et  sans  le 
quatriesme  et  l'imposition. 

Item  ,  le  fruit  fut  tant  cher,  que  on  vendoit  ung 
cent  de  bonnes  pommes  de  cappendu  ung  peu 
grosses  ,  seize  sols  parisis. 

Item  ,  il  recommença  à  geler  à  la  fin  de  mars , 
et  ne  fut  jour  qu'il  ne  gelast  jusques  après  Pasques , 
qui  furent  !e  dix-sepliesme  jour  d'avril;  et  furent 

les  vignes  qui  esloient  en  vallées  ,  et  les  niarès  tons 
£,^elez  ,  et  tous  les  bourdelais  qui  es  Irailles  des  jar- 
dins estoient ,  et  tons  les  figuiers  moi^ts ,  et  tous 
les  loriers  i>rans  cl  petiz  ;  et  le  })el  pin  de  Saint- 
Yiclor,  qui  estoit  le  jihis  bel  qu'on  scensten  France, 
et  la  plus  grant  partie  des  serisiers  aussi  moururent 
celle  année ,  pour  la  grant  froidure  qui  dura  sans 
pleuveoir  ne  sans  desg-eler,  que  trop  pou  plus 
d'ung-  quart  d'an. 

Item ,  en  celle  année  eust-on  trouvé  en  cours 
umbraiges  dessoubs  Ijens  de  grands  glaçons  ;  et  en 
vérité  je  en  vis  le  jour  Saint- Yves;  et  furent  trou- 
vez en  un  arbre  creux,  en  cel  an,  par  compte 
fait ,  sept  vingts  oiseaux  morts  de  froit  et  plus. 

Item ,  en  celle  année  les  almendiers  ne  fleuri- 
rent que  pou  ou  néant  pour  vrai. 

Item,  le  jeudi  absolu  que  on  vent  le  lart,  qui  est  le 
quatorziesme  jour  du  mois  d'avril,  vint  à  Paris  le 
duc  de  Bourgongne,  à  moult  noble  compaignie  de 
seigneurs  et  de  dames  ;  et  admena  avecques  lui  sa 
femme  la  ducliesse,  et  ung  bel  filx  qu'elle  avoit  eue 
de  lui  en  mariaige  ;  et  avec  ce  admena  trois  jeunes 
jouvenceaux  qui  moult  beaux  estoient ,  qui  n'es- 
toient  pas  de  mariaige ,  et  une  belle  pucelle  ;  et 
le  plus  vieux  n'a  voit  pas  plus  de  dix  ans  ou  envi- 
ron ,  et  avoit  en  sa  compaignie  trois  chariots  tous 
couverts  de  drap  d'or  ,  et  une  littière  pour  son  fils 
de  mariaige  ,  car  les  autres  chevauchoient  très- 
bien  ;  et  pour  sa  gouvernante  de  lui  et  ses  gens 
avoient  bien  cenl  chariots,  et  quelques  vingt  char- 

rettes  tout  chargez  d'armures ,  d'artillerie ,  de 
char  salle ^  de  poisson  salle,  de  froiiimaiges ,  de 
vins  de  Bourgong-ne  ;  brief  il  avoit  toutte  pour- 
véance  qu'on  peut  ou  doit  avoir  au  temps  de  guerre 
ou  de  paix;  car  aussi  il  avoit  l'oison  pavillons  pour 
loger  aux  champs  ,  se  mestier  eust  esté  ;  et  chascun 
chariot  avoit  tous  les  jours  quarante  sols  parisis  , 
et  les  charrettes  deux  Francs. 

Item  ,  il  fist  sa  Pasque  à  Paris,  et  tint  cour  plé- 
nière  à  tous  venants  ;  et  landemain  l'Université 
proposa  devant  lui ,  sur  le  fait  de  la  paix  ;  et  le 
mardi  ensuivant  il  fist  faire  ung  moult  bel  obsè- 
que  aux  Célestins,  pour  feue  la  duchesse  de  Betfort 
sa  sœur,  qui  là  estoit  enterrée;  et  là  fist  moult  riche 
offrande  d'argent  et  de  luminaire  j  et  tous  prestres 
qui  là  voldrent  aller,  orent  messe. 

Item  ,  le  mercredi  ensuivant ,  les  damoiselles  et 
bourgeoises  de  Paris  allèrent  prier  moult  piteu- 
sement à  la  duchesse  qu'elle  eust  la  paix  du  royaume 
pour  recommandée  ;  laquelle  leur  ilst  responsc 
moult  douce  et  moult  bénigne,  eu  disant  :  «  Mes 
»  bonnes  amies,  c'est  une  des  choses  de  ce  monde 
»  dont  j'ai  plus  grand  désir,  et  dont  je  prie  plus 
»  monseigneur  et  jour  et  nuytpour  le  très  grand  be- 
»  soin^-  que  je  crois  qu'il  en  est;  et  pour  certain  je 
»  scai  bien  que  monsieur  en  a  très  grand  voulenté 
»  d' v  exposer  corps  et  chevance .  »  Si  la  remercièren  t 
moult ,  et  prindrent  congié  et  se  départirent. 

Item  y  le  jeudi  ensuivant  ,  vingt-unicsme  jour 
d'avril  .  se  despartit  d<^  Paris  le  àwv  cl  sa  femme  , 

pour  cslre  le  premier  jour  de  juillet  n  Arras,  au 
conseil  ;  et  la  première  sepmame  de  mai  fut 
desconfit  et  prins  le  comte  d'Arondel ,  et  ses  gens 
mors  de  par  les  Arminaz;  et  fut  navré;  et  fut  de- 
vant Gerberoy. 

Item,  de  nuyt  entre  le  darrain  jour  de  mai  et 
le  premier  jour  de  juing-,  après  minuit  fut  prinse 
la  ville  de  Saint-Denis  par  les  Arminaz,  dont  tant 
mal  s'ensuivit,  que  la  ville  de  Paris  fut  si  assiég-ée, 
que  de  nulle  part  n'y  povoient  venir  nuls  biens  par 
rivière,  ne  par  autre  part  ;  et  venoient  tous  les 
jours  jusques  aux  portes  de  Paris;  et  à  tous  ceux 
qu'ils  trouvoient  en  allant  ou  en  venant  qui  estoient 
de  Paris,  ilslestuoient;  et  lemmes et  filles  prenoient 
à  force;  et  faisoient  soyer  les  blés  auprès  de  Paris, 
ne  nul  n'y  mettoit  contredit  ;  et  après  s'accoutu- 
mèrent que  tous  ceux  qu'ils  prenoient,  ils  leur 
coppoient  les  gorges  ,  fussent  laboureurs  ou  autres, 
et  les  mettoient  en  mille  chemins ,  et  à  lemmes. 
Aussi-bien  après  ,  vers  la  fin  d'aoust  vint  grant 
foison  d'Angloys  ;  c'est  ascavoir  le  sire  de  Haul- 
lebit,  le  sire  d'Escalle  ,  le  sire  d'Estanfort  et  son 
nepveu  le  bastard  de  Saint-Paul;  et  plusieurs  autres 
seigneurs  d'Angleterre;  et  la  darraine  sepmainc 
d'aoust  assiégèrent  ceux  qui  dedens  Saint-Denis 
estoient ,  et  leur  ostèrent  la  rivière  qu'on  nomme 
(iTOut  ;  et  à  faire  leur  logeys  ,  despécèrent  les  mai- 
sons de  Saint-Ouin,  de  Haubervilliers ,  de  la  Cha- 
pelle ;  briefde  tous  les  villaiges  d'entour,  qu'il  n'y 
demeura  ni  huis  ,  ni  fenêtres,  ni  traillis  de  fer  ,  ne 

quelque  chose  qu'on  pust  emporter;  ne  n'y  de- 
moura  aux  champs ,  depuis  qu'ils  furent  logés , 
fèves,  ne  pois,  ne  quelque  autre  chose;  et  se  y 
avoit  encore  des  biens  sur  terre  ,  mais  quelque 
chose  n'y  demoura  ;  et  coppoient  les  vignes  atout 
le  grain,  et  en  couvroient  leurs  logejs;  et  quant 
ilsestoient  un  pou  à  séjour,  ils  alloient  piller  tous 
les  villaiges  d'entour  Saint-Denis.  Quant  ceux  qui 
dedans  Saint-Denis  estoient,  se  virent  ainsi  enclos  , 
ils  yssoient  souvent  sur  eux,  et  en  tuoient  très 
o-rant  foison  ;  et  quant  dedens  estoient,  ils  les  tuoient 
par  canons  grans  et  petits  ,  et  especialement  par 
petits  longs  canons  qu'ils  appeloient  couleuvrines: 
et  qui  en  estoit  frappé  ,  à  peine  povoit-il  eschapper 
sans  mort. 

//e/7z,landemain  de  la  Nativité  de  Nostre-Dame, 
levèrent  ung  assaut  à  ceux  de  Saint-Denis  :  mais 
tant  bien  se  defFendirent,  qu'ils  tuèrent  grant  foi- 
son d'Angloys  et  de  bien  gros  chevaliers  et  autres; 
et  lut  tué  le  nepveu  au  sire  de  Faleton  ;  et  après 
fut  despécé  par  parties  et  cuit  en  une  chaudière  ou 
cymetière  de  Saint-Nicolas,  tant  et  largement,  que 
les  os  laissèrent  la  char ,  et  puis  furent  très  bien 
nétoyés;  ils  furent  mis  en  ung  coffre  pour  porter 
en  Angleterre ,  et  les  tripes  et  la  char  et  l'eaue 
furent  enfouis  en  une  grant  fosse  oudit  cimetière 
Saint-Nicolas. 

Item  ,  celle  année  fist  le  plus  bel  aoust  et  bon 
blé  et  foison. 

Item ,    celle   année    ies  moriers   ne  portèrent 

nulles  mores  ;  mais  ils  fut  tant  de  pesches ,  que 
on  n'en  vit  oncques  mais  tant ,  car  on  avoit  le  cent 
de  très  belles  pour  deux  deniers  parisis  ou  deux 
tournois  ,  ou  pour  moins. 

Item,  il  ne  fut  nulles  amandes. 

Ttem,  encore  estoit  le  conseil  à  Arras,  et  on 
n'en  avoit  aucunes  nouvelles  à  Paris  en  cellui  temps. 

Item,  le  duc  de  Betfort,  qui  avoit  esté  réffent  de 
France  depuis  la  mort  du  roy  d'Angleterre  Henri, 
estoit  trespassé  à  Rouen  le  quatorziesme  jour  de 
septembre ,  jour  Sainte-Croix. 

Item  y  les  Arminaz  de  Saint-Denis  prirent  le  di- 
manche ,  ving't-quatriesme  jour  de  septembre  l'an 
quatorze  cent  trente-cinq,  trêves  ;  et  celle  propre 
nujt  ceux  de  son  parti  prirent  le  pont  de  Meulen  ; 
dont  ceux  qui  estoient  dedans  Sainct-Denis,  quant 
on  cuida  traiter  avecques  eux,  ils  furent  pires  que 
devant  ;  et  convint  à  eux  traiter  par  ainsi  qu'ils  s'en 
iroient  atout  ce  qu'ils  voudroient  ou  pourroient  em- 
porter sans  quelque  contre  leur  dit  denully;  et  aussi 
fut  accordé  par  les  signeurs  qui  tenoient  le  sié^^-e  ; 
et  se  partirent  le  jour  Sainte-Anne ,  quatriesme 
jour  d'octobre,  tout  mocquant  des  Anglojs  ,  en 
disant:  «Recommandez- nous  aux  rojs  qui  sont  en- 
»  terrés  en  l'abbaye  de  Saint-Denis  et  à  lous  nos 
»  compaignons,  cappilaines  et  autres  qiii  sont  là-de- 
»  dens  enterrés .  »  Et  estoien  t  bien  dequatorzeà  quinze 
cents  très  bien  montés  et  habillés;  et  aux  escar- 
mourches  et  assauts,  en  mourut  bien  environ  quatre 
cents  ;  et  se  n'eust  esté  qu'ils  avoient  très  grant 

faute  d'eau  douce  et  de  vin  et  de  sel ,  et  si  n'a- 
voient  admenés  nuls  mires  (  médecins  )  avecques 
eux,  par  quoj  plusieurs  navrés  moururent  par  de f- 
faute  d'appareil,  et  sileuravoit-on  osté  leur.rivière; 
se  n'enst  esté  ce ,  on  n'eust  pas  eu  si  bon  marché 
de  leur  partie. 

Item  y  deux  jours  après  vindrent  devant  Paris 
pillant ,  robant ,  prenant  hommes,  femmes  et  enf- 
fents  ;  car  il  n'estoit  personne  qui  aux  champs  osast 
issir;  et  les  Anglois  estoient  dedens  Saint-Denjs, 
qui  pilloient  la  ville,  sans  rien  y  laisser  à  leur 
povair.  Ainsi  fut  la  ville  de  Saint-Denjs  destruite  ; 
et  quant  ils  orent  tout  pillé  à  leur  povair,  si  firent 
abbattre  les  portes  et  les  murs,  et  en  firent  ville 
champestre;  et  tant  comme  le  siège  dura,  il  n'es- 
toit  sepmaine  que  l'évesque  de  Therouanne ,  qui  es- 
toit  chancelier ,  ne  couchast  en  l'ost  une  fois  ou 
deux;  et  fist  faire  en  l'isle  Saint-Denys  une  petite 
forteresse  entourée  de  grands  fossés  très  profonds. 

Item  y  la  royne  de  France  Isabelle,  femme  de 
feu  Charles  VI ,  trespassa  en  l'ostel  Sainct-Pol ,  le 
samedi  vingt-quatriesme  jour  de  septembre ,  l'an 
mil  quatre  cent  trente-cinq  ;  et  fut  trois  jours  que 
chascun  la  véoit  qui  vouloit  ;  et  après  fut  ordonnée 
comme  il  appartenoit  à  telle  dame,  et  fut  gardée 
jusques  au  treiziesme  jour  jeudi  d'octobre  qu'elle 
lut  apportée  à  Nostre-Dame,  à  quatre  heures  après 
disner,  et  y  avoit  quatorze  sonneurs  devant  le 
corps  et  cent  torches  ;  et  n'y  avoit  compaignie  de 
femmes   d'estat,    que  la  dame  de  Bavière,  et  ne 

scai  quanles  tlamoiscUcs  après  le  corps,  quicstoit 
en  liaul  levé  sur  les  épaules  de  seize  hommes  vestus 
de  noir  ;  et  estoit  sa  représentation  moult  bien  faite; 
car  elle  estoit  couchée  si  proprement,  qu'il  sem- 
bloit  qu'elle  dormist  ;  et  tenoit  un  sceptre  royal 
en  sa  main  dextre.  Celle  journée  furent  dittes  ses 
vigilles  moult  solempnellement,  et  fut  prélat  l'abbé 
de  Sainte-Geneviève  ;  et  là  furent  toutes  les  proces- 
sions de  Paris. 

Item,  le  lendemain  fut  mise  en  la  rivière  de  Saine 
après  sa  messe,  en  ung  bastel,  et  fut  portée  enterrer 
à  Saint-Denys  en  France  ;  car  on  ne  l'osa  porter  par 
terre ,  pour  les  Arminas  ,  dont  les  champs  estoient 
toujours  pleins  et  tous  les  villaiges  d'entour  Paris. 

Item ,  aussitost  que  le  pont  de  Meulan  fut  prins, 
tout  enchérit  à  Paris ,  se  non  le  vin  :  mais  le  blé 
qu'on  avoit  pour  vingt  sols  parisis  monta  tantost 
après  à  deux  francs;  fromaige,  beurre,  huille, 
pain  ,  tout  enchérit  ainsi  de  près  de  la  moitié  ou  du 
tiers,  et  la  char  et  sain-doux  quatre  blancs  la  cho- 
pine. 

Item,  en  cellui  temps  n'estoit  nulle  nouvelle  du 
conseil  d'Arras^  ne  que  s'ils  feussent  à  deux  cents 
lieues  de  Paris. 

Item ,  en  cellui  conseil  ne  firent  rien  qui  proufi- 
tast  à  Paris  ;  car  chascun  vouloit  tenir  le  parti 
dont  le  prouffit  lui  venoit. 

Item  y  quant  les  François  ou  Arminas  virent  qu'ils 
ne  porent  trouver  autre  accort,  ils  se  misrent 
susplus  forts  quedevant,  et  se  mirent  en  Normandie 

à  puissance ,  et  en  pou  de  temps  gaignèrent  des 
meilleurs  ports  de  mer  qui  y  soient ,  comme  Mon- 
tivillier ,  Dieppe ,  Harfleur ,  et  autres  bonnes  villes 
et  chastellenies  assez  ;  et  après  vindrent  plus  près 
de  Paris,  et  gaignèrent  Corbeil,  le  bois  de  Vin- 
cennes,  Beauté,  Pontoise,  Saint-Germain  en  Laje, 
et  autres  villes  et  chasteaux  assises  autour  de  Paris  ; 
par  quoi  nul  bien  ne  povoit  venir  en  la  ville  de  Pa- 
ris ,  ne  de  Normandie ,  ne  d'ailleurs ,  ne  pour  mon- 
ter ,  ne  pour  avaller  aucuns  biens  ;  et  pour  ce  tous 
biens  furent  très  chers  en  caresme ,  espécialement 
harangs  caques  ;  car  pour  certain  le  caqué  coustoit 
quatorze  francs  ;  et  le  sor  aussi  cher  à  la  value  ;  et 
n'admenda  de  rien  tout  le  caresme  ;  et  environ 
Pasques  tant  enchérit  le  blé ,  qu'il  valloit  quatre 
francs,  qui  ne  valloit  à  la  Chandeleur  que  vingt  sols 
parisis,  le  meilleur. 

Item,  en  ce  temps  que  chascun  a  apprins  à  gai- 
gner ,  estoientles  gaiges  si  mauvaises,  que  les  bonnes 
femmes  qui  avoient  apprises  à  gaigner  cinq  ou  six 
blancs  pour  jour,  se  donnoient  volontiers  pour 
deux  blancs,  et  se  vivoient  dessus. 

Item  j  le  vendredi  de  la  troisiesme  sepmainede 
caresme  furent  envoyés  les  Anglois  entour  les  vil- 
laiges  d'entour  Pontoise  pour  bouter  le  feu  par- 
tout, et  en  blés,  et  en  avoines,  et  en  pois,  et  en 
fèves ,  qui  dedans  les  maisons  estoient  ;  et  en  après 
pillèrent  tout  ce  qu'ils  porent  trouver  ;  et  qui  pis 
est ,  trestous  ceux  à  qui  les  biens  estoient ,  admenè- 
rent  prinsonniers  dont  ils  orent  moult  grant  finance . 

Et  pour  vrai  fut  dit  en  la  ville  de  Paris  ^  par  gens  di- 
«;iies  de  i'oi ,  tous  ordonnés  pour  moudre  de  l)ons 
blés,  avoient  ars  pour  vivre  six  mille  personnes  demi 
an  ,  et  ceux  de  Paris  en  avoient  très  g-rant  nécessité, 
comme  devant  est  dit;  et  toute  celte  maléfice  et 
diabolique  guerre  soustenoientet  maintenoient  trois 
évesques  ;  c'est  assavoir ,  le  chancelier ,  homme  très 
cruel ,  qui  estoit  l'évesquede  Terouanne,  l'évesque 
qui  fut  de  Beauvais,  qui  pour  lors  estoit  évesque  de 
Lisieux ,  et  l'évesque  de  Paris  ;  et  pour  certain  par 
leur  fureur,  sans  pitié  on  faisoit  en  secret  et  en  ap- 
pert moult  mourir  de  peuple,  ou  par  nojer  ou  au- 
trement, sans  ceux  qui  mouroient  par  bataille. 

lief?iy  la  sepmaine  devant  Pasques  flouries,  Tan 
mil  quatre  cent  trente-cinq,  on  fist  aller  commis- 
saires partout  Paris,  pour  scavoir  combien  de  blé 
ou  de  farine  chascun  avoit,  ou  d'avoine,  ou  de  fèves, 
ou  de  pois. 

Item ,  les  devantdits  gouverneurs  firent  faire 
en  cellui  Caresme  à  tous  ceux  de  Paris  le  serment, 
sur  peine  de  dampnation  de  l'ame ,  sans  espargner 
prestres  ne  religieux  ,  qu'ils  seroient  bons  et  loyaux 
au  roy  Henry  d'Angleterre  ;  et  qui  ne  voloit  faire, 
il  perdoit  ses  biens,  et  estoit  banni,  ou  il  avoit 
pis  ;  et  n'estoit  nul  homme  qui  parler  en  osast ,  ne 
faire  semblant.  Et  si  faillirent  les  harengs  quinze 
jours  devant  Pasques  et  les  oignons  ;  car  six  oi- 
gnons un  pou  gros  coustoient  quatre  deniers  pa- 
risis  ;  et  tout  estoit  tant  cher,  j)our  ce  que  nul 
n'osoit  rien  apporter  à  Paris,  qui  ne  fust  en  péril 
d'estre  tué. 


1^10  JOURNAL  (1436) 

Ilem ,  il  convint  par  la  force  des  devantJits 
gouverneurs,  que  chascun  portast  la  croix  rouge , 
sur  peine  de  la  vie  et  de  perdre  le  sien,  et  tous  les 
gouverneurs  portoient  une  bande  blanche  toute 
plaine  de  croisettes  rouges. 

Ilem,  le  mercredi  de  lasepmaine  peneuse,  se  des- 
partirent de  Paris  environ  quatre  cent  Anglois, 
pour  ce  qu'on  ne  les  payoit  point  de  leurs  gaiges  ; 
et  le  jeudj  ensuivant  estoient  encore  à  Nostre- 
Dame-des-Champs  ;  et  là  firent  du  pis  qu'ils  po- 
rent:  et  mangèrent  celui  jour  tous  les  œufs  et  fro- 
maiges  qu'ils  porent  trouver  là  et  ailleurs  par  où 
ils  tindrent  le  chemin  ;  et  robèrent  et  pillèrent  les 
églises  de  croix ,  de  calices  et  de  nappes,  et  toutes 
les  maisons  des  bonnes  gens.  Brief  après  eux  n'y 
demouroit  rien  en  plus  qu'après  feu;  mais  environ 
trois  ou  quatre  jours  après  ils  furent  rencontrés, 
tellement  qu'ils  furent  presque  tous  mis  à  mort. 

Item,  le  mardi  des  festes  de  Pasques,  les  gouver- 
neurs de  Paris  firent  partir  de  Paris,  environ  minuit, 
bien  six  ou  huict  cents  Anglois  pour  aller  bouler 
le  feu  en  tous  les  petits  villaiges  et  grands  qui  sont 
entre  Paris  et  Pontoise  sur  la  rivière  de  Seine,  et 
quant  ils  furent  à  Saint-Denis ,  ils  pillèrent  l'ab- 
baye; et  vrai  est  qu'en  l'abbaye  aucuns  prenoient 
les  reliques  pour  l'argent  avoir  qui  autour  estoit. 
Et  de  fait ,  l'ung  regarda  ung  prestre  qui  chantoit 
la  messe  ;  et  pour  ce  qu'elle  lui  sembloit  trop 
longue,  quant  le  prestre  eut  dit  Agnus  Dei,  et 
qu'il  usoit  le  précieux  sang  ,  ung  grant  ribault  saut 
avant,  et  tantost  print  le  calice  et  les  corporaux  et 

s'en  va  ;  les  autres  prindrent  nappes  de  tons  les 
antels  .  et  tout  ce  qu'ils  porent  trouver  dans  l'é- 
f^lise  Saint-Denis  :  et  s'en  alloient  atout  faire  les 
douleurs  que  nos  évesques  et  les  «gouverneurs  leur 
avoient  donnes  à  faire.  Mais  le  seigneur  de  l'isle- 
Adam,  quiestoit  vssu  de  Pontoise,  etestoitsur  les 
champs,  vint  contre  eux,  et  les  mit  presque  tous 
à  mort,  et  les  chassa,  tuant  et  occiant  par-delà  Es- 
pinet  jusques  aux  portes  de  Paris;  c'est  à  scavoir  la 
Bastide  de  Saint-Denys,  mais  celui  jour  environ 
deux  cents  s'estoient  espartis  es  baillages,  car  ils 
sorent  la  chose  comment  elle  alloit;  ils  se  mirent 
dedens  Saint-Denis  en  une  tour  qu'on  nomme  la 
tour  du  Velin.  Quant  le  sire  de  l'Isle-Adam  vit 
qu'ils  furent  là,  si  dist  qu'il  n'en  partiroit  point 
tant  qu'il  les  eust,mortsou  vifs.  Si  laissa  de  ses  gens; 
et  firent  tant  qu'ils  les.prindrent  ;  et  tanlost  furent 
tous  mis  à  mort  sans  rançon  ;  et  fut  le  vendredj 
des  fesles  de  Pasques,  l'an  mil  quatre  cent  trente- 
six;  et  furent  cel  an  Pasques,  le  huictiesme  jour 
d'avril,  et  fut  celle  année  bisextre,  dimenche  cou- 
rant par  G. 

Item  y  en  cellui  vendredy  d'après  Pasques,  vin- 
rent devant  Paris  les  seigneurs  de  la  bande  devant 
dite,  c'est  à  scavoir:  le  comte  de  Richemont,  qui 
estoit  connestable  de  France  de  par  le  roj  Charles, 
le  bastard  d'Orléans,  le  seigneur  de  l'Isle  Adam  et 
plusieurs  autres  seigneurs  droit  à  la  porte  Sainct- 
Jacques;  et  parlèrent  aux  portiers,  disant  :  «  Laissez- 
»  nous  entrer  dedens  Paris  paisiblement,  ou  vous 

»  serez  tous  morts  par  famine,  par  cher  temps  ou 
»  autrement.  »  Les  gardes  de  la  porte  regardèrent 
par-dessus  les  murs,  et  virent  tant  de  peuple  armé, 
qu'ils  ne  cuidoient  mie  que  toute  la  puissance  du 
roy  Charles  pust  finer  de  la  moitié  d'autant  de  gens 
d'armes,  comme  ils  povoient  veoir.  Si  orent  paour, 
et  doubtèrent  moult  la  fureur  ;  si  se  consentirent 
à  les  boutter  dedens  la  ville  ;  et  entra  le  premier  le 
seigneur  de  l'Isle-Adam  par  une  grant  eschelle 
qu'on  lui  avalla,  et  mit  la  bannière  de  Franee 
dessus  la  porte,  criant  :  Ville  gaignéel  Le  peuple  en 
sceut  parmi  Paris  la  nouvelle  ;  si  prindrent  tantost 
la  croix  blanche  droite,  ou  la  croix  Saint-Andrj. 
L'évesque  de  Terouanne ,  quant  il  vit  la  besongne 
ainsi  tournée ,  si  manda  le  prévost  et  le  seigneur 
de  Huillebit,  et  tous  les  Anglois,  et  furent  tous 
armés  au  mieux  qu'ils  porent.  D'autre  part,  ceux 
de  Paris  prindrent  cueur  par  ung  bon  bourgeois 
nommé  Michel  de  Lalier,  et  autres  plusieurs  qui 
estoient  cause  de  ladite  entrée  ;  et  firent  armer  le 
peuple  ,  et  allèrent  droit  à  la  porte  Saint-Denis  ; 
et  furent  tantost  trois  à  quatre  mille  hommes,  que 
de  Paris,  que  des  villaiges,  qui  tant  avoient  grant 
haine  aux  Anglois  et  aux  gouverneurs,  que  autre 
chose  ne  désiroient  que  les  destruire.  Comme  ils 
estoient  à  garder  ladite  porte,  et  les  gouverneurs 
devant  dits  orent  assemblés  leurs  Angloys ,  si  firent 
trois  batailles,  en  l'une  le  site  de  Huillebit,  en 
l'autre  le  chancelier  et  le  prévost,  et  en  l'autre 
Jehan  l'Archer,  ung  des  plus  crueulx  chrestiens  du 

monde;  et  estoit  lieutenant  du  prévost,  un  gros 
villain  comme  un  cagoux,  et  pour  ce  qu'ils  crai- 
gnoient  moult  le  quartier  des  halles,  y  fut  envoyé 
le  prévost  à  toute  son  armée  ;  et  en  allant  trouva 
un  sien  compère ,  ung  très  bon  marchand  nommé 
le  Vavasseur,  qui  lui  dit ,  «  Monsieur  mon  com- 
»  père ,  ayez  pitié  de  vous  ;  car  je  vous  promets 
»  qu'il  convient  à  ceste  fois  faire  la  paix,  ou  nous 
»  sommes  tous  destruits.»— «Comment,  dit  -il,  trais- 
»  tre,  es-tu  tourné  ?  »Et  sans  plus  rien  dire,  le  ficrtde 
son  espée  par  le  travers  du  visaige,  dont  il  cheut,  et 
après  le  fit  tuer  par  ses  gens.  Le  chancelier  et  ses 
gens  alloient  par  la  grant  rue  Saint- Denis  ;  Jehan 
l'Archer  alloit  par  la  rue  Saint-Martin^  lui  et  sa 
compaignie;  et  n'avoit  celui  qui  n'eust  bien  en  sa 
compaignie  deux  ou  trois  cents  hommes  tous  ar- 
més ou  archers  ;  et  crioient  le  plus  orriblement  que 
oncques  on  vit  crier  gens  :  «  Saint  George  !  saint 
»  George  !  traislres Francoys  !  vous  tousmorts!  »Et 
ce  traistre  l'Archer  crioit  qu'on  tuast  tout,  mais  ils 
ne  trouvèrent  homme  parmi  les  rues,  se  ce  ne  futen 
la  rue  Saint-Martin,  qu'ils  trouvèrent  devant  Saint- 
Mery  ung  nommé  Jehan  le  Prestre,  et  ung  autre 
nommé  Jehan  des  Groustez,  lesquels  estoient  très 
bons  mesnaigers  et  hommes  d'honneur,  qu'ils  tuè- 
rent à  plus  de  dix  fois.  En  après  allèrent  criant, 
comme  davant  est  dit,  et  tirant  aux  fenestres,  espé- 
cialement  au  bout  des  rues,  de  leurs  flèches;  mais 
les  chaisnes  qui  estoient  tendues  parmi  Paris  leur 
firent  perdre  toute  leur  force.  Ainsi  allèrent  à  la 

porte  Saint-Denis,  où  ils  furent  bien  receus;  car 
quant  virent  tant  de  peuple ,  et  qu'ils  virent  qu'on 
leur  getta  quatre  ou  cinq  canons,  furent  moult  es- 
bahis;  et  au  plustost  qu'ils  porent,  s'enfouirent  tous 
vers  la  porte  Saint-Anthoine  ,  et  se  boutèrent  tous 
dans  la  forteresse.  Tantost  après  vindrent  parmi 
Paris  le  connestable  devant  dit,  et  les  autres  si- 
gneurs  aussi  douicemcnt,  comme  se  toute  leur  vie 
ne  se  feussent  point  meus  hors  de  Paris  ,  qui  estoit 
ung-  bien  sj-rant  miracle  ;  car  deux  heures  devant 
qu'ils  entrassent ,  leur  intencion  estoit ,  et  à  ceux 
de  leur  compaignie,  de  piller  Paris,  et  de  mettre 
tous  ceux  qui  les  contrediroient  à  mort  ;  et  par  le 
record  d'eux ^  bien  cent  charretiers  et  plus  qui  ve- 
noient  après  l'ost ,  admenoient  blés  et  autres  vi- 
tailles,  disant  :  «On pillera  Paris,  et  quant  nous au- 
»rons  vendu  nostre  vit  aille  à  ces  vilains  de  Paris, 
))nous  chargerons  nos  charrettes  du  pillage  de  Paris, 
))et  remporterons  or  et  argent,  etmesnages,  dont 
))nous  serons  tous  riches  toutes  nos  vies.  »  Mais  les 
g-ens  de  Paris,  aucuns  bons  chrestiens  et  chres- 
tiennes,  se  mirent  dans  les  églises,  et  appeloient 
la  glorieuse  Vierge  Marie  et  monsieur  saint  Denjs, 
qui  apporta  la  foi  en  France,  qu'ils  voulsissent 
prier  à  Nostre-Seigneur  qu'il  ostat  toute  la  fureur 
des  princes  devant  nommés,  et  de  leur  compai- 
gnie. Et  vrayement  bien  fut  apparant  que  monsieur 
saint  Denys  avoit  esté  advocat  de  la  cité  par-devers 
la  glorieuse  Vierge  Marie ,  et  la  glorieuse  Vierge 
Marie   par-devers  Nostre-Seigneur  Jésus-Christ: 

car  quant  ils  furent  entrés  rledans,  et  qu'ils  virent 
qu'on  avoit  roncipu  à  force  la  porte  Saint-Jacques 
pour  leur  donner  entrée ,  ils  furent  si  meus  de 
pitié  et  de  joie ,  qu'ils  ne  se  porent  oncques  tenir 
de  larmoyer;  et  disoit  le  connestable  ,  aussitost  qu'il 
se  vit  dedens  la  ville  ,  aux  bons  habitants  de  Paris  : 
«  Mes  bons  amis,  le  bon  roy  Charles  vous  re- 
»  mercie  cent  mille  fois,  et  moi  de  par  lui,  de  ce 
»  que  si  doulcement  vous  lui  avez  rendu  sa  m  aistresse 
»  cité  de  son  royaume;  et  s'aucun,  de  quelque  estât 
»  qu'il  soit,  a  mesprins  par-devers  monsieur  le  roy, 
»  soit  absent  ou  autrement,  il  lui  est  tout  pardonné.  » 
Et  tantost,sans  descendre,  fît  crier  à  son  de  trompe 
que  nul  ne  fust  si  hardy,  sur  peine  d'estre  pendu 
par  la  gorge,  de  soi  loger  en  l'ostel  des  bourgeois, 
ne  des  mesnaigers  outre  sa  voulenté,  ne  de  reprou- 
cher,  ne  de  faire  quelque  desplaisir ,  ou  piller  per- 
sonne de  quelque  estât,  non  s'il  n'estoit  natif  d'An- 
gleterre et  souldoyers  dont  le  peuple  de  Paris  le 
print  en  si  grant  amour,  que  avant  qu'il  fust  len- 
demain n'y  avoit  celui  qui  n'eust  mis  son  corps  et 
sa  chevance  pour  destruire  les  Angloys.  Après  ce 
cry  furent  cerchéesles  liostelleriespour  trouver  les 
Anglois;  et  tous  ceux  qui  furent  trouvés  furent 
mis  à  rançon  et  pillés,  et  plusieurs  mesnaigers  et 
bourgeois  qui  s'enfouirent  avec  le  chancelier  de- 
dans la  porte  Saint-Anthoine,  ceux-là  furent  pillés; 
mais  oncques  personne,  de  quelque  estât  qu'il  fust, 
ne  de  quelque  langue,  ne  tant  eust  mal  fait  contre 
le  roy,  n'en  fut  tué. 


476  JOURN\L  (i456) 

Item  y  landemain  de  l'entrée,  jour  de  sabmedy  , 
vint  tant  de  biens  à  Paris  ,  qu'on  avoit  le  blé  pour 
vingt  sols  parisis ,  qui  le  mercredi  devant  coustoit 
quarante- huit  ou  cinquante  sols;  et  futle  vieil  mar- 
ché de  devant  la  Magdelaine  ouvert ,  et  y  vendit- 
on  leblé  qui  plus  de  dix-huit  ou  vingt  ans  avoit  esté 
fermé;  et  on  ot  cellui  jour  sept  œufs  pour  ung 
blanc ,  et  le  jour  de  devant  on  n'en  avoit  que  cinq 
pour  deux  blancs;  et  autres  vitailles  au  cas  pareil. 

Item  ^  ceux  qui  se  boutèrent  en  la  porte  Saint- 
Anthoine ,  eux  trouvèrent  moult  esbahis ,  quant  ils 
se  virent  enfermez  là  dedens  ;  car  ils  estoient  tant 
que  tout  estoit  plain ,  et  eussent  esté  tantost  affa- 
mez. Si  parlèrent  au  connestable  ,  et  finèrent  avec 
par  finance  qu'ils  s'en  iroient  sains  et  saufs  par 
sauf-conduit  ;  et  ainsi  vuidèrent  la  place  ,  le  mardi 
dix-sept  jour  d'avril  mil  quatre  cent  trente-six  ;  et 
pour  certain,  oncques  gens  ne  furent  autant  moc- 
quez  ne  hujez  comme  ils  furent  ,  espécialement 
le  chancelier  ,  le  lieutenant  du  prévost ,  le  maistre 
des  bouchers  ,  et  tous  ceux  qui  avoient  esté  coupa- 
bles de  l'oppression  qu'on  faisoit  ou  pouvre  com- 
mun ;  car  en  vérité  oncques  les  Juifs  qui  furent 
menez  enCaldéeen  chetivoison(captivité),  ne  furent 
pis  menez  que  le  pouvre  peuple  de  Paris;  car  nulle 
personne  n'osoit  issir  hors  de  Paris  sans  congié  ,  ne 
riens  porter  sans  passe-port ,  tant  fut  pou  de  chose  ; 
et  disoit  on  :  «  Vous  allez  en  tel  lieu  ,  revenez  à 
»  telle  heure,  ou  ne  revenez  plus.» 

Item  y  nul  n'osoit  aller  sur  les  murs  ,  sur  peine 

de  la  hart  ;  et  si  ne  gaig-noit  le  peuple,  rie  quelque 
labour  qu'il  feisl,  denier;  car  pour  vrai  les  Anglols 
furent  moult  long-temps  gouverneurs  de  Paris; 
mais  je  cuide  en  ma  conscience  que  oncques  nul 
ne  fit  semer  ne  blé  ne  advoine ,  ne  faire  une  che- 
minée en  hostel  qui  y  fust,  se  ne  fut  le  régent  duc 
de  Betfort,  lequel  faisoit  toujours  maçonner  en 
quelque  pays  qu'il  fust  ;  et  estoit  sa  nature  toute 
contraire  aux  Anglois  ;  car  il  ne  vouloit  avoir 
guerre  à  quelque  personne  ;  et  les  Anglois  de  leur 
droite  nature  veulent  toujours  guerroier  leurs  voi- 
sins sans  cause  ,  par  quoi  ils  meurent  tous  mauvai- 
sement  ;  car  adoncq  en  estoit  mort  en  France  plus 
de  soixante  et  seize  mille. 

Item,  le  vendredi  ensuivant,  pour  la  grâce  que 
Dieu  avoit  faite  à  la  ville  de  Paris,  fut  faitte  la  plus 
solempnelle  procession  qui  fut  faitte,  passé  avoit 
cent  ans  ;  car  toute  l'Université ,  petits  et  grans , 
furent  à  Sainte-Katerine  du  Val  des  Escolliers , 
chascun  ung  cierge  ardant  en  sa  main.  Et  estoient 
plus  de  quatre  mille ,  sans  autres  personnes  que 
prestres  ou  escolliers ,  et  pour  certain  oncques  on 
ne  vist  cierge  qui  s'estaignit  depuis  les  lieux  dont 
ils  partirent,  jusques  à  ladite  église;  que  on  tenoit 
à  droit  miracle  ;  car  il  faisoit  un  temps  pluvieux 
et  venteux  ;  et  celles  choses  doivent  bien  donner  à 
tout  bon  chrestien  voulenté  et  devoction  de  remer- 
cier nostre  créateur,  et  espécialment  de  l'entrée 
qui  fut  si  bénignement  et  si  doucement  faitte, 
comme  vous  avez  ouï  devant;   et  en  deveroit-on 

faire  tous  les  ans  louange  à  Nostre-Seigneur  ;  car 
comme  ce  fut  de  droite  prophétie  ,  l'offertoire  de 
la  sainte  messe  de  cellui  jour  en  parle  assez  de  ce 
faire  ;  car  il  dit  :  Erit  vobis  hic  die  s  memorialis  ,  et 
diemfestum  celehrahitis  solempnem  Domino  inpro- 
genies  vestras  legitiniwn  sempiternum  diem.  Alle- 
luja,  alleluja  ,  alleluja. 

Item ,  le  dimenche  ensuivant  fut  faitte  proces- 
sion générale  très  solempnellement  ;  et  ce  jour  plut 
tant  fort ,  que  le  pluie  ne  cessa  tant  que  la  proces- 
sion dura  ,  qui  dura  bien  quatre  heures ,  que  aller 
que  venir  ;  et  furent  les  signeurs  de  Sainte-Gene- 
viève moult  agenez  de  la  pluie,  car  ils  estoient 
tous  nus  pies;  mais  espécialment  ceux  qui  por- 
toient  le  précieux  corps  de  madame  sainte  Gene- 
viève et  saint -Marcel,  orent  moult  de  peine;  car 
à  grant  peine  se  soustenoient  sur  les  carreaux  ;  et 
vraiement  ils  estoient  si  trempez  de  la  pluie  comme 
s'ils  eussent  esté  jettez  dedens  Seine;  et  pour  cer- 
tain ils  suoient  si  fort ,  qu'ils  desgoultoient  tous  par 
le  visaige  de  sueur,  tant  estoient  vains  et  travaillez. 
Et  pour  certain  oncques  nuls  de  tous  ceux  n'en 
furent  oncques  malades  ne  découraigés  ;  qui 
me  semble  droit  miracle  de  madame  sainte  Gene- 
viève, qui  peut  bien  faire  par  ses  mérites,  par-de- 
vers  Nostre-Seigneur  ,  et  plus  que  tant ,  comme 
il  appert  par-devers  jNostre-Seigneur  en  sa  sainte 
légende ,  comment  par  plusieurs  fois  elle  a  sauvé 
la  bonne  ville  de  Paris,  l'une  fois  de  cher  temps, 
l'autre  fois  des  grans  eaux,  et  de  plusieurs  autres 


(456)  d'un    bourgeois  de   PAAIS.  ^Jj^ 

périls.  Aj)rès  ce,  on  fîst  un  prévost  de  marclians  du 
devantdil  Michel  <\c  Lalicr  ;  après  on  fîst  esche- 
vins  nouveaux ,  dont  Funn-  (ut  Colinet  de  Neufville, 
Jehan  de  Grantruë ,  Jehan  de  Belloy,  Pierre  de 
Laugre,  tous  quatre  natifs  de  la  bonne  ville  de 
Paris;  et  fut  fait  prévost  de  Paris,  ung  chevalier 
nommé  Messire  Philippes  de  Ternant,  chevalier 
signeur  de  Ternant ,  de  Toisj  et  de  la  Motte  ,  con- 
seiller du  roy  nostre  sire ,  et  garde  de  la  prévoslé 
de  Paris. 

Item,  la  dernière  sepmaine  de  mai ,  furent  prins 
les  os  du  comte  d'Arminac  et  du  chancelier  de 
France ,  sire  Henr j  de  Marie,  et  de  son  filx  l'éves- 
que  de  Coustances  ,  et  ung'  nommé  maistre  Jehan 
Paris  ,  et  ung  autre  nommé  Remon  de  la  Guerre  , 
qui  estoient  enterrez  en  la  grant  court  dedarrière 
Saint-Martin-des-Champs  en  ung  grand  fumier  qui 
là  est  ;  et  lurent  enterrez  leurs  os  en  l'église  de 
Saint-Martin-des-Champs  ;  c'est  assavoir  le  comte 
d'Arminac  dedensle  cueur  à  dextre  du  grant  autel. 

Item ,  quant  les  François  furent  alFermez  avec  le 
parlement  et  les  grans  bourgeois  et  le  conseil ,  ils 
se  plaignirent  que  le  roy  estoit  très  pouvre  et  toutte 
sa  gent,  et  qu'il  convenoit  avoir  de  l'argent,  où 
qu'il  fust  prins.  Si  leur  fust  dit:«  Il  faut  faire  ung 
«emprunt.  »  Et  ainsi  fut  faitespécialment  très  grief, 
sur  ceux  qu'on  cuidoit  qu'ils  amassent  mieux  les 
Anglois  que  les  François  ;  et  fut  l'emprunt  très 
grant  ;  et  se  monta  à  très  grosse  somme  d'argent  et 
d'or  ;  car  ils  furent  pou  h  Paris  de  mesnaigers  qui 

n'en  payassent  pou  ou  grant.  Quant  ils  orent  cette 
grant  somme   d'argent,    ils    s'appointèrent  pour 
aller  devant  Crail  ;  et  y  furent  environ  trois  sep- 
maines  ou  urtg  mois  qu'à  aller ,  qu'à  venir  ,  qu'à 
mener  vitaille  et  a^^tillerie  ;  et  quant  tout  fut  prest , 
et  qu'on  y  ot  moult  despendu  sans  cop  frapper  , 
se  bien  pou  non,  ils  levèrent  le  siège,  et  s'en  re- 
vindrent  trestous   sans   scavoir  cause   pourquoi, 
comme  on  disoit ,  se  non  qu'on  leur  fîst  entendre 
que  grant  foison  d'Anglois  venoient  pour  lever  le 
siège  :  ainsi  fut  là  despendu  mauvaisement  grant 
partie  de  l'emprunt.  Quant  ils  furent  revenus  à 
Paris,  si  leur  convint  faire  nouvelle  finance.   Si 
leur  fut  donné  ce  conseil   qu'il  convenoit  faire 
cheoir  la  monnoie  ;  mais  pour  ce  qu'ils  n'avoient 
point  assez  de  monnoie  forgée  au  coing  du  roy 
Charles,  ils  firent  crier,  le  mercredi  vingt-sixiesme 
jour  de  mai  mil  quatre  cent  trente-sept ,  les  blancs 
de  huit  deniers  qui  estoient  au  coing  de  Henry , 
qui  se  disoit  roy  d'Angleterre  et  de  France,  ils  les 
misrent  à  sept  deniers ,  si  valloient  mieux  de  six 
blancs  pour  franc ,  que  ceux  qu'ils  forgeoient  au 
coing  du  roy  Charles,  si  comme  on  disoit  ceux  à 
ce  reconnoissants. 

Item ,  le  jeudi  douziesme  jour  de  juillet  ensui- 
vant, firent  de  touts  points  cheoir  les  blancs  que  de- 
vant avoient  mis  à  sept  deniers  ;  et  les  salus  d'or  qui 
pour  le  temps  qu'ils  mirent  les  blancs  à  sept  deniers, 
valloient  vingt-quatre  sols  parisis ,  ils  les  mirent  à 
vingt  sols  parisis;  et  la  sepmaine  de  devant  s'es- 

toien  t  ralliés  les  Anglois  et  couroient  à  une  lieue  près 
tleParis,etl)Oiitoicnt  feux,  ettuoient  femmes  et  en- 
fenls,  et  destruisoient  quant  que  ils  encontroient. 

Item  y  en  cellui  temps,  en  la  fin  de  juing,  ung 
caymant  (mendiant)  féritrenlTent  d'une  caymande 
dedans  l'église  des  Innocentsjcelleleva  sa  quenouille 
et  le  cuida frapper  sur  la  teste.  wSi  recula;  elle  l'asena 
iing'  bien  pou  au  visage  ;  si  lui  fisl  une  très  petite  es- 
gratigneure,  dont  ung  bien  pou  de  sang"  issit,  mais 
pour  certain  ils  en  furent  vingt-deux  jours  en  prin- 
son;  et  en  ces  vingt-deux  jours  oncques  l'évesque  de 
Paris  ne  volt  reconcilier  l'église  s'il  n'avoit  payé. . . . 
et  les  deux  pouvres  gens  n'avoient  pas  tant  vail- 
lant en  toutes  choses,  comme  la  somme  qu'il  de- 
mandoit.  Et  pour  ce  que  ledit  évesque  ne  le  volt 
faire ,  s'il  n'estoit  paj  é  à  sa  guise ,  en  tous  les  vingt- 
deux  jours  oncques  messes,  matines  ne  vespres, 
ne  corps  en  terre  ou  cimctierre  ne  fut,  ne  le  saint 
service  fait  de  nulle  lieure ,  ne  l'eaue  benoiste  ;  et 
les  confrairies  qui  avoient  en  ladite  église  leurs 
journées  assignées,  ils  alloient  faire  leur  service  à 
Saint-Josse,  en  la  rue  Aubry-le-Bouclier. 

Item  y  en  celle  année  fut  tant  de  cerises  que  on 
avoit  la  livre  pour  ung  denier  tournois  :  voire  telles 
fois  fut  six  livres  pour  ung  blanc  de  quatre  deniers 
parisis  ;  et  durèrent  jusques  à  la  Nostre-Dame  m\- 
aoust. 

Item j  celle  année  fut  la  Saint-Laurent  au  ven- 
dredi; et  IJst-on  la  foire  comme  autrefois,  de  toutes 
marchandises  accoustumées  à  ladite  journée. 

Item ,  ou  mois  de  septembre  ensuivant ,  on  com- 
mença à  venclani,'-er  ;  mais  oncques  mais  les  ven- 
danges ne  coustèrent  autant  comme  ils  firent  celle 
année,  et  si  ne  furent  oncques  mais  vendangeurs 
et  vendangeuses  à  si  grant  marché  ;  car  on  avoit  au 
commencement  quatre  femmes  tout  le  jour  pour 
deux  blancs,  et  tel  jour  fut-on  en  avoit  cinq  pour 
deux  blancs  et  hotteurs  pour  deux  blancs  ou  pour 
trois  ;  et  si  avoit-on  très  grant  marché  de  vivres  ;  et 
si  ne  furent  aussi  chères ,  passé  à  cinquante  ans; 
car  en  toutes  les  portes  de  Paris  avoit  deux  ou  trois 
sergents  de  par  les  gouverneurs  de  Paris,  qui  sans 
loi  et  sans  droit  et  par  force  faisoient  payer  à  cha- 
cun hotteur  deux  doubles  ,  à  chacune  charrette  qui 
amenoit  cuves  où  il  y  eust  vendange  huit  blancs, 
seize  de  deux ,  huit  sols  parisis  de  trois  ;  et  ceux 
des  garnisons  d'entour  Paris  comme  le  Bois,  comme 
Saint-Cloud,  le  Pont  de  Charrenton,avoient  de  cha- 
cun villaige  huit  ou  dix  queues  de  vin  de  rançon,  et 
autant  ou  plus  qu'ils  en  pilloient  de  nuit  et  de  jour, 
sansles  grands  pactis  qu'ils  avoient;ettémoingnoient 
les  gens  dignes  de  foi,  que  ou  bois  de  Vincennes 
tant  seulement  en  ot  bien  celle  année  trois  cent 
queues,  et  les  autres  ainsi,  ce  qu'ils  porentnon  pas 
tant  qu'ils  voldrent.  Et  en  cellui  temps  n'estoit 
nouvelle  du  roy  nullement,  ne  que  se  il  fust  à  Rome 
ou  à  Jérusalem.  Et  pour  certain  oncques,  puis  l'en- 
trée de  Paris,  nul  des  capitaines  francois  ne  fist 
quelque  bien  dont  on  doie  aucunement  parler ,  se- 
non  rober  et  piller  par  nuit  et  par  jour  ;  et  les  An- 

jylois  menoicnl  guerre  en  Flaiulres,  en  Noimandie, 
devant  Paris,  ne  nul  ne  les  contredisoit ;  et  gai- 
gnoienl  toujours  quelque  forte  plaee  ;  et  le  jour 
Saint-Cosme  et  Sainl-Damien  vindrent-ils  jusques  à 
Saint-Gerniain-des-Prés;  ne  oncques  nuls  des  gens 
d'armes  de  Paris  ne  s'en  voldrent  mouvoir  ;  et 
disoient  qu'on  ne  les  j)ayoit  point .  Et  en  vérité  quant- 
que  pouvres  gens  de  bonnes  villes  en  leur  obéis- 
sance pouvoientgaigner  estoit  pour  eux;  et  de  ceux 
des  villaiges  ce  qu'ils  avoient  gaigné  ou  à  g-aigner 
leur  ostoient-ils  j  ne  nulle  chose  ne  leur  demouroit . 
ne  que  après  feu  ;  et  pour  certain  ils  disoient  qu'ils 
avoient  aussi  cher,  ou  mieux,  clieoirès  mains  des 
Anglois  comme  es  mains  des  François. 

Item  y  en  ce  temps  les  bouchers  de  Saint-Ger- 
main-des-Prés  firent  une  boucherie  au  bout  du 
pont  Saint-Michel,  comme  on  tourne  à  aller  aux 
Augustins;  et  commencèrent  à  vendre  la  viu-ille 
de  Toussaint,  jour  Saint-Quentin. 

Item,  le  jour  Saint -Clément  ensuivant ,  vint  le 
connestable  à  Paris  et  amena  sa  femme ,  sœur  du 
duc  de  Bourgongne  ;  et  avoit  esté  lémme  au  duc 
de  Guienne,  fils  du  roj  de  France;  et  vint  avec- 
ques  lui  l'archevesque  de  Raims,  chancelier  de 
France  et  le  parlement  du  rov  ;  et  entrèrent  par 
la  porte  de  Bordelles,  qui  nouvellement  avoit  esté 
desmurée. 

Item,  le  jeudi  ensuivant,  vigille  Saint-Andrj  , 
fut  crié  à  son  de  trompe  que  le  parlement  du  roy 
Charles  ,  qui  dej^uissa  despartie  de  Paris  avoit  esté 

tenu  à  Poitiers ,  et  sa  chambre  des  comptes  à  Bour- 
ges en  Beny ,  se  tendroit  désormais  au  Palais-Royal 
à  Paris ,  en  la  fourme  et  manière  que  ses  prédéces- 
seurs rois  de  France  l'avoient  accoustumé  à  faire; 
et  commencèrent  le  jour  Saint-Eloy  ,  premier  jour 
de  décembre  mil  quatre  cent  trente-sept.  Et  ainsi 
fut  fait,  et  furent  rappelles  aucuns  bourgeois  par 
douceur,  qu'on  avoit  mis  bors  après  la  départie 
des  Anglois,  parce  que  moult  estoient  favoureux 
aux  Anglois  pour  leurs  offices  ou  autres  causes; 
et  leur  fut  tout  pardonné  très  doucement,  sans 
reprouclie  ,  etsans  malmeltre  eux  ne  leurs  biens. 

Item ,  celle  année  fut  tant  de  navez  , qu'on  avoit 
celle  année  le  boisseau  pour  deux  doubles,  et  tant 
de  poreaux,  qu'on  avoit  une  grosse  botte  pour  ung 
denier,  qui  l'année  devant  coustoit  quatre  doubles. 

Item,  pois,  fèves  furent  à  si  grant  marché,  qu'on 
avoit  fèves  pour  dix  deniers  le  boissel,  belles  et 
grosses,  et  pour  quatorze  deniers  bons  pois,  et  très 
bon  vin  partout  Paris  pour  deux  doubles ,  blanc 
et  vermeil. 

Item ,  en  la  fin  de  novembre ,  la  vigille  Saint- 
Andrv,  commença  à  geler  si  fort,  qu'elle  dura  jus- 
ques  à  karesme-prenant ,  qui  fut  le  douziesme  jour 
de  février;  et  en  cellui  temps  ne  plut  point,  mais 
moult  negea. 

Item,  celle  nuyt  de  karesme-prenant^  à  heure 
de  my-nuit ,  ou  environ,  prindrent  les  Angloys  la 
ville  de  Pontoise ,  par  la  grant  négligence  du  ca- 
pitaine ,  qui  estoit  seigneur  de  l'Isle-Adam  ,  qui 

n'estoit  pas  si  saige  comme  mestier  eiist  esté  ,  car 
il  estoit  très  convoileux;  et  bien  y  parut  ;  car  on 
disoit  qu'au  jour  que  la  ville  lut  prinse,  qu'il  y 
avoit  de  blé  plus  qu'il  n'en  falloit  pour  deux  ans 
tous  entiers  pour  fournir  ladite  ville ,  et  il  en  avoit 
très  pou  à  Paris;  mais  oncques ,  pour  prière  que 
ceux  de  Paris  peussenl  faire ,  il  n'en  volt  oncques 
laisser  venir  grain  à  la  ville  de  Paris  ;  et  lui  vou- 
loient  donner  les  marchants  de  Pontoise  de  chas- 
cun  sextier  quatre  francs  parisis.  Or  perdit  tout  ; 
premièrement,  honneur,  car  ils'enfouyt  honteu- 
sement sans  defFendre  ne  lui  ne  \a  ville.  Ainsi  par 
lui  furent  les  bonnes  gens  tués  et  leurs  biens  perdus, 
et  ceux  qui  ne  furent  tués  furent  mis  en  divers  lieux 
en  prinsons,  et  mis  à  si  grant  finance,  qu'ils  ne 
porent  payer  ;  pourquoy  plusieurs  moururent  de- 
dans les  prinsons.  Ainsi  fut  tout  ce  mal  parlai;  et 
enforceales  ennemys,  et  greva  tant  par  sa  mau- 
vaise garde  Paris  et  le  pays  d'en  tour  ,  que  à  peine 
le  pourroit-on  raconter  :  car  aussitost  que  la  ville 
fut  prinse ,  trois  ou  quatre  jours  après  le  blé  en- 
chérit à  Paris  à  la  moitié,  et  tout  porlaige  de  grain; 
car  nul  n'osoit  venir  à  Paris,  pour  les  Angloys  qui 
par  tout  couroient  autour  de  Paris.  Et  fut  la  veille 
du  premier  dimenche  dekaresme,  vindrentà  douze 
heures  de  nuyt  ou  environ  assaillir  Paris ,  parce 
que  les  fossés  estoient  gelés  ;  mais  ils  furent  si  bien 
reboutés  par  canons  ou  autrement,  qu'ils  y  gagnè- 
rent pou,  et  que  tout  bel  leur  fut  de  leur  esloigner. 
Item,  la  première  sepmaine  de  karesme  fut  crié 

à  son  de  trompe,  que  nul  boulanger  ne  fist  plus 
pain  lîlanc,  ne  gasteaux  ,  ne  eschaudés,  afin  que 
les  bourgeois  qui  avoient  du  blé  cuisissent. 

Item ,  la  gelée  avoit  tellement  fait  mourir  toute 
la  verdure,  que  à  W  fin  de  mars  on  n'en  trou- 
voit  quelque  pou  ,  se  non  ung  peu  de  poreaux  qui 
coustoient  une  petite  botte  quatre  deniers,  qu'on 
avoit  eu  eu  janvier  pour  ung  denier,  et  oingnons 
très  chers ,  et  pommes  très  chères  ;  car  le  quarteron 
de  cappendu  un  pou  grosses  coustoit  sept  blancs  ; 
et  si  ne  vint  nulles  figues;  mais  il  fust  le  meilleur 
miel  qu'on  eust  veu  grarjt  temps  avoit ,  et  à  bon 
marché  ,  car  la  pinte  ne  coustoit  que  deux  blancs  ; 
et  si  avoit-on  le  molle  de  bûche  en  Grève  pour  dix 
blancs. 

Item  ,  le  pain  fut  moult  cher,  car  le  sextier  de 
très  petit  seigle  coustoit  quarante  quatre  sols  ou 
trois  francs  ,  et  le  froment  quatre  francs. 

Item,  lasepmaine  peneuse,  le  mercredi  vingt- 
sixiesme  jour  de  mars  de  l'an  quatorze  cent  trente- 
sept  ,  furent  descollés  trois  hommes ,  l'ung  advocat 
en  parlement,  nommé  maistre  Jacques  de  Cunaj, 
et  ung  autre  de  la  chambre  des  comptes,  nommé 
maistre  Jacques  Rousseau ,  et  un  varlet  de  bou- 
cher qui  estoit  devenu  poursuivant ,  qui  portoit 
aux  ennemis  anciens  de  France  tous  les  secrets 
qu'on  faisoit  à  Paris,  et  lui  envoioient  les  deux 
devantdiz,  et  ung  autre  nommé  maistre  Jehan  lo 
Cler;  lequel  fut  mené  en  ung  tomberel  à  voir  la 
journée  que  les  deux  dessusdiz  furent  descollés  , 

et  après  condampné  perpétuellement  en  oubliette, 
pouree  que  clerc  estoit,  et  les  deux  estoient  bi^^a- 
nies.  Lesquelx  reconf^nurent,espécialnient  maistre 
Jacques  Rousseau,  que  quant  aucunes  bonnes  villes 
que  les  Anglojs  tenoient  se  vouloient  mettre  en 
ro])éissance  du  roy  de  France ,  et  que  les  bour- 
i;eois  le  mandoient  au  connestable  et  au  chance- 
lier qu'on  feust  prest  de  ce  faire ,  à  tel  jour  les 
Taux  traislres  devantdiz  le  mandoient  aux  Ang-loys, 
qui  tantost  faisoient  grants  garnisons  de  gens  d'ar- 
mes ,  et  laisoient  copper  testes  à  desroj,  et  ban- 
nissoient  gens  ,  et  prenoient  le  leur  sans  merci,  et 
tuoient  et  boutoient  feux  es  villaiges  d'entour  , 
et  menoient  tous  les  biens  en  leurs  garnisons. 

Itenij  lasepmaine  de  Pasques,  l'an  quatorze  cent 
trente-huit,  fut  prins  à  Beauvais,  en  Brie,  un 
nommé  Mille  de  Saux ,  lequel  estoit  procureur 
de  parlement ,  qui  avoit  esté  autrefois  prins  et 
avoit  promis  d'estre  loyal  et  avoit  baillé,  sa  foi 
et  mis  sa  femme  et  deux  fils  qu'il  avoit  en  hos- 
taige;  mais  de  tout  ce  ne  tint  compte  de  foy  , 
ne  de  femmes ,  ne  d'enffents ,  mais  devint  le 
plus  fort  larron  ,  bouteux  de  feux  et  de  tout 
autre  maléfice  qui  fust  en  France  ni  en  Nor- 
mandie ;  et  si  estoit  du  maudit  conseil  des  trois 
devantdiz,  et  pour  ce  ot-il  la  teste  coppée  et  son 
varlet,  le  diziesme  jour  d'avril  quatorze  cent  trente- 
huit;  et  cettuj  Mille  enseigna  plusieurs  grants 
caves  et  anciennes  touchants  à  quarrières  ,  des- 
quelles on  ne  savoit  riens,  parmi  lesquelles  on  de- 


4^8  JOUUiXAL  [i43Si 

voit  })Outer  les  Anglojs  cledens  Paris  :  mais  Dieu 
qui  tout  scet  ne  le  volt  consenlir.  Un  pou  après, 
en  celluj  moys ,  prindrent  les  Ang'loysle  chastel 
nommé  Ourville,  qui  estoit  au  Gallojs  d'Aunoj, 
lequel  chastel  il  perdit  par  sa  mauvaisetié  ;  car  les 
soudars  qui  le  dévoient  garder ,  il  ne  vouloit  payer 
de  leurs  gaigesj  par  quoj  ils  furent  cause  de  la 
prinsc  du  chastel;  et  fut  sa  femme  prinse ,  et  fut 
menée  à  Meaux,  qui  estoit  en  cellui  lemps  en  l'o- 
héissance  desAngloys;  comment  elle  fut  desmenée 
des  Angloys,  on  s'en  taist. 

Item  ,  il  perdist  toute  sa  chevance  ;  et  si  fîst  la 
prinse  de  cestuj  chastel ,  tant  de  mal  à  Paris,  que 
homme  ne  le  povoit  nombrer;  car  il  estoit  sur  les 
chemins  de  Flandres ,  et  de  Picardie  et  de  Brie  , 
et  hrief  sur  touts  les  chemins  dont  il  povoit  venir 
biens  à  Paris.  Brief ,  il  fist  tant  de  mal  à  Paris ,  car 
il  fust  prins  à  l'entrée  de  juillet  que  on  de  voit  cuil- 
lir  les  blés;  si  convint  mettre  grant  garnison  à 
Sainct-Denis ,  pour  garder  les  laboureurs;  mais, 
pour  certain,  on  ne  scavoit  duquel  on  avoit  le 
meilleur  marché  ,  ou  des  Anglois  ou  des  François; 
car  les  François  pre noient  pactis  et  tailles  de  trois 
mois  en  trois  mois  ;  et  se  les  pouvres  laboureurs 
n'avoient  de  quoi  payer,  les  gouverneurs  les  haban- 
donnoient  aux  gens  d'armes  ;  les  Anglois  les  déli- 
vroient  quand  ils  les  povoient  prendre  par  rançon. 
En  celui  temps  fust  mis  le  siège  devant  Montereau  , 
le  jour  Saincl-Bartliélemy,  en  aoust ,  dont  il  con- 
vint que  ceux  de  Paris  payassent  une  trop  grosse 

taille,  qui  moult  les  i^reva  ;  car  il  n'estoil  nul  qui 
gaignast,  se  non  ceux  qui  avoient  blé  ou  orge  à 
vendre;  et  si  estoit  le  blé  tant  cher  ou  droit  cueur 
d'aoust,  à  l'entrée  de  septembre,  que  le  plus  petit 
blé  valloit  quatre  francs,  le  Iromment  six  Irancs, 
l'orge  quarante  sols  parisis,  et  si  ne  mangeoit-on 
point  de  pain  blanc. 

Item  ,  le  jour  de  la  mj-aoust  clianta-t-on  en  la 
chappelie  Sainct-Francois  aux  Pelletiers,  en  l'é- 
glise des  Innocents,  la  première  messe  de  la  glo- 
rieuse Assomption  de  la  glorieuse  vierge  Marie 
Nostre-Dame. 

Item  y  en  celui  mois  mil  quatre  cent  trente-huil 
de  septembre ,  on  fist  de  recliier  à  Paris  la  plus  es- 
trange  taille  qui  oncques  mais  eust  esté  faite  ;  car 
nul  en  tout  Paris  n'en  r'ust  excepté ,  de  quelque  estât 
qu'il  fust ,  ne  évesque ,  abbé,  prieur,  moine, 
nonnaine,  chanoine,  prestre  bénéficié  ou  sans 
bénéfice,  ne  sergents,  ménestriers,  ni  les  clercs  des 
parroisses,  ne  aucune  personne  de  quelque  estât 
qu'il  fust.  Et  fust  premièrement  fait  une  g-rosse 
taille  sur  les  gens  de  l'église  ,  et  après  sur  les  gros 
marchands  et  marchandes;  et  pajoient  l'un  quatre 
mille  francs  ,  l'autre  trois  mille  ,  ou  deux  inille 
huit  cent ,  six  cent,  chascun  selon  son  estât  ;  après 
aux  autres  moins  riches,  à  l'ung  cent  francs  ou 
soixante, cinquante  ou  quarante;  trestoutlemoindre 
paya  vingt  francs  ou  au-dessus  ;  les  autres  plus  pe- 
tits au-dessous  de  vingt  francs  et  au  dessus  de  dix 
francs.  Nul   ne  passoit    vingt    francs ,  ne    nul  ne 

pajoit  mains  de  dix  francs  ungs  ;  et  autres  plus 
petits  ,  nul  nepassoit  cent  sols  ne  mains  de  quarante 
sols  parisis.  Après  cette  douloureuse  taille  feirent 
une  autre  très  deshonneste  ;  car  les  gouverneurs 
prindrent  es  églises  les  joyaux  d'argent,  comme 
encensiers,  plats,  burettes,  chandeliers,  paix; 
brief  de  touts  vesseaux  d'église,  qui  d'argent  es- 
toient,  ilsprenoient  sans  demander  ;  eten  après  ils 
prindrent  la  grigneur  partie  de  tout  l'argent  mon- 
noyé  qui  estoit  au  trésor  des  confrairies.  Brief,  ils 
prirent  tant  de  finances  à  Paris ,  que  à  peine  en 
seroit  homme  cru  ,  et  tout  sous  l'ombre  de  pren- 
dre le  chastel  de  Montereau  et  la  ville.  Et  feurent 
devant  sans  riens  faire  depuis  la  mj-aoust  jusqu'au 
jeudi  onziesme  jour  d'octobre  ensuivant ,  lande- 
main  Sainct-Denis,  qu'ils  prindrent  la  ville  par  as- 
sault,  et  les  gens  d'armes  se  meirent  dedens  le 
chastel  à  garant.  Après  plusieurs  Ibis  parlementè- 
rent ensemble  ,  mais  ils  ne  porent  accorder.  Si 
assaillirent  le  chastel  par  plusieurs  fois,  et  gettèrent 
de  leurs  canons  et  d'autres  traits  ,  tant  et  si  sou- 
vent ,  que  grandement  grevèrent  le  chastel  et  ceux 
de  dedens;  et  aussi  traioient  ceux  de  dedens  à 
ceux  de  dehors;  mais  pou  leur  vallu,  mais  ils  vi- 
rent bien  que  longuement  ne  poroient  tenir  le 
chasiel  qu'ils  ne  feussent  destruits.  Si  parlementè- 
rentau  roy;  et  ad  ce  s'accordèrent,  que  les Anglois 
s'en  iroient  sauves  leurs  vies,  comme  estrangiers 
conquérants  terre  ;  car  ils  n'estoient  pas  venus  en 
France  de  leur  autorite  ;  et  touts  ceux  qui  avecques 

eux  estoient  de  la  langue  de  France,  se  rendirent 
à  la  voulentc  du  roy.  Et  ainsi  fnst  f\iit ,  dont  la  plus 
grant  partie  d'iceux  François  renies  feurcnt  pen- 
dus par  IcMirs  gorges,  el  aucuns  autres  allèrent  en 
longs  pcllerinaiges  une  corde  au  col.  Cet  appointe- 
nient  fut  fait  lesalmiedidix-neuviesmejourd'octobre 
l'an  mil  quatre  cent  trente-huit.  Et  lemardiensui- 
vant  rendirent  le  chastcl  el  s'en  allèrent,  et  ceux  de 
Paris  s'en  lindrentbien  mal  contents;  et  ne  (cirent 
pour  laprinseduchastel  ne  joie,  ne  (eu  allumèrent, 
ne  s'en  lindrent  compte  comme  ils  feirent  pour  la 
prinse  de  la  ville  ;  car  on  sonna  partout  les  mos- 
liers  de  Paris ,  on  fîst  partout  joie  et  liesse  toute 
nuit,  et  feux  et  danses;  et  tout  ce  fust  deslaissé, 
parce  qu'on  avoit    ainsi  délivré  les  Anglois,    qui 
estoient  trois  cents,  touts  meurtriers  et  larrons.  La 
plus  grant  partie  d'euxsemeirenten  la  rivière  pour 
plus  emporter  de  leurs  bag-aiges;  et  quant  ils  passè- 
rentpar-devantParis,ilfustcrié,surpeinedelahart, 
que  nul  ne  nulle  ne  fust  si  osé  ne  si  hardy  de  leur 
dire  pis  de  leur  nom;  dont  le  peuple  de  Paris  fust 
moult  malcontent;  mais  à  soulFrir  le  convint  pour 
celle  fois  :  car  de  nulle  rien   ils   n'osoient  parler 
qui  touchast  le  bien  publique ,  car  ils  avoient  tant 
d'oppressions,  tant  de  tailles  devantdites  ,  tant  de 
malg-aignes  ,    tant  de  grant  cliarlé  de  pain   et  de 
touts  autres  vivres  que  oncques  on  eust  veu  puis 
cent  ans.  Mais  l'espérance  de  la  venue  du  roy  les 
confortoit;  laquelle  fust  bien  en  vain;  car  quant 
il  vint  à  Paris,  lequel  y  vint  landemain  de  la  fesle 

de  Sainct-Martin  d'yver ,  l'an  mil  quatre  cent 
trente-hnit  ,  dont  on  list  aussi  grand  Teste  comme 
on  povoit  faire  à  Dieu  ;  car  à  l'entrée  de  la  bas- 
tide Saînct-Denis  par  où  il  entra ,  tout  armé  an 
cler  et  le  dalphin  ,  jeune  d'environ  dix  ans,  tout 
armé  comme  son  père  le  roy  ,  à  l'entrée  les 
bourg-eois  lui  meirent  ung  ciel  sur  sa  teste  que  on 
a  à  la  Sainct-Sauveur  à  porter  Nostre-Seigneur  ;  et 
ainsi  le  portèrent  jusques  à  la  porte  aux  Painlres 
dedens  la  ville  ;  et  entre  ladite  porte  et  la  bastide 
avoit  plusieurs  beaux  mystères,  comme  à  la  Porte- 
des-Champs  avoil  angles  chantants  ;  et  à  la  fontaine 
du  Ponceau  Sainct-Denis ,  moult  de  belles  choses 
qui  moult  longues  seroient  à  raconter  ;  devant  la 
Trinité  ,  la  manière  de  la  Passion  comme  on  fist 
pour  le  petit  roy  Henry,  quant  il  fust  sacré  à  Paris^ 
comme  devant  est  dit. 

Item,  à  la  porte  aux  Paintres  aussi  et  devant 
Chastelet  et  devant  le  Pallays,  sinon  que  depuis 
ladite  porte  aux  Paintres  tout  fut  tendu  à  ciel  jus- 
qu'à Nostre-Dame  de  Paris  ,  se  non  le  grand  pont. 
Et  quant  il  fut  devant  l'hostel-Dieu  ou  environ  , 
on  ferma  les  portes  de  ladite  église  de  Nostre- 
Dame ,  et  vint  l'évesque  de  Paris,  lequel  apporta 
ung  livre  sur  lequel  le  roy  jura ,  comme  roy  ,  qu'il 
tendroit  loyalment  et  bonnement  tout  ce  que  bon 
roy  faire  de  voit.  Après  furent  les  portes  ouvertes  , 
et  entra  dedans  l'église  et  se  vint  loger  au  Pallays 
pour  celle  nuit  ;  et  fist-on  moult  grand  joie  celle 
nuit,  comme  de  bucciner  ,  de  faire  feux  en-my  les 

rues  ,  clanser,  manger  el  boire,  et  de  sonner  plu- 
sieurs instruments.  Ainsi  vint  le  roy  à  Paris  eoninie 
(levant  est  dit. 

Item  j  le  jour  Sainte-Katherine  ensuivant  ,  fut 
iiiit  ung  moult  soUempnel  serviee  à  Saint-Marlin- 
des-Champs,  pour  feu  le  comte  d'Arminac,  qui 
fut  tué  comme  devant  est  dit  ,  environ  dix-nenl' 
ans  devant  dedans  le  Pallays;  et  y  ot  bien  ce  jour 
dix-sept  cents  cierges  allumes  et  de  torches  à  la 
value  j  et  tous  prestres  qui  voldrent  dire  messe, 
furent  payés.  Mais  on  n'y  fist  point  de  donnée  ; 
dont  on  s'esbaliit  moult .  car  tel  quatre  mille  per- 
sonnes y  allèrent,  qui  n'y  lussent  jà  entrés,  s'ils 
n'eussent  cuidé  qu'on  n'y  eust  fait  donnée;  et  les 
maudirent  qui  avant  prièrent  pour  lui;  et  tout  ce 
service  Ht  faire  le  comte  de  Pardriel  (Pardiac)  on 
de  la  Marche  ,  le  maisné  fils  du  comte  d'Ar- 
minac devantdit,  et  y  fut  le  roy  et  chevaliers  d'An- 
jou et  tous  ceux  de  Nostre-Dame  et  des  collèges  de 
Paris,  tousrevestus. 

Item,  après  dit  le  service,  furent  portés  les  os 
dudit  comte  à  Nostre-Dame-des-Champs  ,  accom- 
paignés  de  grans  luminaires  et  de  gens  tous  vestus 
en  noir  ;  et  là  fut  laissé  jusqu'au  mercredi  suivant; 
et  ce  jourdisnale  roy  à  Saint-Martin-des-Champs; 
et  le  mercredi  furent  emportés  les  os  dudit  comte 
en  son  pays  d'Arminac.  Et  en  ce  temps  avoit  à  Pa- 
ris grand  ,  foison  de  gens  d'armes  ;  et  environ  qua- 
rante ou  cinquante  larrons  qui  s'estoient  boutés 
dedans  Chevreuse  ,  couroient    tous  les  jours  jus- 

qiies  aux  portes  de  Paris  ,  et  prenoient  hommes  , 
bestes  ,  voitures  ;  et  devers  la  porte  Saint- Denis, 
ne  seai  quels  larrons  qui  estoient  à  guette  venoient 
prendre  les  hommes  et  les  proyes  jusques  emprès 
les  portes  de  Paris  ;  et  pour  ce  point  venoient  tou- 
tes les  sepmaines  ;  et  quant  ils  estoient  trois  ou 
quatre  lieues  loin  g  ,  les  gens  d'armes  qui  à  Paris 
estoient  s'armoient  tout  à  loisir,  et  se  partoient 
sans  convoi;  et  tantosts'en  revenoient ,  puisqu'ils 
avoient  fait  manière;  et  pour  ce  enchéri  tout  grain; 
car  le  blé  valloit  cinq  francs  et  demi,  qui  n'estoit 
que  mesteil  ;  orge  soixante  sols  ,  fèves  menues  cinq 
sols  parisis  le  boessel ,  pois  au  pris,  huille  cinq 
sols  parisis  la  pinte  ,  la  livre  de  beurre  salé  six 
blancs  et  tout  à  forte  monnoie.  Et  depuis  que  le 
roy  estoit entré  à  Paris,  tout  enchérit,  comme  dit 
est ,  pour  ces  larrons  qui  toujours  estoient  en  em- 
busches  emprès  Paris  ;  ne  roy,  ne  duc,  ne  comte, 
ne  prévost ,  ne  capitaine  n'en  tenoit  compte  ,  ne 
que  s'ils  fussent  à  cent  lieues  ioing  de  Paris. 

Item  ,  cel  an  grand  année  de  choulx  et  de  na- 
vés  ;  car  le  boessel  ne  coustoit  que  six  deniers  pa- 
risis ,  par  quoi  les  gens  appaisoient  leur  faim  et  à 
leurs  enffents. 

Item  y  le  fruit  faillit  partout,  se  non  de  neffles 
et  de  pommes  de  bois,  et  si  ne  fut  nulles  noix  ou 
nulles  amendes. 

Item  y  le  roj  se  despartit  de  Paris  le  troisiesme 
jour  de  décembre  mil  quatre  cent  trente-huit^  sans 
ce  que  nul  bien  y  lîst  à  la  ville  de  Paris  pour  lors; 

et  sembl  oit  qu'il  nefust  venu  seullement  que  pour 
voir  la  ville  ;  et  vraiment  sa  prinse  de  Montereau 
et  sa  venue  eousta  plus  de  soixante  mille  francs  à 
la  ville  de  Paris  où  qu'ils  fiissenl  prins. 

Item ,  le  jour  de  la  Tjphaine,  les  larrons  de 
Chevrense,  environ  vingt  ou  trente,  vindrent  à  la 
porte  Saint-Jacques  et  entrèrent  dedans  Paris  ,  et 
tuèrent  ung  sergent  à  verge  qui  estoit  assis  à  uno- 
huys,  et  s'en  r'allèrent  francliement,  et  prindrent 
trois  des  portiers  gardant  la  porte  et  plusieurs  au- 
tres pouvres  gens ,  sans  la  proje  qui  ne  fut  pas  pe- 
tite; et  si  n'estoit  que  douze  heures  de  jour  ou  en- 
viron; et  disoient  :  «  Où  est  vostre  roj,  il  est  mu  ce.  » 
Et  pour  les  courses  que  lesdits  larrons  faisoient,  en- 
chérit tant  pain  et  vin  que  pou  de  gens  mangeoient 
de  pain  leur  saoul  ,  ne  pouvres  gens  ne  heuvoient 
point  de  vin. 

/^ew^ceux  de  Montargis  firent  semblablement 
et  rendirent  ces  trois  places. 

Item,  Montargis  s'estoit  autrefois  rendu  par 
ainsi  qu'on  devoit  donner  grand  finance;  laquelle 
ung  grand  seigneur  qui  la  devoit  porter  la  joua 
aux  dés.  Ainsi  estoit  tout  gouverné;  et  se  rendirent 
la  darraine  sepmaine,  l'an  mil  quatre  cent  trente- 
huit  du  mois  d'octobre. 

Item,  la  mortalité  fut  si  grande,  espécialement 
à  Paris  ;  car  il  mourut  bien  à  l'Hostel-Dieu ,  en 
celle  année,  cinq  mille  personnes ,  et  parmi  la  cité 
plus  de  quarante-cinq  mille ,  que  hommes  ,  que 
femmes,  que  enffents;  car  quant  la  mort  se  bou- 

toit  en  une  maison,  elle  en  emportoit  la  plus 
grant  partie  des  gens ,  et  espécialement  des  plus 
forts  et  des  plus  jeunes. 

Item  y  de  celle  mort  trespassa  Févecque  de  Paris, 
nommé  sire  Jacques ,  ung  homme  très  pompeux , 
convoiteux,  plus  mondain  que  ^on  estât  ne  le  re- 
querroit  ;  et  trespassa  le  deuxiesme  jour  du  mois  de 
novembre,  l'an  mil  quatre  cent  trente-huict. 

Item,  en  ce  temps  venoient  les  loups  dans  Paris 
par  la  rivière  ,  et  prenoient  les  chiens  ;  et  si  man- 
gèrent un  enfFent  de  nuit  en  la  place  aux  Chats, 
derrière  les  Innocents. 

Item^  le  jour  Sainte-Geneviève  et  Jandemain,  et 
letroisiesme  jour  ensuivant,  tonna,  espartit,  gresla 
aussi  fort  comme  on  vit  oncques  faire  en  esté, 
temps  au  matin  et  après  disner;  et  estoit  tout  aussi 
cher  comme  devant  est  dit. 

Item  y  ou  mois  de  janvier  futprins  par  les  Anglois 
le  chastel  de  Saint-Germain-en-Laje,  et  fut  par 
un*^  faux  relii^ieux  de  Sainte-Geneviève,  nommé 
Carbonnet,  lequel  estoit  prieur  de  Nanterre  ;  et  se 
list  privé  du  capitaine  dudit  Chastel;  et  tant  fist, 
qu'il  j  entroit  à  quelque  heure  qu'il  vouloit ,  et  sca- 
voit  toujours  où  les  clefs  estoient,  que  on  ne  se 
défioit  point  de  lui;  et  le  mauvais  homme  alla  à 
Rouen ,  et  promist  au  comte  de  Warvic  que  se  il 
lui  vouloit  donner  trois  cents  salus  d'or,  qu'il  lui 
rendroit  le  chastel  ;  et  on  les  lui  bailla,  et  le  faux 
traistre  leur  livra  le  chastel  au  jour  qu'il  leur  avoit 
promis.   Et  environ  douze  ou  quinze  jours  après 

fut  prins  et  recongnut  toute  la  trayson,  et  fut  juge- 
à  prinson  perpétuelle  ,  chargé  de  gros  fers ,  jambes 
et  bras,  et  ne  manger  jamais  que  pain  et  eau,  et 
très  pou . 

Item,  l'ut  la  ville  de  Paris  sans  évesque  jusques 
vingt-un  jour  de  février  ensuivant,  la  vigille  de  la 
chiaire  Saint-Pierre ,  que  en  fist  évesque  de  Paris 
l'archevesque  deThoulouse,  pour  ce  qu'il  estoit  du 
conseil  du  roy.  Ilot  l'ung  et  l'autre;  et  aussitost 
qu'il  fut  confirmé,  il  se  transporta  à  son  archeves- 
ché ,  et  laissa  que  à  Pasques  et  aux  quatre-temps 
de  la  première  sepmaine  de  Karesme,  il  convint 
prendre  et  prier  autre  prélat  pour  faire  les  ordres 
et  autre  divin  service,  appartenant  à  soi  de  faire. 
Et  en  cellui  temps  il  n'avoit  ne  roy  ne  évesque  qui 
tenist  compte  de  la  cité  de  Paris;  et  se  tenoit  le 
roy  toujours  en  Berry  ;  ne  il  ne  tenoit  compte  de 
risle-de-France,  ne  de  la  guerre,  ne  de  son  peuple, 
ne  que  s'il  fust  prinsonnier  aux  Sarrazins.  Et  dit- 
on  par  commun  langaige    selon  signeur    mesme 
duite.  Car  en  vérité  les  Anglois  couroient  toutes  les 
sepmaines  deux  ou  trois  fois  autour  de  Paris,  et 
pilloient,  tuoienl  et  rançonnoient  ;  et  pour  certain, 
lé  connestable ,  ne  les  capitaines  ne  s'avancoient 
de  leur  defFendre  aucunement,  ne  que  s'ils  fussent 
de  leur  party. 

Item,  en  celui  temps,  avoit  si  cher  temps  à 
Rouen,  que  le  sextierde  bien  pouvre  blé  coustoit 
dix  francs ,  et  tous  vivres  au  prix ,  et  trouvoit-on 
tous  les  jours  en  my  les  rues  les  petits  enfFents  morts 

que  les  chiens  mang-eoient  ou  les  porcs,  el  tout 
par  la  cruauté  de  l'archevesque.  quiestoit  homme 
plein  de  sang  ^  et  avecques  lui  prévost  qui  avoit 
esté  de  Paris  .  messire  Symon  Morhier  ,  qui  élevé 
leur  a  tant  de  maletostes,  que  nul  ne  povoit  vivre 
en  la  cité  de  Rouen ,  s'il  n'estoit  à  eux ,  ou  se  il 
n'estoit  moult  riche  paravant  ;  ainsi  estoit  gou- 
verné. 

Item,  en  cellui  an  mil  quatre  cent  trente-huict, 
fust  si  largement  verdure  ,  comme  porée ,  choux , 
poreaux  ,  navez ,  persin ,  cerfeuil ,  et  toute  autre 
verdure  appartenant  à  corps  d'homme  nourrir ,  car 
au  mois  de  janvier  jusques  à  la  Saint -Jehan,  on 
avoit  plus  de  verdure  pour  ung  tournois  à  la  Chan- 
deleur et  devant  et  après,  qu'on  avoit  eu  l'année  de 
devant  en  avril  ne  en  maj  pour  deux  blancs  ou 
trois. 

Item ,  environ  huit  jours  après  la  Saint-Pierre , 
fut  le  persil  et  le  cerfeuil  tant  cher  que  on  n'en  po- 
voit fîner.  Pour  vrai  on  vendoit  quatre  doubles  ou 
six  deniers  autant  de  persil  ou  de  cerfeuil  que  on 
avoit  eu  quinze  jours  pour  un  nevet. 

Item  ,  à  la  Saint-Jehan  ou  environ  enchérit  tant 
le  blé,  que  pour  vrai,  un  sextier  de  bon  mestel 
valloit  huict  francs,  et  unij;-  sextier  de  seigle  valloit 
six  francs,  et  la  mesure  de  suif  six  sols  parisis;  la 
peinte  d'huile  de  noix  six  sols  ;  la  livre  de  chan- 
delles quatre  blancs. 

Item,  en  cellui  temps  vint  le  connestable  à  Paris, 
et  amena  avecques  lui  ung  grant  tas  de  larrons,  et 

fist  entendant  qu'il  estoit  venu  pour  prendre  Pon- 
toise,  et  les  mena  environ  la  ville;  et  la  reg-arda 
tant  seulement  de  loini*-,  et  dist  qu'elle  estoit  nioull 
forte  à  prendre  ,  et  qu'il  n'avoit  pas  assez  ^'ens;  et 
s'en  retourna  sans  autre  chose  faire  ,  lui  et  ses  lar- 
rons, tout  gastant  les  blés  ,  les  grang-es  et  les  éri- 
taiges  des  bonnes  gens,  avant  qu'ils  fussent  bons, 
espécialement  les  cerises,  quicommencoient  à  rou- 
gir; et  ce  qu'ils  ne  povoient  manger,  comme  fèves 
nouvelles  et  pois ,  apportoient-ils  à  grant  sachées. 

Item,  la  darraine  sepmaine  de  juin,  vint  ung 
autre  aussi  mauvais  ou  pire,  nommé  le  comte  de 
Perdriel  (Pardiac),  qui  fut  fils  du  comte  d'Arminac, 
qui  fut  tué  pour  ses  démérites,  et  admena  une 
autre  grant compaignie  de  larronset  de  murdriers. 
qui,  par  leur  mauvaise  vie  et  détestable  gouverne- 
ment, furent  nommés  les  escorcheurs.  Et  pour 
vrai  ils  n'estoient  pas  mal  nommés  ;  car  aussitost 
qu'ils  venoient  en  quelque  ville  ou  villaige,  il  con- 
venoit  soi  rançonner  à  eux  à  grant  finance  ,  ou  ils 
desgastoient  tous  les  blés  qui  y  estoient,  qui  encore 
estoient  tous  verds  ;  et  firent  entendant  qu'ils  dé- 
voient prendre  Meaux  d'assaut,  ou  par  gens  qui 
dévoient  leur  livrer,  ou  par  composition  ou  autre- 
ment, et  firentcharger  canons  et  prendre  tout  le  pain 
qu'on  trouvoit,  et  orent  l'argent  largement  j  car  on 
cuidoit  qu'ils  deussent  trop  bien  faire  la  besongne  ; 
mais  ils  ne  passèrent  guères  par-de  là  le  chaslel 
de  Dampmartin  ;  et  là  pilloient,  tuoient,  rançon- 
noient  les  blés  et  tous  autres  gaignaiges,  sans  autre 

bien  faire.  Ainsi  besoingnoit  le  connestable  de 
France,  Artus,  comte  de  Richemont.  Et  ponr  vrai 
les  prisonniers  Anglojs  disoient  à  Paris  et  ailleurs 
quant  ils  avoient  payé  leur  rançon  et  qu'ils  es- 
oient  en  leurs  lieux,  que  les  Angloys  disoient  plei- 
nement :  «  Par  saint  George  !  vous  povez  bien  crier 
»  et  braire  à  vostre  connestable  qu'il  vous  secoures  ; 
»  car  par  saint  Edouard,  tant  qu'il  sera  connestable, 
»  nous  n'avons  point  paour  que  nous  soyons  combattu 
»  qu'il  puisse.  Car  quant  il  veut  faire  une  bonne 
»  armée  pour  faire  le  bon  varlet  et  pour  avoir  de 
)>  vostre  argent,  nous  le  savons  de  par  lui  ou  de  par 
»  autres,  toujours  trois  ou  quatre  jours  d'avant;  car 
»  par  saint  George  î  lui  bon  Angloys,  et  à  secret  et  en 
»  appert.  »  Mais  aucuns  tenoient  qu'ils  le  disoient 
pour  le  mettre  en  haine  duroy  et  du  commun  ;  mais  la 
plus  saine  partie  le  tenoit  pour  très  mauvais  homme 
et  très  couart.  Brief,  il  ne  challoit  ne  de  roy,  ne  de 
prince,  ne  de  commun,  ne  de  ville  ou  de  chastel 
que  les  Angloys  preissent  ;  mais  qu'il  eust  de  l'ar- 
gent ne  lui  challoit  du  demourant  ne  de  quelle 
part.  Brief,  il  n'estoit  à  rien  bon  au  regard  de  la 
guerre  ;  et  laissoit  et  soufFroit  aux  gros  qui  avoient 
les  grants  greniers  pleins  de  blés  et  d'autres  grains, 
vendre  aux  pouvres  gens  tant  comme  ils  vouloient. 
Mais  qu'il  en  eust  un  émolument  ou  prouffit,  il  ne 
lui  challoit  comment  ils  le  vendissent.  Et  tant  les 
laissa  faire  à  leur  guise,  que  la  première  sepmaine 
de  juillet ,  qui  vouloit  avoir  un  sextier  de  bon  blé, 
il  coustoit  neuf  francs  très  bonne  monnoie,  et  les 

fèves  pour  faire  mouldre  six  francs.  Kt  pour  ce 
que  le  peuple  ne  se  povoit  taire,  il  fist  le  bon  var- 
ie! ,  et  fist  mettre  le  siège  devant  la  cité  de  Meauxj 
mais  ce  fut  quant  ils  orent  touscuillis  leurs  seigles 
et  leurs  potaiges.  Et  ne  faisoit  mie  en  deux  mois, 
ce  qu'il  deust  avoir  fait  en  huit  jours  ;  car  il  com- 
mença dès  le  moys  de  mai  à  dire  à  ses  gens  qu'il 
se  convenoit  ordonner  pour  y  allerj  et  si  fut  avant 
le  dix-neuviesme  jour  de  juillet  qu'il  ne  ses  gens  y 
missent  le  siège  ;  lesquels  gens  estoient  les  plus 
mauvaises  gens  que  on  eust  oncques  veii  au  royaume 
de  France  ;  et  se  faisoient  appeler  les  escorcbeurs  ; 
car  telx  les  devoit-on  tenir  partout  où  ils  passoient, 
car  après  eux  ne  venoit  rien  ne  que  après  feu. 

Item  y  ils  assaillirent  la  ville  le  douziesme  jour 
d'aoust  ensuivant ,  et  la  prindrent  par  force  ,  et  y 
ot  aucuns  prins  à  qui  on  coppa  les  testes. 

Item ,  le  marché  ne  pot  estre  prins;  et  se  mi- 
rent bien  six  cents  Angloys  dedens  qui  le  tindrent 
moult  bien,  jusques  à  ce  que  le  roy  vint  à  Paris 
la  seconde  foys  puis  l'entrée  des  Francoys,  et  y 
entra  par  la  porte  Saint- Antoine,  le  neufviesme  jour 
de  septembre,  landemain  de  la  Nativité  Nostre- 
Dame  ;  et  le  jeudi  ensuivant  alla  à  Saint-Denis 
faire  chanter  pour  sa  sœur,  dame  Marie  de  Poissy. 

Item,,  le  dimanche  ensuivant  rendirent  les  An- 
gloys le  marché  de  Meaux  leurs  vies  sauves  et 
leurs  biens;  et  furent  admenés  par  eau  à  Paris, 
et  y  furent  deux  jours  sur  la  rivière,  es  bateaux. 

Item  y  le  darrain  jour  de  septembre  se  partit  le 

roj  de  Paris,  et  alla  à  Orléans  ;  et  landeinain,  entre 
lejeudietle  vendredi,  vindrenllesAn^lojs,  environ 
mjnuit,  en  la  ville  de  Nostre-Dame  des  Champs,  et 
boutèrent  feux  ;  et  prindrent  hommes  et  biens  ce 
qu'ils  porent. 

Item,  le  ving-t-quatriesnie  jourd'aoust,  Tanqua- 
torze  cents  trente-huit,  fut  prins  en  la  rivière  de 
Seine,  devant  les  Bernardins  ou  environ,  ung- 
poisson  qui  avoit ,  entre  queue  et  teste ,  sept  pies 
et  demi  au  pié  du  rov  de  Chastellet  larg-ement. 

Item ,  en  cellui  temps,  espécialmenttant  comme 
roy  fut  à  Paris ,  les  loups  si  esragés  de  manger  chair 
d'hommes,  de  femmes  ou  d'enlFents,  que  en  la 
darraine  sepmaine  de  septembre ,  estranglèrent 
et  mangèrent  quatorze  personnes,  que  granls  que 
petits,  entre  Montmartre  et  la  porte  Saint-Anthoine, 
que  dedens  les  vignes,  que  dedens  les  mares;  et 
s'ils  trouvoient  ung  troupeau  de  bestes,  ils  assail- 
loient  le  berger ,  et  laissoient  les  bestes.  La  vigile 
Saint-Martin  fut  tant  chassé  un  loup  terrible  et  or- 
rible  ,  qu'on  disoit  que  lui  tout  seul  avoit  fait  plus 
des  douleurs  devantdiles  que  toutesles  autres  ;  celui 
jour  fut  prins,  et  n'avoit  point  de  queue;  et  pour 
ce  fiit  nommé  Courtault  ;  et  parloit-on  autant  de 
lui  comme  on  fait  du  larron  de  bois  ou  d'ung  cruel 
cappitaine;  et  disoit-on  aux  gens  qui  alloient  aux 
champs  :  «  Gardez-vous  de  Courtault.  »Icellui  jour 
fut  mis  en  une  brouette,  la  gueule  ouverte,  et  mené 
parmi  Paris  ;  el  laissoient  les  gens  toules  choses  à 
faire,  fùst  boire,  fust  manger  ou  autre  chose  né- 


cessaire  que  que  ce  fiist,  pour  aller  voir  Courtault; 
et  pour  vrai  il  leur  valhit  plus  de  dix  francs  la 
cuillelte. 

Item  y  en  celle  année  fut.  tant  de  g'iandde  chesne, 
qu'on  le  vendoit  à  la  halle  eniprès  l'avojne,  à 
aussi  grand  sachées  comme  blés. 

Item,  le  seiziesme  jour  de  décembre  vindrent 
les  loups  soudainement ,  et  estranglèrent  quatre 
l'emmes  mesnaigères  ;  et  le  vendredi  ensuivant  ils  en 
afFollèrent  (estropièrent)  dix-seplentourParis,  dont 
il  en  mourut  onze  de  leur  morsure  ;  et  iaisoient 
en  ce  temps  ceux  qui  gouvernoient  de  par  le  roj  , 
nouvelles  subsides;  car  ils  ordonnèrent  que  quel- 
que beste  à  corne  comme  bœufs  ou  vaches  qui  se- 
roient  vendus  au  marché  payeroit  quatre  sols  pa- 
risis  ,  le  pourcel  huit  blancs,  le  mouton  ou  brebis 
quatre  blancs.  Et  avec  ce  firent  une  très  grosse 
taille  et  très  grevable  ;  car  qui  n'avoit  pajé  devant 
que  quarante  sols,  il  pajoit  six  livres,  car  elle  dou- 
bla deux  fojs  ;  et  aussitost  comme  ils  venoient  pour 
être  payez,  et  on  ne  les  payoit ,  on  avoit  tantost 
après  sergents  en  garnison ,  qui  moult  grevoient 
le  pouvre  commun  ;  car  quant  ils  estoient  dans  les 
maisons,  il  les  convenoit  gouverner  de  grans  des- 
pens  ;  car  c'estoient  les  varlets  au  deable,  ils  Iai- 
soient du  mal  trop  plus  que  on  ne  leur  com- 
mandoit. 

Item  y  en  celiui  an,  en  janvier  et  février,  vint 
moult  grant  foison  de  porcs  ;  mais  les  faux  gou- 
verneurs  .    quant  ils  virent  la  grant  abondance. 

ils  firent  tant  enchérir  le  sel,  que  le  boessel  de  sel 
coustoit  vingt-deux  sols  parisis ,  et  encore  on  n'en 
povoit  fîner  pour  son  argent,  et  furent  à  Paris  per- 
dus très  grant  foison  de  porcs  qu'on  avoit  tuez  par 
deffaulte  de  sel ,  car  les  gouverneurs  ne  vouloient 
que  on  l'amenast  que  par  chevallées  ,  pour  vendre 
plus  à  leur  voulenté  ;  et  disoit-on  pour  vrai  que 
tout  ce  faux  gouvernement  ne  procédoit  que  du 
faux  malice  de  l'abbé  de  Saint-Mor-des-Fossez. 

Item,  en  celle  année  fust  tant  de  tauppes ,  que 
tous  les  jardins  en  estoient  gaslez. 

Item  ,  en  celle  année  furent  les  Escorcheurs  en 
Bourgoigne;  et  en  une  grant  court  du  pays  mirent 
toutes  les  bestes  à  corne  comme  vaches  ,  beufs 
qui  labouroient  aux  champs,  qu'ils  porent  trouver, 
sans  les  besles  à  laines  et  pourceaux  et  autres  bes- 
tail  ;  et  tous  firent  mourir  de  faim,  parce  qu'ils 
furent  trop  sans  manger  là-dedans  ;  et  fut  pour  ce 
que  les  gens  du  pays  ne  porent  payer  si  grant 
rançon  qu'ils  demandoieut. 

Item ,  en  celle  année  furent  les  escorcheurs  de- 
vant Avranches ,  et  y  mirent  le  siège  ;  et  en  estoit 
chef  le  connestable  le  comte  de  Richemont  ;  et 
estoient  bien  quarante  mille  contre  huit  mille  An- 
giois ,  et  firent  lever  le  siège  à  grant  deshonneur, 
voulsissent  ou  non. 

Item  ^  en  cellui  temps  le  roy  et  son  filx  furent 
à  descort  par  le  conseil  d'aucuns  des  seigneurs  de 
France  ,  comme  le  duc  d'Anjou  ,  le  connestable  , 
lesquels  furent  avec  le  roy  et  le  duc  de  Bourbon 

avec  le  dalphin  et  ung  grant  nombre  qu'on  noni- 
moit  les  plus  larrons  qu'ils  tussent  ou  remenant  du 
monde,  et  estoient  nommez  les  Escorcheurs;  et  fai- 
soient  g-uerre  ou  pouvre  peuple  si  forte ,  que  on 
n'osoit  issir  hors  des  bonnes  villes  ;  et  quelques  per- 
sonnes qu'ils  encontrassent,  ils  lui  demandoient 
qui  vive.  S'il  estoit  de  leur  parti ,  il  n'estoit  seule- 
ment que  desrobbé  de  quant  qu'il  avoit;  et  s'il  estoit 
d'autre  parti,  il  estoit  tué  et  desrobbé,  ou  mené 
en  prinson ,  dont  jamais  il  n'issoit  ,  tant  estoit  tiré 
à  gehaine,  et  mis  à  grant  rançon ,  que  jamais  ne  la 
pouvoit  payer  ;  et  par  celle  cause  mouroit  dans 
leurs  prinsons. 

//ew^ilsmangeoient  char  en  karesme,  fromaige, 
lait  et  œufs  comme  en  autre  temps.  En  cellui 
temps  se  bouttèrent  dedens  Corbeil  et  dedens  le 
le  bois  de  Yincennes  et  à  Beauté. 

ItenijXe  premier  dimanche  de  mai,  l'an  mil  qua- 
tre cent  quarante ,  environ  une  douzaine  de  ces 
Escorcheurs  vindrent  à  Paris;  et  après  disner  allè- 
rent jouer  en  l'isle  Nostre-Dame  avec  autres  gens,  et 
regardèrent  les  toilles  des  bourgeois  de  Paris  qu'on 
blanchissoit,  et  très  bien  les  advisèrent;  et  quant  ce 
vint  sur  le  soir,  ils  firent  semblant  s'en  venir  et  se 
mucèrent  (cachèrent  )  en  lieu  qu'ils  avoient  espié;  et 
à  minuit  ou  près  vindrent  en  laditte  isle  ,  et  prin- 
drent  touttes  les  toilles  de  lin  ,  sans  prendre  une 
seule  de  chanvre ,  et  navrèrent  les  gardes  de  plu- 
sieurs plaies ,  et  dit-on  qu'ils  valloient  bien  quatre 
cent  livres  parisis  j  et  s'en  allèrent  droit  à  Corbeil  ; 

el  Liiig  vieil  chevalier  nommé  messire  Jehan  Fou- 
colt,  et  le  cappitaine  du  bois  qui  les  deussent  avoir 
rescoussés,  s'en  allèrent  partir  à  butin  à  Corbeil. 

Item,  celle  année  fut  tant  de  hannetons  et  si 
iarg-ement,  que  on  ne  les  avoit  oncques  mais  vu 
venir  à  si  grant  abondance  ;  mais  il  fist  si  grant 
froit  la  première  sepmaine  de  juing^  et  si  grant 
vent  et  pluie  ,  qu'ils  n'orent  point  de  longue  durée. 

Item jW.  fut  de  tauppes  partout,  que  on  n'avoit 
oncques  mais  vu  ;  car  pour  vrai  ils  gattoient  tout- 
tes  les  semences  que  on  mettoit  en  terre  ;  et  si 
avoit  tant  dès  lors,  qu'il  ne  demouroit  rien  en  arbre 
qui  fruit  portast ,  ne  cosses  de  pois  ou  de  fèves. 

Item ,  en  ce  lemps  avoit  moult  cruelle  guerre, 
entre  le  roj  et  son  filx  ;  et  estoit  le  duc  de  Bour- 
bon à  l'aide  du  filx  contre  le  père  ;  et  se  tenoit  ea 
fortes  villes  ou  pays  de  Bourbonnois,  accompaigné 
de  foison  gens  d'armes,  qui  tout  destruisoient  son 
pays.  Et  d'autre  part  le  roy  estoit  au  pays  de  Berry  ; 
car  pour  certain  on  alloit  bien  dix  ou  douze  lieues 
que  on  n'eust  trouvé  que  boire  ne  que  manger,  ne 
fruit,  ne  autre  chose,  et  si  estoit  ou  droit  cueur 
d'aoust  ;  et  tuoient  et  coppoient  les  gorges  les 
ungs  aux  autres,  fust  prestre  ,  clerc,  ou  moine, 
nonnain  ,  ménestrel  ou  hérault,  femmes  ou  enf- 
fenfs.  Briefil  n'estoit  homme  ne  femme  qui  osast 
se  mettre  en  chemin  pour  chose  qu'il  eust  à  faire  , 
et  prenoient  les  villes  les  ungs  aux  autres.  Corbeil 
fut  prins  au  nom  du  duc  de  Bourbon  ;  Beauté  et  le 
bois  et  ies  autres  estoienl  de  par  le  roy;  et  ceux 

(le  Corbeil  allèrent  faire  une  course  j)oui'  piller 
sur  les  champs.  Et  aussi  lost  qu'ils  furent  ung  pou 
esloif^nez  de  Corbeil ,  ceux  de  la  ville  leur  fermè- 
rent les  portes;  et  leur  cappitaine,  qu'on  nommoit 
messire  Jehan  Foucault ,  chevalier ,  se  bouta  de- 
dans le  chastel ,  et  lui  et  ceux  qui  estoient  demou- 
rez  pour  garder  la  ville  ;  et  tantost  ceux  de  la  ville, 
quant  ils  virent  qu'il  s'enferma  ou  chaslel ,  l'as- 
siégèrent ;  et  quant  ils  se  virent  ainsi  assiégez,  si 
jouèrent  à  tout  ;  car  ils  avoient  assez  canons  et 
artillerie ,  dont  ils  dommaigèrent  moult  ceux  de  la 
ville,  que  homme  de  la  ville  n'estoit  tant  hardi 
d'approcher  vers  eux.  En  ce  temps  le  roy  et  son 
fîlx  furent  accordez ,  par  ainsi  que  toutes  les 
places  que  le  duc  de  Bourbon  avoit  prinses  la 
guerre  durant,  furent  rendues  au  roj  par  le  traité 
fait  entre  eux  signeurs  ;  et  par  ce  point  fut  le  chas- 
tel délivré  de  Foucault,  et  d'un  grant  tas  de  lar- 
rons qui  avecques  lui  estoient;  et  fut  laditle  paix 
criée  parmi  Paris  du  roy  et  de  son  filx ,  le  jour 
madame  Sainte-Anne  vingt-huitiesme  jour  de  juil- 
let ;  et  fist-on  les  feux  parmi  Paris.  Et  celle  année 
mil  quatre  cent  quarante  fut  très  fructueuse  de 
tous  biens,  très  bons  et  à  bon  marché;  car  on 
avoit  aussi  bon  blé  pour  seize  sols  parisis,  comme 
l'année  devant  pour  cinq  francs;  aussi  bonnes  fèves 
pour  quatre  blancs,  comme  l'année  devant  pour 
sept  ou  huit  sols  parisis;  très  bons  pois  pour  six 
blancs,  et  si  grant  marché  de  tout  fruit,  comme 
un  voulloil  demander  ;  car  on  avoit  le  cent  de  gros- 

ses  peschespour  Jeux  deniers  parisis ,  poires  d'An- 
goisse ou  de  Gaillau-pepin  très  grosses  pour  quatre 
deniers  le  quarteron,  le  cent  de  prunes  de  damas 
pour  sept  deniers,  le  cent  de  très  bonnes  noix 
pour  quatre  tournois. 

Item  y  en  ce  temps  ,  la  ville  de  Harefleu  estoit 
assiégée  des  Anglois  ;  c'est  pourquoi  le  roj  fist 
une  grand  assemblée  de  gens  d'armes  pour  qui  il 
convint  faire  une  grosse  taille ,  et  lever  subsides 
plus  grands  que  autrefois;  car  une  queue  de  vin 
pa)oit  aux  portes  de  Paris  vingt  blancs ,  qui  ne 
payoit  l'année  devant  que  huit  blancs. 

Item  y  quant  l'assemblée  des  gens  d'armes  fut 
faite,  ils  prindrent  leur  chemin  à  venir  parmi  Pa- 
ris, pour  quérir  leurs  nécessités  ,  et  y  furent  bien 
quatre  ou  cinq  jours  ;  et  estoient  espartis  es  villai- 
ges  d'entour  Paris;  et  tout  à  leur  povoir  gastèrent, 
car  il  estoit  le  droit  cueur  de  vendange. 

Item  ,  en  ce  temps  estoit  très  grand  nouvelle  de 
la  Pucelle  ,  dont  devant  a  esté  faite  mention ,  la- 
quelle fut  arse  à  Rouen  pour  ses  démérites  ;  et  y 
avoit  adoncques  maintes  personnes  qui  estoient 
moult  abusées  d'elle,  qui  croyoient  fermement  que 
par  sa  sainteté  elle  se  fust  eschappée  du  feu,  et 
qu'on  eust  arse  un  autre,  cuidant  que  ce  fust  elle. 
Mais  elle  fut  bien  véritablement  arse  et  toute  la 
cendre  de  son  corps  fut  pour  vrai  gettée  en  la  ri- 
vière pour  les  sorceries  qui  s'en  feussen  t  pu  ensuivir . 

Item  y  en  celui  temps  en  amenèrent  les  gens  d'ar- 
mes unC;  laquelle  fut  à  Orléans  très  honorable- 

ment  receue  ;  et  quant  elle  fut  près  de  Paris  ,  la 
grand  erreur  recommença  de  croire  fermement 
que  c'estoit  la  Pucelle  ;  et  pour  celle  cause  l'uni- 
versité et  le  parlemenl  la  firent  venir  à  Paris  bon 
gré  mal  gré;  et  fut  monstrée  au  peuple  au  Palais 
sur  la  pierre  de  marbre  en  la  grand  court ,  et  là 
fut  preschée  ,  et  toute  sa  vie  et  tout  son  estât,  et  dit 
qu'elle  n'estoit  pas  pucelle ,  et  qu'elle  avoit  esté 
mariée  à  ung  chevalier  dont  elle  avoit  eu  deux  fils; 
et  avec  ce  disoit  qu'elle  avoit  fait  aucune  chose, 
dont  il  convint  qu'elle  allast au  Saint-Père,  comme 
de  main  mise  sur  son  père  ou  mère ,  prestre  ou 
clerc  violentement  ;  et  que  pour  garder  son  hon- 
neur, comme  elle  disoit,  elle  avoit  frappé  sa  mère 
par  mésaventure ,  comme  elle  cuidoit  férir  ung 
autre,  et  pour  ce  qu'elle  eust  bien  eschevé  (évité) 
sa  mère,  se  n'eust  esté  la  grand  ire  où  elle  estoit , 
car  sa  mère  la  tenoit  pour  ce  qu'elle  vouloit  battre 
une  sienne  commère  ;  et  pour  celle  cause  lui  con- 
venoit  aller  à  Rome  ;  et  pour  ce  elle  y  alla  vestue 
comme  ung  homme ,  et  fut  comme  souldoyer  en 
la  guerre  du  Saint-Père  Eugène  ;  et  fist  homicide 
en  ladite  guerre  par  deux  fois  ;  et  quant  elle  fut  à 
Paris,  encore  retourna  en  la  guerre,  et  fut  en  gar- 
nison ,  et  puis  s'en  alla. 

Item,  le  neuviesme  jour  d'octobre  fut  receu  à 
Nostre-Dame  de  Paris,  c'est  assavoir  le  jour  mon- 
sieur Saint-Denis ,  l'évesque  de  Paris ,  lequel  estoit 
archevesque  de  Toulouse  ;  et  ainsi  fut-il  archeves- 
que  et  évesque  de  Paris  ,  et  fut  nommé  Denis  de 
Moulins. 

Item,  en  celui  mois  fut  faite  une  grosse  taille  , 
pour  aller  rescourre  Harrefleu  ,  que  les  Àn^lois 
avoient  assiégé  ;  et  fut  cuillie ,  et  puis  n'en  firent 
autre  chose  François  ;  et  ceux  de  Harrefleu  par 
force  de  famine  se  rendirent  aux  Anglois  ;  et  si 
estoient  bien  les  François  vingt  mille ,  comme  on 
disoit ,  ou  plus  ;  et  les  Anglois  n'estoient  pas  plus 
de  huit  mille  ,  qui  toujours  gagnoient  pays.  Et 
vraiement  il  sembloit  que  les  seigneurs  de  France 
fouissent  toujours  devant  eux,  espécialmentle  roj, 
qui  avoit  avecques  lui  tant  de  larrons  ;  car  les  roys 
estrangers  disoient  aux  marchands  de  France,  quant 
ils  alloient  dans  leur  .pays ,  que  le  roy  de  France 
estoitle  droit  ourine(origène)  aux  larrons  de  chres- 
tienté;  et  pour  certain  ils  ne  mentoient  mie,  car 
tant  y  en  avoit  en  l'Isle-de-France,  qu'elle  estoit 
toute  peuplée  de  gens  pires  que  ne  furent  oncques 
Sarrazins,  comme  il  apparoist  par  les  grands  énor- 
mes péchés  et  tyrannie  qu'ils  faisoient  au  pouvre 
peuple  de  tout  le  pays  où  le  roy  les  menoit,  comme 
des  enfFents  nouveaux;  mais  la  plus  grand  tyrannie 
qu'on  eust  oncques  veue,  car  ils  ostoient  aussitost 
qu'ils  estoient  nez  de  leur  mère  ;  et  les  eussent 
plustost  laissés  mourir  sans  battesme,  que  jamais 
père  et  mère  les  eussent  tenus  sans  grand  rançon. 

/f^/«,  ilsprenoient  les  petits  enffents  qu'ils  trou- 
voient  parmi  les  chemins  auxvillaiges  ou  ailleurs, 
et  les  enl'ermoient  en  huches  ;  et  là  mouroient  de 
faim  et  d'autre  mesaise  ,  qui  ne  les  ranconnoit  de 
grant  rançon. 

Itew  .  quant  un  preudhomme  avoit  une   jeune 

femme,  et  ils  le  povoitit  prendre,  et  il  ne  povoit 
pajer  la  rançon  qu'on  lui  deniandoil,  ils  le  tour- 
mentoientet  le  tyrannoient  moult  grièvement  ;  et 
lesaucunsmettoient  en  grands  huches,  et  puis  pre- 
noient  les  femmes  ,  et  les  meltoient  par  force  sur 
le  couvercle  de  la  huche  oîi  le  hon  homme  estoit , 
et  crioient  :  «Villain,  en  despit  de  toi  la  femme  sera 
M  chevaulchée  ci-endroit  ».  El  ainsi  le  faisoient;  et 
quant  ils  avoient  fait  leur  malle  œuvre  ,  ils  lais- 
soient  le  pouvre  périr  là-dedans  ,  s'il  ne  pajoit  la 
rançon  qu'ils  lui  demandoient.  Et  si  n'estoit  roy 
ne  nul  prince  qui  pour  ce  s'avancast  de  faire  au- 
cune aide  au  pouvre  peuple  ;  mais  disoient  à  ceux 
qui  s'en  plaignoient  :  ((  Il  faut  qu'ils  vivent  ;  se  ce 
»  fussent  les  Anglois  ,  vous  n'en  parlassiez  pas  , 
»  vous  avez  trop  de  bien.  » 

Item  ,  le  sabmedi  quatorziesme  jour  de  janvier, 
l'an  mil  quatre  cent  quarante  ,  entra  le  duc  d'Or- 
léans à  Paris,  qui  avoit  esté  prisonnier  aux  An- 
glois ou  pays  d'Angleterre  par  l'espace  de  vingt- 
cinq  ans  et  plus.  Quant  il  ot  esté  environ  huit  jours 
à  Paris,  il  se  despartit  de  Paris  ,  lui  et  sa  femme 
qu'il  avoit  admenée  avecques  lui  ;  et  se  partit  de 
Paris  le  jeudi  ensuivant  qui  fut  venu  ;  et  alla  voir 
son  pays  d'Orléannois,  et  ceux  de  Paris  lui  don- 
nèrent de  beaux  dons  à  sa  despartie  ;  el  il  les  print 
très  voulentiers  ;  et  encore  convint-il  faire  une 
taille  pour  lui  aider,  dont  le  clergé  paya  la  moi- 
tié, pour  ce  qu'il  promist,  par  la  foi  de  son  corps, 
de  faire  paix  entre  le  rov  de  France  et  d'Angle- 

terre.  Pour  ce  le  clergé  fut  plus  incliné  à  lui  aider 
à  ladite  taille ,  car  tout  se  perdoit  par  la  maudite 
guerre.  Il  est  vrai  qu'on  pendit ung  larron,  lequel 
estoit  coutumier  ,  quant  il  véoit  ung  petit  enffant 
en  maillot  ou  autrement ,  il  l'ostoit  à  la  mère  ,  et 
tantost  le  gettoil  ou  feu  sans  pitié  ,  qui  tantost  ne 
le  ranconnoit ,  et  en  fist  mourir  aucuns  par  sa 
cruauté  comme  Hérodes. 

Item ,  en  celui  an  mil  quatre  cent  quarante  ,  fut 
le  cimetière  des  Innocents  par  l'espace  de  quatre 
mois  ,  qu'on  n'y  enterra  oncques  personnes,  petits 
ne  grands  ,  ne  on  n'j  fist  procession  ou  recommen- 
dation  pour  quelque  personne  ;  et  tout  par  l'éves- 
que  qui  pour  lors  estoit,  qui  en  vouloit  avoir  trop 
grand  somme  d'argent ,  et  l'église  estoit  trop  po- 
vre  j  et  fut  nommé  celui  évesque   maistre  Denis 
des  Moulins,  lequel  estoit  arcevesque  de  Toulouse, 
patriarche  d'Antioche  ,  évesque  de  Paris,  et  du 
grand  conseil  du  roj  Charles  VII  de  ce  nom;  et  si 
disoit-on  qu'il  n'en  estoit  pas  content ,  et  si  esloit 
homme  ancien  et  très  pou  piteux  à  quelque  per- 
sonne ,  s'il  ne  recevoit  argent  ou  aucun  don  qui  le 
vaulsist  ;  et  pour  vrai  on  disoit  qu'il  avoit  plus  de 
cinquante  procès  au  parlement  ;  car  de  lui  n'avoit 
rien  sans  procès. 

Ilem/A,  ousestrès  desloyaux  complices;  trouvè- 
rent une  pratique  bien  estrange,  car  ils  alloient  parmi 
Paris;  et  quant  ils véoient  huys  fermés,  ils  deman- 
doient  aux  voisins  d'entour  «  :  Pourquoi  sont  ces 
»  huys  fermés?  Ha  1  sire,  respondoient-ils,  les  gens 

»  en  sonttrespassés.»  —  «  Et  n'ont-ils  nuls  hoirs  qui 
»  y  fussent  demourés.»  —  «  Ha  !  sire,  ils  demourent 
aillcurs.»Etlaniraisoientqu'ils,parlcursclécevantes 
paroles,  scavoieiit  où  ils  se  demouroient;  et  tantost 
les faisoient citer  pour  rendre comple  de  leurs  testa- 
ments; et  se  par  aucune  adventure  pour  long-temps, 
posé  qu'ils  eussent  bien  accompli  leur  testament,  et 
qu'ils  le  prouvassent  bien,  si  nepeussent-ilschevir, 
s'ils  tantost  ne  apportassent  leurs  testaments,  et  y 
eust  dix  ou  douze  ans;  et  s'ils  l'apportassent,  si 
bien  coustoit-il  argent  par  leur  subtille  cautelle. 

Item  y  celle  année  lut  moult  bonne,  car  on 
avoit  le  sextier  de  bon  froment  pour  seize  sols  pa- 
risis,  le  sextier  de  noix  pour  vingt-quatre  sols  pa- 
risis,  et  le  crioit-on  parmi  Paris,  comme  on  fait  le 
charbon,  à  trois  blancs  le  boesseau;  la  pinte  d'huille 
cinq  blancs  ;  bonnes  pommes  en  mai  pour  deux 
blancs  le  boesseau;  la  pinte  de  vin  deux  deniers  ; 
fèves  pour  dix  deniers  ;  pois  pour  quatre  blancs; 
navés  pour  quatre  deniers  le  boesseau.  Mais  les 
Anglois  couroient  souvent  jusques  aux  portes  de 
Paris.  Et  si  n'y  avoit  qu'ung  seul  capitaine  d'An- 
gleterre nommé  Taliebot  ,  qui  faisoit  visaige  ,  et 
tenoit  pié  encontre  le  roy  et  sa  puissance;  et  pour 
vrai  il  sembloit,  au  semblant  qu 'ils monstroient,  que 
nioultledoubtassent,  car  toujours  eux  esloignoient 
de  lui  vingt  ou  trente  lieues;  car  il  chevaulchoit 
parmi  France  plus  hardiment  qu'ils  ne  faisoient. 
Et  si  tailloit  tous  les  ans  le  roy  deux  fois  son  peu- 
ple du  mains  pour  aller  combattre  Taliebot;  et  si 

n'en  faisoit-on  rien.  Par  quoi  le  peuple  du  villaige 
fut  tant  grevé  comme  on  peut  croii^e  espécialment 
laboureurs:  car  du  blé  qui  leur  avoit  cousté   en 
semence  quatre  francs  le  sextier  ,  ne  leur  valloit 
que  seize  sols  parisis  ,  ou  vingt  sols  au  plus  ;   et 
l'avoine  qui  avoit  couslé  trois  francs  ,  ne  leur  ren- 
doit  que  treize  sols  parisis  ;   et   pareillement  de 
tous  grai  ns;  et  après  les  pactis  ,  les  tailles  ,  et  les 
courses  sans  pitié.  Et  qui  pis  est ,  les  capitaines  fi- 
rent une  ordonnance  aux  chasteaux  d'entour  Pa- 
ris, où  il  j  avoit  ponts  à  passer,  comme  Gharenton, 
le  pont  de  Saint-Cloud  et  autres  ponts  ,  que  quel- 
que personne  qui  y  passeroit ,  payeroit  passaige, 
fut  à  pié  ou  à  cheval;  au  pont  de  Saint-Cloud, 
toute  personne  qui  y  entroit ,  ou  yssoit ,   et  y  en- 
tras! cent  fois  le  jour ,  tant  en  doubles,  lui  conve- 
noit  payer  sans  merci,    une  charrette  vuide    ou 
plaine  six  doubles  ,  ung  charriot  douze  doubles. 
Iteîii,  le  dix-neuviesme  jour  de  mai,  jour  Sainct- 
Yves  ,  fist  mettre  le  roy  le  siège  devant  Creil ,  par 
le  connestable  ;  et  y  vint,  et  son  fils  avecques  lui. 
Item,  le  mardi   vingt-troisiesme  jour  de  mai, 
vi"'ile  de  l'Ascension  Nostre-Seia"neur ,  on  fist  crier 
le  pain  de  deux  doubles  à  deux  parisis  ,  pesant  le 
blanc  vingt-quatre  onces,  et  le  pain  faitis  (bis),  à 
toute  la  fleur  de  deux  deniers  parisis,  pesanl  trente- 
deux  onces  tout  cuit. 

Item,  le  jour  de  l'Ascension  Nostre- Seigneur, 
feurenl  prins  parmi  Paris  plus  de  trois  cents  pou- 
vres  laboureurs  ,  par  le  commandement  d'un  droit 

cruel  tyran t,  qui  pour  iors  estoit  président,  nommé 
Maistre ,  pour  mener  en  l'ost  devant  Greil  ;  et  les 
espioient  les  sei^^-enls  à  l'issue  des  églises,  et  met- 
toient  moult  rudement  la  main  à  eux,  et  faisoient 
trop  pis  qu'on  ne  leur  commandoit  ;  mais  qui  pis, 
qui  en  parloit,  tant  Fust  pou,  il  estoit  mis  en  prison 
villanement ,' et  lui  coustoit  moult.  Mais  comme 
ils  estoient  entre  les  mains  de  ces  ennemis  sergents^ 
qui  dévoient  ou  cuidoient  partir,  Nostre-Seigneur 
les  conforta  grandement ,  car  environ  deux  heures 
après  disner  ,  vint  ung  liérault  de  par  le  roy  et  de 
par  le  connestable ,  tout  battant ,  qui  apporta  let- 
tres au  prévost  de  Paris  et  des  marchants  et  à  la 
ville,  lesquelles  faisoient  mention  que  la  ville  de 
Creil  et  le  chastel  estoient  rendus  ,  par  ainsi  que 
les  souldoyers  qui  dedens  estoient  s'en  estoient 
allés  atout  leurs  bagues  franchement;  lesquels, 
si  comme  on  disoit,  estoient  bien  cinq  cents  hom- 
mes de  fait.  Quant  les  pouvres  laboureurs  devant- 
dits  ouyrent  les  nouvelles ,  si  feurent  moult  re- 
confortés, et  ceux  de  Paris  moult  réjouys,  et  fei- 
renl  moult  grant  joye  ;  etsonna-t-on  par  toutes  les 
églises  de  Paris  moult  hautement;  et  après  soupper 
on  fist  grants  feus  comme  à  la  Sainct-Jehan  ou 
plus ,  et  dansoit-on  parmi  Paris  ;  et  les  enfFents 
crioient  Nouël  !  moult  hautement. 

lU'in  ,  le  jeudi  ensuivant  vint  le  dalphin  à  Paris, 
et  fust  logé  en  l'ostel  des  Tournelles  ,  emprès  la 
porte  Sainct-Anthoine  ;  et  n'y  demoura  qu'une 
jmit,  ne  ne  se  monstra  point  à  Paris;  ne  son  père 

le  roj  n'y  vint  point ,  pour  ce  qu'on  leva  la  plus 
grçint  taille  à  Paris  selon  la  grant  pouvreté  d'ar- 
gent et  de  gaing  qui  pour  lors  estoit  ,  qu'on  eust 
veu  depuis  cinquante  ans;  car  on  faisoit  premier 
très  grants  emprunts  à  touts  ceux  de  parlement , 
de  Chastelet  et  de  toutes  les  cours  de  praliques, 
sur  peine  de  touts  perdre  leurs  biens  ;  et  le  conve- 
noit  payer  ou  estre  mis  en  prinson  et  avoir  sergents 
en  son  ostel  en  garnison  ,  qui  tout  gastoient  aussi- 
tost  que  ils  y  estoient  ;  car  ils  faisoient  très  oul- 
traigeuse  despence  et  autres  mauvaises  besoingnes 
plus  que  on  ne  leur  commandoit. 

Item,  après  celui  prest  feurent  assises  ti'ès  gros- 
ses tailles;  et  cuidoit  le  peuple  que  on  ne  leur  de- 
mandast  rien.  Mais  après  on  commença  la  grant 
douleur  au  peuple  d'icelle  taille  ;  car  nul  ne  nulle 
n'en  eschappa  ;  et  très  gresvement  feurent  assis  ; 
car  qui  n'avoit  payé  devant  que  vingt  sols,  il  payoit 
quatre  livres;  celui  de  quarante  sols  à  dix  francs; 
celui  de  dix  francs  à  quarante  francs  ;  et  si  n'y 
avoit  point  de  mercy  ;  car  qui  estoit  refusant ,  ses 
biens  estoient  vendus  en  my  la  rue  et  son  corps  en 
prinson . 

Item  y  fust  mis  le  siège  devant  Pontoise,  le  mardi 
des  festes  de  Pentecoste ,  qui  fust  le  quatriesme 
jour  de  juing  mil  quatre  cent  quarante-un.  Et  le 
sabmedi  ensuivant ,  vint  le  roy  à  Paris  comme  ung 
homme  estrange  et  son  fils  ;  et  se  logea  près  du 
chastel  Sainct-Anthoine ,  lui  et  son  fils,  comme 
s'ils  eussent  paour  qu'on  leurfist  aucun  grief,  dont 

on  n'uvoit  talent  uc  voulcnlé.  Et  le  jour  de  la  Tri- 
nité manda  l'iiniversilé  environ  cinq  heures  après 
disner  ,  et  leur  demanda  aide  d'argent  pour  payer 
ses  gens.  Après  parla  aux  bourgeois  qu'il  avoit  si 
très  gresvement taillés,  n'avoit  pas  encore  un  mois, 
et  leur  demanda  que  convint,  que  ce  fust  à  force 
ou  autrement ,  qu'ils  lui  feissent  bientost  finance 
de  vingt  mille  escus  d'or. 

Item  y  depuis  que  le  roy  fust  devant  Poiitoise, 
ne  fust  jour  qu'on  ne  iîst  à  Paris  procession ,  l'u- 
niversité ,  les  religieux  ou  les  paroisses. 

Item ,  la  darraine  sepmaine  de  juillet,  vint  le 
roj  à  Sainct-Denis  ;  et  fust  là  trois  sepmaines  en- 
tières ,  lui  et  la  plus  grant  partie  de  sa  gent;  et  là 
laisoit  conseils  touts  les  jours  et  conspiracions , 
l'une  fojs  de  laisser  le  siège  ,  l'autre  fojs  de  pren- 
dre tout  l'argent  que  les  confrairies  de  Paris  avoient; 
et  disoient  les  faulx  conseillers  que  trop  y  avoit 
confrairies  à  Paris  de  la  moitié  ;  et  tant  feirent  par 
leur  grant  mauvaiseté  ,  que  la  plus  grant  partie 
des  confrairies  feurent  apetissées  de  la  moitié  ou 
plus ,  car  à  la  plus  grant  partie  oij  on  disoit  trois 
ou  quatre  messes ,  deux  à  nottes  et  deux  basses  , 
on  ne  chantast  qu'une  basse  ;  et  où  il  y  avoit  vingt 
ou  trente  cierges,  que  trois  ou  quatre  pointes  sans 
torches  ,  ne  sans  honneur  à  Dieu,  Et  de  toutes  parts 
où  le  roy  ou  touts  les  grants  en  général  qui  estoient 
avecques  lui ,  savoient  les  Anglois,  ils  s'enfuioient 
d'autre  part,  puis  à  Poissy,  puis  à  Maubuisson, 
puis  à  l'Isle-Adam ,  puis  à  Conflans ,  puis  s'en  ra- 

fuioient  à  Sainct-Denis.  Et  toujours  avoit  en  leur 
compaig-nie  trois  François  contre  un  Anglois,  les- 
quels François  ne  faisoient  touts  les  jours  que  piller 
et  rober,  et  gasler  toutes  les  vivres,  touts  les 
fruits,  copper  les  arbres  touts  chargés  de  fruits  qui 
ne  les  ranconnoit ,  battre  les  maisons  couvertes  de 
thuilles.  Bref  tout  estoit  rançonné  aux  champs  et 
à  la  ville  ;  et  si  le  sçavoient  bien  les  signeurs,  mais 
ils  esloient  trestous  sans  pitié ,  que  quant  on  s'en 
plaignoit,  ils  disoient  :  «  Se  ce  feussent  les  Angiois, 
»  vous  n'en  parlassiez  pas  tant,  il  convient  qu'ils 
»  vivent,  oii  que  soit  ».  Ainsi,  estoit  ce  roj  Charles 
VII  gouverné  ;  voire  pis  que  je  ne  dis,  car  ils  le 
tenoient  comme  on  faitung  enfant  en  tutelle. 

Item ,  toujours  estoient  devant  Pontoise  ;  si  ad- 
vint un  jour  de  jeudy,  en  septembre ,  le  jour  de 
Sainte-Croix,  que  les  aucuns  des  François  allèrent 
devant  la  cité  d'Evreux,  et  fut  rendue  sans  sang 
espandre  que  pou;  car  d'ung  costé  et  d'autre  n'y 
ot  mort  que  cinq  hommes. 

Item  y  le  dix-neuviesme  jour  de  septembre  en- 
suivant fut  prinse  par  force  d'assault  Pontoise  ;  et 
furent  tués  à  l'assault  quatre  cents  Angiois  ou  en- 
viron, et  des  François  environ  dix  ou  onze. 

Item ,  plusieurs  Angloys  furent  mis  à  mort  en 
celiers  et  en  caves  et  autres  lieux ,  où  ils  furent 
trouvés  musses  (cachés);  et  si  en  ot  à  l'ostel-Dieu  de 
trouvez  qui  orent  malle  estraine. 

Item,  le  vingt-cinquiesme  jour  dudit  mois  de 
■septembre ,  emmenèrent  les  gens  d'armes  les  prin- 

soniiiers  qu'ils  avoient  aJineiiés  à  Paris  après  la 
prinsc  dePontoise  cii  leurs  Cortoresies ,  moult  piteu- 
sement; car  ils  les  menoient  au  pain  de  douleur, 
deux  et  deux,  accouplés  de  très  fort  chevestres 
(licous) toutainsicomme  on  mènechiensà  lâchasse, 
montés  sur  grans  chevaux  qui  moult  tost  alloient; 
et  les  prinsonniers  estoient  sans  chapperon  ,  tous 
nuds  testes,  chascung  ung  pouvre  haillon,  vestus 
tous  sans  chausses  ne  souliers  la  plus  grant  partie. 
Brief ,  on  leur  avoit  tout  osté ,  jusques  aux  brajes. 
Et  en  emmenèrent  cinquante-trois  de  l'hostellerie 
du  Cocq  et  du  Paon  de  la  grant  rue  Sainct-Martin  ; 
et  tous  qui  ne  se  povoient  rançonner,  ils  les  me- 
noient en  Grève  vers  le  port  au  foin  ,  et  les  lioient 
pies  et  mains  sans  mercy  mains  que  des  chiens;  et 
là  les  noyoient  voyant  tout  le  peuple;  et  moult  y  en 
ot  de  noyés  et  de  emmenés  en  forteresses,  comme 
devant  est  dit;  car  plus  de  gens  d'armes  avoit  delà 
les  ponts  sans  comparaison  ,  qu'il  ne  avoit  deçà  les 
ponts.  Et  toutes  voies  guères  hostellerie  ne  deçà 
ne  delà  où  il  n'eustfoisons  prinsonniers,  espéciale- 
ment  où  estoient  les  gens  d'armes. 

Item j  ce  vingt-cinquiesme  jour,  vint  le  roy  à 
Paris,  environ  quatre  heures  après  disner,  et  ne 
vint  point  le  dalphin  ce  jour. 

Item,  le  roy  s'en  alla  de  rechief  en  son  pays  de 
Berry,  à  celle  fin  qu'on  ne  lui  demandast  quelques 
relasches  de  malletostes,  dont  tant  y  avoit  en 
France ,  et  aussi  pour  une  grosse  taille  que  les  gou- 
verneurs vouloient  cuillir,  laquelle  ils  cuillirent, 
fust  tort  ou  droit. 

Item  j  quant  le  roy  se  fust  parti  de  Paris,  un  pou 
après,  lequinziesme  jour  d'octobre,  Fan  mil  quatre 
cent  quarante-un,  vint  le  duc  d'Orléans  à  Paris 
pour  prendre  une  lescliée  sur  la  pouvre  ville,  et 
puis  s'en  retourna  en  son  pays  le  vingtiesrae  jour 
dudit  mois,  sans  nul  bien  faire  pour  la  paix,  ne 
pour  autres  choses  quelconques. 

Item  y  en  ce  saint  temps  de  l'advènement  de 
Nostre-Seigneur,  on  troubla  tellement  l'université, 
que  oncques  n'y  ot  prédication  faite  ne  à  Noël 
ne  es  octabes,  ne  jusques  au  jour  des  brandons. 

liemy  après  ce  cessa  le  parlement;  et  fut  avant 
le  huicLiesme  jour  de  Karesme  que  ceux  de  parle- 
ment plaidoïassent  aucune  cause  qui  fust  celle  en- 
viron le  vingtiesme  jour  de  février. 

Item ,  le  pénultiesme  jour  de  janvier,  trespassa 
la  femme  du  comte  de  Richemont ,  connestable  de 
France ,  qui  fut  premier  espousëe  au  duc  de 
Guienne,  fils  du  roy  de  France,  Charles,  le  sixiesme 
de  ce  nom  j  et  fut  fille  de  Jehan ,  duc  de  Bour- 
gongne ,  comte  de  Flandres ,  et  de  plusieurs  autres 
comtés  et  duchés;  et  trespassa  en  la  rue  de  Joiiy, 
et  fut  enterrée  le  cinquiesme  jour  de  février,  en 
l'église  de  Nostre-Dame-du-Carme  à  Paris;  et  fut 
porté  son  cueur  à  Nostre-Dame-de-Liesse  ou  de 
Liausse  ,  lequel  qu'on  veult. 

Item  y  en  celle  année  fut  si  grant  année  d'oi- 
gnons, que  environ  Pasques  flouries,  qui  furent 
celle  année  le  jour  de  l'Anonciation  de  Nostre- 
Dame,  ne  valloit  le  grant  boesseT  de  Bourgongne 
que  six  deniers  parisis;  et  en  icelui  temps  vint  tant 

de  figues  à  Paris ,  que  la  livre  de  la  meilleure  ne 
coustoit  que  quatre  deniers  parisis,  et  raisins  très 
bons  quatre  deniers  parisis ,  lèves  les  plus  belles  à 
douze  deniers  parisis,  pois  très  bons  à  quatre 
blancs. 

llem y  ou  mois  d'avril  après  Pasques  mil  quatre 
cent  quarante-deux,  furent  les  eaux  si  grandes, 
qu'ils  estoient  le  jour  de  Pasques^  qui  furent  le  pre- 
mier jour  d'avril,  celle  année  mil  quatre  cent  qua- 
rante-deux, qu'ils  venoient  jusques  devant  l'ostel 
de  la  ville,  en  la  place  de  Grève  et  plus;  et  puis  fut- 
elle  marchande;  et  tantost  après,  à  l'entrée  demay, 
vint  de  rechef  aussi  grande  comme  devant ,  qui 
moult  fist  de  mal  aux  gaignaiges  de  bas-pays  sur 
rivière. 

Item ,  entre  le  sabmedj  et  le  dimanche  devant 
l'Ascension,  qui  fut  le  sixiesme  jour  de  may,  qu'on 
a  accoustumé  d'aller  à  Saint-Spire  de  Corbeil  en 
pellerinaige,  environ  neuf  heures  de  nuitcommenca 
la  plus  grant  pluye  que  oncques  mais  d'aage 
d'homme,  tant  fut  vieux,  eust  esté  veue;  car  depuis 
celle  heure  jusques  au  jour  elle  ne  cessa  ;  et  cheut 
si  très  babondamment,  que  es  plus  larges  places 
des  grands  rues  de  Paris,  elle  alloit  es  moutiers, 
dedans  les  celiers  par-dessus  le  seuil  des  huys 
baults ,  et  levoit  les  queues  de  vin  jusques  aux  plan- 
chers ;  et  avec  ce  tonnoit  et  espartissoit  si  terrible- 
ment ,  que  tout  Paris  en  fust  espouvanté;  et  ceux 
qui  estoient  allés  à  Saint-Spire  ,  nous  dirent  qu'ils 
n'en  ouïrent  rien  ,  ne  de  la  pluye,  ne  du  tonnerre. 

Item,  celle  sepmaine,  le  quatriesme  jour,  le 
vendredy  devant  le  sabmedv  que  celle  terrible 
pluye  chut ,  furent  veus  entre  Ville  juive  plus  de 
quatre  cents  corbeaux  qui  s'entrebattirent  de  becs, 
d'ongles  et  d'ailes,  si  très  fort  que  firent  oncques 
gens  en  bataille  mortelle  ;  et  en  ladite  place  es- 
pandirent  foison  de  leur  sang;  et  faisoient  si  orri- 
bles  cris  ,  que  très  grant  paour  et  fréour  en  avoient 
ceux  qui  les  virent  et  ojrent. 

Item ,  le  troisiesme  jour  de  juing,  l'an  mil  quatre 
cent  quarante-deux,  fut  dédiée  l'église  Saint-An- 
thoine-le-Petit  par  révérend  père  en  Dieu  maistre 
Denis  de  Moulins ,  lors  évesque  de  Paris ,  arclie- 
vesque  de  Toulouse,  patriarche  d'Antioche,  et 
conseiller  du  roj  nostresire. 

Item ,  ceile  année  fut  le  plus  bel  aoust  et  les  plus 
belles  vendanges  qu'on  pust  eslre  veues  puis  cin- 
quante ans  devant,  et  tant  de  vin,  qu'on  avoil  pour 
deux  deniers  parisis ,  ou  pour  deux  deniers  tour- 
nois parisis  la  pinte  fin  et  net ,  pommes  grosses 
decappendude  nouveau  pour  ung  double  le  quarte- 
ron, grosses  poires  d'angoisses  pour  deux  doubles. 
Item,  le  onziesnie  jour  d'octobre,  au  jeudi,  fut  la 
récluse  nommée  Jehanne-la-Voirière,  mise  par 
maistre  Denys  des  Moulins ,  lors  évesque  de  Paris, 
en  une  maisonnette  toutle  neufve,  dedans  le  cime- 
tierre  des  Innocents;  et  fist-on  ung  bel  sermon 
devant  elle  et  devant  moult  grant  foison  de  peu- 
ple, qui  là  estoit  pour  le  jour. 

Item,  en  cel  an  fut  le  plus  long  y  ver  que  onc- 

ques  liomme  vivant  eiist  veu  ;  car  il  commença 
proprement  la  vieille  Saint-Nicolas ,  en  décembre , 
à  ^eler,  et  ne  cessa  jusques  environ  le  quinziesme 
d'avril,  qui  fut  le  lundi  de  la  sepmaine  péneuse; 
et  puis  recommença  à  l'entrée  de  mai,  l'an  mil 
quatre  cent  quarante-trois  ;  et  gela  les  quinze  pre- 
miers jours  très  fort ,  qui  moult  empira  les  vignes  , 
et  les  hannetons  aussi. 

Item ,  en  cel  an  Turent  pois  et  fèves  très  mau- 
vais à  cuire ,  et  tous  plains  de  cossons  et  très  cliers, 
car  ung  boesseau  de  bon  pois  coustoit  six  sols  pari- 
sis  au  plus  ;  et  advint  parce  que  l'esté  fut  très  chaut 
et  sans  pluie.  Mais  tous  fruits  furent  à  très  grant 
marché  ;  car  en  la  fin  du  mois  d'aoust  on  avoit 
très  belles  pommes  de  cappendu,  le  quarteron  pour 
deux  doubles^  le  cent  de  noix  pour  deux  deniers 
parisis  et  autres  fruits  à  la  value;  le  molle  de  bonnes 
bûches  huit  blancs  ;  le  cent  de  cotterets  pour  vingt 
sols  parisis.  Mais  oignons  furent  très  chers ,  car  six 
oignons  gros  coustoient  quatre  deniers  parisis. 

Item  y  celle  année  mil  quatre  cent  quarante-trois 
fut  bien  quatre  mois  et  plus  sans  pleuvoir ,  point  en 
yver  ne  en  esté ,  par  quoi  les  vins  furent  de  très 
mauvaise  garde,  et  tost  tiroient  à  aigreur,  et  de- 
venoientroux  et  de  malle  saveur;  et  pour  ce  fu- 
rent-ils celle  année  à  bon  marché. 

Item  ,  le  jour  de  Sainte-Marguerite  ,  vingtiesme 
jour  de  juillet  mil  quatre  cent  quarante-trois ,  vint 
le  dalphin  à  Paris,  et  pour  sa  venue  fisl-on  une 
grosse  taille. 

Item ,  la  deuxiesnie  sepmaine  d'aoust  ledit  dal- 
phin  fut  devant  Dieppe,  et  par  forée  il  leva  le  siège 
que  les  Angiois  avoient  tenu  devant  laditte  ville  par 
l'espace  de  grant  temps;  et  là  furent  morts  grant 
ioison  d'Anglois  et  de  bons  marchands. 

Ilem ,  qu'on  ne  doit  de  rien  jurer  qui  soit  à  ad- 
venir; car  le  premier  jour  de  septembre  ensuivant, 
ung  prinsonnier  de  la  prinse  de  Pontoise ,  qui  avoit 
esté  par  plusieurs  fois  condamné  à  noyer,  ou  d'au- 
tre pire  mort,  et  toujours  avoit  esté  enferré  es 
prisons  de  Saint-Martin-des-Champs,  vendu  et  re- 
vendu de  rançon  à  plus  grant  rançon,  le  premier 
jour  de  septembre  fut  marié  à  une  belle  jeune 
femme  bien  née ,  et  y  ot  très  belle  feste  ;  et  de 
bonne  foi  ils  n'atlendoient  tous  les  jours  que 
la  mort,  lui  et  son  compaignon,  qui  fut  délivré 
celui  jour  sur  sa  foi.  Ainsi  ouvra  fortune  en  ces 
deux  hommes  ;  et  pour  ce  nul  ne  se  doit  défier  de 
Nostre- Seigneur,  et  soi  désespérer  pour  nulle 
peine. 

Ilein  ,  en  la  fin  d'aoust  vint  le  dalphin  à  Paris; 
et  y  fut  environ  trois  jours  ;  et  après  alla  à  Meaux, 
et  là  fut  aucuns  jours  que  oncques  n'alla  à  l'église, 
que  tous  les  jours  aller  chasser ,  et  faire  telles  va- 
nités ou  pis  ;  et  avecques  lui  avoit  quelques  mille 
larrons  qui  tout  destruisirent  l'Isle-de-Francei^  et 
leur  donna  cestui  dalphin  sur  chascune  vache  qu'ils 
prendroient  demiescu,  et  surchascun  cheval  ung 
escu  ;  et  qui  voulloit  vendanger,  il  convenoit  qu'il 
ranconnast  sa  vigne  à  grant  rançon.  Et  toute  ceste 

douloureuse  tempeste  qui  ainsi  se  soffroit  du  dal- 
phin  et  des  gouverneurs  faux  et  traistres  au  roy , 
ne  se  faisoit ,  que  pour  ce  que  le  pouvre  peuple 
ne  povoit  pas  payer  les  grants  tailles  et  autres 
subsides ,  à  quoi  on  le  mettoit  de  jour  en  jour  ; 
et  faisoient  entendant  qu'on  faisoit  ces  aides 
pour  aller  devant  les  Mans,  les  autres  disoient 
devant  Rouen ,  les  autres  disoient  devant  Mantes  ; 
et  faisoient  ainsi  entendant  les  faux  gouverneurs 
au  peuple.  Et  tant  tindrent  ces  fauces  paroles,  que 
le  peuple  estoit  tout  appaisé  de  leurs  dommaiges, 
pour  espérance  qu'on  avoit  qu'ils  feissent  aucune 
chose  de  bien;  mais  leur  espérance  fut  toulte 
vaine  ;  car  ils  tindrent  tant  le  pouvre  peuple  en 
celle  espérance,  que  l'y  ver  commença  ;  lors  fut  dit 
par  les  faux  gouverneurs,  qu'on  ne  povoit  tenir 
siège  jusques  au  temps  nouvel,  et  que  le  roy  avoit 
moult  à  faire  oi^i  il  estoit  très  grant  besoin,  et  que 
son  fils  allast  par-devers  lui  et  sa  compaignie  has- 
tivement.  Ainsi  se  partit  le  dalphin  le  quatorziesme 
jour  d'octobre  l'an  mil  quatre  cent  quarante-trois^ 
quant  il  ot  sa  part  de  la  taille,  sans  faire  aucun  bien 
que  tout  le  pays  destruire. 

Item,  en  ce  temps  furent  deflPendues  touttes 
prédications  dès  devant  la  mi-aoust,  jusques  à  la 
Conception  Nostre-Dame  en  décembre.  Enicellui 
temps  n'estoit  nulle  nouvelle  du  roy,  ne  de  royne, 
ne  de  quelque  seigneur  de  France  à  Paris ,  ne  que 
se  ils  fussent  à  deux  cents  lieues ,  mais  que  les  gou- 
verneurs sous  leurs  umbres  faisoient  tailles  sans 

cesser,  disant  que  le  roy  et  ses  suhjets,  mais  qu'ils 
eussent  l'argent,  qu'ils  iroient  conquester  toutte 
Normandie  ;  mais  quant  là  estoit  cueillie,  et  qu'ils 
l'avoient  par-devers  eux ,  plus  ne  leur  en  challoit 
que  de  jouer  aux  dez,  ou  chasser  au  bois,  ou  dan- 
ser, ne  ne  faisoient  mais  comme  on  soulloit  faire, 
ne  joustes ,  ne  tournois ,  ne  nuls  fails  d'armes  pour 
paour  des  lezions.  Bref,  tousles  signeurs  de  France 
estoient  tous  devenus  comme  femmes,  car  ils  n'é- 
toient  hardis  que  sur  les  pouvres  laboureurs  et  sur 
pouvres  marchands ,  qui  estoient  sans  nulles  armes. 
Et  quant  ils  virent  que  le  pouvre  peuple  n'avoit 
plus  de  quoi  pa_yer  la  taille,  ils  firent  crier  que 
nuls  ne  prinst  plus  de  quelque  nionnoie  que  ce  fust, 
ne  de  Bourgongue,  ne  d'Angleterre,  ne  de  Flan- 
dres, ne  de  quelque  autre  pays  que  celle  qui  au- 
roit  ung  chappelet  autour  de  la  croix  ou  de  la 
pille.  Hélas!  le  pouvre  peuple  n'avoit  pour  celui 
temps  que  celle  monnoie,  qui  fut  deffendue  à  pren- 
dre, dont  il  fut  tant  grevé  que  c'est  grant  pitié  à 
patisser  ;  car  ce  fut  une  des  grandes  tailles  qui  eust 
esté  faitte ,  passé  avoit  grand  temps  ;  car  il  con- 
venoit  la  nouvelle  monnoie  à  leur  voulenté  achep- 
ter,  ne  nul  n'en  osoilt  parler.  Et  fut  fait  ce  cri  et 
cette  ordonnance  le  jour  de  la  Chaire  Saint-Pierre, 
qui  fut  au  samedi,  dont  le  peuple  qui  vint  au  par- 
don à  Saint-Denis,  furent  mallement  grevés  et 
fort  endommaigés  ;  car  pou  j  avoit  de  gens  qui  vin- 
drent  devers  Normandie  ,  dont  il  vint  grant  peuple 
a  celle  fois,  qui  eussent  autre  monnoie  queEngles- 

chc  ,  ou  de  Boiirg-ongne ,  Flandres ,  ou  de  Bretai- 
^ne  ;  par  quoi  ils  furent  moult  grevés  pour  le  chan- 
f^ement  de  la  inonnoie  qu'il  falloit  qu'ils  feissent 
par  toul  où  ils  furent. 

Item,  en  celui  temps  avoit  toujours  en  sainte 
Eglise  deux  papes,  l'ung-  nommé  Eugène  ,  et  l'au- 
tre Félix;  cestui  Eugène  tenoit  toute  la  partie  de 
France ,  et  l'autre  la  partie  de  Savoye,  et  d'aucunes 
contrées  environ  son  pays. 

Item  ^  celle  année  fut  tant  d'oignons,  qu'on 
avoit  le  boessel  pour  deux  doubles  ou  pour  deux 
deniers,  aussi  bons  que  on  eust  oncques  veu,  et  de 
poureaulx  la  plus  belle  botte  des  halles  pour  ung 
denier  ou  pour  ung  tournois;  ne  oncques  enché- 
rirent en  tout  le  k  ares  nie  ;  bon  pois  pour  trois 
blancs;  fèves  pour  trois  blancs;  bon  vin  deux 
deniers. 

Item,  h  la  mi-karesme,  que  on  chante  en  sainte 
Eglise  Lœtare  Jérusalem,  à  la  messe,  tonna  tant 
de  fois  qu'on  eut  oncquas  ouï  puis  cent  ans;  et 
fut  entre  trois  et  cinq  heures  sans  cesser;  et  chut 
sur  l'église  de  Saint-Martin-des-Champs,  et  abattit 
la  croix  et  le  clochet,  et  une  pomme  de  pierre  qui 
pesoit  bien  une  queue  de  vin  ;  et  rompi:  le  mous- 
tier  en  plusieurs  lieux,  tant  que  on  disoit  qu'il 
ne  seroit  pas  bien  réparé  pour  trois  cents  escus 
d'or. 

Item  ,  en  cellui  temps  le  chancelier  alla  à  Tours, 
où  le  roy  estoit ,  pour  traiter  de  la  paix  de  France 
et  d'Angleterre;  maisilcuida  parler  au  roy.  Sou- 

dainement  un  mal  le  print ,  dont  il  mourut  hasti  - 
vement,  qui  fut  grant  dommaige,  car  bon  prud'- 
homme estoit  pour  le  royaume. 

Item,  fut  faite  une  des  piteuses  et  la  plus  dé- 
vote procession  que  on  eust  oncques  veue  à  Paris  ; 
car  l'évesquede  Paris,  cellui  de  Beau  vais  et  deux 
abhés  portèrent  le  corps  de  Nostre-Seigneur,  de 
Saint-Jehan  en  Grève  sur  lesespaules;  et  de  là 
allèrent  aux  Billettes  querre  à  grant  révérence  le 
gannivet ,  de  quoi  le  faux  Juif  avoit  dépicqué  la 
char  de  Nostre-Seigneur ,  et  de  là  furent  portés 
avecques  la  sain  le  croix  et  autres  reliques  sans 
nombre  à  Sainte-Katerine  du  \  al  des  Escoliers; 
et  y  avoit  devant  plus  de  cinq  cents  torches  allu- 
mées, et  de  peuple  bien  neuf  ou  dix  mille  person- 
nes, sans  ceux  de  l'église;  et  avoit  après  ces  sainctes 
reliques,  tout  le  mystère  du  Juif,  qui  estoit  en  une 
charrette,  lié,  où  il  avoit  espines  comme  se  on  le 
menast  ardoir;  et  après  venoitla  justice  ,  sa  femme 
et  ses  enffents.  Et  parmi  les  rues  avoit  deux  es- 
chaffaux  de  très  piteux  mystères;  et  furent  les  rues 
parées  comme  à  la  Saint-Sauveur;  et  fut  faite  celle 
procession ,  pour  ce  qu'on  avoit  bonne  espérance 
d'avoir  paix  entre  le  roy  de  France  et  d'Angle- 
terre, et  fut  le  quinziesme  jour  de  mai^  au  ven- 
dredi. Tan  quatorze  cent  quarante-quatre. 

Item  ,  Le  troisiesme  jour  de  juing  ensuivant,  fut 
la  troisiesme  feste  de  la  Pentecoste.  Le  mercredi 
des  Quatre-Temps  furent  criées  les  trêves  de  paix 
entre  le  roy  de  France  et  d'Angleterre,  commen- 

cants  le  premier  jour  de  juinn-  quatorze  cent  qua- 
rante-quatre, et  sur  la  merle  vingt-sixiesme  jour 
dudit  mois;  et  furent  publiées  cedit  mois  parmi 
la  Franee,  et  en  Normandie,  et  en  Bretai^ne  ,  et 
partout  le  royaume  de  Franee. 

Itom,  en  cel  an  (ut  le  Landit  qui  n'avoit  esté 
puis  l'an  quatorze  cent  ving^t-six  ;  et  fut  fait  dedans 
la  ville  de  Saint-Denis.  Et  fut  grant  débat  entre 
l'évesque  de  Paris  pour  la  bénisson  et  l'abbé  Saint- 
Denis  ;  car  ral:)bé  disoit  la  vilie  estre  à  soi ,  de  son 
droit,  et  que  luiappartenoit  la  bénisson.  L'évesque 
disoit  que  passé  trois  cents  ans  l'avoient  faite  sesde- 
vanciersévesquesde  Paris,  et  la  feroit.  Quand  l'abbé 
vit  ceci,  luifist  faire  defFense,  sur  grosse  peine,  de 
faire  ladite  bénisson  ;  et  l'évesque  de  Paris  alla  à 
un"-  autre  costé  du  marché ,  et  fist  faire  la  bénisson 
par  ung  maistre  en  théologie  nomme  maistre  Je- 
han de  Lolive ,  né  de  la  ville  de  Paris. 

Item  y  le  douziesme  jour  de  juillet  fut  faite  pro- 
cession générale  ;  et  fut  celui  jour  reporté  le  pré- 
cieux corps  de  monsieur  saint  Cloud  en  la  ville 
du  saint,  dont  il  avoit  esté  apporté  pour  les  guerres 
bien  avoit  seize  ans  ou  environ  ;  et  avoit  esté  à 
Saint-Simphorien,  derrière  Saint-Denis  de  la  Char- 
tre  celui  temps  en  garde  en  une  châsse  ;  et  le  vin- 
drentquerre  les  bonnes  gens  des  villes  d'entour 
Saint-Cloud  à  procession,  en  chantant  à  Dieu  des 
louanges. 

Item  y  le  douziesme  jour  de  juillet,  l'an  qua- 
torze cent  quarante-quatre,  fut  ouverte  la  porte 

SaiDl-Marlin  ,  qui  n'avoit  esté  mais  ouverte  puis 
le  mois  d'aoust  quatorze  cent  ving-l-neuf,  que  la 
Pucelle  vint  devant  Paris,  le  jourdela  Nostre-Dame 
en  septembre  ensuivant,  qu'on  feist  premier  la  feste 
Saint-Laurent  en  la  grant  cour  de  Saint-Martin. 

Item  y  à  l'entrée  de  juillet ,  vint  une  grant  com- 
paignie  de  larrons  et  murdriers  qui  se  logèrent 
es  villaiges  qui  sont  autour  de  Paris,  et  tellement 
que  jusques  à  six  ou  environ  huit  lieues  de  Paris  . 
homme  n'osoit  aller  aux  champs ,  ne  venir  à  Paris, 
ne  n'osoit  cueillir  aux  champs  quelque  chose  que 
ce  fust;  car  nulle  voiture  n'estoit  d'eux  prinse  , 
qu'elle  ne  fust  rançonnée  à  huit  ou  dix  francs  ;  ne 
nulle  beste  prinse,  fust  asne,  vache  ou  pourcel, 
qui  ne  fust  plus  rançonné  qu'il  ne  valoit  ;  Jie 
homme  de  quelque  estât  qu'il  fust,  fust  mojne , 
prestre  ne  religieux  de  quelque  ordre,  fust  nonain, 
fust  ménestrel ,  fust  héraut,  fust  femme  ou  enfant 
de  quelque  âge,  que  s'il  yssoit  dehors  Paris,  qui  ne 
fust  en  grand  péril  de  sa  vie.  Mais  se  on  ne  lui 
ostoit  sa  vie  ,  il  estoit  dépouillé  tout  nu  ,  tous  sans 
unt*-  seul  excepter,  de  quelque  estât  qu'il  fust  ;  et 
quant  on  s'en  plaignoit  aux  gouverneurs  de  Paris, 
ils  respondoient  :  «  Il  faut  qu'ils  vivent ,  le  roj  j 
»  mettra  bref  remède  » .  Et  de  cette  compagnie  ,  es- 
toient  principalement  Pierre  Regnault,  Floquart , 
l'Extrac  et  plusieurs  autres,  tous  membres  d'An- 
téchrist ,  car  tous  estoient  larrons  et  murdriers  , 
boutefeux ,  efForceurs  de  toutes  femmes  et  leur 
compaignie. 


('444)  d'un  iîouhci  ois   nr.   l'Aiiis.  55i 

Item,  en  relui  an,  h;  roy  alla  en  Lorraine, 
et  le  tlalpliin  son  fllx  en  Allema^''ne,  guerrover 
eeiix  qui  rien  ne  leur  cleniancloient.  Ces  males- 
^ents  devant  dites,  qui  tant  l'aisoient  de  maux; 
que  le  roy  contraint  et  tous  ses  gouverneurs  ;  el 
tellement  mangèrent  le  peuple,  que  nul  bien 
ne  lui  povoit  venir,  ou  que  il  fust,  car  il  lais- 
soit  son  royaume,  quiesloil  tout  meslé  d'Angloys 
qui  fournissoient  et  tnforcoient  leurs  chasteaux, 
et  ils  alloient  lui  et  son  fils  en  estranges  terres, 
où  ils  n'avoient  rien  à  despendre  ;  et  gastoient 
ses  gens  la  finance  de  son  royaume.  Eten  bonne 
foi ,  ils  ne  l'aisoient  en  dix  ou  en  douze  ans ,  ne  pour 
eux  ne  pour  autre  quelque  chose  que  ce  fust  pour 
le  bien  du  royaume,  qu'ils  ne  deussent  avoir  fait 
en  trois  ou  en  quatre  mois. 

Item  y  le  quatriesnie  jour  de  septembre  cessè- 
rent les  sermons  jusques  au  Lreiziesme  jour  de 
mars  ,  qui  fut  dimanche  devant  Ramis  palmarwn  ; 
et  fut  l'ait  à  Saint-Magloire.  La  cause  fut  pour  ce 
qu'on  fist  une  grosse  taille  ou  on  vouloit  asservir 
les  supposts  de  Tuniversité  de  Paris.  Si  alla  le  rec- 
teur pour  deffendre  et  garder  les  libertés  et  fran- 
chises de  lachte  université,  parler  aux  esleuz.  Si 
y  ot  aucuns  desdits  esleuz  qui  mirent  la  main  au 
recteur,  parquoi  les  sermons  cessèrent.  En  cellui 
temps  fut  apporté  le  circoncis  de  Nostre- Seigneur 
à  Paris  ;  et  ceux  qui  l'apportèrent,  disoient  que  le 
roy  et  le  dalphin  et  Charles  d'Anjou  avoient  im- 
pélré  lettres  à  nostre  Saint-Père  le  paj)c  Eugène, 

que  tous  ceux  quiprendroienl  une  lettre  qu'il  baille- 
roit,  qu'ils  seroient  aljsous  de  peine  et  de  conlpe  à 
l'eure  de  la  mort,  mais  qu'ils  feussent  vrais  confées 
et  repentants?  et  très  chier  coustoit  une  telle  lettre  ; 
car  les  riches  en  païoient  quarante  sols  parisis  ;  et 
les  moyens  trente-deux  ou  vingt  sols  parisis,   et 
les  pouvres  à  la  value;  et  tauxoient  ces  lettres  à 
journéesd'ung-  ouvrier  deux  sols  pour  jour,  le  riche 
à  vingt  ou  à  trente  journées,    les  mains  riches  à 
mains;  et  disoient  que  l'évesque  de  Paris  leur  avoit 
octroyé  à  ce  faire  en  sa  diocèse.  Par  quoi  le  peu- 
ple print  par  dévocion  plus  de  cinq  cents  de  ces 
lettres,  et  aussi  pour  la  réparacion  de  Nostre  Dame 
deCoulombes,  qui  avoit  esté  détruite  par  les  guer- 
res; et  quant  ils  eurent  emporté  la  sainte  relique, 
l'évesque  de  Paris  fist  commandement  par  toutes 
les  paroisses  de  Paris   que  tous  ceux  qui  avoient 
cesdites  lettres  les  lui  portassent,  sur  peine  d'ex- 
communié; et  plusieurs  de  ceux  qui  les  avoient 
prinses  pour  paour  d'encourir  en  celle  sentence , 
les  lui  portèrent;  et  pour  paour  d'estre  en  indigna- 
cion  du  prélat  et  aussi  de  maleisson  pour  bénédic- 
tion; et  quant  ils  les  portoient  on  lespendoit  à  ung 
crochet  en  son  estude.  Et  n'en  fist-on  plus  pour 
celle  heure  jusques  à  une  autre  fois  qu'on  les  de- 
voit  visiter  plus  à  loisir;  et  ceux  qui  les  avoient  por- 
tées ne  les  porent  avoir  pour  celle  ,   dont    moult 
furent  troublés. 

Item  y  après  fut  apportée  la    châsse  Saint-Sé- 
bastien, et  fut  par  les  paroisses  comme  celle  de 

(levant;  et  tous  ceux  qui  se  mirent  dans  la  con- 
frairie  dudit  sainct  payoient  chascun  huit  deniers. 

Jtnti,  le  jour  de  l'Ascension,  qui  fut  le  jour 
wSainl-.lehan  en  mai,  et  le  lendemain,  gela  à  glace; 
par  laquelle  gelée  les  vignes  furent  gelées;  par 
([uoi  le  vin  enchérit  si  fort,  que  le  vin  que  on 
donnoit  par-devant  à  deux  deniers  fust  lantost  mi  s 
à  six  deniers  parisis. 

Item,  en  celle  sepmaine,  fut  apportée  à  Paris  la 
chasse  Saint-Quentin,  et  (ut  portée  par  les  églises 
de  Paris;  et  ceux  qui  le  conduisoient  faisoient 
pendre  un  grant  fléau  ,  comme  il  est  au  poids  du 
roy,  et  là  faisoient  peser  hommes  et  femmes;  et 
eux  estants  en  la  balance,  on  les  tiroit  tant  qu'ils 
perdoient  terre;  et  en  ce  faisant,  on  nommoit  sur 
eux  plusieurs  saincls  ou  sainctes,  et  après  ils  se 
I  acljcptoient  de  blé  ou  d'argent,  ou  de  ce  qu'ils 
vouloient;  et  moult  firent  grant  cuillette  d'argent 
;î  Paris  iceux  questeurs  de  pardons  en  icelui 
temps. 

Item,  le  mercredi  de  la  feste  de  la  Penthecoste, 
cfiut  le  tonnerre  en  l'église  de  Nostre-Dame  de 
Liesse^  environ  six  heures  au  matin;  et  tua  dedans 
l'église  de  Nostre-Dame  quatre  hommes,  et  affola 
(estropia)  bien  vingt-huit  ou  trente  personnes  de 
leurs  membres,  etaucuns  de  leurs  sens;  el  leva  du 
pavement  les  quarreaux  et  barreaux  de  fer. 

Item  y  le  deuxiesme  jourd'aoust,  fut  faite  une 
procession  générafle  de  toutes  les  paroisses  de  Paris 
à  Nostre-Dame,  et  de  Nostre-Dame  allèrent  à 

Nostre- Dame -des -Champs  par  grand  dévocion  : 
car  vrai  esl  que  grand  temps  avoit  que  ung  moine 
de  Saint-Denis  en  France,  pour  le  temps  que  les 
Anglois  gouvernoient  le  royaume  ,  print  le  cloud 
et  la  couronne  à  Saint-Denis  ,  à  celle  fin  que  les 
Anglois  nel'ostassent  de  ladite  abbaye,  et  l'empor- 
tassent en  leurs  pays.  Ledit  moine  print  ces  deux 
précieux  joyaux  et  les  porta  honorablement  à  Bour- 
ges en  Berry  ,  où  estoit  adoncques  le  roy  de  France 
Charles  septiesme  de  ce  nom.  Et  le  premier  jour 
d'aoust  furent  apportées  par  le  vouloir  du  rov  et 
des  seigneurs  du  sang  royal,  et  par  le  pourohas  de 
l'abbé  Saint-Denis  en  France,  nommé  Gamaches 
par  seurnom,  à  Nostre-Dame-des-Champs  ;  et  le 
lundi  deuxiesme  jour  d'aoust,  mil  quatre  cent  qua- 
rante-quatre ,  furent  apportées  à  Saint-Magloire 
par  très  honorables  processions,  à  grand  luminaire; 
et  là  furent  celle  journée  jusques  à  lendemain,  qui 
fut  le  jour  de  l'Invention  de  Saint-Etienne  ,  troi- 
siesme  jour  dudit  mois.  Et  ce  jour  vindrent  à  Paris 
l'abbé  de  Saint-Denis,  et  tout  le  couvent,  revestus 
de  chappes  de  drap  d'or  ou  de  soie ,  et  avec  eux 
toutes  les  paroisses  à  bannières  et  à  croix^  et  à  très 
grand  foison  peuple  ;  et  à  très  grand  foison  torches 
allumées  vindrent  à  Saint-Magloire  celui  jour  ;  et 
là  fut  dit  une  messe  très  solempnelle,  et  après 
congé  à  l'abbé  et  à  tout  son  couvent ,  lequel  les 
convoya  jusques  hors  de  Paris,  vestu  et  loutaourné 
tomme  évesque ,  et  toul  son  couvent  revestu  de 
cliappes;  et  avec  ces  saintes  reliques  alla  tant  de 

peuple  (le  Paris,  que  a  peiueseroit  cru  ,  (jui  nel'au- 
roil  point  veu. 

I tciu ^  le  lundi  seizicsuie  jour  d'aousl,  Irespassa 
en  la  ville  de  Ghasions ,  la  feiiiine  du  dauphin  de 
France,  riommée  Mar*^uerile,  fille  du  roy  d'Ecosse; 
el  en  celui  temps  fut  fait  chancelier  de  France ,  le 
frère  à  l'archidiacre  de  Paris  et  arcevesque  de  Rains, 
tous  deux  enffentsde  feu  riiaistre  Jacques  Jouvenel. 

Item ,  la  seconde  sepmaine  d'octobre,  la  vigille 
des  octaves  de  Saint-Denis,  fut  ouverte  la  porte  de 
Montmartre,  àung  vendredi. 

lleni ,  le  roy  ne  nuls  des  seigneurs  de  France 
n'alloientne  venoient  à  Paris;  et  tout  temps  faisoit- 
on  g'rosses  tailles,  sans  ce  que  on  flst  aucun  bien 
pour  le  commun  ;  et  toujours  s'enforçoient  les 
Ani;lois,  et  avitailloient  leurs  forteresses^  et  nefai- 
soient  ne  trêves,  ne  paix;  et  ne  challoit  au  roy 
comment  tout  en  allast  que  de  chevaulcher  de  pays 
en  autre,  toujours  bien  accompaigné  de  vingt  mille 
ou  plus  de  larrons ,  qui  tout  son  pays  mettoient  à 
destruction . 

Item ,  en  cel  an  fut  la  plus  terrible  maladie  de 
la  verrolle  depuis  la  mi-aoust  jusques  après  la  Saint- 
Andry,  que  on  eust  oncques  veue ,  espécialement 
sur  petits  enft'ents  :  car  en  la  ville  de  Paris,  on  eust 
vu  durant  celui  temps  plus  de  six  milliers;  et  moult 
en  mourut  de  cette  maladie;  et  mouroient  depuis 
cpi'ils  estoient  guéris  de  cette  vérolle  inauldite;  et 
moult  en  furent  malades  plusieurs  honmies  et  fem- 
mes de  Ions  âges  ,  espécialment  à  Paris. 

Item,  en  celui  temps  vintiiny  jeune  cordelier  à 
Paris ,  de  la  nation  de  Troyes  en  Cliampa^^-ne,  ou 
d'environ  ,  petit  homme  ,  très  doux  regard,  a  voit; 
et  fut  nommé  Jehan  Crèle,  âgé  de  vingt  et  ung  ans 
ou  environ  ;  lequel  fut  tenu  à  ung  des  meilleurs 
prescheurs  qui  oncques  eust  esté  à  Paris  depuis 
cent  ans,  car  vraiement  o  i  ne  vit  oncques  homme 
lire  plustost  qu'il  disoit  son  sermon,  et  sembloit 
proprement  qu'il  sceust  tout  le  vieil  testament  et 
le  nouvel,  et  toute  la  légende  dorée  et  tous  les  an- 
ciens livres  de  toutes  nations  du  monde;  et  oncques 
on  ne  le  vit  faillir  de  revenir  à  son  propos ,  et  par 
tout  où  il  preschoit ,  le  moustier  estoit  tout  plein 
de  gens. 

/fôm^ilse  départit  deParisenviron  huit  joursavant 
Noël,  et  alla  prescher  ou  royaume  d'Angleterre. 

Item,  le  vingt-quatriesme  jour  de  février,  l'an 
mil  quatre  cent  quarante-quatre,  fut  dédiée  l'église 
des  Innocents  par  révérend  père  en  Dieu  l'évesque 
de  Paris  ,   nommé    messire  Denys  des   Moulins. 

Item,  le  premier  lundi  de  mars  ensuivant ,  fu- 
rent renouvellées  les  trêves  du  premier  jour  d'a- 
vril jusques  au  premier  jour  d'avril  de  l'année  en- 
suivant, et  fut  crié  par  les  carrefours  de  Paris. 

Item,  à  un  mardi,  douziesme  jour  d'avril  l'an 
mil  quatre  cent  quarante-cinq,  en  la  sepmaine  pe- 
neuse  ,  entre  la  mi-nuit  et  prime  du  jour,  gela  si 
rès  fort,  que  toutes  les  vignes  furent  toutes  per- 
(1  ues  et  tous  les  noyers  cuits  de  la  gelée  ;  et  après 
\iiil    tant  de  hannetons  et  de  chanilles  et   d'autre 

ortie  veiriiint',  que  toute  celle  année  n'y  ot  ne  vin  , 
ne  verjus,  ne  fruit  par  toute  la  France;  et  fut  le 
dix-sejHiesnie  jour  de  la  lune  de  mars  ;  et  furent 
Pasques  le  dix-septiesnie  jour  d'avril,  en  cel  an 
mil  quatre  cent  quarante-six. 

Item,  en  celui  an  vint  ung  jeune  homme  qui 
n'avoit  quev  ingt  ans  ou  environ  ,  qui  scavoit  tous 
Jes  sept  arts  libéraux,  parle  tesmoing  de  tous  les 
clercs  de  l'université  de  Paris  ;  et  si  scavoit  jouer 
de  tous  instruments,  chanter  et  deschanter  mieux 
que  nul  autre ,  peindre  et  enluminer  mieux  que 
oncques  on  sceust  à  Paris  ne  ailleurs. 

Item,  en  fait  de  guerre,  nul  plus  appert;  et  jouait' 
d'uneespéeà  deux  mains  si  merveilleusement,  que 
nul  ne  s'y  comparast  :  car  quant  il  véoit  son  en- 
nemi il  ne  failloit  point  à  saillir  sur  lui  vingt  ou 
vingt-quatre  pas  à  ung  saut. 

Item,  il  est  maistre  en  arts,  maistre  en  médecine, 
docteur  en  décret,  docteur  en  théologie;  et  vraie- 
menl  il  a  disputé  à  nous  au  collège  de  Navarre,  qui 
estions  plus  de  cinquante  des  plus  parfaits  clercs  de 
l'Université  de  Paris,  et  plus  de  trois  mille  autres 
clercs  ;  et  a  si  haultement  bien  respondu  à  touttes 
les  questions  qu'on  lui  a  faites  ,  que  c'est  une  droite 
merveille  à  croire  qui  ne  l'auroit  vu. 

Item,  il  parle  latin  trop  subtil,  grec,  ébreu , 
caldaïque^  arabique,  et  tous  autres  langaiges. 
Item  ,  il  est  chevalier  en  armes  ;  et  vraiement 

I.  On  retrouve  souvent  dans  les  aiicicjis  oTiviajjcs  l'im- 
parfait éciit  ainsi. 

se  ung-  lioiniiie  povoit  vivre  cent  ans  sans  boire , 
sans  manger  et  sans  dormir,  il  ne  auroit  pas  les 
sciences  qu'il  scet  touttes  par  cueur  aprinses  ;  et 
pour  certain  il  nous  fist  très  grant  fréour;  car  il 
scet  plus  que  ne  puet  scavoir  nature  humaine  ;  car 
il  reprent  tous  les  quatre  docteurs  de  la  sainte 
église.  Bref,  c'est  de  sa  sapience  la  nompareille 
chose  du  monde.  Et  nous  avons  en  l'escriture  que 
Ante-Christ  sera  engendré  en  advantive  de  père 
chrestian  ,  et  de  mère  juifve  ,  qui  se  feindra  chré- 
tienne, et  chascun  cuidera  qu'elle  le  soit  ;  il  sera  né 
de  par  le  Diable  en  temps  de  touttes  guerres ,  el 
que  touttes  jeunes  gens  seront  déguisez  d'abit,  tant 
femmes  que  hommes  ,  tant  par  orgueil  comme  par 
luxure,  et  sera  grant  haine  contre  les  grants  si- 
gneurs,  pource  qu'ils  seront  trèscrueux  au  menu 
peuple. 

Item  ,  toutte  sa  science  sera  de  par  le  Diable,  et 
il  cuidera  qu'elle  soit  de  par  sa  nature  ;  il  sera 
chrestien  jusques  à  vingt-huit  ans  de  son  aage  ;  et 
visitera  en  cellui  temps  les  grands  signeurs  du 
jnonde,  pour  monstrer  sa  grant  sapience  et  pour 
avoir  f^^rant  renommée  d'iceux  ;  au  viajJt-huitiesme 
an  viendra  de  Jérusalem  ,  et  quant  les  Juifs  incré- 
dules verront  sa  grant  sapience  ,  ils  croiront  en 
luiet  diront  que  c'est  Messias  qui  promis  leur  estoit, 
et  l'adoureront  comme  Dieu;  adoncques  envoira 
ses  disciples  par  le  monde,  et  God  et  Magod  le  sui- 
vront ,  et  régnera  par  trois  ans  et  demi  ;  à  trente- 
deux  ans  les  diables  l'emporteront ,  et  adoncq  le^ 

Juifs  (|iii  auront  été  decoups,  ils  se  convertiront  à 
la  f'oy  chrestienne;  et  après  vendront  llénocli  et 
Elie;  et  après  sera  tout  chrestien  et  sera  l'Evangile 
du  sainct  qui  dit  :  Jii  fiet  unum  ovile  ,  et  unus pas- 
tor ,  adoncq  approuvée  ;  et  le  sang-  de  ceux  qu'il 
aura  (ait  tourmenter,  pour  ce  qu'ils  ne  vauldrent 
adourer  ,  criera  à  Dieu  vengeance;  et  adoncq  ven- 
dra Saint-Michel,  qui  le  trébuchera  lui  et  tousses 
ministres  ou  prinson  ,  puis  d'enfer.  Ainsi  comme 
devant  est  dit ,  le  racontèrent  les  devantdiz  doc- 
teurs de  cellui  homme  devant  dit,  lequel  est  venu 
d'Espaigne  en  France  ;  et  pour  vrai,  selon  Danjel 
et  l'Apocalypse,  Ante-Crist  doit  naistrc  en  Baljv- 
lone  ,  en  Caldée. 

Item ,  en  cellui  an  mil  quatre  cent  quarante- 
six  ,  fut  le  mois  de  mai  le  plus  froit  et  le  plus  plu- 
vieux que  on  eust  oncques  vu  d'aaye  d'homme 
vivant  ;  car  oncques  jour  ne  fust  qu'il  ne  gelast  ou 
que  il  ne  pleust  ;  et  fut  avant  la  feste  de  la  Trinité, 
qui  fut  le  douzième  jour  de  juing ,  que  le  temps  se 
eschaufFa. 

Item  ,  la  sepmaine  devant  l'Ascension ,  fut  crié 
parmi  Paris  que  les  ribauldes  ne  porteroient  plus 
de  sainctures  d'argent,  ne  de  collets  renversez,  ne 
pennes  de  gris  en  leurs  robes  ,  ne  de  menu  ver ,  el 
qu'ils  allassent  demourer  es  bordeaux  ordonnez, 
comme  ils  estoient  au  temps  passé. 

Item  y  la  vigille  de  l'Ascension  fut  enterré  \v 
prévost  de  Paris,  nonjmé  Ambroys  Loïc,  baron  de 
Juille,  aimant  le  bien  commun  plus  que  nul  pic- 

vost  que  devant  lui  eust  esté  puis  quarante  ans  ;  car 
il  avoit  une  des  Femmes  qu'on  peust  voir  en  tout 
Paris  ,  la  plus  belle  et  honeste,  et  fille  de  nobles 
i^l'entils  gens  de  grant  ancienneté  ;  et  si  estoit  si 
luxurieux,  qu'on  disoit  pour  vrai  qu'il  avoit  trois 
ou  quatre  concubines  qui  estoient  droites  commu- 
nes; et  supportoit  partout  les  femmes  folieuses . 
dont  trop  avoit  à  Paris  par  sa  lascheté;  et  acquist 
une  très  mauvaise  renommée  de  tout  le  peuple; 
car  à  peine  povoit-on  avoir  droit  des  folles  femmes 
de  Paris,  tant  les  supportoit,  et  leurs  maquerelles. 

Item,  après  son  trespassement,  leseptiesme  jour 
d'aoust,  on  ordonna  pour  estre  prévost  de  Paris  , 
Jehan  d'Estouteville,  chevalier,  conseiller  et  cham- 
bellan du  roj  nostre  sire,  mil  quatre  cent  quarante - 
six,  au  jourdevantdit,  courant  le  dimenche  par  V. 

Item ,  le  troiziesme  jour  de  septembre  ensuivant, 
fut  crié  à  trompes  parmi  Paris  qu'on  portast  à 
Pontoise  tous  vivres,  pour  la  solempnité  delà  feste 
de  la  Nativité  de  la  Vierge  Marie ,  qui  fut  le  jeudi 
ensuivant  >  pour  cause  de  certains  pardons  et  in- 
dulgences que  nostre  sire  le  rov,  et  monsieur  le  dal- 
phin,  et  monsieur  de  Bourgogne  avoient  impétrez 
par-devant  nostre  Saint-Père  le  pape  Eugène:  c'est 
assavoir  pour  l'église  Noslre-Dame  de  Pontoise, 
qui  moult  estoit  empirée  par  les  guerres  et  par  les 
longs  sièges  qui  devant  avoient  esté  par  plusieurs 
fois  ,  tant  d'Anglois  comme  de  François. 

Item  ,  ledit  pardon  commença  à  douze  heure  de 
nuit,  hi  vigille  de  la  Nativité  de  Nostre-Dame,  ei 

dura  jnsqiu's  à  niiniiil  cU?  la  journée  d'icellc  Teste, 
qui  sont  vln^t-qualre  liouies;  et  fut  dit  plain  j)ar- 
don  comme  il  est  à  Rome;  maiscellui  de  Kome 
dure  j)lus  longuement;  et  fault  estre  vrai  confès  et 
repenlanls. 

Item,  celle  année  mil  quatre  cent  quarante-six  , 
lut  le  vin  si  cher,  que  on  ne  avoit  point  de  vin  qui 
vaulsist  rien  qui  ne  coustast  dix  ou  douze  deniers 
parisisla  pinte;  et  fustsi  pou  de  vin,  que  on  n'avoit 
point  le  sextier  qui  ne  coustast  du  moins  seize 
blancs;  et  si  peu  de  noix,  que  le  cent  en  coustoit 
quatre  blancs,  que  on  avoit  l'année  précédente 
pour  deux  deniers  parisis  ou  pour  deux  tournois. 

Item,  celle  année  ,  vint  à  Paris  par  eaue  et  à 
charroy,  que  on  avoit  le  quarteron  pour  six  de- 
niers parisis,  les  plus  grosses  poires  d'angoisses,  ou 
pour  deux  blancs  au  plus  ;  et  si  estoient  de  si  bonne 
garde  ,  qu'elles  n'empirèrent  point  jusques  à  la 
my-mars.  Et  de  vray  ,  les  tas  en  estoient  es  halles 
de  Paris  comme  je  vys  oncques  de  charbon  à  la 
croix  de  Grève,  non  pas  ung  tant  seulement,  mais 
six  ou  sept  tas  sans  garde;  et  des  pommes  autant 
ou  plus  qui  furent  apportées  du  pays  de  Langue- 
dog,  de  Normandie  et  de  plusieurs  autres  pavs. 

Item  y  celle  année ,  fut  né  ung  fils  de  la  royne  de 
France,  le  jour  des  Innocents^  après  Noël,  qui 
furent  cette  année  le  mercredy  ;  et  fut  né  à  ung 
chastel  nommé  le  Motis,  enTouraine;  et  fut  nommé 
Charles,  duc  de  Berry. 

Item  ,  celui  an  ,  fut  le  grand  pardon  au  mont 

Saint-Michel ,  par  deux  fois  ;  c'est  à  scavoir  en 
may  l'an  mil  quatre  cent  quarante-six,  et  en  sep- 
tembre ensuivant  oudit  an. 

Item  ,  en  maj  mil  quatre  cent  quarante-sept ,  le 
dimanche,  dix-huictiesme  jour,  landemain  de 
Saint-Jehan  Porte-Latin. 

Item,  le  dimanche  ensuivant,  qui  fut  le  quator- 
ziesme  jour  de  maj  mil  quatre  cent  quarante-sept, 
fut  faite  procession  de  nostre  mère  l'Université  à 
Nostre-Dame  de  Paris,  qu'on  priast  pour  feu  pape 
Eugène  ,  qui  trespassa  le  troisiesme  jour  de  février, 
le  jour  Saint-Biaise. 

Item  y  fut  institué  après  lui  pape  Nicolas,  cin- 
quiesme  du  npm  ;  et  toujours  estoit  pape  Félix, 
duc  des  Savoysiens ,  en  sa  voulenté  première; 
c'est  à  scavoir,  de  vouloir  estre  pape  sans  vouloir 
aucunement  soi  condescendre  que  à  sa  voulenté; 
et  disoit  que  le  saint  concile  de  Basic  l'avoit  or- 
donné sans  nulle  prière  qu'il  en  fist  aucunement  , 
et  pour  pape  se  tenoit. 

Item  y  en  celui  temps,  estoit  le  vin  à  Paris  si  cher, 
et  ne  buvoit  le  pouvre  peuple  que  sarvoise  (bière) , 
ou  hochet,  ou  bière,  ou  cidre,  ou  peré  ou  tels  ma- 
nières de  breuvages ,  et  en  ce  temps,  environ  la 
my-may,  arriva  tant  de  vins  en  la  ville  Saint-Denys 
en  France  pour  le  Landit,  qui  devoil  estre  le  mois 
ensuivant,  que  furent  prisiez  à  douze  mille  queues 
et  environ  sept  cents  muys,  que  de  Bourgogne  que 
de  France;  et  après  le  Landit.  en  fut  tant  ramené 
a  Paris,  qu'on  avoit  aussi  bon  vin  pour  quatre  dou- 

blés  ou  pour  six  deniers,  qu'on  avoit  devant  j)onr 
douze  doul)les  ;  et  bienlosl  après  ot-on  1res  Ijon 
vin  pour  quatre  deniers  pinte. 

Ite/t/  y  ou  mois  de  septembre  mil  quatre  cent 
quarante -sept,  trespassa  de  ce  siècle  révérend 
père  en  Dieu  monsieur  l'évesque  de  Paris  ,  le  quin- 
ziesme  jour  de  septembre,  nommé  uionsieurDe- 
nys  des  Moulins,  patriarche  d'Antioche,  arceves- 
que  de  Tliouloze  ;  et  fut  enterré  à  Nostre-Dame  de 
Paris. 

Item,  le  jour  Saint-Nicolas,  en  décembre,  fut  fail 
par  élection  évesque  de  Paris  messire  Guillaume 
Charelier,  homme  de  très  bonne  renommée,  et 
estoit  chanoine  de  Nostre-Dame  de  Paris. 

hem,  en  celui  temps  Fut  décollé  maistre  Pierre 
Mariette,  pour  le  contans  (débat)  qu'il  avoit  mis 
entre  le  dalphin  et  le  duc  de  Bourgongne  ,  par 
sa  gT.'int  mauvaisetié  et  desloyauté  ettrajson. 

Item  ,  le  douxiesme  jour  d'avril  mil  quatre 
cent  quarante-huit,  fut  confirmé  abbé  de  Sainl- 
Ma^loire  frère  Jehan  Jamelin ,  lequel  avoit  esté 
tout  nourry  en  ladite  abbaje,  né  de  la  cilé  de 
Paris;  et  le  sacra  et  bénej  l'évesque  de  Meaulx, 
lequel  avoit  esté  moine  de  Saint-Magloire  ;  et  es- 
toit  avec  ce  abbé  de  Saint-Mor  et  prieur  de  Saint- 
Eloy  de  devant  le  palais;  et  fut  à  sa  béneisson 
l'abbé  de  Sainl-Denys,  l'abbé  de  Saint-Germain- 
des-Prez,  l'abbé  de  Saint-Victor.  ral)bé  de  Sainte - 
Geneviève. 

Jiem  ,  la  darraine  sei)maiue  d'avril  vint  à  Paris 

une  damoiselle ,,  laquelle  on  disoit  estre  aimée  pu- 
bliquement au  roy  de  France,  sans  foi  et  sans  loi. 
et  sans  vérité  à  la  bonne  royne  qu'il  avoit  espou- 
sée  ;  et  bien  y  apparoist  qu'elle  menoit  aussi  grant 
estât  comme  une  comtesse  ou  duchesse;  et  alloit 
et  venoit  bien  souvent  avecques  la  bonne  royne  de 
France,  sans  ce  qu'elle  eust  point  honte  de  son 
péché.  Dont  la  royne  avoit  moult  de  douleur  à  son 
cueur;  mais  à  souffrir  luiconvenoit  pour  lors.  Et 
le  roy,  pour  plus  monstrer  et  manifester  son  grant 
péchié  et  sa  grant  honte  et  d'elle  aussi,  lui  donna 
le  chastel  de  Beauté ,  le  plus  bel  chastel  et  joli,  et 
le  mieux  assis  qui  fust  en  toute  l'Ile-de-France.  Et 
se  nommoit  et  faisoit  nommer  la  Belle  Agnez;  et 
pource  que  le  peuple  de  Paris  ne  lui  fist  une  telle 
révérence  comme  son  grant  orgueil  demandoit, 
que  elle  ne  pot  celler,  elle  dist  au  départir  que 
ce  n'estoient  que  villains  ,  et  que  «^e  elle  eust  cuidé 
que  on  ne  lui  eust  fait  plus  grand  honneur  qu'on 
ne  lui  fist,  elle  n'y  eust  jà  entré  ne  mis  le  pié  ,  qui 
eust  été  dommaige;  mais  il  eust  esté  petit.  Ainsi  s'en 
alla  la  belle  Agnez ,  le  dixiesme  jour  de  may  en- 
suivant, à  son  péché  comme  devant.  Hélas!  quelle 
pilié,  quant  le  chef  du  royaume  donne  si  malle 
exemple  à  son  peuple;  car  s'ils  font  ainsi  ou  pis, 
ils  n'en oseroient parler;  carondit  en  ung proverbe: 
Selon  signeur  mesme  duyte  ;  comme  nous  avons 
d'une  dame  royne  de  Dabylone,  nommée  Sémi- 
ramis,  qui  fut  une  des  neuf  preuses,  qui  fist  de 
son   propre  fils   son  ami  ou  son  ribault;  et  quant 

elle  vil  que  son  peuple  en  murmuroil ,  elle  fîst  crier 
publiquement  par  tout  son  royaume,  que  qui  voui- 
droit  prendre  sa  mère,  sa  fille  ou  sa  sœur  par  ma- 
riaige ,  ou  par  fol  amour  ou  autrement,  qu'elle  en 
donnoit  à  tout  son  peuple  ,  quel  qu'il  fust ,  licence 
et  povoir  de  ce  faire,  et  le  commandoit;  dont  il 
vint  moult  de  maux  oudit  royaume  de  Caldée  ;  car 
les  hommes  efTorcoient  les  femmes  et  les  filles, 
dont  maint  homicide  fut  fait  depuis  cette  loi  que 
Sémiramis  fist  pour  couvrir  sa  grant  luxure  ;  car 
quant  ung  sigrant  signeur  ou  dame  fait  publique- 
ment grands  péchés ,  les  chevaliers  et  son  peuple 
en  est  plus  hardy  à  pécher. 

Item  ,  en  celui  an  fust  si  bon  marché  de  pain  et 
de  vin ,  que  ung  homme  laboureur  avoit  assez  de 
pain  pour  deux  tournois  à  vivre  pour  ung  jour;  très 
bon  vin  pour  tout  homme  pour  deux  deniers  pa- 
risis  la  pinte ,  blanc  et  vermeil  ;  à  la  Sainct  Jehan  , 
le  quarteron  d'œufs  pour  huit  deniers  parisis;  un 
très  grant  fromaige  pour  six  deniers;  la  livre  de 
bon  beurre  pour  huit  deniers  parisis. 

Item ,2i  un  dimenche  ,  courant  par  F  celui  an  , 
le  jour  de  la  Madelaine,  fust  sacré  et  béni  l'évesque 
de  Paris,  en  l'abbaye  de  Sainct-Victor -lez-Paris; 
et  celui  jour  fust  faite  une  procession  à  Sainct- 
Germain  l'Auxerrois  ;  et  là  fust  ordonné  qu'on 
iroit  rachepter  des  chrestiens  qui  estoient  es  mains 
du  soldan ,  auxquels  on  faisoit  souffrir  moult  des 
martyres  ;  et  le  deuxiesme  ou  troisiesme  jour  après 
ce  ,   partirent  de  Paris  aucuns  frères  de    Saiiict- 

Mathurin  et  autres,  pour  aller  audit  voyage  pi- 
teux. 

Iteniy  le  dimenche  ensuivant ,  quatriesme  jour 
d'aoust ,  fust  receu  ledit  évesque  à  Nostre-Dame 
de  Paris  ;  et  partist  de  Sainct- Victor  sur  ung  che- 
val blanc ,  et  vint  à  Saincte-Geneviève ,  et  de  là 
fust  porté  à  Nostre-Dame  de  Paris  à  très  grant  hon- 
neur. 

Item  ,  celle  année  fust  la  rivière  de  Saine  si 
petite  ,  que ,  à  la  Toussainct ,  on  venoit  de  la  place 
Maubert  tout  droit  à  Nostre-Dame  de  Paris,  à  l'aide 
de  quatre  petites  pierres ,  et  hommes  et  femmes 
el  petits  enfFents,  sans  mouiller  leurs  pies ,  et  de- 
vant les  Augustins ,  jusques  au  pont  Sainct- Michel, 
en  quatre  ou  en  cinq  lieux,  en  telle  manière,  pour 
venir  au  pallays  du  roj  par  la  porte  de  derrière. 

Item  ,  celui  an  feurent  commandées  à  Tester  les 
festes  de  madame  saincte  Geneviève,  comme  le  jour 
du  dimenche,  par  l'évesque  de  Paris  devant  nommé^ 
etlafeste  de  madame  saincte  Katherine,  lesquelles 
on  festoit  devant ,  aux  us  et  coustumes. 

Iteni ,  monsieur  de  Paris  dessusdit  fist  une  belle 
prédication  aux  Innocents  le  jeudi  absolu,  et  donna 
absolucion  à  touts  les  trespassés ,  qui,  par  faute 
d'amis  ou  de  pécime,  ou  par  mauvais  procureurs, 
avoient  esté  ou  estoient  nommés  es  églises,  ex- 
communiés par  négligence  ou  autrement,  jusques 
à  trente  jours.  Et  en  iceluy  temps  le  bon  preud- 
honinie  visita  les  registres  ,  et  y  mit  très  bonne  or- 
donnance contre  ceux  de  la  cour  d'é^^lise 

ainsi  tost  laisoient  excom mu niei- une  personne,  fust 
tort  ou  droit ,  et  le  dimenclie  qu'on  dit  misericordia 
Doinini y  fist  dire  vigiles  et  les  commandassions 
landemain ,  et  messe  très  solempnelle  par  toutes 
les  paroisses  de  Paris  ^  et  aux  Innocents  deux  lois 
la  procession. 

Item,  en  ce  temps  feurent  prinscaymans  (  men- 
diants), larrons  etmeurdriers;  lesquels,  par  gehaine 
ou  autrement,  confessèrent  avoir  eniblé  enlFents  ,  à 
l'ung  avoir  crevé  les  yeux,  et  à  autres  avoir  coppe 
les  jambes ,  aux  autres  les  pies  et  aux  autres  maux 
assez  et  trop;  et  estoient  femmes  avec  les  nieur- 
driers  pour  mieux  décevoir  les  pères  et  les  mères 
et  les  enffents  ;  et  demouroient  comme  logés  es 
hostels  trois  ou  quatre  jours;  et  quant  ils  véoient 
leur  point  en  plain  marche ,  pays  ou  ailleurs ,  ils 
embloient  ainsi  les  enffants ,  et  les  martyroient 
comme  devant  est  dit.  En  ce  temps,  en  la  fin  de 
mars  mil  quatre  cent  quarante-huit,  lèurent  au- 
cuns prins,  qui  encusèrent  touts  les  autres.  Et  de 
ces  caymants  feurent  pendus  ung  homme  et  une 
femme,  le  mercredi  vingt-troisiesme  jour  d'avril 
emprès  le  moulin  au  vent,  ou  chemin  de  Sainct- 
Denis  en  France,  mil  quatre  cent  quarante-neuf. 
Aucuns  desdits  caymants  qui  estoient  de  la  corn- 
paignie  d'iceux  devantdits,  feurent  mis  en  prison  ; 
car  on  disoit  qu'ils  avoient  fait  ung  roy  et  une 
royne  par  leur  dérision,  et  prouvé  contre  eux 
qu'ils  avoient,  à  petits  enffents  qu'ils  avoientemblés 
es  villaiges  ou  ailleurs,  coppé  les  jambes,   crevé 

les  yeux;  et  assez  et  trop  de  tels  iiieurdres  fait 
où  ils  repairoient  ;  et  estoient  très  granls  compai- 
g-nies  de  tels  larrons  à  Paris  et  ailleurs. 

Item,  lequatorziesme  jour  d'avril  mil  quatre  cent 
qnarante-neuf,  feurent  à  ung  mercredi  publiées 
unes  lettresque  pape  Nicolas  estoit  paisiblement  de- 
meuré en  la  papalité,  du  bon  gré  de  Félix,  duc 
de  Savoye;  et  ledit  Félix ,  par  l'ordonnance  du 
conseil,  fust  ordonné  cardinal  et  légat. 

Item  ,\e  jeudi  ensuivant ,  cinquiesme  jour  dudit 
mois,  fust  faite  grant  joje  à  Paris  pour  lesdites 
nouvelles,  et  fîst-on  les  feux  parmi  les  rues,  comme 
on  fait  à  la  Sainct- Jehan. 

Item  y  le  vendredi  ensuivant,  fist-on  procession 
générale  à  Sainct-Victor  à  Paris  ;  et  ne  fist-on  rien 
à  Paris  ne  que  au  dimenche. 

Item,  en  celui  temps  estoit  si  grant  marche 
d'oeufs ,  qu'on  avoit  à  l'Ascension  ung  quarteron 
pour  six  deniers  parisis ,  un  fromaige  pour  quatre 
ou  cinq  deniers,  et  bon  vin,  deux  doubles,  et  ung 
pain,  pour  vivre  ung  homme,  pour  ung  bon  double, 
dont  les  trois  valloient  quatre  deniers  parisis  ;  mais 
de  poires  ne  de  pommes  ne  feurent  nulles  celle 
année;  et  si  feurent  les  hannetons  à  grant  puis- 
sance, qui  moult  firent  de  maux. 

Item  ,  en  celui  mois  de  may  fust  gaigné  sur  les 
Angloys  le  Pont-de-F Arche  j  et  le  mardi,  vingt- 
septiesme  jour  de  may  ,  feurent  faites  processions 
générales  au  Palais  du  roy  en  la  Saincte-Chappelle; 
et  là  feurent  monstres  la  précieuse  couronne,   de 

quoi  Noslrc-Seig-neur  Dieu  liist  couronné  ,  et  le  fer 
tie  la  lance  et  i\n^  des  doux  dont  il  l'ust  percé,  et 
autres  dignes  reliques  largement ,  qui  n'avoient 
esté  monstrées  au  peuple ,  puis  la  prinse  de  Pon- 
toise,  qui  fust  l'an  mil  quatre  cent-un. 

Item  j  le  trentiesme  jour  de  maj  ,  fîst  ung  ter- 
rible tonnerre  environ  quatre  heures  après  disner, 
qui  descouvry  tout  le  clochier  des  Augustins  d'un 
costé  et  d'autre ,  rompj  ^ros  chevrons  ,  et  rompy 
le  bras  à  un  crucifix  sur  l'autel,  et  abbaltj  de  la 
couverture  du  moustier  grant  partie.     ' 

Item  ,  en  celui  temps  ,  on  a  voit  bon  blé  froment 
])Our  huit  sols  et  pour  moins,  et  bon  blé  seigle, 
pour  quinze  ou  seize  blancs  ,  mais  on  gaignoit  pou. 

Item,  en  celui  an,  environ  la  Sainct-Jehan ,  fust 
prins  le  Pont-de-l' Arche ,  et  environ  la  my-aoust 
fust  prins  Mante,  Vernon,  et  plusieurs  villes  et 
chasteaux  que  les  Anglois  tenoient  en  Normandie. 
En  cel  an  fust  le  grand  pardon  général  en  la  cité 
d'Evreux  ;  et  y  vint  le  roy  de  France  sans  venir 
ne  lui  ne  la  royne  en  la  bonne  cité  de  Paris. 

Item j  en  cel  an  fust  faite  une  procession  bien 
piteuse,  le  treiziesme  jour  d'octobre,  des  enfFents 
de  quatre  ordres  mendiants,  et  de  toutes  les  es- 
colles  de  Paris ,  de  valetons  et  de  pucelles  ;  et  feu- 
rent  nombres  à  douze  mille  cinq  cents  enffents  et 
plus;  ettouts  vindrent  aux  Innocents,  en  la  grant 
rue  Sainct-Denis  ;  et  là  fust  chanté  une  messe  ;  et 
là  fust  moult  bien    honorablement  prins  l'un  des 

Saincts-Innocents  ,  et  porté  par  deux  dévotes  per- 
sonnes à  Nostre-Dame  de  Paris ,  et  les  enffents 
après,  touts  portants  cierge  ou  chandelle  de  cire 
en  sa  main  ;  et  fust  faite  une  moult  belle  prédica- 
tion par  un  maistre  en  théologie  ;  et  au  revenir  près 
de  leurs  églises,  commencèrent //zt^/o/«^«^  jusques 
dedans  l'église  ,  et  disoient  une  antienne  du  sainct 
ou  saincte  de  l'église  et  une  oraison. 

Item,  le  dimenche  dix-neuviesme  jour  d'octobre, 
entra  le  roj  en  la  ville  de  Roiien;  par  la  voulenté  du 
commun  et  malgré  les  An glois;  et  le  lundi  ensuivant 
on  sonna  par  touts  lesmoustiers  de  Paris  ;  et  lende- 
main fîst-on  des  feux  pour  la  joje  de  l'entrée  de 
ladite  ville,  qui  fust  faite  sans  sang  espandre  ;  et  se 
bouttèrent  les  Anglois  dedens  le  pallays  qu'ils 
avoient  fait  faire ,  que  mestier  leur  fust  ;  car  le 
commun  de  la  ville  moult  pou  les  a  voit  chers , 
pource  que  trop  de  mal  leur  avoient  fait  ou  temps 
qu'ils  signourisoient. 

Item,  le  jour  Sainct-Simon  et  Sainct-Jude  fusl 
faite  la  plus  belle  procession  à  Sainct-Martin-des- 
Champs ,  qu'on  eust  vu  puis  cent  ans  devant  ;  car 
ceux  de  Nostre-Dame^  accompaignés  de  toute  l'U- 
niversité et  de  toutes  les  paroisses  de  Paris ,  al- 
lèrent querrele  précieux  corps  de  Nostre-Seigneur 
à  Sainct- Jehan  en  Grève ,  accompaignés  de  bien 
cinquante  mille  personnes  ,  tant  du  parlement  que 
d'autres  ;  et  parmi  les  rues  où  ils  passèrent ,  les 
feirent  encourtiner  comme  le  jour  du  wSainct-Sa- 

crement;  et  fust  fait  en  la  grant  rue  Sainct-Marlin, 
devant  la  fontaine  Maubrie,  ou  près  ung  moult 
bel  eschaffault  où  on  fîst  une  très  Ijelle  histoire  de 
paix  et  de  guerre ,  qui  longue  chose  scroit  à  ra- 
conter, que  pour  ce  on  délaissera. 


FIN  DU  JOLUNAL  D  UN  BOURGEOIS  DE  PARIS  ,    ET  JlU  QUINZIEME  VOLUME 
DES  CHRO-MQUES  DE  MOXSTRELET. 

